
Timui ir Elaizai 


Padėkos 


Turiu padėkoti daug kam: 


Savo vyrui Jacobui, po visų tų metų vis dar geriausiam savo 
draugui. 

Megei Ruley, savo angelui sargui ir stebukladarei. Tu nuveiki tie- 
siog neįmanomus dalykus. 

Janei Berkey ir Donui Cleary už vertingus patarimus. 

Savo nuostabiai redaktorei Emily Bestler. 

Pusryčių klubo ponioms, kas savaitę man suteikdavusioms blai- 
vaus mąstymo dozę. 

Šviesios atminties Rokporto policijos viršininkui Perley Spra- 
gue ui. Jūsų gerumas visada man teikdavo įkvėpimo. 

Ir galiausiai Kamdeno miestui Meino valstijoje, geriausiai vietai 
Žemėje, kurią rašytojas gali pavadinti savo namais. Prašau nesijaudin- 


ti, patikinu, ši knyga ne apie tave. 


Prologas 


1946 m. Trankvilitis,“ Meino valstija 


Jeigu tik nejudės, liks rami, jis neras jos. Galbūt tariasi žinąs vi- 
sas jos slaptavietes, bet jam taip ir nepavyko aptikti tos nišos — mažos 
įdubos rūsio sienoje, kurią nuo pašalinių akių slėpė lentynos su mo- 
tinos konservų stiklainiais. Vaikystėje ji lengvai įsmukdavo į tą ertmę 
ir kiekvieną kartą, kai juodu žaisdavo slėpynių, tūnodavo susirietusi 
kertelėje, kikendama iš jo nevilties, kai duodavosi po kambarius nirš- 
damas, kad nesiseka rasti. Kartais žaidimas užsitęsdavo taip ilgai, kad 
ji užmigdavo ir pabusdavo po kelių valandų, pažadinta šaukiančio ją 
vardu susirūpinusio mamos balso. 

Dabar ji vėl čia, savojoje rūsio slapravietėje, bet jau ne vaikas, o 
keturiolikmetė, vos sugebėjusi įsisprausti į nišą. Ir tai jau ne lengva- 
būdiškas žaidimas. 

Girdėjo jį viršuje, besibastantį po namą ir ieškantį jos. Griozdė 
kambarį po kambario keikdamasis, vartydamas ant grindų baldus. 

Prašau, prašau, prašau. Kas nors padėkite mums. Kas nors privers- 
kite jį iš čia išeiti. 

Girdėjo stūgaujant jos vardą: „AIRISE!“ Jo žingsniai sugirgždėjo 
virtuvėje. Prisiartino prie rūsio durų. Ji sugniaužė kumščius, o širdis 
mušė lyg būgnas. 

Manęs čia nėra. Esu toli, ištrūkstu, sklendžiu į nakties dangų... 


Rūsio durys atsilapojo, atsitrenkdamos į sieną. Auksinės šviesos 


= 


Angl. Tranguility reiškia ramybę — čia tr toliau paaiškinimai vertėjo. 


pluoštas smigo žemyn, įrėmindamas jo siluetą tarpduryje prie laiptų 
viršaus. 

Jis siekė grandinėlės šviesai įjungti. Įsižiebusi plika elektros lem- 
putė blausiai apšvietė panašų į urvą rūsį. Gūždamasi už stiklainių su 
namie konservuotais pomidorais ir agurkais, Airisė girdėjo jį leidžian- 
tis stačiais laiptais, sulig kiekvienu šių girgžtelėjimu artėjantį jos link. 
Ji giliau įsispaudė į įdubą, prisiplodama prie trupančių akmenų, ir 
užsimerkė, įteigdama sau tapti nematoma. Pro savo širdies tvinksnius 
girdėjo jį pasiekus laiptų apačią. 

Nepamatyk manęs. Nepamatyk manęs. 

Pro pat konservų lentynas žingsniai pajudėjo tolimojo rūsio galo 
link. Išgirdo jį koja paspiriant ir apverčiant dėžę. Tušti stiklainiai su- 
dužo ant akmeninių grindų. Dabar jis suko atgal, ir Airisė girdėjo 
šiurkštų jo alsavimą, tarpais pertraukiamą žvėries urzgesio. O ji alsavo 
tankiai ir greitai, rankas gniaužė tvirtai tvirtai, manė, kaulai sutrupės. 
Žingsniai pajudėjo prie konservų lentynų ir sustojo. 

Staiga Airisė atsimerkė ir pro tarpelį tarp dviejų stiklainių pa- 
matė jį stovintį priešais. Siena ji nuslydo žemyn, kol žvilgsniu atsidū- 
rė sulig jo diržu. Dar labiau susigūžė, kaip įmanydama nusmukdama 
gerokai žemiau jo matymo linijos. Jis paėmė nuo lentynos stiklainį 
ir sviedė į žemę. Nuo akmeninių grindų plūstelėjo marinuotų agur- 
kėlių kvapas, aitrus ir atsiduodantis actu. Jau siekė antro stiklainio, 
bet paskui padėjo į vietą, lyg į galvą būtų toptelėję kai kas geresnio. 
Apsisuko ir užlipo rūsio laiptais, o išeidamas trūktelėjo jungiklio 
grandinėlę. 

Airisę vėl apgaubė tamsa. 

Sumojo verkusi. Veidas sudrėkęs, ašaros susimaišiusios su pra- 
kaitu, bet ji nedrįso net suinkšti. 

Viršuje žingsniai sugirgždėjo namo priekio link, o paskui įsitvy- 
rojo tyla. 

Ar jis išėjo? Nejau pagaliau pasišalino? 


Ji liko sustingusi, nedrįsdama pajudėti. Slinko minutės. Airisė 

lėtai mintyse jas skaičiavo. Dešimt. Dvidešimt. Mėšlungis traukė rau- 
menis, spazmai buvo tokie stiprūs, tad gavo prikąsti lūpą, kad nesu- 
riktų. 

Valanda. 

Dvi valandos. 

Iš viršaus vis dar jokio garso. 

Pamažėle ji išlindo iš slapravietės. Stovėjo patamsy, laukdama, 
kol raumenimis vėl pradės tekėti kraujas, kol į kojas grįš jutimas. 
Klausydamasi, visą laiką klausydamasi. 

Nieko negirdėjo. 

Rūsys buvo be langų, tad ji nežinojo, ar lauke vis dar tamsu. 
Žengrelėjo per stiklo šukes ant grindų ir pasuko prie laiptų. Užkopė 
jais po vieną laiptelį, vis stabtelėdama dar pasiklausyti. Kai galiausiai 
pasiekė viršų, delnai nuo drėgmės buvo tokie slidūs, kad turėjo nusi- 
šluostyti į palaidinukę, jog pajėgtų atidaryti rūsio duris. 

Virtuvėje degė šviesa, viskas atrodė stebėtinai įprastai. Ji beveik 
galėtų patikėti, kad praėjusios nakties siaubas paprasčiausiai buvo 
blogas sapnas. Ant sienos garsiai tiksėjo laikrodis. Penkta valanda 
ryto, lauke vis dar tamsu. 

Ant pirštų galų nutykino prie virtuvės durų ir atsargiai pažvelgė į 
koridorių. Užteko vien pamatyti sulaužytus baldus, krauju apraškytus 
sienų tapetus, kad suprastų: ji nesapnavusi. Delnai vėl sudrėko. 

Koridorius tuščias, paradinės durys atlapos. 

Turi išsigauti iš namo. Bėgti pas kaimynus. Bėgti į policiją. 

Ji pajudėjo koridoriumi — kas žingsnį artėjo išsigelbėjimas. Bai- 
mė užaštrino penkis jos pojūčius tiek, kad įsidėmėdavo kiekvieną su- 
aižyto medžio šipulėlį ant gėlėto kilimo, kiekvieną laikrodžio už savęs 
sutiksėjimą. Ji jau beveik prie paradinių durų. 

Paskui praėjo turėklus ir aiškiai pamatė laiptus, nuo kurių gal- 
va žemyn nuvirto jos motina. Airisė nepajėgė prisiversti nespoksoti į 
kūną. Į ilgus motinos plaukus, vilnijančius laipteliais žemyn lyg juo- 


do vandens kaskados. 


Jusdama į gerklę kylant šleikštulį, ji metėsi paradinių durų link. 

O ten stovėjo jis. Su kirviu rankoje. 

Sukūkčiojusi ji apsisuko ir nėrė laiptais viršun, kone paslysdama 
ant savo motinos kraujo. Už nugaros girdėjo laiptais trinksint sun- 
kius jo žingsnius. Visada buvusi greitesnė, o dabar iš baimės laiptais 
užskuodė lyg supanikavusi katė. 

Antro aukšto laiptų aikštelėje suspėjo pamatyti tėvo kūną, gu- 
lintį perpus ant miegamojo slenksčio. Nebuvo laiko apie tai pagalvo- 
ti, nebuvo laiko siaubui įsisąmoninti, ji jau lėkė aukštyn į bokštelio 
kambarį. 

Pačiu laiku užtrenkė ir užsklendė duris. 

Iš įsiūčio jis sustūgo ir suskato jas trankyti. 

Airisė puolė prie lango ir iš visų jėgų pastūmusi jį atlapojo. 
Žvelgdama į žemę toli apačioje suprato, kad nukritusi neliks gyva. 
Bet kito kelio iš kambario nebuvo. 

Nuo metalinio strypo ji nutraukė užuolaidą. Virvę. Turiu nusivy- 
ti virvę! Vieną galą pririšo prie radiatoriaus vamzdžio, paskui nuplėšė 
antrą užuolaidą ir surišo abi audinio atraižas. 

Nuo garsaus dunkstelėjimo į ją pažiro medžio šipuliai. Žvilg- 
telėjusi atgal, savo siaubui pamatė pro duris kyšant kirvio ašmenis. 
Pamatė, kaip ištraukiami kitam smūgiui. 

Jis jau laužiasi vidun! 

Nutraukusi trečią užuolaidą, drebančiomis rankomis mazgu pri- 
rišo prie pirmų dviejų. 

Kirvis vėl kirto į duris. Medinė plokštė dar labiau sueižėjo, į ją 
atskriejo dar daugiau šipulių. 

Airisė kaip paklaikusi nutraukė ir ketvirtą užuolaidą, bet dar riš- 
dama mazgą suprato, kad virvės ilgio nepakaks. Taip pat suprato, kad 
jau per vėlu. 

Ji atsisuko veidu į duris kaip tik tą akimirką, kai kirvis jas galu- 
tinai suskaldė. 


Dabartis 


— Šiandien ten tikrai ką nors sužeis, — pasakė daktarė Klerė 
Eliot, žvelgdama pro savo virtuvės langą. 

Tiršra kaip dūmai ryto migla kybojo virš ežero, o medžių apybrė- 
žos už lango tai ryškėjo, tai vėl nyko. Pokštelėjo dar vienas šūvis, šįsyk 
arčiau. Nuo pat pirmosios brėkšmos ji girdėjo šaudant ir veikiausiai 
girdės visą dieną iki sutemų, nes šiandien — lapkričio pirma diena. 
Medžioklės sezono pradžia. Kažkur po tuos miškus pusaklis per miglą 
bastosi koks nors vyras su šautuvu, o aplink šokinėja įsivaizduojamų 
baltauodegių elnių šešėliai, į kuriuos jis stengiasi pataikyti. 

— Manau, autobuso verčiau nelaukti, — svarstė Klerė. — Pati 
nuvešiu tave į mokyklą. 

Pakumpęs prie pusryčių stalo Nojus nurylėjo, tik pakabino dar 
vieną šaukštą avižinės košės ir įniko šliurpti. Nors jau keturiolikmetis, 
jos sūnus vis dar valgo kaip dvejų metukų bamblys — taškydamas ant 
stalo pieną, barstydamas ant grindų aplink savo kėdę skrebučio trupi- 
nius. Nojus valgė nežiūrėdamas į ją, lyg susitikti su motina žvilgsniu 
būtų tas pat, kaip susidurti akis į akį su Medūza. 

O koks skirtumas, jeigu jis į mane ir žiūrėtų, ironiškai pagalvojo 
Klerė. Brangusis mano sūnus jau pavirtęs akmeniu. 

— Pati nuvešiu tave į mokyklą, Nojau, — pakartojo ji. 

— Kam to reikia. Nuvažiuosiu autobusu. 

Jis atsistojo nuo stalo ir pasičiupo kuprinę bei riedlentę. 

— Tie medžiotojai veikiausiai nė nemato, į ką pyškina. Bent 


užsidėk oranžinę kepuraitę. Nors nepalaikys tavęs elniu. 

— Betgi ji taip kvailai atrodo. 

— Autobuse galėsi nusiimti. Tik dabar užsidėk. 

Nuo pirštinių lentynos prieškambaryje ji paėmė megztą kepu- 
raitę ir ištiesė sūnui. 

Nojus pažvelgė į kepuraitę, paskui pagaliau — į motiną. Vos per 
vienerius metus jis ištįso keliais coliais, ir dabar juodu buvo vienodo 
ūgio, tad žvilgsniais susitiko tame pačiame aukštyje, nė vienas neį- 
gydamas pranašumo. Kažin ar Nojus irgi taip aiškiai suvokia naują 
jųdviejų fizinę lygybę? Kadaise galėdavo jį apkabinti ir priglausti prie 
savęs, o sūnus atsakydavo tuo pačiu. Dabar vaiko nebeliko, minkštas 
jo kūnas išsivystė į skulptūriškus raumenis, veidas susiaurėjo ir įgijo 
naujo kampuotumo. 

— Prašau, paimk, — mygo ji, tebelaikydama kepuraitę. 

Atsidusęs jis pagaliau užsimaukšlino kepuraitę ant tamsių plau- 
kų. Klerė gavo nuslopinti šypseną: jis iš tikrųjų atrodė kvailai. 

Sūnus jau leidosi koridoriumi, kai ji pašaukė: 

— Atsisveikinimui nepabučiuosi? 

Jis atsisuko ir tartum suirzęs vos pakštelėjo ją į skruostą, paskui 
išėjo pro duris. 

Jau neapsikabiname, liūdnai pagalvojo Klerė, stovėdama prie 
lango ir akimis lydėdama jį klumpinantį kelio link. Dabar vien ato- 
dūsiai, gūžtelėjimai ir nesmagūs nutylėjimai. 

Nojus sustojo po klevu keliuko gale, nusitraukė kepuraitę ir lū- 
kuriavo susikišęs rankas į kišenes, gūždamasis nuo šalčio. Buvo be 
striukės, tik su plonu pilku medvilniniu megztuku, o juk rytą — vos 
trisdešimt septyni laipsniai.* Vėsu, galima ir peršalti. Klerė vos atsi- 
spyrė norui išbėgti laukan ir aptūloti jį paltu. 

Ji palaukė, iki pasirodė mokyklinis autobusas. Stebėjo, kaip sū- 
nus nė negrįžtelėjęs įlipo vidun, matė jo siluetą slenkant praėjimu ir 


atsisėdant šalia kažkokios mokinės. Kas toji mergaitė? — nusistebėjo 


* 


Pagal Farenheitą, t. y. apie 3 laipsniai Celsijaus. 


14 


Klerė. Jau nežinau nė savo sūnaus draugų vardų. Susitraukiau į ma- 
žutėlę jo visatos kertelę. Žinojo, kad taip ir turės atsitikti, — nutoli- 
mas, vaiko kova dėl laisvės, — bet nebuvo tam pasirengusi. Permaina 
įvyko staiga — tartum vieną dieną iš namų išėjo mielas berniukas, o 
sugrįžo kažkoks nepažįstamasis. Tu — viskas, kas man liko nuo Piterio. 
Nesu pasirengusi prarasti ir tavęs. 

Autobusas nudundėjo. 

Klerė grįžo į virtuvę ir atsisėdo prie savo jau pravėsusios kavos 
puodelio. Namai atrodė tušti ir tykūs, lyg čia vis dar tvyrotų gedulas. 
Ji atsiduso ir išskleidė savaitinį Tranguility Gazette numerį. SVEIKŲ EL- 
NIŲ BANDA ŽADA GAUSŲ LAIMIKĮ — skelbė pirmojo puslapio antraštė. 
Medžioklė prasidėjo. Trisdešimt dienų savo elniui nušauti. 

Už lango miške nuaidėjo dar vienas šūvis. 

Ji pervertė puslapį iki policijos suvestinių. Dar nepaminėta apie 
viešosios tvarkos pažeidimą per vakarykštį Heloviną ar apie įsišėlioju- 
sius septynis paauglius, areštuotus už tai, kad kasmetis jų reikalavimas 
vaišių, grasinant atsisakantiesiems piktais pokštais, nuėjo per toli. Bet 
štai, užsimetusi tarp pranešimų apie dingusius šunis ir pavogtas mal- 
kas židiniui, po antrašte PAŽEIDIMAI jos pavardė: „Keturiasdešimtme- 
tė Klerė Eliot vairavo automobilį pasibaigus techninės apžiūros galio- 
jimo laikui.“ Ji vis dar nebuvo pristačiusi savojo „Subaru“ techninei 
apžiūrai, užtat šiandien turės važiuoti pikapu, jeigu norės išvengti, 
kad nebūtų dar kartą paminėta. Suirzusi pervertė dar vieną puslapį 
ir perskaitė dienos orų prognozę — šalta ir vėjuota, temperatūra nuo 
dvidešimties iki trisdešimties laipsnių,* o tada suskambo telefonas. 

Klerė atsistojo atsiliepti. 

— Alio? 

— Daktarė Eliot? Kalba Reičelė Sorkin iš Todi Pointo kelio. Čia 
turiu kažką panašaus į ekstra atvejį. Ką tik persišovė Elvinas. 


— Ką? 


r 


Nuo -6 iki -2 laipsnių Celsijaus. 


15 


— Žinote, tas kvailys Elvinas Klaidas. Įsibrovė į mano nuosa- 
vybę, vaikydamasis kažkokį vargšą elnią. Beje, žvėrį — gražią pate- 
lę — jis nušovė tiesiai priešais mano namą, kieme. Ak, tie kvaili vyrai 
su savo kvailais šautuvais. 

— Tai kas Elvinui? 

— O, jis kluptelėjo ir persišovė pėdą. Taip jam ir reikia. 

— Jam nedelsiant būtina vykti į ligoninę. 

— Na, suprantate, čia ir bėda. Jis nenori į ligoninę ir neleidžia 
man iškviesti greitosios. Nori, kad parvežčiau jį ir elnią namo. Neke- 
tinu to daryti. Tai kaip man elgtis? 

— Jis smarkiai kraujuoja? 

Ji išgirdo Reičelę šūktelint: „Ei, Elvinai? E/vinai/! Ar smarkiai 
kraujuoji?“ 

Paskui Reičelė vėl prašneko į telefoną: 

— Sako, jam viskas gerai. Tik nori, kad parvežčiau namo. Bet aš 
neketinu jo vežti, juolab elnio. 

Klerė atsiduso. 

— Manau, galėčiau atvažiuoti ir jį apžiūrėti. Jūs gyvenate prie 
Todi Pointo kelio? 


— Apie mylią už Riedulių. Mano pavardė ant pašto dėžutės. 


Kai Klerė savuoju pikapu įsuko į Todi Pointo kelią, pradėjo kilti 
migla. Už veimutinių pušų eilių jai kartkartėmis pasimatydavo Skėrio 
ežeras, nuo jo ūkas kilo lyg garas. Vis prasiverždavo saulės spinduliai, 
nuauksindami raibuliuojantį vandens paviršių. Kitoje ežero pusėje, 
šiauriniame krante, vos įžiūrimi pro miglos pirštus rikiavosi vasarna- 
miai, pasibaigus sezonui, daugelis užkalti lentomis, o pasiturintys jų 
savininkai grįžę namo į Bostoną ar Niujorką. Pietiniame krante, ku- 
riuo dabar važiavo Klerė, buvo išsidėstę kuklesni namukai, kai kurie 
— ne daugiau kaip dviejų kambarių trobelės, įterptos tarp medžių. 

Ji pravažiavo Riedulius — didžiulių granitinių akmenų atodan- 

gas, kur vasarą vietiniai paaugliai susirinkdavo paplaukioti, ir paste- 
bėjo pašto dėžutę su Sorkin pavarde. 

Duobėtas grunto keliukas atvedė ją prie namo — keisto ir įno- 
ringo statinio, su pridurtais kaip papuola kambariais, netikėtose vie- 
tose išsikišančiais kampais. O virš viso to lyg kristalo viršūnė pro stogą 
kyšojo įstiklintas bokštelis. Ekscentriškai moteriai reikia ir ekscentriš- 
ko namo, o Reičelė Sorkin buvo viena iš Trankviličio keistuolių — 
įspūdingos išvaizdos juodaplaukė, kartą per savaitę atžingsniuodavusi 
į miestelį, apsisiautusi purpurine pelerina su gobtuvu. Namas atrodė 
kaip tik toks, kokiame galėtų gyventi moteris su pelerina. 
lių lysvės, gulėjo negyvas elnias. 

Klerė išsiropštė iš pikapo. Tuoj pat iš miško atšuoliavę du šunys 
lodami ir urgzdami pastojo jai kelią. Saugo laimikį, suprato ji. 

Iš namo išėjo Reičelė ir šūktelėjo šunims: 

— Dinkit iš čia, jūs, prakeikti bjaurybės. Drožkit namo! 

Besidraikančiais ilgais juodais plaukais, ji sugriebė nuo priebu- 
čio šluotą ir atkišusi į priekį lyg ietį metėsi nuo laiptukų. 

Šunys atsitraukė. 

— Cha! Bailiai, — nusišiepė Reičelė, puldama su šluota. 

Tie pasitraukė dar toliau miško link. 

— Ei, palikit mano šunis ramybėje! — iššlubčiojęs į priebutį 
sušuko Elvinas Klaidas — puikus evoliucijos aklagarvio pavyzdys: 
penkiasdešimtmetis storulis, susisiautęs Aanele ir pasmerktas amžinai 
senbernystei. — Jie niekam nekliudo. Tik saugo mano elnią. 

— Elvinai, turiu jums naujieną. Šį elnią nušovėte mano valdoje. 
Taigi jis priklauso man. 

— Ką veiksite su elniu? Juk jūs — vegetarė! 

— Kaip pėda, Elvinai? — įsiterpė Klerė. 

Jis pažvelgė į Klerę ir sumirksėjo, lyg nustebęs. 

— Aš suklupau, — atsakė. — Nedidelė bėda. 

— Kulkos žaizda — visada didelė bėda. Galiu ją apžiūrėti? 


— Neišgaliu jums sumokėti... — Vyras nutilo, paskui kilstelėjo 
antakį, lyg toptelėjus į galvą suktai minčiai. — Nebent pageidautu- 
mėte elnienos. 

— Aš tik noriu įsitikinti, kad mirtinai nenukraujuosite. O susi- 
tarsime kada nors kitą kartą. Galiu apžiūrėti jūsų pėdą? 

— Jeigu iš tikrųjų norite, — metė jis ir nuklibinkščiavo atgal į 
namą. 

— Turėtų būti smagumėlis, — nusišiepė Reičelė. 

Virtuvėje buvo šilta. Į krosnį Reičelė įmetė beržo pliauską, jai 
užstūmus ketinį dangzį, į patalpą plūstelėjo salsvi dūmai. 

— Nagi, apžiūrėkime pėdą, — pasiūlė Klerė. 

Elvinas nušlubčiojo prie kėdės, palikdamas ant grindų kraujo 
dėmes. Kojinėje ties nykščiu žiojėjo dantyta skylė, lyg vilną būtų pra- 
graužusi žiurkė. 

— Man beveik neskauda, — pasakė Elvinas. — Mano nuomo- 
ne, dėl to neverta jaudintis. 

Klerė atsiklaupė ir nutraukė kojinę. Ši iš lėto pasidavė, vilna 
buvo sulipusi su jo pėda ne tiek dėl kraujo, kiek dėl prakaito ir su- 
skirdusios odos. 

— O Dieve, — aiktelėjo Reičelė, delnu užsidengdama nosį. — 
Ar kada nors keičiate kojines, Elvinai? 

Kulka perėjo per mėsingą plėvę tarp pirmojo ir antrojo pirštų. 
Kulkos išėjimo angą Klerė surado pėdos apačioje. Dabar iš žaizdos 
sunkėsi tik vos vos kraujo. Stengdamasi nežiaukčioti nuo smarvės, ji 


patikrino visų pirštų judesius ir nusprendė, kad joks nervas nepažeis- 


tas. 

— Kasdien žaizdą turėsite išplauti ir pakeisti tvarsčius, — pasakė 
Klerė. — Be to, jums reikia sušvirkšti serumo nuo stabligės, Elvinai. 

— Ak, man jau buvo sušvirkšta. 

— Kada? 

— Pernai suleido senukas daktaras Pomrojus. Po to, kai persi- 
šoviau. 

— Taip kasmet atsitinka? 

— Tąkart persišoviau kitą pėdą. Irgi nieko baisaus. 

Daktaras Pomrojus numirė sausį, ir Klerė perėmė visą seną me- 
dicininę kartoteką, kai prieš aštuonis mėnesius išsipirko iš jo palikimo 
paveldėtojų praktikos teisę. Dabar galėtų patikrinti Elvino kortelę ir 
pasitikslinti paskutinės injekcijos nuo stabligės datą. 

— Turbūt man teks nuplauti tą pėdą, — spėjo Reičelė. 

Klerė iš savo medicininio krepšio išėmė buteliuką betadino* ir 
padavė jai. 

— Įpilk šitų vaistų į dubenį šilto vandens. Tegul kurį laiką jis 
pamirko pėdą. 

— Ak, pats galiu tai padaryti, — pasakė Elvinas ir atsistojo. 

— Tokiu atveju mums verčiau iškart amputuoti! — nukirto Rei- 
čelė. — Sėskis, Elvinai. 

— Nieko sau, — burbtelėjo jis ir atsisėdo. 

Klerė paliko ant stalo kelis rvarsčių ir marlės tamponėlių pake- 
tėlius. 

— Elvinai, kitą savaitę ateikite pas mane į kabinetą, kad galėčiau 
patikrinti žaizdą. 

— Betgi turiu tiek daug reikalų... 

— Jeigu neatvyksite, man teks jus gaudyti kaip šunį. 

Jis nustebęs sumirksėjo. 

— Taip, mem, — nuolankiai pasidavė. 

Nuslopindama šypseną, Klerė pasiėmė medicininį krepšį ir išėjo 
į lauką. 

Du šunys vėl buvo kieme priešais namą ir pešėsi dėl purvino 
kaulo. Klerei nulipus laiptukais, abu apsisuko ir sužiuro į ją. 

Juodasis atrisnojo į priekį ir suurzgė. 

— Eik šalin, — paliepė Klerė, bet šuo nesitraukė. Šiepdamas 


dantis, dar kelis žingsnius paėjėjo į priekį. 


Firminis antiseptinio tirpalo pavadinimas. 

Rusvasis, pasinaudojęs proga, sugriebė dantimis kaulą ir suskato 
temptis laimikį. Jau buvo nusigavęs pusę kiemo, kai juodasis staiga 
pastebėjo vagystę ir metėsi atgal į kovą. Amsėdami ir urgzdami juodu, 
susipynę į juodai rusvą kamuolį, blaškėsi po kiemą. Pamirštas kaulas 
gulėjo ant žemės šalia Klerės pikapo. 

Ji atidarė dureles ir jau buvo beįsliuogianti prie vairo, kai jos 
smegenys užfiksavo pamatytą vaizdą. Klerė pažvelgė žemyn į kaulą. 

Rūdžių rusvumo nuo aplipusio purvo jis buvo ne ilgesnis nei 
trisdešimties centimetrų. Vienas galas nuskilęs, su styrančiomis dan- 
tytomis lūženomis. Kitas galas — sveikas, su atpažįstamais kauliniais 
orientyrais. 


Tai buvo šlaunikaulis. Beje, žmogaus. 


Dešimt mylių už miesto Trankviličio policijos viršininkas Lin- 
kolnas Kelis pagaliau pasivijo savo žmoną. 

Vogtu „Chevrolet“ ji spaudė apie penkiasdešimt mylių per va- 
landą, vingiuodama tai kairėn, tai dešinėn, o atplyšęs išmetamasis 


vamzdis įskeldavo kibirkštis kaskart, automobiliui pataikius į duobę. 


— Žmogau, o žmogau, — pratarė Floidas Spyras, sėdintis pat- 
rulių automobilyje šalia Linkolno. — Dorina šiandien kaip reikiant 
nusitašiusi. 


— Visą rytą važinėjau, — atsakė Linkolnas. — Neturėjau gali- 
mybės jos prižiūrėti. 

Jis įjungė sireną, vildamasis, kad šitaip paskatins Doriną sulėtin- 
ti. Bet toji paspaudė dar greičiau. 

— Dabar ką? — paklausė Floidas. — Man iškviesti pagalbą? 

Pagalba — tai Henkas Doras, vienintelis kitas patrulis tą rytą. 

— Ne, — atsakė Linkolnas. — Pažiūrėkime, galbūt mums pa- 
vyks priversti ją sustoti. 

— Kai spaudžia šešiasdešimties mylių per valandą greičiu? 


— Įjunk megafoną. 

Floidas paėmė mikrofoną ir per garsiakalbį sugriaudėjo balsas: 

— Ei, Dorina, sustok! Nagi, mieloji, juk ką nors sužalosi! 

„Chevrolet“ tik lėkė, šokčiodamas per duobes ir vingiuodamas. 

— Galėtume palaukti, kol jai baigsis benzinas, — pasiūlė Floidas. 

— Tik vis kalbėk jai. 

Floidas vėl pamėgino kalbėti į mikrofoną: 

— Dorina, čia yra Linkolnas! Nagi, mieloji, suk į kelkrašųį! Jis 
nori atsiprašyti! 

— Kg aš noriu? 

— Sustok Dorina, jis pats tau pasakys! 

— Kokį velnią tu paistai? — užsirūstino Linkolnas. 

— Moterys visada tikisi iš vyro atsiprašymo. 

— Betgi aš nieko nepadariau! 

Priekyje staiga užsižiebė „Chevrolet“ stabdžių lemputės. 

— Matai? — tarė Floidas, kai mašina pamažu nuriedėjo į kel- 
kraštį ir sustojo. 

Linkolnas taip pat sustabdė patrulių automobilį ir išlipo. 

Dorina sėdėjo užsikniaubusi vairą, išdrikusiais ir susivėlusiais 
raudonais plaukais, drebančiomis rankomis. Linkolnas atidarė dure- 
les, pasiekęs per žmonos skreitą, ištraukė automobilio raktelius. 

— Dorina, — prašneko pavargusiu balsu, — turėsi važiuoti su 
mumis į nuovadą. 

— Kada grįžti namo, Linkolnai? — paklausė ji. 

— Pasikalbėsime apie tai vėliau. Nagi, aukseli, sėskim į mūsų 
automobilį. 

Linkolnas pamėgino paimti žmoną už alkūnės, bet toji nupurtė 
jo ranką ir dar užplojo delnu. 

— Aš tik noriu žinoti, kada tu grįši namo, — pakartojo Dorina. 

— Mes jau viską aptarėme, ir ne kartą. 

— Mudu tebesame susituokę. Tu vis dar mano vyras. 

— Ir nėra prasmės daugiau apie tai kalbėti. 


Jis vėl suėmė ją už alkūnės. Jau buvo ištempęs Doriną iš auto- 

mobilio, kai ji ištrūko ir smogė jam į žandą. Linkolnas susverdėjo ir 
žingtelėjo atgal, galvoje suskambo. 

— Ei! — sušuko Floidas, sugriebdamas Dorinos rankas. — Nagi, 
ei, tik nebandyk pakartoti! 

— Paleisk mane! — suspigo Dorina. 

Ji ištrūko iš Floido gniaužtų ir vėl užsimojo smogti savo vyrui. 

Šįsyk Linkolnas išsilenkė smūgio, o žmona dėl to tik dar labiau 
įsiuto. Buvo vėl betrenkianti, bet Linkolnui ir Floidui pavyko su- 
griebti jos rankas. 

— Man nemalonu tai daryti, bet šiandien neįmanoma paveikti 
tavo proto. 

Linkolnas spragtelėjo jai ant riešų antrankius. Ji spjovė vyrui į 
veidą. Jis nusišluostė rankove, paskui kantriai nuvedė žmoną ir paso- 


dino ant užpakalinės patrulių automobilio sėdynės. 


— O, žmogau, — tarė Floidas. — Žinai, mums teks išrašyti jai 
baudą. 

— Žinau. — Linkolnas atsiduso ir sudribo prie vairo. 

— Tu negali su manimi išsiskirti, Linkolnai Keli! — riktelėjo 


Dorina. — Juk pažadėjai mane mylėti ir globoti! 

— Nežinojau apie tavo pomėgį išgėrinėti, — atkirto Linkolnas 
ir apgręžė automobilį. 

Jie nedideliu greičiu važiavo miesto link ir visą kelią Dorina ne- 
švankiai keikėsi. Mat buvo prisigėrusi; ir tai tartum atkimšo butelį, 
kuriame lindėjo jos piktosios dvasios. 

Prieš dvejus metus Linkolnas išėjo iš jųdviejų namų. Įsitikinęs, 
kad kaip įmanydamas stengėsi išsaugoti santuoką, kuriai atidavė de- 
šimt savo gyvenimo metų. Jis nebuvo iš tokių, kurie lengvai pasiduo- 
da, visgi galiausiai priveikė neviltis. Ir jausmas, kad jo, keturiasdešimt 
penkerių vyro, gyvenimas skrieja pro šalį be džiaugsmo ir prasmės. 
Apgailestavo, kad negali likti su Dorina, vėl patirti tų švelnių jaus- 
mų kaip pirmaisiais jųdviejų santuokos metais, kai ji buvo linksma ir 


blaivi, nekunkuliuojanti pykčiu kaip dabar. Kartkartėmis savo širdyje 

jis dar ieškodavo užsilikusios meilės pėdsakų, kokios nors kibirkštėlės 
pelenuos, bet nebeliko nieko. Pelenai atvėso. O jis pavargo. 

Linkolnas mėgino jai padėti, bet Dorina nepajėgė mąstyti taip, 
kad pati sau padėtų. Kas kelis mėnesius, kai užvirdavo pyktis, ji visą 
dieną gerdavo. Paskui „pasiskolindavo“ kieno nors automobilį ir 
leisdavosi į vieną iš savo pagarsėjusių pasivažinėjimų dideliu greičiu. 
Miesriečiai žinojo: kai Dorina Keli sėda prie vairo, reikia laikytis to- 
liau nuo kelių. 

Grįžus į Trankviličio policijos nuovadą, Linkolnas leido Floidui 
įforminti dokumentus ir užrakinti pažeidėją į areštinę. Pro dvejas už- 
darytas duris jis girdėjo Doriną kameroje šūkaujant ir reikalaujant 
advokato. Pamanė, kad turėtų kurį nors jai iškviesti, bet nė vienas 
iš praktikuojančių Trankvilityje nenorėdavo tokio reikalo imtis. Net 
piečiau miestelio iki pat Bangoro ji buvo atgrasiusi visus teisininkus. 
Linkolnas atsisėdo prie rašomojo stalo ir ėmė sklaidyti katalogą, ieš- 
kodamas kokio nors advokato pavardės. Tokio, kuriam senokai būtų 
skambinęs. Tokio, kuris nekreiptų dėmesio į klientės keiksmus. 

Visko susikaupė gerokai per daug ir dar taip anksti rytą. Jis nu- 
stūmė į šalį katalogą ir persibraukė delnu plaukus. Areštinės gilumoje 
Dorina vis dar šūkavo. Viskas bus pranešta visur nosį kaišiojančiai 
Gazette, o paskui naujieną pasigaus Bangoro ir Portlando laikraščiai, 
nes visai prakeiktai Meino valstijai atrodys juokinga ir įdomu. Trank- 
viličio policijos viršininkas areštuoja savo žmoną. Vel. 

Jis jau siekė telefono ir ketino surinkti Tomo Vailio, praktikuo- 
jančio advokato, numerį, bet tuo metu į duris kažkas pasibeldė. Pakė- 
lęs akis pamatė į kabinetą įžengiančią Klerę Eliot ir padėjo ragelį. 

— Sveika, Klere, — pasitiko jis. — Dar negavote techninės ap- 
žiūros talono? 

— Stengiuosi. Bet atvykau čia ne dėl savo automobilio. Noriu 
jums kai ką parodyri. 

Ant pareigūno rašomojo stalo ji padėjo purviną kaulą. 


— Kas čia? 

— Šlaunikaulis, Linkolnai. 

— Kas? 

— Šlaunies kaulas. Manau, žmogaus. 

Jis įsispoksojo į purviną kaulą. Vienas galas nuskilęs ir visur buvo 
matyti kažkokio gyvūno dantų žymės. 

— Kur jį radote? 

— Reičelės Sorkin valdoje. 

— O kaip jis atsirado pas Reičelę? 

— Elvino Klaido šunys jį ten atitempė. Reičelė nežino iš kur. Aš 
šįryt pas ją buvau apžiūrėti Elvino. Mat jis persišovė pėdą. 

— Vėl? 

Linkolnas užvertė akis, ir jie abu nusijuokė. Jeigu kiekvienam 
miesteliui privalu turėti savą kvailį, tai Trankvilityje toks būtų Elvinas. 

— Jam viskas gerai, — patikino Klerė. — Bet, manau, apie kiek- 
vieną šautinę žaizdą derėtų pranešti. 

— Manykime, kad tai padaryta. Jau turiu užvestą Elvino ir jo 
šautinių žaizdų bylą, — jis mostelėjo į kėdę. — Dabar papasakokite 
man apie tą kaulą. Esate tikra, kad jis žmogaus? 

Klerė atsisėdo. Nors juodu žvelgė tiesiai vienas į kitą, Linkol- 
nas kone fiziškai jautė santūrumo barjerą tarp jų. Pajuto tai nuo pat 
pirmojo jųdviejų susitikimo, netrukus po to, kai ji atsikėlė į mieste- 
lį. Buvo atėjusi į Trankviličio trijų kamerų areštinę apžiūrėti kalinio, 
kamuojamo pilvo skausmų. Linkolną ji iškart sudomino. Kur jos vy- 
ras? Kodėl viena augina sūnų? Bet jam nederėjo užduoti asmeninių 
klausimų, o ji, regis, nebuvo linkusi skatinti tokio brovimosi į savo 
gyvenimą. Maloni, tačiau labai užsidariusi, ji tartum vengė prisileis- 
ti ką nors pernelyg arti, o gaila. Daili moteris, neaukšta, bet tvirta, 
spindinčiomis tamsiomis akimis ir kupeta garbanotų rudų plaukų, su 
bepradedančiomis ryškėti pirmomis žilsvomis sruogelėmis. 

Ji palinko į priekį, rankomis remdamasi į rašomąjį stalą. 

— Nesu ekspertė, — pasakė, — bet nežinau, kokio kito gyvūno 


šis kaulas galėtų būti. Sprendžiant iš dydžio, panašus į vaiko. 

— Ar aplinkui matėte dar kokių kaulų? 

— Mudvi su Reičele apieškojome kiemą, bet nieko neradome. 
Šunys šitą galėjo pasičiupti bet kur miške. Jums teks apieškoti visą 
apylinkę. 

— Galėtų būti iš senųjų indėnų kapaviečių. 

— Galimas daiktas. Bet vis tiek, ar nederėtų jo nusiųsti teismo 
medicinos ekspertui? — Staiga ji pasisuko ir suklususi pakreipė gal- 
vą. — Dėl ko visas tas triukšmas? 

Linkolnas paraudo. Dorina savo kameroje vėl šūkavo, užgaulio- 
dama iš širdies: „Būk prakeiktas, Linkolnai! Tu, pajace! Melagi! Tau 
vieta pragare! 

— Panašu, kad jūsų kažkas labai nemėgsta, — padarė išvadą Klerė. 

Jis atsiduso ir palietė delnu kaktą. 

— Mano žmona. 

Klerės žvilgsnis sušvelnėjo ir prisipildė užuojautos. Akivaizdu, jo 
rūpesčiai jai buvo žinomi. Visi miestelyje juos žinojo. 

— Apgailestauju, — tarstelėjo Klerė. 

— Ei, nevykėli! — rėkavo Dorina. — Neturi jokios teisės šitaip 
su manimi elgtis! 

Pamažu sukaupęs jėgas, Linkolnas vėl sutelkė dėmesį į šlauni- 
kaulį. 

— Kaip manote, kiek aukai galėjo būti metų? 

Ji paėmė nuo stalo šlaunikaulį ir pavartė rankose. Trumpam 
nutilo — iš tylios pagarbos, gerai suvokdama, kad kažkada tai buvo 
atrama besijuokiančiam, bėgiojančiam vaikui. 

— Spėčiau, ne daugiau kaip dešimt. 

Padėjusi kaulą ant stalo, tylomis stebeilijo į jį. 

— Pastaruoju metu mums nepranešta apie jokį dingusį vai- 
ką, — pasakė Linkolnas. — Apylinkė apgyvendinta jau šimtus metų, 
ir senų kaulų vis iškyla. Prieš šimtą metų juk nebuvo neįprasta mirti 
jaunam. 


Klerė raukėsi. 

— Nemanau, kad šis vaikas numirė nuo natūralių priežasčių, — 
tyliai ištarė ji. 

— Kodėl taip sakote? 

Ištiesusi ranką, ji uždegė stalinę lempą ir prikišo kaulą arčiau 
šviesos. 

— Štai, — parodė. — Jis taip aplipęs purvu, kad to beveik ne- 
matyti. 

Linkolnas siekė į kišenę akinių — dar vieno priminimo apie 
praeinančius metus, apie tolstančią jaunystę. Prisilenkęs pamėgino 
įžiūrėti, ką ji rodė. Tik kai daktarė piršto nagu nukrapštė purvą, jis 
pagaliau pamatė pleišto pavidalo įkirtį. 

Kirvio paliktą žymę. 


Kai Vorenas Emersonas pagaliau atgavo sąmonę, sumojo gulįs 
šalia malkų krūvos, o į akis jam plieskė saulė. Paskutinį dalyką, ką 
prisiminė, — tai paunksnę, sidabrišką šarmą ant žolės ir pūpsančius 
šalčio iškeltus žemės kauburius. Jis skaldė malkas, mojuodamas kir- 
viu ir mėgaudamasis šaižiu kirčių skambesiu gaiviame ore. Saulė dar 
nebuvo apšvietusi pušies kieme priešais namą. 

Dabar ji buvo gerokai aukščiau pušies, o tai reiškė, kad jis išgu- 
lėjo čia kurį laiką, sprendžiant pagal saulės padėtį danguje — galbūt 
valandą. 

Pamažu, kaip visada po to skaudama galva Vorenas atsisėdo. 
Rankos ir veidas buvo apmirę nuo šalčio, abi pirštinės nusimovu- 
sios. Šalia jis pamatė kirvį, ašmenimis giliai įsmigusį į klevo pliauskos 
galą. Aplinkui mėtėsi jau suskaldytos malkos — tiek, kiek šių reikėjo 
dienai. Jam prireikė daug laiko tiems pastebėjimams įsisąmoninti ir 
apsvarstyti kiekvieno jų reikšmę. Mąsryti sekėsi sunkiai — mintys 
tartum vilkosi iš didžiulio nuotolio, tad aplankydavo sudriskusios ir 
padrikos. Bet jis buvo kantrus — galiausiai viskas stos į savo vietas. 

Netrukus po saulėtekio jis išėjęs priskaldyti dienai malkų. Jo 
triūso rezultatas dabar mėtėsi aplink. Jau buvo beveik baigęs rytmečio 
darbą, ką tik užsimojęs kirviu susmulkinti tą paskutinę pliauską, bet 
staiga viskas aptemo. Nukritęs ant malkų krūvos; tai paaiškintų, ko- 
dėl kai kurios pliauskos nusiritusios nuo viršaus. Jo apatiniai permir- 
kę — tikriausiai apsišlapinęs, kaip dažnai atsitikdavo per priepuolius. 

O ant marškinių — kraują. 

Svyruodamas Vorenas pasikėlė ant kojų ir pamažu grįžo į seną 


gyvenamąjį namą. 

Virtuvėje nuo malkų krosnies buvo karšta ir tvanku; dėl to jam 
šiek tiek susvaigo galva, o kol nusigavo iki vonios kambario, vaizdas 
akyse pradėjo skysti. Susiėmęs už galvos jis atsisėdo ant suskilusio 
unitazo dangčio, laukdamas, kol galvoje išsisklaidys ūkai. Atėjo katė, 
pasitrynė į blauzdą ir miaukdama reikalavo dėmesio. Vorenas pasilen- 
kė ją paglostyti ir nuo švelnaus kailio šiek tiek nurimo. 

Veidas jau nebuvo apmiręs nuo šalčio, ir dabar Vorenas aiškiai 
juto smilkiniuose atkakliai tvinksintį skausmą. Įsitvėręs kriauklės, jis 
atsistojo ir pasižiūrėjo į veidrodį. Plaukai virš kairės ausies sulipę nuo 
kraujo. Srovelė išdžiūvo ant skruosto lyg koks indėnų karo piešinys. 
Jis stebeilijo į savo atspindį: nuo šešiasdešimt devynerių metų atšiau- 
rių žiemų, doro darbo ir vienatvės veidas giliai išvagotas raukšlių. Vie- 
nintelė jo kompanionė buvo katė, dabar miauksinti prie kojų — ne 
iš meilės, bet iš alkio. Jis mylėjo katę, ir kada nors, kai ji numirs, 
su ašaromis gedės; iškilmingai ją palaidojęs, ilgėsis naktų, kai rainoji 
murkdavo šalimais, bet jis nepuoselėjo iliuzijų, kad katė jį myli. 

Vorenas nusivilko drabužius — apibrizgusius, sukruvintus marš- 
kinius ir šlapimu sumirkusius džinsus. Nusirenginėjo taip pat kruopš- 
čiai, kaip gyvenime darė viską, tvarkingai sudėdamas drabužius ant 
unitazo dangčio. Atsuko dušą ir atsistojo po čiurkšle, nelaukdamas kol 
vanduo sušils; nesmagumas truko visai trumpai, atsižvelgiant į šaltą ir 
nesmagų jo gyvenimą, vertas vos drebulio. Išsiplovė iš plaukų kraują, 
šviežią žaizdą peršėjo nuo muilo. Turbūt, krisdamas ant malkų krūvos, 
prasikirto skalpą. Žaizda sugis, kaip ir visos kitos. Vorenas Emersonas 
buvo vaikščiojantis randinio audinio parvarumo įrodymas. 

Vos tik išžengė iš dušo, katė vėl gailiai sumiauksėjo, ir jis ne- 
galėjo to garso klausytis, nejausdamas kaltės. Vis dar nuogas nuėjo į 
virtuvę, atidarė kačių maisto „Little Friskies“ skardinėlę su vištienos 
gabaliukais ir šaukštu įkrėtė į Monos dubenėlį. 

Katė iš malonumo sumurkė ir įniko ėsti — dabar jai nerūpėjo, 
pareina jis ar išeina. Jeigu ne sugebėjimas atidaryti konservus, jos eg- 


zistencijai Vorenas būtų nereikalingas. 


Jis nuėjo į miegamąjį apsirengti. 

Kadaise tai buvo jo tėvų kambarys, ir čia tebelikę visi jų daik- 
tai: lova su statramsčių galais, komoda su žalvarinėmis rankenėlėmis, 
kabančios ant sienų fotografijos alaviniuose rėmeliuose. Užsisagstyda- 
mas marškinius žvilgsniu sustojo ties viena jų — tamsiaplaukės mer- 
ginos šypsančiomis akimis. Ką šiuo metu Airisė veikia? — pagalvojo 
jis, kaip kasdien savo gyvenime. Ar kada nors prisimena jį? Jo žvilgs- 
nis nuslinko prie kitos fotografijos — paskutinės, kurioje buvo užfik- 
suota visa šeima: putli, šypsanti mama, su kostiumu ir kaklaraiščiu 
nesmagiai besijaučiantis tėvas ir tarp jų įsiterpęs jis, mažasis Vorenas, 
suglostytais į šoną plaukais. 

Jis ištiesė ranką, ketindamas pirštais paliesti savo, dvylikamečio, 
veidą nuotraukoje. Nepajėgė prisiminti to berniuko. Viršuje, palėpė- 
je, buvo sudėti žaisliniai traukinukai, nuotykių knygos ir spalvotos 
kreidelės, kadaise priklausiusios tam vaikui iš fotografijos. Tačiau tai 
buvo kitas Vorenas, kuris žaidė šiame name, šypsodamasis pozavo su 
savo tėvais sskmadieninei fotografijai. Ne tas, kurį jis matydavo, kai 
pažiūrėdavo į veidrodį. 

Staiga pajuto begalinį ilgesį vėl prisiliesti to vaiko žaislų. 

Jis užkopė laiptais į palėpę ir išsitraukė į šviesą seną skrynią. Virš 
galvos lingavo plika elektros lemputė. Vorenas pakėlė skrynios dangyį. 
Viduje gulėjo lobiai. Po vieną juos iškėlė ir padėjo ant dulkėtų grindų. 
Skardinėlę nuo sausainių, pilną degtukų dėžutės didumo automobi- 
liukų. Miniatiūrinį žaislinį konstruktorių „Lincoln“. Odinį kapšelį su 
marmuriniais rutuliukais. Pagaliau rado, ko ieškojo: šaškių komplektą. 

Išskleidė ant grindų lentą ir išdėliojo šaškes: raudonas — savo 
pusėje, juodas — įsivaizduojamo priešininko. 

Mona atitipeno į palėpę ir atsitūpė šalia, iš jos snukučio atsidavė 
vištiena. Kurį laiką ji su katiška panieka stebėjo šaškių lentą, paskui 
pritykino arčiau ir pauostė vieną juodą šaškę. 

— Taigi toks tavo pirmas ėjimas? — paklausė Vorenas. 

Ėjimas nebuvo gudrus, antra vertus, ko tikėtis iš katės? Jis paėjo 


už ją juodąja šaške, ir Mona atrodė patenkinta. 

Lauke ūžavo vėjas, klebendamas laisvai pritvirtintas langines. 
Vorenas girdėjo į namo apkalo lentas brazdant alyvos krūmo šakas. 
Jis paėjo raudona šaške ir nusišypsojo savo partnerei. 


— Tavo ėjimas, Mona. 


Kaip ir kiekvieną rytą pusę septintos penkiametė Izabelė Mori- 
son įsėlino į savo vyresnės sesers miegamąjį ir įsiropštė po antklodė- 
mis pas Meri Rozą. Lyg laimingas kirminas susirangė šiltame patale ir 
niūniavo laukdama, kol Meri Roza atsibus. Kaip visada bus daugybė 
dūsavimų ir dejonių, Meri Roza vartysis nuo šono ant šono, savo 
ilgais rudais plaukais kutendama Izabelei veidą. Izabelė laikė Meri 
Rozą gražiausia pasaulyje mergaite. Ji atrodė kaip mieganti princesė 
Aurora, laukianti, kol princas ją pabučiuos. Kartais Izabelė vaizduo- 
davosi pati esanti tas žavusis princas ir nors žinojo, kad mergaitėms 
nedera bučiuoti vienai kitą, ji prispausdavo lūpas prie sesers burnos ir 
pareikšdavo: „Dabar turi pabusti!“ 

Sykį Meri Roza, jau atsibudusi, bet dar ilgai dėdamasi miegan- 
ti, staiga pašoko kaip kikenanti pabaisa ir suskato taip negailestingai 
Izabelę kutenti, kad abi mergaitės iškrito iš lovos, linksmai kvykau- 
damos. 

Jeigu tik Meri Roza ją dabar pakutentų. Jeigu tik Meri Roza 
būtų tokia pat kaip visada. 

Izabelė pasilenkė prie pat sesers ausies ir sukuždėjo: 

— Ar pagaliau atsibusi? 

Meri Roza užsitraukė ant galvos antklodę. 

— Atstok, įkyruole. 

— Mamytė sako, kad laikas į mokyklą. Turi keltis. 

— Dink iš mano kambario! 

— Betgi metas į... 

Meri Roza suurzgė ir piktai įspyrė seseriai. 


Izabelė pasislinko toliau į lovos kraštą, kur gulėjo tylomis su- 

nerimusi, trindamasi užgautą blauzdą ir mėgindama suprasti, kas ką 
tik įvyko. Meri Roza anksčiau niekada nebuvo jai įspyrusi. Visada 
atsibusdavo su šypsena, pavadindavo ją Iza Bambiza ir prieš mokyklą 
supindavo kasas. 

Ji nusprendė dar kartą pabandyti. Keturiomis atropojo prie se- 
sers pagalvės, atlenkė antklodę ir sušnabždėjo Meri Rozai į ausį: 

— Žinau, ką mamytė ir tėtukas ketina tau padovanoti Kalė- 
doms. Nori, pasakysiu? 

Meri Rozos akys staiga prasimerkė. Pasisukusi ji pažvelgė į Iza- 
belę. 

Inkšdama iš baimės Izabelė paknopstom išsirito iš lovos ir įsi- 
spoksojo į veidą, kurį vos bepažino. Į veidą, kuris ją baugino. 

— Meri Roza? — sukuždėjo. 

Paskui pabėgo iš kambario. 

Apačioje, virtuvėje, motina maišė puode avižienę ir per papū- 
giuko Rokio kliegesius stengėsi klausytis radijo. Izabelei įpuolus į vir- 
tuvę, motina atsisuko ir paklausė: 

— Jau septynios. Tavo sesuo dar nesikelia? 

— Mamyte, — nevilties ištikta suverkšleno Izabelė. — Ten ne 


Meri Roza. 


Nojus Eliotas atliko 360 laipsnių salto — su riedlente jis pašoko 
nuo bordiūro į orą ir vėl gražiai nusileido ant asfalto. Puiku! Pavyko! 
Vėjo plazdenamais duksliais drabužiais jis nuskriejo riedlente iki pat 
mokytojams skirtos automobilių aikštelės, ten pašoko virš bordiūro, 
vėl ore apsisuko ir smagiai pasileido atgal. 

Tik tokiomis akimirkomis, kai skriedavo riedlente, Nojus jaus- 
davosi valdąs savo gyvenimą, bent sykį sprendžiąs savo likimą, savo 
kryptį. Šiomis dienomis atrodė, kad pernelyg daug dalykų už jį spren- 
dė kiti, kad besispardantis ir klykiantis jis buvo velkamas į ateitį, ku- 


rios niekada neprašė. Bet kai skriedavo riedlente, veidu į vėją, pro 

šalį lekiant asfaltui, ta akimirka priklausydavo jam. Tada galėdavo 
pamiršti, kad šiame užkampio miestelyje esąs įstrigęs kaip spąstuose. 
Per vieną trumpą pasivažinėjimą galėdavo netgi pamiršti, kad jo tėtis 
miręs ir kad niekas niekada nebebus gerai. 

Nojus jautė, kad jį stebi naujokės. Glaudžiu būreliu mokinės 
stovėjo už kemperių, kuriuose buvo įrengtos klasės, ir sukišusios 
žvilgančias galvas mergaitiškai kikeno. Kai akimis sekdavo riedlente 
skriejantį Nojų, jų veidai sutartinai pasisukdavo į tą pusę. Jis retai su 
jomis kalbėdavo, bet per kiekvieną priešpiečių pertrauką visos būdavo 
čia ir stebėdavo jį atliekant savo repertuarą. 

Nokso vidurinėje mokykloje Nojus buvo ne vienintelis riedlen- 
tininkas, bet tikrai geriausias, ir mergaitės nukreipdavo žvilgsnius į jį, 
visiškai nepastebėdamos kitų besisukiojančių po asfaltą berniukų. Vis 
tiek anie — tik mėgėjai pasipuikuoti, plevėsos, besidedantys riedlen- 
tininkais, visi apsirengę taip, lyg ką tik būtų nužengę iš tam sportui 
skirtų mados katalogų. Visi kaip su uniformomis: „Birdhouse“ marš- 
kiniai, „Kevlin“ batai ir kelnės, tokios didelės, kad jų galai vilkdavosi 
žeme. Nors ir nėra važinėjęsi Baltimorėje su riedlenčių asais, užkam- 
pio mieste jie išties puikuodavosi. 

Apsukęs ratą ir ketindamas grįžti atgal, bėgimo trasos pakraštyje 
Nojus pastebėjo suspindus šviesius plaukus. Jį stebėjo Amelija Reid. 
Stovėjo viena, kaip paprastai spausdama prie krūtinės knygą. Amelija 
buvo iš tų merginų, kurios atrodė lyg sumirkytos meduje — tokia 
tobula, tartum auksinė. Visai nepanaši į du pašlemėkus savo brolius, 
kurie mokyklos valgykloje nuolat jam įkyrėdavo. Nojus dar niekada 
nebuvo užmatęs Amelijos jį stebinčios. Nuo suvokimo, kad šią akimir- 
ką jos dėmesys sutelktas į jį, Nojui šiek tiek linko keliai. 

Jis pašoko į orą ir nusileisdamas vos nepametė lentos. Susikaupk, 
vyruti! Neatsipalaiduok. Nojus nuskriejo mokytojams skirtos automo- 
bilių aikštelės link, apsisuko ir nudundėjo betonine rampa. Iš vienos 
pusės nuožulniai leidosi turėklai. Apsisukęs užšoko ant jų. Būtų šau- 


niai nučiuožęs jais iki pat apačios. 

Jeigu Teiloras Darnelas nebūtų sumanęs kaip tik tą akimirką at- 
sidurti prieky jo. 

— Iš kelio! — suriko Nojus, bet Teiloras nespėjo sureaguoti. 

Paskutinę akimirką Nojus nuvirto nuo lentos ir nusirito grin- 
diniu. Jau įsibėgėjusi riedlentė turėklais nuskriejo iki pat apačios ir 
trenkėsi Teilorui į nugarą. 

Teiloras apsisuko sustaugdamas: 

— Kokio velnio, žmogau? Kas ją metė? 

— Nemečiau jos, vyruti, — keldamasis nuo žemės teisinosi No- 
jus. Abu delnai nubrozdinti, kelis tvinkčiojo nuo skausmo. — Nety- 
čia taip išėjo. Tu tiesiog pasitaikei kelyje. 

Nojus pasilenkė pakelti riedlentės, apvirtusios ratukais į viršų. 
Teiloras buvo vaikis kaip reikiant, pirmas atėjo pasisveikinti, kai prieš 
aštuonis mėnesius Nojus atsikėlė gyventi į miestelį. Kartais popietėmis 
juodu netgi bendraudavo, rodydami vienas kitam naujus triukus su 
riedlente. Tad Nojų sukrėtė, kad Teiloras staiga smarkiai jį pastūmė. 

— Eli! Ei, kas tau? — pasipiktino Nojus. 

— Tu paleidai į mane riedlentę! 

— Ne, nepaleidau. 

— Visi matė! — Teiloras apsidairė į stovinčiuosius šalia. — Juk 
matėte, taip? 

Niekas neatsiliepė. 

— Sakiau tau, netyčia taip išėjo, — pakartojo Nojus. — Tikrai 
apgailestauju, žmogau. 

Nuo kemperių, kuriuose buvo įrengtos klasės, atskriejo juokas. 
Žvilgrelėjęs į mergaites Teiloras pamatė, kad tos stebi jų apsižodžiavi- 
mą, ir jo veidas užraudo iš įsiūčio. 

— Nutilkit! — šūktelėjo joms. — Kvailos mergiotės! 

— Nagi, Teilorai, — pamėgino jį nuraminti Nojus. — Kas tau? 

Kiti riedlentininkai nušoko nuo savųjų lentų ir, apstoję juodu 
ratu, stebėjo. Vienas jų pajuokavo: 


— Eli, žinote, kodėl Teiloras pastojo kelią? 

— Kodėl? 

— Nes tik tiek ir gali, jam nesistoja tas daiktas! 

Visi riedlentininkai nusijuokė. Nojus irgi nesusiturėjo. 

Jis buvo užkluptas visiškai nepasirengęs. Tas smūgis kumščiu 
į smakrą kirto tartum iš niekur. Jo galva loštelėjo argal. Kluptelėjęs 
kelis žingsnius atbulas, Nojus nudribo ant asfalto. Ausyse skambėjo, 
akyse aptemo. Minutėlę jis taip sėdėjo, bet paskui sukrėtimą pakeitė 
nuoskaudos įniršis. Jis buvo mano draugas ir smogė man! 

Sverdėdamas Nojus atsistojo ir stačiagalviais metėsi prie Teiloro. 
Abu nuvirto. Nojus atsidūrė viršuje. Abu berniukai raičiojosi, kul- 
damiesi rankomis, bet nė vienam nesisekė suduoti lemiamo smūgio. 
Galiausiai Nojus prispaudė Teilorą prie asfalto, bet tai buvo tas pat, 
kas nuturėti besidraskančią katę. 

— Nojau Eliotai! 

Jis sustingo, rankomis tebelaikydamas surakinęs Teiloro riešus. 
Pamažu pasuko galvą ir pamatė ties jais stovinčią mokyklos direktorę, 
panelę Kornvalis. Kiti vaikai atsitraukę stebėjo iš saugaus atstumo. 

— Stokitės! — paliepė panelė Kornvalis. — Abu! 

Nojus iškart paleido Teilorą ir atsistojo. Teiloras, dabar kone 
purpurinis iš įsiūčio, suriko: 

— Jis mane pastūmė! Jis pastūmė mane, o aš tik mėginau apsi- 
ginti! 

— Netiesa! Jis smogė pirmas! 

— Jis metė į mane savo riedlentę! 

— Nieko aš nemečiau. Netyčia taip atsitiko! 

— Netyčia? Melagis! 

— Nutilkit, abu! — sušuko panelė Kornvalis. 

Mokyklos kieme įsitvyrojo tyla, visi spoksojo į direktorę. Anks- 
čiau niekada nebuvo girdėję jos šaukiant. Buvo pabrėžtinai mandagi, 
graži moteris, mokykloje dėvinti kostiumėlius ir žemakulnius bate- 
lius, o šviesius plaukus visada tvarkingai susukdavo pakaušyje prancū- 


ziško stiliaus mazgu. Matyti ją šaukiančią visiems buvo naujiena. 

Panelė Kornvalis giliai įkvėpė ir greitai pasistengė atgauti orumą. 

— Atiduok man riedlentę, Nojau. 

— Taip atsitiko netyčia. Aš jo nemušiau. 

— Laikei prispaudęs jį prie žemės. Pati mačiau. 

— Bet nemušiau! 

Ji ištiesė ranką. 

— Atiduok ją man. 

— Bet... 

— Tuojau pat. 

Nojus nuėjo prie gulinčios už kelių pėdų riedlentės. Ji buvo 
gerokai sudėvėta, vienas įskilęs galas kryžmai sutvirtintas izoliacija. 
Riedlentė buvo jo tryliktojo gimtadienio dovana. Jos apačią papuošė 
lipduku — žaliu drakonu, spjaudančiu ugnimi, — o ratukus pravaži- 
nėjo Baltimorės, kur kadaise gyveno, gatvėse. Nojus mylėjo tą lentą, 
nes ji priminė viską, ką jis paliko. Viską, ko vis dar ilgėjosi. Kurį laiką 
palaikęs ją rankose, be žodžių padavė panelei Kornvalis. 

Direktorė paėmė su pasidygėjimu. Pasisukusi į kitus mokinius 
pasakė: 

— Mokyklos teritorijoje daugiau nebus pasivažinėjimų riedlen- 
tėmis. Noriu, kad šiandien visi parsineštumėte riedlentes namo. Ir 
jeigu rytoj pamatysiu nors vieną lentą, konfiskuosiu ją. Aišku? 

Visi tylėdami linktelėjo galvomis. 

Panelė Kornvalis pasisuko į Nojų: 

— Šiandien lieki po pamokų iki pusės keturių. 

— Bergi aš nieko nepadariau! 

— Dabar einam į mano kabinetą. Pasėdėsi ir pagalvosi, ką vis 
dėlto padarei. 

Nojus buvo bepuoląs ginčytis, bet greitai nurijo žodžius. Visi 
žiūrėjo į jį. Jis pastebėjo šalia bėgimo tako tebestovinčią Ameliją Reid 
ir užraudo iš pažeminimo. Tylėdamas, nuleidęs galvą, nusekė paskui 


panelę Kornvalis. 

Kiti riedlentininkai niūriai prasiskyrė, praleisdami juodu. Jau 
nueidamas Nojus išgirdo vieną berniuką sumurmant: 


— Dėkui, Eliotai. Sumovei mums visiems smagumą. 


Jeigu kas nors norėtų pajusti Trankviličio miestelio pulsą, turėtų 
nueiti į Monahano užkandinę. Būtent čia kasdien vidudienį susirink- 
davo Dinozaurų klubas. Iš tikrųjų tai buvo ne klubas, bet pasisėdėji- 
mai prie kavutės šešių ar septynių pensininkų, kurie iš neturėjimo ką 
veikti šlaistėsi apie Nadinos prekystalį, grožėdamiesi po plastikiniais 
gaubrtais išdėliotais pyragaičiais. Klerė nenutuokė, kaip atsirado klubo 
pavadinimas. Ji spėjo, kad kuri nors iš žmonų, ištikta apmaudo, kad 
vyro nuolat nėra namie, vieną dieną leptelėjo ką nors tokio: „Ak, kad 
kur tave ir tą senų dinozaurų šutvę!“ Ir tas pavadinimas prigijo, kaip 
visada atsitinka vykusiems apibūdinimams. Visi jie — vyrai, visiems 
gerokai per šešiasdešimt. Tik Nadina penkiasdešimt penkerių, bet ją 
galėjai laikyti neoficialia „dinozaure“, nes dirbo už prekystalio ir ne- 
stokojo gero ūpo, kad kęstų kvailus jų juokelius ir tabako dūmus. 

Keturios valandos po to, kai rado šlaunikaulį, Klerė stabtelėjo 
prie Monahano užkandinės pavalgyti priešpiečių. Septyni „dinozau- 
rai“, ant flanelinių marškinių vilkintys oranžiniais bleizeriais, sėdėjo 
įprastose vietose, ant tolimųjų baro taburečių kairėje, šalia pieno kok- 
teilių aparato. 

Klerei įžengus pro duris, Nedas Tibetsas pasisuko ir linktelėjo, 
pasisveikindamas ne šiltai, o veikiau su šiurkštoka pagarba. 

— Labryr, daktare. 

— Labą rytą, pone Tibetsai. 

— Šiandien tikimasi bjauraus vėjo. 

— Lauke jau dabar žvarbu. 

— Pučia iš šiaurės vakarų. Šiąnakt gali snigti. 

— Puodelį kavos, daktare? — paklausė Nadina. 

— Dėkui. 

Nedas atsigręžė į kitus „dinozaurus“, kurie, įvairiai sureagavę į 
Klerės pasirodymą, dabar toliau kalbėjosi. Ji žinojo tik dviejų vardus, 
kitus pažinojo iš matymo. Klerė atsisėdo viena kitame bufeto gale, 
kaip ir dera pašalietei. Ak, žmonės ganėtinai jai nuoširdūs. Šypsojosi, 
buvo mandagūs. Bet šiems vietiniams jos aštuoni mėnesiai Trankvi- 
lityje atrodė tik laikinas, trumputis didmiesčio mergiotės mėginimas 
gyventi paprastai. Žiema, regis, jie visi sutarė, bus tikrasis išbandymas. 
Keturi mėnesiai sniego audrų ir plikledžio išvarys ją atgal į didmiestį, 
kaip išvarė ir kitus du čia dirbusius gydytojus. 

Nadina pastūmė priešais Klerę puodelį garuojančios kavos. 

— Spėju, viską apie jį žinote, tiesa? — paklausė ji. 

— Apie ką? 

— Apie tą kaulą. 

Nadina stovėjo stebėdama ją, kantriai laukdama, kad ir Klerė 
prisidėtų prie bendruomenės naujienų fondo. Kaip ir daugelis Meino 
valstijos moterų, Nadina buvo pratusi klausytis. Regis, kalbėdavo tik 
vyrai. Klerė girdėdavo juos kalbantis, vaikščiodama po vietinę metalo 
dirbinių parduotuvę, namų apyvokos prekių krautuvėlę arba užsuku- 
si į paštą. Vyrai stoviniuodavo ir plepėdavo, o jų žmonos stebėdavo 
nuošaly — tylios ir sargios. 

— Girdėjau, tai mažo vaiko kaulas, — pasakė Džo Bartletas, 
pasisukdamas ant taburetės ir pažvelgdamas į Klerę. — Šlaunikaulis. 

— Tiesa, daktare? — paklausė dar vienas. 

Kiti „dinozaurai“ taip pat pasisuko ir sužiuro į Klerę. 

Ji nusišypsojo. 

— Atrodo, jūs jau viską apie tai žinote. 

— Kalbama, jis gerokai įkirstas. Galbūt peiliu. Galbūt kirviu. 
Paskui jo ėmėsi žvėrys. 

— Jūs, vaikinai, šiandien tikrai linksmai nusiteikę, — supurškė 
Nadina. 

— Per tris dienas tuose miškuose meškėnai ir kojotai tavo kaulus 


švariai apgrauš. O paskui dar prisidės Elvino šunys. Žinote, jis beveik 

jų nešeria. Jiems toks kaulas — tikras gardėsis. Galbūt jo šunys tą 
kaulą graužė savaites. O Elvinui nė nerūpi atidžiau pažiūrėti, ką jie 
ten doroja. 

— Tas Elvinas paprastų paprasčiausiai nemąsto, — nusijuokė 
Džo. 

— Galbūt pats nušovė tą vaiką. Palaikęs elniu. 

— Kaulas atrodo labai senas, — įsiterpė Klerė. 

Džo Bartleras pamojo Nadinai: 

— Sugalvojau, ką užsisakysiu. Sutaisyk man „Montekristo“ su- 
muštinį. 

— Oho! Šiandien Džo ketina prieš mus pasipuikuoti! — šūkte- 
lėjo Nedas Tibetsas. 

— O jums ko, daktare? — paklausė Nadina. 

— Prašyčiau sumuštinį su tunu ir lėkštę grybų sriubos. 

Valgydama Klerė klausėsi vyrų diskusijų, kam galėtų priklausy- 
ti kaulas. Buvo neįmanoma negirdėti: trys jų nešiojo klausos apara- 
tus. Daugelis „dinozaurų“ gebėjo prisiminti net šešiasdešimties metų 
senumo įvykius ir svarstė įvairiausias galimybes, lyg mušinėtų golfo 
kamuoliukus. Galbūt kaulas tos mergytės, kuri nukrito nuo Plikosios 
uolos? Ne, jos kūną rado, prisimenate? O gal Džiuvito dukros, regis, 
ji šešiolikos pabėgo iš namų? Ne, paneigė Nedas, iš savo motinos jis 
girdėjęs, kad toji gyvena Hartforde; dabar turėtų būti įkopusi į šeštąją 
dešimtį, veikiausiai jau močiutė. Fredas Mudis pasakė, kad jo žmona 
Florida spėjanti mirusią mergaitę buvus ne vietinę — iš atvažiuojan- 
čių vasarotojų. Trankvilityje akylai sekama, kas dedasi, ir argi kas nors 
neprisimintų, jeigu koks vietinis vaikas būtų dingęs? 

Nadina vėl įpylė Klerei į puodelį kavos. 

— Nejaugi jie nesiliaus? — nusistebėjo ji. — Pamanytum, kad 
planuoja, kaip išsaugoti pasaulyje taiką. 

— Vis dėlto, iš kur jie tiek daug apie tai žino? 

— Džo — antros eilės Floido Spyro iš policijos skyriaus pusbro- 


lis. — Nadina suskato ilgais žvitriais mostais skuduru šluostyti pre- 


38 


kystalio viršų, iš paskos palikdama silpną chloro kvapelį. — Kalbama, 
kad šiandien iš Bangoro atvažiuoja kažkoks kaulų ekspertas. O, mano 
manymu, kaulas bus kieno nors iš tų vasarotojų. 

Žinoma, toks atsakymas savaime prašėsi — kieno nors iš vasaro- 
tojų. Jeigu pasitaikydavo koks neatskleistas nusikaltimas ar neatpažin- 
tas lavonas, tokia versija tikdavo visiems. Kiekvieną birželį, iš Bostono 
ir Niujorko pradėjus plūsti pasiturinčioms šeimoms atostogauti prie 
ežero, Trankviličio gyventojų padaugėdavo keturgubai. Čia, ramioje 
vasarvietės kolonijoje, jie tingiai drybsodavo savųjų pakrantės kotedžų 
priebučiuose, o vaikučiai taškydavosi vandenyje. Trankviličio parduo- 
tuvėse linksmai dzingsėdavo kasos aparatai, vasarotojams pumpuo- 
jant dolerius į vietos ekonomiką. Kas nors juk turėdavo jiems valyti 
kotedžus, remontuoti prašmatnius automobilius, pristatinėti maisto 
produktus. Pajamų, gautų per tuos mėnesius iš verslo, pakakdavo, 
kad vietiniai gyventojai galėtų prasimaitinti per žiemą. 

Būtent dėl pinigų jie pakęsdavo atvykėlius. Ir dar todėl, kad ži- 
nojo, jog rugsėjį kartu su krintančiais lapais tie vėl dings, palikdami 
miestelį nuo seno čia gyvenantiems žmonėms. 

Po priešpiečių Klerė pėsčiomis patraukė į savo priimamąjį. 

Pagrindinė Trankviličio gatvė tęsėsi palei ežero išlinkį. Guobų 
gatvės viršuje buvo Džo Bartleto degalinė ir autoservisas, kuriems jis 
vadovavo keturiasdešimt dvejus metus, iki išėjo į pensiją; dabar dvi jo 
dukters mergaitės pylė benziną ir keitė alyvą. Iškaba virš autoserviso 
išdidžiai skelbė: „Valdoma ir aptarnaujama Džo Bartleto ir vaikaičių . 
Klerei ta iškaba visada patiko — jos nuomone, daug pasakanti apie 
Džo Bartletą. 

Ties paštu Guobų garvė suko į šiaurę. Nuo ežero jau buvo be- 
pradedąs pūsti tas šiaurės vakarų vėjas. Jis ūžavo siaurais skersgatviais 
tarp pastatų, ir žengti šaligatviais buvo tas pat, kas įveikti virtinę le- 
dinio vėjo tunelių. Iš lango virš namų apyvokos prekių krautuvėlės 
žemyn į ją žvelgė juoda katė, lyg mąstytų: kokie kvaili tie padarai, 


vargstantys tokiu oru lauke. 


Šalia šios krautuvėlės stovėjo geltonas karalienės Viktorijos epo- 
chos stiliaus pastatas, jame Klerė ir vertėsi medicinos praktika. 

Kadaise pastatas buvo daktaro Pomrojaus darbo vieta ir reziden- 
cija. Užrašas ant paradinių durų su mariniu stiklu vis dar skelbė: ME- 
DICINOS KABINETAS. Nors nuorodą Med. dr. Džeimsas Pomrojus dabar 
pakeitė Med. dy. Klerė Eliot, šeimos praktika, kartais ji įsivaizduodavo 
įžiūrinti po nauju užrašu grūdėtame stikle likusį ankstesnės pavardės 
šešėlį, lyg vaiduoklį, nenorintį pasiduoti naujai perėmėjai. 

Viduje jos registratorė tarškėjo telefonu ir, brazdindama apyran- 
kėmis, vartė numatytų vizitų knygą. Veros šukuosena atitiko jos as- 
menybę: padrika, netvarkinga ir šiek tiek apšepusi. Delnu pridengusi 
telefono ragelio mikrofoną, Klerei ji pranešė: 

— Meiridė Templ laukia apžiūros kabinete. Skauda gerklę. 

— Kaip atrodo likusi diena? 

— Ateis dar du, ir viskas. 

Taigi, per visą dieną — tik šeši pacientai, susirūpino Klerė. Kai 
išvažiavo vasarotojai, Klerės praktika sumenko. Ji buvo vienintelė gy- 
dytoja, turinti kabinetą Trankvilityje, tačiau daugelis vietinių medici- 
ninės pagalbos važiuodavo į Dvi Kalvas už dvidešimties mylių. Klerė 
žinojo kodėl: nedaug kas miestelyje tikėjo, kad ji išsilaikys čia dar 
vieną atšiaurią žiemą, ir nematė prasmės turėti reikalų su gydytoja, 
kuri iki kito rudens jau bus išsinešdinusi. | 

Meiridė Templ buvo viena iš kelių pacientų, kuriuos Klerei pa- 
vyko pritraukti, bet tik todėl, kad neturėjo automobilio. Ji atpėdino 
mylią į miestelį ir dabar sėdėjo ant apžiūros stalo, vis dar šiek tiek 
padususi nuo šalto oro. Meiridei buvo aštuoniasdešimt vieneri ir ji 
neturėjo nei dantų, nei tonzilių. O ir specialistų pernelyg negerbė. 

Apžiūrėdama Meiridės gerklę, Klerė konstatavo: 

— Tikrai, gerokai paraudusi. 

— Būčiau galėjusi pati jums tai pasakyti, — atšovė Meiridė. 

— Ber jūs nekarščiuojate. Ir limfmazgiai nepadidėję. 


— Bjauriai skauda. Beveik negaliu ryti. 

— Paimsiu iš gerklės tepinėlį pasėliui. Rytoj žinosime, ar tai 
streptokokas. Nors aš manau, kad veikiausiai bus virusas. 

Prisimerkusi ir įtariai Meiridė stebėjo Klerę, atplėšiančią gerklės 
tampono pakelį. 

— Daktaras Pomrojus man visada suleisdavo penicilino. 

— Antibiotikai viruso neveikia, ponia Templ. 

— Nuo to penicilino visada pasijusdavau geriau. 

— Sakykite Aaa. 

Klerei tamponu perbraukus ryklę, Meiridė sužiaukčiojo. Buvo pa- 
naši į vėžlį — ištemptu sudiržusiu kaklu, bedante burna gaudanti orą. 

— Pomrojus labai ilgai vertėsi praktika, — ašarojančiomis aki- 
mis pareiškė ji. — Visada išmanė, ką daro. Visi jūs, jauni daktarai, 
turėtumėte ko iš jo pasimokyti. 

Klerė atsiduso. Nejau visada bus lyginama su daktaru Pomro- 
jumi? Kalnų gatvės kapinėse jo antkapinis akmuo stūkso garbingoje 
vietoje. Klerė matė jo sunkiai įskaitomus įrašus senose medicininėse 
kortelėse ir kartais vizitų metu jausdavo įkandin sekiojančią jo šmė- 
klą. Ir dabar tarp jos ir Meiridės įsiterpė Pomrojaus šmėkla. Nors ir 
miręs, jis nuolat bus prisimenamas kaip miestelio gydytojas. 

— Paklausykime jūsų plaučių, — pasakė Klerė. 

Meiridė kažką suniurnėjo ir ėmė vilktis drabužius. Lauke buvo 
šalta, todėl ji apsirengusi atsakančiai. Megztinis, medvilniniai marš- 
kiniai, šalčio nepraleidžiantys apatiniai, liemenėlė — visa tai reikėjo 
nuvilkti, kol Klerė galėjo pridėti prie moters krūtinės stetoskopą. 

Pro Meiridės širdies tuksėjimą Klerė išgirdo tolimą beldimą ir 
pakėlė akis. 

Į kabinetą galvą įkišo Vera. 


— Skambutis antrąja linija. 


— Gal tu gali atsiliepti? 

— Skambina jūsų sūnus. Jis nenori su manimi kalbėti. 

— Atleiskite man, ponia Templ, — atsiprašė Klerė ir nuėjo į 
savo kabinetą atsiliepti. — Nojau? 


41 


— Turi atvažiuoti manęs pasiimti. Aš nespėsiu į autobusą. 

— Ber dabar tik penkiolika po antros. Autobusas dar neišvažiavęs. 

— Aš paliktas po pamokų. Iki pusės keturių manęs neišleis. 

— Kodėl? Kas atsitiko? 

— Dabar nenoriu apie tai kalbėti. 

— Vis tiek sužinosiu, aukseli. 

— Mama, ne dabar. 

Klerė išgirdo jį sušniurkščiojant. 

— Prašau. Prašau, ar gali tik atvažiuoti ir mane pasiimti? 

Telefono ragelyje nutilo. Sunerimusi, įsivaizduodama savo sūnų 
verkiantį ir patekusį į bėdą, Klerė skubiai vėl paskambino į mokyklą. 
Bet kol sujungė su sekretoriatu, Nojus jau buvo išėjęs, su panele Kor- 
nvalis jai pasikalbėti irgi nepavyko. 

Klerė turėjo dar valandą — baigti su Meiride Templ, apžiūrėti 
kitus du pacientus ir nuvažiuoti į mokyklą. 

Jausdama įtampą ir išblaškyta Nojaus bėdos, ji vėl grįžo į apžiū- 
ros kabinetą ir pamatė Meiridę jau apsirengusią. 

— Aš dar nebaigiau jūsų apžiūrėti, — pasakė Klerė. 

— Tiek to, jau gana, — suniurnėjo Meiridė. 

— Bet, ponia Templ... 

— Atėjau penicilino, o ne tam, kad man į gerklę kištų vatos 
tamponą. 

— Prašom, gal atsisėstumėte? Žinau, aš dirbu šiek tiek kitaip nei 
daktaras Pomrojus, bet tam yra priežastis. Viruso antibiotikai nesu- 
stabdys, o jie turi šalutinį poveikį. 

— Niekada man nesukeldavo jokio šalutinio poveikio. 

— Užrtruks tik dieną, ir gausime pasėlio rezultatus. Jeigu tai bus 
streptokokas, duosiu jums vaistų. 

— Tokį kelią eiti iki miesto. Man užima pusę dienos. 

Sraiga Klerė suprato, kokia iš tikrųjų problema. Kiekvienas la- 
boratorinis tyrimas, kiekvienas naujas receptas Meiridei reiškia mylią 


kelio iki miesto, o paskui dar mylią atgal namo. 

Atsidususi ji išsitraukė receptų bloknotą. Ir pirmą kartą per šį 
vizitą pamatė Meiridės šypseną. Patenkintą. Triumfuojančią. 


Izabelė tyliai sėdėjo ant sofos, bijodama pajudėti, bijodama iš- 
tarti bent žodelį. 

Meri Roza buvo labai labai įsiutusi. Mama dar neparėjo, tad Iza- 
belė su sese sėdėjo namie visiškai vienos. Ji dar niekada nematė Meri 
Rozos šitaip besielgiančios: žingsniuojančios pirmyn atgal po kam- 
barį kaip tigrė po narvą zoologijos sode ir rėkiančios ant jos. Ant jos, 
Izabelės! Meri Roza buvo tokia pikta, kad jos veidas pasidarė raukšlė- 
tas ir bjaurus, ji jau nepriminė princesės Auroros, veikiau panėšėjo į 
piktąją karalienę. Čia ne jos sesuo. Į sesers kūną įlindęs kažkas kitas, 
negeras. 

Izabelė susigūžė dar giliau tarp pagalvių, vogčiomis stebėdama, 
kaip tas blogiukas Meri Rozos pavidalu žirglioja po svetainę ir mur- 
ma: Per tave niekada niekur negaliu išeiti ar ką nors veikti! Nuolat turiu 
kiūtoti namuose. Kaip vergė auklė sėdėti prie vaiko! Kad tu nudvėstum. 
Kaip noriu, kad tu nudvėstum. 

Betgi aš tavo sesuo! — norėjo sušukti Izabelė, tačiau nedrįso nė 
pyptelėti. Tik pravirko — tylios ašaros kapsėjo ant pagalvėlių, palik- 
damos dideles šlapias dėmes. O, ne. Meri Roza dar labiau įsius. 

Izabelė palaukė, kol sesuo nusisuko į ją nugara, o tada tyliai nu- 
slydo nuo sofos ir nėrė į virtuvę. Kol grįš mama, pasislėps čia, toliau 
nuo Meri Rozos akių. Užlindo už virtuvės spintelės ir atsisėdo ant 
šaltų plytelių, prispaudusi kelius prie krūtinės. Jeigu tik neišleis nė 
garso, Meri Roza jos neras. Matė ant sienos laikrodį ir žinojo, kad kai 
mažoji rodyklė atsidurs ties penkiais, mama parsiras namo. Užsinorė- 
jo sisioti, bet teks palaukti, nes čia saugu. 

Paskui pradėjo kliegti Rokis. Papūgos narvelis buvo vos už kelių 
pėdų, šalia lango. Izabelė pažvelgė į paukštį, akimis melsdama, kad tas 


nutiltų, bet Rokis nebuvo labai gudrus ir toliau kliegė. Mama dažnai 

sakydavo: „Rokio smegenys tik paukščio“, ir dabar, šitaip triukšmau- 
damas, jis tai patvirtino. 

Nurilk! Ak, prašau, nutilk, antraip ji mane suras! 

Per vėlu. Virtuvėje sugirgždėjo žingsniai. Atitrauktas stalčius 
ir žvangėdami ant grindų krito sidabriniai stalo įrankiai. Meri Roza 
svaidė aplink šakutes ir peilius. Izabelė susirietė į kamuoliuką ir tvir- 
čiau prisispaudė prie spintelės. 

Išdavikas Rokis spoksojo į ją ir spygavo, lyg šauktų: „Antai ji! 
Antai ji!“ 

Dabar Meri Roza atžingsniavo į Izabelės akiplotį, bet į ją ne- 
žiūrėjo. Įsistebeilijo į Rokį. Nuėjo prie narvelio ir sustojusi žvelgė į 
papūgą, kuri nesiliovė kliegusi. Atidarė narvelio dureles ir įkišo vidun 
ranką. Rokis paniškai suplasnojo sparnais, pažerdamas šuorą plunks- 
nų ir paukščių lesalo. Meri Roza pagavo besipriešinantį paukštį — 
besimuistantį pilkšvai melsvą gniužulą — ir ištraukė iš narvo. Vienu 
greitu sūkiu nulaužė paukščiui kaklą. 

Rokis suglebo. 

Meri Roza bloškė paukščio kūną į sieną. Apgailėtina plunksnų 
krūvelė plumptelėjo ant grindų. 

Izabelės gerklėje įstrigo tylus riksmas. Nuslopinusi jį, mergytė 
paslėpė veidą sau tarp kelių, su siaubu laukdama, kad sesuo perlauš 
kaklą ir jai. 


Bet Meri Roza iškart išėjo iš virtuvės. Ir iš namų. 


Klerė atvažiavo ketvirtą ir aptiko Nojų sėdintį ant laiptukų prie 
mokyklos įėjimo. Ji paskubom apžiūrėjo du paskutinius savo paci- 
entus ir išvažiavo tiesiai į mokyklą, iki kurios buvo penkios mylios, 
ber vis tiek pusvalandį pavėlavo ir matė, kad sūnus dėl to pyksta. Jis 
neištarė nė žodžio, tik įlipo į pikapo kabiną ir užtrenkė dureles. 

— Saugos diržą, aukseli, — priminė ji. 

Jis trūktelėjo per petį diržą ir spragtelėjo sagtį. 

Kurį laiką juodu važiavo tylėdami. 

— Sėdėjau čia amžinybę. Ko taip ilgai užtrukai? — pagaliau 
pratrūko jis. 

— Turėjau apžiūrėti pacientus, Nojau. Kodėl rave paliko po pa- 


mokų? 

— Ne dėl mano kaltės. 

— Tai kieno? 

— Teiloro. Jis darosi toks trenktas. Nežinau, kas jam. — Atsi- 
dusęs Nojus suglebo sėdynėje. — O aš maniau, kad mudu draugai. 


Dabar, atrodo, jis manęs nekenčia. 

Klerė žvilgtelėjo į sūnų. 

— Kalbi apie Teilorą Darnelą? 

— Aha. 

— Kas atsitiko? 

— Viskas išėjo netyčia. Mano riedlentė trenkėsi į jį. Nė mirkte- 
lėt nespėjau, kai jis puolė mane stumdyti. Na, aš nelikau skolingas, ir 
jis parkrito. 

— Kodėl nepasikvietei mokytojo? 

— Nė vieno arti nebuvo. Paskui išeina panelė Kornvalis, ir Tei- 
loras pradeda šaukti, kad tai as kaltas. 

Jis nusisuko, bet Klerė suspėjo pamatyti sūnų droviai persibrau- 
kiant ranka akis. Jis taip stengiasi būti suaugęs, pagalvojo ji, nuverta 
gailesčio, bet iš tikrųjų tebėra vaikas. 

— Mama, ji atėmė iš manęs riedlentę, — tyliai ištarė Nojus. — 
Ar gali ją man sugrąžinti? 

— Rytoj paskambinsiu panelei Kornvalis. Bet noriu, kad pir- 
miau tu paskambintum Teilorui ir atsiprašytum. 

— Bergi jis ant manęs puolė! Tai jis turėtų atsiprašyti! 

— Teilorui dabar nelengva, Nojau. Jo tėvai ką tik išsiskyrė. 

Sūnus pažvelgė į ją. 

— Iš kur žinai? Jis tavo pacientas? 

— Taip. 

— Dėl ko jis pas tave lankosi? 

— Juk žinai, negaliu apie tai kalbėti. 

— Visada dėl visko taip man sakai, — sumurmėjo jis ir nusisu- 
ko į langą. 

Klerei užteko sveiko proto neužkibti ant kabliuko, tad ji nieko 
neatsakė. Verčiau tyla negu ginčas, kuris tikrai pratrūktų, jeigu leistų- 
si jo provokuojama. 

Nojus vėl prašneko, bet taip tyliai, kad ji vos išgirdo. 

— Noriu namo, mama. 

— Ten tave ir vežu. 

— Ne, sakau namo. Į Baltimorę. Nenoriu ilgiau čia likti. Čia 
nieko daugiau nėra, tik medžiai ir šurvė seniokų, važinėjančių savo 
pikapais. Mudu čia svetimi. 

— Dabar čia mūsų namai. 

— Tik ne mano. 

— Nelabai stengeisi, kad tau čia patiktų. 

— Lyg būčiau galėjęs rinktis. Nejau mangs klausei, ar turėtume 
persikelti? 

— Mes abu mokomės pamėgti šį miestelį. Aš irgi vis dar sten- 


giuosi prisitaikyti. 

— Tai kodėl mudviem reikėjo persikelti? 

Gniauždama vairą, Klerė žiūrėjo tiesiai į priekį. 

— Juk žinai kodėl. 

Abu žinojo, apie ką ji kalba. Paliko Baltimorę dėl jo, nes min- 
tyse atidžiau pažvelgusi į savo sūnaus ateitį išsigando to, ką pamatė. 
Tolydžio besiplečiantis blogų draugų ratas. Skambučiai iš policijos. 
Vis dažnesni lankymaisi teismo salėse, advokatai ir psichoterapeutai. 
Ji numatė jųdviejų ateitį Baltimorėje, todėl pasičiupo sūnų ir kaip 
velnio apsėsta spruko iš to miesto. 

— Vien todėl, kad atsitempei mane į miškus, neketinu tapti 
pavyzdingu mokinuku, — atkirto jis. — Lygiai taip pat ir čia galiu 
įsivelti į nemalonumus. Tad kodėl mums negrįžus atgal? 

Klerė sustabdė pikapą jų kiemo įvažoje ir pasisuko į sūnų. 

— Blogas elgesys tau nepadės grįžti į Baltimorę. Arba tvarkaisi 
gyvenimą, arba ne. Pačiam rinktis. 

— Kada ką nors aš galėjau rinktis? 

— Daug ką gali rinktis. Ir noriu, kad nuo šiol darytum tai tei- 
singai. 

— Nori pasakyti — pagal tave. — Jis iššoko iš automobilio. 

— Nojau. Nojau! 

— Tik palik mane ramybėje! — šūktelėjo jis ir, užtrenkęs kabi- 
nos dureles, nustypino į namą. 

Ji nenusekė iš paskos. Sėdėjo įsirvėrusi vairo, pernelyg pavargusi 
ir prislėgta, kad pajėgtų kovoti su sūnumi. Staiga įjungė atbulinę pa- 
varą ir išvairavo iš kiemo. Jiems abiem reikėjo laiko atvėsti, sutramdy- 
ti emocijas. Įsukusi į Todi Pointo kelią, leidosi važiuoti Skėrio ežero 
pakrante. Vairavimas — tai lyg psichoterapija. 

Kaip lengva viskas atrodė, kai Piteris buvo gyvas, kai užtekdavo 
jo menko pažvairavimo, kad prajuokintų jųdviejų sūnų. Ak, tos die- 
nos, kai jie buvo laimingi, vis dar visi. 

Po tavo mirties, Piteri, mes likome nelaimingi. Man trūksta tavęs. 


Ilgiuosi kasdien, kiekvieną valandą. Kiekvieną savo gyvenimo minutę. 

Vairuojant pro ašaras mirgėjo ežero pakrantės kotedžų žiburėliai. 
Įveikusi plento išlinkį, Klerė pravažiavo Riedulius, ir staiga žiburėliai 
tapo ne balti, o mėlyni, ir jie tartum šokčiojo tarp medžių. 

Ten buvo policijos patrulių mašina, pastatyta Reičelės Sorkin 
valdoje. 

Klerė įsuko į įvažos alėją ir sustojo. Kieme priešais namą stovė- 
jo trys transporto priemonės — du patrulių automobiliai ir baltas 
furgonas. Prie priebučio Meino valstijos kelių patrulis kalbėjosi su 
Reičele. Po medžiais žeme zigzagais švysčiojo žibintuvų spinduliai. 

Klerė pastebėjo iš miško išnyrant Linkolną Kelį. Atpažino jo si- 
luetą, šmėstelėjusį priešais vieną iš švysčiojančių prožektorių. Nors 
neaukštas, Linkolnas buvo tiesus ir tvirtas, ramių, savimi pasitikinčio 
žmogaus judesių, todėl atrodė šiek tiek aukštesnis. Jis stabtelėjo šnek- 
telėti su valstijos kelių patruliu, paskui pastebėjo Klerę ir perkirto 
kiemą jos pikapo link. 

Ji nuleido langą. 

— Suradote daugiau kaulų? — paklausė. 

Linkolnas pasilenkė vidun, su savimi įnešdamas miško kvapo — 
pušų, žemės ir laužo dūmų. 

— Taip. Šunys mus nuvedė iki upokšnio vagos, — patvirtino 
jis. — Šį pavasarį visi tie potvyniai krantą gerokai išgraužė, todėl kau- 
lai iškilo į paviršių. Tik bijau, kad laukiniai žvėrys daugumą jų jau 
išnešiojo po mišką. 

— Teismo medicinos ekspertas tai laiko žmogžudyste? 

— Tai jau ne teismo medicinos eksperto atvejis. Viską perėmė 
teismo antropologė, gal norėtumėte su ja pasikalbėti. Pavardė — dak- 
tarė Overlok. 

Jis atidarė kabinos dureles, ir Klerė išlipo laukan. Juodu drauge 
nuėjo į miško patamsį. Prieblanda sparčiai virto naktimi. Gruntas 
po kojomis buvo nelygus, nuklotas lapais, tad Klerė ėmė klupinėti 
pomiškiu. Linkolnas ištiesė ranką ją prilaikyti. Sunkiais batais tvirtai 


žengdamas per žemę, atrodė, tamsoje jis lengvai orientuojasi. 

Pro medžius sužibo šviesos. Klerė išgirdo balsus ir vandens čiur- 
lenimą. Jiedu su Linkolnu išniro iš medžių tiesiai prie upokšnio. Dalis 
išgraužto kranto buvo atitverta policijos juosta, ištempta tarp įbestų 
į žemę kuolų, ant brezento gulėjo iš žemės iškasti purvu aplipę kau- 
lai. Klerė atpažino blauzdikaulį ir kažką panašaus į dubens dalis. Du 
vyrai, apsiavę aukštais guminiais batais ir su kalnakasių žibintais prie 
kaktų, iki kelių įsibridę upokšnyje, atsargiai kasė kranto kraštą. 

Liusė Overlok stovėjo tarp medžių ir kalbėjo mobiliuoju telefo- 
nu. Ir pati atrodė kaip medis, aukšta ir tvirta, su miškininko apranga 
— džinsais ir darbiniais batais. Jos plaukai, beveik visiškai žili, pakau- 
šyje kietai surišti į arklio uodegą. Pamačiusi Linkolną, pamojo jam ir 
nuvargusi tęsė pokalbį telefonu. 

—-... kol kas jokių artefaktų, tik skeleto liekanos. Visgi, patikinu 
jus, šie palaikai nepatenka į čiabuvių kapaviečių apsaugos įstatymo 
kompetenciją. Kaukolė man atrodo kaukazoidinio tipo, o ne indė- 
nų. Ką turite omenyje — kaip galiu spręsti? Tai akivaizdu! Kaukolės 
dėžė per ankšta, o veido kaulų plotis ne per didžiausias. Ne, žinoma, 
kategoriškai netvirtinu. Tačiau apylinkė — prie Skėrio ežero, o čia 
penobskotų indėnų gyvenviečių niekada nebūta. Gentys net nebūtų 
žvejojusios tame ežere — ši vieta jiems tabu. — Ji pažvelgė į dangų 
ir papurtė galvą. — Žinoma, jūs pats galėsite apžiūrėti kaulus. Visgi 
mes turime iškasti šią vietą dabar, kol žvėrys nepadarė daugiau žalos, 
antraip viską prarasime. — Moteris išjungė telefoną ir suirzusi pažvel- 
gė į Linkolną. — Kova dėl to, kas turėtų saugoti įrodymus. 

— Dėl kaulų? 

— Toks čiabuvių kapaviečių apsaugos įstatymas. Dėl indėnų 
kapų išsaugojimo. Kaskart, kai aprinkame palaikus, indėnų gentys 
reikalauja šimtu procentų patvirtinti, kad tai ne vieno iš jų. Devynias- 
dešimt penkių procentų jiems nepakanka. 

Jos žvilgsnis nukrypo į Klerę. Ši žengrelėjo į priekį prisistatyti. 

— Liusė Overlok, — supažindino Linkolnas. — O čia — Klerė 


Eliot. Daktarė, kuri aptiko šlaunikaulį. 

Abi moterys paspaudė viena kitai rankas — dalykiškas pasisvei- 
kinimas dviejų profesionalių medikių, susitinkančių niūriomis aplin- 
kybėmis. 

— Mums pasisekė, kad tai jūs pastebėjote kaulą, — pasakė Liu- 
sė. — Kas nors kitas galbūt nebūtų supratęs, kad jis žmogaus. 

— Atvirai sakant, nebuvau tikra, — prisipažino Klerė. — Džiau- 
giuosi, kad neatitempiau čia visų dėl kokio karvės kaulo. 

— Jis tikrai ne karvės. 

Vienas kasėjas iš upokšnio vagos šūktelėjo: 

— Suradome dar kai ką! 

Liusė įbrido iki kelių į upokšnį ir nutaikė prožektoriaus spindulį 
į išraustą krantą. 

— Štai, — parodė kasėjas, atsargiai kastuvėliu pabaksnodamas 
žemę. — Panašu, kad antra kaukolė. 

Liusė užsimovė gumines pirštines. 

— Gerai, iškelkime. 

Vyriškis įstūmė kastuvėlį giliau į kriaušį ir atsargiai nukrapštė 
aplipusį purvą. Objektas įkrito tiesiai į pirštinėtas Liusės rankas. Ji 

Tikrai, tai buvo antra kaukolė. Pasišviesdama žibintuvu Liusė 
atsargiai ją apvertė ir apžiūrėjo dantis. 

— Dar vieno jauniklio. Nėra proto dantų, — konstatavo Liu- 
sė. — Kai kur matau išgedusius krūminius, bet be plombų. 

— Vadinasi, dantistas prie jų nesidarbavo, — padarė išvadą Klerė. 

— Taip, tie kaulai seni. Jums pasisekė Linkolnai, antraip būtų 
tekę užvesti bylą dėl žmogžudystės. 

— Kodėl taip sakote? 

Ji pavartė kaukolę, ir šviesos spindulys krito į viršugalvį, kur nuo 
įdubos ėjo lūžių linijos — kaip suskyla minkštai išvirtas kiaušinis, 
pramušus šaukšceliu. 

— Nemanau, kad kiltų bent kokių abejonių, — atsakė antropo- 


logė. — Tas vaikas žuvo smurtine mirtimi. 


50 


Tylą pertraukė supypsėjęs pranešimų gaviklis, visus priversdamas 
krūptelėti. Miško ramybėje tas elektroninis garsas buvo keistai pašali- 
nis. Ir Klerė, ir Linkolnas — abu siekė savo pranešimų gaviklių. 

— Tai mano, — pasakė Linkolnas, pažiūrėjęs į ekranėlį. Dau- 
giau netaręs nė žodžio, jis nuėjo per mišką savo patrulių automobilio 
link. Po kelių sekundžių Klerė pamatė pro medžius sublykčiojant nu- 
važiuojančio automobilio švyturėlį. 


— Turbūr kas nors skubaus, — spėjo Liusė. 


Įvykio vietoje laukiantis policininkas Pitas Sparksas mėgino įkal- 
bėti senąjį Verną Fulerį padėti savo šratinį šautuvą. Buvo jau nusilei- 
dusi naktis, ir pirmiausia, ką pastebėjo Linkolnas — du pašėlusiai 
gestikuliuojančius siluetus, pakaitomis apšviečiamus blykčiojančio 
Piterio patrulių automobilio švyturėlio. Linkolnas sustojo Verno kie- 
me ir atsargiai išlipo iš mašinos. Išgirdo bliaunant avis, neramiai ku- 
dakuojant vištas — ūkio garsus. 

— Jums nereikia šautuvo, — įtikinėjo Pitas. — Tik grįžkite į 
namą, Vernai, ir mes viską išsiaiškinsime. 

— Lyg išsiaiškinote pastarąjį kartą? 

— Pastarąjį kartą nieko neradau. 

— Nes taip velniškai ilgai čionai važiavote! 

— Kokios problemos? — paklausė Linkolnas. 

Vernas pasisuko į jį. 

— Tai jūs, viršininke Keli? Tad pasakykite šiam... šiam vyrukui, 
kad neketinu atiduoti jam savo vienintelės apsaugos. 

— Aš neprašau atiduoti šautuvo, — pavargusiu balsu gynėsi Pi- 
tas. — Tik noriu, kad nemosikuotumėte juo aplink. Eikite vidun ir 
padėkite jį, nes dar ką nors sužeisite. 

— Manau, tai gera mintis, — sutiko Linkolnas. — Mes neži- 
nome, su kuo turime reikalą, tad jūs, Vernai, eikite vidun ir užsira- 
kinkite duris. Likite netoli telefono — jeigu mums prireiktų iškviesti 


pastiprinimą. 

— Pastiprinimą? — Vernas krenkštelėjo. — Aha. Gerai. Taip ir 
padarysiu. 

Du farai palaukė, kol senis nutrepseno į namą ir užsidarė duris. 

Tada Pitas prašneko: 

— Jis aklas kaip šikšnosparnis. Gerai būtų atimti iš jo tą šautuvą. 
Kol dar nepridarė bėdos. Kaskart, kai čia arvažiuoju, bemaž tikiuosi, 
kad jis ištaškys man smegenis. 

— Vis dėlto, kas čia atsitiko? 

— O, jis jau trečią kartą skambino numeriu devyni vienas vie- 
nas. Aš nuo kojų nusivarau važinėdamas ir dėl visų kitų iškvietimų, 
o kol čia atsibeldžiu, dar gerokai užtrunku. Senis vis skundžiasi, kad 
kažkokie laukiniai žvėrys tyko jo avių. Veikiausiai mato tik savo šešėlį, 
štai kas. 

— Kodėl skambina mums? 

— Nes medžioklės ir žūklės skyrius užtrunka dar ilgiau. Šią sa- 
vaitę dusyk čia buvau, ir ničnieko neradau. Kad nors kokį kojoto pėd- 
saką — nieko. Šiandien pirmas kartas, kai matau Verną tokį įsiaudri- 
nusį. Pamaniau, verčiau išsikviesiu jus — dėl visa ko, jeigu sumanytų 
nušauti 72222, o ne kokį laukinį žvėrį. 

Žvilgtelėjęs į namą, Linkolnas pamatė lange šmėkšantį senioko 
veido siluetą. 

— Jis stebi. Vis dėlto galėtume pacikrinti jo valdą — kad liktų 
patenkintas. 

— Sakė matęs žvėrį prie tvarto. 

Pitas įsijungė žibintuvą, ir juodu patraukė per kiemą į tą pusę, 
kur bliovė avys. Sulig kiekvienu žingsniu Linkolnas juto įremtą senio 
žvilgsnį. Ką gi, įtikime jam, pagalvojo jis. Tegul ir tuščiai sugaišime. 

Jis krūptelėjo, kai Pitas staiga sustojo, nukreipęs prožektoriaus 
žibintuvo spindulį į tvarto duris. 

Tos buvo atlapos. 

Kažkas ne taip. Jau sutemę ir, norint apsisaugoti nuo žvėrių, du- 


rys turėtų būti užkabintos. 


Linkolnas irgi įsijungė prožektorių. Dabar abu vyrai žengė lė- 
čiau, pasišviesdami šokčiojančiais žibintuvų spinduliais. Prie įėjimo 
į tvartą juodu stabtelėjo. Net pro žemišką ūkio tvaiką abu užuodė 
kraujo kvapą. 

Juodu žengtelėjo į tvartą. Bliovimas iškart sustiprėjo — tie garsai 
kėlė tokį pat nerimą kaip išsigandusių vaikų verksmas. Pitas apšvietė 
platų lanką, juodu suspėjo pamatyti šakes, virpančias vištas ir avis, 
baikščiai susiglaudusias aptvare. 

Ant pjuvenomis pabarstytų grindų gulėjo to bjauraus kvapo 
skleidėjas. 

Pitas pirmas paknopstom išvirto į lauką ir, viena ranka remda- 
masis į tvarto sieną, išsivėmė į piktžoles. 

— Jėzau. Jėzau. 

— Tai tik negyva avis, — ramino Linkolnas. 

— Dar nesu matęs, kad kojotai šitaip darytų. Visi viduriai iš- 
traukti laukan... 

Linkolnas nukreipė prožektorių į žemę, paskubomis apšviesda- 
mas plotą aplink tvarto duris. Tepamatė batų — savo, Pito ir Verno 
Fulerio — įspaudų maišalynę. Kaip galėtų koks nors žvėris nepalikti 
jokių pėdsakų? 

Už jo trekštelėjo šakelė, ir staigiai apsisukęs pamatė Verną, tebe- 
laikantį rankoje savo šratinį šautuvą. 

— Tai meška, — pareiškė senis. — Kaip tik ją ir mačiau — 
mešką. 

— Meška šitaip nepadarytų. 

— Žinau, ką mačiau. Kodėl manimi netikite? 

Nes visi žino, kad esi pusaklis. 

— Ji nuėjo ton pusėn, į mišką, — pasakė Vernas, parodydamas 
pirštu į miškingą savo sodybos pakraštį. — Kol dar buvo šviesu, se- 
kiau iš paskos. Paskui pamečiau iš akių. 

Linkolnas pamatė, kad batų pėdsakai iš tikrųjų veda miško link, 
bet Vernas kelis kartus buvo grįžęs atgal ir taip sutrypė bet kokio žvė- 
ries pėdsakus. 

Verno paliktais padų įspaudais jis nusekė į mišką. Ten stabtelėjo, 
įsižiūrėdamas į tamsą. Medžiai augo taip tankiai, kad atrodė kaip ne- 
peržengiama siena, pro kurią nepajėgė prasiskverbti net jo žibintuvo 
spindulys. 

Pitas, jau atsigavęs, dabar stovėjo šalia. 

— Vertėrų palaukti, iki prašvis, — sušnabždėjo jis. — Juk neži- 
nome, su kuo turime reikalą. 

— Žinau, kad ne su meška. 

— Aba, na, meškų aš nebijau. Bet jeigu tai kas nors kita... — Pi- 
tas išsitraukė ginklą. — Pasak gandų, praėjusią savaitę prie Džordano 
krioklio buvo pastebėta puma. 

Dabar ir Linkolnas išsitraukė ginklą, paskui pamažu patraukė į 
mišką. Žengus vos kelis žingsnius, po kojomis lūžtančių šakelių garsas 
prilygo šūviams. Jis išsyk sustojo, bet žvilgsnio nuo tos medžių sienos 
neatitraukė. Miškas tartum priartėjo ir apsupo. Jam ant sprando pa- 
stiro plaukeliai. 

Kažkas ten yra. Stebi mus. 

Visi instinktai jam šaukė trauktis. Pašėlusiai besidaužančia širdi- 
mi, batais treškindamas šakeles taip garsiai, lyg griaudėtų sprogimai, 
Linkolnas atatupstas žengtelėjo atgal. Tik kai juodu su Pitu išsigavo iš 
miško, išnyko ir tas gresiančio pavojaus jausmas. 

Abu vėl sustojo priešais Verno Fulerio tvartą. Avys tebebliovė. 
Linkolnas pažvelgė į batų įspaudus ir staiga kilstelėjo galvą. 

— O kas yra už to miško? — paklausė jis. 

— O, jis tęsiasi gerokai toli, — atsakė Vernas. — Iki pat Barns- 
tauno kelio. Ten keletas namų. 

Namai, — pagalvojo Linkolnas. 


Šeimos. 


yvo- eo 


doriuje paltą, kitame kambaryje atpažino muzikos motyvą iš anima- 


cinio serialo Simpsonai ir išgirdo Houmerį Simpsoną garsiai atsirau- 

gėjant, o Lizą Simpson su pasidygėjimu sumurmant. Paskui išgirdo 
sūnaus juoką ir pagalvojo: Džiaugiuosi, kad mano sūnus vis dar juokia- 
si iš animacinių filmukų. 

Ji nuėjo į svetainę ir pamatė Nojų atsidrėbusį ant sofos pagalvė- 
lių, vis dar juoko nuskaidrintu veidu. Sūnus pažvelgė į ją, bet nieko 
nepasakė. 

Atsisėdusi greta, Klerė kaip ir jis atrėmė kojas į kavos staliuką. 
Didelės pėdos, mažos pėdos, pagalvojo ji, tylomis pralinksmėjusi. 
Nojaus pėdos užaugo didžiulės, šalia josios atrodė beveik kaip klou- 
no. 

Televizoriaus ekrane nepaprastai storas Houmeris, apsivilkęs gėlė- 
tu havajišku palaidiniu, šokinėjo aplink stalą ir kimšosi į burną valgį. 

Nojus vėl susijuokė, taip pat ir Klerė. Būtent šitaip ji ir norėjo 
praleisti likusią vakaro dalį. Juodu drauge žiūrės televizorių, kramsnos 
kukurūzų spragėsių. Ji pasilenkė prie sūnaus, ir abu meiliai susidaužė 
kaktomis. 

— Atleisk, mama, — atsiprašė Nojus. 

— Nieko tokio, aukseli. Apgailestauju, kad pavėlavau pasiimti 
tave iš mokyklos. 

— Skambino močiutė Eliot. Visai neseniai. 

— O? Ar prašė, kad jai atskambinčiau? 

— Turbūt. — Jis kurį laiką per virtinę komercinių reklamų ty- 
kinti, kad šįvakar mums viskas gerai. 

Klerė suglumusi pažvelgė į sūnų. 

— Kodėl? 

— Juk tėčio gimtadienis. 

Televizoriaus ekrane Houmeris Simpsonas pagrobė furgoną su 
ledais ir nutrūktgalviškai vairavo, visąlaik rydamas skanų laimikį. 
Priblokšta Klerė tylėdama stebėjo filmuką. Šiandien tavo gimtadienis, 
— pagalvojo ji. — Zu numirei vos prieš dvejus metus, o mes jau prade- 


dame prarasti tavo prisiminimo nuotrupas. 

— O Dieve, Nojau, — sukuždėjo ji. — Negaliu patikėti. Visiš- 
kai pamiršau. 
Pajuto sūnaus galvą sunkiai nusvyrant jai ant peties. 


— Ir aš, — susigėdęs tyliai ištarė jis. 


Sėdėdama savo miegamajame Klerė atskambino Margaretei 
Elior. Klerė visada mėgo savo anytą, ir per visus tuos metus jos viena 
prie kitos taip prisirišo, kad su Margarete ji jautėsi kur kas artimesnė, 
nei su savo šaltais tėvais. Kartais Klerei atrodydavo, kad visko, kas 
susiję su meile ir aistra, ją išmokė Eliotų šeima. 

— Sveika, mama, čia aš, — pasakė Klerė. 

— Šiandien Baltimorėje šešiasdešimt du laipsniai* ir saulėta, — 
atsakė Margaretė, ir Klerė nejučia susijuokė. 

Nuo tada, kai ji persikėlė į Trankvilitį, orų sąlygų lyginimas tapo 
nuolatine jųdviejų pajuokavimų tema. Margaretė nenorėjo, kad jie iš- 
vyktų iš Baltimorės. „Tu neįsivaizduoji, kas yra tikras šaltis, — pasakė 
ji Klerei, — ir aš vis priminsiu, ką palikai.“ 

— O pas mus trisdešimt penki,** — pareigingai pranešė Klerė ir 
pasižiūrėjo pro langą. — Darosi vis šalčiau. Ir tamsiau. 

— Tau Nojus pasakė, kad skambinau? 

— Taip. Mudviem sekasi puikiai. Tikrai. 

— Nejaugi? 

Klerė nutylėjo. Margaretė turėjo nesuvokiamą talentą išskaityti 
nuotaikas vien iš žmogaus balso intonacijos ir jau pajuto, kad kažkas 
negerai. 

— Nojus man sakė, kad nori grįžti čia, — tęsė Margaretė. 

— Mes ką tik persikėlėme. 

— Visada gali persigalvoti. 

— Ne dabar. Jau esu pernelyg daug kam įsipareigojusi. Dėl nau- 
jos praktikos, namo. 


* 


Apie 17 laipsnių Celsijaus. 


** 


Apie 2 laipsniai Celsijaus. 

— Tie įsipareigojimai tik materialiems dalykams, Klere. 

— Ne, iš tikrųjų tai įsipareigojimai Nojui. Čia man reikia likti 
dėl jo. — Ji trumpam nutilo, staiga suvokusi, kad nors ir kaip myli 
Margaretę, jaučiasi šiek tiek suirzusi. Taip pat jau pavargo nuo švel- 
nių, bet įkyrių užuominų, kad turėtų grįžti į Baltimorę. — Vaikui 
visada sunku pradėti iš naujo, bet jis prisitaikys. Jis dar per jaunas 
žinoti, ko nori. 

— Ką gi, turbūt tai tiesa. O kaip tu? Ar vis dar nori ten gyventi? 

— Kodėl klausi, mama? 

— Nes žinau, kad man būtų sunku persikelti į naują vietą. Pa- 
likti savo draugus. 

Klerė žiūrėjo į atvaizdą veidrodyje ant tualetinio staliuko, į savo 
pavargusį veidą. Į atsispindintį veidrodyje miegamąjį, kuriame kabojo 
keli paveikslai. Tai tik baldų rinkinys, vieta miegoti, bet dar ne tikrųjų 
namų dalis. 

— Našlei reikia turėti draugų, Klere, — priminė Margaretė. 

— Galbūt tai viena iš priežasčių, kodėl išvažiavau. 

— Ką nori tuo pasakyti? 

— Kad kaip tik tokia visiems ir buvau — našlė. Ateidavau į 
kliniką, ir žmonės mesdavo į mane tuos liūdnus, užuojautos kupinus 
žvilgsnius. Prie manęs visi bijodavo juoktis ar pasakoti anekdotus. Ir 
nė vienas, nė vienas niekada neišdrįso prašnekti apie Piterį. Tartum 
manytų, kad iškart pratrūksiu raudoti, jeigu tik jie paminės jo vardą. 

Stojo tyla, ir Klerė staiga pasigailėjo taip atvirai kalbėjusi. 

— Tai nereiškia, kad jo nesiilgiu, mama, — švelniai paaiškino 
ji. — Matau jį kaskart, kai pasižiūriu į Nojaus veidą. Panašumas toks 
stulbinamas. Lyg stebėčiau Piterį augantį. 

— Taip, daugeliu atžvilgių tu teisi, — sutiko Margaretė, ir Kle- 
rei palengvėjo, kad iš anytos balso neišnyko šiluma. — Piterį nebuvo 
lengva auginti. Manau, tau niekada nepasakojau apie visas bėdas, į 
kurias jis įsiveldavo būdamas Nojaus amžiaus. Štai iš kur Nojus perė- 


me savo išdykumą. Supranti, iš Piterio. 

Klerė nusijuokė. Tikrai jis neperėmė to iš manęs, savo nuobodžiai 
skrupulingos motinos, kurios rimčiausias nusikaltimas — nepasirūpinti 
automobilio technine apžiūra. 

— Nojus geros širdies, bet juk jam dar tik keturiolika, — drau- 
giškai perspėjo Margaretė. — Nesijausk labai sukrėsta, jeigu iškrės ir 
daugiau išdaigų. 

Vėliau, vėl nulipusi į apačią, Klerė užuodė degintų degtukų kva- 
pą ir pagalvojo: na štai, ilgai laukti nereikėjo. Daugiau išdaigų. Jis 
slapčia surūkė dar vieną cigaretę. Pagal kvapą ji pasuko į virtuvę ir 
staiga sustojo tarpdury. 

Rankoje Nojus laikė degantį degtuką. Pamatęs motiną, pamo- 
juodamas greitai jį užgesino. 

— Daugiau žvakių neradau, — pasakė jis. 

Tylomis ji priėjo prie virtuvės stalo. Kai pamatė sluoksniuotą 
tortą, kurį sūnus išėmė iš šaldytuvo, akis jai aptemdė ašaros. Ant torto 
plazdėjo vienuolika liepsnelių. 

Nojus čirkštelėjo degtuką ir uždegė dvyliktą žvakę. 

— Su gimtadieniu, tėti, — tyliai ištarė jis. 

Su gimtadieniu, Pitai, — pagalvojo ji ir sumirksėjusi nuvijo ašaras. 


Ir kartu su sūnumi užpūtė žvakes. 


Ponia Horacijo ruošėsi preparuoti varlę. 

— Kai suardai smegenų kamieną, joms visiškai neskauda, — pa- 
aiškino ji. — Adatą įduriame į kaukolės pagrindą, tuomet ją šiek tiek 
pasukinėjame, kad suardytume visus į smegenis einančius jutiminius 
takus. Šitaip jos paralyžiuojamos, sustabdomi bet kokie sąmoningi 
judesiai, bet nugaros smegenų refleksai išlieka nepaliesti ir juos galima 
tyrinėti. 

Įkišusi į stiklinį indą ranką, ji išgriebė besipriešinančią varlę. 
Kita ranka siekė preparavimo adatos. Didelių dideliausios. 

Slopindamas skrandyje kylantį šleikštulį, Nojus sėdėjo sustin- 
gęs prie savo staliuko trečioje eilėje. Nutaisęs nuobodžiaujantį veidą, 
stengėsi laikyti kojas atsainiai ištiestas į priekį. 

Kitus mokinius, daugiausia mergaites, girdėjo muistantis ant kė- 
džių. Jam iš dešinės Amelija pasibaisėjusi užsidengė burną delnu. 

Jis leido sau žvilgsniu slysti per klasę ir tylomis vertinti paeiliui 
kiekvieną mokinį. Dundukas. Vaizduoklis. Subinlaižys. Išskyrus Ame- 
liją Reid, nė su vienu nenorėjo draugauti. Ir su jw0 nė vienas nerodė 
noro užmegzti draugystės, na, ir tegul. Jo mamelei šiame mieste gal ir 
patinka, bet pats neketinąs amžinai čia pasilikti. 

Tik baigsiu mokyklą ir mausiu iš čia, mausiu iš čia kuo toliau, kuo 
toliau. 

— Teilorai, liaukis erzeliuoti ir susikaupk, — paliepė ponia Ho- 
racijo. 

Vogčiomis žvilgtelėjęs Nojus pamatė, kad Teiloras Darnelas, 
abiem rankomis įsitvėręs savo staliuko, stebeilijo į ką tik šįryt grąžintą 


kontrolinį rašinį. Jame ponios Horacijo raudonu rašikliu pakrevezotas 

milžiniškas D* su pliusu. Kontrolinis buvo išmargintas piktų Teiloro 
braukymų juodu rašalu. Greta žeminančio pažymio jis parašė: „Kad 
tu nudvėstum, ponia Kurvacijo.“ 

— Nojau, tu susikaupęs? 

Nojus užraudo ir vėl nukreipė žvilgsnį į klasės priekį. Ponia Ho- 
racijo laikė iškėlusi varlę, kad visi matytų. Ji iš tikrųjų atrodė, lyg 
mėgautųsi pradurti adata varlės pakaušį. Spindinčiomis akimis ir su- 
spaudusi lūpas atidžiai įbedė adatą į smegenų kamieną. Užpakalinės 
varlės kojos pradėjo tirtėti, plėvėtos pėdos plakėsi iš skausmo. 

Amelija suunkštė ir nuleido galvą, šviesūs jos plaukai kaskadomis 
užkrito ant staliuko. Dabar jau kėdės girgždėjo visoje klasėje. Kažkas 
su nevilties gaidele šūktelėjo: 

— Ponia Horacijo, galima išeiti? 

— ... reikia judinti adatą pirmyn ir atgal su tam tikra jėga. Ne- 
sijaudinkite, kad pėdos šitaip plakasi. Tai tik refleksas. Tik stuburo 
smegenys siunčia impulsus. 

— Ponia Horacijo, man reikia į tualetą... 

— Minutėlę. Pirma turi pamatyti, kaip aš tai darau. 

Mokytoja pasukiojo adatą, pasigirdo tylus treksr. 

Nojus pamanė, kad susivems. Stengdamasis atrodyti šaltas ir 
nerūpestingas, jis nusisuko, sunėręs po staliuku rankas. 7ik nevemk, 
tik nevemk, tik nevemk. Sutelkė žvilgsnį į šviesius Amelijos plaukus, 
kuriais dažnai žavėdavosi. Į Rapuncelės** plaukus. Spoksojo į juos 
mąstydamas, kaip norėtų paglostyti. Jis niekada net nedrįso užkalbin- 
ti Amelijos. Ji buvo lyg mergaitė iš pasakos — auksiniame burbule 
nepasiekiama nė vienam mirtingajam. 

— Taigi, — tarė ponia Horacijo. — Štai ir viskas. Ar matote? 
Visiškas paralyžius. 

Nojus prisivertė žvilgsniu grįžti prie varlės. Ta gulėjo ant mo- 


kytojos stalo — išglebęs, susiplojęs kūnelis. Tebegyva, jeigu tikėtum 


* Žemiausias pažymys, kuriuo JAV mokyklose įvertinamos moksleivių žinios. 


Personažas iš Brolių Grimų pasakos. 

sene Horacijo, bet be jokių gyvybės ženklų. Staiga jis pajuto tai varlei 
begalinį gailestį, įsivaizdavo save iškėtotą skersai stalo, atmerktomis ir 
nuovokiomis akimis, nereaguojančiu kūnu. Panikos strėlytės niekur 
nedingsta, tik kaip fejerverkai sproginėja tavo smegenyse. Nojus pasi- 
juto paralyžiuotas ir apmiręs. 

— Dabar jūs susėskite poromis kaip su laboratorijos partne- 
riu, — įsakė ponia Horacijo. — Sustumkite savo staliukus. 

Nojus nurijo seiles ir paskersavo į Ameliją Reid. Ji bejėgiškai 
linktelėjo. 

Tada pristūmė savo staliuką prie josios. Juodu nesikalbėjo; tai 
buvo partnerystė, pagrįsta artumu, bet velniai nematė, svarbiausia, 
kad juodu drauge. Amelijos lūpos drebėjo. Jis labai troško ją nura- 
minti, bet nežinojo, kaip tai padaryti, tad tik sėdėjo tylomis, vis su 
tokiu pačiu nuoboduliu veide. Nagi, pasakyk jai ką nors, kvaily. Ką 
nors tokio, kad padarytum įspūdį. Kitos progos gali ir nesulaukti! 

— Varlė tikrai atrodo negyva, — sušnabždėjo jis. 

Amelija krūptelėjo. 

Nešina indu su varlėmis ponia Horacijo ėjo tarp staliukų. Ji su- 
stojo prie Nojaus ir Amelijos. 

— Paimkite. Kiekviena pora dirba su varle. 

Kraujas nuslūgo iš Amelijos veido. Paimti teko Nojui. 

Jis įkišo ranką į indą ir sugriebė besirangančią varlę. Ponia Hora- 
cijo numetė ant jo staliuko adatą smegenims pradurti. 

— Nagi, judu pradėkite, — pasakė ji ir perėjo prie kitos poros. 

Nojus pažvelgė į varlę savo rankoje. Ši išpūstomis akimis irgi 
spoksojo į jį. Jis paėmė adatą ir vėl pažvelgė į varlę. Tos akys jo malda- 
vo: Leisk man gyventi, leisk man gyventi! Jusdamas vėl kylantį šleikštu- 
lį, jis padėjo adatą ir viltingai pažvelgė į Ameliją. 

— Nori tos garbės? 

— Negaliu, — sukuždėjo ji. — Neversk manęs, prašau. 

Viena mergaitė sukliko. Žvilgrelėjęs Nojus pamatė Lidiją Lip- 


man pašokant nuo kėdės ir paknopstom puolant į šalį nuo Teiloro 

Darnelo. Pasigirdo medinis garsas dunkst, dunkst, dunkst — tai Teilo- 
ras adata badė varlę. Ant jo staliuko ištiško kraujas. 

— Teilorai! Teilorai, liaukis! — sudraudė ponia Horacijo. 

Jis toliau badė. Dunkst, dunkst. Varlė atrodė kaip žalios spalvos 
mėsainis. 

— D su pliusu, — sumurmėjo jis. — Visą savaitę ruošiausi tam 
kontroliniui. Jūs negalite man parašyti D su pliusu! 

— Teilorai, eik į direktorės kabinetą. 

Vaikinas tik dar įnirtingiau suskato badyti varlę. 

Mokytoja sugriebė jį už riešo ir pamėgino atimti adatą. 

— Drožk pas panelę Kornvalis, dabar par 

Teiloras ištrūko iš jos gniaužto, numesdamas negyvą varlę nuo 
savo stalelio. Ta nudribo Amelijai ant skreito. Suklikusi ši pašoko, ir 


varlės kūnelis šleptelėjo ant grindų. 


— Teilorai! — suriko ponia Horacijo ir vėl sugriebė jį už riešo, 
priversdama išmesti adatą. — Tučtuojau išeik iš klasės! 

— Užsikruškit! 

— Ką tu pasakei? 

Jis atsistojo, parversdamas ant grindų kėdę. 

— Užsikruškit! 


— Nuo šios minutės tu nušalinamas nuo pamokų! Visą savaitę 
elgeisi šiurkščiai ir nepagarbiai. Štai taip, drauguži. Lauk iš čia! 

Jis paspyrė kėdę. Ta vartydamasi nusirito praėjimu ir trenkėsi 
į mokytojos stalą. Sugriebusi Teilorą už marškinių, ponia Horacijo 
pabandė nuvesti jį prie durų. Bet jis išsiplėšė ir nustūmė ją atgal. 
Mokytoja užkrito ant staliuko, apversdama stiklainį. Šis sudužo, var- 
lės iššokinėjo į laisvę ir kaip besirangantis žalias kilimas pasklido po 
grindis. 

Ponia Horacijo iš lėto atsistojo, jos akyse žioravo įsiūtis. 

— Pasistengsiu, kad tave išmestų iš mokyklos! 

Teiloras siekė savo kuprinės. 


Ponios Horacijo žvilgsnis sustingo ant pistoleto jo rankoje. 

Regis, nugriaudėjo šūvis ir kulka pataikė jai į pilvą. Susigriebusi 
ji susvirduliavo ir atbula krito ant grindų. Iš jos akių buvo maryti, kad 
negali patikėti. Laikas tartum sustojo, sustingo begalinei akimirkai, o 
Nojus pasibaisėjęs spoksojo į skaisčiai raudoną kraujo upę, srūvan- 
čią jo sportbačių link. Paskui tylą pervėrė kažkurios siaubo ištiktos 
mergaitės klyksmas. O jau kitą akimirką aplink Nojų kilo sumaištis. 
Jis girdėjo virstant kėdes, matė vieną bėgančią mergaitę užkliūvant 
ir parpuolant į stiklo šukes. Tartum pačiame ore tvyrojo kraujo ir 
panikos ūkas. 

Nugriaudėjo dar vienas šūvis. 

Nojaus žvilgsnis lyg sulėtinto veikimo filmavimo kamera slydo 
per sprunkančius mokinius, staiga jis pamatė Vernoną Hobsą, pa- 
knopstom nusiverčiantį į priekį ir atsitrenkiantį į staliuką. Klasė pa- 
virto išskydusia dėme, kurioje šmėžavo išsidraikę plaukai ir bildančios 
kojos. Tačiau Nojus nepajėgė pajudėti. Jo kojos įklimpo tame košma- 
re, kūnas nenorėjo klausyti smegenų, įsakančių: Bėk! Bėk! 

Per sumaištį jis vėl pasisuko į Teilorą Darnelą. Su siaubu pamatė, 
kad pistoletas dabar nukreiptas Amelijai į galvą. 

Ne, pagalvojo jis. Ne! 

Teiloras iššovė. 

Kaip per stebuklą ant Amelijos smilkinio pasirodė kraujo dryžis, 
srovelė pamažu nuvarvėjo skruostu, tačiau mergaitė liko stovėti lyg 
pasmerktas žvėris, išplėstas akis įdūrusi į pistoleto vamzdį. 

— Prašau, Teilorai, — sušnabždėjo ji. — Prašau, ne... 

Teiloras vėl nusitaikė. 

Išsyk Nojaus kojos išsilaisvino iš košmariško paralyžiaus, kūnas 
valingai pajudėjo. Jo smegenys akimirksniu užfiksavo daugybę deta- 
lių. Jis pamatė Teilorą kilstelint galvą, veidu pasisukant į Nojų. Pama- 
tė pistoletą, ore brėžiantį lanką. Teiloro akyse išvydo nuostabą, kad 
Nojus skriste skrieja į jį. 


Nugriaudėjo dar vienas šūvis. 

x 


— Ką tik sužinojau, kad čia paguldyta mano pacientė. Kodėl 
niekas man nepaskambino? 

Skyriaus administratorė pakėlė akis nuo rašomojo stalo ir tar- 
tum susigūžė, pamačiusi, kad klausia Klerė. 

— Ee... kuri pacientė, daktare Eliot? 

— Keitė Jumans. Ant durų mačiau iškabintą jos pavardę, bet 
palatoje pačios nėra. Lentynoje neradau ir jos ligos istorijos. 

— Ji paguldyta vos prieš kelias valandas, per Skubiosios pagal- 
bos priimamąjį. Šiuo metu ji rentgene. 

— Niekas man nepranešė. 

Administratorės žvilgsnis lyg akmuo nukrito ant stalo. 

— Ją savo žinion perėmė gydytojas ordinatorius Delrėjus. 

Klerė rylomis įsisąmonino šią nemalonią žinią. Apskritai neretai 
pasitaiko, kad pacientai pakeičia gydytojus, kartais dėl visiškai ne- 
reikšmingų priežasčių. Taip pat ir du Adamo Delrėjaus pacientai pe- 
rėjo pas Klerę. Ber keista, kad būtent ši pacientė atsisakė jos globos. 

Šiek tiek protiškai atsilikusi šešiolikmetė Keitė Jumans gyveno 
su tėvu, kai dėl šlapimo pūslės infekcijos pirmą kartą buvo atvežta pas 
Klerę apžiūrėti. Klerė išsyk pastebėjo mėlynes, juosiančias merginos 
riešus. Keturiasdešimt penkias minutes švelniai klausinėjusi ir nuo- 
dugniai ištyrusi mažąjį dubenį, Klerė patvirtino savo įtarimus. Keitė 
buvo paimta iš savo prievartautojo tėvo ir perduota į globos namus. 

Nuo tada mergina pražydo. Jos sužalojimai — tiek fiziniai, tiek 
dvasiniai — galiausiai išgijo. Klerė laikė Keitę viena iš savo pergalių. 
Kodėl mergina panoro pakeisti gydytoją? 

Keitę ji rado rentgeno kabinete. Pro stebėjimo langelį matė mer- 
giną gulinčią ant stalo, o į apatinę jos kojos dalį buvo nukreiptas rent- 
geno aparato vamzdis. 

— Gal pasakytumėte, kodėl ji paguldyta? — paklausė rentgeno 


laborantės Klerė. 


64 


— Man pasakyta — dešinės pėdos pūlingas uždegimas. Antai 
jos ligos istorija, jeigu norite, galite pasižiūrėti. 

Klerė paėmė ligos istoriją ir atsivertė priėmimo metu darytą įra- 
šą, kurį ryto septintą padiktavo Adamas Delrėjus. 

Šešiolikos metų baltoji prieš dvi dienas užmynė ant vinies. Šįryt 
atsibudo karščiuodama, krečiama šalčio ir sutinusia pėda... 

Klerė permetė akimis anamnezę ir fizinio tyrimo duomenis, pas- 
kui pervertė puslapį ir perskaitė gydymo planą. 

Tada iškart čiupo telefoną, norėdama perduoti žinią į Adamo 
Delrėjaus pranešimų gaviklį. 

Netrukus jis atėjo į rentgeno kabinetą, o jo kaip paprastai ilgas 
baltas chalatas atrodė šiugždančiai iškrakmolytas. Nors visuomet jos 
atžvilgiu būdavo nuoširdus, niekada nerodė tikros šilumos, ir Klerė 
įtarė, kad po jankiui būdingu santūrumu ruseno vyriška ambicija, 
galbūt net apmaudas, kolegei nuviliojus du jo pacientus. 

Dabar jis pareiškė pretenziją į vieną iš jos pacientų, ir Klerei pa- 
čiai teko nuslopinti ambicijas. Šiuo metu jai turėtų rūpėti tik Keitės 
Jumans sveikata. 
ko ji. — Gana gerai ją žinau ir... 

— Klere, paprasčiausiai taip pasitaiko. — Delrėjus raminamai pa- 
dėjo ranką jai ant peties. — Tikiuosi, jūs nepriimsite to asmeniškai. 

— Ne dėl to pasiunčiau jums žinutę. 

— Tiesiog man buvo patogiau ją apžiūrėti. Kai atvyko, buvau 
Skubiosios pagalbos priimamajame. O jos globėjai atrodė, kad Keitei 
reikia terapeuto. 

— Aš sugebu gydyti pūlingą uždegimą, Adamai. 

— Kas, jeigu šis pereis į osteomielitą? Galėtų kilti komplikacijų. 

— Sakote, šeimos gydytoja nepakankamai kvalifikuota, kad su- 
gebėtų rūpintis šia paciente? 


— Taip nusprendė merginos globėja. Aš tik pasitaikiau po ranka. 

Klerė jau taip įpyko, kad nė nesureagavo. Apsisukusi pro langu- 
tį žiūrėjo į savo pacientę. Į buvusią savo pacientę. Staiga jos dėmesį 
patraukė prie merginos prijungta intraveninės lašelinės sistema. Prie 
maišelio su dekstroze ir vandeniu ji pastebėjo pritvirtintą ranka užra- 
šytą kortelę. 

— Jai jau leidžiami antibiotikai? 

— Ką tik prikabinta, — atsakė rentgeno laborantė. 

— Bergi ji alergiška penicilinui! Štai kodėl pasiunčiau jums į 
pranešimų gaviklį žinutę, Adamai! 

— Apie savo alergijas mergina nieko nesakė. 

Klerė nubėgo į gretimą kabinetą, atjungė lašelinės sistemą ir 
nutraukė infuziją. Pažvelgusi į Keitę išsigando, kad merginos veidas 
paraudęs. 

— Epinefrino! — rentgeno laborantei šūktelėjo Klerė. — Ir į 
veną benadrilio! 

Keitė neramiai muistėsi ant stalo. 

— Keistai jaučiuosi, daktare Eliot, — sumurmėjo ji. — Man 
taip karšta. 

Jos kaklas buvo išmuštas raudonomis patinusiomis dėmėmis. 

Laborantė žvilgtelėjo į merginą, burbtelėjo: O, velnias! — ir iš- 
traukė stalčių su priemonių nuo anafilaksinio šoko komplektu. 


— Ji man nepasakė esanti alergiška, — teisinosi Delrėjus. 


— Štai epinefrinas. — Laborantė padavė Klerei švirkštą. 

— Negaliu kvėpuoti! 

— Viskas bus gerai, Keite, — ramino Klerė, nuimdama nuo 
adatos gaubtelį. — Vos po kelių sekundžių pasijusi geriau... — Ji 


pradūrė merginos odą ir sušvirkštė mililitrą epinefrino. 

— Aš... negaliu... kvėpuoti 

— Benadrilio, dvidešimt penkis miligramus į veną! — šūktelėjo 
Klerė. — Adamai, suleiskite jai benadrilio! 


Apstulbęs Delrėjus spoksojo į švirkštą, kurį laborantė jam ką tik 

įspaudė į delną. Apkvaitęs jis pagaliau sušvirkštė į lašelinės sistemą 
benadrilį. 

Klerė išsitraukė stetoskopą. Klausydamasi merginos plaučių, 
abiejose pusėse išgirdo sausus karkalus. 

— Koks kraujospūdis? — paklausė ji laborantės. 

— Rodo aštuoniasdešimt ir penkiasdešimt. Pulsas — šimtas ke- 
turiasdešimt. 

— Pervežam ją į Skubiosios pagalbos skyrių, nedelsiant. 

Trys poros rankų suėmė merginą ir perkėlė ant ratukinių neš- 
tuvų. 

— Negaliu kvėpuoti... negaliu kvėpuoti... 

— Jėzau, jai iš tikrųjų vystosi edema! 

— Tik paskubėkime! — paragino Klerė. 

Trise jie išstūmė ratukinius neštuvus iš rentgeno kabineto ir lei- 
dosi koridoriumi. Užsukę už kampo, pro dvivėres duris įpuolė į Sku- 
biosios pagalbos skyrių. Daktaras Maknelis ir dvi medicinos seserys 
krūprelėję sužiuro, kai Klerė pranešė: 

— Vystosi anafilaksinis šokas! 

Sureaguota žaibiškai. Skubiosios pagalbos skyriaus personalas 
įstūmė ratukinius neštuvus į procedūrinį. Prie merginos veido prispaus- 
ta deguonies kaukė, prie krūtinės pritvirtinti elektrokardiograto laidai. 
Per kelias minutes jai į veną jau lašėjo nemenka dozė kortizono. 

Vis dar smarkiai plakančia širdimi Klerė ėjo iš skyriaus, palikda- 
ma Makneliui ir jo personalui rūpintis paciente. Prie medicinos seserų 
stalo pamatė stovintį Adamą Delrėjų ir kažką įnirtingai krevezojantį į 
Keitės ligos istoriją. Klerei prisiartinus, jis skubiai šią užvertė. 

— Ji man neužsiminė esanti alergiška, — pakartojo jis. 

— Mergina ties protinio atsilikimo riba. 

— Jeigu taip, tada privalėtų mūvėti apyrankę su medicininiu 
perspėjimu. Kodėl ji be tokios? 

— Ji atsisako. 

— Ką gi, juk tokių dalykų aš negaliu atspėti! 

— Adamai, jai atvykus, jums tereikėjo man paskambinti. Juk 
žinojote, kad mergina yra mano pacientė ir kad aš susipažinusi su jos 
anamneze. Jums tik reikėjo paklausti. 

— Globėja turėjo man pasakyti. Negaliu patikėti, kad tai mote- 
riai nė į galvą neatėjo... 

Delrėjų pertraukė garsus Skubiosios pagalbos skyriaus radijo 
stotelės klegesys. Abu pakėlė galvas, kai per traškesius atskriejo pra- 
nešimas: 

— Nokso ligonine, čia seprynioliktoji brigada, seprynioliktoji 
brigada. Mes pakeliui su šaudymo auka, numatome atvykti už penkių 
minučių. Supratote? 

Viena medicinos sesuo išpuolė iš procedūrinio ir pagriebė mik- 
rofoną. 

— Čia Nokso skubiosios pagalbos skyrius. Kokia šautinė žaizda? 

— Pakeliui daug aukų. Šios būklė kritiška... pakeliui ir daugiau. 

— Kiek jų? Kartoju, Ąiek? 

— Neaišku. Mažiausiai trys... 

Į radijo dažnį įsiterpė kitas balsas: 

— Nokso ligonine, čia devintoji brigada. Pakeliui su peties šau- 
tine žaizda. Supratote? 

Seselė paniškai čiupo telefoną ir nuspaudė 0. 


— Katastrofos kodas! Skelbiu katastrofos kodą! Tai ne pratybos! 


Penkis gydytojus. Tik tiek pasisekė surinkti ligoninėje iki at- 
vykstant pirmam greitosios pagalbos automobiliui: Klerę, Delrėjų, 
Maknelį iš Skubiosios pagalbos skyriaus, bendrojo profilio chirurgą 
ir vieną pasibaisėjusį pediatrą. Niekas nežinojo jokių smulkmenų — 
nei kur šaudyta, nei aukų skaičiaus. Jie tik žinojo, kad įvyko kažkas 
baisaus ir kad ši mažutė provincijos ligoninė nepasirengusi dorotis 
su pasekmėmis. Skubiosios pagalbos priimamasis virto triukšmingų 


verpetu: personalas paknopstom suskubo ruoštis priimti sužeistuosius. 

Stabilizavus būklę, Keitė skubiai išvežta į koridorių. Trinksėjo atida- 
romos ir uždaromos spintelių durelės, įsiplieskė ryškios šviesos. Klerė 
irgi įsitraukė į pasiruošimą: kabino prie intraveninių lašelinių sistemų 
maišelius su gydomaisiais tirpalais, dėliojo ant padėklų instrumentus, 
atplėšinėjo sterilios marlės ir siūlų maišelius. 

Artėjant pirmos greitosios kauksmui, Skubiosios pagalbos prii- 
rmamajame akimirką įsirvyrojo tyla. Paskui visi puolė pro dvivėres du- 
ris pasitikti pirmos aukos. Stovėdama personalo būry Klerė negirdėjo 
kalbų, visi buvo susitelkę į artėjančią sireną. 

Staiga sirena nutilo ir pasimatė blyksintys raudoni švyturėliai. 

Kai greitoji atbula privažiavo prie įėjimo, Klerė prasibrovė į prie- 
kį. Užpakalinės automobilio durys atsilapojo, ir išstumti pirmi neštu- 
vai su auka — moterimi, jau intubuota. Lipni chirurginė juostelė, ku- 
ria buvo pritvirtintas intubacinis vamzdelis, trukdė pamatyti apatinę 
sužeistosios veido dalį. Tvarstis ant jos pilvo buvo permirkęs krauju. 

Pacientė nuvežta tiesiai į traumatologijos kabinetą ir paguldyta 
ant operacinio stalo. Kol buvo kerpami moters drabužiai, tvirtinami 
elektrokardiografo laidai ir jungiama deguonies sistema, ant rankos 
dedama kraujospūdžio matavimo aparato manžetė, skambėjo trik- 
dantis balsu šūkaujančių balsų choras. Kardiografo monitorius rodė 
sutrikusį sinusinį ritmą. 

— Sistolinis — septyniasdešimt! — šūktelėjo viena seselė. 

— Imu kraują grupei ir suderinamumui nustatyti! — pranešė 
Klerė ir pagriebė nuo padėklo šešiolikto dydžio intraveninės lašelinės 
kateterį, paskui turniketu užveržė pacientės žastą. Vena vos vos išsi- 
pūtė; pacientė buvo ištikta šoko. Klerė pradūrė veną ir įstūmė plas- 
tikinį kateterį. Švirkštu pritraukė kelis mėgintuvėlius kraujo, paskui 
prie kateterio prijungė intraveninės lašelinės žarnelę. — Lašinamas 
dar vienas Ringerio laktatas, anga plačiai atverta! — šūktelėjo ji. 

— Sistolinis šešiasdešimt, pulsas vos čiuopiamas! 

— Pilvas išpūstas, — pranešė chirurgas. — Manau, pilnas krau- 
jo. Atidarykite chirurginį komplektą ir pasiruoškite atsiurbti! — Jis 


žvilgrelėjo į Maknelį. — Jūs pirmasis asistuosite. 

— Bet ji turi būti operacinėje... 

— Nėra laiko. Turime rasti, iš kur kraujuoja. 

— Negaliu pamatuoti jos kraujospūdžio! — šūktelėjo seselė. 

Pirmas pjūvis padarytas greitai ir žiauriai — ilgas rėžis per pilvo 
vidurį praskyrė odą. Gilesniu pjūviu chirurgas prasiskverbė pro gelto- 
ną poodinių riebalų sluoksnį ir perpjovė pilvaplėvę. 

Ant grindų plūstelėjo kraujas. 

— Nematau, iš kur jis veržiasi! 

Siurbliukas nepakankamai greitai šalino kraują. Iš nevilties Mak- 
nelis į moters pilvą sukimšo du sterilius rankšluosčius ir vėl juos ištrau- 
kė, permirkusius bei varvančius. 

— Puiku, regis matau ją. Kulka kliudė aortą... 

— Jėzau, kraujas trykšte trykšta! 

Pro tarpdurį skyriaus administratorė šūktelėjo: 

— Atgabeno dar du! Juos jau veža vidun. 

Maknelis per stalą žvilgtelėjo į Klerę. Kolegos akyse ji išskaitė 
paniką. 

— Tie jūsų, — metė jis. — Eikite, Klere. 

Jausdama gerklėje širdies tvinksnius, ji išpuolė iš traumatologijos 
kabineto ir pamatė įstumiamus į procedūrinį pirmus ratukinius neš- 
tuvus. Pacientas — kūkčiojantis raudonplaukis berniukas perkirptais 
marškiniais. Į tvarstį ant jo peties sunkėsi kraujas. Pro duris skubiai 
įstumti ir antri neštuvai, ant jų — šviesiaplaukė paauglė, pusė jos 
veido užlieta krauju. 

Vaikai, — pagalvojo Klerė. — Jie tik vaikai. Dieve mano, kas 
atsitiko? 

Pirmiau ji priėjo prie mergaitės. Toji verkė, bet pajėgė judinti 
visas galūnes. Kai pamatė kruviną mergaitės veidą, Klerę kone apėmė 
panika. Ji pagalvojo: šautinė galvos žaizda. Nors širdis perkūniškai 
dunksėjo, prisivertė susitvardyti, paimti mergaitę už rankos ir ramiai 


paklausti pavardės. Jai užteko kelių klausimų įsitikinti, kad Amelija 

Reid visiškai aiškaus proto. Smilkinys tik paviršiuje įdrėkstas. Klerė 
greitai išvalė ir sutvarstė žaizdą. 

Atsisukusi pamatė, kad raudonplaukiu berniuku jau rūpinasi 
pediatras. 

— Ar veža dar ir kitų? — paklausė Klerė skyriaus administratorės. 

— Pakeliui nieko. Bet įvykio vietoje gali būti daugiau... 

Atvyko antras chirurgas — įbėgęs pro Skubiosios pagalbos prii- 
mamojo duris pranešė: 

— Aš čia! Kam manęs reikia? 

— Į traumatologinį! — atsiliepė Klerė. — Reikia pakeisti dak- 
tarą Maknelį. 

Chirurgas jau buvo bepuoląs pro duris, kai iš jų iššoko seselė, 
kone atsitrenkdama į jį. 

— Ar jau turime O grupės rezus neigiamo kraujo pacientei Ho- 
racijo? — sušuko skyriaus administratorei. 

Horacijo? Po ta chirurgine juostele Klerė neatpažino pacientės, 
bet Dorotės Horacijo pavardė jai buvo žinoma. 

Mano sūnaus biologijos mokytoja. Ji pažvelgė į laikrodį — pusė 
dvyliktos. Trečia pamoka. Nojui biologija... ponios Horacijo klasėje. 

Atvyko dar vienas gydytojas, dar viena pora rankų — akušeris 
ginekologas iš Tu Hilso. Dar kartą apsidairiusi po priimamąjį Klerė 
įsitikino, kad padėtis valdoma. 

Ji priėmė sprendimą, kokį padarytų supanikavusi motina. 

Išbėgo laukan prie savo automobilio. 

Dvidešimt mylių kelio, kurį nuskriejo, susiliejo į rudeninių lau- 
kų, kylančio rūko draiskalų ir dunksančių stačių pušų dėmę. Kartkar- 
tėmis prašmėkščiodavo ūkininkų namukai su suklypusiais priebučiais. 
Aštuonis mėnesius ji važinėjo šiuo laukų keliu, bet niekada — tokiu 
greičiu, niekada — drebančiomis rankomis ir iš baimės maudžiančia 
širdimi. Nuspaudusi iki grindų akceleratorių, įveikė paskutinę įkalnę 
ir savuoju „Subaru“ pralėkė pro pažįstamą ženklą: 


„Dabar jūs paliekate Tu Hilsą. Netrukus sugrįžkite!“ 


O tolėliau, už šimto jardų, — antras ženklas, mažesnis, apsilaupęs: 


SVEIKI ATVYKĘ Į TRANKVILITĮ 
VARTAI Į SKĖRIO EŽERĄ 
910 GYVENTOJŲ 


Įsukusi į Mokyklos kelią ji pamatė blyksinčius pustuzinio avari- 
nių tarnybų transporto švyturėlius. Prie raudonų plytų vidurinės mo- 
kyklos paradinio įėjimo bet kaip sustatyti patrulių automobiliai ir dvi 
ugniagesių mašinos rodė ypatingą reakciją į nepaprastą įvykį. 

Palikusi savo automobilį, Klerė nubėgo vejos priešais mokyklą 
link. Ten už policijos išraizgytos draudžiamosios juostos būriavosi de- 
šimtys priblokštų mokinių ir mokytojų. Peržvelgusi veidus, Nojaus 
nepamatė. 

Priešais duris ją sustabdė Tu Hilso policininkas. 

— Vidun negalima. 

— Bet man reikia įeiti! 

— Tik avarinių tarnybų darbuotojams. 

Ji greitai įkvėpė oro. 

— Aš — daktarė Eliot, — jau tvirtesniu balsu prisistatė. — Gy- 
dytoja iš Trankviličio. 

Ir policininkas ją įleido. 

Pro paradines duris Klerė įpuolė į mokyklos vestibiulį. Veik šim- 
to Metų senumo pastate tvyrojo sudvisęs paauglių prakaito ir dulkių, 
sukeltų tūkstančių aukštyn žemyn trepsinčių pėdų, kvapas. 

Klerė užbėgo laiptais į antrą aukštą. 

Įėjimas į biologijos klasę užrvertas policijos juostomis. Pro atda- 
ras duris buvo matyti išvartytos kėdės, išmėtytos stiklo šukės ir popie- 
riai. Tarp nuolaužų šokinėjo varlės. 

Ir daug kraujo — jo balos stingo želatininiais ežerais ant grindų. 

— Mama? 


Nuo to balso jos širdis apmirė. Apsisukusi koridoriaus tolumoje 

pamatė sūnų. To ilgo koridoriaus prieblandoje Nojus atrodė baugiai 
mažas, krauju aptaškytas veidas išblyškęs ir susitraukęs. 

Pribėgusi apsikabino pastirusį jo kūną, glaudė prie savęs, versda- 
ma Nojų pasiduoti į glėbį. Iš pradžių sūnaus pečiai suglebo, paskui ir 
galva nusviro prie jos. Jis verkė — be garso, tik krūpčiojo krūtinė ir 
šiltos ašaros lašėjo jai ant kaklo. Pagaliau pajuto sūnaus rankas apglė- 
biant jos liemenį. Galbūt jo pečiai ir platūs kaip vyro, bet dabar prie 
jos šliejosi vaikas, ašaromis liejosi vaiko sielvartas. 

— Tu sveikas? — paklausė ji. — Nojau, tu kruvinas. Tave s4- 
žeidė? 

— Jam viskas gerai, Klere. Kraujas ne jo. Mokytojos. 

Pakėlusi galvą koridoriuje ji pamatė Linkolną Kelį. Niūrus vyro 
veidas atspindėjo siaubingus šios dienos įvykius. 

— Mudu su Nojumi ką tik baigėme aiškintis, kas įvyko. Jau 
rengiausi jums paskambinti, Klere. 

— Aš buvau ligoninėje. Ir sužinojau apie šaudymą. 

— Jūsų sūnus išplėšė iš to berniuko pistoletą, — paaiškino Lin- 
kolnas. — Beprotiška buvo taip pasielgti. Ir kartu drąsu. Veikiausiai 
jis išgelbėjo porą gyvybių. — Policininkas pažvelgė į Nojų ir tyliai 
pridūrė: — Turėtumėte juo didžiuotis. 

— Visai nebuvau drąsus, — išdrožė Nojus, atsitraukdamas nuo 
Klerės. Susigėdęs jis pasišluostė akis. — Tik išsigandęs. Nežinau, ko- 
dėl taip pasielgiau. Nesuvokiau, ką darau... 

— Ber tu tai padarei, Nojau. — Linkolnas padėjo ranką ant 
berniuko peties. Vyro palaiminimas — šiurkštus ir dalykiškas. Tas 
paprastas prisilietimas tarsi suteikė Nojui tvirtybės. Motina, pagalvo- 
jo Klerė, savo sūnaus negali pakelti į riterius. Tai turi padaryti kitas 
vyras. 

Pagaliau sutramdęs ašaras, Nojus atsitiesė. 

— Kaip Amelija? — paklausė mamos. — Ją išvežė greitąja. 

— Jai viskas gerai. Tik įdrėkstas veidas. Manau, ir tas berniukas 


pasveiks. 

— O... ponia Horacijo? 

Ji palingavo galva ir švelniai atsakė: 

— Nežinau. 

Nojus giliai atsiduso ir netvirta ranka persibraukė akis. 

— Man... man reikia nusiprausti veidą... 

— Taip ir padaryk, Nojau, — švelniai pasakė Linkolnas. — Ir 
gali neskubėti. Mama tavęs palauks. 

Klerė stebėjo savo sūnų nueinantį koridoriumi. Ties biologijos 
klase jis stabtelėjo, prieš savo valią leido žvilgsniui nukrypti pro atla- 
pas duris. Kelias sekundes stovėjo lyg to siaubingo vaizdo už polici- 
jos juostos užhipnotizuotas. Paskui staiga nusisuko ir pastūmęs duris 
spruko į vyrų tualetą. 

— Kas tai buvo? — paklausė Klerė, pasisukusi į Linkolną. — 
Kas atsinešė į mokyklą ginklą? 

— Teiloras Darnelas. 

Ji išpūtė akis. 

— O, Dieve. Juk jis mano pacientas. 

— Kaip tik taip mums pasakė jo tėvas. Polas Darnelas tvirtina, 
kad jo sūnaus negalima traukti atsakomybėn. Kad berniukui — dė- 
mesio trūkumo sindromas, todėl nesugeba kontroliuoti savo emocijų. 
Tai tiesa? 

— Dėmesio trūkumo sindromas smurtinių poelgių neišprovo- 
kuoja. Be to, kad ir kaip ten būtų, Teilorui šito nėra. Visgi šiuo atveju 
aš negaliu komentuoti, Linkolnai. Išduočiau pasitikėjimą tarp gydy- 
tojo ir paciento. 

— Na, kažkas ram vaikiui negerai. Jeigu esate Teiloro gydytoja, 
galbūt žvilgtelsite į jį, kol dar neperkeltas į Nepilnamečių nusikaltėlių 
centrą. 

— Kur jis dabar? 

— Mokyklos direktorės kabinete. — Linkolnas kiek parylė- 
jo. — Tik perspėju, Klere. Neikite pernelyg arti. 

Teiloras Darnelas sėdėjo antrankiais prirakintas prie kėdės ir siū- 
buodamas pėda trankė į direktorės rašomąjį stalą — bam, bam, bam! 
Į kabinetą įėjus Klerei su Linkolnu, nepakėlė akių, tarsi nė nepaste- 
bėjo jų. Kabinete kartu buvo du Meino valstijos policininkai. Juodu 
pažvelgė į Linkolną ir palingavo galvomis, aiškiai leisdami suprasti, ką 
galvoja: tas visiškai kuoktelėjęs. 

— Mums ką tik paskambino iš ligoninės, — kreipėsi į Linkolną 
vienas iš farų. — Mokytoja mirė. 

Kurį laiką niekas nepratarė nė žodžio; ir Klerė, ir Linkolnas bai- 
sią žinią sutiko tylėdami. 

Paskui Klerė tyliai paklausė: 

— Kur Teiloro motina? 

— Dar pakeliui iš Portlando. Išvažiavusi ten su reikalais. 

— O ponas Darnelas? 

— Manau, jis ieško advokato. Jo prireiks. 

Teiloras vis nesiliovė nervingai baksnojęs koja į rašomąjį stalą. 

Klerė pasidėjo savo medicininį krepšį ir priėjo prie berniuko. 

— Juk tu mane prisimeni, Teilorai, taip? Aš — daktarė Eliot. 

Jis neatsakė, tik toliau piktai baksnojo pėda į stalą. Kažkas labai 
negerai, pamanė Klerė. Tai kur kas daugiau nei paaugliškas įsiūtis. 
Labiau panašu į kvaišalų sukeltą psichozę. 

Netikėtai Teiloras pakėlė akis ir susidūręs su josios įrėmė plėšrūno 
žvilgsnį. Jo vyzdžiai išsiplėtė, rainelės patamsėjo iki juodumo, lūpos 
išlinko, apnuogindamos boluojančius iltinius dantis, o iš gerklės išsi- 
veržė žvėries garsas — perpus šnypštimas, perpus urzgesys. 

Viskas įvyko taip greitai, kad Klerė nė nespėjo sureaguoti. Vaiki- 
nas pašoko ant kojų ir, vilkdamas kartu su savimi kėdę, puolė ant jos. 

Nuo smūgio Klerė nuvirto aukštielninka. Praplėšdamas medžia- 
gą, praardydamas pamušalą jis suleido dantis į jos striukę. Baltu de- 
besiu aplink pasklido pūkai ir plunksnos. Klerės žvilgsnis užgriebė 
tris nirčius veidus — tai farai stengėsi juodu išskirti. Jie atitraukė ir 
nutempė Teilorą atgal, nors tas daužėsi ir mėgino ištrūkti. 

Linkolnas sugriebė ją už žasto ir padėjo atsistoti. 

— Klere... Jėzau... 

— Viskas gerai, — patikino ji, kosėdama nuo pūkų. — Tikrai, 
man viskas gerai. 

— Jis man įkando, — suspigo vienas iš farų. — Žiūrėkite, kraujas! 

Net prirakintas prie kėdės berniukas įnirtingai priešinosi, sten- 
gėsi nutraukti antrankius. 

— Paleiskite mane! — klykė jis. — Užmušiu jus visus, jeigu 
manęs nepaleisite! 

— Po šimts, jį reikėtų uždaryti į narvą! 

— Ne. Ne, čia kažkas išties negerai, — pasakė Klerė. — Man 
panašu į kvaišalų sukeltą psichozę. Fenciklidino ar amfetaminų. — Ji 
pasisuko į Linkolną. — Noriu, kad šis berniukas būtų paguldytas į 
ligoninę. Nedelsiant. 


— Pernelyg daug juda, — pasakė daktaras Čepmanas, rentgeno- 
logas. — Vaizdas nebus pakankamai ryškus. 

Klerė palinko į priekį, atidžiai stebėdama kompiuterio ekrane 
pasirodžiusį pirmą skersinį Teiloro Darnelo smegenų pjūvį. Kiekvie- 
nas vaizdas — pikselių rinkinys, sudarytas iš tūkstančių mažučių 
rentgeno spindulių. Nuraikyti įvairiais kampais vienoje plokštumoje 
spinduliai atskiria skystį, rankiuosius audinius ir orą, kurie paskui at- 
gaminami ekrane įvairiu ryškumu. 

— Matote šį išskydusį vaizdą? — Cepmanas parodė į dėmę — 
artefaktą, sukeltą paciento judesių. — Be anestetikų nepriversime jo 


ramiai gulėti. 

— Ką gi, tai išeitis. 

Klerė papurtė galva. 

— Jo protas ir taip aptemęs. Šiuo metu nenoriu rizikuoti taiky- 
dama anesteziją. Aš tik mėginu atmesti bet kokių masyvių poslinkių 
galimybę, iki atliksiu lumbalinę punkciją. 

— Jūs tikrai manote, kad visus šiuos simptomus būtų galima 
paaiškinti encefalitu? 

Čepmanui pažvelgus, jo akyse Klerė pamatė skepsį. Baltimorėje 
ji buvo visų gerbiama šeimos gydytoja. Ber čia vis dar turi įrodinėti 
savo vertę. Kiek ilgai truks, kol naujieji kolegos liausis abejoję jos 
nuomone ir ims ja pasitikėti? 

— Kol kas neturiu kito pasirinkimo, — atsakė ji. — Pradinio 
tyrimo tiek dėl meramfetamino, tiek dėl fenciklidino atsakymai nei- 
giami. Tačiau daktaras Forestas mano, kad tai aiškiai organinė, o ne 
psichinė psichozė. 

Čepmanui daktaro Foresto klinikinė patirtis akivaizdžiai nepa- 
darė įspūdžio. 

— Kažin ar galima psichiatriją laikyti tiksliuoju mokslu. 

— Visgi aš su juo sutinku. Vos per kelias dienas išryškėjo baugi- 
nantys berniuko asmenybės pokyčiai. Infekciją privalome atmesti. 

— Kiek jo kraujyje leukocitų? 

— Trylika tūkstančių. 

— Daugoka, bet ne taip įspūdingai. O kaip jie pasiskirstę? 

— Didelis eozinofilų kiekis. Gerokai viršija normą — trisdešimt 
procentų. 

— Bergi jo anamnezėje astma, tiesa? Galbūt tai paaiškina. Lyg 
tam tikra alerginė reakcija. 

Klerei teko sutikti. Eozinofilai — tokie leukocitai, kurių daž- 
niausiai padaugėja dėl alerginių reakcijų ar astmos. Eozinoflų padau- 
gėjimą gali sukelti ir įvairios kitos ligos, kaip antai: vėžys, parazitinės 
infekcijos ir autoimuniniai sutrikimai. Kai kuriems ligoniams aiški 


priežastis taip ir nenustatoma. 

— Tad kas dabar bus? — vis labiau nekantraudamas paklau- 
sė Meino valstijos policininkas, stebėjęs procedūrą. — Galima ar ne 
pervežti jį į Nepilnamečių nusikaltėlių centrą? 

— Turime atlikti daugiau tyrimų, — atsakė Klerė. — Galbūt 
berniukas rimtai serga. 

— Arba apsimetinėja. Man panašiau į tai. 

— O jeigu berniukas serga, galite rasti jį mirusį kameroje. Aš 
nenorėčiau padaryti tokios klaidos, o jūs? 

Nieko netaręs, policininkas nusisuko į kompiuterinio tomogra- 
fo stebėjimo langelį ir pažiūrėjo į suimtąjį. 

Teiloras gulėjo ant nugaros, riešai ir čiurnos prirakinti diržais. 
Jo galva buvo įsprausta į kompiuterinio tomografo šalmą, bet pėdos 
judėjo, mėgindamos išsivaduoti. O dabar artėja sunkiausia dalis, — 
mąstė Klerė. — Kaip mes jį nulaikysime reikiamoje padėtyje, kad būtų 
galima atlikti lumbalinę punkciją? 

— Negaliu sau leisti pražiūrėti centrinės nervų sistemos infekci- 
jos, — pasakė ji. — Kai padidėjęs leukocitų kiekis ir pakitusi psichinė 
būsena, man nieko kita nelieka, kaip tik atlikti stuburo kanalo punkciją. 

Regis, Čepmanas galiausiai sutiko. 

— Iš to, ką čia matau skenuodamas, atrodo gana saugu to imtis. 

Jie pervežė Teilorą iš rentgeno kabineto į atskirą palatą. Besi- 
priešinančiam berniukui perkelti ant lovos prireikė dviejų medicinos 
seserų ir sanitaro. 

— Paverskite jį ant šono, — paprašė Klerė. — Surieskite vai- 
siaus padėtimi. 

— Atliekant šią procedūrą jis ramiai negulės. 

— Tada jums teks ant jo atsisėsti. Mums būtina paimti stuburo 
smegenų skysčio. 

Visi drauge jie pavertė berniuką ant šono, nugara į Klerę. Sa- 
nitaras sulenkė Teilorą per klubus, prievarta pristumdamas jo kelius 
prie krūtinės. Viena seselė palenkė į priekį jo pečius. Teiloras dantimis 


griebė jos ranką, bemaž pagaudamas pirštą. 

— Saugokitės jo dantų! 

— Stengiuosi! 

Klerė turėjo darbuotis greitai; jie nepajėgs berniuko ilgai nulai- 
kyti. Ji atvertė jam ligoninės marškinius, apnuogindama nugarą. Su- 
lenktame kūne po oda aiškiai kyšojo stuburkaulių ataugos. Strėnose 
tarp ketvirtos ir penktos keterinių ataugų ji paskubom susirado tarpą, 
patepė odą betadinu, paskui — spiritu. Užsimovusi gumines piršti- 
nes, paėmė švirkštą su vietiniu anestetiku. 

— Dabar suleisiu ksilokaino. Jam tai nepatiks. 

Klerė įdūrė dvidešimt penkto dydžio adata ir atsargiai sušvirkštė 
anestetiko. Pajutęs deginantį medikamentų poveikį, Teiloras suriko iš 
įsiūčio. Klerė pamatė seselę baimingai žvilgtelint į ją. Nė vienai jų dar 
neteko turėti reikalų su kuo nors panašiu, tad berniuko kūnu vilni- 
jantis šėlsmas visas baugino. 

Klerė siekė paimti stuburo kanalo adatos — trijų colių ilgio, 
dvidešimt antro dydžio, atviru užmaunamu galu, kad išvarvėtų cere- 
brospinalinis skystis. 

— Prilaikykite jį. Aš punktuoju. 

Ji pradūrė odą. Ksilokainas apmarino sritį, tad Teiloras nejuto 
jokio skausmo — dar ne. Stūmė adatą vis gilyn, galiuką kreipdama 
tarp keterinių ataugų, stuburo smegenų kietojo dangalo link. Pajuro 
nedidelį pasipriešinimą, aiškų negarsų pokštelėjimą — adata prasi- 
skverbė pro apsauginį dangalą. 

Teiloras vėl suriko ir pradėjo blaškytis. 

— Laikykite jį! Laikykite tvirtai! 

— Stengiamės! Galite paskubėti? 

— Jau pasiekiau. Dar minutėlę. 

Po atviru užmaunamuoju adatos galu Klerė laikė mėgintuvėlį ir 
pagavo išvarvėjusį pirmą cerebrospinalinio skysčio lašą. Jos nuostabai, 
skystis buvo skaidrus kaip krištolas, jokio kraujo, jokio drumstumo, 
išduodančio infekciją. Čia ne akivaizdaus meningito atvejis. Tzd su 


kuo gi turiu reikalą? — klausė ji savęs, rūpestingai rinkdama cere- 

brospinalinį skystį į tris atskirus mėgintuvėlius. Skystis tuojau pat bus 
nusiųstas į laboratoriją, ten ištirtas ląstelių skaičius, bakterijų, gliuko- 
zės ir baltymų kiekis. Vien pažvelgusi į skystį mėgintuvėliuose, Klerė 
žinojo, kad rezultatai bus normalūs. 

Ji ištraukė adatą ir užklijavo punkcijos vietą tvarsčiu. Visi pala- 
toje tartum lengviau atsiduso: procedūra baigta. 


Tačiau atsakymas nepasidarė nė trupučio aiškesnis. 


Vėliau tą vakarą Klerė rado Teiloro motiną apačioje, mažoje 
ligoninės koplyčioje, bejausmėmis akimis spoksančią į altorių. Jau 
anksčiau abi pasišnekėjo, kai ji paprašė motinos sutikimo lumbalinei 
punkcijai atlikti. Tuomet Vanda Darnel buvo nervų kamuolys — vien 
drebančios rankos ir virpančios lūpos. Visą dieną ji praleido kelyje: du 
šimtus mylių važiavo pas savo skyrybų advokatą, o paskui, kai policija 
susisiekė ir pranešė baisią žinią, prislėgta atgalios. 

Dabar Vanda atrodė išsisėmusi, visos jos adrenalino atsargos iš- 
eikvotos. Smulkutė moteris, vilkinti duksliu kostiumėlių — švarke- 
liu su sijonu, — priminė mergytę, apsirengusią motinos drabužiais ir 
vaidinančią suaugusią. Klerei įėjus į koplyčią, ji kilstelėjo galvą ir vos 
įstengė linktelėti pasisveikindama. 

Prisėdusi greta, Klerė švelniai palietė Vandos ranką. 

— Iš laboratorijos gavome cerebrospinalinio punktato tyrimo at- 
sakymą — rezultatai visiškai normalūs. Teiloras meningitu neserga. 

Vanda Darnel giliai atsiduso, jos pečiai palinko į priekį. 

— Vadinasi, gerai? 

— Taip. Sprendžiant iš kompiuterinės tomografijos duomenų, 
jam nėra ir smegenų naviko ar kraujo išsiliejimo. Tai irgi gerai. 

— Tai kas jam yra? Kodėl jis taip pasielgė? 

— Aš nežinau, Vanda. O jūs? 

Ji sėdėjo sustingusi, lyg stengtųsi rasti atsakymą. 

— Jis nebuvo... toks kaip visada. Beveik savaitę. 

— Ką norite tuo pasakyti? 

— Nesivaldė, ant visų pyko. Keikėsi ir trankė durimis. Maniau, 
tai dėl skyrybų. Jis taip sunkiai išgyveno... 

Klerei labai nesinorėjo paliesti kitos temos, bet buvo būtina. 

— O kaip dėl kvaišalų, Vanda? Jie galėtų pakeisti vaiko asmeny- 
bę. Kaip manote, ar Teiloras ko nors nebandė? 

Vanda dvejojo. 

— Ne. 

— Iš balso neatrodote užtikrinta. 

— Tik kad... — ji nurijo seiles, akys pritvinko ašarų. — Toks 
jausmas, kad vos jį suprantu. Aš neatpažįstu savo sūnaus. 

— Ar pastebėjote ką nors neįprasto? 

— Jis visada buvo sunkokas vaikas. Štai kodėl daktaras Pomro- 
jus manė, kad jam gali būti DTS — dėmesio trūkumo sindromas. 
Pastaruoju metu atrodė, kad jis dar pablogėjo. Ypač nuo tada, kai 
pradėjo šlaistytis su tais baisiais berniukais. 

— Kokiais? 

— Jie gyvena mūsų gatvėje, šiek tiek tolėliau. Džei Di ir Edis 
Reidai. Ir dar tas Skotis Brekstonas. Kovą jie visi keturi įsivėlė į nema- 
lonumus su policija. Praėjusią savaitę paprašiau Teiloro laikytis nuo 
brolių Reidų atokiau. Mudu dėl to kaip reikiant susikirtome. Ir jis 
man trenkė per veidą. 

— Teiloras? 


Vandos galva nusviro — lyg aukos, besigėdijančios, kad prieš ją 


smurtauta. 
— Nuo tada mudu beveik nesikalbame. O kai kalbamės, būna 
taip akivaizdu, kad... — jos balsas pritilo, virto kone kuždesiu. — 


Kad mudu vienas kito nekenčiame. 
Klerė švelniai vėl palietė Vandos ranką. 
— Norite tikėkite, norite — ne, bet nemėgti savo paauglio nėra 


jau taip nenormalu. 

— Ber aš jo bijau! Štai kodėl viskas dar blogiau. Aš jo nemėgstu 
ir taip pat bijau. Kai jis man smogė, pasirodė, lyg būtų į namus grįžęs 
jo tėvas. — Vanda palietė pirštais sau lūpas, tartum prisimindama jau 
seniai išnykusią mėlynę. — Mudu su Polu tebekovojame dėl sūnaus 
globos. Kovojame dėl sūnaus, kuris mūsų abiejų nemėgsta. 

Supypsėjo Klerės pranešimų gaviklis. Žvilgtelėjusi į skaitmeninį 
ekranėlį pamatė, kad kviečia laboratorija. 

— Atleiskite, — atsiprašė ji ir išskubėjo iš koplyčios į ligoninės 
vestibiulį paskambinti. 

Telefonu atsiliepė Entonis, laboratorijos vedėjas. 

— Daktare Eliot, ką tik skambino iš Bangoro laboratorijos, pra- 
nešė papildomus Teiloro tyrimų duomenis. 

— Ar paaiškėjo kas nors? 

— Deja, ne. Jo kraujyje nerasta nei alkoholio, nei kanapių da- 
rinių, nei opioidų ar amfetaminų. Dėl visų jūsų prašytų patikrinti 
narkotinių medžiagų atsakymai neigiami. 

— O aš buvau tokia tikra, — suglumusi prisipažino ji. — Ne- 
žinau, kas dar galėtų paskatinti tokį elgesį. Turi būti koks nors kvai- 
šalas, kurį pamiršau. 

— Kas nors za/į būti. Patikrinau jo kraują dujų chromatograf- 
jos metodu, išryškėjo vieną minutę dešimt sekundžių trukęs neįpras- 
tas pikas. 

— Ką rai reiškia? 

— Tai nenurodo į jokį konkretų kvaišalą. Bet iš to piko galima 
spręsti, kad vaiko kraujyje cirkuliuoja kažkas neįprasta. Galbūt ir visai 
nekenksminga, pavyzdžiui, kokių nors žolelių papildas. 

— Kaip sužinoti, kas tai? 

— Reikia detalesnio tyrimo. Bangoro laboratorija neturi tam 
įrangos. Turime paimti daugiau kraujo ir nusiųsti į mus konsultuo- 
jančią laboratoriją Bostone. Jie gali iškart patikrinti dėl šimtų skirtin- 


gų vaistų. 

— Tada taip ir padarykime. 

— Na, iškilo šiokių tokių bėdų. Dar ir dėl to ieškojau jūsų per 
pranešimų gaviklį. Ką tik gavau daktaro Delrėjaus pasirašyta įsakymą 
atšaukti visus tyrimus dėl kvaišalų. 

— Ką? — negalėdama parikėti Klerė palingavo galva. — Juk 
Teiloro gydytoja aš. 

— Bet yra Delrėjaus raštiškas nurodymas, prieštaraujantis jūsiš- 
kiam. Tad nežinau, ką daryti. 

— Klausykite, aš pasikalbėsiu su berniuko motina ir dabar pat 
tą reikalą išsiaiškinsiu. 

Ji padėjo ragelį ir grįžo į koplyčią. 

Dar nė neatidariusi durų išgirdo kažkokio vyro piktą balsą. 

— ... niekada nesistengei kontroliuoti! Esi niekam cikusi, štai 
kokia tu. Nenuostabu, kad jis prisidirbo! 

Pastūmusi duris Klerė įėjo į koplyčią. 

— Kas nors negerai, Vanda? 

Vyriškis pasisuko į ją. 

— Aš — Teiloro tėvas. 

Asmeninės krizės išryškina blogiausius žmonių bruožus, bet Po- 
las Darnelas veikiausiai nekeldavo simpatijos ir geriausiais gyvenimo 
momentais. Didžiausios Tu Hilse buhalterinės firmos partneris ren- 
gėsi kur kas stilingiau už savo žmoną, kuri atrodė susitraukusi savo 
absurdiškai per dideliame, jai visiškai netinkančiame kostiumėlyje. Iš 
buvusių sutuoktinių trumpo susidūrimo, kurio liudininke tapo, Klerė 
aiškiai suprato, kokia turėjusi būti toji santuoka: Polas — agresorius, 
kupinas reikalavimų ir nusiskundimų; Vanda visada nusileidžianti, 
atsitraukianti. 

— Tad kas dėl mano sūnaus ir draudžiamų kvaišalų? — griežtai 
paklausė jis. 

— Pone Darnelai, mėginu išsiaiškinti šiandienos įvykių priežas- 


tį. Aš tik klausiau jūsų žmonos... 

— Teiloras nevartojo jokių vaistų. Nuo tada, kai jūs nutraukėte 
ritaliną.* — Vyras šiek tiek parylėjo. — O gerdamas ritaliną jis pui- 
kiai jautėsi. Taip ir nesupratau, kodėl jį nutraukėte. 

— Ritalino jam neskiriu jau du mėnesiai. Teiloras pasikeitė visai 
neseniai. 

— Prieš du mėnesius jis puikiai jautėsi. 

— Ne, nesijautė. Būdavo pavargęs ir apatiškas. O DTS iš tikrųjų 
taip ir nebuvo nustatytas. Tai ne tas pat, kaip diagnozuoti hipertenzi- 
ją, kai gali remtis aiškiais parametrais, — nukirto Klerė. 

— Daktaras Pomrojus diagnoze neabejojo. 

— DTS apibendrina visus netinkamo elgesio atvejus vaikystėje. 
Kai mokiniui nesiseka ar jis iškrečia kokią išdaigą, tėvai nori sužinoti 
priežastį. Aš nesutinku su daktaro Pomrojaus diagnoze. Kai kyla abe- 
jonių, nesu linkusi kimšti vaikams tablečių. 

— Ir žiūrėkite, kas atsitiko. Jis pasidarė visiškai nevaldomas. Ir 
taip tęsėsi kažin kiek savaičių. 

— Iš kur tau žinoti, Polai? — įsiterpė Vanda. — Kiek laiko jau 
nebendrauji su sūnumi? 

Polas su tokia neapykanta grįžtelėjo į savo buvusią žmoną, kad 
Vanda iškart susigūžė. 

— Tai tau jį pavesta globoti, — tėškė jis. — Žinojau, kad ne- 
sugebėsi tvarkytis. Kaip visada viską sumovei, ir dabar mūsų sūnus 
galiausiai atsidurs kalėjime! 

— Aš bent neparūpinau jam ginklo, — tyliai papriekaištavo 
Vanda. 

L 

— Tai tavo pistoletą jis atsinešė į mokyklą. Ar kada nors paste- 
bėjai, kad tas daiktas dingo? 

Jis įsistebeilijo į buvusią žmoną. 


— Na, ir šūdelis! Kaip jis galėjo... 


b 


Centrinę nervų sistemą stimuliuojantis vaistas. 

— Tai niekuo nepadės! — įsiterpė Klerė. — Privalome susitelkti 
į Teilorą. Kaip paaiškinti tokį jo elgesį. 

Polas vėl pasisuko į žmoną. 

— Paprašiau daktaro Adamo Delrėjaus perimti šį reikalą. Dabar 
viršuje jis apžiūri Teilorą. 

Dėl tokio tiesaus Polo pareiškimo Klerė neteko žado. Štai kodėl 
Delrėjus parašė įsakymus; dabar jis — naujasis Teiloro gydytojas. Ji ką 
tik nušalinta nuo šios pareigos. 

— Bergi jo gydytoja daktarė Eliot! — užprotestavo Vanda. 

— Aš pažįstu Adamą ir pasitikiu jo nuomone. 

Vadinasi, manąja jis nepasitiki? 

— Daktaras Adamas Delrėjus man nepatinka, — pareiškė Van- 
da. — Jis tavo draugas, ne mano. 

— Visai nebūtina, kad jis tau patiktų. 

— Jeigu jis rūpinasi mano sūnumi, būtina. 

Polas bjauriai susijuokė. 

— Taigi šitaip renkiesi daktarą, Vanda? Ieškai tokio, kuris nuo- 
širdžiausiai sudrums tau protą? 

— Darau tai, kas geriausia Teilorui! 

— Ir kaip tik todėl jis atsidūrė čia. 

Klerei pagaliau trūko kantrybė. 

— Ponia Darnelai, — pasakė ji, — dabar >e metas pulti savo 
žmoną! 

Jis pasisuko į Klerę, savo panieką aiškiai skirdamas ir jai. 


— Buvusią žmoną, — pataisė. Ir apsigręžęs išėjo iš koplyčios. 


Adamą Delrėjų ji rado medicinos seserų poste, sėdintį prie sta- 
lo ir kažką rašantį į Teiloro ligos istoriją. Nors ir vėlų vakarą, baltas 
jo chalatas buvo iškrakmolytas ir šviežiai išlygintas. Palyginti su juo 
Klerė jautėsi susiglamžiusi. Kad ir kokį nesmagumą šiandien iškentė 
dėl Keitės Jumans krizės, dabar vėl žiūrėjo į Klerę nestokodamas sau 


įprasto pasitikėjimo. 


— Jau ketinau pasiųsti jums žinutę į pranešimų gaviklį, — pra- 
šneko jis. — Polas Darnelas ką tik nusprendė... 

— Aš su juo jau kalbėjausi. 

— O. Taigi žinote. — Adamas atsiprašomai gūžtelėjo pečiais. — 
Tikiuosi, nepriimate to asmeniškai. 

— Tai jo tėvų sprendimas. Jie turi tokią teisę, — nenorom pri- 
pažino ji. — Ber kadangi jūs perimate Teilorą, pamaniau, turėtumėte 
žinoti, kad atlikus dujų chromatografiją berniukui nustatyti ryškūs 
pakitimai. Siūlau jums užsakyti išsamią patikrą dėl narkotikų. 

— Nemanau, kad tai būtina. — Delrėjus padėjo ligos istoriją į 
šalį ir atsistojo. — Labiausiai tikėtini narkotikai jau atmesti. 

— Reikia išsiaiškinti, kas sukėlė tą piką. 

— Polas nenori daugiau tyrimų dėl narkotikų. 

Suglumusi Klerė pakraipė galvą. 

— Jo prieštaravimai man nesuprantami. 

— Manau, jis taip nusprendė, pasikalbėjęs su savo advokatu. 

Ji palaukė, kol Delrėjus išeis, tada pasiėmė ligos istoriją. Pervertė 
puslapius iki pastabų apie ligos eigą ir vis labiau nerimaudama per- 


skaitė Delrėjaus įrašą. 


Anamnezė ir medicininės apžiūros duomenys sudiktuoti. 
Įvertinimas: 
1. Umi antrinė psichozė, staiga nutraukus ritaliną. 


2. Dėmesio trūkumo sindromas. 


Klerė sudribo į artimiausią kėdę, staiga kojos pasidarė netvirtos, 
ėmė pykinti skrandį. Vadinasi, tokia jų gynybos strategija, jeigu būtų 
iškelta baudžiamoji byla. Berniukas neatsakingas už savo veiksmus. 
Kaltę reikėtų suversti Klerei, kad jam nutraukė ritaliną, ir taip išpro- 
vokavo psichikos lūžį. Ją vienintelę dėl to reikėtų kaltinti. Galiausiai 


aš atsidursiu teisme. 

Štai kodėl Polas nenori, kad sūnaus kraujyje būtų aptikta kokių 
nors narkotikų. Tai jau nebūtų Klerės kaltė. 
Susijaudinusi ji pervertė puslapius į ligos istorijos pradžią ir per- 


skaitė Delrėjaus nurodymus. 


Atšaukti išsamią patikrą dėl narkotiniy/toksinių medžiagų. 
Visus būsimus klausimus ir laboratorinius atsakymus perduoti 
Man. 


Daktarės Eliot nebelaikyti gydančiąja gydytoja. 


Ji užvertė ligos istoriją ir pajuto sustiprėjant pykinimą. Dabar 
jau pakibęs ant plauko ne tik Teiloro gyvenimas, bet ir jos praktika 
bei reputacija. 

Klerė prisiminė pirmą „apsidraudžiamosios medicinos“ taisyklę: 
pridenk savo subinę. Tavęs nepaduos į teismą, jeigu sugebėsi įrodyti 
nepadariusi jokios klaidos. Jeigu savo diagnozę galėsi pagrįsti labora- 
torinių tyrimų duomenimis. 

Jai būtina gauti Teiloro kraujo mėginį. Dabar paskutinis šansas 
jį paimti; rytoj bet koks kvaišalas jau bus pasišalinęs iš organizmo. 

Perėjusi iš medicinos seserų posto į medicininių atsargų kambarį, 
Klerė atidarė stalčių ir pasiėmė sterilų švirkštą, spirite sumirkytų vatos 
tamponų ir tris mėgintuvėlius raudonais dangteliais kraujui surinkti. 
Pakeliui į Teiloro palatą širdis smarkiai daužėsi. Berniukas — nebe 
jos pacientas, tad neturinti teisės to daryti, visgi būtina sužinoti, koks 
kvaišalas, jeigu išvis toks yra, cirkuliuoja jo kraujyje. 

Jai prisiartinus, prie palatos durų budintis valstijos policininkas 
pasisveikindamas linktelėjo galva. 

— Man reikia paimti kraujo, — paaiškino ji. — Gal palaikytu- 
mėte jo ranką? 

Dėl tokios perspektyvos pareigūnas neatrodė itin laimingas, vis- 
gi klusniai nusekė paskui ją į palatą. 


Greitai pritrauk kraujo ir nešdinkis iš čia. Drebančiomis ranko- 


87 


mis ji užveržė turniketą ir nuėmė nuo adatos dangtelį. Nešdinkis, kol 
kas nors nepamatė, ką čia darai. Klerė sutepė Teiloro alkūnės linkį 
spirituotu tamponu. Iš įsiūčio berniukas sušuko, mėgindamas ištrūk- 
ti iš prilaikančio policininko gniaužtų. Klerei padažnėjo pulsas, kai 
ji pradūrė odą ir pajuto tą vos girdimą pokštelėjimą, adatai patekus 
į veną. Raskubėk. Paskubėk. Pritraukusi vieną mėgintuvėlį, įsimetė į 
savo chalato kišenę, paskui į vakuuminį švirkšrą įstatė kitą. Ėmė ce- 
kėti tamsus kraujas. 

— Nepajėgiu jo nulaikyti, — pasakė policininkas, galynėda- 
masis su berniuku ir stengdamasis jį, besipriešinantį ir besikeikiantį, 
suvaldyti. 

— Aš jau beveik baigiau. 

— Jis mėgina man įkąsti! 

— Tik laikykite jį, kad nejudėtų! — palata skambėjo nuo ber- 
niuko riksmų. Klerė įstatė trečią mėgintuvėlį ir stebėjo, kaip šis prisi- 
pildo šviežio kraujo. Tik dar vieną. Nagi, nagi. 

— Kas, po velnių, čia vyksta? 

Krūptelėjusi Klerė pakėlė akis, leisdama adarai išslysti iš venos. 
Iš pradurtos vietos kraujas varvėjo ant paklodės. Žaibiškai ji palaisvi- 
no turniketą ir pridėjo prie berniuko rankos tamponėlį. Iš gėdos jai 
degė skruostai. Apsisukusi pamatė Polą Darnelą su Adamu Delrėju- 
dvi seselės. 

— Ji tik ėmė kraujo, — paaiškino policininkas. — O berniukas 
šiek tiek įsitriukšmavo. 

— Daktarei Eliot nepriklauso čia būti, — pareiškė Polas. — Ar 
negirdėjote naujų nurodymų? 

— Kokių nurodymų? 

— Dabar aš esu berniuko gydytojas, — piktai metė Delrėjus. — 
Dakrarė Eliot neturi jokių įgaliojimų. Ji net neturėtų čia būti. 

Policininkas įbedė į Klerę piktą žvilgsnį: Jūs mane pakisore. 


Polas ištiesė ranką. 

— Duokite man kraujo mėgintuvėlius, daktare Elior. 

Ji papurtė galvą. 

— Aš noriu iki galo išsiaiškinti, kodėl tyrimai nenormalūs. Tai 
gali turėti įtakos jūsų sūnaus gydymui. 

— Jūs jau nesate jo gydytoja! Duokite man mėgintuvėlius. 

Klerė sunkiai gurktelėjo seiles. 

— Atleiskite, pone Darnelai. Bet aš negaliu. 

— Tai užpuolimas! — užraudusiu iš pasipiktinimo veidu Polas 
pasisuko į žmones palatoje. — Štai kas tai! Su ta adata ji puolė mano 
sūnų, puikiai žinodama, kad neturi tam teisės! — Jis pažvelgė į Kle- 
rę. — Su jumis susisieks mano advokatas. 

— Polai, — įsiterpė Delrėjus, vaidindamas perdėm diplomatiš- 
ką. — Esu tikras, daktarė Eliot nenori komplikuoti sau gyvenimo. — 
Jis pasisuko į Klerę ir prašneko patenkintu balsu, mėgindamas atvesti 
į protą: — Baikite, Klere. Tai jau virsta cirku. Nagi, atiduokite man 
mėgintuvėlius. 

Ji pažvelgė į du mėgintuvėlius savo rankoje, pasverdama, kiek 
tie verti, kad būtų apkaltinta užpuolimu ir galimai netektų savo pri- 
vilegijų ligoninėje. Juto visų, stebinčių ir dargi besimėgaujančių jos 
pažeminimu, žvilgsnius. 

Tylėdama Klerė atidavė mėgintuvėlius su krauju. 

Delrėjus pergalingai juos paėmė, paskui pasisuko į policininką. 

— Berniukas — mano pacientas. Aišku? 

— Visiškai aišku, daktare Delrėjau. 

Niekas nepratarė Klerei nė žodžio, bet išeidama iš palatos ji jau- 
tėsi visų stebima. Žvelgdama tiesiai priešais save, pasuko už kampo ir 
nuspaudė lifto mygtuką. Tik įžengusi į kabiną ir durims užsivėrus, ji 
galiausiai leido sau įkišti ranką į chalato kišenę. 

Trečias mėgintuvėlis su krauju tebebuvo ten. 

Nusileidusi liftu į pusrūsį, kur buvo laboratorija, rado Entonį 
sėdintį prie stalo, apsistačiusį stovais su mėgintuvėliais. 


— Turiu berniuko kraujo mėginį, — pasakė jam Klerė. 

— Patikrai dėl kvaišalų? 

— Taip, pati užpildysiu siuntimą. 

— Blankai štai ten ant lentynos. 

Paėmusi blanką ir pamačiusi laboratorijos pavadinimą „Anson 
Biologicals“, ji susiraukė. 

— Nejaugi mes bendradarbiaujame su nauja laboratorija? Anks- 
čiau tokių blankų nemačiau. 

Entonis pakėlė akis nuo besisukančios eentrifugos. 

— Neseniai, vos prieš kelias savaites, pradėjome bendradarbiau- 
ti. Ligoninė pasirašė su jais sutartį dėl sudėtingesnių cheminių ir ra- 
dioimunologinių tyrimų. 

— Kodėl? 

— Manau, dėl kainos. 

Klerė permetė akimis blanką, paskui pažymėjo varnele langelį 
su nuoroda: Dujų chroamatografija visos apimties spektrometrija; išsa- 
mi narkotinių ir toksinių medžiagų patikra. Blanko apačioje komen- 
tarams skirtoje vietoje įrašė: „Keturiolikmetis berniukas dėl, maryrt, 
kvaišalų sukeltos psichozės ir agresijos. Ši laboratorinė analizė — tik 
mano asmeniško mokslinio tyrimo tikslams. Rezultatus pranešti tie- 


. " « - 
siogiai man.“ Ir nurodė pavardę. 


Išgirdęs beldžiant į paradines duris, Nojus jas atidarė ir išvydo 
tamsoje stovinčią Ameliją. Per mergaitės smilkinį lyg įžambus baltas 
brūkšnys driekėsi užklijuotas rvarstis, dėl to, Nojus matė, jai buvo 
sunku šypsotis. Kamuojama skausmo, tepajėgė kreivai kilstelėti vieną 
lūpų pusę. 

Netikėtas apsilankymas Nojų taip nustebino, kad jis net nesu- 
galvojo, ką protinga pasakyti, tad tik vėpsojo į ją, apstulbęs kaip kai- 
mietis, atsidūręs priešais karališkosios šeimos personą. 

— Čia tau, — pasakė Amelija ir padavė rudą paketėlį. — At- 


leisk, neradau nieko geresnio, į ką suvynioti. 


90 


Jis paėmė paketėlį, bet ir toliau žvelgė į mergaitės veidą. 

— Tau viskas gerai? 

— Taip, visiškai. Turbūt girdėjai, kad ponia Horacijo... — Ji 
nutilo, rydama ašaras. 

Nojus linktelėjo. 

— Mama man sakė. 

Amelija palietė tvarstį sau ant veido. Jis vėl pamatė jos akyse 
sublizgant ašaras. 

— Susitikau tavo mamą. Skubiosios pagalbos priimamajame. Ji 
buvo man labai maloni... — pasisukusi žvilgrelėjo sau per petį į tam- 
są, tarsi baimintųsi ką nors pamatyti. — Jau turiu eiti... 

— Ar kas nors tave čia pavėžėjo? 

— Atėjau pėsčia. 

— Pėsčia? Patamsy? 

— Nėra taip toli. Gyvenu čia pat, kitapus ežero, tuoj už valčių 
prieplaukos. — Vilnijančiais šviesiais plaukais atbula ji atsitraukė nuo 
durų. — Pasimatysime mokykloje. 

— Amelija, palauk! — Jis iškėlė dovaną. — Kam to reikėjo? 

— Padėka tau. Už tai, ką šiandien padarei. — Ji žingtelėjo dar 
žingsnelį atgal, beveik išnykdama tamsoje. 

— Amelija! 

— Ką? 

Nojus trumpam nuščiuvo, nežinodamas ką pasakyti. Tylą trikdė 
tik sudžiūvusių lapų ant vejos šlamesys. Amelija stovėjo toliausiame 
pro atdaras duris krintančios šviesos pakraštyje, blyškus jos veido ova- 
las temo naktyje. 

— Gal užeitum vidun? — paklausė berniukas. 

Jo nuostabai, ji tartum svarstė kvietimą. Šiek tiek delsė rinkda- 
masi tarp tamsos ir šviesos, nenuspręsdama — žengtelėti į priekį ar 


»-yo- au 


Paskui linktelėjo. 

Nojus pasijuto panikuojąs dėl netvarkos svetainėje. Šiandien 
mama namo buvo grįžusi tik kelioms valandoms — jo paguosti ir 
pagaminti pietus. Paskui vėl išvažiavo į ligoninę pažiūrėti Teiloro. 
Svetainės niekas nesutvarkė, tad viskas tebegulėjo ten, kur Nojus nu- 
metė — kuprinė ant grindų, šilti marškiniai ant kavos stalelio, pur- 
vini sportbačiai priešais židinį. Tad nusprendė Ameliją nusivesti ne į 
svetainę, O į virtuvę. 

Nežiūrėdami vienas į kitą juodu atsisėdo — du gyvojo pasaulio 
svetimų rūšių atstovai, besistengiantys rasti bendrą kalbą. 

Suskambus telefonui, Amelija kilstelėjo galvą. 

— Neatsiliepsi? 

— Ne. Tai tik dar vienas iš tų reporterių. Skambina visą popietę, 
vos tik parėjau. 

Skambutį priėmė atsakiklis. Kaip Nojus ir spėjo, sutarškėjo mo- 
ters balsas: „Čia Damarisė Horn iš WeeK/y Informer. Jeigu būtų galima, 
aš labai labai norėčiau pasikalbėti su Nojumi Eliotu apie tą nuostabų 
didvyrišką poelgį šiandien klasėje. Nojau, visa šalis trokšta apie tai 
išgirsti. Būsiu apsistojusi motelyje „Paežerės nakvynė su pusryčiais“ ir 
galėčiau pasiūlyti šiokią tokią finansinę kompensaciją už jūsų sugaišrą 
laiką, jeigu tik tai jus labiau sudomintų... 

— Ji siūlosi tau sumokėti vien už pokalbį? — nustebo Amelija. 

— Keista, ar ne? Mama sako, tai tikrai rodo, kad neturėčiau 
kalbėtis su ta ponia. 

— Betgi žmonės trokšta apie tai sužinoti. Apie tai, ką tu padarei. 

Ką aš padariau. 

Jis gūžtelėjo pečiais, jausdamasis nevertas visų tų, ypač Amelijos, 
pagyrų. Sėdėjo klausydamasis, iki skambinančioji baigė kalbėti. Vėl 
įsiviešpatavo tyla, pertraukinėjama tik tylaus, apie gautą pranešimą 
primenančio atsakiklio pypsėjimo. 

— Jei nori, gali išvynioti, — paragino Amelija. 

Nojus nuleido akis į dovaną. Nors buvo supakuora į paprastą 


vyniojamąjį popierių, jis labai stengėsi šio neperplėšti, nes jos aki- 


22 


vaizdoje tai atrodė nemandagu. Atsargiai nulupo lipnią juostelę ir 
išlankstė. 

Kišeninis peilis nebuvo nei didelis, nei įspūdingas. Kriaunose jis 
matė įbrėžimus ir suprato, kad šis daiktas net nenaujas. Ji padovanojo 
jam naudotą peilį. 

— Oho, — prisivertė pasakyti su šokiu tokiu entuziazmu. — 
Kaip miela. 

— Jis priklausė mano tėčiui, — paaiškino Amelija ir tyliai pri- 
dūrė: — Mano tikrajam tėčiui. 

Tiems žodžiams giliau įstrigus į sąmonę, Nojus pažvelgė į mer- 
gaitę. 

— Džekas — mano patėvis. — Pastarąjį žodį ji ištarė taip, lyg 
keltų pasišlykštėjimą. 

— Vadinasi, Džei Di ir Edis... 

— Netikri mano broliai. Džeko berniukai. 

— Regis, man buvo kilę dėl to abejonių. Jie nepanašūs į tave. 

— Ačiū Dievui. 

Nojus nusijuokė. 

— Aha, tokio šeimyninio panašumo ir aš netrokščiau. 

— Man net neleidžiama kalbėti apie savo tikrąjį tėtį, nes Džeką 
tai siutina. Nemėgsta, kai jam primenama anksčiau čia buvus ką nors 
kitą. Bet aš noriu, kad žmonės žinotų. Noriu, kad žmonės žinotų, jog 
dėl to, kas esu, Džekas niekuo dėtas. 

Nojus švelniai įdėjo peilį atgal jai į delną. 

— Negaliu jo priimti, Amelija. 

— Aš noriu, kad priimtum. 

— Ber jis turi daug reikšti, jeigu priklausė tavo tėčiui. 

— Štai kodėl noriu, kad jį turėtum. — Amelija vėl palietė tvars- 
tį sau ant smilkinio, tartum parodydama, kokia esanti skolinga No- 
jui. — Tu vienintelis, kuris kažką darė. Vienintelis, kuris nepabėgo. 

Jis neišdrįso prisipažinti: Norėjau pabėgti, bet buvau toks išsigan- 


dęs, kad kojos neklausė. 

Mergaitė pažvelgė į virtuvės sieninį laikrodį. Krūptelėjusi ji stai- 
giai atsistojo. 

— Nė nepajutau, kad jau taip vėlu. 

Jis palydėjo ją iki paradinių durų. Vos tik Amelija žengrelėjo 
laukan, kai staiga pro medžius sušvito priekiniai automobilio žibintai. 
Ji pasisuko į šviesas ir tartum sustingo vietoje, kai su griausmu įvaža 
įlėkęs sustojo pikapas. 

Jo durelės atsilapojo ir laukan iššoko Džekas Reidas, liesas kaip 
skalikas ir susiraukęs. 

— Lipk į kabiną, Amelija, — paliepė. 

— Džekai, kaip tu... 

— Edis man pasakė, kad būsi čia. 

— Aš jau ėjau namo. 

— Lipk į kabiną, tuoj par. 

Akimirksniu Amelija užsičiaupė ir klusniai įsmuko į keleivio 
vietą. 

Jos patėvis jau sėdosi prie vairo, kai susidūrė akimis su Nojumi. 

— Ji nesišlaisto su berniukais, — metė. — Noriu, kad tai ži- 
notum. 

— Ji tik užėjo trumpam, baisaus čia dalyko? 

— Dalykas ras, vaikine, kad prie mano dukters lįsti draudžiama. 

Jis įlipo į kabiną ir užtrenkė dureles. 

— Ji net ne jūsų duktė! — šūktelėjo Nojus, nors žinojo, kad per 
variklio burzgesį tas žmogus jo neišgirs. 

Pikapui apsisukant keleivio pusės lange Nojus suspėjo paskutinį 
kartą pamatyti Amelijos profilį, jos įbaugintas akis, įbestas tiesiai į 
priekį. 


Pirmosios snaigės sūkuriavo pro plikas medžių šakas ir švelniai 
lyg dulkės barstė kasinėjimų vietą. Liusė Overlok žvilgtelėjo į dangų 
ir tarė: 

— Juk tas sniegas liausis, ar ne? Turi liautis, antraip nieko nebe- 
matysime. 

— Jis jau tirpsta, — nuramino Linkolnas. 

Jis pauostė orą ir, padedamas kažkokio instinkto, išsivysčiusio 
per miškuose praleistą visą gyvenimą, suprato, kad ilgai nesnigs. Tos 
snaigės — tik tyliai kuždamas, apgaulingai švelnus perspėjimas apie 
artėjančią žiemą. Linkolnas buvo nieko prieš sniegą, net nesipiktino 
dėl jo kylančiais nepatogumais, kai tenka kasti, skintis kelią valytuvais, 
naktimis be elektros, kai nuo sniego svorio nutrūkdavo laidai. Jis tik 
nemėgo tamsos. Šiomis dienomis taip anksti temo. Šviesa jau blėso ir 
medžiai dangaus fone stūksojo kaip neryškūs įžambūs brūkšniai. 

— Ką gi, šiandien turbūt užteks, galime krautis daiktus, — pa- 
sakė Liusė. — Tikiuosi, rytoj tos vietos neslėps pėdos storio sniego 
sluoksnis. 

Dabar, kai kaulai policijos nebedomino, atsakomybę už kasinė- 
jimų vietą prisiėmė Liusė ir jos studentai magistrantai. Du studentai 
užtraukė virš duobės brezentą ir sutvirtino jį kuoliukais. Bergždžias 
atsargumas: koks nors miškų marodierius, tarkim, meškėnas, vienu 
letenos grybštelėjimu tą brezentą nuplėštų. 

— Kada jūs čia baigsite? — paklausė Linkolnas. 

— Norėčiau užtrukti kelias savaites, — atsakė Liusė. — Bet orai 
prastėja, tad turėsime paskubėti. Spustelės šalrukas — ir šis kasinėji- 


mų sezonas baigsis. 

Pro medžius sublyksėjo priekinės kažkokio automobilio šviesos. 
Į Reičelės Sorkin kiemą Linkolnas pamatė įsukant dar vieną transpor- 
to priemonę. 

Jis nubrido per mišką namo link. Pastarąsias kelias dienas kie- 
mas priešais namą buvo tapęs automobilių aikštele. Greta Linkolno 
mašinos stovėjo Liusės Overlok džipas ir senutėlė honda, priklausan- 
ti, kaip jis spėjo, vienam iš jos magistrantų. 

Tolimajame gale, po medžiais, buvo pastatytas dar vienas auto- 
mobilis — tamsiai mėlynas volvo. Arpažinęs jį, Linkolnas nuėjo prie 
vairuotojo pusės. 

Lango stiklas colį nusileido. 

— Linkolnai, — ištarė moteris. 

— Labas vakaras, teisėja Kiting. 

— Turite laiko pasikalbėti? 

Trekštelėjo durelių užraktai. 

Linkolnas apėjo automobilį, įsėdo į keleivio vietą ir užtrenkė 
dureles. Kurį laiką juodu sėdėjo tylėdami. 

— Ar dar ką nors rado? — pagaliau paklausė teisėja. 

Sėdėjo akis nukreipusi į priekį, žvilgsnį sutelkusi kažkur tarp 
medžių. Tamsiame automobilio salone veido raukšlės susiliejo išsily- 
gindamos, todėl atrodė jaunesnė. Nors jai šešiasdešimt šešeri, atrodė 
jaunesnė ir ne tokia grėsminga. 

— Ten buvo tik du skeletai, — atsakė Linkolnas. 

— Abu — vaikų? 

— Taip. Daktarė Overlok apytikriai spėja juos buvus devynerių 
ir dešimties metų. 

— Mirtis nenacūrali? 

— Ne. Abi mirtys smurtinės. 

Ilga pauzė. 

— O kada tai įvyko? 

— Ne taip lengva nustatyti. Jie tegali remtis keliais artefaktais, 
rastais prie palaikų. Iškastos kelios sagos, karsto rankena. Daktarė 
Overlok mano, kad tai šeimos kapavietės dalis. 

Kurį laiką Kiting dėjosi informaciją į galvą. Kiras klausimas nu- 
skambėjo cyliai ir atsargiai: 

— Vadinasi, palaikai gana seni? 

— Kokių šimto metų, apytikriai. 

Teisėja atsiduso. Linkolnas tik įsivaizdavo ar iš tikrųjų atlėgo 
įtampa? Atrodė, kad ji kone suglebo iš palengvėjimo, atremdama į 


atlošą galvą. 

— Šimto metų, — pakartojo ji. — Taigi nėra ko jaudintis. Tai 
ne... 

— Ne. Tai nesusiję. 

Kiting žvelgė į priekį, į tirštėjančią tamsą. 

— Vis dėlto toks keistas sutapimas, ar ne? Ta pati paežerės da- 
lis... — ji patylėjo. — Įdomu, ar tai atsitiko rudenį? 


— Žmonės miršta kasdien, teisėja Kiting. Šimtmečio senumo 
griaučiai — juk visi jie turi būti kur nors palaidoti. 

— Girdėjau, ant vieno iš šlaunikaulių buvo kirvio žymė. 

— Teisybė. 

— Žmonės pradės domėtis. Prisiminti. 

Moters balse Linkolnas išgirdo baimę ir norėjo ją nuraminti, 
bet nesiryžo pajudėti. Airisė Kiting buvo ne iš tų moterų, prie kurių 
galima prisiliesti. Jos emocinis barjeras buvo toks neįveikiamas, kad 
nenustebtų, jeigu ją palietęs pajustų kiautą. 

— Tai atsitiko labai seniai, — pasakė jis. — Niekas neprisimena. 

— Šis miestelis prisimena. 

— Tik nedaugelis. Vyresnieji. Ir jie netrokšta kapstytis po pra- 
eitį, kaip ir jūs. 

— Vis dėlto tai susiję su vieša informacija. O dar čia suvažiavo 
visi tie reporteriai. Pradės klausinėti. 

— Tai, kas atsitiko prieš pusę šimtmečio, nesvarbu. 

— Ne? — ji pažvelgė į Linkolną. — Kaip tik taip tai prasidėjo 
pastarąjį kartą. Nužudymai. Prasidėjo rudenį. 

— Kiekvieno smurto veiksmo jūs negalite vertinti kaip pasikar- 


tojančios istorijos. 

ežero link. Jau visai stojo naktis, tad pro plikus medžius vanduo tik 
vos vos švytėjo. Tada ji tyliai paklausė: — Jūs to nejaučiate, Linkol- 
nai? Kažkas šioje vietoje negerai. Nežinau kas, bet dar vaikystėje tai 
jaučiau. Net tuomet man nepatiko čia gyventi. O dabar... — pasie- 
kusi raktelį, užvedė variklį. 

Linkolnas išlipo iš automobilio. 

— Šiąnakt kelias slidus. Važiuokite atsargiai. 

— Gerai. Ak, Linkolnai, ir dar... 

— Kas? 

— Man sakė, kad Ogustoje skelbiamas naujas priėmimas į alko- 
holikų reabilitacijos programą. Tai galėtų būti tinkama vieta Dorinai. 
Jeigu tik pavyktų ją įkalbėti. 

— Pamėginsiu. Vis tikiuosi. kad kurią nors dieną pasiseks. 

Linkolnui pasirodė, kad jos akyse pamatė gailestį. 

— Linkiu sėkmės. Jūs nusipelnėte kur kas geresnio gyvenimo, 
Linkolnai. 

— Visai gerai tvarkausi. 

— Žinoma. 

Ir tada jis suprato girdėjęs jos balse ne gailestį, o susižavėjimą. 


— Esate vienas iš nedaugelio žmonių pasaulyje, kurie tai sugeba. 


Ant karsto stovėjo ponios Horacijo fotografija — jaunos, aštuo- 
niolikmetės, besišypsančios, beveik dailios. Biologijos mokytoja No- 
jui niekada neatrodė daili, nė neįsivaizdavo, kad kada nors ji galėjo 
būti jauna. Jo mintyse Dorotė Horacijo atsirado šiame pasaulyje jau 
pusamžė ir amžinai tokia liks. 

Slinkdamas ilgoje mokinių eilėje, jis pareigingai šiūravo kojomis 
karsto, kuriame buvo ponios Horacijo įsikūnijimas, link. Sukrečiama 
gretinti tą jaunos ponios Horacijo atvaizdą su atsiradusiu antsvoriu, 


raukšlėmis bei žilais plaukais, ir suvokti, kad fotografija daryta, kai 

mokytoja buvo neką vyresnė nei Nojus. Kas atsitiks, kai mes pasensi- 
me? — klausė jis savęs. Kur dingsta mūsų vaikiškoji dalis? 

Nojus stabtelėjo priešais karstą. Laimė, tas buvo užvožtas. Jis 
nemanė, kad pajėgtų žiūrėti į mirusios mokytojos veidą. Jau baisu 
vien pagalvoti, kaip ji turėtų atrodyti po tuo raudonmedžio dangčiu. 
Dorotę Horacijo jis ne itin mėgo. Tiesą sakant, visai jos nemėgo. Bet 
šiandien, pamatęs mokytojos vyrą ir dukterį, abu apsikabinusius ir 
raudančius, jis suvokė pribloškiančią tiesą: net šio pasaulio ponios 
horacijo turi žmonių, kurie jas myli. 

Poliruotame karsto paviršiuje Nojus matė savo veidą — ramų ir 
santūrų. Emocijos paslėptos po abejingumo kauke. 

Per pastarąsias laidotuves, kuriose dalyvavo, jis nebuvo toks san- 
turus. 

Prieš dvejus metus abu su mama stovėjo susiėmę už rankų, ste- 
beilydami į jo tėvo karstą. Dangtis buvo atkeltas, tad susirinkusie- 
ji galėjo matyti liesą velionio veidą. Kai atėjo laikas pasitraukti nuo 
karsto, Nojus atsisakė nueiti. Mama mėgino išsivesti, bet jis sukūk- 
čiojo: Negali čia palikti tėčio! Grįžk, grįžk! 

Jis sumirksėjo ir palietė ranka ponios Horacijo karstą. Šis buvo 
glotnus ir žvilgantis — lyg geras baldas. 

Kur dingsta mūsų vaikiškoji dalis? 

Nojus susivokė, kad eilė pirma jo išnyko ir žmonės laukia, kada 
jis pajudės į priekį. Jis nuslinko pro karstą, nuėjo praėjimu tarp suolų 
ir puolė pro laidojimo namų duris. 

Lauke snyguriavo, šalti snaigių bučiniai ant veido ramino. Pasi- 
juto lengviau, nes nė vienas reporteris neatsekė iš paskos. Visą popietę 
jie su diktofonais vaikėsi, norėdami išgirsti nors sakinį iš berniuko, 
drąsiai atėmusio iš žudiko ginklą. Nors sakinį iš Nokso vidurinės mo- 
kyklos didvyrio lūpų. 

Anekdotas. 

Drebėdamas iš šalčio jis stovėjo paramsy kitapus gatvės ir ste- 


bėjo iš laidojimo namų išeinančius žmones. Visi atlikdavo tą patį 

ritualą: vertinamai žvilgrelėdavo į dangų, nusipurtydavo nuo šalčio 
ir glaudžiau susisupdavo paltu. Beveik visi miestelio gyventojai atėjo 
pareikšti paskutinės pagarbos, bet kai kuriuos Nojus vargiai beatpa- 
žino — tokie atrodė pasikeitę: su kostiumais, kaklaraiščiais ir gedulo 
suknelėmis. Niekas nedėvėjo įprastų Aanelinių marškinių ir džinsų. 
Net policijos viršininkas Kelis buvo apsirengęs kostiumu ir pasirišęs 
kaklaraištį. 

Nojus stebėjo pro laidotuvių namų duris išeinančią Ameliją 
Reid. Mergaitė tankiai, giliai alsavo, ji iškart geibiai prisišliejo prie 
pastato sienos, lyg būtų kieno nors persekiojama ir iš paskutiniųjų 
stengtųsi atgauti kvapą. 

Tarp jų gatve pravažiavo automobilis, gurgždėdamas padango- 
mis per sniego kristaliukus. 

Nojus pašaukė: 

— Amelija? 

Pakėlusi akis, ji krūptelėjo ir pamatė jį. Delsė, žvilgrelėdama į 
vieną, paskui — į kitą pusę, lyg norėdama įsitikinti, kad pereiti gatvę 
saugu. Kai Amelija žengė per garvę, Nojui širdis sutuksėjo sparčiau. 

— Ten viduje gana liūdna, — pasakė jis. 

Ji linktelėjo. 

— Daugiau nebegalėjau to klausytis. Bijojau, kad visiems ma- 
tant pravirksiu. 

Aš irgi, pagalvojo jis, bet nė už ką nebūtų to prisipažinęs. 

Paramsyje juodu stovėjo drauge, nežiūrėdami vienas į kitą, abu 
trypčiodami, kad nesušaltų. Abu ieškojo kokios nors pokalbio gijos. 
Giliai įkvėpęs oro, Nojus staiga prašneko: 

— Nekenčiu laidotuvių. Jos man primena... — ir užsikirto. 

— Man jos irgi primena tėčio laidotuves, — tyliai ištarė Amelija. 


Ir pažvelgė aukštyn į sūkuriuojančias iš temstančio dangaus snaiges. 

Vorenas Emersonas žengė kelkraščiu, batais gurgždindamas nuo 
šerkšno sustingusią žolę. Jis vilkėjo ryškiai oranžine liemene, ant gal- 
vos turėjo tokios pat spalvos kepurę, tačiau kaskart, kai miške pokš- 
telėdavo šūvis, nejučia krūpteldavo. Juk kulkos spalvų neskiria. Rytas 
išpuolė šaltas, gerokai šaltesnis nei vakar, ir plonose vilnonėse piršti- 
nėse vyrui gėlė pirštus. Susigrūdo rankas į kišenes ir plumpino toliau, 
žinodamas, kad dar viena mylia, ir šalčio jis nebejaus. 

Jau daugiau nei tūkstantį kartų įvairiais metų laikais žingsniavo 
šiuo keliu, tad sukartą nuotolį galėdavo atsekti pagal gerai pažįstamus 
orientyrus. Nuvirtusi akmeninė siena — keturi šimtai žingsnių nuo 
jo kiemo. Apgriuvusi Murėjaus daržinė — devyni šimtai penkiasde- 
šimt. Už dviejų tūkstančių žingsnių, ties posūkiu į Todi Pointo kelią, 
— pusiaukelė. Kuo arčiau miestelio pakraščių, tuo tų orientyrų pasi- 
taikydavo vis dažniau. Taip pat ir mašinų — vis pradardėdavo pro šalį 
koks automobilis ar sunkvežimis, taškydami purvą iš po ratų. 

Čionykščiai vairuotojai retai stabtelėdavo ir pasisiūlydavo pavė- 
žėti į miestelį. Vasarą Voreną labai dažnai pavėžėdavo turistai — su 
sunkiais batais ir apsmukusiomis kelnėmis besivelkantis į priekį, 
jis atrodydavo esąs gyvas, alsuojantis vietinio kolorito pavyzdys. Jie 
sustodavo ir pakviesdavo į automobilį. Pakeliui apiberdavo begale 
klausimų, visada tokių pačių: „Ką jūs, žmonės, veikiate žiemą? Ar 
visą laiką čia gyvenate? Ar kada nors susitikote Stiveną Kingą?“ Vo- 
reno atsakymai visada būdavo paprasti „taip“ arba „ne“ — toks žo- 
džių taupumas turistus nuoširdžiai pralinksmindavo. Jie stabtelėdavo 
miestelyje, išleisdavo Voreną prie universalinės parduotuvės ir taip 
nuoširdžiai pamodavo, kad pamanytum, jog atsisveikina su geriausiu 
bičiuliu. Bjauriai draugiški žmonės, tie turistai; kiekvieną rudenį bū- 
davo gaila matyti juos išvykstant, nes tai reiškė dar devynis pėdinimo 
šiuo keliu mėnesius, kai nepasitaikydavo nė vieno vairuotojo, kuris 
pasisiūlytų pavėžėti. 


Visi miestiečiai Voreno bijojo. 

Dažnai jis mąstydavo, kad jeigu turėtų teisę vairuoti, nebūtų toks 
neatjautus senyvam žmogui. Bet Vorenas negalėjo vairuoti. Daržinėje 
dulkėjo visai puikus senas fordas — jo tėvo, 1945 metais pagamintas, 
beveik nevažinėtas, — tačiau Vorenas negalėjo juo naudotis. Mat kel- 
tų pavojų sau ir kitiems. Štai ką daktarai pasakė apie jo vairavimą. 

Taigi fordas stovėjo daržinėje jau per penkiasdešimtį metų ir 
blizgėjo taip pat, kaip ir tądien, kai tėvas jį ten pastatė. Laikas chro- 
mui švelnesnis nei žmogaus veidui. Arba žmogaus širdžiai. Esw pavo- 
jingas sau ir kitiems. 

Pagaliau rankos pradėjo šilti. 

Vorenas Emersonas išsitraukė jas iš kišenių ir žingsniuodamas 
mosavo. Širdis sparčiau varinėjo kraują, po kepure kaupėsi prakaitas. 
Net šalčiausiomis dienomis, jeigu tik ganėtinai sparčiai, ganėtinai toli 
eidavo, šaltis pasidarydavo nebaisus. Miestelį pasiekdavo jau atsisags- 
tęs striukę ir nusiėmęs kepurę. 

Kai įžengė į „Cobb and Morongs“ universalinę parduotuvę, vi- 
duje jam pasirodė beveik nepakenčiamai karšta. 

Vos tik durys už jo užsidarė, visa parduotuvė tartum nuščiuvo. 
Pardavėja tuoj pat nusuko akis į šalį. Dvi moterys prie daržovių dė- 
žės liovėsi plepėjusios. Nors nė viena nespoksojo, paimdamas pirkinių 
pintinę ir eidamas tarp lentynų konservų skyriaus link, Vorenas juto 
jų dėmesį. Prisikrovė į pintinę produktų, kokius pirkdavo kiekvieną 
savaitę. Kačių maisto. Jautienos su aitriosiomis paprikomis. Tuno. Ku- 
kurūzų. Nuėjo prie kitos eilės pasiimti džiovintų pupelių ir avižinių 
kruopų, paskui stabtelėjęs prie dėžės su daržovėmis įsidėjo maišelį svo- 
gūnų. 

Nusinešė pintinę, jau sunkią, prie kasos. 

Išmušdama čekį, kasininkė vengė į jį žiūrėti. Vorenas stovėjo prie 
kasos aparato, o jo ryškiai oranžinė liemenė pasauliui šaukte šaukė: 
Pažiūrėkite į mane, pažiūrėkite į mane! Niekas nepasižiūrėjo. Žvilgs- 
niu nesutiko niekieno akių. 


Ant spaudos prekystalio gulėjo šios savaitės Tranguility Gazette 

numeris. Buvo likęs tik vienas egzempliorius. Vorenui spoksant į ant- 
raštę, staiga maišeliai su maisto produktais išslydo iš rankų ir dunks- 
telėjo ant grindų. 

PER ŠAUDYMĄ VIDURINĖJE MOKYKLOJE ŽUVO MOKYTOJA, DU MO- 
KINIAI SUŽEISTI: AREŠTUOTAS KETURIOLIKMETIS. 

— Ei! Mokėsite už tą laikraštį? — šūktelėjo pardavėja. 

Vorenas neatsakė. Tik stovėjo prie durų, su siaubu akis įbedęs į 
antrą antraštę dešiniame apatiniame kampe: PAAUGLYS MIRTINAI SU- 
MUŠĖ ŠUNYTĮ: PATRAUKTAS ATSAKOMYBĖN UŽ ŽIAURUMĄ. 

Ir jis pagalvojo: V2/ prasideda. 


Damarisė Horn įklimpo provincijos liūne ir dabar galvojo tik 
apie tai, kaip grįžti į Bostoną. Tai štai kaip redaktorius mane baudžia, 
mąstė ji. Mudu susikivirčijome, ir jis paskyrė man surinkti medžiagą, 
kurios niekas kitas nenori imtis. Sveiki atvykę į Užkampį Prie Ežero, 
kitaip vadinamą Trankviličiu, Meino valstijoje. Geras pavadinimas. 
Vieta tokia rami, kad jai turėtų išduoti mirties liudijimą. Pagrindine 
gatve Damarisė važiavo mąstydama, kad tai būtų puikus pavyzdys, 
kaip atrodytų koks nors miestas, į jį pataikius neutroninei bombai: 
jokių gyvybės ženklų, tik stūksantys pastatai ir tušti šaligatviai. Šio 
miestelio populiacija — neva devyni šimtai dešimt gyventojų, tai kur- 
gi jie visi? Miškuose naikina medžių kerpligę? 

Ji pravažiavo „Monahano užkandinę“ ir pro vitriną spėjo pa- 
matyti languotus marškinius. Taip! Pastebėti vietiniai gyventojai jų 
tradicine apranga. (Vis dėlto kokia mistinė languotų marškinių reikš- 
mė?) Pavažiavusi dar kiek garve, Damarisė pastebėjo iš „Cobb and 
Morong“ universalinės išeinantį kitą apskurusį seną pirdylą su maisto 
produktų maišeliais rankose. Ji sustojo, leisdama jam pereiti gatvę. 
Žmogelis, iš nuovargio nulenkta galva, prašlepeno pro šalį. Ji sekė 
akimis lėtai, vargingai ežero pakrante slenkantį siluetą plikų medžių 


ir pilko vandens fone. 

Damarisė važiavo toliau — iki motelio „Paežerės nakvynė su 
pusryčiais“, savo namų neapibrėžtam laikui. Tai buvo vienintelis vieš- 
butukas, veikiantis tokiu vėlyvu metų laiku, ir nors apie jį atsiliepė 
niekinamai kaip apie „Slopos motelį “, žinojo, kad apskritai pasisekė 
gavus kambarį, kai į miestelį atvyksta reporteriai iš kitų regionų. 

Įėjusi į valgomąją salę pamatė, kad daugelis jos kolegų konku- 
rentų tebekemša pusryčius prie bufero. Damarisė niekada nepusry- 
čiaudavo, todėl šio ryto lenktynėse išsiveržė į priekį. Dar tik aštuo- 
nios, o ji jau dvi su puse valandos atsikėlusi. Šeštą ligoninėje stebėjo, 
kaip tas berniukas perkeliamas į savo naujuosius namus — Meino 
valstijos Nepilnamečių nusikaltėlių centrą. Penkiolika po septynių ji 
nuvažiavo į vidurinę mokyklą. Sėdėdama automobilyje, stebėjo vai- 
kus duksliais drabužiais renkantis priešais pastatą ir lūkuriuojančius 
skambučio. Atrodė tokie patys paaugliai kaip ir visur kitur. 

Nuėjusi prie kavos aparato Damarisė prisileido puodelį juodos 
kavos. Gurkšnodama dairėsi po salę, kol jos žvilgsnis sustojo ties 
nepriklausomu žurnalistu Mičelu Grumu. Nors jam negalėjo būti 
daugiau nei keturiasdešimt penkeri, veidą vagojo daugybė nukarusių 
raukšlių, atrodė lyg liūdintis skalikas. Vis dėlto vyras buvo gana geros 
fizinės formos, netgi sportiškas. O užvis geriausia — jis pastebėjo Da- 
marisės žvilgsnį ir dabar taip pat žiūrėjo į ją, nors ir kiek suglumęs. 

Ji padėjo savo tuščią puodelį ant staliuko ir išėjo iš salės net ne- 
grįžtelėjusi atgal, nes žinojo — Grumas ją stebi. 

Užkampio miestelyje ką tik ėmė darytis šiek tiek įdomiau. 

Užlipusi į savo numerį, Damarisė kelias minutes peržiūrinėjo 
pastarosiomis dienomis imtų interviu užrašus. Dabar seks sunkiausia 
dalis — sudėti viską į straipsnį, kuris pamalonins jos redaktorių ir pa- 
trauks nuobodžiaujančių Naujosios Anglijos namų šeimininkių akis 
bulvarinių leidinių stenduose. 

Ji sėdėjo prie rašomojo stalo ir žvelgė pro langą, klausdama sa- 


vęs, kaip paversti šį tragišką, bet vis tiek banalų pasakojimą į ką nors 

dramatiškesnio. Kuo šis įvykis ypatingas? Koks naujas aspektas suvi- 
liotų skaitytoją siekti Weekly Informer egzemplioriaus? 

Staiga Damarisė sumojo spoksanti tiesiai į tai, ko reikia. 

Kitapus gatvės stūksojo gerokai visko matęs senas pastatas lento- 
mis užkalrais langais. Išblukusi iškaba skelbė: „Kimbelo baldai“. 

Namo numeris — 666. 

Šėtono skaičius. 

Kai tik jos skreitinis kompiuteris įsikrovė, skubiai peržiūrėjo už- 
rašus, ieškodama citatos, kurią prisiminė iš vakardienos. Kažką tokio, 
ką pasakė viena moteris vietos maisto produktų parduotuvėje. 

Pagaliau rado: „Žinau, kaip paaiškinti tai, kas įvyko mokykloje. 
Visi žino, bet niekas nenori prisipažinti. Jie bijo atrodyti esą prieta- 
ringi ar neišsilavinę. Bet aš jums pasakysiu: tai — nauja bedievystė. 
Žmonės iš savo gyvenimo išstūmė Dievą. Pakeitė Jį kažkuo kitu. O 
kuo — niekas nedrįsta įvardyti.“ 

Taip! — nusišypsojo Damarisė ir pradėjo spausdinti: 

„Praėjusią savaitę į idilišką Trankviličio miestelį Meino valstijoje 
atvyko Šėtonas...“ 


Sėdėdama invalido vežimėlyje prie svetainės lango, Fei Brekston 
stebėjo savo trylikametį sūnų, išlipantį iš mokyklinio autobusiuko ir 
patraukiantį ilgu gruntiniu keliuku namo link. Ji paprastai laukdavo 
šio svarbaus dienos įvykio — pamatyti išnyrant pro autobuso dureles 
smulkią Skočio higūrėlę, kiek sulinkusią nuo sunkios kuprinės, į prie- 
kį ištiestu kaklu nuo pastangų tempti savo knygų naštą per piktžolė- 
mis apaugusį ir šlaitu kylantį kiemą. 

Berniukas dar toks mažutis. Jai buvo skaudu maryti, kiek mažai 
per pastaruosius metus sūnus paaugo. Kai daugelis bendraklasių jį 
aplenkė tiek ūgiu, tiek stambumu, josios Skotis dar išgyveno blausų 
brendimo periodą, bet taip troško suaugti, kad praėjusią savaitę, mė- 


gindamas nusiskusti nesančią barzdą, įsipjovė smakrą. Skotis buvo 

jos pirmagimis, jos geriausias draugas. Būtų visai nieko prieš, jeigu 
laikas staiga sustotų, ir ji galėtų išsaugoti sūnų tokį, koks buvo visados 
— švelnus ir mylintis vaikas. Deja, žinojo: vaiko netrukus nebeliks. 

Permainos jau prasidėjo. 

Pirmą užuominą Fei Brekston pamatė prieš kelias dienas, jam 
kaip paprastai išlipus iš autobuso. Tuomet sėdėjo prie lango ir stebėjo 
sūnų žengiant namo link, bet staiga išvydo kai ką, kas buvo nepa- 
aiškinama ir kartu baugino. Kieme Skotis staiga sustojo ir pažvelgė 
aukštyn į medyje tupinčias tris pilkąsias voveres. Fei pamanė, kad jam 
tik smalsu. Kad kaip ir jo jaunesnė sesutė Kitė pamėgins žvėrelius pri- 
sivilioti ir paglostyti. Tad ji apstulbo pamačiusi, kai Skotis pasilenkė, 
paėmė akmenį ir sviedė į medį. 

Voverės spruko ant aukštesnių šakų. 

Kol ji sunerimusi stebėjo, Skotis paleido kirą akmenį, paskui dar 
vieną. Liesas jo kūnas švysčiojo į priekį lyg standžiai suspaudžiama ir 
atleidžiama įniršio spyruoklė, akmenys skriejo į šakas. Kai pagaliau 
liovėsi, kvėpavo sunkiai, padusęs. Paskui pasisuko į namą. 

Pamačiusi sūnaus veidą, Fei staigiai atšlijo nuo lango. Akimirką 
šmėstelėjo baisi mintis: 7ai ne mano sūnus. 

Ir štai dabar, stebėdama jį besiartinantį prie namo, paklausė sa- 
vęs, katras berniukas žengs pro duris: jos, tikrasis sūnus, ar bjaurus 
nepažįstamasis, tik atrodantis kaip Skotis? Anksčiau ji būtų išbarusi 
sūnų, kad svaido akmenis į gyvūnus. 

Anksčiau ji niekada nebijojo savo sūnaus. 

Priebutyje Fei išgirdo Skočio žingsnius. Smarkiai plakančia šir- 
dimi ji apsisuko su savo vežimėliu ir atsidūrė veidu priešais įeinantį 


sūnų. 


Visi matė, kad keturiolikmetis Baris Noultonas — mamos vai- 
kas. Panašumas buvo toks stulbinamas, kad suprasdavai tai iš pirmo 
žvilgsnio. Baris ir Luiza buvo pora linksmų storuliukų, abu raudon- 
plaukiai ir raudonskruosčiai, abu išraiškingų rausvų lūpų. Jų šypsenos 
pasisveikinant žadėjo išsklaidyti net Klerės rūškaną. 

Praėjus beveik savaitei po šaudymo klasėje Klerė kiekvieną rytą 
atsibusdavo slegiama siaubingos minties, kad persikeldama į Trankvi- 
litį padarė klaidą. Vos prieš aštuonis mėnesius atvyko čia kupina pa- 
sitikėjimo, didžiumą santaupų išleido savo medicinos praktikai, kuri, 
buvo tikra, seksis. Ir kodėl neturėtų? Baltimorėje ji klestėjo. Tačiau 
vienas viešas teisinis ieškinys galėtų sugriauti viską, ko yra pasiekusi. 

Kasdien darbe, vos tik pamatydavo ateinantį paštininką, imdavo 
drąsintis. Ar bus įteiktas laiškas, kurio ji labai bijojo gauti? Polas Dar- 
nelas pasakė, kad su ja susisieks jo advokatas, ir Klerė nė neabejojo, 
jog tas vyras įvykdys savo grasinimą. 

Ar jau per vėlu išvykti? — dabar ji kasdien klausdavo to savęs. — 
Ar per vėlu grįžti į Baltimorę? 

Įeidama į apžiūros kabinetą susitikti su Bariu ir jo motina, Klerė 
prisivertė šypsotis. Visgi tai tik trumpa prošvaistė. 

Abu atrodė nuoširdžiai patenkinti ją pamatę. Baris, jau nusitrau- 
kęs batus, stovėjo ant svarstyklių, viltingai stebėdamas aukštyn žemyn 
šokčiojančią atsvaros skalę. 

— Ei, regis netekau dar vieno svaro! — pranešė jis. 

Klerė pasitikrino kortelėje, o paskui žvilgrelėjo, kiek rodo svars- 
tyklės. 

— Nukrito iki dviejų šimtų keturiasdešimt septynių. Taigi nete- 


kai dviejų svarų. Šaunuolis! 

Baris nulipo nuo svarstyklių, ir atsvaros skalė garsiai taukštelė- 
dama pakilo aukštyn. 

— Jaučiu, mano diržas jau laisvesnis! 

— Leisk, paklausysiu tavo širdį, — pasakė Klerė. 

Baris nukrypavo prie apžiūros stalo, pasilypėjo ant pakojos ir 
plumptelėjo ant lygaus paviršiaus. Atsivertė marškinius, apnuoginda- 
mas blyškios nukarusios odos klostes. Kol klausėsi širdies ir plaučių, 
matavo kraujospūdį, Klerė jautė smalsų kiekvieną jos judesį įdėmiai 
sekantį berniuko žvilgsnį. Dar per pirmąjį vizitą Baris prisipažino no- 
rįs tapti gydytoju ir, regis, tais apsilankymais kas du mėnesius mėga- 
vosi kaip dalykinėmis ekskursijomis. Kartkartėmis atliekami kraujo 
tyrimai daugeliui pacientų — sunkus išbandymas, o Bariui buvo itin 
įdomi procedūra ir proga klausinėti įvairiausių smulkmenų apie ada- 
tų dydžius, švirkštų tūrius ir kodėl kiekvienas kraujo mėgintuvėlis 
pažymėtas skirtinga spalva. 

Jeigu tik Baris skirtų daugiau dėmesio tam, ką dedasi į burną. 

Baigusi apžiūrą, Klerė šiek tiek atsitraukė ir įdėmiai nužvelgė 
berniuką. 

— Darai pažangą, Bari. Kaip tavo dieta? 

Jis gūžtelėjo. 

— Manau, viskas gerai. Aš labai stengiuos. 

— Ak, jis mėgsta valgyti! Štai kur bėda, — įsiterpė Luiza. — Aš 
kaip įmanydama stengiuosi gaminti neriebius patiekalus. Bet paskui 
grįžta jo tėtušis su dėže spurgų ir, na... taip sunku atsispirti. Man 
tiesiog plyšta širdis, kai pamatau Barį žiūrint į mus tomis didelėmis 
alkanomis savo akimis. 

— Negalėtumėte įtikinti vyro nenešti namo tų spurgų? 

— O ne. Melas turi... — ji prisilenkė arčiau ir patikėjo kaip 
paslaptį: — Persivalgymo problemą. 

— Nejaugi? 

— Aš jau seniai numojau į Melą. Bet Baris, jis dar toks jaunas. 
Negerai jo amžiaus berniukui nešiotis visą tą svorį. O kiti vaikai... dėl 


to jie gali būti labai žiaurūs. 

Klerė užjaučiamai pažvelgė į Barį: 

— Mokykloje tau kyla sunkumų? 

Spindinčios berniuko akys tarytum apsiblausė. Jis nuleido žvilgs- 
nį, visas linksmumas dingo. 

— Nemėgstu mokyklos. 

— Kiti vaikai tave erzina? 

— Jie nesiliauja pasakoti anekdotus apie storulius. 

Klerė žvilgrelėjo į Luizą. Ši liūdnai palingavo galva. 

— Bario intelekto koeficientas — šimtas trisdešimt penki, o jis 
nenori eiti į mokyklą. Nežinau, ką daryti. 

— Štai ką tau pasakysiu, Bari, — tarė Klerė. — Mes parodysi- 
me visiems, koks tu ryžtingas. Esi pernelyg protingas, kad leistumeis 
vaikų engiamas. 

— Na, jie visi nėra tokie gabūs, — viltingai sutiko jis. 

— Taip pat tu privalai pergudrauti ir savo kūną. Kaip tik tai 
pareikalaus pastangų. Be to, mama ir tėtis turi dirbti su tavimi, o ne 
prieš tave. — Ji pažvelgė į Luizą. — Ponia Noulton, jūs turite pro- 
tingą ir nuostabų berniuką, bet vienas jis to nepadarys. Reikia visos 
šeimos pastangų. 

Luiza atsiduso, suprasdama, kad laukia nelengva užduotis. 

— Žinau, — pasakė ji. — Pakalbėsiu su Melu. Daugiau jokių 
spurgų. 

Noultonams išėjus, Klerė užsuko pas Verą į registratūrą. 

— Turime trečiai valandai paskirtą pacientą? 

— Turėjome, — suglumusi atsakė Vera, padėjusi telefono rage- 
lį. — Ponią Monahan. Ber šiandien tai jau antras atšauktas vizitas. 

Klerė atsitiktinai pastebėjo laukiamajame kažin ką sujudant. Pro 
tarnybinį langelį ji pamatė ant kanapos sėdintį vyriškį. Stambus, ne itin 
išvaizdus, liūdno klouno veido, dar labiau išryškinto ežiuku nukirptų 
plaukų, kurie jam nelabai tiko; iš visos laikysenos atrodė, kad vyras 
verčiau būtų linkęs sėdėti bet kur, tik ne gydytojo priimamajame. 

— Ak, jis kažkokio žurnalo reporteris, nori su jumis pasikalbėti. 


Prisistatė Mičelu Grumu. 

— Tikiuosi, pasakei jam, kad neturiu laiko. 

— Pateikiau jūsų standartinį nusistatymą „komentarų nebus“. 
Betgi tas vyras užsispyrė jūsų laukti. 

— Ką gi, gali laukti kiek tinkamas. Daugiau nekalbėsiu su jo- 
kiais reporteriais. Ar dar kas nors likęs priėmimų sąraše? 

— Elvinas Klaidas. Pasitikrinti dėl pėdos žaizdos. 

Elvinas. Klerė prisidėjo prie kaktos delną, jau numatydama gal- 
vos skausmą. 

— Ar turime kur nors po ranka oro gaiviklį? 

Vera nusijuokė ir pastatė ant stalo aerozolio „Glade“ Aakoną. 

— Esame visiškai pasirengusios Elvino atsilankymui. Po jo visą 
dieną būsite laisva. O tai gerai, nes popiet susitinkate su daktaru Sar- 
nickiu. Jis neseniai skambino. 

Daktaras Sarnickis — ligoninės personalo skyriaus viršininkas. 
Klerė apie tokį susitikimą išgirdo pirmą kartą. 

— Jis pasakė, kokiu reikalu? 

— Paminėjo kažkokį laišką, kurį ką tik gavo. Pasakė, kad tai 
svarbu. 

Veros žvilgsnis staiga šovė į langą su vaizdu į gatvę ir ji pašoko 
ant kojų. 

— Velnias, ir vėl jie! — metė ji ir išlėkė pro šonines duris. 

Pažvelgusi pro langą, Klerė pamatė Verą, apsikarsčiusią apy- 
rankėmis ir auskarais, grūmojančią kumščiu dviem berniukams su 
riedlentėmis. Vienas jų atsikirsdamas šaukė lūžtančiu iš paaugliško 
pasipiktinimo balsu. 

— Mes nieko nepadarėme tam jūsų sumautam automobiliui! 

— Tai kas paliko ant durelių tą įbrėžimą, a? — griežtai paklausė 
Vera. 

— Kodėl jūs visada kaltinate mus? Atseit vaikai nuolat dėl visko 
kalti! 

— Jeigu jus vėl čia pamatysiu, iškviesiu policiją! 


— Saligarvis visiems! Turime teisę čia važinėtis! 

Klerės dėmesį patraukė barbenimas į stiklą. Į ją pro registratūros 
langelį tartum prasikaltęs šuo žvelgė Mičelas Grumas. 

Klerė atstūmė langelį. 

— Pone Grumai, nebendrauju su jokiais reporteriais. 

— Aš tik norėjau jums kai ką pasakyti. 

— Jeigu tai dėl Teiloro Darnelo, kalbėkitės su gydytoju Adamu 
Delrėjumi. Dabar jis berniuko gydytojas. 

— Ne, dėl jūsų registratorės automobilio. To, kuris buvo įbrėž- 
tas. Tai padarė ne tie berniukai. 

— Iš kur žinote? 

— Vakar mačiau, kaip tai atsitiko. Jį nubraukė kažkokia seny- 
va moteris, automobiliu važiuodama pro šalį. Pamaniau, paliks prie 
priekinio stiklo užkištą raštelį. Aišku, nepaliko, o jūsų registratorė, 
regis, padarė savas išvadas, — jis žvilgtelėjo pro langą į audringą ginčą 
gatvėje ir palingavo galva. — Kodėl mes vis dėlto visada žiūrime į 
vaikus kaip į priešus? 

— Gal todėl, kad labai dažnai jie elgiasi kaip ateiviai iš kitos 
planetos? 

Grumas užjaučiamai jai nusišypsojo. 

— Kalbate kaip žmogus, namie irgi turintis ateivį. 

— Keturiolikmetį. Turbūt atspėjote iš mano žilų plaukų. 

Kurį laiką juodu tik žvelgė į vienas kitą pro langelį. 

— Jūs tikrai nenorite su manimi kalbėtis? — pagaliau paklausė 
jis. — Užtruktume tik kelias minutes. 

— Negaliu aptarinėti savo pacientų. Tai susiję su konfidencia- 
lumo etika. 

— Ne, neketinu klausinėti konkrečiai apie Teilorą Darnelą. 
Man reikėtų bendresnės informacijos — apie kitus miestelio vaikus. 
Trankviliryje esate vienintelė gydytoja ir, spėju, gerai numanote, kas 
čia dedasi. 


— Aš miestelyje tik aštuoni mėnesiai. 

— Bergi jūs žinotumėte apie vietinių vaikų svaiginimąsi kvaiša- 
lais, ar ne? Tai galėtų paaiškinti to berniuko elgesį. 

— Kažin ar vienas incidentas, kad ir koks tragiškas, rodo, jog šis 
miestelis turi bėdų dėl kvaišalų. 

Klerės žvilgsnis staiga nukrypo į langą. Gatvėje berniukų su rie- 
dlentėmis nebebuvo. Ant šaligatvio su Vera šnekučiavosi laiškanešys. 
Padavė Verai glėbį pašto. Ar ten yra ir laiškas nuo Polo Darnelo advo- 
kato? 

Grumas kažką pasakė, ir ji pamatė, kad jis prisislinkęs dar ar- 
čiau, faktiškai lenkėsi vidun pro atdarą registratūros langelį. 

— Leiskite papasakoti jums vieną istoriją, daktare Eliot. Apie 
puikų miestelį, Flandersą, Ajovoje. Keturi tūkstančiai gyventojų. Šva- 
ri, padori vieta, kur visi vieni kitus pažįsta. Tokie žmonės, kurie vaikš- 
to į bažnyčią ir yra mokyklos tėvų komiteto nariai. Paskui keturios 
žmogžudystės — visos įvykdytos paauglių — priblokštus Flanderso 
gyventojus galiausiai priverčia pažvelgti tikrovei į akis. 

— Ir kokia buvo? 

— Metramfetaminas. Svaiginimosi epidemija vietinėse mokyklo- 
se. Tai pavertė miestelį tamsiąja Amerikos dėme. 

— Tačiau ką tai turi bendra su Trankviličiu? 

— Jūs ką, neskaitote vietinio laikraščio? Pažiūrėkite, kas dedasi 
pas kaimynus. Pirmiausia tos gatvės peštynės Helovino naktį. Paskui 
vienas berniukas mirtinai sumuša savo šunį, o mokykloje kumštynių 
protrūkis. Ir galiausiai — šaudymas. 

Klerė vėl susirūpinusi stebeilijo į šaligarvį, kur laiškanešys tauškė 
su Vera. 

Dėl Dievo meilės, nagi, atnešk paštą! 

— Flanderso istoriją sekiau mėnesius, — tęsė Grumas. — Ste- 
bėjau, kaip tas miestelis sprogo iš vidaus. Tėvai kaltino mokyklas. 
Vaikai atsigręžė prieš savo mokytojus, prieš tėvus. Išgirdęs apie prob- 


lemas jūsų miestelyje, pirmiausia pagalvojau apie metamferaminą. 


Žinau, tikriausiai tą Darnelą jūs patikrinote dėl kvaišalų. Ar galite 
man pasakyti tik vieną dalyką: buvo rasta berniuko organizme me- 
tamfetamino? 

Vis dar išsiblaškiusi, Klerė atsakė: 

— Ne, nebuvo. 

— O ko nors kitko? 

Ji tylėjo. Po teisybei, nežinojo, nes taip ir nesulaukė atsakymo iš 
Bostono laboratorijos. 

— Vadinasi, kažko buvo, — padarė Grumas išvadą iš jos tylėjimo. 

— Nesu berniuko gydytoja. Paklauskite daktaro Delrėjaus. 

Grumas niekinamai prunkšcelėjo. 

— Delrėjus sako, kad tai — psichozė, išprovokuota nutraukus 
ritaliną. Tai toks retas dalykas — teko aptikti tik kelis neįtikinamus 
pranešimus, kad tokie atvejai išvis egzistuoja. 

— Jūs nesutinkate su gydytojo diagnoze? 

Jis pažvelgė Klerei tiesiai į akis. 

— Tik nesakykite, kad jūs sutinkate. 

Mičelas Grumas jai pradėjo patikti. 

Atsidarė paradinės durys ir pro jas piktai įstypino paštu nešina 
Vera. Be ceremonijų suvertė visą krūvą ant savo stalo. Klerė nužvelgė 
šūsnį standartinių vokų, ir gerklė jai išdžiūvo. 

— Atleiskite man, — atsiprašė Grumo. — Turiu darbo. 

— Flandersas, Ajovoje. Prisiminkite, — metė jis ir numojęs ran- 
ka išėjo. 

Paėmusi paštą Klerė nuėjo tiesiai į kabinetą ir užsidarė duris. 

Atsisėdusi prie stalo, skubiai pervertė vokus, paskui, lengviau 
atsidusdama, atsilošė krėsle. Dar diena atvangos — nė ant vieno voko 
nebuvo grįžtamojo adreso su kokio nors advokato pavarde. Galbūt 
Polas Darnelas tik blefavo; galbūt vis dėlto nebus jokių to nutikimo 
atgarsių. 

Minutėlę Klerė sėdėjo atlošusi galvą, jausdama nuslūgstant įram- 


pą. Paskui paėmusi atplėšė pirmą voką. 

Viduje buvo trumpas laiškutis nuo Reičelės Sorkin, moters, pra- 


nešusios apie šautinę Elvino Klaido žaizdą. 


Daktare Eliot, 

šiandien šis laiškas atėjo su mano paštu. Pamaniau, 
kad jums reikėtų apie jį žinoti. 

Reičelė 


P. S. Netikiu nė vienu jo žodžiu. 
Prie jo buvo pridėtas kitas kompiuteriu atspausdintas laiškas: 


Tam, kurį galėtų tai liesti 

Noriu jus informuoti apie nerimą keliantį incidentą. 
Lapkričio trečią dieną daktarė Klerė Eliot užpuolė 
ligoninės pacientą. Nors matė daug liudininkų, šis įvykis 
nepaviešintas. Jeigu daktarė Eliot yra jūsų gydytoja, galbūt 
norėsite persvarstyti savo pasirinkimą. Pacientai turi teisę 
žinoti. 


Susirūpinęs sveikatos priežiūros profesionalas 


Medicinos personalo skyriuje jos laukė trys žmonės. Dakta- 
rą Sarnickį ji menkai pažinojo, bet buvo susidariusi apie jį palankų 
įspūdį. Malonaus raukšlėto veido, švelnaus balso, jis buvo žinomas 
ne tik kaip rūpestingas gydytojas, bet ir kaip sumanus diplomatas, 
neseniai padėjęs sumažinti įtampą per derybas dėl darbo sutarčių su 
medicinos seserimis. Antrasis buvo Rodžeris Heizas, ligoninės admi- 
nistratorius, kurio ji išvis nepažinojo, išskyrus tik kaip mandagų ir 
šypsantį vyriškį. 

O trečiasis, atvirkščiai, jai buvo dargi puikiai pažįstamas. Tai — 


Adamas Delrėjus. 

Klerei sėdantis prie pasitarimų stalo, visi pasisveikino su ja man- 
dagiai linktelėdami. Ji jautėsi tokia įsitempusi, kad manė plyšianti 
perpus. Priešais daktarą Sarnickį gulėjo tokio pat anoniminio laiško 
kopija, kokią jai persiuntė Reičelė. 

— Jūs šitai jau matėte? — paklausė Sarnickis. 

Ji niūriai linktelėjo. 

— Viena mano pacientė atsiuntė kopiją. Paskambinusi kai ku- 
riems kitiems, sužinojau, kad tokią gavo dar bent šeši. 

— Manoji atėjo šįryt su skyriaus paštu. 

— Tai be galo išpūsta. Aš tikrai neužpuoliau paciento. Laiško 
tikslas vienintelis — pakenkti mano reputacijai, — pasakė Klerė ir 
pažvelgė tiesiai į Adamą Delrėjų. Šis atlaikė jos žvilgsnį net nemirkte- 
lėdamas, nė kaltės šešėlis nešmėstelėjo jo akyse. 

— Kas gi nutiko lapkričio trečiąją? — paklausė Heizas. 

Klerė ramiu balsu atsakė: 

— Iš Teiloro Darnelo ėmiau kraujo, ketindama nusiųsti mėginį 
išsamiam toksikologiniam tyrimui. Daktarui Sarnickiui jau sakiau, 
kas dar buvo palatoje ir viską matė. Paciento neužpuoliau. Tik pa- 
prasčiausiai ėmiau kraują. 

— Pasakykite jiems ir visa kita, — įsiterpė Delrėjus. — O gal 
svarbiausią dalį ketinate praleisti? Kad nebuvote įgaliota imti iš Dar- 
nelo kraujo. 

— Tai kodėl jūs tai darėte? — paklausė Heizas. 

— Berniukui pasireiškė kvaišalų sukelta psichozė. Norėjau tą 
kvaišalą identifikuoti. 

— Nėra jokių kvaišalų, — pareiškė Delrėjus. 

— Iš kur jums žinoti, — atkirto ji. — Tyrimo juk taip ir neat- 
likote. 

— Nėra jokių kvaišalų. — Jis numetė ant stalo popieriaus lapą. 

Klerė nusivylusi įsistebeilijo į Arminį blanką: „Anson Biologicals“. 

— Štai Čia turiu rezultatus. Maryt, daktarė Eliot be berniuko 


tėvo žinios ar leidimo sugebėjo išsiųsti kraujo mėginį į laboratoriją. 

Šįryt „Anson“ faksu atsiuntė atsakymą. — Ir nieko nelaukdamas savi- 
mi patenkinto žmogaus balsu Delrėjus pridūrė: — Neigiamas. Jokių 
kvaišalų, jokių toksinų. 

Kodėl laboratorija neatsižvelgė į jos nurodymus? Kodėl atsiuntė 
atsakymą ligoninei? 

— Bergi mūsų laboratorijoje dujų chromatografu aptiktas nei- 
dentifikuotas pikas, — paprieštaravo ji. — Berniuko kraujyje vis dėl- 
to kažko buvo. 

Delrėjus nusijuokė. 

— Ar matėte mūsų laboratorijos dujų chromatogratą? Jis pase- 
nęs. Rytų Meino medicinos centro atiduotas kaip nereikalingas. Mū- 
siškiais rezultatais negalima kliautis. 

— Vis dėlto tai reikalavo išsamesnio tyrimo. Štai kodėl aš ėmiau 
kraują. Adamas nesutiko to padaryti. 

— Ji ėmė kraują, neturėdama tam leidimo, — patikslino Del- 
rėjus. 

Heizas atsiduso. 

— Iš adatos priskaldote vežimą, Adamai. Berniukui nebuvo pa- 
kenkta, dabar sveikas ir gyvas jis yra Nepilnamečių nusikaltėlių centre. 

— Ji nepaisė tėvo pageidavimo. 

— Juk dėl vieno kraujo mėginio nepateiksi teisme ieškinio. 

Klerė išgąstingai kilstelėjo smakrą. 

— Ar Polas Darnelas ketina imtis teisinių žygių? 

— Ne, visai ne, — nuramino Heizas. — Šįryt su juo kalbėjausi. 
Jis patikino neketinąs su niekuo bylinėtis. 

— Aš jums pasakysiu, kodėl neketina bylinėtis, — vėl įsiterpė 
Delrėjus. — Mat jo buvusi žmona pagrasino sabotuosianti bet kokį 
ieškinį. Tai natūrali visų nuoskaudą jaučiančių buvusių žmonų reak- 
cija. Kad ir ko buvęs vyras nori, žmona aklai tam prieštarauja. 

Dėkui jums, Vanda, pagalvojo Klerė. 

— Taigi visas šis incidentas dabar neteko prasmės, — padarė 
išvadą Sarnickis. Atrodė, kad jam palengvėjo. — Kaip suprantu, ne- 


reikia imtis jokių veiksmų. 

— O kaip laiškas? — paklausė Klerė. — Kažkas mėgina sužlug- 
dyti mano praktiką. 

— Nelabai žinau, ką galėtume padaryti dėl anoniminio laiško. 

— Jis pasirašytas sveikatos priežiūros profesionalo. — Klerė 
reikšmingai pasižiūrėjo į Delrėjų. 

— Nagi, minutėlę, — atrėžė jis. — Neturiu su tuo nieko bendra. 

— Vadinasi, Polas Darnelas, — nusprendė Klerė. 

— Palatoje buvo pora seselių, prisimenate? Tokie pasalūniški 
laiškai juk būdingesni moterims. 

— Ką, po velnių, tai reiškia? — pasipiktino ji. — Būdingesni 
moterims? 

— Aš tik sakau, ką manau. Vyrai tokiais atvejais veikia tiesiau. 

— Adamai, tai mums nepadeda, — perspėjo Sarnickis. 

— Kaip tik padeda, — atkirto Klerė. — Tai mums aiškiai pa- 
rodo, ką Delrėjus mano apie moteris. Adamai, jūs leidžiate suprasti, 
kad mes visos melagės? 

— Nagi, tai tikrai nepadeda, — pakartojo Sarnickis. 

— Ji man priskiria žodžius, kurių nepasakiau! Aš nesiunčiau tų 
laiškų, nei Polas! Kam mums to reikėtų? Visi miestelyje jau girdėjo 
paskalas! 

— Dabar par nutraukiu šį pasitarimą, — pareiškė Sarnickis ir 
trinktelėjo kumščiu į stalą, pareikalaudamas tylos. 

Ir kaip tik tą akimirką per vietinį ligoninės radiją iki jų atskriejo 
pranešimas, vos girdimas pro uždaras posėdžių kambario duris. 

— Mėlynasis kodas,* Intensyviosios terapijos skyriuje! Mėlyna- 
sis kodas Intensyviosios terapijos skyriuje! 

Akimirksniu Klerė pašoko. Intensyviosios terapijos skyriuje gu- 
lėjo jos širdies smūgio ištiktas pacientas. 

Išpuolusi pro posėdžių kambario duris, nubėgo laiptinės link. 
Du laiptų maršai aukštyn — ir ji jau skubėjo Intensyviosios terapijos 


* 


JAV ligoninėse naudojamas kodas nepaprastiems atvejams skelbti. 

skyriumi. Lengviau atsikvėpė tik pamačiusi, kad kodas paskelbtas ne 
dėl jos paciento. Kritinė padėtis — šeštame bokse, prie kurio durų 
spietėsi būrys personalo. 

Visi prasiskyrė, praleisdami Klerę. 

Pirmiausia, į ką ji atkreipė dėmesį, — tai į kvapą. Dūmų ir apsvi- 
lusių plaukų tvaiką, sklindantį nuo lovoje gulinčio masyvaus suodino 
vyriškio. Už paciento galvos palinkęs Maknelis iš Skubiosios pagalbos 
skyriaus nesėkmingai mėgino įvesti endotrachėjinį vamzdelį. Klerė 
žvilgrelėjo į kardiomonitorių. 

Sinusinės bradikardijos ritmas. Paciento širdis plakė, bet lėtai. 

— Kaip jo kraujospūdis? 

— Regis, matuoju devyniasdešimt, — atsakė seselė. — Jis toks 
stambus, sunku išklausyti. 

— Negaliu jo intubuoti! — šūktelėjo Maknelis. — Nagi, vėl 
paspaudinėkite deguonies maišą. 

Dirbtinio kvėpavimo aparato laborantas skubiai pridėjo prie 
paciento veido deguonies kaukę ir paspaudinėjo rezervuaro maišą, 
varydamas į plaučius deguonį. 

— Jo kaklas toks trumpas ir storas, kad net nematau balso sty- 
gų, — pasiskundė Maknelis. 

— Anesteziologas jau atvyksta iš namų, — pranešė seselė. — Pa- 
skambinti ir chirurgui? 

— Taip, paskambinkite. Šitam prireiks skubios tracheotomi- 
jos. — Maknelis pažvelgė į Klerę. — Nebent manote sugebėsianti jį 
intubuoti. 

Klerė abejojo, ar sugebės, bet norėjo pamėginti. Besidaužančia 
širdimi ji apėjo lovą ir jau buvo bejstatanti į ligonio burną laringosko- 
pą, kai pastebėjo mirksinčius vyriškio vokus. 

Nustebusi ji atsitiesė. 

— Jis sąmoningas. 

— Ką? 


— Regis, jis sąmoningas! 

— Tai kodėl nekvėpuoja? 

— Vėl paspaudinėkite deguonies maišą! — patarė Klerė, žengrelė- 
dama į šalį ir praleisdama laborantą su dirbtinio kvėpavimo aparatu. 

Kai vėl buvo uždėta ant veido kaukė ir paspaudinėtas deguonies 
maišas, Klerė skubiai įvertino padėtį. Vyriškio vokai iš tikrųjų trūk- 
čiojo, lyg jis stengtųsi prasimerkti. Tačiau pacientas neįstengė kvė- 
puoti, o jo galūnės tebeliko suglebusios. 

— Kokia jo anamnezė? 

— Šiandien popiet paguldytas per Skubios pagalbos priimamą- 
ji, — atsakė Maknelis. — Savanoris ugniagesys, susmukęs darbo vie- 
toje. Nežinome, ar užduso nuo dūmų, ar tai širdies priepuolis — teko 
jį išvilkti iš degančio pastato. Mes jį priėmėme dėl paviršinių nudegi- 
mų ir galimo miokardo infarkto. 

— Jis čia visai gerai jautėsi, — įsiterpė viena seselė. — Ką tik su 
manimi kalbėjosi. Suleidau jam dozę gentamicino ir staiga pasireiškė 
bradikardija. Tada pamačiau, kad jis nebekvėpuoja. 

— Kodėl jam leidžiamas gentamicinas? — paklausė Klerė. 

— Dėl nudegimų. Viena žaizda gerokai užteršta. 

— Klausykite, juk negalime visą naktį spaudinėti jam deguo- 
nies, — įsiterpė Maknelis. — Iškvietėte chirurgą? 

— Taip, — atsakė seselė. 

— Tad paruoškite jį tracheotomijai. 

— Galbūt jos neprireiks, Gordonai, — pasakė Klerė. 

Maknelis atrodė nusiteikęs skeptiškai. 

— Man endotrachėjinio vamzdelio nepavyko įvesti. Jūs sugebė- 
tumėte? 

— Pirma pamėginkime ką nors kita. — Klerė pasisuko į sese- 
lę. — Suleiskite jam į veną ampulę kalcio chlorido. 

Seselė klausiamai pažvelgė į Maknelį. Šis suglumęs palingavo galva. 

— Kurių galų siūlote suleisti kalcio? — paklausė. 

— Prieš pat sutrinkant kvėpavimui jam suleistas antibiotikas, 


tiesa? 

— Taip, dėl atviros žaizdos. 

— Vadinasi, jam sustojo kvėpavimas. Bet sąmonės neprarado. 
Manau, tebėra nuovokus. Ką tai reiškia? 

Staiga Maknelis suprato. 

— Neuromuskulinis paralyžius. Nuo gentamicino? 

Klerė linktelėjo. 

— Man neteko to matyti, bet apie tai rašoma. Ir tokiu atveju 
pagelbsti kalcis. 

— Jau leidžiu kalcio chloridą, — pranešė seselė. 

Visi stebėjo. Užsitęsusią tylą protarpiais pertraukdavo tik de- 
guonies šniokštesys pro kaukę. Pirmiausia sureagavo paciento vokai. 
sutelkti žvilgsnį į Klerės veidą. 

— Jis kvėpuoja! — pranešė laborantas. 

Po kelių sekundžių pacientas sukosėjo, triukšmingai įkvėpė oro 
ir dar kartą sukosėjo. Ranka pamėgino nustumti kaukę. 

— Manau, jis nori kalbėti, — spėjo Klerė. — Leiskime jam. 

Kai kaukė buvo nuimta nuo veido, pacientas pažvelgė palengvė- 
jimo kupinu žvilgsniu. 

— Sere, norite ką nors pasakyti? — paklausė Klerė. 

Vyriškis linktelėjo. Visi palinko į priekį, trokšdami išgirsti pir- 
muosius jo žodžius. 

— Prašau, — sušnabždėjo jis. 

— Na? — paragino Klerė. 

— Nebe... darykime... to. 

Aplink prasiveržė juokas, o Klerė paplekšnojo vyriškiui per petį 
ir pažvelgė į seseles. 


— Manau, tracheotomiją galime atšaukti. 


į 


— Džiaugiuosi, kad kas nors čia dar turi humoro jausmo, — 


tarė Maknelis, kai po kelių minučių kartu su Klere išėjo iš bokso. — 

Pastaruoju metu buvo gana liūdna. — Stabtelėjęs medicinos seserų 
poste, jis pažvelgė į monitorių bloką. — Nežinau, kur paguldysime 
dar ką nors. 

Pamačiusi ekranuose brėžiamus aštuonių širdžių ritmus, Klerė 
nustebo. Negalėdama patikėti, ji staiga apsisuko, žvilgsniu aprėpda- 
ma Intensyviosios terapijos skyrių. 

Visos lovos buvo užimtos. 

— Kas, po galais, dedasi? — paklausė Klerė. — Kai šįryt vizita- 
vau, čia gulėjo tik mano pacientas. 

— Tai prasidėjo per mano budėjimą. Pirmiausia atvežta mergytė 
dėl kaukolės lūžio. Paskui avarija Barstouno kelyje. Tada kažkoks pus- 
protis vaikis padega savo namus. — Maknelis palingavo galva. — Tai 
Skubiosios pagalbos priimamajame tęsiasi visą dieną, o pacientus vis 
dar veža. 

Per ligoninės vidaus radiją jie išgirdo pranešimą: 

— Daktare Makneli, į Skubiosios pagalbos priimamąjį. Daktare 
Makneli, į Skubiosios pagalbos priimamąjį. 

Jis atsiduso ir apsisuko eiti. 


— Matyt, mėnulio pilnatis. 


Nojus nusimetė striukę ir atsigulė ant didžiulio akmens. Nuo 
visą dieną plieskusios saulės granitas buvo įšilęs. Prisimerkęs jis pasi- 
suko į ežerą. Popietė buvo be vėjo, vandens paviršius lygus kaip stiklas, 
tviskantis veidrodis, kuriame atsispindėjo dangus ir nuogi medžiai. 

— Norėčiau, kad vėl būtų vasara, — pasakė Amelija. 

Nojus pažvelgė į ją. Sėdėjo ant aukščiausio akmens, padėjusi 
smakrą ant džinsais aptemptų kelių. Šviesūs jos plaukai buvo atmesti 
už ausies ir atidengė gyjančios žaizdos dryžį smilkinyje. Nojus susi- 
mąstė, ar jai liks randas, ir beveik panoro, kad liktų, — tik mažutėlis, 
tada Amelija jo niekada neužmirštų. Kasryt veidrodyje pamatys tą 
nežymų kulkos pėdsaką ir prisimins Nojų Eliotą. 


Amelija atlošė galvą į saulę. 

— Norėčiau, kad galėtume peršokti žiemą. Tik vieną žiemą. 

Nojus užsikeberiojo ant jos akmens ir atsisėdo greta. Nei per 
arti, nei per toli. Vos vos liesdamasis. 

— Nežinau, bet aš jos lyg ir laukiu. 

— Tu dar nematei, kokia ji čia. 

— Taigi kokia? 

Amelija tolyn per ežerą žvelgė tartum su baime. 

— Po poros savaičių jis pradės šalti. Iš pradžių susidarys palei 
krantą ledo lopinėliai. Gruodį visas bus padengtas ledu, ganėtinai sto- 
ru, kad galėtum vaikščioti. Tada naktimis nuo jo pradeda sklisti tie 
garsai. 

— Kokie garsai? 

— Lyg kas dejuotų. Lyg kam nors skaudėtų. 

Nojus pratrūko juoktis, bet pagavęs jos žvilgsnį nutilo. 

— Tu manimi netiki, ar ne? — paklausė ji. — Kartais naktimis 
aš atsibundu. Lyg susapnavusi košmarą. Bet tai tik ežeras, skleidžian- 
tis tuos baisius garsus. 

— Kaipgi jis gali? 

— Ponia Horacijo sako... — Amelija užsikirto, prisiminusi, kad 
Šaldamas vanduo plečiasi. Jis vis stumiasi, stumiasi į krantus, mėgin- 
damas ištrūkti, bet negali, nes yra sukaustytas ledo. Štai kada girdėti 
ta dejonė. Tai slėgis, kuris vis didėja, kol ežeras nepajėgia jo atlaikyti. 
Iki ledas galiausiai sugniūžta. Nenuostabu, kad jis skleidžia tokius 
baisius garsus. 

Nojus pamėgino įsivaizduoti, kaip ežeras atrodys sausį. Kran- 
tuose sniego pusnys, vanduo pavirtęs žėrinčia ledo plokšte. Visgi šian- 
dien akinamai švietė saulė, nuo akmens sklido šiluma, tad jam į galvą 
teatėjo vasaros vaizdai. 

— O kur pasideda varlės? — paklausė jis. 

Amelija pasisuko: 


122 


— Kas? 

— Varlės. Ir žuvys, taip pat kiti padarai. Suprantu, visos antys 
migruoja, išskrenda. Bet ką veikia varlės? Kaip manai, jos paprasčiau- 
siai užšąla ir pavirsta žaliais ledais, kuriuos laižai ant pagaliuko? 

Ketino ją prajuokinti, tad apsidžiaugė mergaitės veide pamatęs 
šypseną. 

— Ne, jos nevirsta ledais, kvailuti. Tik įsirausia į dumblą giliai 
dugne. — Paėmusi akmenėlį Amelija sviedė jį į vandenį. — Kadaise 
mes čia turėjome daugybę varlių. Prisimenu, maža jų prigaudydavau 
pilnus kibirėlius. 

— Kadaise? 

— Dabar jų nėra tiek daug. Ponia Horacijo sako... — Amelija 
vėl užsikirto, vėl tas liūdnas atodūsis. — Ji sakė, tai galėtų būti nuo 
rūgščių lietų. 

— Bet šią vasarą aš girdėjau daugybę varlių. Čia sėdėdavau ir 
klausydavausi jų kurkimo. 

— Gaila, tada apie tave nežinojau, — liūdnai pasakė ji. 

— O aš apie tave žinojau. 

Amelija suglumusi pažvelgė į jį. Rausdamas jis nukreipė žvilgsnį 
į šalį. 

— Mokykloje sekiodavau tave akimis. Srebėdavau per kiekvie- 
nus priešpiečius valgykloje. Turbūt tu nepastebėdavai. — Pajuto savo 
veidą dar labiau užkaistant ir atsistojo, nukreipęs žvilgsnį į ežerą, 
vengdamas jos akių. — Ar kada nors ateidavai paplaukioti? Aš atei- 
davau čia kasdien. 

— Čia prisilaiko visi vaikai. 

— Tai kur pastarąją vasarą buvai tu? 

Ji gūžtelėjo pečiais. 

— Ausies uždegimas. Daktaras man neleido plaukioti. 

— Apmaudu. 

Kurį laiką tarp jų stojo tyla. 


— Nojau? — pagaliau prabilo Amelija. 

— Ą? 

— Ar kada nors jautei tarsi... nenorėtum namo? 

— Nori pasakyti, tarsi norėčiau pabėgti? 

— Ne, veikiau /zikytis toliau. 

— Toliau nuo ko? 

Į klausimą ji neatsakė. Kai Nojus pasisuko pažiūrėti, jau buvo 
atsistojusi ir apsikabinusi rankomis krūtinę. 

— Darosi šalta. 

Staiga ir jis pajuto žvarbą. Tik akmuo, ant kurio sėdėjo, išsau- 
gojo šiek tiek šilumos, bet ir ši nyko su saule, besileidžiančia už me- 
džių. Vandens paviršius suraibuliavo, paskui išsilygino į juodą stiklą. 
Tą akimirką ežeras atrodė gyvas — kaip atskiras takus organizmas. 
Nojus pagalvojo: ar viskas, ką Amelija kalbėjo apie ežerą, tiesa, ne- 
jaugi iš tikrųjų žiemos naktimis jis dejuoja? Visai gali būti, nuspren- 
dė. Juk šaldamas vanduo plečiasi — tai mokslo įrodyta. Iš pradžių 
vanduo sustingsta paviršiuje plona plutele, kuri per tamsius žiemos 
mėnesius pamažu, sluoksnis po sluoksnio storėja. O giliai apačioje į 
dugno dumblą, neturėdamos kur pasidėti, įsirausia varlės. Ir atsiduria 


spąstuose po ledu. Kaip kape. 


Klerei veidą išpylė prakaitas — taip įnirtingai darbavosi irklais. 
Juto šiuos sklandžiai skrodžiant vandenį ir ganėtinai mestelint į priekį 
valtį. Pastaraisiais mėnesiais ji pramoko energingai ir tolygiai irkluoti. 
Gegužę, kai pirmą kartą panardino irklus į vandenį, sekėsi taip pras- 
tai, kad jautėsi to bandymo pažeminta. Vienas ar abu irklai neklusniai 
švystelėdavo per vandenį, pažerdami purslus, arba ji labiau užguldavo 
kurį nors vieną irklą ir tada irkluodavo ratais. Svarbiausia — valdyti 
irklus. Tolygiai paskirstyti jėgą. Sklandžiais, slystančiais judesiais, o ne 
taškyti vandenį. 

Dabar šį meną ji buvo gerai įvaldžiusi. 


Nusiyrė į ežero vidurį. Ten iškėlė irklus, paguldė juos valtyje ir 

leidosi nešama inercijos. Saulė ką tik nusileido už medžių, ir Klerė ži- 
nojo, kad netrukus prakaitą ant savo odos jus kaip šerkšną, tačiau šias 
kelias akimirkas, kai dar buvo įkaitusi nuo pastangų, nepaisydama 
žvarbos mėgavosi prieblanda. Vanduo ribuliavo, juodas kaip nafta. 
Krante ji matė žiburius namuose, kur buvo ruošiamasi vakarieniauti, 
kur šiltame ir jaukiame pasaulėlyje susieina šeimos. Kaip ir mes trise, 
kai tu dar buvai gyvas, Piteri. Ne suskaldyti, bet visuma. 

Kai Klerė žvelgė per ežerą į tų namų gaisą, staiga ją užplūdo toks 
ilgesys Piteriui, kad skaudėjo kvėpuoti. Vasaromis, kai jie išsiruošdavo 
paplaukioti valtele po kaimynystėje esantį tvenkinį, visada irkluodavo 
Piteris. Klerė įsitaisydavo pirmagalyje ir žavėdavosi gracingai ritmiš- 
kais jo judesiais, išryškėjančiais raumenimis ir šypsančiu veidu, kuris 
blizgėdavo nuo prakaito. Ji būdavo išlepinta keleivė, plukdoma savo 
mylimojo. 

Dabar klausėsi teškenant į valties korpusą vilnelių ir bemaž 
įsivaizdavo priešais save sėdintį į Piterį, į jos akis sutelktą jo liūdną 
žvilgsnį. Tu turi išmokti irkluoti, Klere. Tai tu dabar turi valdyti valtį. 

Kaip aš galiu, Piteri? Jau skęstu. Kažkas stengiasi išguiti mane iš 
čia. O Nojus, mūsų mylimas Nojus, taip atitolo. 

Ji pajuto ant veido šąlančias ašaras. Taip aiškiai jautė Piterį čia 
esant, kad, atrodė, tereikia ištiesti ranką ir jį palies. Šiltą ir gyvą, kūną 
ir kraują. 

Bet jo nebuvo, ir ji sėdėjo valtyje viena. 

Klerė toliau dreifavo, vėjo genama sausumos link. Virš galvos 
ryškiau sužibo žvaigždės. Valtis dabar lėtai sukosi, ir tolumoje Klerė 
išvydo šiaurinio kranto liniją, kur tamsūs ir žiemai lentomis užkaltais 
langais stūksojo vasarotojų kotedžai. 

Netikėtai kažkas tekštelėjo, nustebusi ji tiesiau atsisėdo. Pasisu- 
kusi įsistebeilijo į artimesnįjį krantą ir jame išskyrė žmogaus siluetą. 
Stovėjo pakrantėje, kiek pasilenkęs, lyg žiūrėtų į vandenį. Jis krūptelė- 
jo ir metėsi į šoną. Dar sykį kažkas garsiai tekštelėjo, ir siluetas dingo 


iš akių. Ten galėjo būti tik vienas žmogus. 

Klerė paskubom nusišluostė nuo veido ašaras ir šūktelėjo: 

— Daktare Tarvaileri? Jums viskas gerai? 

Iš tamsos vėl kyštelėjo žmogaus galva. 

— Kas ten? 

— Klerė Elior. Pamaniau, įkritote į vandenį. 

Regis, galiausiai jis įžvelgė ją tirštėjančiose sutemose ir pamojo 
ranka. Su biologu ji susipažino vos prieš kelias savaites, kai jis įsikėlė į 
Elfordų kotedžą, kurį išsinuomojo mėnesiui. Tą rytą abu irklavo ežere 
ir, kai rūke jų valtys praslydo viena pro kitą, juodu pasisveikindami 
pamojo rankomis. Nuo tada, kai tik Klerė irkluodavo pro jo kotedžą, 
šūktelėdavo vienas kitam pasisveikindami. Kartais jis išsinešdavo į 
lauką savo stiklinius indus su naujausiais amfibijų kolekcijos papildy- 
mais. Kuoktelėjęs varlius — taip Nojus jį pavadino. 

Jos valtis arplūduriavo arčiau prie kranto, ir Klerė pamatė palei 
vandenį išrikiuotus Makso stiklinius indus. 

— Kaip laikosi jūsų varlių kolekcija? — paklausė Klerė. 

— Jau darosi per šalta. Visos jos lenda giliau į vandenį. 

— Ar radote daugiau šešiakojų egzempliorių? 

— Šią savaitę — vieną. Ir tai verčia mane susirūpinti dėl šio ežero. 

Jos valtis jau pasiekė krantą ir stuktelėjo į purvynę. Maksas — 
laibas siluetas su akiniais, atspindinčiais mėnulio šviesą — stovėjo 
aukščiau ties ja. 

— Taip yra visuose šiauriniuose ežeruose, — pridūrė jis. — Am- 
fhbijų deformacijos. Masinis nykimas. 

— Kokie ežero vandens mėginiai? Tie, kuriuos praėjusią savaitę 
paėmėte? 

— Vis dar laukiu rezultatų. Tai gali užtrukti mėnesius. — Jis 
nutilo ir apsidairė, nes staiga pasigirdo čirpesys. — Kas tai? 

Klerė atsiduso. 

— Mano pranešimų gaviklis. 

Buvo beveik pamiršusi, kad tebeturi jį prisisegusi prie diržo. 


Svytinčiame ekranėlyje ji pamatė vietos telefonų centrinės numerį. 

— Iki namų ilgai teks irkluoti, — prabilo Maksas. — Kodėl 
jums nepasinaudojus mano telefonu? 

Klerė paskambino iš jo virtuvės, visą laiką spoksodama į stiklai- 
nius ant darbastalio. Tai ne kokie agurkai, plūduriuojantys marinate. 
Paėmusi vieną stiklainį, pamatė irgi į ją spoksančią išsipūtusią akį. 
Varlė buvo keistai blyški, žmogaus kūno spalvos, išmarginta rausvai 
violetinių dėmių. Abi užpakalinės jos kojos šakojosi į dvi, sudaryda- 
mos keturis atskirus pelekus. Klerė pažvelgė į etiketę: „Skėrio ežeras. 
Lapkričio 10 d. Nusipurčiusi ji padėjo stiklainį į vietą. 

Paskambinus acsiliepė kažkokia moteris, matyt, girta, nes Žo- 
džiai jai vėlėsi. 

— Alio? Kas skambina? 

— Daktarė Eliot. Manęs ieškojote per pranešimų gaviklį? 

Klerė susiraukė nuo barkštelėjimo, nes ragelis buvo numestas 
ant stalo. Ji išgirdo žingsnius, paskui atpažino prašnekusio į moterį 
Linkolno Kelio balsą. 

— Dorina, gali atiduoti man ragelį? 

— Kas visos tos moterys, kurios tau skambina? 

— Duokš ragelį. 

— Juk nesergi. Kodėl skambina daktarė? 

— Klerė Eliot? 

— Ak, dabar jau Klerė. Taigi vadinamės vardais! 

— Dorina, po minutėlės parvešiu tave namo. Dabar leisk man 
su ja pasikalbėti. 

Pagaliau linijoje suskambo Linkolno balsas, atrodė sutrikęs. 

— Klere, jūs vis dar čia? 

— Taip. 

— Klausykite, apgailestauju dėl to, kas ką tik įvyko. 

— Nesijaudinkite, — nuramino ji ir pagalvojo: S2v0 gyvenime 
turi pakankamai dėl ko jaudintis. 

— Liusė Overlok patarė jums paskambinti. Ji baigė kasinėjimo 


darbus. 

— Išvados įdomios? 

— Manau, daugumą jų jau girdėjote. Kapavietė mažų mažiausia 
šimto metų senumo. Palaikai — dviejų vaikų. Abu su akivaizdžiais 
traumų požymiais. 

— Vadinasi, tai sena žmogžudystė. 

— Maryr. Detales ji praneš rytoj savo paskutinio kurso studen- 
tams. Galbūt jūsų tai nelabai domina, visgi ji pamanė, kad turėčiau 
jus pakviesti. Nes esate ta, kuri aptiko pirmą kaulą. 

— Kur vyks paskaita? 

— Muziejaus laboratorijoje, Orone. Aš ten važiuosiu, tad jeigu 
norite, galite vykti kartu. Išvykstu apie vidudienį. 

Fone suinkštė Dorina: 

— Betgi rytoj šeštadienis! Nuo kada tu dirbi šeštadieniais? 

— Dorina, leisk man baigti kalbėtis. 

— Taip būna visada! Esi labai užsiėmęs. Man niekada neturi 
laiko... 

— Apsivilk paltą ir eik į automobilį. Parvešiu tave namo. 

— Nė velnio, pati galiu parvažiuoti! 

Trinktelėjo durys. 

— Dorina! — šūktelėjo Linkolnas. — Grąžink man automo- 
bilio raktelius! Dorina! — Linijoje vėl suskambo jo balsas, skubus. 
Paklaikęs. — Turiu eiti. Rytoj susitinkame? 

— Vidudienį. Aš lauksiu. 


— Dorina stengiasi, — pasakė Linkolnas, neatitraukdamas akių 
nuo kelio. — Tikrai stengiasi. Bet jai nelengva. 

— Įsivaizduoju, jums taip pat. 

— Taip, visais atžvilgiais buvo sunku. Jau daugelį metų. 

Kai jie paliko Trankvilitį, lijo. Dabar lietus perėjo į šlapdribą, 
šlapi gniutulai plumpsėjo į priekinį stiklą. Temperatūra nukrito iki 
tos pavojingos ribos tarp šalimo ir atodrėkio, kai ant asfalto formuo- 
jasi plikšalas, todėl kelias jau buvo klastingas. Klerė džiaugėsi, kad vai- 
ruoja Linkolnas. Žmogus, nugyvenęs keturiasdešimt penkias panašias 
žiemas, išmano pakankamai, kad paisytų gamtos keliamų pavojų. 

Jis pasilenkė įjungti priekinio lango šildytuvo, ir netrukus ant 
stiklo susidaręs kondensatas ruožais pradėjo nykti. 

— Mudu jau dveji metai gyvename atskirai, — kalbėjo Linkol- 
nas toliau. — Tik bėda, kad Dorina niekaip negali su tuo susitaikyti. 
O aš neturiu drąsos jos priversti. 

Abu įsitempė, kai priekyje važiavęs automobilis staiga ėmė stab- 
dyti ir slidinėti iš vienos kelio pusės į kitą. Vos spėjo grįžti į savo pusę, 
kad nesusidurtų su priešpriešiais atvažiuojančiu sunkvežimiu. 

Klerė atsilošė sėdynėje, o širdis pašėlusiai daužėsi. 

— Jėzau! 

— Visi, kad juos kur velniai, važinėja nutrūktgalviškai. 

— Kaip manote, gal mums vertėtų apsisukti ir grįžti namo? 

— Jau įveikėme daugiau kaip pusę kelio. Tad verčiau važiuoti 
toliau. Ar persigalvojote? 

Klerė nurijo seiles. 


— Ne, ne, man viskas gerai, jeigu ir jums gerai. 

— Mes tik neskubėsime. Tai reiškia, kad namo parsirasime vė- 
liau. — Linkolnas paskersavo į ją. — O kaip dėl Nojaus? 

— Pastaruoju metu jis gana savarankiškas. Tikiuosi, jam nieko 
neatsitiks. 

Linkolnas linktelėjo. 

— Regis, jis puikus vaikis. 

— Taip, tikrai, — sutiko ji ir tuoj pat liūdnai nusišypsojusi pa- 
sitaisė: — Dažniausiai. 

— Turbūt nėra taip lengva, kaip atrodo, — spėjo Linkolnas. — 
Nuolat girdžiu tai iš tėvų. Atseit auginti vaiką — sunkiausias darbas 
pasaulyje. 

— Ir šimtą kartų sunkiau, kai darai tai viena. 

— Tai kur Nojaus tėtis? 

Klerė šiek tiek patylėjo. Atsakyti į šį klausimą visada tekdavo 
kone per prievartą. 

— Jis mirė. Prieš dvejus metus. 

Ji vos išgirdo jį nesmagiai sumurmant: „Atleiskite.“ 

Kurį laiką salone tvyrojo tyla, ją trikdė tik grandančių nuo prie- 
kinio stiklo šlapią sniegą valytuvų gurgždesys. Dveji metai, o jai vis 
dar sunku apie tai kalbėti. Vis dar nepajėgia prisiversti vadinti save 
našle. Trisdešimt aštuonerių metų moterys neturėtų tapti našlėmis. 

O besijuokiantys, mylintys trisdešimt devynerių metų vyrai ne- 
turėtų mirti nuo limfomos. 

Pro šąlantį rūką Klerė pamatė priekyje blyksinčius greitosios pa- 
galbos mašinos švyturėlius. Avarija. Tačiau važiuodama šio vyriškio 
automobilyje ji kažkodėl jautėsi saugi. Apsaugora ir atskirta nuo bet 
kokio blogio. Juodu lėtai prasispraudė pro virtinę avarinių tarnybų 
mašinų: du policijos patrulių automobilius, vilkiką ir greitąją. Nuo 
kelio nuslydęs ant šono gulėjo „Ford Bronco“ blizgančiu apšerkšni- 
jusiu dugnu. Juodu važiavo pro šalį tylėdami, aiškiai suvokdami tą 
žiaurią užuominą, kaip greitai gali pasikeisti gyvenimas. Pasibaigti. 


Dar vienas niūrus akcentas ir šiaip slogią dieną. 

Liusė Overlok į savąją paskaitą pavėlavo. Į universiteto muzie- 
jaus laboratoriją pusrūsyje susirinko du jos magistrantai ir dešimt 
baigiamojo kurso studentų, o po penkiolikos minučių įžengė ir pati 
Liusė su varvančiu lietpalčiu. 

— Kai tokie orai, turbūt turėjau atšaukti paskaitą, — atsiprašė 
ji. — Visgi džiaugiuosi, kad jūs nepatingėjote ateiti. 

Ji pakabino savo lietpaltį, po kuriuo mūvėjo džinsais ir vilkėjo 
Aaneliniais marškiniais — praktiška apranga, atsižvelgiant į aplinką. 
Muziejaus pusrūsis buvo žvarbiai drėgnas ir dulkinas — užgrioz- 
tas urvas, atsiduodantis čia saugomais eksponatais. Palei abi sienas 
įrengtos lentynos su šimtais išrikiuotų medinių dėžių, kurių turinys 
pažymėtas etiketėmis su rašomąja mašinėle spausdintomis išbluku- 
siomis raidėmis: „Stoningtonas +11: įnagiai su geldelėmis, strėlių 
antgaliai, įvairūs.“ „Pitsfildas 432: dalinės griaučių liekanos, suau- 
gusio vyro.“ 

Salės viduryje, ant plataus darbastalio, uždengti klijuote gulėjo 
nauji šio tvarkingo sukataloguoto laidojimo rūsio eksponatai. 

Liusė spragtelėjo jungiklį. Sudūzgė fluorescenciniai šviestuvai, 
nenatūralus akinamas jų spindesys apšvietė stalą. Klerė ir Linkolnas 
įsiterpė į studentų ratą. Šviesa plieskė negailestingai, aštriu reljefu iš- 
ryškindama veidus aplink stalą. 

Liusė nudengė klijuotę. 

Dviejų vaikų griaučių likučiai buvo išdėlioti, kaulai sugrupuoti 
pagal apytikrę jų anatominę padėtį. Vienas skeletas stokojo krūtinės 
ląstos, apatinės vienos kojos dalies ir dešinės viršutinės galūnės. Kitas 
atrodė daugmaž sveikas, trūko tik smulkiųjų plaštakų kaulų. 

Liusė atsistojo stalo galvūgalyje, netoli kaukolių. 

— Tai, ką čia turime, yra surinktų žmogaus palaikų pavyzdžiai, 
paimti iš septyniasdešimt antrosios kasavietės pietinėje Skėrio ežero 
pusėje. Kasimo darbai baigti vakar. Kad būtų lengviau orientuotis, 
štai ten ant sienos prisegiau vietovės žemėlapį. Kaip matote, kasinė- 


ta pačiame Migokio upokšnio pakraštyje. Šį pavasarį toje apylinkė- 

je nuvilnijo smarkios liūtys ir potvyniai, veikiausiai tai lėmė, kodėl 
ši laidojimo vieta buvo suardyta. — Liusė pažvelgė į stalą. — Taigi 
pradėkime. Pirmiausia noriu, kad visi apžiūrėtumėte palaikus. Galite 
imti juos į rankas, atidžiai ištyrinėti. Klauskite, kas jus domina apie 
vietovę. Paskui išklausysime jūsų išvadas dėl amžiaus, rasės ir kaip 
seniai buvo palaidota. Tie, kurie dalyvavote kasinėjimuose, prikąskite 
liežuvius. Pažiūrėsime, ką kiti sugebės išprotauti. 

Vienas studentas siekė paimti kaukolę. 

Liusė atsitraukė ir ramiai vaikštinėjo aplink stalą, kartkartėmis 
žvilgrelėdama per studentų pečius, kaip šie dirba. Šis sambūris Kle- 
rei priminė kažkokį groteskinį kviestinių pietų ritualą: palaikai kaip 
kokios vaišės išdėlioti ant stalo, o tos uolios rankos siekia kaulų, 
varto juos prieš šviesą, perduoda kitiems. Iš pradžių nebuvo jokių 
kalbų, tylą sutrikdydavo tik ištraukiamų matavimo juostelių šiugž- 
desys. 

Viena iš kaukolių, stokojanti apatinio žandikaulio, paduota Klerei. 

Paskutinį kartą žmogaus kaukolę rankose laikė, kai studijavo 
Medicinos fakultete. Klerė pasukiojo ją šviesoje. Kadaise sugebėdavo 
įvardyti kiekvieną angelę, kiekvieną gumbelį, deja, kaip ir daugybė 
kitų faktų, kimštų į galvą per ketverius studijų metus, anatominiai 
pavadinimai liko užmiršti, išstumti praktiškesnių dalykų, kaip antai 
sąskaitų kodų ar ligoninių telefono numerių. Apvertusi kaukolę ji pa- 
matė, kad viršutiniai dantys išlikę savo vietose. Tretieji krūminiai dar 
neprasikalę. Vziko burna. 

Sukrėsta to, ką laiko rankose, Klerė atsargiai padėjo kaukolę ant 
stalo. Pagalvojo apie Nojų, kai tas buvo devynerių, kupetą juodų jo 
garbanų, švelnų kaip šilkas sūnaus veidą prie savojo ir įsistebeilijo į tą 
vaiko kaukolę, nuo kurios mėsa jau seniai nupuvusi. 

Staiga ant peties pajuto Linkolno ranką. 

— Jums viskas gerai? — pašnibždomis paklausė jis. 

Klerė linktelėjo. To vyro žvilgsnis ryškioje šviesoje atrodė liūd- 


nas, kone gedintis. Ar mudu vieninteliai, kuriems neduoda ramybės 

šio vaiko gyvenimas? — paklausė ji savęs. Vieninteliai, kurie mato 
daugiau nei tuščią kevalą iš kalcio ir fosfatų? 

Viena studentė, jaunesnė ir lieknesnė Liusės versija, pirma išdrį- 
so paklausti: 

— Ar jie buvo palaidoti karstuose? O vietovė — laukas ar miškas? 

— Vietovė vidutiniškai miškinga, neseniai apaugusi, — atsakė 
Liusė. — Mes radome surūdijusių vinių ir karsto fragmentų, bet jo 
medis beveik visiškai supuvęs. 

— O gruntas? — pasiteiravo kitas studentas. 

— Molis, vidutiniškai įmirkęs. Kodėl klausiate? 

— Molingesniame grunte palaikai geriau išsilaiko. 

— Teisingai. Kokie kiti faktoriai turi įtakos palaikų išsilaikymui? 

Liusė apvedė žvilgsniu stalą. Neapsakomas studentų uolumas 
Klerei pasirodė bemaž neprideramas. Jie atrodė tokie susikoncentra- 
vę į palaikų liekanas, kad net pamiršo, kieno tie kaulai buvo. Gyvų, 
linksmų vaikų. 

— Grunto sudėtis... drėgmė... 

— Aplinkos temperatūra. 

— Mėsėdžiai gyvūnai. 

— Palaidojimo gylis. Taip pat, ar vieta atvira saulės poveikiui. 

— Amžius mirties metu. 

Liusės žvilgsnis įsmigo į ką tik kalbėjusią studentę — jaunesnį 
dėstytojos kloną, irgi dėvinčią džinsus ir languotus marškinius. 

— Kokią įtaką mirusiojo amžius turi kauliniams palaikams? 

— Jaunų suaugusiųjų kaukolės sveikos išlieka ilgiau negu vyres- 
nių žmonių, galbūt dėl didesnės pirmųjų mineralizacijos. 

— Man tai nepaaiškina, kaip ilgai šie griaučiai išgulėjo žemėje. 
Kada gi šie individai mirė? 

Tyla. 

Liusė neatrodė nusivylusi, kad nesulaukė iš savo studentų jokios 


reakcijos. 

— Teisingas atsakymas, — pareiškė ji, — toks: mes negalime 
pasakyti. Po šimto metų kai kurie griaučiai gali sutrūnyti į dulkes, o 
štai kiti išlieka aplinkos sąlygų beveik nepaveikti. Vis dėlto kai kurias 
išvadas padaryti galime. — Pasiekusi per stalą Liusė paėmė blauz- 
dikaulį. — Atkreipkite dėmesį į kai kurių ilgųjų kaulų šerpetojimą 
ir sluoksniavimąsi tose vietose, kur kraštinės kaulinės plokštelės turi 
natūralias įskilimo linijas. Ką tai rodo? 

— Drėgnų ir sausų periodų kaitą, — atsakė Liusės klonas. 

— Teisingai. Laikinai šiuos palaikus apsaugojo karstas. Tačiau 
paskui karstas supuvo, kaulai tapo atviri vandens poveikiui, juo labiau 
kad gulėjo šalia to upokšnio vagos. — Liusė žvilgtelėjo į jaunuolį, 
kurį Klerė atpažino kaip vieną iš magistrantų, talkinusių kasinėjant. 
Dėl ilgų šviesių pakaušyje į uodegėlę surištų plaukų ir trijų auksinių 
auskarų vienoje ausyje jį lengvai galėtum palaikyti padauža jūrinin- 
ku iš kurio nors ankstesnio šimtmečio. Vienintelis tam nederantis 
išvaizdos akcentas — mokslinčiaus akiniai vieliniais rėmeliais. — 
Vinsai, — paprašė ji, — pasakykite mums duomenis apie potvynius 
šiame rajone. 

— Aš peržiūrėjau, kiek siekia meteorologinės suvestinės, tai yra 
iki 1920 metų, — atsakė Vinsas. — Yra užfiksuoti du katastrofiško 
potvynio epizodai: 1946-ųjų pavasarį ir šį praėjusį pavasarį, kai išsilie- 
jo Skėrio upė. Spėju, kaip tik šitaip ir atsidengė ši palaidojimo vieta. 
Migokio upokšnio vagos krantų eroziją lėmė smarkus lietus. 

— Taigi mes turime du dokumentais patvirtintus vietovės įmir- 
kimo periodus, po kurių sekė sausesni metai, sukėlę šį kortikalinės 
kaulo dalies šerpetojimą ir sluoksniavimąsi. — Padėjusi blauzdikaulį, 
Liusė paėmė šlaunikaulį. — O dabar — apie užvis įdomiausią radi- 
nį. Kalbu apie štai šitą gilų šlaunikaulio pažeidimą. Panašu į kirstinę 
žymę, bet kaulas toks sudūlėjęs, kad pažeidimo pobūdį sunku nusta- 
tyti. Taigi negalime pasakyti, ar būta „žalios šakelės“ pobūdžio reak- 


cijos. — Ji pastebėjo klausiamą Linkolno žvilgsnį. — „Žalios šakelės“ 

pobūdžio reakcija — tai toks reiškinys, kai gyvo žmogaus kaulas nuo 
kirčio sulinksta ar persikreipia. Šitaip galima nustatyti, kada kaulas 
buvo pažeistas: po mirties ar prieš mirtį. 

— O iš šio kaulo ar galite pasakyti? 

— Ne. Jį pernelyg ilgai veikė gamtos veiksniai. 

— Tad kaip galite nustatyti, ar tai būta žmogžudystės? 

— Turime atkreipti dėmesį į kitus kaulus. Tada rasime atsakymą 
į jūsų klausimą. 

Liusė siekė popierinio maišelio. Pavertusi ant stalo išbėrė jo turinį. 

Lyg pilki žaidimo kubeliai subarškėjo smulkūs kauliukai. 

— Riešo. Dešinės rankos. Riešakauliai gana tankūs — jie nesuy- 
ra taip greitai kaip kiti kaulai. Buvo rasti giliai standaus molio grums- 
te, dėl to tik dar geriau išsilaikė. — Lyg siuvėja, ieškanti reikiamos sa- 
gos, Liusė ėmėsi žarstyti riešakaulius. — Štai, — pasakė pasirinkdama 
vieną ir iškeldama priešais šviesą. 

Įkirtis iškart pasimatė, dargi toks gilus, kad kone perskėlė kaulą 
perpus. 

— Tai sužalojimas ginantis, — paaiškino Liusė. — Tas vaikas, 
tarkime, mergytė, iškėlė rankas, gindamasi nuo užpuoliko. Ašmenys 
įkirto jai ranką — taip giliai, kad beveik perskėlė riešakaulį. Mergytė 
tik aštuonerių ar devynerių, gana maža, tad menkai teįstengia pasi- 
priešinti. O tas, kuris suvarė tą peilį, ganėtinai stiprus — toks stiprus, 
kad kiaurai perdūrė jai ranką. Mergaitė apsisuka. Galbūt geležtė vis 
dar įsmigusi jai į kūną, o galbūt užpuolikas ištraukė peilį, ketindamas 
vėl durti. Mergytė, matyt, mėgina pabėgti, bet ją persekioja. Paskui 
suklumpa arba partrenkiama užpuoliko ji kniūbsčia krinta ant žemės. 
Spėju, kad kniūbsčia, nes kirčių žymės yra ir krūtininiuose stubur- 
kauliuose, plačia geležte, įsmigusios iš užpakalio. Taip pat kirčio žymė 
šlaunikaulyje — smogta irgi iš užpakalio, o tai reiškia, kad dabar ji 
guli ant žemės. Nė vienas sužeidimų nebūtinai yra mirtinas. Jeigu ji 


dar gyva, smarkiai kraujuoja. Kas vyksta toliau, nežinome, nes kaulai 

mums nepasako. Tačiau tikrai žinome, kad guli veidu į žemę ir ne- 
pajėgia nei bėgti, nei gintis. O kažkas ką tik suvarė kirvuką ar kirvį 
jai į šlaunį. — Ji atsargiai padėjo ant stalo riešakaulį, vos akmenuko 
dydžio suskilusią baisios mirties liekaną. — Štai ką tie kaulai man 
sako. 

Minutėlę niekas nepratarė nė žodžio. Paskui Klerė tyliai pa- 
klausė: 

— Kas nutiko kitam vaikui? 

Tartum atsibudusi iš transo Liusė pažvelgė į kitą kaukolę. 

— Tas vaikas buvo panašaus amžiaus. Daugelio jo kaulų trūks- 
ta, o tie, kurios turime, itin prastos būklės, bet galiu pasakyti tiek: 
jis arba ji nukentėjo nuo triuškinamo ir veikiausiai mirtino smūgio 
į kaukolę. Šiedu vaikai palaidoti drauge, viename karste. Įtariu, jie 
žuvo to paties užpuolimo metu. 

— Apie tai turėtų būti kokių nors archyvinių įrašų, — svars- 
tė Linkolnas. — Kokių nors pranešimų laikraščiuose, kas tie vaikai 
buvo. 

— Faktiškai jų pavardės mums žinomos, — prabilo Vinsas, 
doktorantas į uodegėlę surištais plaukais. — Data ant monetos, ras- 
tos tame pačiame grunto sluoksnyje, rodo, kad jie mirė kažkuriuo 
laikotarpiu po 1885-ųjų. Aš peržiūrėjau apygardos archyvo aktus ir 
sužinojau, kad visas šis žemės ruožas, besitęsiantis palei pietinį Skėrio 
ežero išlinkį, priklausė šeimai, pavarde Gau. Tie kaulai — Džozefo 
ir Dženės Gau, brolio ir sesers, aštuonerių ir dešimties metų, palaikų 
liekanos. — Vinsas droviai šyptelėjo. — Atrodo, kad tai, ką mes čia 
kasėme, yra Gau šeimos kapavietė. 

Šis atskleistas faktas nepasirodė Klerei itin juokingas, todėl ją 
nemaloniai nustebino, kad keli studentai nusijuokė. 

— Kadangi palaidoti karste, — paaiškino Liusė, — mes įtaria- 
me, kad tai galėjo būti šeimos kapavietė. Bijau, mes sutrikdėme jų 


amžinojo poilsio vietą. 

— Vadinasi, jūs žinote, kaip tie vaikai mirė? — pasitikslino 
Klerė. 

— Laikraštinių pranešimų sunku aptikti, nes tuo metu šis rajo- 
nas buvo retai gyvenamas, — vėl prašneko Vinsas. — Vis dėlto mums 
pavyko peržiūrėti apygardos mirčių įrašus. Abi Gau vaikų mirtys už- 
registruotos tą pačią dieną — 1887 metų lapkričio 15-ąją. Kaip ir dar 
trijų jų šeimos narių. 

Minutėlę tvyrojo tyla. 

— Sakote, visi penki žmonės mirė 4 pačią dieną? — pasibaisė- 
jusi paklausė Klerė. 

Vinsas linktelėjo. 


— Panašu, kad šeima buvo išžudyta. 


Kelios morkų lazdelės, virtos bulvės ir mikroskopinis viščiuko 
krūtinėlės gabalėlis. 

Luiza Noulton žvelgė į pustuštę lėkštę, kurią ką tik padėjo ant 
stalo priešais sūnų, ir jai motiniškai suskaudo širdį. Marina badu savo 
vaiką. Matė tai iš jo veido, iš tų alkanų akių, geibiai nulinkusių pe- 
čių. Tūkstantis šeši šimtai kalorijų per dieną! Ir kaip kas nors galėtų 
išgyventi! Baris tikrai neteko svorio, bet kokia kaina? Liko tik šešėlis 
ankstesnio tvirto, 265 svarus sveriančio vaiko, ir nors Luiza suprato, 
kad sūnui reikia mesti svorį, jai, vienintelei ir geriausiai pasaulyje jį 
pažįstančiai, buvo aišku, kad Baris kenčia. 

Ji atsisėdo prie savos lėkštės, prikrautos kepto viščiuko ir karštų, 
sviestu suteptų bandelių. Sotus, sveikas valgis šaltam vakarui. Pažvel- 
gusi per stalą susitiko vyro akis. Melas be žodžių lingavo galvą. Ir jis 
nepajėgė to tverti — matyti savo sūnų alkaną. 

— Bari, meiluti, kodėl tau nesuvalgius nors vienos bandelės? — 
pasiūlė Luiza. 

— Ne, mama. 

— Joje ne tiek daug kalorijų. Užpilą gali nugrandyti. 

— Bandelės visai nenoriu. 

— Tik pažiūrėk, kokios jos purios! Barbaros Peri mamos recep- 
tas. Nuo kiaulienos taukų jos tokios puikios. Nors kąsnelį, Bari. Nagi, 
tik kąsnelį! 

Luiza pridėjo prie sūnaus lūpų garuojančią bandelę. Nepajėgė 
susiturėti, nepajėgė nuslopinti per keturiolika motinystės metų tik 


dar labiau sustiprėjusio noro pamaitinti tą rausvą, praalkusią burną. 

Juk tai daugiau nei maistas, tai — meilė, varvančios sviestu ant pirš- 
tų, gražiai apskrudusios bandelės pavidalu. Luiza laukė, kad sūnus 
priimtų šią auką. 

— Jau sakiau tau, visai nenoriu! — riktelėjo jis. 

Tai pritrenkė lyg antausis. Apstulbusi Luiza vėl atsisėdo. Bandelė 
išslydo iš pirštų ir šleptelėjo į blizgančio padažo ežerą lėkštėje. 

— Bari, — priekaištingai sudraudė tėvas. 

— Ji nuolat man grūda maistą! Nenuostabu, kad šitaip atrodau! 
Pasižiūrėkite abu į save! 

— Mama tave myli. Matai, kaip užgavai jos jausmus. 

Luiza sėdėjo drebančiomis lūpomis, tvardydamasi nepravirkti. 
Žvelgė į patiektus gausius pietus. Dvi valandas triūsė virtuvėje, įdėjo 
tiek meilės. Ir, oooo0! Kaip ji myli savo sūnų. Dabar valgį matė tokį, 
koks šis ir buvo: perniek nuėjusias storos ir kvailos motinos pastangas. 
Vis dėlto ji pravirko: ašaros lašėjo į bulvių košę, pagardintą ištirpintu 
sūriu. 

— Mama, — suvaitojo Baris. — Ak, po perkūnėliais. Atleisk. 

— Nieko tokio. — Luiza iškėlė ranką, lyg atsirverdama nuo jo 
atgailos. — Aš suprantu, Bari. Suprantu ir daugiau taip nedarysiu. 
Prisiekiu, nedarysiu. — Nusisausino servetėle ašaras ir trumpam jai 
vėl pavyko susitvardyti. — Bet aš taip stengiuosi ir... ir... — Įsikniau- 
bė veidu į servetėlę, o visas jos kūnas krūpčiojo nuo pastangų neverk- 
ti. Ne iš karto susivokė, ką Baris jai kalba. 

— Mama, mama? 

Su atodūsiu ji nurijo ašaras ir prisivertė pažiūrėti į sūnų. 

— Galiu bandelę? 

Be žodžių ji padavė lėkštę. Stebėjo, kaip sūnus paima bandelę, 
perlaužia ją pusiau ir storai užsitepa sviestu. Luiza užgniaužė kvapą, 
kai Baris atsikando pirmą kąsnį, ir jo veidu išplito palaima. Taip ilgai 
to troško, bet neleisdavo sau šio malonumo. Dabar jis tam atsidavė 
— sukirto antrą bandelę, paskui trečią. Ji sekė kiekvieną sūnaus kąsnį 
ir jautė motinišką, gilų ir pirmykštį, pasitenkinimą. 

Atsirėmęs į mokyklos pastato šoną Nojus traukė cigaretę. Jau 
praėjo keli mėnesiai, kai paskutinį kartą rūkė, tad dabar užsikosėjo — 
plaučiai maištavo prieš dūmus. Įsivaizdavo rangantis krūtinėje visus 
tuos nuodus, apie kuriuos jam pamokslaudavo mama, bet šio nykaus 
miestelio fone kažin ar verta jaudintis dėl trupučiuko nikotino. Jis 
dar kartą užsitraukė ir vėl užsikosėjo — tiesą sakant rūkymas neteikė 
malonumo. Bet tarp pamokų nelabai buvo ką daugiau veikti — nuo 
tada, kai uždraustos riedlentės. Bent čia, stovint vienam prie šiukš- 
lių konteinerio, niekas neįkyrės. Nojus išgirdo tylų variklio burzgesį 
ir žvilgtelėjo gatvės pusėn. Pro šalį slinko tamsiai žalias automobilis 
— taip lėtai, atrodė, vos judėjo. Langai pernelyg užtamsinti, kad pro 
juos galėtum matyti, ir Nojus neįžiūrėjo, kas prie vairo — vyras ar 
moteris. 

Automobilis sustojo tiesiai kitapus garvės. Kažkaip Nojus žino- 
jo, kad vairuotojas į jį spokso — buvo tuo įsitikinęs, tad ir pats spok- 
sojo į tą pusę. 

Numetęs cigaretę, skubiai sutrynė bato padu. Nėra prasmės būti 
nutvertam rūkant; mažiausia, ko jam reikėjo, — vėl būti paliktam po 
pamokų. Sunaikinęs įkaltį, jis apsisuko ir įžūliai pasitiko nematomo 
vairuotojo žvilgsnį. Kai automobilis nuvažiavo, jautė pasiekęs pergalę. 

Nojus pažvelgė į sutrintą ant žemės cigaretę, tik perpus surūky- 
tą. Koks nuostolis. Besvarstydamas galimybę išsaugoti tai, kas liko, 
išgirdo mokyklos skambutį, skelbiantį pertraukos pabaigą. 

Paskui išgirdo šauksmus. Riksmai sklido nuo mokyklos pusės. 

Pasukęs pro pastato kampą, ant vejos pamatė besigrūdančią mi- 
nią vaikų, visi skandavo: 

— Kačių peštynės! Kačių peštynės! 

Tokio reginio nederėtų praleisti. 

Nojus prasibrovė į priekį, mėgindamas pamatyti, kas vyksta, kol 


dar visko nenutraukė mokytojai. Dvi besimušančios mergaitės kone 

atsitrenkė į jį. Sukrėstas kovos įniršio Nojus atsitraukė arbulas. Tai 
buvo pikčiau, nei koks nors bernų santykių aiškinimasis; čia iš tiesų 
vyko kačių peštynės: mergaitės draskė nagais viena kitai veidą, tampė 
už plaukų. Nojui ausyse skambėjo vaikų minios šūksmai. Apsidairęs 
matė pakvaišusius žiūrovų veidus, užuodė stiprų kaip muskusas krau- 
jo troškulį. 

Nojų apėmė keistas jaudulys. Jis pajuto rankas susigniaužiant, į 
veidą plūstelint karštį. Abi mergaitės jau buvo kruvinos, ir šis vaizdas 
jį kerėjo. Provokavo. Jis brovėsi į priekį, ssumdydamasis su minia, kad 
galėtų geriau matyti, ir supyko, kai nepavyko prasiskverbti arčiau. 

— Kačių peštynės! Kačių peštynės! 

Nojus irgi pratrūko skanduoti ir kaskart, kai pavykdavo pamaty- 
ti kruviną veidą, jaudulys vis stiprėjo. 

Paskui žvilgsnis sustojo ties Amelija, stovinčia tolimajame vejos 
pakraštyje, ir jis kaipmat nutilo. Ji spoksojo į minią, negalėdama pa- 
tikėti ir pasibaisėjusi. 

Susigėdęs Nojus nusisuko, kol dar Amelija jo nepamatė, ir spru- 
ko į mokyklos pastatą. 

Berniukų tualete įsispoksojo į save veidrodyje. Kas visiems ten 
nutiko?— pagalvojo jis. — Kas nutiko man? 

Jis apsišlakstė veidą lediniu vandeniu, bet beveik nepajuto, kaip 


šis nutvilkė. 


— Jos pešėsi dėl berniuko, — pasakė Fernė. — Bent taip man 
pasakojo. Prasidėjo nuo kelių abipusių įžeidimų, o paskui nė sumot 
nespėjus jos jau draskė viena kitai veidą. — Ji palingavo galva. — Po 
ponios Horacijo laidotuvių tikėjausi, kad vaikai parems vienas kitą. 
Glaudžiau susitelks. O čia štai jau ketvirtos peštynės per dvi dienas, 
Linkolnai. Nepajėgiu jų sukontroliuoti. Man reikia, kad mokykloje 


budėtų policininkas. 

— Na, man regis, tai būtų perlenkta, — suabejojo jis. — Bet, 
jeigu nori, galiu paskirti Floidą Spyrą, kad pamokų dienomis kelis 
kartus užsuktų į mokyklą. 

— Ne, tu nesupranti. Mums reikia, kad kas nors čia būtų visą 
dieną. Kažin ar kas nors kita padėtų. 

Linkolnas atsiduso ir persibraukė delnu plaukus. Fernei atrodė, 
kad kiekvieną dieną jis vis labiau žilsta, — visai kaip ir ji. Šįryt tarp 
savo šviesių plaukų pastebėjo išdavikiškų sidabrinių gijų ir suprato, 
kad veidas, kurį mato veidrodyje, — pusamžės moters. Tačiau Linkol- 
no veide pastebėti pokyčius buvo kažin kaip skaudžiau, negu žiūrėti 
į save senstančią, nes ji vis dar nešiojosi gyvus prisiminimus apie vy- 
riškį, koks jis buvo dvidešimt penkerių: tamsiaplaukis, rudų akių, jau 
tuomet tvirto, valingo veido. Tada, kai dar Dorina nebuvo kritusi jam 
į akį. Žvelgdama į vis gilėjančias raukšlės jo veide dažnai mąstydavo: 
Būčiau galėjusi padaryti tave kur kas laimingesnį, nei tapai su Dorina. 

Abu drauge nuėjo į jos kabinetą. Vyko ketvirta pamoka, tad 
tuščiame koridoriuje aidėjo jų žingsniai. Palubėje kabojo nulinkęs 
transparantas: „Lapkričio 20-ąj4 — Derliaus šventės šokiai!“ Iš pono 
Rubijo klasės sklido nuobodžių balsų sutartinė: Me /lamo Pablo. Te 
Ilamas Pablo. Se Ilama Pablo. * 

Fernės kabinetas buvo privati teritorija, atspindinti moters gy- 
venseną: viskas tvarkinga ir savo vietose. Knygos lentynose išrikiuotos 
nugarėlėmis, jokių ant stalo besimėtančių popierių. Kontroliuojama. 
Vaikams tvarka būtina, ir, Fernės įsitikinimu, mokykla deramai funk- 
cionuoti gali tik esant tobulai tvarkai. 

— Tektų atitraukti žmogų nuo patruliavimo, Ferne, aš nema- 
nau, kad tai būtina. 

— Ir kurgi jūs ten patruliuojate? Tuščiais keliais! O visa šio mies- 
telio bėda susitelkusi kaip tik čia, šiame pastate. Štai kur mums reikia 


policininko. 


= 


Aš vadinuosi Pablas. Tu vadiniesi Pablas. Jis vadinasi Pablas (:sp.). 

Pagaliau jis linktelėjo. 

— Padarysiu, ką galėsiu, — pažadėjo ir atsistojo. 

Linkolno pečiai atrodė lyg nusmukę nuo užkrautos ant jų naš- 
tos. Visą dieną jis sprendžia šio miestelio problemas, kaltai pagalvojo 
Fernė, ir niekas nepagiria, tik reikalauja ir kritikuoja. Be to, neturi 
nieko, pas ką galėtų grįžti namo, kas paguostų. Žmogus, kuris sukly- 
do vesdamas ne tą moterį, neturėtų kentėti visą likusį gyvenimą. Tik 
ne toks padorus žmogus kaip Linkolnas. 

Fernė palydėjo jį iki durų. Juodu stovėjo gana arti vienas kito, 
beveik liesdamiesi, ir pagunda užmesti rankas jam ant kaklo buvo 
tokia didelė, kad norėdama atsispirti ji sugniaužė kumščius. 

— Aš stebiu, kas vyksta, — tarė, — ir nejučia vis klausiu savęs, 
ką darau ne taip. 

— Tu nepadarei nieko neteisinga. 

— Šešeri metai direktoriauju ir staiga turiu kovoti dėl tvarkos 
mokykloje. Kovoti dėl savo darbo vietos. 

— Ferne, aš manau, kad tai tik laikina reakcija į šūvius. Vaikams 
reikia laiko atsigauti. — Jis raminamai paplekšnojo jai per petį ir pa- 


sisuko į duris. — Viskas praeis. 


Klerė vėl žiūrėjo į pražiotą Meiridės Templ burną. Dabar ši atro- 
dė tarsi pažįstama teritorija: apsivėlęs liežuvis, tonzilių lankai, rausva 
mėsinga nuokara virpantis gomurio liežuvėlis. Ir tas kvapas — lyg iš 
seniai valytos peleninės, toks persmelkęs ir Meiridės virtuvę, kurioje 
jiedvi sėdėjo. Buvo antradienis, Klerės vizitų į namus diena, Meiridė 
— priešpaskutinė pacientė jos sąraše. Kai medicinos praktika žlunga, 
kai pacientai pereina pas kitus gydytojus, tenka griebtis žūtbūtinių 
priemonių. Vizitas į prirūkytą Meiridės Templ virtuvę — kaip tik 
tokia žūtbūtinė priemonė. Tinka viskas, kad tik pacientas liktų pa- 
tenkintas. 


Klerė išjungė savo rašiklinį žibintuvėlį. 

— Jūsų gerklė atrodo tik šiek tiek paraudusi. 

— Vis tiek bjauriai skauda. 

— Mikrobų pasėlių atsakymas neigiamas. 

— Norite pasakyti, kad penicilino nebegausiu? 

— Apgailestauju, bet jam skirti neturiu pagrindo. 

Sukandusi dantų protezus, Meiridė blyškiomis akimis sužioravo 
į Klerę. 

— Tai koks čia gydymas? 

— K3 gi, pasakysiu jums, Meiride: geriausias gydymas — už- 
kirsti ligai kelią. 

— Taigi? 

— Taigi... — Klerė nužvelgė cigarečių su mentoliu pakelį ant 
virtuvės stalo. Reklamose ši rūšis paprastai buvo priskiriama lieknoms 
emancipantėms, gražuolėms su prigludusiomis šilkinėmis suknelėmis 
ir nukarusiais boa, supamoms vyrų. — Manau, pats metas jums mesti 
rūkyti. 

— O kuo blogas penicilinas? 

Klausimą Klerė nuleido negirdom, tik sutelkė dėmesį į malko- 
mis kūrenamą krosnį karščiu alsuojančios virtuvės viduryje. 

— Ši krosnis irgi kenkia jūsų gerklei. Džiovina orą, pripildo jį 


dūmų ir dirginančių medžiagų. Juk jūs turite kuru kūrenamą šildy- 


tuvą" 

— Malkos pigiau. 

— Su juo jaustumėtės geriau. 

— Malkų aš gaunu dykai iš savo sūnėno. 

— Gerai, — atsiduso Klerė. — Tai kaip, jeigu tik mestumėte 
rūkyti? 

— Tai kaip dėl penicilino? 


Jiedvi stebeilijo viena į kitą — jau berampančios priešėmis dėl 
saujelės vos tris dolerius tekainuojančių tablečių. 


Galų gale Klerė pasidavė. Šią vėlyvą popietę nebeturėjo jėgų gin- 

čytis su tokia užsispyrėle kaip Meiridė Templ. Tik šį kartą, pasakė sau, 
rausdamasi krepšyje nemokamų antibiotikų pavyzdžių. 

Meiridė priėjo prie malkų krosnelės ir įmetė dar vieną pliauską. 
Iš pakuros plūstelėjo dūmai, dar labiau sutirštindami virtuvėje tvy- 
rantį ūką. 

Net Klerei pradėjo peršėti gerklę. 

Paėmusi žnyples Meiridė pabaksnojo jomis degančias malkas. 

— Girdėjau kalbų apie tuos kaulus, — pasakė ji. 

Klerė tebeskaičiavo tablečių pavyzdžius. Tik pakėlusi galvą pa- 
matė, kad Meiridė tiriamai žvelgia į ją keistai nepatikliomis akimis. 
Nuožmiomis. 

Meiridė nusisuko ir užtrenkė ketines krosnies dureles. 

— Apie senus kaulus, štai ką girdėjau. 

— Taip, jie tokie. 

— Labai seni? 

Blyškios akys vėl įsmigo į Klerę. 

— Šimto metų, galbūt daugiau. 

— Dėl to neabejojama? 

— Manau, visiškai ne. O kas? 

Nerimą keliantis žvilgsnis vėl nukrypo į šalį. 

— Niekada negali žinoti, kas dedasi šiose vietose. Visai nenuos- 
tabu, kad kaulai rasti jos valdoje. Jūs žinote, kas ji, taip? Beje, ji čia 
ne viena tokia. Per praėjusį Heloviną didžiulį laužą jie užsikūrė tie- 
siog Voreno Emersono kukurūzų lauke. Tas Emersonas — dar vienas 
toks. 

— Dar vienas koks? 

— Kaip vadinti vyrą? Raganiumi? 

Klerė susijuokė. Ir padarė klaidą. 

— Jūs paklausinėkite miestelyje, — neatlyžo Meiridė, jau aiš- 
kiai supykusi. — Visi jums pasakys, kad tą naktį Emersono lauke 
liepsnojo didžiulis laužas. Ir tuoj po to vaikai sukėlė miestelyje visą 


tą sumaištį. 

— Taip būna visur. Per Heloviną vaikai visada triukšmauja. 

— Tai jų šventoji naktis. Juodosios Kalėdos. 

Žvelgdama į moters akis Klerė sumojo, kad Meiridė Templ jai 
nepatinka. 

— Kiekvienas turi teisę į savo įsitikinimus. Jeigu tai nekenkia 
kitiems. 

— Ką gi, čia ir yra esmė, ar ne? Mes paprasčiausiai nežinome. 
Tik pažiūrėkite, kas nuo tada čia atsitiko. 

Staiga Klerė užtrenkė savo medicininį krepšį ir atsistojo. 

— Reičelė Sorkin rūpinasi tik savo reikalais, Meiride. Manau, 


visi kiti šiame miestelyje turėtų elgtis taip pat. 


Vė/ kaulai, mąstė Klerė, važiuodama pas paskutinį tądien savo 
pacientą. Visi trokšta žinoti apie kaulus. Kam priklausė, kada buvo 
palaidoti. O šiandien ją netikėtai užklupo naujas klausimas: kodėl tie 
kaulai rasti Reičelės Sorkin kieme? 

Tai jų šventoji naktis. Juodosios Kalėdos. 

Tuomet Meiridės virtuvėje Klerė juokėsi. Dabar, vairuojant tirš- 
tėjančioje prieblandoje, pokalbis nebeatrodė juokingas. Reičelė Sor- 
kin buvo pašalietė, juodaplaukė arvykėlė, gyvenanti viena šalia ežero. 
Šitaip būdavo per amžius: jauna vieniša moteris — įtarimų, paskalų 
objektas. Mažame miestelyje ji — anomalija, reikalinga paaiškinimo. 
Miestelyje ji — sirena, saldi pagunda šiaip dorybingiems vedusiems 
vyrams. Arba ji — pikčiurna, kurios nė vienas nenori vesti, o gal iš- 
krypėlė, turinti nenormalių potraukių. O jeigu moteris dar ir graži 
kaip Reičelė arba egzotiška, savotiška pagal skonį ir įgeidžius, tai įta- 
rumas susimaišo su domesiu. O pastarasis tokiai kaip Meiridė Templ, 
kiauras dienas kiurksančiai savo niūroje virtuvėje, rūkančiai cigare- 
tes, žadančias glamūrą, bet suteikiančias tik bronchitą ir pageltusius 
dantis, galėtų tapti manija. Reičelės dantys nebuvo pageltę. Reičelė 


— graži, nevaržoma prietarų ir šiek tiek ekscentriška. 

Todėl Reičelė — tikrų tikriausia ragana. 

Kadangi Vorenas Emersonas savo kukurūzų lauke užkūrė di- 
džiulį laužą, tai ir jis ne kas kitas kaip tik raganius. 

Nors sutemos dar ne visai nusileido, Klerė įjungė priekines švie- 
sas — prietaisų skydo švytėjimas ją šiek tiek nuramino. Šis metų lai- 
kas, mąstė ji, mums visiems kelia protu nepaaiškinamas baimes. O 
tamsiausias taškas dar nepasiektas. Naktims ilgėjant ir kylant pirmo- 
sioms pūgoms, atkertančioms bet kokį susisiekimą su išoriniu pasau- 
liu, šis nykus ir atšiaurus kraštovaizdis tampa mūsų visata. Ir dargi ne- 
gailestinga, nes juodas pliko ledo lopinys ir nuožmus šaltis gali tapti 
tiek mūsų teisėju, tiek budeliu. 

Klerė privažiavo pakelės pašto dėžutę, pažymėtą „Brekston“, ir 
įsuko į gruntinį keliuką. Jos paciento namą supo apleisti laukai. Ap- 
kalo lentos nusilaupiusios, jų medis nugairintas iki sidabrinės spalvos. 
Priekiniame priebutyje šalia suklypusio turėklo riogsojo nerūpestingai 
sukrauta malkų rietuvė. Kurią nors dieną viskas sugrius — malkos, 
turėklas, priebutis ir pats namas. Išsiskyrusi keturiasdešimt vienerių 
Fei Brekston, gyvenanti čia su dviem vaikais, buvo tokia pat struk- 
tūriškai netvirta kaip ir jos būstas. Dėl reumatoidinio artrito, suar- 
džiusio abu klubus, be kito žmogaus pagalbos iš šio niūraus namo ji 
nepajėgė žengti nė žingsnio. 

Nešina medicininiu krepšiu Klerė laiprukais užkopė į priebutį. 
Tik tada ji suprato, kad kažkas negerai. 

Lauke vos trisdešimt penki laipsniai,* o paradinės durys atlapos. 

Įkišusi galvą vidun, pašaukė į tamsą: 

— Ponia Brekston?! 

Išgirdo vėjo trankomų langinių bildesį. Išgirdo ir dar kai ką — 
silpną bėgančių į viršutinį kambarį žingsnių tapenimą. Kurio nors iš 
vaikų? 


x 


Apie 2 laipsniai Celsijaus. 

Klerė įžengė į namą ir uždarė duris, kad nesiveržtų šaltis. Nedegė 
nė viena lemputė, tik pro užtrauktas plonas svetainės užuolaidas blau- 
siai bolavo blėstančios dienos šviesa. Ji apgraibomis slinko priemene, 
ieškodama jungiklio. Pagaliau rado ir spragtelėjo. 

Jai prie kojų ant išsitrynusio grindų kilimėlio gulėjo nuoga lėlė 
Barbė. 

Klerė pasilenkė ją pakelti. 

— Ponia Brekston? Čia daktarė Eliot. 

Jos žodžius pasitiko tyla. 

Klerė pažiūrėjo į Barbę — pusė šviesių lėlės plaukų nukirpti. Kai 
paskutinį kartą prieš tris savaitės ji lankėsi šiame name, septynmetė 
Fei Brekston duktė Kitė tą pačią lėlę glaudė prie savęs. Tąkart Barbė 
buvo aprengta rausva vakarine suknele, o jos ilgi plaukai sušukuoti į 
viršų ir perrišti žalia juostele. 

Šiurpulys perbėgo Klerės nugara. 

į laiptus, vedančius į antrą aukštą. Kažkas yra namie, tačiau šildymas 
išjungtas, kambariuose tvyro stingdantis šaltis, nedega nė viena lem- 
putė. 

Pamažu atbula ji pasitraukė, paskui apsisuko ir spruko iš namo. 

Jau sėdėdama automobilyje, mobiliuoju paskambino policijai. 

Atsiliepė budėtojas Markas Dolanas. 

— Čia daktarė Eliot. Esu prie Brekstonų namo. Kažkas čia ne- 
gerai. 

— Ką norite tuo pasakyti, daktare Eliot? 

— Paradines duris radau atlapas, viduje nešildoma, nedega švie- 
sos. Bet girdėjau viršuje kažką vaikščiojant. 

— Ar šeima namie? Patikrinote? 

— Viršun nedrįsau lipti. 

— Jums tereikia pažiūrėti. Mes jau užversti iškvietimais, tad nė 


nežinau, kada galėsiu pasiųsti ten žmogų. 

— Klausykite, ar galite atsiųsti ką nors? Sakau jums, kažkas čia 
ne taip. 

Policininkas Dolanas garsiai atsiduso. Klerė bemaž regėjo jį sė- 
dintį prie tarnybinio stalo, pašaipiai užverčiantį akis. Dabar, kai ji vis 
dėlto išsakė nuogąstavimus, tie nebeatrodė tokie reikšmingi. Galbūt 
išvis girdėjusi ne žingsnius, o tik trinksint vėjo klebenamas langines. 
Galbūt šeima kur nors išvykusi. Policija atvažiuos ir nieko neras, pa- 
manė ji, o rytoj visas miestelis juoksis iš bailės daktarės. Nuo šią savai- 
tę patirtų smūgių jos reputacija ir taip jau nukentėjo. 

— Linkolnas dabar kažkur toje pusėje, — galiausiai pasakė Do- 
lanas. — Paprašysiu užsukti, kai tik galės. 

Klerė išjungė telefoną, jau gailėdamasi, kad paskambino. Vėl 
išlipusi iš automobilio, pažvelgė į namą. Prieblanda jau sutirštėjo į 
naktį. Atšauksiu pranešimą ir apsisaugosiu nuo pajuokų, pagalvojo ji. 
Ir nuėjo atgal į namą. 

Stovėdama laiptų apačioje žvelgė į antro aukšto aikštelę, bet vir- 
šuje negirdėjo nė garso. Įsirvėrė turėklo — ąžuolinio, tvirto ir veikian- 
čio raminamai. Pradėjo kopti, genama aukštyn savigarbos, nuožmaus 
ryžto netapti naujausių miestelio pašaipų taikiniu. 

Antrame aukšte spragtelėjo jungiklį, užsižiebus šviesai priešais 
save ji pamatė siaurą koridorių, kurio sienos ištepliotos vaikiškų del- 
nų atspaudais. Įkišo galvą į pirmą kambarį dešinėje. 

Tai buvo Kitės miegamasis. Užuolaidomis šoko balerinos. Ant 
lovos išmėtyti mergytės daiktai: plastikiniai plaukų segtukai, snaigė- 
mis išsiuvinėtas raudonas megztinis, vaikiška rausvos ir purpurinės 
spalvų kuprinė. Ant grindų mėtėsi Kitės numylėtos Barbės. Bet jos 
nebeatrodė kaip mažos mergytės lepūnėlės. Tos lėlės buvo bjauriai 
skriaudžiamos; drabužėliai suplėšyti į skutelius, galūnės iškleiptos 
lyg iš siaubo. Vienos lėlės galva, nurauta nuo kūno, žydromis akimis 
spoksojo į Klerę. 


Jos nugara vėl nubėgo šiurpas. 


149 


Klerė atatupsta atsitraukė į koridorių ir staiga jos žvilgsnį pa- 
traukė kitos atdaros durys, už kurių juodavo neapšviestas kambarys. 
Kažkas tamsoje mirguliavo — keista liuminescencija, tartum žalsvas 
laikrodžio ciferblato švytėjimas. Ji įžengė į kambarį ir įjungė šviesą 
— žalsvas švytėjimas išnyko. Berniuko kambarys netvarkingas, ant 
lovos bei grindų išmėtytos knygos ir purvinos kojinės. Šiukšlių pin- 
tinė perpildyta popierių gniužulų ir kokakolos skardinėlių. Tipiška 
trylikamečio palikta netvarka. 

Ir ji vėl pamatė tą žalsvą švytėjimą. Šviesa sklido nuo lovos. 

Klerė įsispoksojo į pagalvę, užlietą ryškios liuminescencijos, ir 
palietė lovos baltinius; patalynė buvo vėsi, bet ne drėgna. Dabar silp- 
nai šviečiančius dryžius ji pastebėjo ir ant sienos, tuoj virš lovos, o dar 
viena skaisčiai smaragdinė dėmė plytėjo ant paklodės. 

Tap tap tap. Jos žvilgsnis šovė aukštyn. Klerė išgirdo inkštimą, 
tylų vaiko verksmą. 

Palėpė. Vaikai lindi palėpėje. 

Išeidama iš berniuko kambario ji dar užkliuvo už teniso batelio 
ir vėl pateko į koridorių. Į palėpę vedė statūs ir siauri laiptai; kop- 
dama turėjo įsitverti netvirto turėklo. Pasiekusi viršų Klerė atsidūrė 
visiškoje tamsoje. 

Žingtelėjusi į priekį, užkliudė karančią jungiklio grandinėlę. 
Timptelėjo ją, užsižiebė plika elektros lemputė, kuri blausiai apšvietė 
tik mažą palėpės apskritimą. Tolėliau prietemoje ji įžvelgė prigriozta 
senų baldų ir kartoninių dėžių. Paltų gembinė su plačiai it briedžio 
ragai išsikėtojusiais strypais metė ant grindų grėsmingą šešėlį. 

Šalia vienos dėžės kažkas sujudėjo. 

Klerė greitai nustūmė į šalį dėžę. Už šios susirietusi ant senų paltų 
slėpėsi septynmetė Kitė. Mergytės oda buvo šalta kaip ledas, bet pati 
tebebuvo gyva, o sulig kiekvienu atodūsiu iš jos gerklės veržėsi tyli ai- 
mana. Klerė pasilenkė pakelti mergytę ir pajuto, kad Keitės drabužiai 
permirkę. Pasibaisėjusi pakėlė prieš šviesą savo blizgantį delną. 


Kraujas. 

Ją perspėjo tik grindlenčių girgžtelėjimas. Kažkas už mangs stovi. 

Klerė apsisuko kaip tik tą akimirką, kai į ją iš tamsos metėsi 
šešėlis. Smūgis į krūtinę buvo toks stiprus, kad nulėkusi atatupsta 
ji nuvirto, prispausta savo užpuoliko. Letenos grabinėjo jos gerklės. 
Klerė mėgino jas nuplėšti, paklaikusi blaškėsi į kairę ir į dešinę, o prieš 
akis jai sukosi dešimtys šešėlių. Paltų gembinė trenkėsi į grindis. Siū- 
buojančioje šviesoje Klerė suspėjo pamatyti savo užpuoliko veidą. 

Berniukas. 

Jis tvirčiau sugniaužė jai gerklę. Jau temstant akyse Klerė dar 
spėjo pamatyti jo išlenktas lūpas, iki siaurų plyšių primerktas akis. 

Ji pirštais dūrė jam į akį. Surikęs berniukas paleido ją ir griuvo. 
Klerė suspėjo repečkom atsistoti kaip tik laiku — berniukas vėl me- 
tėsi ant jos. Ji kryptelėjo, ir užpuolikas pranėrė pro šalį, nukrisdamas 
tarp kartotinių dėžių. Ant grindų pasklido knygos ir visokie įrankiai. 

Abu tuo pat metu pastebėjo atsuktuvą. 

Juodu sutartinai šoko šio link, bet berniukas atsidūrė arčiau. Su- 
griebęs atsuktuvą, iškėlė aukštai sau virš galvos. Jau buvo besmeigiąs, 
bet Klerė abiem rankomis sugriebė berniuko riešą. Vaiko jėga ją pri- 
bloškė. Neišsilaikiusi parpuolė ant kelių. Atsuktuvo galas krypčioda- 
mas artėjo, nors ji ir stengėsi jį suturėti. 

Paskui pro savo pulso ūžesį ausyse išgirdo kažką pašaukiant ją 
vardu. Klerė sukliko: 

— Padėkit! 

Laiprais aukštyn subildėjo žingsniai. Staiga atsuktuvas nuo jos 
nutolo. Berniukas apsisuko, nusitaikydamas ginklu į atlekiantį Lin- 
kolną. Klerė pamatė berniuką nuvirstant aukštielninką, išsidriekiant 
ant grindų. Susiliejusiame besiplakančių galūnių švysčiojime berniu- 
kas ir Linkolnas raičiojosi vienas ant kito tarp baldų ir dėžių. Atsuk- 
tuvas nuskriejo į patamsį. Linkolnas prispaudė berniuką veidu prie 
grindų, ir Klerė išgirdo tarkštelint užrakinamus antrankius. Net ir 
tada berniukas nesiliovė priešintis, spardėsi kur papuola. Linkolnas 


nuvilko jį prie palėpės statramsčio ir tvirtai pririšo savo diržu. 


151 


Kai galiausiai pasisuko į Klerę, sunkiai alsavo, o ant vieno skruos- 
to plito mėlynė. Tik dabar jis pastebėjo tarp dėžių gulinčią mergytę. 

— Ji kraujuoja! — sušuko Klerė. — Padėkite man nunešti ją 
apačion, kur šviesiau! 

Linkolnas čiupo mergytę ant rankų. 

Kai paguldė ją ant virtuvės stalo, mažylė nustojo kvėpavusi. Kle- 
rė skubiai tris kartus jai į burną iškvėpė oro, paskui pamėgino už- 
čiuopti miego arterijos pulsą, bet nepavyko. 

— Tuoj par iškvieskite greitąją pagalbą! — šūktelėjo ji Linkolnui. 

Uždėjusi plaštakas ant mergytės krūtinkaulio, Klerė suskato 
spaudinėti. Palaidinukė buvo permirkusi krauju, tad spaudinėjant jai 
septynerių. Kiek kraujo gali netekti vaikas? Ar dar ilgai man pavyks pa- 
laikyti jos smegenų ląsteles gyvybingas? 

— Greitoji jau važiuoja! — pranešė Linkolnas. 

— Gerai, man reikia, kad perpjautumėte jos palaidinukę. Turi- 
me sužinoti, iš kur kraujuoja. 

Klerė nutilo ir vėl tris kartus iškvėpė mergytei į burną oro. Išgir- 
do plyštant medžiagą ir pamatė, kad Linkolnas jau apnuoginęs mer- 
gytės krūtinę. 

— Jėzau! — sumurmėjo jis. 

Iš pustuzinio durtinių žaizdų varvėjo kraujas. Klerė vėl uždėjo 
plaštakas ant krūtinkaulio, bet sulig kiekvienu paspaudimu iš mergy- 
tės kūno pliūptelėdavo daugiau kraujo. 

Sirenos kauksmas vis artėjo, netrukus pro virtuvės langą sublyk- 
sėjo švyturėliai. Greitosios pagalbos automobilis sustojo kieme. Du 
greitosios felčeriai įpuolė į namą ir vos pamatę ant virtuvės stalo vaiką 
skubiai atidarė greitosios pagalbos rinkinį. Klerė toliau darė mergy- 
tei dirbtinį kvėpavimą, o tuo pat metu felčeriai ją intubavo, prijun- 
gė intraveninę lašelinę ir tėkštelėjo į vietas elektrokardiografo laidų 


plokšteles. 

— Širdies ritmas? — paklausė Klerė, toliau spaudinėdama krū- 
tine. 

— Dažna sinusinė tachikardija. 

— Kraujospūdis? 

Ji išgirdo sušniokščiojant pripučiamą tonometro manžetę, pas- 
kui atsakymą: 

— Vos išmatuojamas, ties penkiasdešimt. Ringerio laktatas per 
šią sistemą lašinamas visu greičiu. Nesiseka prijungti antrosios... 

Į kiemą įkaukė dar viena sirena, name vėl subildėjo žingsniai. 
Prie jau susispietusių virtuvėje žmonių prisidėjo policininkai Mar- 
kas Dolanas ir Pitas Sparksas. Dolanas susitiko priekaištaujantį Klerės 
žvilgsnį ir skubiai nusuko akis į šalį. Sakiau jums, kad kažkas čia ne 
taip! 

— Ten viršuje, palėpėje, berniukas, — bloškė Linkolnas. — Aš 
jį jau surakinau antrankiais. Dabar reikia rasti motiną. 

— Pažiūrėsiu daržinėje, — pasisiūlė Dolanas. 

— Juk Fei invalido vežimėlyje! — užprotestavo Klerė. — Ji ne- 
galėjo išeiti į daržinę. Turi būti kur nors čia, name. 

Nepaisydamas jos žodžių Dolanas apsisuko ir patraukė pro duris 
laukan. 

Klerė vėl sutelkė dėmesį į mergytę. Dabar, kai jau atsirado pulsas, 
galėjo nebespaudinėti jai krūtinės ir aiškiai suvokė savo rankas limpant 
nuo kraujo. Girdėjo, kaip Linkolnas ir Pitas puldinėja iš kambario į 
kambarį ieškodami Fei, girdėjo felčerių nešiojamosios radijo stotelės 
traškesį ir klausimus iš Nokso skubiosios pagalbos priimamojo. 

— Kiek nukraujuota? — per radiją nuskambėjo Maknelio 
balsas. 

— Jos drabužėliai permirkę, — atsakė felčeris. — Krūtinėje bent 
šešios durtinės žaizdos. Sinusinė tachikardija, dažnis šimtas šešiasde- 
šimt, kraujospūdis vos išmatuojamas, ties penkiasdešimt. Įvesta viena 


lašelinė. Nesiseka prijungti kitos. 

— Kvėpavimas? 

— Ne, ji intubuota, ir duodame deguonį iš maišo. Čia su mu- 
mis daktarė Eliot. 

— Gordonai, — įsijungė į pokalbį Klerė. — Jai reikalinga skubi 
torakotomija! Išsikvieskite chirurgą, tuojau pat ją vežame! 

— Mes jūsų lauksime. 

Nors į greitąją mergytė perkelta per kelias sekundes, Klerei atro- 
dė, kad visi juda kankinamai lėtai. Viską regėjo lyg pro panikos ūką: 
graudžiai mažutį kūnelį, tvirtinamą diržais ant neštuvų, susipynusius 
elektrokardiograto laidus ir lašelinės vamzdelius, įsitempusiais veidais 
felčerius, bėgte su mergyte ant neštuvų nubildančius priebučio laip- 
tukais ir įstumiančius ją į greitosios pagalbos automobilį. 

Klerė ir vienas medikas įlipo šalia mergytės, trinktelėjo uždaro- 
mos galinės durelės. Atsiklaupusi prie neštuvų iš maišo spaudinėjo 
mergytei į plaučius deguonį, tuo pat metu stengdamasi išsilaikyti ant 
kojų, kol mašina kratėsi nelygia Brekstonų įvaža, o paskui įsuko į 
pagrindinį kelią. 

Kardiomonitoriuje mergytės širdies ritmas kluptelėjo. Du prieš- 
laikiniai skilvelių susitraukimai. Paskui dar trys. 

— Skilvelinė ekstrasistolija, — konstatavo felčeris. 

— Suleiskite lidokaino! 

Vos tik felčeris ėmėsi leisti lidokaino, automobilis pataikė į iš- 
muštą kelio duobę. Medikas susvirduliavo atatupstas, ranka užkabin- 
damas lašelinės vamzdelį. Kateteris išslydo iš mergytės venos, ir ant 
Klerės veido ištryško Ringerio laktatas. 

— Velnias! — nusikeikė felčeris. — Ištraukiau lašelinę! 

Iš monitoriaus supypsėjo pavojaus signalas. Žvilgrelėjusi ekrane 
Klerė pamatė šokčiojant virtinę skilvelinių ekstrasistolių rodmenų. 
Iškart suskato masažuoti širdį. 

— Greičiau prijunkite tą antrą lašelinę! 


Felčeris jau plėšė paketėlį, traukė naują kateterį. Turniketu su- 

veržė Kitės žastą ir kelis kartus paplekšnojo odą, mėgindamas paska- 
tinti veną išsipūsti. 

— Nerandu venos! Mergytė neteko pernelyg daug kraujo. 

Mergytė buvo ištikta šoko. Jos venos subliūško. 

Pavojaus signalas vis pypsėjo. Ekrane skriejo skilvelinės tachikar- 
dijos ritmas. 

Apimta panikos Klerė staigiai spustelėjo Kitės krūtinę. Jokio 
efekto. 

Ji išgirdo suzvimbiant defibriliatorių. Felčeris jau buvo nuspau- 
dęs iškrovos mechanizmo mygtuką ir dėjo Kitei ant krūtinės kon- 
taktinius tarpiklius. Kai nutaikęs į vietą plokšteles jis įjungė srovės 
iškrovą, Klerė pasitraukė į šalį. 

Monitoriuje brėžiama kreivė staigiai šoktelėjo aukštyn, paskui 
vėl nuslydo žemyn į sparčios sinusinės tachikardijos ritmą. Abu, Klerė 
ir felčeris, su palengvėjimu garsiai atsiduso. 

— Tas ritmas neišsilaikys, — pasakė Klerė. — Reikia lašelinės. 

Siūbuojančioje mašinoje stengdamasis išstovėti ant kojų, felčeris 
apsuko turniketą apie kitą mergytės žastą ir vėl paieškojo venos. 

— Nerandu. 

— Net priekinės alkūninės? 

— Ta jau sugadinta, kai anksčiau mėginome prijungti lašelinę. 

Klerė žvilgtelėjo į monitorių, ekranu vėl vienas po kito pradėjo 
bėgti skilvelinės ekstrasistolės rodmenys. Iki Skubiosios pagalbos pri- 
imamojo dar gabalas kelio, o mergytės širdies ritmas blogėja. Jiems 
būtina tuojau pat prijungti lašelinę. 

— Perimkite jos gaivinimą, — paliepė ji. — Aš pamėginsiu pri- 
jungti lašelinę per poraktikaulinę veną. 

Pašėlusiai besidaužančia širdimi Klerė atsiklaupė prie Kitės krū- 
tinės ir įrėmė akis į raktikaulį. Jau kiek metų ji nepunktavo vaiko 
centrinės venos lašelinei. Teks durti po raktikauliu, pakreipiant ada- 


tos galą kampu poraktikaulinės venos link, tuo pat metu rizikuojant 

pradurti plaučius. Rankos jai jau ir taip drebėjo; siūbuojančioje grei- 
tosios pagalbos mašinoje jos dar netvirtesnės. 

Mergytė ištikta šoko, miršta. Neturiu kito pasirinkimo. 

Klerė atidarė centrinės veninės sistemos kateterizacijos rinkinį, 
sutepė odą batadine sumirkytu tamponu ir užsimovė sterilias gumi- 
nes pirštines. Paskui drebėdama įkvėpė oro. 

— Nenustokite spaudinėjęs, — pasakė ji felčeriui ir nusitaikiusi 
adatos galu po raktikauliu pradūrė odą. Tolygiai stūmė adatą gilyn, 
vis atsargiai patraukdama į save prijungto švirkšto stūmoklį. 

Staiga į švirkšto cilindrą plūstelėjo tamsus kraujas. 

— Įdūriau į veną. 

Vėl supypsėjo pavojaus signalas. 

— Paskubėkite! Jai skilvelinė tachikardija! — pranešė felčeris. 

Viešpatie, tik nepasiųsk mums ant kelio duobės. Ne dabar. 

Visiškai nejudindama adatos, ji nuėmė švirkštą ir pro adatos 
kiaurymę į poraktikaulinę veną įstūmė kateterio vielelę. Kai ta atsidūrė 
reikiamoje padėtyje, sudėtingiausia procedūros dalis buvo baigta. Da- 
bar jau sparčiai įstūmė į vietą kateterį ir prijungė lašelinės vamzdelį. 

— Puikus darbas, daktare! 

— Lidokainas jau teka. Ringeriui anga atsukta iki galo. 

Klerė žvilgtelėjo į monitorių. 

Vis dar skilvelinė tachikardija. Ji siekė defibriliatoriaus plokštelių 
ir jau buvo bededanti šias Kerei ant krūtinės, kai felčeris tarstelėjo: 

— Palaukite. 

Klerė vėl žvilgtelėjo į monitorių. Lidokainas pradėjo veikti: skil- 
velinė tachikardija liovėsi. 

Staigus mestelėjimas į priekį stabdant greitąją perspėjo, kad jie 
jau atvyko. Klerė įsitvėrė pasilaikyti į sienelę, kol mašina apsisuko ir 
atbula pririedėjo prie Skubiosios pagalbos priimamojo platformos. 

Galinės durelės atsilapojo ir staiga pasimatė jau čia stovintys 
Maknelis su savo personalu. Pustuzinis porų rankų siekė ištraukti iš 


mašinos neštuvus. 


Traumatologijos skyriaus priimamajame laukė visai menkutė 
brigada, bet tai buvo geriausia, ką Makneliui pavyko per tokį trumpą 
laiką surinkti: anesteziologas, dvi medicinos seserys iš akušerinio sky- 
riaus ir daktaras Birnas, bendrojo profilio chirurgas. 

Daktaras Birnas išsyk ėmėsi veikti. Skalpeliu jis perpjovė odą 
virš Kitės šonkaulio ir kone per jėgą įstūmė plastikinį krūtinės ląstos 
dreną. Per šį į stiklinį indą plūstelėjo kraujas. 

Vos pažvelgęs į sparčiai besikaupiantį kraują, Birnas pareiškė: 

— Teks atverti krūtinės ląstą. 

Nusiplauti rankų, kaip įprasta tokiais atvejais, nebuvo laiko. Kol 
Maknelis mergytės rankoje padarė įpjovą dar vienai intraveninei la- 
šelinei ir jai buvo lašinamas nulinės grupės rezus neigiamas kraujas, 
Klerė įsinėrė į chirurginį chalatą, užsimovė sterilias gumines pirštines 
ir užėmė vietą iš kitos operacinio stalo pusės priešais Birną. Iš pablyš- 
kusio veido matė, kad yra išsigandęs. Jis — ne krūtinės ląstos chirur- 
gas ir aiškiai suvokė įklimpęs iki ausų. Tačiau Kitė buvo bemirštanti 
ir nebuvo nieko, į ką Birnas galėtų kreiptis. 

— Sveika Marija, malonės pilnoji, — sumurmėjo jis ir įjungė 
krūtinkaulio pjūklą. 

Krūptelėjusi sužviegus pjūklui ir prisimerkusi nuo žyrančių 
kaulo dulkių, Klerė žvelgė į vis platėjantį Kitės krūtinės ląstos plyšį. 
Matė vien kraują, lyg atlasas blizgantį po plieskiančiomis šviesomis. 
Masyvus hemotoraksas. Birnui įstačius į vietą žaizdos skėtiklius ir 
praplėtus plyšį, Klerė nusiurbė aparatu kraują, tam kartui išvalyda- 
ma ertmę. 

— Iš kur jis plūsta? — murmėjo Birnas. — Širdis atrodo nepa- 
žeista. 

Ir tokia mažutė, su gailesiu pagalvojo Klerė. Ši mergytė dar tokia 
mažutė... 

— Turime pašalinti tą kraują. 

Klerė pasiurbė giliau, ir staiga iš įplėšto plaučio lanku trykštelėjo 


kraujas. 

— Matau, — metė chirurgas ir užspaudė kraujagyslę gnybtu. 

Švirkštelėjo dar viena čiurkšlė — šviežias skaisčiai raudonas 
kraujas sūkuriavo tamsesniame jo telkinyje. 

— Taigi, iš dviejų vietų, — įsitempęs, su pergalinga gaidele balse 
pareiškė Birnas ir užspaudė antrą kraujavimo šaltinį. 

— Tikrinu kraujospūdį! — pranešė seselė. — Sistolinis — sep- 
tyniasdešimt! 

— Kabinu antrą nulinės grupės tokio pat kraujo ampulę. 

— Antai dar, — pasakė Klerė, ir Birnas užspaudė trečią pasiro- 
džiusią čiurkšlę. 

Klerė vėl nusiurbė kraują. Minutėlę jie stebėjo atvertą krūtinės ląs- 
tą, su baime laukdami, kad kraujas vėl ims kauptis. Tiksėjo sekundės. 

Paskui Birnas žvilgtelėjo per stalą į Klerę. 

— Girdėjote, kaip ką tik pasakiau „Sveika Marija“? 

— Taip, o ką? 


— Atrodo, suveikė. 


Kai Klerė galiausiai išėjo iš traumatologijos kabineto, jos laukė 
Piteris Sparksas. Nors ji pasirodė krauju apraškytais drabužiais, tačiau 
policininkas, atrodė, to nepastebėjo; šįvakar jie jau matė tiek daug 
smurto, kad kraujas kažin ar galėjo priblokšti. 

— Kaip mergytė? — paklausė jis. 

— Chirurginę intervenciją atlaikė. Kai tik kraujospūdis stabili- 
zuosis, bus pervežta į Bangorą, — pavargusi Klerė šyptelėjo. — Ma- 
nau, ji pasveiks, Pitai. 

— Mes argabenome čia berniuką, — pranešė jis. 

— Skotį? 

Sparksas linktelėjo. 

— Seselės jį nuvedė į apžiūros kabinetą. Linkolnas pamanė, kad 


jums vertėtų jį apžiūrėti. Kažkas negerai. 

Apimta blogos nuojautos ji perėjo Skubiosios pagalbos priima- 
mąjį ir staigiai sustojo apžiūros kabineto tarpduryje. Stovėjo įbedusi 
akis kabineto vidun, nepratardama nė žodžio, ir juto per nugarą per- 
bėgant šiurpą. 

Ji vos nepašoko iš vietos, kai Pitas tyliai pasakė: 

— Suprantate, ką turiu omeny? 

— O kaip jo motina? — paklausė Klerė. — Suradote Fei? 

— Taip, suradome. 

— Kur? 

— Rūsyje. Tebesėdinčią invalido vežimėlyje. — Pitas žvilgtelėjo 
kabineto vidun ir tarsi pasišlykštėjęs tuo, ką pamatė, baimingai žing- 


telėjo atgal. — Nulaužtu sprandu. Jis nustūmė ją nuo laiptų. 

Pro rentgeno kabineto langelį Klerė ir kompiuterinio tomogra- 
fo technologas stebėjo, kaip Skočio Brekstono galva iš lėto dingsta 
skenerio žiomenyje. Jo galūnės ir krūtinė buvo tvirtai diržais pririštos 
prie stalo, bet rankos tebetrūkčiojo, besistengdamos išsiveržti iš odi- 
nių pančių, o riešai, jau nusitrynę iki atviros mėsos, ištepliojo diržus 
krauju. 

— Bent pakenčiamų nuotraukų nepavyks padaryti, — pareiškė 
technologas. — Vaikis vis tiek pernelyg juda. Gal duotumėte jam dar 
valiumo? | 

— Vežamas jis jau gavo penkis miligramus. Nenoriu pernelyg 
paveikti jo neurologinės būklės. 

— Kitaip nuotraukų nepadarysime. 

Klerei neliko nieko kita, tad pritraukusi į švirkštą vaistų įėjo į 
skenavimo patalpą. Pro langelį ją stebėjo policininkas. Prisiartinusi 
prie stalo ji siekė lašelinės sistemos įvado. Netikėtai berniuko plaštaka 
atsigniaužė. Klerė vos spėjo atšokti, kad ranka nepatektų į sulenktų 
vaiko pirštų spąstus. 

Į patalpą atskubėjo faras. 

— Daktare Eliot? 

— Viskas gerai, — nuramino ji, o širdis pašėlusiai daužėsi. — 
Tik išgąsdino. 

— Jeigu kas, aš čia pat. Nebijokite, suleiskite jam vaistus. 

Klerė greitai pačiupo lašelinės sistemos vamzdelį, įbedė adatą ir 
sušvirkštė visus du miligramus valiumo. 


Berniuko ranka pagaliau nurimo. 

Dabar iš už sienos pro langelį Klerė stebėjo, kaip skenerio gaub- 
tas sudūzgė ir sutiksėjo, bombarduodamas Skočio galvą besimainan- 
čiais rentgeno spinduliais. Kompiuterio ekrane pasirodė pirmas pjū- 
vis — viršugalvio segmento vaizdas. 

— Kol kas viskas atrodo normalu, — pakomentavo technolo- 
gas. — Ką jūs tikitės pamatyti? 

— Kokią nors anatominę anomaliją, kuria būtų galima paaiš- 
kinti jo elgesį. Kokį nors masyvų užtemimą, auglį. Juk turi būti kokia 
nors priežastis. Tai jau antras berniukas, kuriam pasireiškia nekontro- 
liuojama agresija. 

Į kompiuterinės tomografijos kabinetą įėjus Linkolnui, visi pasi- 
suko. Ši tragedija gerokai jį sukrėtė; Klerė tai matė iš jo veido, šešėlių 
paakiuose ir liūdno žvilgsnio. Fei Brekston mirtis jam reiškė tik pra- 
džią begalinės virtinės vakarinių spaudos konferencijų ir susitikimų 
su valstijos policijos tyrėjais. Linkolnas uždarė duris ir tarytum len- 
gviau atsikvėpė, pagaliau radęs ramų, nors ir laikiną, prieglobstį. 

Priėjęs prie langelio pažiūrėjo į ant stalo gulintį berniuką. 

— Ką aptikote? 

— Neseniai paskambino iš Bangoro ir pranešė preliminarius pa- 
tikros dėl kvaišalų rezultatus. Jo kraujyje nerasta nei amfetamino, nei 
fenciklidino, nei kokaino. Paprastai šie kvaišalai siejami su smurtu. 
Dabar turime atmesti kitas tokio jo elgesio priežastis. — Klerė pažvel- 
gė pro langelį į savo pacientą. — Visai kaip Teiloro Darnelo atveju. Ir 
šis berniukas niekada negydyrtas ritalinu. 

— Jūs įsitikinusi? 

— Esu jų šeimos gydytoja. Turiu visus Skočio dokumentus iš 
daktaro Pomrojaus kartotekos. 

Juodu stovėjo iš nuovargio atrėmę pečius į langelį, taupydami 
energiją ateinančioms valandoms. Tik tokiais atvejais juodu atrodo 
bendradarbiaujantys, sumojo Klerė. Kai abu pavargę, išsigandę arba 


sutrikę. Ir neatrodantys pačioje geriausioje šviesoje. Dėl vienas kito 


161 


juodu neturėjo iliuzijų, nes abu kartu perėję sunkiausius išbandymus. 
Ir aš tik dar labiau juo žaviuosi, su nuostaba pagalvojo ji. 

Tomografo technologas pranešė: 

— Štai paskutiniai pjūviai. 

Abu — ir Klerė, ir Linkolnas — išsijudino iš nuovargio sukelto 
kvaitulio ir nuėjo prie kompiuterio terminalo. Ji atsisėdo stebėti ekra- 
ne pasirodančių smegenų skerspjūvių vaizdo. Linkolnas atsistojo už 
Klerės kėdės, padėdamas ant atkaltės rankas ir savo kvapu šildydamas 
jai plaukus. 

— Taigi, ką matote? — paklausė Linkolnas. 

— Jokio viduriniosios linijos poslinkio, — atsakė ji. — Jokių 
darinių, nei kraujo išsiliejimų. 

— Kaip galite suprasti, ką matote? 

— Kuo baltesnis vaizdas, tuo tankesnis audinys. Kaulas baltas, 
oras juodas. Kai darai žemesnius kaukolės skerspjūvius, matomos 
pleištikaulio dalys prie smegenų pagrindo. Aš ieškau asimetrijos, nes 
daugelis patologijų pažeidžia tik vieną smegenų pusę, tad tikrinu, ar 
tarp jų yra skirtumų. 

Pasirodė dar vienas skerspjūvis. 

— Šis vaizdas man neatrodo simetriškas, — pastebėjo Linkolnas. 

— Jūs teisus. Jis nesimetriškas. Bet dėl šios konkrečios asimetri- 
jos aš nesijaudinu, nes ji ne smegenų. Tik vieno iš kaulinių sinusų. 

— Į kąjūs žiūrite? — paklausė technologas. 

— Į dešinio viršutinio žandikaulio sinusą. Matote? Nevisiškai 
skaidrus. Atrodo, kažkas jį temdo. 

— Spėju, gleivių cista, — nusprendė technologas. — Kartais tai 
matome pas pacientus, kamuojamus lėtinės alergijos. 

— Tai tikrai nepaaiškintų jo elgesio, — atrėmė Klerė. 

Sučirškė telefonas. Skambino Entonis iš laboratorijos. 

— Gal norėtumėte ateiti ir pažiūrėti, daktare Eliot, — pasiūlė 


jis. — Savo paciento kraujo dujų chromatogramą. 

— Ką nors aprtikote? 
— Nesu tikras. 


— Paaiškinkite ir man šį tyrimą, — paprašė Linkolnas. — Ką 
jūs čia matuojate? 

Entonis paplekšnojo panašų į dėžę dujų chromatografą ir nu- 
sišiepė lyg išdidus tėvas. Šį aparatą kaip atliekamą padovanojo Rytų 
Meino medicinos centras Bangore, ir laboratorijos vedėjas rūpestin- 
gai apie jį tupinėjo. 

— Štai kaip veikia šis įrenginys, — ėmėsi aiškinti Entonis. — Se- 
paruoja mišinius į atskirus komponentus ir tai atlieka išnaudodamas 
žinomą kiekvienos molekulės pusiausvyrą tarp skystos ir dujų fazės. Iš 
mokyklos laikų prisimenate chemiją? 

— Ji nebuvo mano mėgstamiausias dalykas, — prisipažino Lin- 
kolnas. 

— Tai štai, kiekviena medžiaga gali egzistuoti kaip skystis arba 
dujos. Pavyzdžiui, kaitindami vandenį, pagaminate garą — O tai yra 
H,O dujos. 

— Gerai, seku jūsų mintį. 

— Šiame aparate yra spirale susuktas kapiliarinis stulpelis — la- 
bai ilgas ir labai plonas vamzdelis, kurį ištiesus nusidriektų per pusę 
futbolo aikštės. Jis pripildytas į nieką nereaguojančių inertinių dujų. 
Taigi štai ką aš darau: pirmiausia suleidžiu tiriamą mėginį. Šis įkai- 
tinamas ir vaporizuojamas į dujas, o šiuo vamzdeliu skirtingų rūšių 
molekulės, priklausomai nuo jų masės, keliauja skirtingais greičiais. 
Taip jos separuojamos. Išsiskiriančias per kitą vamzdelio galą jas pa- 
tikrina detektorius ir registruoja savirašio juostelėje. Laikas, kurį kie- 
kviena medžiaga užtrunka vamzdelyje, vadinama užlaikymo laiku. 
Mes jau žinome šimtų įvairių vaistų ir toksinų užlaikymo laikus. Šis 


tyrimas mums nurodo į konkrečios medžiagos buvimą paciento krau- 

jyje. — Entonis paėmė švirkštą ir įstatė jį į chromatografą. — Ste- 
bėkite ekraną. Žiūrėkite, kas atsitiks, kai aš suleisiu mėginį. — Jis 
nuspaudė švirkšto stūmoklį. 

Kompiuterio ekrane pasirodė nelygi linija. Jie stebėjo ją bėgančią, 
bet Klerei tai atrodė tik kaip „triukšmas“ — nežymūs, nespecifiniai 
rodmenys, bylojantys, kad žmogaus plazma — biocheminė sriuba. 

— Kantrybės, — nuramino Entonis. — Viskas pasikeis maž- 
daug po minutės ir dešimties sekundžių. 

— Kas pasikeis? — paklausė Klerė. 

— Štai kas. 

Entonis parodė į ekraną. 

Brėžiama linija staiga šovė aukštyn, pasiekė piką ir tuoj pat vėl 
nukrito iki ankstesnio lygmens. 

— Kas tai 5uvo? — paklausė Klerė. 

Entonis nuėjo prie spausdintuvo, kuriame tuo pat metu diagra- 
ma buvo registruojama popieriuje. Jis atplėšė juostelę ir ištiesė ant 
laboratorinio stalo Klerei ir Linkolnui pažiūrėti. 

— To piko aš taip ir nepajėgiu identifikuoti, — prisipažino 
jis. — Pagal užlaikymo laiką jis įtelpa į steroidų klasę, bet panašų paki- 
limą galima matyti ir esant kai kuriems vitaminams bei endogeniniam 
testosteronui. Tiksliai indentifikuoti reikėtų tobulesnės laboratorijos. 

— Jūs paminėjote endogeninius testosteronus, — susidomėjo 
Klerė. — Ar galėtų tai būti anabolinis steroidas? Kas nors tokio, kuo 
paauglys piktnaudžiautų? — Ji pažvelgė į Linkolną. — Tai paaiškintų 
simptomus. Kultūristai kartais vartoja steroidus savo raumenų masei 
padidinti. Deja, jie turi šalutinį poveikį, ir vienas tokių — nekontro- 
liuojama agresija. Tai vadinama steroidiniu šėlu. 

— Apie tai reikėtų pagalvoti, — sutiko Entonis. — Apie kokį 
nors anabolinį steroidą. Dabar pažvelkite į šitą. — Jis nuėjo prie rašo- 
mojo stalo ir susirado kitą diagraminio popieriaus juostą. 

— Kas tai? 


— Teiloro Darnelo dujų chromatograma, padaryta tądien, kai 

jis buvo paguldytas į ligoninę. — Šalia Entonis ištiesino antrą diagra- 
minę juostą. 

Pobūdis toks pat. Vienintelis ryškus pikas po minutės ir dešim- 
ties sekundžių. 

— Kad ir kas ta medžiaga, jos yra abiejų berniukų kraujyje. 

— Pranešta, kad išsami Teiloro kraujo patikra dėl kvaišalų nei- 
giama. 

— Taip, dėl to paskambinau į konsultuojančiąją laboratoriją. 
Ten mūsų rezultatais suabejota. Neva šį piką ar ką nors tokio aš įsi- 
vaizduoju. Sutinku, šis aparatas senesnės laidos, bet tuos rezultatus 
kassyk galima atgaminti. 

— Su kuo jūs kalbėjotės? 

— Su vienu biochemiku iš „Anson Biologicals“. 

Klerė dar kartą pažvelgė į dvi diagramas. Juostelės gulėjo viena 
ant kitos, nubrėžtos kreivės faktiškai sutapo. Du panašaus elgesio ber- 
niukai. Tokia pati neidentifhikuota medžiaga abiejų kraujyje. 

— Nusiųskite jiems Skočio Brekstono kraujo, — pasiūlė ji. — 
Noriu žinoti, koks tai pikas. 

Entonis linktelėjo. 


— Čia pat turiu jums pasirašyti reikalavimą. 


Antrą valandą nakties Klerė jau buvo peržiūrėjusi visas rentge- 
nogramas, visus kraujo tyrimus ir nė per nago juodymą nepriartėjo 
prie atsakymo. Išsisėmusi delsė prie berniuko lovos, tylomis tyrinėda- 
ma savo pacientą. Mėgino prisiminti, ką galėjo būti praleidusi. Lum- 
balinis punktatas normalus, taip pat biocheminiai kraujo tyrimai ir 
elektroencefalograma. Kompiurerine tomografija aptikta tik gleivių 
cista dešinio viršutinio žandikaulio sinuse — galimai lėtinės alergijos 
pasekmė. Alergijomis taip pat būtų galima paaiškinti ir vienintelę leu- 
kocitų sudėties anomaliją jo kraujyje: padidėjusį eozinofhlų procentą. 


Kaip ir Teilorui Darnelui, staiga prisiminė ji. 

Per valiumo sukeltą miegą Skotis sujudėjo ir atsimerkė. Kelis 
kartus sumirksėjęs, įbedė žvilgsnį į Klerę. 

Ji užgesino šviesą ir buvo beišeinanti. Net paramsy matė į ją su- 
telktas žėrinčias vaiko akis. 

O paskui sumojo, kad visai ne jo akis matė žėrint. 

Pamažu grįžo prie lovos. Tamsesnės berniuko galvos fone bola- 
vo pagalvės užvalkalas. Ant viršutinės Skočio lūpos mirguliavo ryški 


spindinčios žalumos dėmė. 


— Sėskis, Nojau, — pakvietė Fernė Kornvalis. — Turime apie 
kai ką pasikalbėti. 

Nojus delsė tarpduryje, ne itin trokšdamas žengti į direktorės 
kabinetą. Į priešo teritoriją. Jis nežinojo, kodėl buvo iškviestas iš pa- 
mokos, bet iš panelės K. veido įtarė, kad tai nežada nieko gera. 

Kiti mokiniai spėliodami sužiuro į jį, kai per muzikos pamoką iš 
vidaus ryšio garsiakalbio sutreškėjo pranešimas: Nojau Eliotai, panelė 
Kornvalis nori tave matyti savo kabinete. Tuojau pat. Aštriai suvokda- 
mas visus į jį spoksant, Nojus padėjo saksofoną ir pro daugybę kėdžių 
bei narų pultų prasibrovė prie durų. Žinojo, bendraklasiai stebisi, kuo 
jis prasikaltęs. 

Ir pats visai nenumanė. 

— Nojau? — prašneko panelė K., parodydama į kėdę. 

Jis atsisėdo. Žiūrėjo ne į direktorę, o į jos neįtikėtinai tvarkingą 
rašomąjį stalą. Nė vienas žmogus tokio neturi. 

— Šiandien su paštu man kai kas atėjo. Turiu apie tai tavęs pa- 
klausti. Nežinau, kas atsiuntė, bet džiaugiuosi, kad taip padarė, nes 
man būtina žinoti, kai vienam mano mokiniui reikia papildomo dė- 
mesio. 

— Nežinau, apie ką kalbate, panele Kornvalis. 

Užuot atsakiusi, ji stumtelėjo per stalą laikraščio iškarpos fo- 
tokopiją. Nojui užteko žvilgtelėti, kad pasijustų blykštantis. Iškarpa 
buvo iš Baltimore Sun: 

PO VOGTO AUTOMOBILIO AVARIJOS VIENAS VAIKINAS KRITINĖS 
BŪKLĖS. KETURI JAUNUOLIAI SULAIKYTI. 

Kas apie tai suuodė? pagalvojo jis. O svarbiausia: kodėl jie man 
kenkia? 

— Tu juk atsikėlei iš Baltimorės. Taip? — paklausė panelė Kor- 
nvalis. 

Nojus nurijo seiles. 

— Taip, mem, — sušnabždėjo jis. 

— Šiame straipsnyje neminimos jokios pavardės. Bet prie jo pri- 
dėtas raštelis, kuriame patariama apie tai pasikalbėti su tavimi. — Di- 
rektorė pažvelgė tiesiai į jį. — Juk čia apie tave, ar ne? 

— Kas atsiuntė? 

— Šiuo metu tai nesvarbu. 

— Tai vienas iš tų reporterių. — Staiga Nojaus smakras iš pyk- 
čio atsikišo į priekį. — Jie mane visur sekiojo, visko klausinėjo. Ir 
dabar ant manęs dantį griežia! 

— Už ką? 

— Kad su jais nesikalbu. 

Direktorė atsiduso. 

— Nojau, vakar buvo įsilaužta į trijų mokytojų automobilius. 
Gal ką nors apie tai žinai? 

— Jūs ieškote ant ko suversti kaltę. Juk taip? 

— Aš tik klausiu, ar ką nors žinai apie tuos automobilius. 

Vaikinas pažvelgė tiesiai jai į akis. 

— Ne, — atsakė. — Ar jau galiu eiti? 

Panelė Kornvalis juo netikėjo: matė iš jos veido. Bet ji neturėjo 
ką daugiau pasakyti. 

"Tad linktelėdama leido: 

— Grįžk į klasę. 

Nojus išėjo iš jos kabineto, žengė pro visur nosį kaišiojančios 
mokyklos sekretorės stalą ir iššoko į koridorių. Užuot grįžęs į muzikos 


pamoką, išlėkė laukan ir drebėdamas atsisėdo ant laiptelių prie para- 

dinio įėjimo. Buvo be švarko, bet vos juto šaltį; iš visų jėgų stengėsi 
nepravirkti. 

Jau ir čia nebegaliu gyventi, — mąstė jis. — Kad ir kur pasidė- 
čiau, kas nors vis tiek apie mane sužino. Apie tai, ką padariau. 

Apsikabinęs kelius lingavo pirmyn atgal, be galo trokšdamas 
grįžti namo, dabar par, bet eiti buvo per toli, o mama negalėjo arva- 
žiuoti jo pasiimti. 

Išgirdo trinktelint sporto salės duris ir atsisukęs pamatė išeinan- 
čią iš pastato moterį susitaršiusiais šviesiais plaukais. Atpažino ją: ta 
pati reporterė Damarisė Horn. Ji perkirto gatvę ir įsėdo į automobilį. 
Tamsiai žalią. 

Tai jos darbas. 

Jis perbėgo per garvę. 

— Ei! — sušuko ir įniršęs tvojo delnu į moters automobilio 
dureles. — Jūs danginkitės nuo manęs velniop! 

Ji nuleido stiklą ir kone su grobuonišku smalsumu pažvelgė į jį. 

— Sveikas, Nojau. Nori pasikalbėti? 

— Aš tik noriu, kad liautumėtės gadinti man gyvenimą! 

— Kaipgi aš tau gadinu gyvenimą? 

— Visą laiką mane sekiojate! Pasakojate žmonėms apie Baltimorę! 

— Kuo čia dėta Baltimorė? 

Nojus įsistebeilijo į moterį, staiga sumojęs, kad ji visiškai nenu- 
tuokia, apie ką jis kalba. Žingrelėjo atgal. 

— Tiek to, pamirškite. 

— Nojau, aš tavęs nesekiojau. 

— Taip, sekiojote. Mačiau jūsų automobilį. Vakar važiavote pro 
mano namus. Ir užvakar. 

— Ne, tikrai ne. 

— Mieste sekėte mano mamą ir mane! 

— Gerai, tąkart aš tik atsitiktinai važiavau už jūsų. Na, ir kas? 
Ar žinai, kiek šiuo metu miestelyje yra reporterių? Kiek čia važinėja 


žalių automobilių? 

Jis dar šiek tiek atsitraukė. 

— Tik laikykitės nuo manęs toliau. 

— Kodėl mudviem nepasikalbėjus? Galėsi man papasakoti, kas 
iš tikrųjų dedasi mokykloje. Dėl ko kilo visos tos muštynės? Nojau? 
Nojau! 


Jis apsisuko ir nubėgo į mokyklos pastatą. 


Du pitbuliai urzgė ir lojo ant Klerės automobilio, nagais braižy- 
dami dureles. Ji sėdėjo saugiai užsidariusi viduje ir žvelgė į sukiužusį 
ūkio šeimininkų namą. Priešais jį kieme per metų metus susikaupė 
daugybė laužo. Matė plytomis paremtą priekabą ir greta tris aplam- 
dytus ir pradėtus ardyti automobilius. Pro atdaras rūdijančio drabu- 
žių džiovintuvo dureles baugščiai galvą kišo katė. Jankiško taupumo 
krašte nieko neįprasta pamatyti tokius kiemus. Šeimos, pažinusios 
skurdą, kaupia savo šlamštą lyg lobį. 

Ji papypsėjo signalu, paskui kelis colius nuleido lango stiklą ir 
šūktelėjo pro plyšį: 

— Ei? Kas nors namie? 

Sudriskusi užuolaida lange nuslinko į šoną, ir po akimirkos at- 
sidarė durys — pro jas išžengė kokių keturiasdešimties metų šviesia- 
plaukis vyras. Perėjęs kiemą nužvelgė arvykėlę, o šunys lojo ir šokinėjo 
jam prie kojų. Visa to vyro išvaizda atrodė menka: veidas, retėjantys 
plaukai, lyg pieštuku nubrėžti ūseliai. Menka ir priešiška. 

— Aš — daktarė Eliot, — prisistatė ji. — Jūs — ponas Reidas? 

— Aha. 

— Jeigu galima, norėčiau pasikalbėti su jūsų sūnumis. Apie Sko- 
tį Brekstoną. 

— Ką apie jį? 

— Jis ligoninėje. Tikiuosi, jūsų sūnūs galės man papasakoti, kas 
jam pasidarė. 


— Jus gi daktarė. Ar pati nežinote? 

— Manau, jam kvaišalų sukelta psichozė, pone Reidai. Spėju, jis 
ir Teiloras Darnelas vartojo tą patį kvaišalą. Ponia Darnel pasakė, kad 
Skotis ir Teiloras daug laiko leisdavo su jūsų sūnumis. Jeigu galėčiau 
su jais pasikalbėti... 

— Jie niekuo jums nepadės, — atkirto Džekas Reidas ir žengte- 
lėjo nuo Klerės automobilio. 

— Galbūt jie visi drauge eksperimentavo su tuo pačiu kvaišalu. 

— Mano berniukai ne tokie kvaili. 

Vyras apsisuko ir nuėjo argal į namą. Iš piktai sutrauktų jo pečių 
aiškiai buvo matyti, kokią panieką jai jaučia. 

— Nenoriu įvelti jūsų sūnų į nemalonumus! — šūktelėjo ji pa- 
vymui. — Tik mėginu rinkti informaciją! 

Į priebutį išėjo moteris. Metė susirūpinusį žvilgsnį į Klerę, pas- 
kui kažką pasakė Reidui. Užuot atsakęs, vyras įstūmė ją atgal į namą. 
Šunys, privilioti naujo konflikto, pagaliau nubidzeno nuo Klerės ir 
stebėjo priebutį. 

Klerė visai nuleido stiklą ir iškišo galvą. 

— Jeigu negaliu pasikalbėti su jūsų sūnumis, paskambinsiu po- 
licijai, kad tai padarytų už mane. Verčiau norite turėti reikalų su vir- 
šininku Keliu? 

Vyriškis atsisuko, jo veidas buvo perkreiptas pykčio. Dabar ir 
moteris atsargiai iškišo galvą, įsispoksodama į Klerę. 

— Pokalbis būtų visiškai konfidencialus, — nuramino Klerė. — 
Leiskite man su jais pasikalbėti, ir policijos į šį reikalą nevelsiu. 

Moteris kažką pasakė Reidui — sprendžiant iš kūno kalbos, 
prašė. Jis su pasidygėjimu suprunkštė ir piktais žingsniais įtrinksėjo 
į namą. 

Ji atėjo prie Klerės automobilio. Kaip ir Reidas buvo šviesiaplau- 
kė, išblukusio ir bespalvio veido, bet be priešiškumo akyse. Šios vei- 
kiau atrodė trikdančiai bejausmės, lyg seniai visas savo emocijas būtų 
paslėpusi kažkokiame giliame, saugiame sielos kamputyje. 


— Berniukai ką tik grįžo iš mokyklos, — pasakė moteris. 

— Jūs — ponia Reid? 

— Taip, mem. Greisė. — Ji pažvelgė į namą. — Tiems berniu- 
kams jau buvo gana nemalonumų. Viršininkas Kelis perspėjo, kad 
jeigu tai vėl pasikartos... 

— Jam nebūtina apie tai sužinoti. Arvažiavau tik dėl savo paci- 
ento, Skočio. Man reikia žinoti, kokį kvaišalą jis vartojo, ir, manau, 
jūsų berniukai galėtų pasakyti. 

— Jie Džeko berniukai, ne mano. — Moteris pasisuko veidu 
į Klerę, lyg norėtų parodyti, kaip labai svarbu, kad šis faktas būtų 
suprastas. — Negaliu jų priversti su jumis kalbėtis. Bet prašom užeiti 
vidun. Tik pirmiau aš pririšiu šunis. 

Greisė sučiupo pitbulius už antkaklių, nusitempė prie klevo ir 
pririšo grandinėmis. Kai Klerė išlipo iš automobilio ir nusekė paskui 
moterį priebučio link, tie pašėlusiai lojo ir tampė grandines, stengda- 
miesi nutrūkti. 

Peržengti namo slenkstį buvo tas pat, kaip patekti į urvų labirin- 
tą, žemomis lubomis ir užgrioztą. 

— Aš juos pakviesiu, — pasakė Greisė ir išnyko siauroje laipti- 
nėje, palikdama Klerę vieną svetainėje. 

Veikė televizorius, teleparduotuvės kanalas. Kažkas į bloknotėlį 
ant kavos stalelio buvo įrašęs: „Chanel + 5,4 unc., 14,99 dol.“ Klerė 
įkvėpė šio namo atmosferos su pelėsių bei cigarečių dūmų tvaiku ir 
paklausė savęs, ar užtektų vien kvepalų tai skurdo smarvei užmas- 
kuoti. 

Laiprais subildėjo sunkūs žingsniai, ir į kambarį įkėblino du pa- 
augliai. Vienodai trumpai mašinėle apkirptos šviesiaplaukės jų galvos 
atrodė nenatūraliai mažos. Nepasisveikino, tik stovėjo žvelgdami į ją 
abejingomis mėlynomis akimis. Tipiškas šaltas paauglių santūrumas. 

— Čia Edis ir Džei Di, — pristatė Greisė. 

— Aš — daktarė Eliot, — pasisakė Klerė, paskui žvilgtelėjo į 
Greisę. Ši, supratusi to žvilgsnio prasmę, tylėdama paliko svetainę. 


Vaikinai plumprelėjo ant sofos, žvilgsnius iškart nukreipdami į 

televizorių. Net kai Klerė, paėmusi nuotolinio valdymo pultelį, jį iš- 
jungė, abiejų akys tarsi iš įpročio liko įbestos į užtemusį ekraną. 

— Jūsų draugas Skotis Brekstonas ligoninėje, — pranešė ji. — 
Jūs tai žinojote? 

Ilga tyla. Paskui Edis, jaunesnis, galbūt keturiolikos, prašneko: 

— Girdėjome, vakar vakare jis išprotėjo. 

— Tai tiesa. Aš — jo gydytoja, Edi, ir mėginu išsiaiškinti prie- 
žastį. Kad ir ką pasakysite, viskas liks tik tarp mūsų. Man reikia žino- 
ti, kokį kvaišalą jis vartojo. 

Abu berniokai apsikeitė žvilgsniais, kurių prasmės Klerė nesuprato. 

— Žinau, kad jis kažką vartojo, — mygo ji. — Taip pat ir Teilo- 
ras Darnelas. — Tai rodo jų kraujo tyrimai. 

— Tai kodėl mūsų klausiate? — dabar prašneko Džei Di, žemes- 
niu nei Edžio ir vibruojančiu panieka balsu. — Galima suprasti, kad 
jau viską žinote. 

— Nežinau, koks tas kvaišalas. 

— Tai tabletės? — paklausė Edis. 

— Nebūtinai. Manau, kažkoks hormonas. Hormonai — tai 
chemikalai, pasigaminantys gyvuose organizmuose. Augaluose ir gy- 
vūnuose, vabzdžiuose. Mūsų organizmus jie įvairiai veikia. Šis konk- 
retus hormonas paskatina žmones smurtauti. Verčia juos žudyti. Ar 
žinote, ką jis vartojo? 

Edis nuleido akis, lyg staiga bijotų į ją pažvelgti. 

Pagaura nevilties, Klerė toliau įtikinėjo: 

— Ką tik šįryt ligoninėje mačiau Skotį. Jis pririštas kaip koks 
gyvulys. Ak, jau ir dabar jam blogai, bet bus dar blogiau, kai tas kvai- 
šalas nustos veikti. Kai pabus ir prisimins, ką padarė savo motinai. 
Savo seseriai. — Klerė trumpam nutilo, vildamasi, kad jos žodžiai 
prasiskverbs į tas kietakaktes galvas. — Jo motina mirė. Sesuo vis dar 
gaivelėjasi nuo žaizdų. Visą likusį gyvenimą Kitė prisimins savo brolį 
kaip berniuką, mėginusį ją nužudyti. Šis kvaišalas sugriovė Skočio 


gyvenimą. Ir Teiloro. Turite man pasakyti, iš kur jie jo gavo. 

Abu berniukai sėdėjo akis įbedę į kavos stalelį, ir Klerė matė 
tik jų viršugalvius su styrančiais trumpai nukirptais plaukais. Iš nuo- 
bodulio Džei Di pasiėmė nuotolinio valdymo pultelį ir vėl įjungė 
televizorių. Sugriaudėjo reklama, peršanti nuostabų sintetinio sma- 
ragdo pakabuką ir keturiolikos karatų aukso grandinėlę. Aukštosios 
mados elegancija vos už septyniasdešimt devynis ir devyniasdešimt 
devynis. 

Klerė pagriebė iš Džei Di rankos pultelį ir piktai išjungė televi- 
zorių. 

— Jeigu neturite man ką pasakyti, turbūt judviem teks pasikal- 
bėti su viršininku Keliu. 

Edis buvo beprabyląs, paskui žvilgrelėjo į vyresnį brolį ir užsi- 
čiaupė. Tik tada Klerė pastebėjo esminį skirtumą tarp jų: Edis bijojo 
Džei Di. 

Ji padėjo ant stalelio savo vizitinę kortelę. 

— Jeigu persigalvosite, štai kur galėsite mane rasti, — tarė žiū- 
rėdama į Edį ir išėjo iš namo. 

Vos tik pasirodė priebutyje, abu pitbuliai metėsi ant jos, bet juos 
sustabdė grandinės. Džekas Reidas kieme priešais namą skaldė skied- 
rų prakuroms, kirviu poškėdamas į medgalį. Nė nesivargino nura- 
minti savo šunų: galbūt mėgavosi spektakliu, kaip tie varo siaubą šiai 
neprašytai viešniai. Klerė toliau žengė per kiemą, pro rūdijantį drabu- 
žių džiovintuvą ir automobilio be variklio griaučius. Kai atsidūrė ties 
Reidu, šis nustojo mojavęs kirviu ir pažvelgė į ją. Prakaito lašai buvo 
nubėrę jo kaktą ir sudrėkinę blyškius ūselius. Vyras pasirėmė į įkirsto 
medgaliu kirvio kotą, o akyse žibėjo piktdžiuga. 

— Taigi jie neturėjo ko jums pasakyti, a? 

— Manau, turėjo pasakyti labai daug. Galiausiai viskas vis tiek 
išaiškės. 

Šunys lojo dar labiau įsijautę, grandinėmis brūžindami klevo 
kamieną. Klerė metė žvilgsnį į juos, paskui vėl pažvelgė į Reidą. Šio 


rankos tvirčiau sugniaužė kirvio kotą. 

— Jeigu ieškote nemalonumų, — pratarė jis, — verčiau pasižiū- 
rėkite po savo stogu. 

— Ką? 

Jis bjauriai jai nusišypsojo, paskui iškėlė kirvį ir iš visų jėgų per- 


skėlė pliauską. 


Tos par dienos popietę Klerė dirbo savo kabinete, kai išgirdo 
suskambant telefoną. Garsas sklido iš priimamojo, paskui pro duris 
galvą įkišo Vera. 

— Ji nori su jumis pasikalbėti. Sako, šiandien lankėtės pas ją 
namuose. 

— Kas skambina? 

— Amelija Reid. 

Iškart Klerė nukėlė savo telefono ragelį. 

— Daktarė Eliot klauso. 

Nuskambėjo prislopintas Amelijos balsas. 

— Mano brolis Edis... jis manęs paprašė jums paskambinti. Pats 
bijo tai daryti. 

— Ir ką gi Edis nori man pasakyti? 

— Jis nori, kad jūs žinotumėte... — pauzė. Lyg mergaitė būtų 
pertraukusi pokalbį pasiklausyti. Paskui ragelyje vėl pasigirdo jos bal- 
sas, tylus, vos girdimas. — Sakė jums papasakoti apie grybus. 

— Kokius grybus? 

— Visi jų valgė. Teiloras, Skotis ir mano broliai. Mažų mėlynų 
grybų miške. 


Linkolnas Kelis išlipo iš savo pikapo ir batu pataikė ant šakelės 
— žabarėlis trekštelėjo, ir tas garsas lyg šūvis nuaidėjo per ramų ežerą. 
Buvo vėlyva popietė, užtrauktas lietaus debesimis dangus it švininis, 


vandens paviršius lygus tartum juodas veidrodis. 

— Grybauti šiek tiek per vėlus merų laikas, Klere, — sausai 
tarstelėjo jis. 

— Ber vis tiek teks grybauti. 

Iš savo pikapo galo ji pačiupo du vėduoklinius grėblius. Vieną 
padavė Linkolnui. Šis akivaizdžiai nenorom paėmė. 

— Jie turėtų augti šimtą jardų nuo Riedulių aukštyn prieš srovę 
palei upokšnį, — paaiškino Klerė. — Po ąžuolais. Mėlyni grybukai 
laibais koteliais. 

Eliot pasisuko veidu į mišką. Šis anaiptol neatrodė kviečiantis 
įžengti — medžiai pliki ir sustingę, tirštėjanti tamsa po jais. Klerė 
visai nenorėjo ateiti čia tokiu vėliu metu, bet buvo pranašauta audra. 
Jau ir taip gerokai prilijo, tikimasi, kad šiąnakt temperatūra smarkiai 
nukris, tad iki rytojaus viskas bus padengta sniegu. Tai paskutinė jų 
proga iššukuoti pliką žemę. 

— Viską būtų galima paprastai paaiškinti, Linkolnai. Gamtiniu 
toksinu iš šio miško augalų. 

— Ir vaikiai valgė tų grybų? 

— Jie surengė tarsi kokį ritualą. Suvalgyk grybą, ir įrodysi, kad 
esi vyras. 

Juodu ėjo palei upokšnio vagą — iki čiurnų brido per nukritu- 
sius lapus ir brovėsi per laukinių aviečių brūzgynus. Miško paklotę 
kreikė sausos šakelės ir nuo kiekvieno žingsnio trekštelėdavo lyg spro- 
gimo garsas. Vėlyvą rudenį miške pasivaikščiojimas ne iš tyliųjų. 

Atsivėrė nedidelė laukymė, kurioje lyg bokštai stiebėsi ąžuolai. 

— Manau, čia ta vieta, — nusprendė Klerė. 

Juodu ėmėsi grėbstyti lapus, o šlapias sniegas vis drėbė, gelian- 
čios granulės pramaišiui su lietumi viską padengdavo ledo glazūra. 
Abu darbavosi stropiai, tylėdami. Atkapstė šungrybių, vietomis suda- 
rančių baltus „raganos ratilus“, kažkokių skaisčiai oranžinių grybų. 

Mėlyną grybą pirmas surado Linkolnas. Pastebėjo mažutį gau- 
burėlį, pūpsantį iš įdubos tarp dviejų medžio šaknų. Nubraukęs se- 


nus ąžuolo lapus, atidengė kepurėlę. Jau visai temo, ir grybo spalva 

išryškėjo tik pašvietus žibintuvu. Abu pritūpė, čaižomi lietaus ir šlap- 
dribos, pernelyg sušalę ir suvargę, kad jaustų pergalę. Klerė įsimetė 
pavyzdį į plastikinį maišelį su užtrauktuku. 

— Pavažiavus toliau įsikūręs biologas, — pasakė ji. — Gal jis 
žinos, koks tai grybas. 

Tylėdami juodu šliumpsėjo atgal per purvą ir galiausiai išniro iš 
miško. Skėrio ežero pakraštyje abu nustebę sustojo. Pusė kranto lini- 
jos buvo beveik visiškai tamsi. Kur turėjo spindėti namų žiburiai, tik 
kur ne kur pro langą vos vos spingsėjo žvakės šviesa. 

— Netikusi naktis elektros tiekimui nutrūkti, — pakomentavo 
Linkolnas. — Temperatūra nukris iki kokių 20 laipsnių.* 

— Panašu, kad mano ežero gale elektra tebėra, — su palengvė- 
jimu pastebėjo Klerė. 

— Ką gi, po ranka turėkite malkų. Maryr, apledėja laidai. Gali 
ir jums dingti. 

Ji įmetė grėblius į savo pikapo galą ir jau buvo besukanti prie 
kabinos durelių, kai kažkas pagavo jos žvilgsnį. Tik silpnas mirgesys, 
galbūt būtų jo nepastebėjusi, jeigu ne kontrastuojanti į vandenį išsi- 
kišusių Riedulių masyvo juoduma. 

— Linkolnai, — pašaukė ji. — Linkolnai! 

Jis atsisuko nuo savo patrulių automobilio. 

— Ką? 

— Pažvelkite į ežerą. 

Pamažu Klerė nuėjo prie nedidelio, pakrantės dumblą laižančio 
vandens liežuvio. 

Linkolnas nusekė paskui ją. 

Iš pradžių jis tartum nepajėgė suvokti, ką mato. Tik kažkoks 
neaiškus mirgėjimas, lyg ežero paviršiumi raibuliuotų mėnesiena. Ta- 
čiau šiąnakt mėnulio nebuvo, ir virpantis ant vandens šviesos ruožas 


buvo liuminescencinė žaluma. Juodu užsilipo ant vieno iš akmenų ir 


* 


Apie -7 laipsniai Celsijaus. 

pažvelgė virš vandens. Nustebę stebėjo ruožą lyg, žaltį vinguriuojant 
paviršiumi, jo išlinkiai tvieskė sūkuriuojančia smaragdine žara. Judėjo 
ne tikslingai, bet tingiai — tai susitraukdamas, tai išsitermpdamas. 

Staiga šlapdriba subarbeno garsiau, ledo adatėlės smaigstė ežerą. 

Liuminescenciniai žalčio išlinkiai suskilinėjo į tūkstančius skais- 
čių dalelių ir išnyko. 

Ilgą laiką nei Klerė, nei Linkolnas nepratarė nė žodžio. Paskui 
jis sukuždėjo: 

— Kas, po velnių, tai buvo? 

— Anksčiau niekada to nematėte? 

— Gyvenu čia visą savo gyvenimą, Klere. Ir niekada nemačiau 
ko nors panašaus. 

Vanduo dabar buvo tamsus. Nematomas. 


— O aš mačiau, — pasakė ji. 


1 


— Nesu grybų specialistas, — prisipažino Maksas Tarvaile- 
ris. — Bet nuodingą atmainą atpažinčiau, jeigu tokią pamatyčiau. 

Klerė išėmė iš plastikinio maišelio grybą ir padavė jam. 

— Galite mums pasakyti, kas tai? 

Jis užsidėjo akinius ir žibalinės lempos šviesoje tyrinėjo pavyzdį. 
Apvertė, įsižiūrėdamas į kiekvieną gležno kotelio detalę, melsvai žals- 
vą kepurėlę. 

Šlapdriba kapnojo į kotedžo langus, o kamine vaitojo vėjas. 
Elektra dingo prieš valandą, ir sulig kiekviena minute Makso kotedže 
vis labiau vėso. Įsismarkaujanti audra Linkolnui, atrodė, kėlė neri- 
mą. Klerė girdėjo jį vaikščiojant po kambarį, krapštinėjantis prie šal- 
tos malkų krosnies, tvirčiau užstumiant langų skląstukus. Žmogaus, 
patyrusio atšiaurias žiemas, į kraują įaugę įpročiai. Krosnyje uždegė 
laikraščius ir balanas, paskui įmetė pliauską, bet medis buvo žalias ir 
skleidė daugiau dūmų nei karščio. 

Maksas atrodė nekaip. Sėdėjo apsisiautęs vilnone antklode ir pa- 
sidėjęs šalia kėdės dėželę higieninių servetėlių. Gyvas žiemos peršali- 
mų ir nešildomo kotedžo varginamo žmogaus pavyzdys. 

Pagaliau biologas pakėlė traiškanotas akis. 

— Kur jūs šį grybą radote? 

— Aukščiau upeliu nuo Riedulių. 

— Kokių riedulių? 

— Tai vietovės pavadinimas — Rieduliai. Nuolatinė čionykščių 
vaikų priebėga. Šią vasarą jie rado dešimtis tokių grybų. Pirmus me- 
tus juos pastebėjo. Antra vertus, buvo keisti metai. 


— Kuo gi keisti? — pasidomėjo Maksas. 

— Praėjusį pavasarį visi tie potvyniai. O paskui — karščiausia 
vasara, kokia tik kada nors buvo užregistruota. 

Maksas rimtai linktelėjo. 

— Visuotinis atšilimas. Tokių ženklų yra visur. 

Linkolnas žvilgtelėjo į langą, už kurio į stiklą ciksėjo šlapdribos 
adatėlės, ir nusijuokė. 

— Tik ne šiąnakt. 

— Reikia žvelgti plačiau, — paprieštaravo Maksas. — Orai 
keičiasi visame pasaulyje. Katastrofiškos sausros Afrikoje. Potvyniai 
mūsų vidurio vakaruose. Neįprastos augimo sąlygos lemia neįprastų 
darinių atsiradimą. 

— Pavyzdžiui, tokių kaip mėlyni grybai, — papildė Klerė. 

— Arba aštuonkojės amfibijos. — Biologas parodė į knygų len- 
tyną, kur rikiavosi stiklainiai su jo surinktais pavyzdžiais. Dabar buvo 
aštuoni stiklainiai, kiekviename — po apsigimėlį. 

Paėmęs vieną stiklainį Linkolnas įsispoksojo į dvigalvę salamandrą. 

— Jėzau, jūs radote šitą mūsų ežere? 

— Vienoje iš kūdrų pavasarį. 

— Ir, manote, tai dėl visuotinio atšilimo? 

— Aš nežinau, kas tai sukelia. Arba kurios kitos rūšys dar bus pa- 
veiktos. — Maksas vėl sutelkė žvilgsnį į grybą. — Nieko nuostabaus, 
kad augalija nukentės. — Jis pavartė grybą, paskui pauostė. — Nuo 
prakeiktos slogos mano nosis užsikimšusi. Bet, regis, užuodžiu. 

— Ką? 

— Anyžių kvapą. 

Jis padavė grybą Klerei. 

— Aš irgi užuodžiu. Ką tai reiškia? 

Maksas atsistojo ir ištraukė iš knygų lentynos „Iliustruotą miko- 
logijos vadovą “. 

— Ši rūšis auga tiek kiermedžių, tiek spygliuočių miškuose 


nuo vasaros vidurio per visą rudenį. — Jis atvertė knygą ties spal- 

vota įklija. — C/itocybe odora. Kvapioji tauriabudė. Turi šiek tiek 
muskarino, štai ir viskas. 

— Vadinasi, tai ir yra mūsiškis toksinas? — paklausė Linkolnas. 

Klerė vėl susmuko ant kėdės ir nusivylusi atsiduso. 

— Ne, tai ne jis. Muskarinas dažniausiai sukelia virškinamojo 
trakto arba širdies pažeidimo simptomus. O ne smurtingą elgesį. 

Maksas įdėjo grybą argal į plastikinį maišelį. 

— Kai kada, — tarė, — smurto neįmanoma paaiškinti. Ir bū- 
tent tai baugina. Koks netikėtas kartais jis būna. Kaip dažnai pasitai- 
ko be jokios priežasties. 

Vėjas klebeno duris. Lauke šlapdriba perėjo į sniegą ir šis vertėsi 
už lango sūkuriuojančia tiršta baltuma. Nuo malkų krosnies sklido 
tik pati menkiausia karščio užuomina. Linkolnas atsitūpė patikrinti 
ugnies. 


Ta jau buvo užgesusi. 


— Šįvakar mudu su Linkolnu kai ką matėme. Ant ežero, — pa- 
sakė Klerė. — Beveik kaip haliucinaciją. 

Ji ir Maksas sėdėjo priešais židinį Klerės svetainėje, nugaromis 
į šešėlius. Ji prikalbino Maksą persikelti iš savo nešildomo kotedžo, 
pasiūlė jam lovą svečių kambaryje, o dabar, kai juodu pavakarienia- 
vo, įsitaisė priešais ugnį ir pakaitomis įsipildavo iš butelio brendžio. 
Skaisčios liepsnos liežuviai šnypštė apie pliauską, bet kad ir kiek buvo 
visos tos šviesos, kad ir kaip smarkiai degė malkos, atrodė, jog labai 
sunkiai šiluma įveikia kambario vėsą. Lauke sukosi snaigės, paskiros 
plikut plikutėlės forsitijos šakelės brazdino lango stiklą. 

— Ir ką gi jūs ežere matėte? — paklausė jis. 

— Tai plaukė vandens paviršiumi šalia Riedulių. Tokia susiran- 
giusi žalios šviesos gyvačiukė. Ne standaus kūno, bet skysta. Besikei- 
čiančios formos, lyg naftos dėmė. — Klerė gurkštelėjo brendžio ir 


įbedė akis į ugnį. — Paskui prasidėjusi šlapdriba sujudino vandenį. 


180 


O žalia šviesa paprasčiausiai suiro. — Ji pažvelgė į biologą. — Keistai 
skamba, a? 

— Galimas daiktas, į ežerą buvo išpilta kokių nors chemikalų. 
Pavyzdžiui, Auorescencinių dažų. Arba tai galėjo būti biologinis fe- 
nomenas. 

— Biologinis? 

Jis prisidėjo prie kaktos delną, lyg stengdamasis numalšinti be- 
prasidedantį galvos skausmą. 

— Esti bioliuminescuojančių dumblių atmainų. Taip pat tam- 
soje švyti kai kurios bakterijos. Viena jų rūšis egzistuoja simbiozė- 
je su liuminescenciniais galvakojais. Šie prisivilioja priešingos lyties 
partnerį, blyksėdami šviesos organu, kuriam energiją tiekia švytinčios 
bakterijos. 

Bakterijos, — pagalvojo Klerė. — Plūduriuojanti jų masė. 

— Skočio Brekstono pagalvė taip pat buvo nudažyta kažkokia 
liuminescencine medžiaga, — prisiminė Klerė. — Iš pradžių pama- 
niau, kad jis ištepliojo pagalvę kokiais nors savo mėgstamais laisvalai- 
kio dažais. O dabar savęs klausiu, gal tai buvo bakterijos. 

— Nepaėmėte pasėlio bakterijų kultūrai išauginti? 

— Paėmiau pasėlį iš jo nosies išskyrų. Paprašiau laboratorijos 
identifikuoti kiekvieną mikroorganizmą, kuris išaugs, tad kol sulauk- 
sime tyrimo rezultatų, užtruks šiek tiek laiko. Ką jūs aptikote ežero 
vandenyje? 

— Kultūrų pasėlių atsakymų dar nėra, galbūt prieš išvykstant 
reikėtų paimti dar kelis bandinius. 

— Kada jūs išvykstate? 

— Kotedžą išsinuomojau iki šio mėnesio pabaigos. Bet kai orai 
darosi tokie šalti, galėčiau ir anksčiau grįžti į Bostoną. Ten, kur yra 
centrinis šildymas. Jau surinkau pakankamai duomenų. Pavyzdžius 
iš dešimties skirtingų Meino valstijos ežerų, — Markas pažvelgė pro 
langą, į krintantį sniegą, tirštą lyg užuolaida. — Palieku šią vietą la- 


biau užsigrūdinusioms sieloms, tokioms kaip jūsų. 

Židinyje liepsnos blėso. Klerė atsistojo, paėmė iš krūvos beržinę 
pliauską ir įmetė į ugnį. Plona lyg popierius žievė kaipmat įsidegė, 
treškėdama ir kibirkščiuodama. Kurį laiką ji stebėjo šokčiojančias 
liepsnas, mėgaudamasi šiluma, jusdama, kaip užkaista skruostai. 

— Nesu užsigrūdinusios sielos, — tyliai ištarė ji. — Ir nesu tik- 
ra, ar man čia vieta. 

Jis įsipylė į taurelę dar šiek tiek brendžio. 

— Šiose vietose prie daug ko reikia priprasti. Prie izoliuotumo. 
Žmonių. Juos nelengva pažinti. Per tą mėnesį, kai čia esu, jūs vienin- 
telė pakvietėte mane pavakarieniauti. 

Klerė atsisėdo ir pažvelgė į jį, vertindama su didesne simpatija. 
Prisiminė savo pirmąją pažintį su Trankviličiu. Prabėgus aštuoniems 
mėnesiams, kiek žmonių iš tikrųjų pažįsta? Ją perspėjo, kad taip bus, 
kad vietiniai atsargūs su pašaliečiais. Žmonės atklysta į Meiną lyg vėjo 
pagauti arplyšę pūkeliai, pabūna vieną ar du metų laikus, o paskui 
išsibarsto į visas keturias pasaulio puses. Jie neturi šaknų, neturi prisi- 
minimų. Nė pastovumo. Vietiniai tai žino ir kiekvieną naują gyven- 
toją pasitinka įtariai. Pagalvoja, kas atvijo šį pašalietį pas juos, kokios 
paslaptys slypi kieno nors praeityje. Pagalvoja, ar pašalietis neatsineša 
su savimi to užkrato, nuo kurio stengėsi pabėgti. Gyvenimai, nenusi- 
sekę viename mieste, dažnai nenusiseka ir kitame. 

Meiniečiai mato, kaip viskas vyksta. Iš pradžių entuziastingai 
nusiperkamas naujas namas, prie jo sodas su šviežiai sukastomis gel- 
tonųjų narcizų lysvėmis, įsigyjami žieminiai batai ir šilta striukė iš 
„L. L. Bean“ katalogo. Praeina žiema ar dvi. Narcizai pražysta, nu- 
vysta ir toliau niekas jais nesirūpina. Sąskaitos už šildymą pribloškia. 
Mėnesius po pavasario atlydžio pasilieka langai nuo audrų. Išblyšku- 
siu veidu pašalietis pradeda slampinėti po miestą, ilgesingai kalbėti 
apie Floridą, prisiminti paplūdimius, kuriuose drybsodavo, svajoti 
apie miestus, kur nėra purvino metų laiko, nei sniego valytuvų. Ir 
namas, su tokiu užsidegimu suremontuotas, netrukus pasipuošia dar 

Žmonės iš kitur nepasižymi pastovumu. Net ji nebuvo tikra, ar 
čia pasiliks. 

— Tai kodėl panorote į čia persikelti? — paklausė Maksas. 

Klerė atsilošė kėdėje ir stebėjo, kaip liepsnos ryja beržinę pliauską. 

— Ne dėl savęs atsikėliau. Dėl Nojaus. 

Ji pažvelgė aukštyn, antro aukšto link, kur buvo sūnaus miega- 
masis. Viršuje tvyrojo tyla, toks pat tylus visą vakarą buvo ir Nojus. 
Per vakarienę jis svečiui beveik neištarė nė žodžio. O paskui nuėjo 
tiesiai į savo kambarį ir užsidarė duris. 

— Jis dailus berniukas. 

— Jo tėvas buvo labai išvaizdus. 

— O jo mama ne? — Maksas jau buvo beveik ištuštinęs taurelę, 
ir jo veidas židinio šviesoje atrodė įraudęs. — Jūs tokia esate. 

Klerė nusišypsojo. 

— Manau, esate išgėręs. 

— Ne, tik šiuo metu jaučiuosi... jaukiai, — jis padėjo ant stalo 
taurelę. — Tai Nojus panoro persikelti? 

— O, ne. Jį reikėjo tempte ištempti, spyriojosi ir rėkė. Nenorė- 
jo palikti savo mokyklos, draugų. Bet kaip tik todėl mudu turėjome 
išvykti. 

— Bloga kompanija? 

Klerė linktelėjo. 

— Jis įsivėlė į bėdą. Kartu su visa grupele. Buvau užklupta vi- 
sai netikėtai. Nepajėgiau jo suvaldyti, nepajėgiau sudrausminti. Kar- 
tais... — ji atsiduso. — Kartais susimąstau, kad jau visai jį praradau. 

Beržo pliauska smuktelėjo, suspragėdama į žarijas. Šoktelėjusios 
kibirkštys pamažu nusileido į pelenus. 

— Teko imtis drastiškos priemonės, — tęsė ji. — Tai buvo pas- 
kutinis mano šansas susigrąžinti savo įtaką sūnui. Dar po metų ar 
dvejų jis būtų pernelyg suaugęs. Per stiprus. 

— Ar pavyko? 

— Klausiate, ar dingo visos mūsų bėdos? Žinoma, ne. Tik apsi- 
verčiau daugybe kitų rūpesčių. Šiuo girgždančiu senu namu. Medici- 
nos praktika, kurią, regis, pamažu žlugdau. 

— Ar jiems čia nereikia gydytojo? 

— Jie turėjo miestelio gydytoją. Seną daktarą Pomrojų. Pernai 
žiemą jis mirė. Atrodo, vietiniai negali manęs priimti net kaip blan- 
kios jo pamainos. 

— Tam reikia laiko, Klere. 

— Jau aštuoni mėnesiai praėjo, o aš net nedirbu pelningai. 
Kažkas, griežiantis ant manęs dantį, siuntinėja anoniminius laiškus 
mano pacientams. Nubaido juos. — Ji pažvelgė į brendžio butelį ir 
pagalvojo: Velniai nematė. Prisipylė dar taurelę. — Taigi saugodamasi 
žiežirbų papuoliau į ugnį. 

— Tai kodėl jūs pasiliekate? 

— Nes vis tikiuosi, kad bus geriau. Šita žiema praeis, vėl stos 
vasara, ir mes abu būsime laimingi. Bent taip svajoju. Juk svajonės 
padeda mums gyventi. 

Klerė siurbčiojo brendį, pastebėdama, kad dabar liepsnos malo- 
niai neberyškios. 

— O kokia jūsų svajonė? 

— Kad sūnus mane mylės taip pat kaip ir anksčiau. 

— Kalbate taip, lyg tuo abejorumėte. 

Ji atsiduso ir vėl pakėlė prie lūpų taurelę. 


— Motinystė, — tarė, — tai vien tik abejonės. 


Gulėdama lovoje Amelija girdėjo antausių garsus, sklindančius 
iš savo motinos kambario, girdėjo prislopintą kūkčiojimą ir inkštimą, 
piktą kriokimą, lydintį kiekvieną smūgį. 

Kvaila kale. Niekada nemėgink eiti prieš mane. Girdi? Ar girdi? 

Amelija mąstė apie visus dalykus, kurių galėtų imtis, kad tai 


liautųsi, — apie visus dalykus, kurių jau ėmėsi anksčiau. Dukart ji 

paskambino policijai, dukart jie išsivežė Džeką į areštinę, bet po ke- 
lių dienų jis grįždavo, mielai pasitinkamas jos motinos. Viskas veltui. 
Greisė buvo silpna. Greisė bijojo likti viena. 

Aš niekada, niekada neleisiu jokiam vyrui manęs mušti ir likti ne- 
nubaustam. 


Ji užsidengė ausis ir pasislėpė po antklode. 


Džei Di klausėsi smūgių garsų ir jautė, kad ir pats nuo jų įsiaud- 
rina. Aha, kaip tik šitaip su jomis ir reikia elgtis, tėti. Visada taip man 
sakydavai. Tvirta ranka neleidžia joms šakotis. Jis pasivertė arčiau sie- 
nos, priglausdamas ausį prie tinko. Tėvo lova — tiesiai kitapus. Ir tiek 
daug naktų Džei Di prisispausdavo prie pat sienos, klausydamasis 
ritmiškų savo tėvo lovos girgždesių ir tiksliai žinodamas, kas dedasi 
gretimame kambaryje. Jo tėtis — ypatingas, nepanašus į nieką kitą, 
ir nors Džei Di jo šiek tiek prisibijojo, visgi kartu jį dievino. Žavėjosi 
tuo, kaip Džekas tvarkosi namuose, neleisdamas moteriškoms pūstis 
ir reikšti savo valią. Juk taip mokoma Šventajame Rašte, visada sa- 
kydavo Džekas, žmogus — savo namų šeimininkas ir globėjas. Tai 
išmintinga. Vyras yra stambesnis, stipresnis ir, žinoma, jam skirta va- 
dovauti. 

Antausiai liovėsi ir dabar tik girgždėjo lova — aukštyn žemyn. 
Šitaip visada baigdavosi: šiek tiek drausmės, o paskui — geras seno- 
viškas būdas susitaikyti. Džei Di vis labiau ir labiau audrinosi, mau- 
dulys ten, žemai, darėsi nebepakenčiamas. 

Jis atsikėlė ir apgraibomis pro Edžio lovą nusigavo iki durų. Edis 
kietai miegojo — bukagalvis mulkis. Gėda turėti tokį silpną ištižėlį 
brolį. Džei Di išėjo į koridorių ir pasuko vonios kambario link. 

Pusiaukelėje sustojo ties uždarytomis įseserės durimis. Prispaudė 
prie jų ausį. Kažin Amelija miega, ar irgi klausosi tėvų lovos girgždė- 


jimo. Gardus kąsnelis ta mažytė Amelija, nepaliečiamoji. Ir visai čia 


185 


pat, po tuo pačiu stogu. Taip arti, kad jis beveik girdi jos alsavimą, 
uodžia atsklindantį iš už durų mergaitišką kvapą. Ji visada užsirakina 
— nuo tos nakties, kai jis įsėlino į kambarį pasižiūrėti miegančios. 
Tąsyk Amelija atsibudo, pajutusi jį atsegiojant pižamos viršų. Mažoji 
viliokė sukliko, ir į kambarį įsiveržė tėtušis su užtaisytu šratiniu, pasi- 
rengęs ištaškyti kažkokiam įsibrovėliui smegenis. 

Kai tas visas moteriškas kniaukesys nutilo, parslinkęs į kambarį 
Džei Di išgirdo tėtį sakant: 

— Berniukas visada vaikštinėdavo per miegus. Nesuvokė, ką 
daro. 

Džei Di pagalvojo išsisukęs nuo bausmės. Paskui tėtis atėjo pas jį 
į kambarį ir taip užvožė per žandą, kad net akyse sužaibavo. 

Kitą dieną į Amelijos duris buvo įstatyta spyna. 

Džei Di užsimerkė ir pajuto panosę išpilant prakaito. Įsivaizda- 
vo savo gundančią įseserę gulinčią lovoje atmestomis į šalis liaunomis 
rankomis. Prisiminė jos kojas, kokias matė šią vasarą, iš po baltų šor- 
tų, — ilgas ir nurudusias nuo saulės, su vos vos pastebimu auksas- 
palviu pūkeliu ant šlaunų. Dabar jam jau prakaitavo kakta ir delnai. 
Širdis smarkiai daužėsi. Pojūčiai taip paaštrėjo, kad girdėjo aplink 
save nakties zvimbesį, jo viduje elektrinėmis iškrovomis kibirkščiavo 
sūkuriuojantys ir susiduriantys energijos laukai. 

Dar niekada jis nesijautė toks galingas. 

Vėl sugriebė durų rankeną ir staiga įsiuto, kad ta nepasiduoda. 
Po teisybei, tai jį siutino Amelija, išdidžia ir smerkiančia laikysena 
demonstruojanti savo pranašumą. Džei Di siekė ranka žemyn ir pa- 
lietė save, bet iš tikrųjų lietė ją, palenkdamas savo valiai. Versdamas ją 
daryti tai, ko nori jis. Ir nors jo kūnas geidė sekso, kai save patenkino, 
į mintis visai neprašytas įsismelkė vaizdinys, kaip jo pirštai lyg storos 


virvės apsiveja laibą Amelijos kaklą. 


12 


Nojus įstūmė į skrudintuvą dvi duonos riekes ir nuspaudė svirtelę. 

— Jis pasiliko pernakt, ar ne? 

— Taip, jam buvo per šalta miegoti kotedže. Šiandien grįš ten. 

— Taigi mes priimame nakvynei kiekvieną keistuolį, nemokantį 
kūrenti savo krosnies? 

— Prašau, kalbėk tyliau. Jis dar miega. 

— Juk čia ir mano namai! Kodėl turėčiau kalbėti pašnibždom? 

Klerė sėdėjo prie pusryčiams padengto stalo, įrėmusi akis į sū- 
naus nugarą. Nojus vengė į ją žiūrėti — stovėjo nerangus prie virtuvės 
darbastalio, lyg skrudintuvas reikalautų viso jo dėmesio. 

— Tu pyksti, kad priėmiau namuose svečią? Dėl to? 

— Tu jo net nepažįsti ir vis tiek pasikvieti kažkokį keistuolį per- 
nakvoti. 

— Jis ne keistuolis, Nojau, o mokslininkas. 

— Lyg mokslininkai nėra keisti? 

— Tavo tėvas buvo mokslininkas. 

— Ir todėl tas tipas turėtų man patikti? 

Skrebučiai iššoko iš skrudintuvo. Nojus įsimetė juos į lėkštę ir 
atsisėdo prie stalo. Suglumusi Klerė stebėjo, kaip jis pasiėmė peilį ir 
įniko kapoti skrebutį į vis mažesnius ir mažesnius kvadratėlius. Keis- 
ta, anksčiau niekada nebuvo mačiusi jo šitaip darant. Jis perkelia savo 
įsiūtį, pagalvojo. Išlieja ant duonos. 

— Turbūt mano mamelė vis dėlto nėra tokia nepriekaištinga, — 
pareiškė jis, ir Klerė paraudo, įgelta žiauraus komentaro. — Visada 
man kartodavai, kad nesivelčiau į jokias istorijas. Bet tai ne aš priimu 


ką nors permiegoti. 

— Jis tik draugas, Nojau. Nejau man negalima turėti draugų, a? — 
ir nepagalvojusi pridūrė: — Aš netgi turiu teisę susitikinėti su vyrais. 

— Ką gi, pirmyn! 

— Po ketverių metų tu jau mokysies koledže. Turėsi savo gyve- 
nimą. Kodėl aš negaliu turėti savojo? 

Nojus nuėjo prie kriauklės. 

— Manai, aš turiu gyvenimą? — Jis nusijuokė. — Man nuolat 
bandomasis laikotarpis. Esu be paliovos stebimas. Visų. 

— Ką nori tuo pasakyti? 

— Visi mokytojai žiūri į mane kaip į kokį nusikaltėlį. Tarsi tik 
laiko klausimas, kada aš susimausiu. 

— Ar tu ką nors iškrėtei, kad atkreipei jų dėmesį? 

Jis įsiutęs atsisuko į mamą. 

— Aba, tai aš kaltas! Visada aš lieku kaltas! 

— Nojau, ar yra kas nors, ko tu man nepasakai? 

Piktu rankos mostu jis nubloškė du kavos puodelius nuo darbas- 
talio į indaplovę su vandeniu. 

— Tu jau manai, kad aš susimoviau! Niekada nesijauti laiminga 
su manimi. Kad ir koks tobulas stengiuosi būti. 

— Neinkšk man, kad esi verčiamas būti tobulas. Ir aš neturiu 
teisės susimauti. Nei kaip motina, nei kaip gydytoja, ir man tai ge- 
rokai įgriso. Ypač kai, kad ir kaip stengčiausi, tu visada mane dėl ko 
nors kaltini. 

— Kaltinu tave dėl to, — atšovė jis, — kad atsitempei mane į 
šią skylę. 

Jis išdidžiai išstypino laukan, trenkdamas paradinėmis durimis 
taip smarkiai, kad, atrodė, tas garsas aidės amžinai. 

Klerė pasiėmė puodelį — kava jau buvo drungna — ir įnirtin- 
gai atsigėrė, jausdama, kaip dreba jį apgobusios rankos. Kas gi ką tik 
atsitiko? Iš kur visas tas įsiūtis? Juodu ir anksčiau ginčydavosi, bet dar 
niekada Nojus nemėgino jos taip įskaudinti. Niekada nekirto kone 
iki kaulų smegenų. 

Išgirdo nudundant mokyklinį autobusiuką. 
Pažvelgė į sūnaus lėkštę, į nesuvalgyrą skrebutį. Tas buvo suka- 


potas į trupinius. 


— Jam čia ne vieta, daktare Eliot, — pasakė vyresnioji medici- 
nos sesuo. 

Eilina Kalkin, žema, bet kaip moteris tvirto sudėjimo, griaus- 
mingo balso ir su tarnybos armijoje patirtimi, iškart keldavo visuoti- 
nę pagarbą. Kai Eilina prabildavo, gydytojai klausydavosi. 

Nors Klerė buvo dar tik įpusėjusi peržiūrinėti Skočio Brekstono 
ligos istoriją, atidėjo šią į šalį ir atsisuko į Eiliną. 

— Šįryt Skočio dar nemačiau, — pasakė ji. — O ką, iškilo dau- 
giau kokių nors rūpesčių? 

— Po to, kai vidurnaktį jūs papildomai paskyrėte raminamųjų, 
jis nemiegojo. Dabar ramus, bet visą naktį nemiegojo, rėkaudamas 
pareigūnui, kad nuimtų antrankius. Trikdė visų kitų pacientų ramy- 
bės. Daktare Eliot, tas berniukas turėtų būti uždarytas nepilnamečių 
nusikaltėlių izoliatoriuje arba Psichiatrijos skyriuje. Tik ne bendraja- 
me ligoninės skyriuje. 

— Aš dar nebaigiau įvertinti jo būklės. Laukiu laboratorinių ty- 
rimų. 

— Jeigu būklė stabili, argi negalima jo kur nors perkelti? Seselės 
bijo eiti į palatą. Net negali pakeisti lovos baltinių, jeigu to vaiko 
neprilaiko trys žmonės. Mes norėtume, kad jis būtų perkeltas, ir kuo 
greičiau, tuo geriau. 

Laikas priimti sprendimą, mąstė Klerė, eidama koridoriumi į 
Skočio palatą. Jeigu nepavyks diagnozuoti gyvybei pavojingos ligos, 
ilgiau negalės laikyti jo ligoninėje. 

Valstijos policininkas prie Skočio palatos durų pasisveikindamas 
linktelėjo Klerei. 

— Labas rytas, daktare. 

— Labas rytas. Kaip suprantu, su juo nemaža vargo. 

— Pastarąją valandą ramesnis. Nė necyptelėjo. 

— Man reikia jį vėl apžiūrėti. Galėtumėte pastovėti šalia, dėl 
visa ko? 

— Aišku. 

Pastūmęs jis atidarė palatos duris ir vos žengtelėjęs sustojo kaip 
įbestas. 

— Jėzau brangiausias. 

Pirmiausia Klerei užsifiksavo siaubas jo balse. Ji prasispraudė pro 
pareigūną į palatą. Pro ardarą langą pajuto plūstantį šaltą orą ir pama- 
tė kraują, ištaškytą po visą tuščią lovą, nudažiusį pagalvę ir paklodę, 
storai juo ištepliotą tuščią antrankį, karantį nuo šoninio lovos turėk- 
lo. Ant grindų tuoj po antrankiu telkšojo raudonas klanas. Žmogaus 
kūno gabalą, gulintį to klano pakraštyje, būtų sunku atpažinti, jeigu 
ne piršto nagas ir mažutis balto kaulo strampas, kyšantis iš vieno jo 
galo. Tai buvo berniuko nykštys; jis pirštą nusikando. 

Dūsaudamas policininkas susmuko ant grindų ir nusvėrė galvą 
prie kelių. 

— Jėzau, — murmėjo jis. — Jėzau... 

Klerė pamatė per palatos grindis nusitęsiančius basų padų pėd- 
sakus. Nubėgusi prie lango, iš antro aukšto pažvelgė žemyn. 

Kraujas ten buvo susimaišęs su sniegu. Pėdsakai ir dar daugiau 
kraujo driekėsi nuo ligoninės pastato iki miškingos teritorijos. 

— Jis nuėjo į mišką! — šūktelėjo Klerė ir išbėgo iš palatos laip- 
tinės link. 

Nulėkusi į pirmą aukštą atstūmė avarinio išėjimo duris. Iškart 
iki čiurnų įklimpo į sniegą. Kol apibėgo pastatą iki lango, pro kurį 
iššoko Skotis, jai į batus įsismelkė ledinis vanduo. Nenuleisdama akių 
nuo Skočio pėdsakų, sekė jais tolyn per sniego pusnis. 

Pamiškėje sustojo, mėgindama įsižiūrėti, kas slepiasi amžinai ža- 
liuojančių medžių šešėliuose. Ji matė nusidriekiančius pamiške berniu- 


ko pėdsakus ir šen ten skaisčiai raudonas nutiškusio kraujo dėmes. 

Dunksinčia širdimi Klerė įsmuko į mišką. Pavojingiausias — su- 
žeistas Žvėris. 

Be pirštinių, nuo šalčio ir baimės stingstančiomis rankomis ji 
jo sausas žabarėlis. Klerė staigiai apsisuko ir kone sušuko iš palengvė- 
jimo, pamačiusi iš ligoninės atsekusį policininką. 

— Ar matėte jį? — paklausė jis. 

— Ne. Pėdsakai veda gilyn į mišką. 

Policininkas per sniegą atbrido iki jos. 

— Saugos tarnyba jau pakeliui. Taip pat ir Skubiosios pagalbos 
priimamojo personalas. 

Klerė pasisuko veidu į medžius. 

— Girdite? 

— Ką? 

— Vandenį. Aš girdžiu vandenį. 

Ji leidosi bėgti, lankstydamasi po šakomis, kliūdama kojomis. 
Dabar berniuko pėdos vinguriavo į šalis, tartum jis eitų svirduliuo- 
damas. Sniegas, kur buvo parkritęs, vėl suplaktas. Per daug neteko 
kraujo, pagalvojo Klerė. Jis klupinėja ir tuoj tuoj susmuks. 

Vandens šniokštimas vis garsėjo. 

Prasibrovusi pro spygliuočių tankmę ji išniro prie upeliuko. Nuo 
lietaus ir tirpstančio sniego šis pavirto į riaumojantį vandens srautą. 
Kaip paklaikusi puolė ieškoti sniege berniuko pėdsakų ir galiausiai 
šiuos pastebėjo nusitęsiančius kelis jardus palei upelį. 

Paskui, prie vandens, pėdsakai staiga dingo. 

— Matote jį? — šūktelėjo sergėtojas. 

— Jis nuėjo į vandenį! 

Klerė iki pat kelių pūkštelėjo į upelį. Suskato aklai grabinėti po 
vandeniu, čiupdama viską, kas pakliuvo po ranka, — šakas, alaus bu- 
telius. Ir seną aulinį barą. Ji įbrido giliau, iki šlaunų, bet srovė buvo 
tokia srauni, kad vos išsilaikė ant kojų. 

Pėdomis tvirtai įsirėmė į akmenį. Vėl panardino rankas į ledinį 


vandenį. 

Ir užgriebė ranką. 

Taškydamas vandenį atskubėjo policininkas. Berniuko ligoninės 
marškiniai buvo užsikabinę už kažkokio šiekšto; kad išlaisvintų kūną, 
jiems teko perplėšti medžiagą. Abu drauge iškėlė Skotį iš upelio ir 
nutempė į krantą, ant sniego. Berniuko veidas buvo pamėlęs. Jis ne- 
kvėpavo, pulso taip pat nebuvo. 

Klerė puolė gaivinti. Trys įpūtimai, pripildant plaučius oro, 
paskui širdies spustelėjimai per krūtinės ląstos sieną. Vienas du trys 
keturi penki, vienas du trys keturi penki — veiksmų seka buvo pui- 
kiai ištreniruota. Jai vis bespaudinėjant berniuko krūtinę, iš vienos jo 
šnervės plūstelėjo kraujas ir išsiliejo ant sniego. Atstatyk kraujotaką, 
ir kraujas plūstelės į smegenis, į gyvybiškai svarbius organus, bet tai 
reiškia, kad kūnas vėl pradės kraujuoti. Klerė pamatė iš jo sužalotos 
rankos varvant šviežią tamsiai raudoną srovelę. 

Suskambo artėjantys balsai, o paskui sudundėjo jų link bėgančių 
žmonių žingsniai. Šlapia ir drebanti, Klerė pasitraukė į šalį, o Skubio- 
sios pagalbos priimamojo personalas užkėlė Skotį ant neštuvų. 

Ji nusekė paskui juos atgal į ligoninę, į traumatologijos punktą, 
plyšte plyštantį triukšmu ir sumaištimi. Kardiomonitorius rodė skil- 
velių virpėjimą. 

Viena seselė pridėjo berniukui prie krūtinės defibriliatoriaus 
plokšteles ir nuspaudė iškrovos mygtuką. Elektros srovė šovė per 
kūną, Skotis sutrūkčiojo. 

— Vis dar skilvelių virpėjimas, — pranešė daktaras Makne- 
lis. — Vėl spaudinėkite krūtinę. Ar suleidote bretiliumo? 

— Jau leidžiamas, — atsakė seselė. 

— Visiems pasitraukti! 

Dar vienas smūgis. 

— Skilveliai vis tiek virpa, — konstatavo Maknelis ir žvilgtelėjo 
į Klerę. — Kiek laiko jis išbuvo po vandeniu? 

— Nežinau. Galimas daiktas, iki valandos. Bet jis jaunas, o van- 


duo arti užšalimo temperatūros. 

Vaiką, kuris buvo nugrimzdęs į šaltą vandenį, net iš pažiūros at- 
rodantį mirusį, kai kada pavyksta atgaivinti. Dar negalima pasiduoti. 

— Vidinė kūno temperatūra — trisdešimt du laipsniai, — pra- 
nešė seselė. 

— Toliau jį gaivinkite ir kartu šildykite. Galbūt dar turime šansą. 

— Kodėl iš nosies bėga kraujas? — paklausė seselė. — Ar jis 
susitrenkė galvą? 

Skaisčiai raudono kraujo srovelė nuvarvėjo berniuko skruostu ir 
aptaškė grindis. 

— Kai ištraukėme iš vandens, jis jau kraujavo, — pasakė Kle- 
rė. — Galėjo nukristi ant akmenų. 

— Nei skalpo, nei veido traumos požymių nėra. 

Maknelis vėl paėmė defibriliatoriaus plokšceles. 


— Atsitraukite. Vėl duosime smūgį. 


Linkolnas rado ją gydytojų poilsio kambaryje. Persirengusi ope- 
racinės apranga, Klerė gūžėsi ant sofos, bejausmė gurkšnodama kavą, 
ir išgirdo užsitrenkiant duris. Policijos viršininkas įėjo tyliai, ji susivo- 
kė jį čia esant tik tada, kai prisėdo greta ir pasakė: 

— Verčiau eitumėte namo, Klere. Jums nėra ko čia likti. Prašau, 
eikite namo. 

Ji sumirksėjo ir panardino galvą tarp delnų, stengdamasi nepra- 
virkti. Viešai ašaroti dėl paciento mirties reikštų parodyti, kad nebe- 
sivaldai. Sugadinti savo kaip specialisto įvaizdį. Tramdydama ašaras, 
įsitempė visu kūnu. 

— Tik turiu jus perspėti, — tęsė Linkolnas. — Kai išeisite iš 
pastato, apačioje išvysite masinę sceną. Televizijos brigados pastatė 
savo furgonus tiesiai priešais ligoninės išėjimą. Nepraėjusi pro jų ri- 
kiuotę, iki automobilių aikštelės nenusigausite. 


— Neturiu ką jiems pasakyti. 

— Tai nieko ir nesakykite. Jeigu norite, aš padėsiu pro juos pra- 
sibrauti. 

Klerė pajuto ant savo žasto jo ranką. Šitaip švelniai jai priminė, 
kad metas eiti. 

— Paskambinau Skočio artimiesiems, — pasakė ji, persibrauk- 
dama delnu akis. — Tėra tik jo motinos pusseserė. Ji ką tik atvyko iš 
Floridos pabūti su Kite, kol mergaitė atsigaus. Pranešiau, kad Skotis 
mirė, ir žinote, ką ji man atsakė? „Tai palaima.“ — Ji pažvelgė į Lin- 
kolną ir iš akių suprato, kad jis netiki. — Kaip tik taip ji tai pavadi- 
no, — palaima. Dievo bausme. 

Policininkas apkabino ją viena ranka per juosmenį, ir Klerė vei- 
du įsikniubo jam į petį. Jis tylomis tarsi davė leidimą verkti, bet ji 
negalėjo sau leisti tokios prabangos. Dar teks pereiti tą reporterių ri- 
kiuotę, o ji nenorėjo pasirodyti išpurtusiu nuo ašarų veidu. 

Kai juodu išėjo iš ligoninės, jis laikėsi čia pat greta. Kartu su 
pasitikusiu šaltu oru pasipylė ir kryžminių klausimų kruša. 

— Daktare Eliot! Ar tiesa, kad Skotis Brekstonas svaiginosi kvai- 
šalais? 

— ... gandai apie paauglių žudikų gaują? 

— Arjis tikrai nusikando nykštį? 

Apdujusi nuo šauksmų, Klerė aklai įsibrovė į sambūrį, nematy- 
dama nė vieno žmogaus. Prie veido prikišus kasetinį diktofoną, Klerė 
pasijuto besiremianti akimis su moterimi šviesiais liūto karčiais. 

— Juk tiesa, kad šis miestelis turi žmogžudysčių istoriją, besitę- 
siančią šimtus metų? 

== Ka? 

— Tie seni kaulai, kuriuos rado prie ežero. Juk tai būta masinės 
žmogžudystės. O šimtmetį prieš tai... 

Linkolnas skubiai žengtelėjo tarp jų. 

— Traukitės iš čia, Damarise. 

Moteris droviai susijuokė. 


— Eli, juk aš tik dirbu savo darbą, viršininke. 

— Tai keliaukite rašyti apie ateivių iš kitų planetų kūdikius.* 

Šūktelėjo dar vienas balsas: 

— Daktare Eliot? 

Klerė pasisuko ir įsižiūrėjusi į vyriškio veidą atpažino Mičelą 
Grumą. Reporteris žengtelėjo artyn, žvilgsniu ieškodamas jos akių. 

— Flandersas Ajovoje, — ramiai ištarė jis. — Ar ir čia dedasi 
tas pat? 

Ji papurtė galvą ir tyliai atsakė: 


— Aš nežinau. 


x 


Užuomina į 1999-2002 m. populiarų amerikiečių mokslinės fantastikos televizijos 
serialą „Rosvelas“ (Roswell) ir priešpaskutinį jo epizodą „Keturi ateiviai ir kūdikis. 

Vorenui Emersonui nuo šalčio skaudėjo plaučius. Šįryt lauko 
termometras rodė devynis laipsnius,* tad jis apsirengė šiltai — po 
striuke dvejais marškiniais ir nertiniu, užsidėjo kepurę, apsimovė 
kumštinės pirštines, kaklą apsivyniojo šaliku, bet juk neapsisaugosi 
nuo šalčio, kurį įkvepi su oru. Nuo jo peršėjo gerklę, gėlė krūtinę, 
plaučius traukė spazmai. Žygiuodamas keliu pūškavo kaip garvežys. 
Šnypšt-kche, šnypšt-kche. Dar net ne žiema, mąstė Vorenas, o pasau- 
lis jau pavirto į ledą. Juo padengri pliki medžiai, jų šakos blizga lyg 
krištolinės. Slidžiu keliu reikėjo žengti atsargiai, lėtai statant kiekvie- 
ną pėdą ant raibo ledo, apibarstyto iš apygardos sunkvežimių išbyrė- 
jusiu smėliu. Dusyk jis vos vos išsilaikė nepargriuvęs ir, kol pasiekė 
miestelio pakraštį, drebėjo visi kojų raumenys. 

Vorenui įžengus į „Cobb and Morongs“ universalinę parduo- 
tuvę, kasininkė kilstelėjo galvą. Jis nusišypsojo jai kaip ir kiekvieną 
savaitę, visada vildamasis, kad moteris atsakys tuo pačiu. Matė ka- 
sininkės lūpas automatiškai išsilenkiant aukštyn, bet paskui, kai ji 
geriau įsižiūrėjo į Voreno veidą, šypsena sustingo, galutinai taip ir 
nesusiformavusi. Moteris nusuko akis į šalį. 

Tylomis susitaikęs su pralaimėjimu, Vorenas nusigręžė pasiimti 
pirkinių vežimėlio. 

Šiūruodamas batais girgždančiomis grindų lentomis, pavargu- 
sio žmogaus žingsniu jis leidosi po prekių salę sau įprastu maršrutu, 
kaip tai darydavo visada. Stabtelėjo prie lentynų su konservuotomis 
daržovėmis. Ėmėsi apžiūrinėti išdėliotas skardinėles su saldžiaisiais 


* 


Apie -13 laipsnių Celsijaus. 

kukurūzais, žaliosiomis pupelėmis ir burokėliais, tyrinėjo etiketes su 
ryškiomis vasaros gėrybių iliustracijomis. Etiketės meluoja, mąstė jis. 
Nė nepalyginsi tų oranžinių kubelių skardinėlėje su šviežia saldžia 
morka, ką tik išrauta iš šiltos žemės. Stovėjo ten, taip ir nesiekdamas 
ranka ko nors pasiimti, — pagalvojo apie tas daržoves, kurias augino 
vasarą ir kurių dabar taip ilgėjosi. Skaičiavo mėnesius, likusius iki pa- 
vasario, ir dar tuos, kurių reikės naujam derliui užaugti. Tartum visą 
savo gyvenimą laukdavo, kol žiema praeis, arba rengdavosi ateinan- 
čiai. Vorenas pagalvojo: Gana ir gana. Jau ir taip nugyvenau pernelyg 
daug žiemų. Dar vienos neištversiu. 

Paliko vežimėlį ten, kur stovėjo, pro niekada nesišypsančią kasi- 
ninkę patraukė prie durų ir išėjo laukan. 

Stovėjo ant šaligatvio šalia „Cobb and Morongs“ parduotuvės ir 
žvelgė per kelią į ką tik užšalusį ežerą. Jo paviršius skaisčiai spindėjo 
kaip nugludintas veidrodis, nepriekaištingai pasidabruotas, nesuterš- 
tas nė menkiausio sniego dryžio. Čiuožykla, pagalvojo jis ir prisimi- 
nė savo vaikystės žiemas, kai čiuožinėdavo, o po kojomis nuostabiai 
džergždavo pačiūžos. Netrukus ten atsiras vaikų — čiuožinės mosuo- 
dami ledo ritulio lazdomis, o jų ryškiaspalvės striukės tartum konfeti 
skrajos ledu. 

Bet man gana žiemos. Daugiau jos nebenoriu. 

Jis atsikvėpė ir pajuto, kaip giliai plaučiuose nudilgino šaltas 


oras. Skaudžiai. Lyg bausdamas. 


Guobų gatvės namų apyvokos reikmenų parduotuvėlės lange vėl 
tupėjo katinas ir prausėsi, laižydamasis liežuviu. Juodas lyg smala jo 
kailis žvilgėjo saulėje. Klerei einant pro šalį, jis pertraukė savo apsišva- 
rinimo ritualą ir su panieka įsistebeilijo į ją. 

Ji pažvelgė į dangų. Atšiauriai mėlynas — toks būna prieš bjau- 
riai šaltą naktį. Po Skočio Brekstono mirties prieš keturias dienas žie- 


ma galutinai įsitvirtino, žiauriai pareikšdama apie save. Dulsvas ledas 

dabar kaustė visą ežerą, ir šio ryto laikraštyje išspausdinti nekrologai 
baigdavosi įprasta eilute dėl laidotuvių organizavimo: „Laidojama bus 
pavasarį.“ Kai gruntas atitirps. Kai vėl pabus žemė. 

Ar tebebūsiu aš čia pavasarį? 

Klerė įsuko į Odų raugyklos skersgatvį. Viršum vienų durų, lyg 


kokios užeigos iškaba, vėjyje siūbavo lentelė: 
TRANKVILIČIO MIESTO POLICIJA 


Nuėjusi tiesiai į Linkolno kabinetą, Klerė padėjo jam ant rašo- 
mojo stalo paskutinį Weekly Informer numerį. 

Jis pro akinius pažvelgė į ją. 

— Kas nors atsitiko, Klere? 

— Aš ką tik iš Monahano užkandinės, kur visi tik ir kalba apie 
tai. Apie naujausius Damarisės Horn paistalus. 

Jis žvilgtelėjo į antraštę: PROVINCIJOS MIESTELIS BLOGIO GNIAUŽ- 
TUOSE. 

— Čia tik Bostono bulvarinis laikraštpalaikis, — konstatavo 
Linkolnas. — Niekas į tokią medžiagą rimtai nežiūri. 

— Ar perskaitėte? 

— Ne. 

— O visi pas Monahaną perskaitė. Ir yra tokie išsigandę, kad 
kalba laikysiantys po ranka užtaisytus šautuvus, jeigu koks nors velnio 
apsėstas paauglys pamėgintų pavogti jų taip branginamą pikapą ar 
dar ką nors. 

Atsidusęs Linkolnas nusiėmė akinius. 

— Po perkūnais. Tik to dar man ir trūko. 

— Vakar trims pacientams susiuvau plėštines žaizdas. Vienas 
jų — devynmetis, smogęs kumščiu į langą. Šiame miestelyje užtekti- 
nai vargo su vaikais. O dabar pašėlo ir suaugusieji. — Klerė įsirėmė 


abiem rankomis į stalą. — Linkolnai, negalite laukti iki viso miestelio 

gyventojų susirinkimo, su tais žmonėmis turite pasikalbėti dabar. Pri- 
valote užkirsti isterijai kelią. Tie „dinozaurai“ paskelbė vaikų medžio- 
klės sezono pradžią. 

— Net nevispročiai laisvi kalbėti, ką panorėję. 

— Tai nors užčiaupkite savo žmones! Kas tas faras iš jūsų sky- 
riaus, kurį Damarisė cituoja? — Ji bakstelėjo pirštu į bulvarinį laikraš- 
tuką. — Skaitykite. 

Jis nuleido akis į nurodytą skiltį. 


Kas slypi už tą provincijos miestelį apėmusios smurto 
epidemijos? 

Daugelis čionykščių mano žinantys priežastį, bet jų 
aiškinimai vietinę valdžią taip trikdo, kad tik nedaugelis 
sutinka kalbėti oficialiai. Vienas vietos policininkas (prašęs 
neskelbti jo pavardės) neviešai patvirtino šiurpius čionykš- 
čių piliečių teiginius, kad Trankvilitį užvaldė satanistai. 

„Mes gerai žinome, kad čia gyvena raganių, — kalbė- 
jo jis. — Be abejo, jie vadina save „vikanais“ ir tikina esą 
nekalti — tik garbina žemės dvasias ar ką nors panašaus. 
Bet per amžius raganystė buvo susieta su velnio garbinimu, 
tad belieka spėlioti, ką tie vadinamieji žemės garbintojai 
iš tikrųjų veikia naktimis miškuose.“ Paprašytas smulkiau 
paaiškinti, policininkas pasakė: „Gauname nemažai nusis- 
kundimų iš piliečių, girdėjusių miškuose būgnijimą. Kai 
kurie žmonės ant Bukmedžių kalvos matė žybčiojančias 
šviesas, o juk ten — negyvenama giria.“ 

Būgnijimai vėlią naktį ir paslaptingos šviesos miške 
— ne vieninteliai bauginantys ženklai, kad kažkas šiame 
nuošaliame miestelyje negerai. Gandai apie satanistinius ri- 
tualus jau seniai tapo vietinio folkloro dalimi. Viena mote- 
ris prisimena girdėjusi vaikystėje šnabždamas istorijas apie 


slaptas apeigas ir dingstančius naujagimius. O kiti mieste- 

lyje atkartoja siaubą varančius vaikystėje girdėtus pasakoji- 
mus apie apeigas, per kurias šėtonui buvo aukojami maži 


gyvuliai ar net vaikai... 


— Kuris jūsų pareigūnas taip kalba šiai reporterei? — griežtai 
paklausė Klerė. 

Tamsiai užraudusiu iš pykčio veidu Linkolnas staiga pašoko ant 
kojų ir nužirgliojęs iškišo galvą pro duris. 

— Floidai! Floidai! Kas, po velnių, kalbėjosi su ta Damarise 
Horn? 

Šiek tiek baikščiu balsu Floidas atsiliepė: 

— Ee... tai jūs, Linkolnai. Aną savaitę. 

— Taip pat ir kažkas kitas. Kas? 

— Ne aš. — Ir kiek parylėjęs Floidas konfhidencialiai pridūrė: — 
Tiesą sakant, prisibijau tos damutės Damarisės. Toks įspūdis, lyg ke- 
tintų praryti tave gyvą. 

Linkolnas grįžo prie rašomojo stalo. Pyktis dar nebuvo atlėgęs. 

— Skyriuje yra šeši žmonės, — pasakė jis Klerei. — Pamėginsiu 
kuo greičiau išsiaiškinti. Tačiau anoniminio informacijos nutekinimo 
beveik neįmanoma atskleisti. 

— Gal ji susigalvojo citatas? 

— Visai gali būti. Pažįstant Damarisę. 

— Kiek gerai ją pažįstate? 

— Geriau, nei man norėtųsi. 

— Kaip suprasti? 

— Na, mudu drauge neketiname bėgti į Rio, — atkirto jis. — Ji 
velniškai atkakli moteris ir, atrodo, visada pasiekia savo. 

— Taip pat ir su vietos policija. 

Klerė pamatė jo akis vėl užsiplieskiant pykčiu. Akimirką jų 
žvilgsniai susidūrė, ir Klerė netikėtai pajuto traukos kibirkštį. Ją nu- 
stebino, kad tai atsitiko kaip tik dabar. Šįryt jis atrodė ne per geriau- 


siai. Plaukai susitaršę, lyg iš nevilties būtų braukęs juos rankomis, 

marškiniai susiglamžę, akys padėrusios nuo nemigos. Visos darbo ir 
asmeninio gyvenimo įtampos buvo įsirėžusios veide. 

Gretimame kabinete suskambo telefonas. Floidas vėl išdygo 
tarpduryje. 

— Ką tik skambino kasininkė iš „Cobb and Morongs“. Daktare 
Eliot, veikiausiai jums teks ten nuvažiuoti. 

— Kodėl? — paklausė Klerė. — Kas atsitiko? 

— Ak, vėl tas Vorenas Emersonas. Senioką ištiko dar vienas 


priepuolis. 


Ant šaligatvio susitelkė minia žioplių. Rato viduryje gulėjo senis 
apibrizgusiais drabužiais, jo galūnės tampėsi nuo epilepsijos priepuo- 
lio. Iš žaizdos skalpe sunkėsi kraujas, ir žvarbiame vėjyje bauginanti 
raudona dėmė bematant stingo ant šaligatvio. Niekas iš aplinkinių 
nemėgino žmogui padėti, tik laikėsi nuošaly, lyg bijotų jo prisiliesti, 
bijotų net prisiartinti. 

Klerė atsiklaupė ir pirmas jos rūpestis buvo apsaugoti, kad jis dar 
labiau nesusižeistų ar neįkvėptų į plaučius savo sekretų ir neuždustų. 
Ji pavertė žmogų ant šono, nurišo jam šaliką ir pakišo po skruostu, 
kad nesiliestų į ledinį šaligarvį. Nuo šalčio vyro oda buvo paraudusi, 
ne pamėlusi; pulsas — dažnas, bet stiprus. 

— Ar ilgai jam trunka priepuolis? — šūktelėjo į apspitusią 
minią. 

Jos klausimą pasitiko tyla. Pakėlusi galvą Klerė pamatė, kad 
žiopliai pasitraukė dar toliau, o jų žvilgsniai buvo sutelkti į gulintį 
žmogų. Vien tik ūžavo vėjas, šuorais pučiantis nuo ežero, plaikstantis 
paltus ir šalikus. 

— Ar ilgai? — pakartojo dabar jau irzliu iš nekantrumo balsu. 

— Penkias, gal dešimt minučių, — galiausiai atsakė kažkas. 

— Iškviesta greitoji? 


Susirinkusieji sutartinai gūžtelėjo ir papurtė galvas. 

— Tai tik senasis Vorenas, — pasakė viena moteris, kurią Klerė 
atpažino kaip universalinės kasininkę. — Anksčiau jam niekada ne- 
prireikdavo greitosios. 

— Na, o dabar reikia! — bloškė Klerė. — Kvieskite! 

— Traukuliai silpsta, — atsakė kasininkė. — Dar minutė, ir 
priepuolis baigsis. 

Dabar Voreno galūnės trūkčiojo tik protarpiais, jo smegenys 
siuntė paskutinius elektrinės audros pliūpsnius. Pagaliau seniokas su- 
glebo. Klerė patikrino jo pulsą: tas tebemušė tvirtai, ritmingai. 

— Matote, jam viskas gerai, — pasakė kasininkė. — Jis visada 
kuo puikiausiai atsigauna. 

— Jam reikia susiūti žaizdą. Taip pat įvertinti neurologinę būklę. 
Kas jo gydytojas? 

— Anksčiau buvo Pomrojus. 

— Ką gi, ir šiuo metu kažkas jam turi išrašinėti vaistus nuo prie- 
puolių. Kokia jo ligos istorija? Ar kas nors žinote? 

— Kodėl jums nepaklausus Voreno? Jis peikėjasi. 

Klerė pažvelgė žemyn ir pamatė Voreną Emersoną pamažu atsi- 
merkiant. Nors apsuptas žmonių, jis spoksojo tiesiai į dangų, lyg šį 
matytų pirmą kartą. 

— Pone Emersonai, — pašaukė ji. — Galite pažvelgti į mane? 

Jis nereagavo; tartum užsimiršęs iš nuostabos, akimis sekė lėtai 
plaukiančius virš galvos debesis. 

— Vorenai? 

Pagaliau seniokas sutelkė žvilgsnį į ją, raukdamas kaktą, lyg 
stengtųsi suprasti, kodėl ši nepažįstama moteris į jį kreipiasi. 

— Mane ištiko dar vienas, — sumurmėjo jis. — Ar ne? 

— Aš — daktarė Eliot. Greitoji jau pakeliui, nuveš jus į ligoninę. 

— Noriu namo... 

— Prasiskėlėte galvą, reikia susiūti žaizdą. 

— Bet mano katė... mano katė namie. 


— Jūsų katei nieko neatsitiks. Kas jūsų gydytojas, Vorenai? 

Jis tartum stengėsi prisiminti. 

— Daktaras Pomrojus. 

— Daktaras Pomrojus jau miręs. Kas jus gydo dabar? 

Jis papurtė galvą ir užsimerkė. 

— Nesvarbu. Jau nesvarbu. 

Klerė išgirdo artėjančios greitosios sireną. Mašina sustojo prie 
šaligatvio, iš jos iššoko du sanitarai. 

— Ak, tai tik Vorenas Emersonas, — konstatavo vienas jų tokiu 
tonu, lyg turėtų reikalų su tuo pacientu kasdien. — Jam vėl priepuolis? 

— Ir gana gili žaizda skalpe. 

— Gerai, Vorenai, senas drauguži, — tarė sanitaras. — Panašu, 
kad tau teks pasivažinėti. 

Greitosios automobiliui nuvažiavus, Klerė virė pykčiu. Pažvelgė 
į kraują, jau sustingusį ant ledo. 

— Negaliu patikėti, žmonės, — prašneko ji. — Negi taip niekas 
ir nebandėte jam padėti? Nejau visiems nusispjauti? 

— Jie tik išsigandę, — pasakė kasininkė. 

Klerė pasisuko į moterį. 

— Nors jo galvą galėjote apsaugoti. Priepuolio nėra ko bijoti. 

— Mes to ir nebijome. Bijome jo. 

Nesusigaudydama Klerė palingavo galva. 

— Bijote seno žmogaus? Kuo jis galėtų būti pavojingas? 

Tą klausimą pasitiko tyla. Klerė apsidairė į veidus aplink, bet visi 
vengė pažvelgti jai į akis. 


Niekas nepratarė nė žodžio. 


Kai Klerė atvažiavo į ligoninę, Skubiosios pagalbos priimamojo 
gydytojas jau buvo susiuvęs Voreno Emersono skalpą ir į prisegtą prie 
lentelės popieriaus lapą keverzojo pastabas. 

— Reikėjo aštuonių siūlių, — pasakė Maknelis. — Be to, jis 


šiek tiek nušalo nosį ir ausis. Turbūt kurį laiką gulėjo šaltyje. 

— Bent dvidešimt minučių, — patvirtino Klerė. — Manote, jį 
reikia guldyti? 

— Na, epilepsijos priepuoliai — lėtinė problema, o neurologinė 
jo būklė atrodo nesutrikusi. Vis dėlto jis susitrenkė galvą. Negaliu 
pasakyti, ar sąmonę prarado nuo priepuolio, ar nuo galvos trinkte- 
lėjimo. 

— Ar jis turi kokį pirminės priežiūros gydytoją? 

— Šiuo metu ne. Mūsų turimais duomenimis, paskutinį kar- 
tą jis hospitalizuotas aštuoniasdešimt devintaisiais, paguldė daktaras 
Pomrojus. — Maknelis pasirašė Skubiosios pagalbos priimamojo lape 
ir pažvelgė į Klerę. — Norite jį prisiimti? 

— Kaip tik ketinau pasisiūlyti, — atsakė ji. 

Maknelis įteikė jai seną Emersono ligos istoriją. 

— Smagaus skaitymo. 

Aplanke buvo Emersono hospitalizacijos 1989-aisiais duome- 
nys, taip pat daugybės jo apsilankymų per visus tuos praėjusius metus 
santraukos. Pirmiausia ji ėmėsi 1989-ųjų priėmimo anamnezės ir fizi- 
nės būklės apibūdinimo. Atpažino vingrų daktaro Pomrojaus braižą. 
Įrašas šykštus, užfiksuoti tik esminiai faktai: 


Anamnezė: Vyriškis, 57 metų, baltasis, prieš penkias die- 
nas skaldydamas kirviu malkas prakuroms netyčia prasikirto 
kairę pėdą. Žaizda sutino, skausminga, ligonis negali primin- 
ti kojos. 

Fizinė būklė: temperatūra 99 laipsniai. * Kairėje pėdoje 
dviejų colių ilgio kirstinė žaizda, jos kraštai susitraukę. Ap- 
linkinė oda šilta, paraudusi, jautri. Padidėję kairės kirkšnies 
limfmazgiai. 

Diagnozė: uždegimas. 

Paskyr.: antibiotikai į veną. 


37,5 laipsniai Celsijaus. 

Nei ankstesnės medicininės anamnezės, nei socialinės padėties 
apibūdinimo — nieko, kas rodytų, kad ta užkrėsta pėda — gyvo 
žmogaus. 

Klerė pervertė puslapius iki Skubiosios pagalbos priimamojo 
įrašų. Dvidešimt penki lapai apie dvidešimt penkis apsilankymus per 
trisdešimt metų, visi dėl tos pačios priežasties: „Lėtinės epilepsijos prie- 
puolis su traukuliais...“ „Priepuolis, žaizda skalpe...“ „Priepuolis, per- 
plėštas skruostas...“ Priepuolis, priepuolis, priepuolis. Kas kartą dakta- 
ras Pomrojus jį paprasčiausiai išleisdavo detaliau neištyręs. Ji neaptiko 
jokių įrašų apie kokias nors diagnostines pastangas. 

Daktarą Pomrojų pacientai gal ir mylėjo, bet šiuo konkrečiu 
atveju jis akivaizdžiai buvo aplaidus. 

Klerė nuėjo į apžiūros kabinetą. 

Vorenas Emersonas gulėjo aukštielninkas ant procedūrinio stalo. 
Visos tos tviskančios įrangos apsupty jo drabužiai atrodė dar labiau 
nusidėvėję, apskurę. Nemenkas jo plaukų lopinys buvo nuskustas ir 
ką tik susiūta žaizda jau sutvarstyta. Jis išgirdo įeinančią Klerę ir pa- 
mažu pasisuko pažiūrėti. Regis, atpažino: nežymi šypsenėlė ištempė 
jo lūpas. 

— Pone Emersonai, — prašneko ji. — Aš daktarė Eliot. 

— Jūs ten buvote. 

— Taip, kai jus ištiko priepuolis. 

— Norėjau jums padėkoti. 

— Už ką? 

— Nemėgstu atsibusti vienas. Nemėgstu, kai... — Jis nutilo ir 
įsmeigė akis į lubas. — Dabar galiu eiti namo? 

— Kaip tik apie tai turime pasikalbėti. Kai daktaras Pomrojus 
numirė, niekas nesekė jūsų būklės. Norėtumėte, kad būčiau jūsų gy- 
dytoja? 

— Nelabai man jau bereikia gydytojo. Niekas niekuo jau nepadės. 

Šypsodamasi Klerė spustelėjo jam petį. Po visais tais suplėkusios 


aprangos sluoksniais jis atrodė palaidotas, mumifikuotas. 

— Manau, galiu jums padėti. Pirmiausia, ką reikia padaryti, — 
tai suvaldyti jūsų priepuolius. Kaip dažnai jie ištinka? 

— Nežinau. Kartais atsibundu ant grindų ir sumoju, kad jis 
buvo ištikęs. 

— Namie nieko daugiau nėra? Gyvenate vienas? 

— Taip, ponia. — Jis liūdnai vos vos šyptelėjo. — Tai yra, išsky- 
rus mano katę Moną. 

— Jūsų 2womone, kaip dažnai ištinka priepuoliai? 

Jis dvejojo. 

— Kelis kartus per mėnesį. 

— Ir kokius vaistus vartojate? 

— Jau prieš kažkiek metų jų atsižadėjau. Visos tos tabletės man 
nepadeda. 

Klerė suirzusi atsiduso. 

— Pone Emersonai, juk negalima šitaip paprastai nutraukti vaistų. 

— Bet jų man nebereikia. Jau esu pasirengęs mirti. 

Jis pasakė tai ramiai, be baimės, be menkiausios savigailos balse. 
Tik konstatavo faktą. Netrukus aš numirsiu, ir nieko dėl to nepadarysi. 

Ji buvo girdėjusi tokių pranašysčių ir iš kitų pacientų. Jie patek- 
davo į ligoninę toli gražu ne terminalinės būklės, bet vis tiek su tyliu 
įsitikinimu Klerei sakydavo: „Šįsyk aš nebegrįšiu namo.“ Ji mėginda- 
vo juos nuraminti, nors ir jausdavo sielą šiurpinančią jau artėjančios 
mirties žvarbą. Atrodė, pacientai visada žinodavo, kad galas netoli. 
Kai sakydavo, kad mirs, tai ir numirdavo. 

Žvelgdama į ramias Voreno Emersono akis ji jautė tą žvarbą. 
Bet, nupurčiusi ją nuo savęs, toliau tęsė medicininę apžiūrą. 

— Turiu pasižiūrėti į jūsų akis, — pasakė ji, paimdama ofral- 
moskopą. 

Jis nuolankiai atsiduso ir leido ištyrinėti tinklaines. 

— Ar kada nors dėl savo priepuolių lankėtės pas neuropatologą? 


Smegenų specialistą? 

— Tik sykį, seniai. Kai buvau septyniolikos. 

Nustebusi Klerė atsitiesė ir išjungė oftalmoskopo lemputę. 

— Juk tai beveik prieš penkiasdešimt metų. 

— Jis pasakė, kad man epilepsija. Ir kad tai — visam gyvenimui. 

— Ir po to daugiau nesilankėte pas neuropatologą? 

— Ne, ponia. Daktaras Pomrojus manimi rūpinosi, kai sugrįžau 
į Trankvilitį. 

Ji toliau tęsė apžiūrą, tačiau kokių nors neurologinių sutrikimų 
neaptiko. Širdies ir plaučių veikla normali, pilve neapčiuopė jokių 
darinių. 

— Ar kada nors daktaras Pomrojus jums atliko smegenų skena- 
vimą? 

— Prieš kelerius metus, kai parkritau ir susimušiau galvą, nu- 
siuntė į rentgeną. Manė, galbūt prasiskėliau kiaušą, bet tai nepasitvir- 
tino. Maryt, turiu labai tvirtą galvą. 

— Ar į kokią nors kitą ligoninę buvote patekęs? 

— Ne, ponia. Beveik visą gyvenimą gyvenu Trankvilityje. Nie- 
kada netraukė išsikelti kur nors kitur. — Vyro balse nuskambėjo gai- 
lestis. — O dabar jau per vėlu. 

— Kam per vėlu, pone Emersonai? 

— Antro šanso Dievas mums nesuteikia. 

Ji neaptiko jokios patologijos. Vis dėlto išleisti jį į tuščius namus 
buvo neramu. 

Taip pat galvoje vis kirbėjo jo žodžiai: Jau esw pasirengęs mirti. 

— Pone Emersonai, noriu pernakt jus palaikyti ligoninėje ir at- 
likti kelis tyrimus. Vien tam, kad įsitikinčiau, jog nėra kokių nors 
kitų tų priepuolių priežasčių. 

— Veik visą gyvenimą juos turėjau. 

— Ber daugelį metų nebuvote tikrintas. Noriu vėl jums paskirti 
vaistų ir padaryti keletą smegenų nuotraukų. Jeigu viskas atrodys ge- 


rai, rytoj išleisiu namo. 

— Mona nemėgsta vaikščioti alkana. 

— Jūsų katei nieko neatsitiks. Šiuo metu turite galvoti apie save. 
Apie savo sveikatą. 

— Nuo vakar vakaro ji nešerta. Miauksės... 

— Pasirūpinsiu, kad jūsų katė būtų pamaitinta, jeigu tik tokia 
priežastis. Na, tai kaip? 

Minutėlę jis tyrinėjo ją akimis, mėgindamas nuspręsti, ar galima 
patikėti savo geriausios, galbūt vienintelės draugės gerovę moteriai, 
kurią vos pažįsta. 

— Tuno, — pagaliau prašneko. — Šiandien ji tikėsis tuno. 

Klerė linktelėjo. 

— Taip ir bus, tunas. 

Grįžusi į medicinos seserų postą, pirmiausia Klerė paskambino 
į rentgeno skyrių. 

— Guldau pacientą, Voreną Emersoną. Noriu užsakyti jo galvos 
smegenų kompiuterinę tomografiją. 

— Diagnozė? 


— Epilepsijos priepuoliai. Reikia atmesti smegenų auglį. 


Klerei rašant į ligos istoriją Voreno anamnezę ir medicininės 
apžiūros duomenis, į Skubiosios pagalbos priimamąjį linguodamas 
galva atsibastė Adamas Delrėjus. 

— Ką tik mačiau iš lifto išvežamą Voreną Emersoną, — kreipėsi 
jis į vieną iš seselių. — Kas, po velnių, jį paguldė? 

Klerė pakėlė galvą, jausdama jam dar stipresnę negu kada nors 
anksčiau antipatiją. 

— Aš, — šaltai atsakė. — Šiandien jį ištiko epilepsijos priepuolis. 

Delrėjus prunkštelėjo. 

— Emersonui priepuoliai metų metais. Visą gyvenimą epileptikas. 

— Bet kam gali išsivystyti smegenų auglys. 

— Ei, jeigu norite jį pasiimti, tai nusipelnote šventosios aureo- 
lės. Pomrojus daug metų dėl jo skundėsi. 

— Kodėl? 

— Niekada nevartojo paskirtų vaistų. Štai kodėl jį nuolat tampo 
traukuliai. Be to, jis turi medicinos draudimą nepasiturintiesiems, tad 
sėkmės sulaukti atlygio. Bet turbūt yra ir blogesnių būdų mūsų mo- 
kesčių mokėtojų pinigams leisti, nei padavinėti seniokui Emersonui į 
lovą pusryčius. — Delrėjus nusijuokė ir išėjo. 

Ji taip smarkiai brūkštelėjo parašą į ligos istoriją, kad rašiklio 
galas kone perplėšė lapą. Visi tie tyrimai, kuriuos užsakė, taip pat 
paciento naktis ligoninėje sudarė nemažas biudžeto išlaidas. Galbūt 
Emersono atmintis šlubuoja; galbūt daktaras Pomrojus neseniai vis 
dėlto atliko nuodugnius tyrimus, nors ji tuo abejojo. Iš to, kiek matė 
jo medicininių dokumentų, Pomrojus buvo abejingas klinicistas — 
veikiau iš jo tikėtumeis, kad išrašys receptą kokiai nors naujai tabletei, 
nei vargs aiškindamasis paciento simptomų priežastis. 

Klerė paliko ligoninę ir išvažiavo į Trankviliųį. Iki pasiekė savo 
kabinetą, jai rūpėjo tik viena: peržiūrėti Emersono ambulatorinę kor- 
telę ir sau pačiai įrodyti, kad sprendimas jį hospitalizuoti buvo pa- 
grįstas. 

Kai Klerė į žengė į priimamąjį, Vera kalbėjo telefonu. Pridengusi 
delnu ragelį, ji pranešė: 

— Jums skambina Maksas Tatvaileris. 

— Atsiliepsiu iš savo kabineto. Galėtum man surasti Voreno 
Emersono bylą? 

— Voreno Emersono? 

— Taip, ką tik jį paguldžiau į ligoninę dėl epilepsijos priepuolių. 

— Kodėl? 

Klerė sustojo savo kabineto tarpduryje ir atsisukusi piktai pa- 
žvelgė į Verą. 


— Kodėl visi šiame miestelyje abejoja mano sprendimu? 

— Na, aš tik nusistebėjau, — atsakė Vera. 

Klerė uždarė duris ir įsmuko į krėslą prie rašomojo stalo. Dabar 
teks atsiprašyti ir Veros. Papildyti vis ilgėjantį savųjų 7204 cu/pa sąra- 
šą. Šiuo metu nebuvo nusiteikusi su kuo nors kalbėtis, tad nenorom 
nukėlė telefono ragelį. 

— Alio, Maksai? 

— Turite laiko kalbėtis? 

— Nė neklauskite. 

— A. Tad pasistengsiu trumpai. Pamaniau, jums bus įdomu su- 
žinoti, kad patvirtinta, jog ten buvo mėlynasis grybas. Nusiunčiau 
jį vienam mikologui, ir jis sutiko, kad tai C/itocybe odora, kvapioji 
tauriabudė, anyžių kvapo. 

— Kiek toksiška? 

— Tik vos vos. Nedideli muskarino kiekiai neturėtų sukelti ko 
nors daugiau nei lengvą virškinamojo trakto sutrikimą. 

Ji atsiduso. 

— Taigi atsidūrėme aklavietėje. 

— Panašu. 

— O kaip tie ežero vandens mėginiai? Ar tyrimų rezultatai su- 
grįžo? 

— Taip, turiu čia kai kuriuos dar negalutinius. Luktelėkite, pa- 
siimsiu... 

Pabeldusi į duris įėjo Vera su Voreno Emersono kortele. Nepa- 
sakė nė žodžio, tik numetė ant stalo aplanką ir išėjo. Laukdama, kol 
linijoje vėl atsilieps Maksas, Klerė atsivertė kortelę ir žvilgtelėjo į pir- 
mą puslapį. Datuotas 1932-aisiais, Emersono gimimo metais. Buvo 
aprašytas nekomplikuotas ponios Agnesės Emerson gimdymas, per 
kurį priimtas sveikas berniukas. Daktaro pavardė — Higinsas. Kiti 
puslapiai skirti kūdikio būklės parikrinimams ir įprastiems apsilan- 
kymams vaikystėje. 

Ji pervertė dar vieną puslapį ir susiraukė, pamačiusi datą: 


1956 m. Dešimties metų tarpsnis tarp ankstesnio įrašo ir šio. Pirmą 

kartą kortelėje pasirodė daktaro Pomrojaus parašas. Klerė ėmė skaity- 
ti, kas jo įrašyta, bet ją pertraukė linijoje vėl pasigirdęs Makso balsas. 

— Bakterijų pasėlių kultūrų atsakymų dar negavau, — pranešė 
jis. — Kol kas matau, kad dioksino, švino ir gyvsidabrio kiekiai ne- 
viršija saugių ribų... 

Klerės dėmesys staiga nukrypo į kortelę. Į tai, ką Pomrojus para- 
šė paskutinėje pastraipoje: Po savo arešto 1946 metais daugiau jokiais 
smurtiniais veiksmais nepasireiškė. 

— ... iki kitos savaitės turėtume sužinoti daugiau, — kalbėjo 
Maksas. — Ber bent kol kas vandens kokybė atrodo gana gera. Jokių 
cheminio užterštumo požymių. 

— Man reikia eiti, — įsiterpė Klerė. — Paskambinsiu jums 
vėliau. 

Padėjo ragelį ir dar kartą perskaitė Pomrojaus įrašą nuo pradžios 
iki galo. Parašyta tais metais, kai Vorenui Emersonui sukako dvide- 
šimt penkeri. 

Tais metais jis buvo išrašytas iš valstijos Psichiatrijos ligoninės 


Augustoje. 


Tūkstantis devyni šimtai keturiasdešimt šeštieji. Kurį mėnesį 
Vorenas smurtavo? 

Klerė stovėjo Tranguility Gazette archyvų pusrūsyje, žvelgdama 
į medinę spintą per visą sieną. Kiekvienas stalčius buvo pažymėtas 
metais. Ji išsitraukė 1946-ųjų stalčių, nuo liepos iki gruodžio. 

Viduje gulėjo šeši Gazette numeriai. 1946-aisiais tai buvo mė- 
nesinis laikraštis. Puslapiai trapūs ir pageltę, skelbimai papuošti mo- 
terimis vapsvos liemeniu, pūstais sijonais ir elegantiškomis skrybėlai- 
tėmis. Klerė atsargiai vertė liepos numerio puslapius, peržvelgdama 
antraštes: REKORDINIAI KARŠČIAI KOMPENSUOJA LIETINGĄ PAVASARĮ... 


DIDŽIAUSIAS IKI ŠIOL VASAROTOJŲ SKAIČIUS... BERNIUKAI NUTVERTI 

SU NELEGALIAIS FEJERVERKAIS... LIEPOS 4-OSIOS PARADAS SUTRAUKIA 
REKORDINES ŽIŪROVŲ MINIAS. Tokios pat antraštės turbūt pasirodo 
kiekvieną liepą, pagalvojo ji. Vasaros visada buvo paradų ir krauja- 
siurbių vabzdžių metų laikas, ir tos antraštės priminė jos pirmąją va- 
sarą Meine. Valgomų nuo burbuolės saldžiųjų kukurūzų gurgždesį ir 
ankštinius žirnelius, odą dilgčiojantį citrinžolių aliejų. Gera tai buvo 
vasara, kaip ir 1946-ųjų. 

Ji ėmėsi rugpjūčio ir rugsėjo numerių, kuriuose perskaitė nau- 
jienas apie keptos žuvies piknikus, bažnytinius šokius ir plaukimo 
varžybas ežere. Buvo ir nemalonių naujienų: susidūrus trims automo- 
biliams du žmonės hospitalizuoti, dėl neatsargumo gaminant valgį 
iki pamatų sudegė namas. Savo dalį pasiėmė rajono parduotuvių ilga- 
pirščiai. Gyvenimas vasarotojų krašte nebuvo tobulas. 

Klerė perėjo prie spalio numerio ir iškart į akis krito antraštė 
ryškiu šriftu: 

PENKIOLIKMETIS UŽKAPOJO SAVO TĖVUS, PASKUI PATS IŠKRITO 
PRO LANGĄ IR MIRĖ; JAUNESNĖS SESERS VEIKSMAI PRIPAŽINTI KAIP AIŠ- 
KI SAVIGYNA. 

Nepilnametis neįvardytas, bet buvo išspausdinta nužudytų tėvų 
nuotrauka: šypsančios dailios ramsiaplaukės poros, pasipuošusios ge- 
riausiais šventadienio drabužiais. Klerė sutelkė dėmesį į užrašą po fo- 
tografija, nurodantį nužudytos poros tapatybę: Marta ir Frenkas Ki- 
tingai. Pavardė jai buvo girdėta — žinojo, kad vietos teisėja vadinasi 
Airisė Kiting. Nejau giminės? 

Jos žvilgsnis nuslydo į kitą antraštę žemiau: 

VIDURINĖS MOKYKLOS VALGYKLOJE ĮSIPLIESKIA KUMŠTYNĖS. 

Paskui į dar vieną: 

PASIGESTA ATVYKĖLĖS Iš BOSTONO; MERGINA PASKUTINĮ KARTĄ 
MATYTA SU VIETINIU JAUNIMU. 

Pusrūsis buvo nešildomas, ir Klerė juto savo rankas sustingus į 


ledą. Bet tas šaltis sklido iš vidaus. 

Ji pasiėmė lapkričio numerį ir įsistebeilijo į pirmą puslapį. Iš jo 
šaukte šaukė antraštė: 

KETURIOLIKMETIS SUIMTAS UŽ TĖVŲ NUŽUDYMĄ. DRAUGAI IR 
KAIMYNAI PRIBLOKŠTI „ŠVELNAUS VAIKO“ NUSIKALTIMŲ. 

Šaltis išplito visu jos stuburu. 


Tai vėl kartojasi, — pagalvojo ji. 

— Kodėl man nepasakėte? Kodėl laikėte tai paslaptyje? 

Linkolnas perėjo savo kabinetą ir uždarė duris. Paskui grįžo prie- 
šais Klerę. 

— Tai dėjosi labai seniai. Nemačiau prasmės vėl kelti aikštėn 
seną istoriją. 

— Betgi tai miestelio istorija! Žinant, kas atsitiko praėjusį mė- 
nesį, man tai atrodo svarbu. 

Ji padėjo ant jo rašomojo stalo Tranguility Gazette straipsnių fo- 
tokopijas. 

— Pažvelkite į šitą. 1946-aisiais septyni žmonės nužudyti, o viena 
mergina iš Bostono taip ir nerasta. Akivaizdu, kad smurtas šiame mies- 
telyje anaiptol ne naujiena. — Klerė pabaksnojo į popierių šūsnį. — 
Perskaitykite straipsnius, Linkolnai. O gal jau žinote smulkmenas? 

Pamažu jis atsisėdo ir įbedė akis į lapus. 

— Taip, daugumą smulkmenų žinau, — tyliai patvirtino. — 
Esu girdėjęs pasakojimus. 

— Kas jums pasakojo? 

— Džefas Vilardas. Kai prieš dvidešimt dvejus metus stojau tar- 
nybon, jis buvo policijos viršininkas. 

— Vadinasi, anksčiau apie tai nieko negirdėjote? 

— Ne. O aš čia užaugau. Nieko apie tai nežinojau, kol virši- 
ninkas Vilardas man nepapasakojo. Žmonės paprasčiausiai apie tai 
nekalba. 

— Verčiau linkę apsimesti, kad to niekada nebuvo. 

— Reikia atsižvelgti ir į mūsų reputaciją. — Jis pagėlė galvą, 


pagaliau susitikdamas su jos žvilgsniu. — Juk čia kurortinis mies- 

telis, Klere. Žmonės atvyksta, norėdami pabėgti iš didmiesčio, nuo 
nusikalstamumo. Mes visai netrokštame atskleisti pasauliui, kad irgi 
turime rūpesčių. Savą žmogžudysčių epidemiją. 

Ji atsisėdo, abiejų akys dabar buvo viename lygmenyje. 

— Kas apie tai žino? 

— Žmonės, kurie tuo metu čia gyveno. Vyresnieji, jau įkopę į 
septintąją ar aštuntąją dešimtį. Bet ne jų vaikai. Ne mano karta. 

Suglumusi ji palingavo galva. 

— Visus tuos metus laikė tai paslaptyje? 

— Juk suprantate kodėl, ar ne? Jie saugo ne tik miestelį. Saugo ir 
savo šeimas. Vaikai, įvykdę tuos nusikaltimus, visi vietiniai. Jų šeimos 
tebegyvena čia ir galbūt tebejaučia gėdą. Vis kenčia dėl pasekmių. 

— Kaip Vorenas Emersonas. 

— Būtent. Pažiūrėkite, koks jo gyvenimas. Vienas, neturi jokių 
draugų. Daugiau jokio nusikaltimo nepadarė, bet visi jo lenkiasi. Net 
vaikai, nors tie visai nenutuokia, kodėl turėtų trauktis jam iš kelio. 
Tik iš savo senelių žino, kad Emersonas — žmogus, kurio reikia veng- 
ti. — Linkolnas nuleido akis į straipsnio fotokopiją. — Taigi tokia 
jūsų paciento praeitis. Vorenas Emersonas — žmogžudys. Bet jis ne 
vienintelis. 

— Jūs turėjote matyti paralelių, Linkolnai. 

— Gerai, pripažįstu, keletas yra. 

— Jų per daug, kad galėtum visas išvardyti. — Klerė siekė 
straipsnių fotokopijų ir atsivertė vieną iš spalio numerio. — 1946-ai- 
siais tai prasidėjo muštynėmis mokykloje. Du mokiniai buvo išmesti. 
Paskui miestelyje daužyti langai, niokoti namai — ir vėl apkaltinti 
paaugliai. Galiausiai paskutinę spalio savaitę penkiolikmetis mirtinai 
užkapoja savo tėvus. Jaunesnioji sesuo gindamasi išstumia jį pro lan- 
gą. — Ji pažvelgė į policijos viršininką. — O toliau — dar blogiau. 
Kaip visa tai paaiškinsite? 


— Kai pasireiškia smurtas, Klere, žmogui visai natūralu paklausti 

kodėl. Bet tiesa tokia, kad mes ne visada žinome, kodėl žmonės žudo 
vieni kitus. 

— Pažiūrėkite į įvykių seką. Kai paskutinį kartą tai prasidėjo, 
miestelyje buvo ramu. Tada šen ten pradeda blogai elgtis vaikai. Ža- 
loti vienas kitą. O netrukus jie jau žudo žmones. Miestelyje suju- 
dimas, visi reikalauja ko nors imtis. Ir staiga — lyg pamojus burtų 
lazdele — viskas /iaujasi. Ir miestelis vėl užmiega. — Ji nutilo, akis 
nuleisdama į antraštę. — Linkolnai, dar kai kas keista. Didmiestyje 
pavojingiausias metų laikas — vasara, kai nuo karščio visi būna pikti. 
Kai orai atšąla, nusikalstamumo kreivė staiga krinta. O šiame mieste- 
lyje kitaip: smurtas prasideda spalį ir viršūnę pasiekia lapkritį. — Vėl 
pažvelgė į jį. — Abu sykius žudynės prasidėjo rudenį. 

Kišenėje supypsėjus pranešimų gavikliui, Klerė krūptelėjo. Žvilg- 
telėjusi į numerį ekranėlyje, iškart nukėlė Linkolno telefono ragelį. 

Atsiliepė kompiuterinio tomografo technologas. 

— Ką tik baigėme skenuoti jūsų paciento, Voreno Emersono, 
smegenis. Daktaras Čepmenas jau pakeliui perskaityti skenogramą. 

— Ką nors matote? 


— Akivaizdžiai nenormali. 


Daktaras Čepmenas prie negatoskopo prisegė kompiuterines 
skenogramas ir spragtelėjo jungiklį. Įsižiebusiame fone išryškėjo Vo- 
reno Emersono smegenų skerspjūviai. 

— Šrai apie ką aš kalbu, — parodė Čepmenas — Va, čia, išplitęs 
į kairę kaktinę skiltį. Matote? 

Klerė priėjo arčiau. Daktaras rodė į mažą sferinį audinių sutan- 
kėjimą smegenų priekyje, tuoj už antakio. Darinys atrodė vientisas, 
ne cistinis. Ji žvilgtelėjo į kitus demonstruojamus pjūvius, bet dau- 
giau tankesnės masės nepamatė. Jeigu čia auglys, tai, matyt, lokalus. 

— Kokia jūsų nuomonė? — paklausė ji. — Meningioma? 


Jis linktelėjo. 

— Greičiausiai. Matote, kokie lygūs kraštai? Žinoma, diagnozei 
patvirtinti prireiks audinių tyrimo. Darinys dviejų centimetrų diamet- 
ro ir, atrodo, su stora kapsule. Ribojamas fhibrozinio audinio. Spėju, 
bus galima pašalinti visą. 

— Ar tai galėjo sukelti priepuolius? 

— Kaip seniai jie reiškiasi? 

— Nuo vėlyvos paauglystės. Taigi beveik penkiasdešimt metų. 

Nustebęs Čepmenas žvilgtelėjo į Klerę. 

— Ir šis darinys nebuvo pastebėtas? 

— Ne, kadangi priepuoliai kartojosi beveik visą Emersono gyve- 
nimą, spėju, Pomrojus manė, kad neverta gilintis. 

Čepmenas palingavo galva. 

— Tai verčia permąstyti diagnozę. Pirmiausia jauniems pacien- 
tams meningiomos retai matomos. Be to, meningioma vis augtų. Tai- 
gi, ši arba nėra jo priepuolių priežastis, arba tai ne meningioma. 

— Kas dar galėtų būti? 

— Glioma. Kokio nors kito pirminio židinio metastazė. — Čep- 
menas gūžtelėjo. — Tai netgi galėtų būti sena cista su stora sienele. 

— Darinys atrodo vientisas. 

— Jeigu tai būtų, pavyzdžiui, nuo tuberkuliozės arba kokio nors 
parazito, organizmas sureaguotų uždegimu. Apsuptų arba peraugtų 
randiniu audiniu. Ar tyrėte dėl tuberkuliozės? 

— Prieš dešimt metų tuberkulino mėginys buvo neigiamas. 

— Ką gi, šiaip ar taip diagnozuota patologija. Šiam pacientui 
būtina kraniotomija ir darinio ekscizija. 

— Vadinasi, jį teks perkelti į Bangorą. 

— Šioje ligoninėje kraniotomijų neatliekame. Neurochirurgi- 
nius atvejus mūsų gydytojai paprastai nukreipia Klarensui Rotsteinui 
į Rytų Meino medicinos centrą. 

— Jūs jį rekomenduorumėte? 

Čepmenas linktelėjo ir išjungė negaroskopą. 


— Jo auksinės rankos. 

Troškinti brokoliai su ryžiais ir apgailėtinai mažas menkės ga- 
balėlis. 

Luiza Noulton nežinojo, ar pajėgs ilgiau stebėti, kaip jos sūnus 
pamažu marinasi badu. Vaikas numetė dar du svarus, ir paniuręs jo 
veidas, irzlumo plyksniai atspindėjo įtampą. Tai nebe jos linksmuolis 
Baris. 

Pažvelgusi per stalą į savo vyrą, Melo akyse Luiza išskaitė tokią 
pačią mintį: Tai vis per dietą. Tai nuo dietos jis šitoks. 

Luiza parodė pirštu į pusdubenį prancūziškų bulvyčių, kuriomis 
dalijosi su Melu. 

— Bari, aukseli, atrodai toks alkanas! Nuo kelių bulvyčių juk 
nieko neatsitiks. 

Baris nepaisė jos, tik šakute įkyriai žvangindamas grandė porce- 
lianinę lėkštę. 

— Bari, liaukis! 

Jis pakėlė akis. Ne šiaip sau žvilgtelėjo — tokio šalto, abejingo 
žvilgsnio ji dar nebuvo regėjusi. 

Drebančiomis rankomis Luiza ištiesė sūnui lėkštę su bulvytėmis. 

— O, prašau, Bari, — sumurmėjo ji. — Suvalgyk vieną. Visas 
suvalgyk. Jeigu tik ko nors užvalgysi, iškart pasijusi geriau. 

Išsigandusi ji aiktelėjo, kai Baris atsistūmė su kėde ir staigiai atsi- 
stojo. Neprataręs nė žodžio, jis išėjo ir, trenkdamas durimis, užsidarė 
savo kambaryje. Po akimirkos juodu išgirdo šūvių pliūpsnį — įsijun- 
gęs vaizdo žaidimą jų sūnus šlavė virtualių priešų ordas. 

— Ar šiandien mokykloje kas nors nutiko? — paklausė Me- 
las. — Tie vaikai vėl prie jo kimba? 

Luiza atsiduso. 

— Nežinau. Jau nieko nežinau. 


Juodu sėdėjo klausydamiesi vis dažnėjančių šūvių tratėjimo, vir- 

tualių priešų, mirštančių kažkokiame Super Nintendo pragare, riks- 
mų ir dejonių. 

Luiza pažvelgė žemyn į riebaluose įmirkusių prancūziškų bul- 
vyčių krūvą ir nusipurtė. Pirmą kartą gyvenime nebaigusi valgyti ji 


nustūmė nuo savęs pietus. 


Kai Klerė parvažiavo namo, Nojaus stereoaparatūra griaudė- 
jo visu garsu. Visą antrą dienos pusę stiprėjantis skausmas veržė jai 
kaukolę, tartum įsikibęs aštriais nagais į kaktą. Pakabinusi paltą sto- 
vėjo laiptų apačioje, klausydamasi nepaliaujamo būgnų dunksėjimo 
ir monotoniškai dainuojamo teksto. Neįstengė suprasti nė vieno žo- 
džio. Kaipgi man domėtis vaiko muzika, jeigu net nesuprantu, apie 
ką tos dainos? 

Daugiau taip negali tęstis. Triukšmo nepajėgia tverti — tik ne 
šįvakar. Ji šūktelėjo viršun: 

— Nojau, pritildyk! 

Muzika toliau trenkė, nė kiek ne tyliau. Nepakenčiama. 

Klerė užkopė laiptais, jausdama, kaip susierzinimas tvenkiasi į 
pyktį. Atėjusi prie sūnaus kambario, duris rado užrakintas. Ji pabeldė 
kumščiu ir šūktelėjo: 

— Nojau! 

Akimirksniu durys atsidarė. Į ją plūstelėjo muzika, lyg potvynis 
užliedama garso banga. Nojus užstojo tarpdurį, o jo marškiniai bei 
kelnės buvo tokie platūs ir apdribę, kad karojo kaip nuplyšę rituali- 
niai apdarai. 

— Pritildyk! — vėl šūktelėjo ji. 

Jis spragtelėjo stiprintuvo mygtuką ir muzika nutilo. Stojus tylai 
Klerei vis dar skambėjo ausyse. 

— Tu ką, nori apkursti? Ir kartu išvaryti mane iš proto? 


— Tavęs nebuvo namie. 


— Buvau namie. Šaukiau, bet tu manęs negirdėjai. 

— O dabar girdžiu, patenkinta? 

— Po dešimties metų ničnieko negirdėsi, jeigu taip garsiai leisi 
savo muziką. Tu ne vienintelis gyveni po šiuo stogu. 

— Kaip galiu tai pamiršti, kai vis man primeni? 

Jis kaip akmuo nudribo į krėslą, nusisukdamas į rašomąjį stalą. 
Atgręždamas jai nugarą. 

Ji stovėjo, stebėdama sūnų. Nors sklaidė kažkokio žurnalo pus- 
lapius, iš įsitempusių raumenų buvo galima suprasti, kad iš tikrųjų 
neskaito. Pernelyg gerai suvokė ją čia esant, jos pyktį. 

Klerė įėjo į kambarį ir pavargusi atsisėdo ant lovos. 

— Atleisk, kad ant tavęs šaukiau, — po minutėlės tarė. 

— Dabar tu nuolat šauki. 

— Nejaugi? 

— Aha. — Jis pervertė puslapį. 

— Aš nenorėjau, Nojau. Man taip viskas nesiseka, kad, atrodo, 
nepajėgiu su viskuo susidoroti. 

— Viskas sumauta nuo tada, kai čia atsikėlėme, mama. Vis- 
kas. — Nojus staigiai užvertė žurnalą ir panarino galvą tarp rankų. Jo 
balsas nuskambėjo kaip kuždesys: — Norėčiau, kad čia būtų tėtis. 

Kurį laiką abu tylėjo. Ji girdėjo kapsinčias ant žurnalo sūnaus 
ašaras, girdėjo jį giliai atsikvėpiant, kai stengėsi susitvardyti. 

Klerė atsistojo ir padėjo rankas jam ant pečių. Nuo tvardymosi 
nepravirkti pečiai buvo įsitempę, visi raumenys susitraukę į mazgus. 
Mudu tokie panašūs, sumojo ji, abu nuolat stengiamės sutramdyti 
savo emocijas, neleisti sau išskysti. Piteris buvo gyvenimo džiaugsmo 
kupinas šeimos narys — tas, kuris rėkdavo iš smagumo skriedamas 
amerikietiškais kalneliais ir garsiai kvatodavo kino teatre. Tas, kuris 
duše dainuodavo, o gamindamas valgį priversdavo zyzti dūmų juti- 
klius. Tas, kuris niekada nedvejodamas pasakydavo: „Myliu tave.“ 

Kaip tau liūdna būtų mus matyti, Piteri. Bijančius ištiesti vienas 


kitam ranką. Tebegedinčius, vis dar suluošintus tavo mirties. 

— Aš irgi jo ilgiuosi, — sukuždėjo Klerė. Ir leido savo rankoms 
apsivyti sūnų, prisiglaudė skruostu prie jo plaukų, traukdama į save 
berniuko kvapą, kuris jai taip patiko. — Aš irgi jo ilgiuosi. 

Apačioje suzvimbė durų skambutis. 

Ne dabar. Tik ne dabar. 

Ji delsė, nepaisydama garso, atsiribodama nuo visko, išskyrus 
šilumą sūnaus, kurį laikė apsikabinusi. 

— Mama, — tarė Nojus, nusipurtydamas jos rankas. — Mama, 
kažkas prie durų. 

Nenorom Klerė paleido jį iš savo glėbio ir atsitiesė. Akimirka, 
proga praėjo, ir ji vėl stovėjo įrėmusi žvilgsnį į pastirusius sūnaus pe- 
čius. 

Nulipo į apačią pikta, kad kažkas vėl braunasi į jos gyvenimą, 
reikalauja dėmesio ir atitraukia nuo sūnaus. Atidariusi duris išvydo 
Linkolną, — stovintį žiauriai šaltame vėjyje ir pirštinėta ranka vėl 
ketinantį spausti skambutį. Anksčiau jis niekada neužsukdavo pas ją į 
namus, tad šis apsilankymas Klerę nustebino ir kartu suglumino. 

— Turiu su jumis pasikalbėti, — tarė jis. — Galiu užeiti? 

Svetainėje ji dar nesuspėjo užkurti židinio, tad kambaryje buvo 
šalta ir slogiai tamsu. Greitai įjungė visas lempas, bet šviesa menkai 
kompensavo žvarbą. 

— Jums išėjus, aš daug mąsčiau apie tai, ką pasakėte, — pradė- 
jo jis. — Kad šiame miestelyje smurtas reiškiasi kažkaip dėsningai. 
Kad esama kažkokios sąsajos tarp 1946-ųjų ir šių metų. — Iš striukės 
kišenės išsitraukė Klerės paliktų straipsnių fotokopijas. — Spėkite, 
kokios? Atsakymas žvelgia tiesiai mums į akis. 

— Koks atsakymas? 

— Pažiūrėkite į pirmą puslapį. 1946-ųjų spalio numerį. 

— Aš tą straipsnį jau skaičiau. 

— Ne, ne į medžiagą apie žmogžudystę. Į straipsnį apačioje. 


Turbūt neatkreipėte į jį dėmesio. 

Klerė išlygino sau ant skreito puslapį. Straipsnis, apie kurį 
Linkolnas kalbėjo, buvo nukąstas: fotokopijoje matyti tik viršutinė 
jo dalis. Antraštė skelbė: TILTO PER SKĖRIO UPĘ REMONTO DARBAI 
BAIGTI. 

— Nesuprantu, kur lenkiate, — prisipažino ji. 

— Tas pats tiltas remontuotas ir šiemet. Prisimenate? 

— Taip. 

— Taigi kode! prireikė jį remontuoti? 

— Nes sulūžo? 

Nusivylęs jis persibraukė delnu plaukus. 

— Dievuliau, Klere. Nagi, pagalvokite! Kodėl prireiktų remon- 
tuoti tiltą? Kadangi jį nunešė srovė. Praėjusį pavasarį mus užklupo 
rekordinės liūtys, Skėrio upė patvino, nuplovė du namus, nugriovė 
virtinę pėsčiųjų tiltų. Paskambinau į Jungtinių Valstijų geologinę tar- 
nybą, ir jie man patvirtino. Šiemet nuošė smarkiausios liūtys, kokias 
tik turėjome per pastaruosius penkiasdešimt dvejus metus. 

Klerė pakėlė galvą, staiga įsisąmoninusi jo žodžius. 

— Vadinasi, paskutinį kartą tokios smarkios liūtys buvo... 

— 1946-ųjų pavasarį. 

Apstulbinta sutapimo, ji atsilošė kėdėje. 

— Liūtys, — sumurmėjo. — Įmirkusi dirva. Bakterijos. Pelė- 
siai... 

— Miške augantys grybai irgi yra pelėsiai. O kaip dėl tų mėly- 
nųjų? 

Ji papurtė galvą. 

— Maksas gavo patvirtinimą. Jie nėra labai nuodingi. Bet smar- 
kūs lietūs galėtų paskatinti ir kitų pelėsių augimą. Faktiškai, tai pelė- 
siai sukėlė masinius švento Vito šokio atvejus. 

— Ar tai epilepsijos priepuoliai? 

— Medicininis švento Vito šokio terminas — chorea. Tai galū- 


nių raitymasis, panašūs į šokį judesiai. Kartkartėmis pranešama apie 

masinius atvejus. Galimas daiktas, tai paskatino kaltinimus raganyste 
Saleme.* 

— Tai medicininė būklė? 

— Taip. Po šalto, drėgno pavasario pasėliai gali užsikrėsti pelė- 
siu. Valgant rugius, žmonėms išsivysto chorėja. 

— Galbūt turime reikalą su kokia nors švento Vito šokio forma? 

— Ne, aš tik sakau, kad žmonijos istorijoje yra pavyzdžių, kai 
ligos susijusios su klimatu. Gamtoje viskas glaudžiai susiję. Mes ga- 
lime manyti, kad kontroliuojame aplinką, visgi mus veikia daugybė 
nematomų mikroorganizmų. — Ji nutilo, prisiminusi Skočio Breks- 
tono neigiamas mikrobų pasėlių kultūras. Kol kas niekas neišaugo 
nei iš jo kraujo, nei iš stuburo smegenų skysčio. Galbūt kokį nors 
infekcijos židinį ji pro akis praleido? Sukeltą tokio neįprasto, tokio 
netikėto mikroorganizmo, kad laboratorijoje į jį galėtų neatsižvelgti 
kaip į paklaidą? — Tuos vaikus turėjo veikti koks nors bendras fakto- 
rius, — vėl prašneko Klerė. — Pavyzdžiui, tas pats užkrėstas maistas. 
Kol kas mes turime tik tą tariamą ryšį tarp liūčių ir smurto protrūkių. 
Tai galėtų būti tik sutapimas. 

Kurį laiką Linkolnas sėdėjo tylėdamas. Anksčiau ji dažnai tyri- 
nėdavo šio vyro veidą, žavėjosi nuo jo dvelkiančiu valingumu, ramiu 
pasitikėjimu savimi. Šiandien jo akyse matė išmintį. Du visiškai skir- 
tingus faktus jis susiejo ir atpažino dėsningumą, kurio ji nė nepaste- 
bėjo. 

— Vadinasi, mums reikia surasti tą bendrą faktorių, — nuspren- 
dė jis. 

Klerė linktelėjo. 

— Ar padėtumėte man patekti į Meino nepilnamečių nusikaltė- 
lių centrą? Kad galėčiau pasikalbėti su Teiloru? 


— Tai sudėtinga. Juk žinote, Polas Darnelas tebekaltina jus. 


L 


1692 m. mažame Masačusetso valstijos miestelyje Saleme pratrūko masinė isterija, 
„raganų medžioklė“; 150 žmonių buvo areštuota, 19 iš jų — pakarti. 


223 


— Betgi Teiloras — ne vienintelis paveiktas vaikas. Polas negali 
manęs kaltinti dėl visko, kas nutiko šiame mieste. 

— Taip, dabar jau negali. — Linkolnas atsistojo. — Atsakymų 
mums reikia iki miestelio bendruomenės susirinkimo. Padėsiu jums 
pasimatyti su berniuku, Klere. Vienaip ar kitaip. 

Stovėdama prie svetainės lango, stebėjo jį nueinantį apledėjusiu 
keliuku prie savo pikapo. Jis žengė tvirtai, užtikrintai — kaip žmo- 
gus, užaugęs šiame atšiauriame klimate, kiekvieną žingsnį statydamas 
plačiai, energingai mindamas, kad padai sukibtų su ledu. Pasiekęs pi- 
kapą, atidarė dureles ir kažkodėl grįžtelėjo į jos namą. 

Tik mirksnį jų žvilgsniai susitiko. 

Ir su keista nuostaba Klerė pagalvojo: Kiek jau ilgai jis mane 
traukia? Kada tai prasidėjo? Nebeprisimenu. Štai dar viena komplika- 
cija jos gyvenime. 

Kai Linkolnas nuvažiavo, ji liko stovėti prie lango, akis įbedusi 
į bespalvį kraštovaizdį. Sniegas, ledas ir pliki medžiai — ir visa tai 
skendi juodumoje. 

Viršuje, Nojaus kambaryje, vėl sugriaudėjo muzika. 

Klerė pasitraukė nuo lango ir išjungė svetainėje šviesą. Ir kaip tik 
tada staiga prisiminė Vorenui Emersonui duotą pažadą. Ji atsiduso. 

Katė. 


Buvo jau visai naktis, kai Klerė užvažiavo žemesniuoju Bukme- 
džių kalvos šlaitu ir įsuko į Emersono kiemą. Pastatė automobilį prie 
malkų rietuvės — nepriekaištingai apvalaus sukrautų pliauskų bokš- 
to. Ji pagalvojo, kiek valandų jam prireikė toms malkoms taip tiksliai 
surikiuoti — kiekviena pliauska padėta taip pat rūpestingai, kaip pa- 
prastai mūrijama akmenų siena. O paskui, pliauską po pliauskos, teks 
vėl išardyti, žiemai ryjant kasmetį jo meno šedevrą. 

Klerė išjungė variklį ir pažvelgė į seną gyvenamąjį namą. Vidu- 


je — nė švieselės. Apledėjusiais laipteliais kopdama į priebutį, ji pasi- 

švietė kelią žibintuvu. Viskas aplink atrodė lyg dubtų, toks jausmas, 
kad ir ji svyra į šoną, slysta į pakraštį — užmaršties link. Vorenas sakė, 
kad durys neužrakintos, — taip ir buvo. Ji įžengė vidun ir įjungė 
šviesą. 

Prieš akis nušvito virtuvė — numintas linoleumas ir apdaužyti 
rakandai. Nuo grindų į ją spoksojo pilka katytė. Jiedvi, ji ir katė, iš- 
gąsdino viena kitą, tad kelias sekundes abi stovėjo nustėrusios. 

Paskui katė movė iš virtuvės ir pradingo kažkur name. 

— Kic, kic, eikš čia! Juk nori savo pietų, a? Mona? 

Klerė planavo nuvežti Moną į gyvūnų prieglaudą. Vorenas Emer- 
sonas jau perkeltas į Rytų Meino medicinos centrą kraniotomijai ir 
liks ten mažiausiai savaitę. Jos nedžiugino mintis važinėti čia kasdien 
vien tam, kad pamaitintų karę. Ber katė, regis, manė kitaip. 

Einant iš kambario į kambarį ir ieškant nelinkusios bendradar- 
biauti Monos, neviltis didėjo. Kaip daugybė kitų ūkių, kadaise šis 
namas irgi buvo pastatytas didelei šeimai. Jame buvo daugybė kamba- 
rėlių, užgrioztų taip, kad dar labiau skatino klaustrofobiją. Klerė matė 
krūvas senų laikraščių ir žurnalų, surištus į šūsnį maisto produktų 
parduotuvės maišelius, dėžes su tuščiais buteliais. Koridoriuje gavo 
spraustis šonu, laviruodama siauru tuneliu tarp sukrautų knygų. To- 
kia kaupimo manija paprastai rodo psichinę ligą, bet Vorenas visą tą 
savo griozdynę buvo sutvarkęs logiškai: knygas atskyręs nuo žurnalų, 
vyniojamojo popieriaus maišelius sulankstęs ir surišęs virvele. Galbūt 
tai tik jankiams būdingas taupumas, šįkart priėjęs kraštutinumą. 

Pabėgusiai katei yra kur slėptis. 

Klerė apėjo visą apatinį aukštą, bet Monos niekur nepastebėjo. 
Katė tikriausiai slepiasi kuriame nors antro aukšto kambaryje. 

Ji ėmė kopti laiptais, paskui sustojo kaip įbesta, delnai staiga 
išprakaitavo. 

Dėja vu, pagalvojo ji. Aš jau išgyvenau tai anksčiau. Svetimą 


namą, svetimą laiptinę. Palėpėje manęs tyko kažkas baisaus... 

"Tačiau čia ne Skočio Brekstono namas, o viršuje slepiasi išsigan- 
dęs gyvūnas. 

Klerė prisivertė kopti toliau, vis kviesdama: „Šen, kice!“ — te- 
gul tik padrąsindama save. Antrame aukšte buvo ketverios durys, 
bet tik vienos atdaros. Jeigu katė pabėgo į viršų, ji turi būti tame 
kambaryje. 

Klerė įžengė pro duris ir uždegė šviesą. 

Jos žvilgsnį iškart patraukė nespalvotos fotografijos — dešimtys 
jų, kabančių ant sienos ar atremtų ant komodos ir naktinio staliuko. 
Voreno Emersono prisiminimų galerija. Ji perėjo kambarį ir sustojo 
priešais vieną fotografiją, iš kurios šypsojosi pusamžė pora su mažu 
berniuku viduryje. Moteris — apskritaveidė ir neišvaizdi, su lyg gir- 
tos komiškai pakreipta ant šono skrybėlaite. Greta stovintis vyras tar- 
tum taikėsi prie jos nuotaikos — jo akys linksmai spindėjo. Abu po 
ranką uždėję ant stovinčio tarp jų berniuko pečių, hziškai reikšdami į 
jį savo teises kaip į bendrą nuosavybę. 

O berniukas — su kupeta verpetuojančių plaukų ir trūkstamu 
priekiniu dantimi — tikriausiai Vorenas, švytintis nuo savo gimdyto- 
jų dėmesio. 

Jos žvilgsnis nuslydo į kitas fotografijas. Vėl ir vėl tie patys vei- 
dai, skirtingais metų laikais, skirtingose vietose. Štai motina, išdidžiai 
laikanti rankoje pyragą. Antai tėvas ir sūnus su meškerėmis paupyje. 
Galiausiai — mokyklinė fotografija merginos, matyt, Voreno myli- 
mosios, nes apačioje kažkas nupiešė širdutę su žodžiais viduryje: Vore- 
nas ir Airisė — amžiams. Pro ašaras Klerė stebeilijo į naktinį staliuką, 
ant šio stovinčią puspilnę vandens stiklinę. Į lovą, kur ant pagalvės 
buvo pribyrėję žilų plaukų. Į Voreno lovą. 

Kiekvieną rytą jis pabusdavo šiame kambaryje visiškai vienas ir 
akimis užkliūdavo už savo tėvų fotografijų. Ir kas vakarą paskutinis 
vaizdas, kuris užsiiksuodavo jo sąmonėje, buvo šypsantys jų veidai. 

Dabar ji jau iš tiesų verkė — dėl vaiko, koks kadaise jis buvo. 


Dėl vienišo mažo berniuko, įstrigusio senio kūne. 


226 


Klerė vėl nulipo apačion, į virtuvę. 

Nėra prasmės vaikytis katę, kuri nesileidžia sugaunama. Papras- 
čiausiai paliks ėdalą lėkštėje ir vėl atvažiuos kitą kartą. Atidariusi po- 
dėlio dureles, ji pamatė dešimtis kačių maisto skardinių, sukrautų ant 
lentynų. Virtuvėje žmogui beveik nebuvo ko valgyti, užtat išlepinta 
Mona tikrai gerai aprūpinta atsargomis. 

Šiandien ji tikėsis tuno. 

Tegul bus tunas. Klerė ištuštino konservų dėželės turinį į katės 
lėkštę ir padėjo šią ant grindų, šalia dubenėlio su vandeniu. Paskui 
kitą dubenėlį pripildė sauso kačių maisto, kad pakaktų kelioms die- 
noms. Taip par išvalė smėlio dėželę, kur katė tuštindavosi. Tada išjun- 
gė šviesas ir išėjo į lauką. 

Jau sėdėdama automobilyje paskutinį sykį žvilgtelėjo į namą. 
Beveik visą savo gyvenimą Vorenas Emersonas praleido tarp šių sienų, 
be žmogiško bendravimo, be meilės. Veikiausiai ir numirs tame name 
vienišas, tik katė bus liudininkė, kaip jis palieka šį pasaulį. 

Ji nusišluostė akis. Paskui apgręžė automobilį ir nuvažiavo tam- 


siu keliu namo. 


Tą patį vakarą jai paskambino Linkolnas. 

— Kalbėjausi su Vanda Darnel, — pranešė jis. — Pasakiau, kad 
jos sūnaus elgesį galėjo sukelti kokia nors biologinė priežastis. Kad ji 
paveikė ir kitus miestelio vaikus, tad mes stengiamės atsekti, kas tai. 

— Kaip ji sureagavo? 

— Manau, jai palengvėjo. Vadinasi, galima kaltinti ką nors kitą. 
Ne šeimą. Ne ją. 

— Puikiai ją suprantu. 

— Ponia Darnel leido jums pasikalbėti su jos sūnumi. 

— Kada? 


— Rytoj. Meino nepilnamečių nusikaltėlių centre. 

Ilga lovų eilė rikiavosi palei tylaus bendro miegamojo sieną. Pro 
langus palubėje ant liesų berniuko pečių liejosi ryškus rytmečio saulės 
stačiakampis. Teiloras sėdėjo ant lovos, pritraukęs prie krūtinės kelius. 
Nulenkęs galvą. Visai nepanašus į tą šėlstantį, besikeikiantį paauglį, 
kokį ji matė prieš keturias savaites. Priešais ją sėdėjo palaužras vaikas, 
kurio viltys ir svajonės buvo sutryptos, liko tik fizinis apvalkalas. 

Nuo nusidėvėjusių medinių grindų aidint Klerės žingsniams, jis 
nepakėlė akių. Ji sustojo šalia lovos. 

— Sveikas, Teilorai. Ar norėtum su manimi pasikalbėti? 

Berniukas kilstelėjo vieną petį, vos vos jį trūktelėjo, bet vis tiek 
tai buvo bent šiek tiek panašu į kvietimą. 

Klerė siekė kėdės, žvilgsniu trumpai užkliūdama už mažučio 
pušinio staliuko šalia jo lovos. Tas baldas buvo bjauriai suniokoras, 
paviršius išraižytas nešvankiais žodžiais ir daugybės čia gyvenusių ne- 
pilnamečių inicialais. Kažin, pagalvojo ji, ar Teiloras jau įrėžė savo 
žymę į tą patvarų nevilties dokumentą? 

Ji prisitraukė kėdę prie berniuko lovos ir atsisėdo. 

— Kad ir ką šiandien kalbėsime, tai liks tik tarp mudviejų, aišku? 

Jis gūžtelėjo pečiais, tartum tai nebūtų labai svarbu. 

— Papasakok man, kas tądien atsitiko mokykloje. Kodėl tu taip 
pasielgei? 

Teiloras priglaudė skruostą sau prie kelių. Lyg staiga pernelyg 
išsekęs, kad pajėgtų nulaikyti galvą. 

— Nežinau kodėl. 

— Ar prisimeni tą dieną? 

— Aha. 

— Viską? 

Jis sunkiai nurijo seiles, bet nieko neatsakė, — staiga veidas su- 


trūkčiojo iš sielvarto, akys užsimerkė taip tvirtai, atrodė, visas veidas 

susitraukė į save. Giliai įkvėpė oro ir tai, kas būtų turėjęs nuskambėti 
kaip kančios staugesys, išsiveržė tik plona gailia rauda. 

— Nežinau. Nežinau, kodėl taip pasielgiau. 

— Tądien atsinešei į mokyklą ginklą. 

— Kad įrodyčiau, jog turiu. Jie manimi netikėjo. Sakė, išsigal- 
voju. 

— Kas tavimi netikėjo? 

— Džei Di ir Edis. Abu nuolat giriasi, kad tėtis jiems leidžia 
šaudyti iš savo šautuvų. 

Ir vėl Džeko Reido sūnūs. Vanda Darnel minėjo blogą jų įtaką 
ir buvo teisi. 

— Taigi atsinešei į mokyklą ginklą, — priminė Klerė. — Ar 
ketinai juo pasinaudoti? 

Jis papurtė galvą. 

— Tik turėjau pistoletą kuprinėje. Paskui mano kontrolinis buvo 
įvertintas nepatenkinamai. O ponia Horacijo... ji pradėjo ant manęs 
šaukti dėl tos kvailos varlės. — Apsikabinęs kelius Teiloras suskato 
linguoti, o kaskart, kai įkvėpdavo oro, sukrūpčiodavo nuo raudos. — 
Norėjau juos visus iššaudyti. Kažkaip nepajėgiau susivaldyti. Norėjau 
su visais atsiskaityti, — liovėsi lingavęs ir sustingo, jo nieko neregintis 
žvilgsnis klaidžiojo. — Dabar ant jų nepykstu. Bet jau per vėlu. 

— Galbūt tai ne tavo kaltė, Teilorai. 

— Visi žino, kad aš tai padariau. 

— Bet ką tik pasakei, kad nesivaldei. 

— Vis tiek aš kaltas... 

— Teilorai, pažvelk į mane. Nežinau, ar kas nors tau pasakojo 
apie tavo draugą Skotį Brekstoną. 

Pamažu berniukas pažvelgė Klerei į akis. 

— Tas pars atsitiko ir jam. O dabar jo motina mirusi. 

Iš sukrėsto jo žvilgsnio Klerė suprato, kad berniukui niekas to 


nepapasakojo. 


229 


— Niekas negali paaiškinti, kas jam užėjo. Kodėl ją puolė. Tu ne 


vienintelis, kurį tai ištiko. 


— Mano tėtis sako, kad viskas dėl to, jog nutraukėte man vaistus. 


— Skotis nevartojo jokių vaistų. — Ji patylėjo, žvilgsniu ieško- 


dama jo akių. — O gal vartojo? 


— Ne. 
— Tai labai svarbu. Turi pasakyti man tiesą, Teilorai. Ar kas nors 


iš jūsų, berniukų, vartojo kokius nors kvaišalus? 


— Aš ir sakau tiesą. 

Jis tvirtai pažvelgė tiesiai į ją. Ir Klerė patikėjo. 

— O kaip Skotis? — paklausė jis. — Jį irgi čia atsiųs? 
Ašaroms staiga nutvilkius akis, ji tyliai ištarė: 

— Man labai gaila, Teilorai. Žinau, judu buvote geri draugai... 
— Geriausi. Mudu esame geriausi draugai. 


— Jis pateko į ligoninę. Ir kažkas atsitiko. Mes stengėmės jam 


padėti, bet nieko... nieko... 


— Jis mirė? Taip? 
Tiesus klausimas prašė atviro atsakymo. Tad ji tyliai pripažino: 
— Taip. Deja. 


Teiloras nunarino galvą prie kelių, ir tarp kūkčiojimų pasipylė 


žodžiai: 


— Skotis niekada nepadarė nieko bloga! Buvo toks ištižėlis. Džei 


Di jį visados taip ir vadino — kvailu ištižėliu. Niekada jo neužstoda- 


vau. 


Būčiau turėjęs ką nors pasakyti, bet taip ir nepasakydavau... 
— Teilorai, Teilorai, man reikia dar kai ko tavęs paklausti. 
— ... bijodavau. 


— Judu su Skočiu dažnai būdavote drauge. Kur abu leisdavote 


laiką? 


Jis tylėjo, tik vis lingavo pirmyn atgal. 


— Man labai reikia tai žinoti, Teilorai. Kur judu vis dėlto bū- 


davote? 


Berniukas netvirtai atsiduso. 

— Su... su kitais vaikinais. 

— Kur? 

— Aš nežinau! Viskas baigta. 

— Miške? Kieno nors namuose? 

Jis liovėsi lingavęs, ir akimirką Klerė pamanė, kad neišgirdo pas- 
kutinio klausimo. Paskui pakėlęs galvą pažvelgė į ją. 

— Prie ežero. 

Prie Skėrio ežero. Viso miestelio traukos centro. Ten, kur vykda- 
vo iškylos ir plaukimo varžybos, kur žmonės mėgo pasiirstyti valtimis 
ir meškerioti. Be ežero nebūtų vasarotojų, neįplauktų pinigų. Nė pats 
miestelis neegzistuotų. 

Visa tai kažkaip susiję su ežeru, staiga toptelėjo jai. Su vandeniu 
ir liūtimis. Su potvyniais ir bakterijomis. 

Tą naktį vanduo švytėjo. 

— Teilorai, — vėl prašneko ji. — Ar judu su Skočiu maudyda- 
votės ežere? 

Jis linktelėjo. 

— Kiekvieną dieną. 


15 


Miesto bendruomenės susirinkimas buvo paskirtas pusę aštun- 
tos vakaro, tad penkiolika minučių po septintos vidurinės mokyklos 
valgykloje nebeliko nė vienos laisvos kėdės. Žmonės stovėjo susigrūdę 
salės praėjimuose, šliejosi palei sienas, o netilpusieji šalo už atdarų 
galinių durų, pučiant žvarbiam vėjui. Iš tos vietos, kur stovėjo Klerė, 
gerai matėsi prezidiumo stalas. Prie jo sėdėjo Linkolnas, Fernė Kor- 
nvalis ir miesto deputatų tarybos pirmininkas Glenas Raideris. Kiti 
penki tarybos nariai sėdėjo pirmoje eilėje. 

Klerė atpažino daugelio susirinkusiųjų veidus. Dauguma jų 
buvo tėvai, su kuriais susitikdavo per mokyklos renginius. Taip pat 
matė nemažai kolegų iš Nokso ligoninės. Dalyvavo ir koks tuzinas 
paauglių, — grupelė glaudėsi valgyklos gale, lyg rengtųsi atremti vy- 
resniųjų antpuolius. 

Glenas Raideris pastukseno į stalą mediniu plaktuku, bet publi- 
ka buvo pernelyg gausi, pernelyg įsiaudrinusi, kad jį išgirstų. Netekęs 
kantrybės Raideris gavo užsilipti ant kėdės ir sušukti: 

— Prašau susirinkusiųjų laikytis tvarkos, tw0jawu pat! 

Pagaliau valgykloje stojo tyla, ir Raideris tęsė: 

— Žinau, ne visiems pakanka vietų. Žinau, ir lauke yra žmonių, 
kurie nepatenkinti, kad turi stovėti už durų, kai oro temperatūra aš- 
tuoni laipsniai.* Tačiau ugniagesių viršininkas sako, kad jau gerokai 
viršijome leistiną normą, tad tiesiog negalime leisti dar kam nors įeiti, 
jeigu pirma niekas neišeis. 

— Man regis, tie keli vaikiai gale galėtų išeiti ir užleisti vietą 
suaugusiesiems, — suniurnėjo kažkuris vyras. 


x 


Apie -14 laipsnių Celsijaus. 

Vienas paauglių iškart atšovė: 

— Mes irgi turime teisę čia būti! 

— Kaip tik per jus, vaikinai, mums teko čia susirinkti! 

— Jeigu ketinate kalbėti apie mus, tai mes norime pasiklausyti! 

Iškart pustuzinis žmonių suskato reikšti savo nuomonę. 

— Niekas iš čia nebus išvarytas! Benai, tai viešas susirinkimas, 
gali dalyvauti visi. Taigi pradėkime. — Raideris žvilgtelėjo į Linkol- 
ną. — Viršininke Keli, kodėl jums nesupažindinus mūsų su naujau- 
siomis miestelio problemomis. 

Linkolnas atsistojo. Kelios pastarosios dienos išsekino jį tiek f- 
ziškai, tiek emociškai, ir tai buvo matyti iš nusvirusių pečių. 

— Mėnuo nebuvo geras, — prašneko Linkolnas su būdingu sau 
santūrumu. — Visų dėmesys sutelktas į žmogžudystes. Į šūvius vi- 
durinėje mokykloje lapkričio antrąją, o paskui į Brekstonus lapkričio 
penkioliktąją. Taigi per dvi savaites dvi žmogžudystės. O mane netgi 
labiau baugina tai, kad blogiausia dar nematėme. Vakar naktį mano 
pareigūnai reagavo į aštuonis iškvietimus, susijusius su nepilnamečių 
išpuoliais. Niekada anksčiau to neregėjau. Dvidešimt dvejus metus 
dirbu šiame miestelyje faru. Pasitaikydavo nedidelės nusikalstamumo 
bangos ir vėl nurimdavo. Bet tai, kas vyksta dabar, — vaikai, žalojan- 
tys vienas kitą, žudantys vienas kitą, žudantys brangius žmones... — 
Jis palingavo galva ir atsisėdo, daugiau nieko nepridūręs. 

— Panelė Kornvalis? — paragino Raideris. 

Mokyklos direktorė atsistojo. Fernė Kornvalis buvo graži mote- 
ris, o šįvakar pasistengė atrodyti dar gražiau: šviesūs plaukai sutraukti 
į tviskantį prancūzišką mazgą, be to, salėje ji buvo viena iš nedaugelio 
moterų, pasigražinusių makiažu. Visgi skaisčiai raudonai padažytos 
lūpos tik dar labiau išryškino iš nerimo pablyškusį moters veidą. 

— Pritariu viskam, ką pasakė viršininkas Kelis. To, kas dedasi 
šiame miestelyje — pykčio, smurto protrūkių, — ir aš niekada anks- 
čiau nemačiau. Ir tai ne tik mokyklos problema, bet ir jūsų namų. Juk 


pažįstu tuos vaikus! Stebėjau, kaip jie auga. Matydavau juos mieste- 

lyje, mokyklos koridoriuose. Arba savo kabinete, kai to reikalaudavo 
aplinkybės. O tų, kurie dabar įsivelia į muštynes, nė vieno iš jų ne- 
laikiau sunkiais vaikais. Praeityje nė neįtariau, kad kuris nors galėtų 
smurtauti. Bet staiga suvokiu, kad nebepažįstu tų vaikų. Nebepajėgiu 
jų suprasti. — Ji padarė pauzę, nurijo seiles ir tykiai prisipažino: — 
Aš jų bijau. 

— Ir kas dėl to kaltas? — šūktelėjo iš vietos Benas Dusetas. 

— Mes nieko nekaltiname, — atsakė Fernė. — Tik mėginame 
suprasti, kodėl tai dedasi. Drauge su žemesniųjų klasių skyriumi sku- 
biai pasikvietėme penkis ugdymo konsultantus. Vidurinėje mokyklo- 
je su mūsų personalu intensyviai dirba rajono psichologas daktaras 
Libermanas. Ieško kokio nors veikimo plano. 

Atsistojo Benas — gaižaus veido Vietnamo kare netekęs rankos 
viengungis, jau einantis šeštąją dešimtį. Sveikąja ranka jis visada lai- 
kydavo už strampo, lyg norėdamas pabrėžti savo auką. 

— Galiu jums pasakyti, kokia problema, — pradėjo jis. — To- 
kia pati, kaip ir visoje šalyje. Jokios disciplinos. Trylikos, manote, 
būčiau drįsęs paimti peilį ir grasinti savo motinai? Mano senis būtų 
nunešęs man galvą. 

— Tai ką jūs siūlote, pone Dusetai? — paklausė Fernė. — Kad 
karštume kailį keruriolikmečiams? 

— Kodėl ne? 

— Tik pabandykite! — riktelėjo vienas iš paauglių, ir prie jo 
pašaipiu choru prisidėjo kiti: Tik pabandykite! Tik pabandykite! 

Susirinkimas tapo nevaldomas. Linkolnas atsistojo ir pakėlė ran- 
ką, kviesdamas visus laikytis tvarkos. Buvo akivaizdu, koks jis mies- 
telyje gerbiamas — publika pagaliau nutilo, norėdama išgirsti, ką jis 
pasakys. 

— Metas pakalbėti apie realius sprendimus, — pradėjo jis. 

Iš vietos pakilo Džekas Reidas. 

— Negalima kalbėti apie sprendimus, kol pirmiau neišsiaiškin- 


sime, kodėl visa tai vyksta. Iš savo berniukų girdėjau, kad mokykloje 

atsirado naujokų, atvykėlių iš kitų miestų, kurie ir kelia daugiausia 
rūpesčių. Buria gaujas, o galbūt ir platina kvaišalus. 

Linkolno atsakymas pradingo garsėjančiame šurmulyje. Klerė 
matė raustančiame vyro veide nekantrumą, vis didėjantį pyktį. 

— Tai ne išorinė problema, — mėgino paaiškinti jis. — Krizė 
vietinė. Tai mūsų problema, ir tai mžs4 vaikai klimpsta į bėdą. 

— Tačiau kas juos pastūmėjo? — atrėmė Reidas. — Kas užvedė? 
Paprasčiausiai kai kuriems žmonėms čia ne vieta! 

Glenas Raideris stuksėjo ir stuksėjo plaktuku, bet veltui. Džekas 
Reidas įplieskė publiką, ir dabar visi šaukė. 

Per suirutę prasiveržė moters balsas: 

— O kaip tie gandai apie šimtmečius gyvuojantį satanistų kul- 
tą? — pašokusi iš vietos, paklausė Damarisė Horn. Sunku buvo ne- 
pastebėti tos susitaršiusių šviesių plaukų kupetos. Kaip ir nepastebėti 
žvilgsnių, kuriuos jos pusėn mėtė vyrai. — Visi girdėjome apie tuos 
prie ežero atkastus senus kaulus. Kaip suprantu, tai būta masinės 
žmogžudystės. Galbūt net ritualinio aukojimo. 

— Tai atsitiko daugiau kaip prieš šimtą metų, — atrėmė Linkol- 
nas. — Tie dalykai visiškai nesusiję. 

— Galbūt ir ne. Bet Naujoji Anglija turi ilgą satanistų judėjimo 
istoriją. 

Linkolnas buvo beprarandąs kantrybę. 

— Vienintelis šiose vietose kultas, — atkirto jis, — tai tas, kurį 
prasimanėte savo bulvariniam laikraštpalaikiui! 

— Tuomet gal paaiškintumėte visus tuos nerimą keliančius gan- 
dus, kuriuos aš girdėjau, — šaltai paprašė Damarisė. — Pavyzdžiui, 
apie tris šešetus, nutepliotus ant vidurinės mokyklos sienos. 

Nustebęs Linkolnas žvilgtelėjo į Fernę. Klerė iškart suprato, ką 
tas žvilgsnis reiškė. Jiems abiem buvo netikėta, kad reporterė žino 
apie tikrą įvykį. 

— Praėjusį mėnesį aptikta daržinė, pritaškyta kraujo, — neatly- 


žo Damarisė. — Ką pasakysite apie tai? 

— Ten išsiliejo skardinė raudonų dažų. Ne kraujas. 

— O tos šviesos, naktimis blyksinčios ant Bukmedžių kalvos? 
Kaip man pasakė, tai ne kas kita kaip tik draustinio teritorija. 

— Nagi, minutėlę, — įsiterpė Loisė Katbert, miesto tarybos de- 
putatė. — Aš galiu paaiškinti. Tai tas biologas daktaras Tarvaileris. 
Vyrukas naktimis renka salamandras. Prieš kelias savaites patamsy be- 
maž ant jo užsidūriau, kai pėsčias žygiavo pakalnėn. 

— Gerai, — nusileido Damarisė. — Pamirškite šviesas ant Buk- 
medžių kalvos. Bet vis tiek šiame mieste dedasi daug keistų ir ne- 
paaiškinamų dalykų. Jeigu kas nors norės vėliau su manimi apie tai 
pasikalbėti, esu pasirengusi išklausyti. 

Damarisė vėl atsisėdo į vietą. 

— Aš su ja sutinku, — atsiliepė drovus balsas. Moteris stovėjo 
salės gale — maža baltaveidė figūrėlė, nervingai įsitvėrusi palto. — 
Šiame miestelyje kažkas negerai. Jau seniai tai jaučiu. Galite sakyti, 
ką norite, viršininke Keli, bet mes čia turime 6/ogį. Nesakau, kad tai 
šėtonas. Nežinau, kas tai. Bet tik žinau, kad nebegaliu čia gyventi. Pa- 
skelbiau, kad parduodu savo namą, ir kirą savaitę išvykstu. Kol kokia 
nors nelaimė neištiko 72420 šeimos. — Ji apsisuko ir išėjo iš nuščiu- 
vusios salės. 

Tylą perskrodė Klerės kišenėje šaižiai supypsėjęs pranešimų gavik- 
lis. Žvilgtelėjusi į ekranėlį pamatė, kad mėgina susisiekti ligoninė. Ji 
prasibrovė pro žmones ir išėjo į lauką paskambinti mobiliuoju. 

Po valgyklos tvankumos šaltas vėjas, atrodė, skverbėsi iki pat 
kaulų, ir laukdama, kol atsilieps, Klerė drebėdama gūžėsi prie pastato 
sienos. 

— Laboratorija, kalba Klaivas. 

— Čia daktarė Eliot. Jūs manęs ieškojote? 

— Nežinau, ar norėjote, kad jums paskambinčiau dėl tų tyrimo 
rezultatų, juk pacientas mirė. Bet gavome kai kuriuos Skočio Breks- 
tono duomenis. 


E: Taip, noriu išgirsti visus rezultatus. 

— Pirmiausia čia turiu galutinę „Anson Biologicals“ išvadą apie 
išsamią patikrą dėl kvaišalų ir toksinių medžiagų. Nieko neaptikta. 

— Nieko dėl piko jo chromatogramoje? 

— Šiame pranešime — ne. 

— Tai tikriausiai klaida. Juk turi būti kas nors rasta. 

— Parašyta tik tiek: „Nieko neaptikta.“ Taip pat turime galuti- 
nius mikrobų pasėlių kultūros iš berniuko nosies išskyrų rezultatus. 
Mikroorganizmų sąrašas gana ilgas, nes jūs norėjote, kad būtų išsiaiš- 
kinta viskas. Įprastos bakterijų kolonijos. Stapbylococus epidermikdis, 
alfa hemolizinis streptokokas. Paprastai šios mikrofloros į ataskaitą 
mes neįtraukiame. 

— Ar išaugo kas nors neįprasta? 

— Taip. Vibrio fischeri — Fišerio vibrionas. 

Ant popieriaus skiautės Klerė užsirašė pavadinimą. 

— Niekada nesu girdėjusi apie tokį mikroorganizmą. 

— Ir mes. Pirmą kartą susiduriame pasėlių kultūrose. Veikiau- 
siai koks nors užkratas iš šalies. 

— Bergi medžiagą tyrimui aš paėmiau tiesiai nuo paciento no- 
sies gleivinės. 

— Ką gi, abejoju, ar šis užkratas pateko iš mūsų laboratorijos. Ši 
bakterija ne iš tokių, kurias rastum sklandančias po ligoninę. 

— Kas tas Vibrio fischberi? Kur įprastai veisiasi? 

— Pasiteiravau laboratorijos Bangore mikrobiologės, iš kur 
išauga jų kultūros. Ji sako, kad ši rūšis paprastai renkasi bestuburius, 
tokius kaip galvakojai ar jūriniai kirminai. Sudaro su jais simbiozę. 
Bestuburis šeimininkas — saugi terpė. 

— O ką šis vibrionas suteikia mainais? 

— Aprūpina energija šeimininko šviesos organą. 

Prireikė kelių sekundžių, kol Klerė įsisągmonino šio fakto reikš- 
mę, o tada staigiai paklausė: 

— Jūs sakote, tos bakterijos yra bioliuminescencinės? 


— Taip. 

— Galvakojis jas surenka į pusiau persišviečiantį maišelį. Jų švy- 
tėjimą naudoja priešingos lyties galvakojams prisivilioti. Kažkas pana- 
šaus į neoninę sekso reklamą. 

— Turiu eiti, — pertraukė ji pašnekovą. — Pasikalbėsime vėliau. 

Klerė nuskubėjo atgal į mokyklos valgyklą. 

Bergždžiai stuksendamas plaktuku Glenas Raideris vėl stengėsi 
nuraminti minią. Atrodė išsigandęs, kai Klerė prasibrovė iki prezi- 
diumo. 

— Turiu paskelbti pranešimą, — pasakė ji. — Perspėjimą mies- 
teliui dėl sveikatos. 

— Tai ne visai susiję su šio susirinkimo klausimu, daktare 
Eliot. 

— Manau, susiję. Prašau, leiskite man kalbėti. 

Jis linktelėjo ir suskato dar įnirtingiau stuksenti plaktuku. 

— Daktarė Eliot turi paskelbti pranešimą! 

Klerė išėjo į salės priekį, aštriai suvokdama į save įsmeigtus visų 
žvilgsnius. Giliai atsikvėpė ir pradėjo: 

— Tie puldinėjimai visus mus gąsdina, verčia rodyti pirštais į savo 
kaimynus, mokyklą. Į atvykėlius. Visgi, manau, tam yra medicininis 
paaiškinimas. Ką tik kalbėjausi su ligoninės laboratorijos darbuotoju 
ir turiu raktą paaiškinti tam, kas vyksta. — Ji iškėlė popieriaus skiautę 
su užrašytu mikroorganizmo pavadinimu. — Tai bakterija, vadinama 
Vibrio fischeri — Fišerio vibrionu. Jos aptikta Skočio Brekstono no- 
sies gleivinėje. Tai, ką dabar regime, tai yra agresyvus mūsų vaikų el- 
gesys, — galbūt infekcijos simptomas. Fišerio vibrionas galėtų sukelti 
meningitą, kurio įprastais tyrimais nepajėgiame nustatyti. Taip pat jis 
galėtų sukelti ir tai, ką gydytojai vadina „gretima reakcija“, — sinusų 
infekciją, išplintančią į smegenis... 

— Minurėlę, — pertraukė Adamas Delrėjus, pašokęs iš vie- 
tos. — Aš jau dešimt metų čia praktikuoju mediciną. Niekada nesu- 


sidūriau su tokia infekcija — kaip ji vadinasi? 

— Vibrio fischeri. Paprastai žmonėms ji neaptinkama. Bet labora- 
torija nustatė tą mikroorganizmą kaip užkrėtusį mano pacientą. 

— Ir kur jūsų pacientas susigriebė tą mikrobą? 

— Manau, iš ežero. Skotis Brekstonas ir Teiloras Darnelas, — 
abu kone kasdien praėjusią vasarą maudėsi tame ežere. Taip par ir 
daugelis kitų šio miestelio vaikų. Jeigu tame ežere yra didelis kiekis 
vibriono bakterijų, būtų galima paaiškinti, kaip vaikai užsikrečia. 

— Šią vasarą ir aš maudžiausi, — atsiliepė viena moteris. — 
Daugelis suaugusiųjų maudėsi. Kodėl tik vaikai turėtų užsikrėsti? 

— Tai galėtų priklausyti nuo to, kokioje ežero dalyje maudė- 
tės. Žinau, toks pat ir užsikrėtimo amebiniu meningitu pobūdis. Tą 
smegenų infekciją sukelia amebos, besiveisiančios gėlame vandeny- 
je. Dažniausiai užsikrečia vaikai ir paaugliai. Jiems besimaudant už- 
terštame vandenyje, amebos patenka į nosies gleivinę. Iš ten pasiekia 
smegenis, pereidamos per korėtą barjerą, vadinamą akytąja plokštele. 
Suaugusieji neužsikrečia, nes jų akytosios plokštelės užanka, ir taip 
apsaugomos smegenys. Vaikai tos apsaugos neturi. 

— O kaip tai reikėtų gydyti? Antibiotikais ar dar kuo? 

— Spėčiau, taip. 

Adamas Delrėjus neparikliai susijuokė. 

— Siūlote išdalyti antibiotikus kiekvienam irzliam miestelio vai- 
kui? Jūs neturite įrodymų, kad kuris nors infekuotas! 

— Vis dėlto turiu teigiamą mikrobų pasėlio kultūros rezultatą. 

— Tik vieną teigiamą. Ir ne iš stuburo smegenų skysčio, tad 
kaipgi galite tai vadinti meningitu? — Delrėjus pažiūrėjo į susirin- 
kusiuosius. — Galiu jus patikinti: šiame miestelyje epidemijos nėra. 
Praeitą mėnesį Tu Hilso pediatrijos grupė gavo subsidijas vaikų krau- 
jui ir hormonų lygiui ištirti. Jie ima kraują iš visų savo paauglių paci- 
entų regione. Jų kraujo kūneliai parodytų bet kokią infekciją. 

— Apie kokias subsidijas jūs kalbate? 

— Iš „Anson Biologicals“. Bazinėms normoms patvirtinti. Jie 
nepranešė nieko nenormalaus. — Jis palingavo galva. — Ta jūsų in- 


fekcijos teorija — beprotiškiausias pramanas, kokį tik esu girdėjęs, ir 

pateikiama be menkiausių įrodymų. Jūs net nežinote, ar ežere veisiasi 
vibrionas. 

— Aš žinau, kad veisiasi, — patikino Klerė. — Mačiau jį. 

— Matėte bakterijas? Ką, jūsų mikroskopinė rega? 

— Vibrio fischeri bioliuminescuoja. Švyti. Mačiau Skėrio ežere 
bioliuminescenciją. 

— Kur tą parvirtinančios mikrobų pasėlių kultūros? Ar rinkote 
vandens pavyzdžius? 

— Mačiau ją prieš pat ežerui užšąlant. Veikiausiai dabar per šalta 
gyvybingoms kultūroms išauginti. O tai reiškia, kad negalėsime to 
patvirtinti, iki nepaimsime vandens pavyzdžių pavasarį. Šioms mik- 
robų pasėlių kultūroms išaugti reikia laiko. Praeis savaitės ar mėne- 
siai, kol gausime atsakymą. — Ji šiek tiek patylėjo, ne itin trokšdama 
pateikti kitą pasiūlymą. — Kol atmesime ežerą kaip šios bakterijos 
šaltinį, rekomenduoju neleisti savo vaikams jame maudytis. 

Iškart kilo pasipiktinimas — to buvo galima tikėtis. 

— Jūs ką, išprotėjot? Negalime leisti, kad toks pareiškimas pa- 
tektų į viešumą! 

— O kaip turistai? Jūs išbaidysite visus turistus! 

— Iš ko, velniai rautų, mes gyvensime? 

Glenas Raideris pašoko ant kojų, trankydamas plaktuku stalą. 

— Tvarkos! Prašom :varkos — Paraudusiu veidu jis pasisuko į 
Klerę. — Daktare Eliot, čia ne metas ir ne vieta siūlyti tokią drastišką 
priemonę. Tai reikia aptarti su deputatų taryba. 

— Tai visuomenės sveikatos klausimas, — atrėmė Klerė. — 
Sprendimą turi priimti sveikatos departamentas. Ne politikai. 

— Nėra reikalo įtraukti valstiją! 

— Būtų neatsakinga to nepadaryti. 

Ant kojų pašoko Loisė Katbert. 

— Aš jums pasakysiu, kas yra neatsakinga! Tai ateiti čia, kur 
pilna reporterių, ir neturint jokių įrodymų pareikšti, kad mūsų ežere 
yra kažkokių mirtinų bakterijų. Jūs sužlugdysite šį miestelį. 

— Jeigu iškyla rizika sveikatai, kitokio pasirinkimo neturiu. 

Loisė pasigręžė į Adamą Delrėjų. 

— Kokia jūsų nuomonė, daktare Delrėjau? Ar esama rizikos 
sveikatai? 

Delrėjus pašaipiai nusijuokė. 

— Vienintelė rizika, kokią matau, kad tapsime pajuokos objek- 
tais, jeigu priimsime tai rimtai. Bakterijos, švytinčios tamsoje? Galbūt 
jos dar ir dainuoja bei šoka? 

Klerė nuraudo, nes iš visų pusių pratrūko juokas. 

— Žinau, ką mačiau, — spyrėsi ji. 

— Teisingai, daktare Eliot. Psichodelines bakterijas. 

Staiga per juoką nuskambėjo Linkolno balsas: 

— Aš jas irgi mačiau. 

Visi nutilo. Nustebusi Klerė atsisuko į jį. Policijos viršininkas jai 
ironiškai linktelėjo, lyg sakytų: „Mums neprošal laikytis išvien.“ 

— Tąnakt aš buvau kartu su daktare Eliot, — tęsė jis. — Abu 
matėme ežere švytint. Negaliu jums pasakyti, kas tai buvo. Truko vos 
kelias minutes, o paskui išnyko. Bet švytėjo. | 

— Visą gyvenimą praleidau prie to ežero, — nenusileido Loisė 
Kartbert. — Ir niekada nemačiau jokio švytėjimo. 

— Ir aš! 

— ... ir aš! 

— Eli, viršininke. Gal judu su daktare uostėte to paties? 

Vėl pratrūko juokas, šįsyk nukreiptas į juos abu. Pasipiktinimas 
virto pašaipa, bet Linkolnas nesitraukė — neprarasdamas pusiausvy- 
ros ramiai klausėsi užgauliojimų. 

— Galimas daiktas, tai buvo epizodinis reiškinys, — toliau kal- 
bėjo Klerė. — Toks, kuris pasitaiko ne kasmet. Galbūt susijęs su oro 
sąlygomis. Pavasario potvyniu ar itin karšta vasara — šiais metais visa 
tai buvo. Tokios pat sąlygos, kaip ir prieš penkiasdešimt dvejus me- 


tus. — Ji padarė pauzę ir įžūliai permetė akimis publiką. — Žinau, 

šioje salėje yra žmonių, prisimenančių, kas dėjosi prieš penkiasdešimt 
dvejus metus. 

Publika nutilo. 

— O kas nutiko prieš penkiasdešimt dvejus metus? — garsiai 
paklausė reporteris iš Portland Press Herald. 

Staiga prezidiume ant kojų pašoko Glenas Raideris. 

— Taryba į tai atsižvelgs. Dėkui, daktare Eliot. 

— Priemonių būtina imtis nedelsiant, — nepasidavė Klerė. — 
Reikėtų kreiptis į Sveikatos departamentą, kad ištirtų vandenį... 

— Mes tai aptarsime per kitą tarybos posėdį, — tvirtai pakarto- 
jo Raideris. — Jau viskas, daktare Eliot. 

Degančiais skruostais ji nuėjo nuo prezidiumo stalo. 

Susirinkimas tęsėsi, triukšmingai ir piktai, dalyviams brukant 
įvairius pasiūlymus. Daugiau apie Klerės teoriją neužsiminta, visi vie- 
ningai ją atmetė kaip nevertą aptarinėti. Kažkas pasiūlė įvesti polici- 
jos valandą — po vakaro devintos visiems vaikams uždrausti rodytis 
gatvėje. Paaugliai užprotestavo: „O pilietinės teisės! Kaip dėl mūsų 
pilietinių teisių?“ 

— Jūs, vaikai, neturite jokių pilietinių teisių! — atkirto Loi- 
sė. — Kol neišmoksite atsakomybės! 

Nuo šios akimirkos viskas ritosi tik blogyn. 

Dešimtą vakaro, visiems jau užkimus nuo šauksmų, Glenas Rai- 
deris susirinkimą pagaliau baigė. 

Klerė stovėjo salės šone ir stebėjo išsiskirstančius žmones. Slink- 
dami pro šalį nė vienas nežiūrėjo į ją. Šiam miesteliui lioviausi egzis- 
tavusi, nelaiminga pagalvojo ji. Nebent tik kaip paniekos taikinys. 
Norėjo padėkoti Linkolnui už palaikymą, bet matė, kad jį apsupę 
miestelio tarybos deputatai beria klausimus ir nusiskundimus. 

— Daktare Eliot! — pašaukė Damarisė Horn. — Kas prieš pen- 
kiasdešimt dvejus metus nutiko? 


Klerė spruko išėjimo link, o Damarisė ir kiti reporteriai vijosi iš 

paskos. Ji vis kartojo: „Jokių komentarų. Jokių komentarų.“ Lengviau 
atsikvėpė tik pamačiusi, kad pro duris jos niekas neatsekė. 

Lauke žvarbus vėjas tartum kiaurai košė. Automobilį ji buvo pa- 
likusi toliau nuo mokyklos. Susikišusi rankas į kišenes ėjo taip greitai, 
kaip tik drįso apledėjusia garve, merkdamasi nuo vis plieskiančių nu- 
važiuojančių automobilių priekinių šviesų. Kai pasiekė savo transpor- 
to priemonę, jau buvo išsiėmusi raktelius ir berakinanti dureles, bet 
sumojo, kad kažkas negerai. 

Žingrelėjo argal ir sukrėsta įsistebeilijo į išdrikusius ant asfalto 
subliūškusios gumos blynus — tiek tebuvo likę iš jos padangų. Visos 
keturios supjaustytos. Įsiutusi, pagauta nevilties ji trenkė delnu per 
automobilį. Sykį, antrą. 

Ėjęs per gatvę prie savo automobilio vyriškis atsisuko ir nustebęs 
pažvelgė į ją. Tai buvo Mičelas Grumas. 

— Kas nors atsitiko, daktare Eliot? — šūktelėjo jis. 

— Pažiūrėkite į mano padangas! 

Jis stabtelėjo praleisti važiuojantį pro šalį automobilį, paskui at- 
ėjo per gatvę pas ją. 

— Jėzau, — sumurmėjo. — Kažkas jūsų nemėgsta. 

— Supjaustė visas! 

— Padėčiau jums pakeisti. Bet nemanau, kad vežiojatės bagaži- 
nėje keturias atsargines padangas. 

Ji neturėjo jėgų įvertinti jo menkų pastangų pajuokauti. Atsuku- 
si nugarą, vėl įsistebeilijo į suniokotas padangas. Veidą gėlė dilginan- 
tis vėjas, o įšalas nuo žemės skverbėsi pro jos batų padus. Skambinti į 
Džo Bartleto autoservisą per vėlu — vis tiek iki ryto nesugebės gauti 
naujų padangų. Ji atsidūrė keblioje padėtyje, buvo įsiutusi ir sulig 
kiekviena minute vis labiau šalo. 

Pasisukusi į Grumą paklausė: 


— Galėtumėte mane pavėžėti namo? 

Tai sutartis su velniu, pati žinojo ją sudariusi. Žurnalistas privalo 
klausinėti, ir pavažiavus vos dešimt sekundžių, jis uždavė klausimą, 
kurio ji tikėjosi. 

— Taigi kas nutiko prieš penkiasdešimt dvejus metus šiame 
miestelyje? 

Klerė nusuko akis. 

— Dabar mano ne tokia nuotaika, kad apie tai kalbėčiau. 

— Tikrai taip, bet galiausiai tai išaiškės. Vienaip ar kitaip Da- 
marisė Horn suseks. 

— Ta moteris visai nesuvokia, kas yra etika. 

— Tačiau turi informacijos šaltinį, vietinį. 

Klerė pažvelgė į jį. 

— Kalbate apie policijos skyrių? 

— Jūs jau apie tai žinote? 

— Ne pareigūno pavardę. Kas jis? 

— Papasakokite, kas nutiko 1946-aisiais. 

Ji vėl įsmeigė akis į priekį. 

— Tai yra vietos laikraščio archyvuose. Galite pats pasižiūrėti. 

Kurį laiką jis vairavo tylėdamas. 

— Šiame miestelyje tai yra nutikę ir anksčiau, tiesa? — pagaliau 
paklausė jis. — Žmogžudystės. 

— Taip. 

— Ir jūs manote, kad to priežastis — biologinė? 

— Tai kažkaip susiję su ežeru. Yra kažkoks gamtinis fenomenas. 
Kokia nors bakterija ar dumbliai. 

— Panašiai kaip mano teorija: kad tai dar vienas Flandersas Ajo- 
vos valstijoje? 

— Tai nesusiję su piktnaudžiavimu kvaišalais, Mičelai. Maniau, 
kad abiejų berniukų kraujyje ko nors apriksime, kokių nors anabo- 
linių steroidų. Bet galutiniai abiejų atsakymai neigiami. O Teiloras 
neigia vartojęs kokių nors kvaišalų. 

— Vaikai kartais meluoja. 

— Kraujo tyrimai — ne. 

Automobilis įsuko į Klerės kiemą, ir Grumas pasisuko į ją. 

— Įsivėlėte į sunkią kovą, daktare Elior. Jūs galbūt nejautėte toje 
salėje rvyrančio priešiškumo, bet aš tikrai jaučiau. 

— Aš ne tik jaučiau, tai įrodo ir keturios supjaustytos automo- 
bilio padangos. — Ji išlipo iš automobilio. — Dėkui, kad pavėžėjote. 
Dabar jūs 2222 kai ką skolingas. 

— Nejaugi? 

— Pavardę faro, kuris kalbėjosi su Damarise Horn. 

Tarsi atsiprašydamas jis gūžtelėjo. 

— Nežinau jo pavardės. Galiu pasakyti tik tiek, kad mačiau juos 
abu kartu, tarkime, artimai kontaktuojant. Tamsiaplaukis, vidutinio 
kūno sudėjimo. Dirba naktinę pamainą. 

Ji niūriai linktelėjo. 


— Aš išsiaiškinsiu. 


Linkolnas kopė dailaus karalienės Viktorijos epochos stiliaus 
pastato laiptais ir sulig kiekvienu žingsniu jautėsi vis labiau išsekęs. 
Buvo gerokai po vidurnakčio. Pastarąsias kelias valandas dalyvavo 
Gleno Raiderio namuose skubiai sušauktame deputatų tarybos po- 
sėdyje, kur Linkolnui aiškiai leista suprasti, kad jo tarnyba pakibo 
ant plauko. Taryba jį nusamdė, taryba gali ir išvyti. Kaip Trankviličio 
miesto tarnautojas esąs jo gerovės sergėtojas. Kaip galėjęs palaikyti 
daktarės Eliot pasiūlymą atskirti ežerą nuo žmonių? 

Aš tik atvirai pareiškiau savo nuomonę, pasakęs jis. 

Bet šiuo atveju atvirumas — ne pati geriausia taktika. 

Toliau sekė protą bukinanti statistika, pateikta miestelio iždinin- 
ko: kiek pinigų kiekvieną vasarą įplaukia iš turistų. Ir todėl kiek naujų 
darbo vietų sukuriama. Kiek vietinių verslų gyvuoja vien iš atvykėlių 


aptarnavimo. 

O iš to mokama ir Linkolno alga. 

Miestelis gyvena ir miršta prie Skėrio ežero, todėl negali būti 
jokių raginimų jį uždaryti visuomenei, jokių perspėjimų dėl sveika- 
tos — taigi nė šnipšt apie viešą svarstymą. 

Jis išėjo iš susirinkimo anaiptol nebūdamas tikras, ar tebeturi 
tarnybą, ir apskritai, ar dargi jos trokšta. Įsėdo į savo patrulių auto- 
mobilį ir jau buvo pusiaukelėje iki namų, kai gavo žinutę iš dispeče- 
rinės, kad šįvakar dar kai kas su juo nori pasikalbėti. 

Linkolnas nuspaudė durų skambutį. Laukdamas, kol jam acida- 
rys, apsidairė ir pamatė, kad visi namai gatvėje tamsūs, visos užuolai- 
dos užtrauktos, slėpdamos nuo šios juodos ir šaltos nakties. 

Durys atsidarė, ir jį pasitiko teisėja Airisė Kiting: 

— Dėkui, kad atėjote, Linkolnai. 

Jis įėjo vidun. 

Name, atrodė, trūko oro, buvo sunku kvėpuoti. 

— Juk sakėte, kad tai skubu. 

— Jau susitikote su taryba? 

— Aš ką tik iš ten. 

— Ir jie nesutinka net svarstyti, kad ežerą nuo visuomenės bū- 
tina atskirti. Taip? 

Jis, lyg jau susitaikęs su pralaimėjimu, šyptelėjo. 

— Ar dėl to buvo galima bent kiek abejoti? 

— Labai gerai pažįstu šį miestelį. Žinau, ką žmonės galvoja ir ko 
bijo. Ir kiek toli gali nueiti, gindami savo gerovę. 

— Taigi žinote, su kuo turiu reikalą. 

Airisė pamojo į biblioteką. 

— Prisėskime, Linkolnai. Turiu kai ką jums pasakyti. 

Židinyje už grotelių jau blėso ugnis, tik paskiros vangios liepsne- 
lės kartkartėmis šokteldavo iš pelenų kauburio. Ber vis tiek kambaryje 
atrodė per šilta, ir giliai įsmukdamas į itin minkštą fotelį, Linkolnas 


suabejojo, ar pajėgs ištverti, kad neužmigtų. O paskui vėl atsistoti 

gaisas. Prieblanda buvo maloninga jos bruožams, pagilindama akis, 
šešiasdešimt šešerių metų raukšles paversdama švelniais šešėliais. Ir tik 
plonos rankos, išklaipytos artrito, išdavė moters amžių. 

— Susirinkime turėjau kai ką pasakyti, bet pristigau drąsos, — 
prisipažino ji. 

— Drąsos pasakyti ką? 

— Kai Klerė Eliot kalbėjo apie ežerą — apie tai, kad naktį matė 
vandenį švytint. Turėjau ir aš patvirtinti jos žodžius. 

Linkolnas pasidavė fotelyje į priekį — jos žodžių reikšmė paga- 
liau prasiskverbė pro jo nuovargį. 

— Jūs irgi tai matėte. 

— Taip. 

— Kada? 

— Tai atsitiko vasaros pabaigoje. Buvau keturiolikos metų, mes 
turėjome namą šalia Riedulių. Dabar jo nėra. Prieš daug metų nu- 
griautas. — Moters žvilgsnis nukrypo į židinį ir liko sutelktas į sprag- 
sinčias liepsneles. Pati atsilošė, o žili plaukai fotelio tamsios medžia- 
gos fone supo jos galvą lyg sidabrinė aureolė. — Prisimenu tą naktį. 
Smarkiai lijo. Atsibudusi išgirdau griaustinį. Nuėjau prie lango ir tada 
pamačiau kažką keista ant vandens. Šviesą. Švytėjimą. Tai truko tik 
kelias minutes, o paskui... — ji trumpam nutilo. — Kai pažadinau 
tėvus, tai jau buvo dingę, tik vanduo ramsavo. — Teisėja palingavo 
galva. — Aišku, jie manimi nepatikėjo. 

— Ar dar kada nors matėte tą švytėjimą? 

— Kartą. Po kelių savaičių, vėl per liūtį su audra. Tik visai trum- 
pai sumirguliavo ir užgeso. 

— Tą naktį, kai mudu su Klere matėme, irgi smarkiai lijo. 

Jos žvilgsnis nukrypo į Linkolną. 

— Visus tuos metus maniau, kad tai buvo žaibas. Arba akių 
apgaulė. Bet šįvakar pirmą kartą sužinojau, kad esu ne vienintelė tai 


mačiusi. 

— Kodėl jūs nieko nepasakėte? /žsy miestelis būtų paklausęs. 

— O žmonės būtų visko klausinėję. Kada mačiau, kuriais metais 
tai nutiko. 

— Kuriais metais tai nutiko, teisėja Kiting? 

Moteris nukreipė žvilgsnį, bet Linkolnas suspėjo pamatyti jos 
akyse sublizgusias ašaras. 

— Tūkstantis devyni šimtai keturiasdešimt šeštaisiais, — sukuž- 
dėjo ji. — Tai atsitiko keturiasdešimt šeštųjų vasarą. 

Tais metais mirė Airisės Kiting tėvai — nuo jos penkiolikmečio 
brolio rankų. Tais metais Airisė irgi nužudė, bet gindamasi: išstūmė 
savo tikrą brolį pro bokštelio langą ir stebėjo, kaip jis užsimuša. 

— Dabar suprantate, kodėl aš tylėjau, — pridūrė ji. 

— Būtumėte galėjusi viską pakreipti kitaip. 

— Niekas nenori apie tai girdėti. O aš nenoriu kalbėti. 

— Tai atsitiko taip seniai. Prieš penkiasdešimt dvejus metus... 

— Penkiasdešimt dveji metai nieko nereiškia! Pažiūrėkite, kaip 
elgiamasi su Vorenu Emersonu. Aš irgi dėl to kalta. Vaikystėje mudu 
buvome tokie artimi. Aš net mąstydavau, kad kada nors mudu... — ji 
staiga nutilo ir žvilgsnį įsmeigė į ugnį, iš kurios dabar buvo likę tik 
žioruojantys pelenai. — Visus tuos metus jo vengiau. Apsimesdavau, 
kad jis neegzistuoja. O dabar išgirstu, kad galbūt tai buvo ne jo kaltė, 
o tik liga. Užkrėstos smegenys. Tik dabar jau per vėlu atitaisyti jam 
padarytą skriaudą. 

— Ne per vėlu. Praėjusią savaitę Vorenas buvo operuotas ir da- 
bar jaučiasi puikiai. Galėtumėte jį aplankyti. 

— Nežinau, ką po visų tų metų pasakyčiau. Nežinau, ar jis no- 
rėtų Mane pamatyti. 

— Tegul pats Vorenas nusprendžia. 

Teisėja susimąstė, blėstančioje žarijų šviesoje jos akys žvilgėjo. 
Paskui ryžtingai atsikėlė iš fotelio. 


— Regis, ugnis užgeso, — tarė. Ir apsisukusi išėjo iš kambario. 

Linkolno kieme stovėjo automobilis. 

Jis sustojo už šio ir atsiduso. Tik ne vėl, pagalvojo jis. Tik ne 
šiąnakt. 

Sunkiai užkopė priebučio laipteliais ir rado duris neužrakintas. 
Kada gi Dorina pavogė iš jo naują raktą? 

Rado ją miegančią ant sofos. Kambarį smelkė gaižus alkoholio 
tvaikas. Jeigu dabar ją pažadintų, kiltų dar viena scena, girtos ašaros 
ir šūkavimai, atsibustų kaimynai. Verčiau tegul išsimiega, santykius 
išsiaiškins rytą, kai Dorina išsiblaivys, o jis nesverdės nuo išsekimo. 
Stovėjo ir liūdnai suglumęs nužiūrinėjo moterį, kurią kadaise vedė. 
Raudoni jos plaukai sulipę, pamarginti žilų sruogų. Burna atkarusi. 
Miegas triukšmingas — ritmiški švilpesiai pakaitomis su narnesiu. 
Vis dėlto žvelgdamas į Doriną jis jautė ne pasidygėjimą. Veikiau gai- 
lestį — ir negalėjo parikėti, kad kadaise ją mylėjo. 

Ir taip pat jautė dusinančią, niekada nesibaigiančią atsakomybę 
už jos gerovę. 

Reikėtų ją užkloti antklode. Sugrįžo į koridorių prie sieninės 
spintos, ir tada suskambo telefonas. Jis skubiai atsiliepė, nes išsigan- 
do, kad garsas nepažadintų Dorinos ir neįžiebtų scenos, kurios bai- 
minosi. 

Linijoje suskambo Pito Sparkso balsas. 

— Atleiskite, kad taip vėlai jums skambinu, — atsiprašė jis, — 
bet daktarė Eliot primygtinai reikalavo. Ketina pati jums paskambin- 
ti, jeigu aš to nepadaryčiau. 

— Dėl supjaustytų padangų? Markas man jau skambino. 

— Ne, dėl kitko. 

— Kas atsitiko? 

— Skambinu iš jos medicinos kabineto. Kažkas išdaužė visus 


langus. 

Visur pribirę stiklo. Blizgančios šukės nuklojusios kilimą, žur- 
nalinį stalelį, laukiamojo sofą. Pro išdaužtus langus, dabar atvirus 
nakties orui, snaigės vinguriavo vidun ir gulė lyg ploni nėriniai ant 
baldų. 

Priblokšta ir tyli Klerė per laukiamąjį nuėjo į priimamąjį. Langas 
virš Veros rašomojo stalo irgi buvo išdaužtas, ant kompiuterio klavia- 
tūros žibėjo stiklo šukės ir ledo varveklių nuolaužos. Vėjas blaškė po 
kambarį palaidus popierius ir sniegą — baltumos pūga, kuri netrukus 
sutirps į tižias krūveles ant kilimo. 

Ji išgirdo sugurgždant per stiklo skeveldras Linkolno batus. 

— Fanerą jau gabena, Klere. Pranašaujama dar sniego, tad šią- 
nakt jie tuos langus užkals. 

Ji vis stovėjo, įbedusi akis į sniegu nubarstytą kilimą. 

— Šitaip padarė dėl to, ką aš pasakiau šįvakar per susirinkimą. 
Juk taip? 

— Tai ne vienintelis vandalų nusiaubtas pastatas. Šią savaitę to- 
kių buvo keli. 

— Bet man tai nutiko du kartus per vieną vakarą. Pirma padan- 
gos. Dabar kabinetas. Tik nesakykite, kad tai sutapimas. 

Į priimamąjį atėjo policininkas Pitas Sparksas. 

— Pas kaimynus neką tepešiau, Linkolnai. Jie paskambino, kai 
išgirdo dūžtant stiklą, bet nematė, kieno tai darbas. Panašu į praeitos 
savaitės įvykius Bartleto autoservise. Išdaužė ir pabėgo. 

— Bet Bartletui išdaužtas tik vienas langas, — paprieštaravo 


Klerė. — O man — visi. Būsiu priversta kelioms savaitėms nutraukti 


darbą. 

Sparksas pamėgino nuraminti: 

— Naujiems stiklams įdėti užtektų kelių dienų. 

— O mano kompiuteris? Suniokotas kilimas? Sniego įsiskverbė 
visur. Teks atnaujinti duomenis, atkurti visą dokumentaciją. Nežinau, 
ar verta to imtis. Net nežinau, ar išvis 20riu pradėti iš naujo. 

Klerė apsisuko ir išėjo iš pastato. 

Sėdėjo susigūžusi savo pikape, kai netrukus pro paradines duris 
pasirodė Linkolnas su Sparksu. Juodu apsikeitė keliais žodžiais, pas- 
kui Linkolnas per gatvę atėjo prie jos pikapo ir įsmuko greta į keleivio 
vietą. 

Kurį laiką abu tylėjo. Ji sėdėjo įbedusi žvilgsnį tiesiai į priekį, 
bet vaizdas buvo išskydęs, Sparkso patrulių automobilio švyturėlių 
blyksniai susilieję į pulsuojantį ūką. Paskui Klerė greitai, piktai ranka 
nusišluostė akis. 

— Sakyčiau, garsiai ir aiškiai leista suprasti. Šis miestelis manęs 
nenori. 

— Ne visas miestelis, Klere. Vienas vandalas. Vienas žmogus... 

— Kuris veikiausiai kalba už daugelį kitų. Turbūt verčiau man 
susikrauti daiktus ir išvažiuoti šiąnakt. Kol dar jie nenusprendė sude- 
ginti mano namo. 

Jis nurylėjo. 

— Juk ir jūs taip manote, ar ne? — paklausė ji ir pagaliau pa- 
žvelgė į Linkolną. — Kad neturiu jokių šansų čia įsitvirtinti. 

— Jūs pati šįvakar per daug ėmėtės. Kai prakalbote apie būtiny- 
bę uždaryti viešai prieigai ežerą. Daugelis žmonių pajuto grėsmę. 

— Man reikėjo nieko nesakyti. 

— Ne, privalėjote tai pasakyti, Klere. Teisingai pasielgėte, ir aš 
ne vienintelis taip manau. 

— Niekas nepriėjo paspausti man rankos. 

— Patikėkite mano žodžiu. Yra ir kitų, susirūpinusių dėl ežero. 


— Bet jo neuždarys, ar ne? Negali sau to leisti. Užtat šitaip elg- 

damiesi nori mane nutildyti. Stengiasi išvyti iš miestelio. — Ji pažvel- 
gė į savo medicinos kabineto pastatą. — Ir, beje, jiems pasiseks. 

— Jūs čia gyvenate mažiau nei metus. Reikia laiko... 

— Ir kiekgi reikia laiko šiame miestelyje tapti sava? Penkerių, 
dešimties metų? Viso gyvenimo? 

Pasilenkusi ji įjungė degimą ir pajuto šalčio gūsį iš šildytuvo. 

— Jūsų kabinetą galima suremontuoti. 

— Taip, pastatus sutaisyti nesunku. 

— Viską galima pakeisti. Langus. Kompiuterį. 

— O kaip dėl mano pacientų? Nemanau, kad po šio vakaro jų 
dar likę. 

— Jūs to nežinote. Dar nesuteikėte Trankviličiui šanso. 

— Nejaugi? — Klerė atsitiesė ir įniršusi pažvelgė į jį. — Atida- 
viau jam devynis savo gyvenimo mėnesius! Kiekvieną minutę neri- 
mauju dėl savo praktikos, dėl to, kodėl mano paskirtų vizitų žurnalas 
vis dar pustuštis. Kodėl kažkas manęs taip nekenčia, kad siuntinėja 
pacientams anoniminius laiškus. Čia yra žmonių, trokštančių, kad 
man nepasisektų, ir jie kaip įmanydami pasistengs išvyti mane iš mies- 
telio. Tiek man prireikė, kol galiausiai supratau, kad niekada nebus 
geriau. Trankvilitis manęs nenori, Linkolnai. Jiems reikia kito daktaro 
Pomrojaus ar galbūt Markuso Velbio.* Bet ne manęs. 

— Reikia laiko, Klere. Jūs arvykėlė, tad žmonės turi prie jūsų 
priprasti, pajusti pasitikėjimą, kad jų neapleisite. Štai tuo Adamas 
Delrėjus ir pranašesnis. Jis — vietinis vaikinas, ir niekas neabejoja, 
kad čia pasiliks. Paskutinis daktaras, čia atvykęs iš kitos valstijos, išsi- 
dangino po pusantrų metų. Nepajėgė kęsti mūsiškių žiemų. O prieš jį 
dirbęs gydytojas rvėrė mažiau nei metus. Miestelio gyventojai mano, 
kad ir jūs nepasiliksite. Jie susilaiko, nori pamatyti, ištversite žiemą, 


ar viską mesite ir paliksite miestelį kaip anie du. 


Kalbama apie JAV populiaraus televizijos serialo „Daktaras Markusas Velbis“ 
(1961-1976) pagrindinį personažą. 

— Ne žiema mane veja. Galiu susitaikyti su tamsa ir šalčiu. Su 
kuo negaliu susitaikyti — tai su jausmu, kad aš čia nepritampu. Ir 
kad niekada nepritapsiu. — Ji giliai atsiduso, ir pyktis staiga išgaravo, 
palikdamas tik nuovargį. — Nežinau, kodėl maniau, kad tai išdegs. 
Nojus nenorėjo čia keltis, bet aš jį priverčiau. Ir dabar suprantu, kaip 
kvailai pasielgiau... 

— Ir kodėl vis dėlto jūs atvykote, Klere? — paklausė jis taip tyliai, 
kad žodžius beveik nustelbė pučiamo iš šildytuvo oro šniokštesys. 

Tokio klausimo jis dar niekada neuždavė, o pati su niekuo nesi- 
dalijo elementaria informacija apie save. Kodėl aš atvykau į Trankvili- 
tį? Dabar, kol Linkolnas laukė atsakymo, tarp jųdviejų įsivyravo ryla, 
dar labiau sustiprindama jos nenorą atsiverti. 

Supratęs jos nesmagumą, jis nukreipė žvilgsnį į gatvę, suteik- 
damas Klerei bent kiek privatumo. Kai vėl prašneko, žodžiai buvo 
nukreipti tartum ne jai — tik dalijosi savo mintimis. 

— Žmonės, kurie čia atsikelia iš kitur, — pasakė jis, — man 
atrodo, nuo kažko bėga. Nuo nekenčiamo darbo, buvusio vyro ar 
buvusios žmonos. Nuo kokios nors tragedijos, sukrėtusios jų gyve- 
nimą. 

Ji nusviro į šoną, skruostu pajusdama ledinį lango stiklo šaltį. 
Kaipgi jis žino? nusistebėjo. Ir kiek daug atspėjo. 

— Jie, tie žmonės iš kitur, atvyksta ir mano rasią čia rojų. Tar- 
kim, vasaros atostogoms. Arba tik važiuoja pro šalį, ir jų vaizduotė 
pagauna miestelio pavadinimą. Jie sustoja prie vietinės nekilnojamojo 
turto kontoros ir žiūri į fotografijas ant sienos. Į visas parduodamas 
sodybas, kotedžus prie ežero. 

Tai buvo nuotrauka sodybos su baltu namu, kieme priešais jį žydėjo 
gelsvieji narcizai ir pavasarine rausvuma sprogo klevas. Dar niekada ne- 
turėjau namo su klevu. Dar niekada negyvenau miestelyje, kur galėčiau 
naktimis žvelgti į dangų ir matyti žvaigždės, o ne didmiesčio žiburių 


pašvaistę. 

— Jie svarsto, kaip būtų gera gyventi mažame miestelyje, — to- 
liau kalbėjo Linkolnas. — Kur niekas nerakina durų, o kaimynai tave 
pasitinka su troškiniu ant stalo. Ir tokia vieta — tai veikiau fantazija, 
o ne tikrovė, nes jų įsivaizduojamas miestelis neegzistuoja. O prob- 
lemos, kurias stengiasi palikti, tik atseka juos į kitus namus. Ir dar į 
kitus. 

Nojus man sakė, kad nenori keltis. Sakė, kad nekęs manęs, jeigu 
priversiu jį palikti Baltimorę, palikti visus draugus. Bet juk negali leisti 
keturiolikmečiui berniukui tvarkyti tavo gyvenimą. Esu jo gimdytoja. 
Už jį atsakinga. Žinau, kas jam gerai, kas mums abiem gerai. 

Bent taip maniau. 

— Kurį laiką tai tartum pasiteisina, — tęsė Linkolnas. — Naujas 
namas, naujas miestelis atitraukia tavo mintis nuo dalykų, nuo kurių 
bėgai. Visi viliasi naujos pradžios, galimybės išspręsti visas bėdas. Ir 
mano: kur kitur galėtų būti geresnis metas ir vieta pradėti gyvenimą 
iš naujo nei vasara prie ežero? 

— Jis nuvarė automobilį, — prisipažino Klerė. 

Linkolnas nesureagavo. Įdomu, ką pamatytų policininko akyse, 
mąstė ji, jeigu dabar pasisuktų į jį pažiūrėti. Tikrai ne nustebimą; jis 
kažkaip jau žinojo ar spėjo, kad į Trankvilitį ji atvyko iš nevilties. 

— Žinoma, tai buvo ne vienintelis jo padarytas nusikaltimas. 
Kai Nojų areštavo, sužinojau apie visus kitus jo darbelius. Apie va- 
giliavimą parduotuvėse. Grafičius. Įsilaužimus į bakalėją kaimynys- 
tėje. Jie, Nojus su draugais, veikė išvien. Trys berniukai, kurie tiesiog 
nuobodžiavo ir nusprendė šiek tiek paįvairinti savo gyvenimą. Savo 
tėvų gyvenimą. — Ji atsilošė, sutelkdama žvilgsnį į tuščią gatvę. Vėl 
pradėjo snigti, besisukančios snaigės krito ant priekinio stiklo, tirpo ir 
slydo juo žemyn lyg ašaros. — O blogiausia, kad aš nieko nežinojau. 
Štai kaip mažai jis man pasakodavosi, kaip visiškai neturėjau ryšio su 
sūnumi. Kai tąnakt policija paskambino ir pranešė, kad įvyko ava- 
rija — kad Nojus važiavo tame nuvarytame automobilyje — jiems 


pasakiau, jog suklydo. Mano sūnus negalėtų padaryti ko nors pana- 


254 


šaus. Šiąnakt mano sūnus likęs nakvoti pas draugą. Bet taip nebuvo. 
Jis perplėštu skalpu sėdėjo Skubiosios pagalbos priimamajame. O jo 
draugas, vienas iš berniukų, buvo ištiktas komos. Turėjau džiaugtis, 
kad mano sūnus niekada nepamiršta prisisegti saugos diržo. Net ir 
vogdamas automobilį. — Klerė palingavo galva ir ironiškai atsidu- 
so. — Kiti tėvai buvo tokie pat priblokšti kaip ir aš. Negalėjo patikėti, 
kad jų berniukai sugebėtų iškrėsti tokį dalyką. Manė, juos įkalbė- 
jo Nojus. Jis darąs jų sūnums blogą įtaką. O ko galėtum tikėtis iš 
berniuko, kuris auga be tėvo? Jiems buvo visai nesvarbu, kad mano 
sūnus — jauniausias iš trijulės. Kaltino, kad jis neturi tėvo. Ir kad aš 
pernelyg užsiėmusi kaip gydytoja, rūpinuosi kitų žmonių šeimomis ir 
neskiriu dėmesio savo sūnui. 

Pradėjo snigti tirščiau, sniegas dengė priekinį stiklą, jai trukdė 
matyti gatvę. 

— O blogiausia, kad aš su jais sutikau. Maryt, dariau ką nors 
ne taip, kažkokiu būdu jį nuvyliau. Ir tegalvojau viena: kaip galėčiau 
viską atitaisyti? 

— Susikrauti daiktus ir palikti namus — gana drastiška priemonė. 

— Tikėjausi stebuklo. Magiško sprendimo. Mudu buvome pa- 
siekę tašką, kai neapkentėme vienas kito. Nepajėgiau kontroliuoti, 
kur jis eina ir ką veikia. Užvis blogiausia, kad negalėjau jam parinkti 
draugų. Mačiau, kur tai veda. Dar vienas nuvarytas automobilis, dar 
vienas areštas. Dar viena virtinė beprasmių pokalbių su šeimos santy- 
kių konsultantu... 

Klerė giliai atsiduso. Dabar sniegas jau buvo visiškai užklojęs 
priekinį stiklą, ir ji jautėsi palaidota, atsidūrusi kape kartu su šiuo 
vyriškiu šalia. 

— Ir tuomet mudu apsilankėme Trankvilityje. 

— Kada? 

— Vieną rudens savaitgalį. Šiek tiek daugiau kaip prieš metus. 


Didžiuma turistų jau buvo išvykę, bet orai tebebuvo gražūs. Bobų 

vasara. Mudu su Nojumi išsinuomojome paežerėje kotedžą. Kasryt 
atsibudusi girdėdavau klykaujant narus. Ir daugiau nieko. Tik narus. 
Kaip tik tai man labiausiai ir patiko tą savaitgalį — visiškos ramy- 
bės jausmas. Nors kartą mudu nesiginčijome. Mudviem net patiko 
būti drauge. Kaip tik tada ir supratau, kad noriu palikti Baltimo- 
rę... — Klerė palingavo galva. — Turbūt teisingai mane įvertinote, 
Linkolnai. Esu kaip bet kuris pašalietis, kuris atsikelia į šį miestelį, 
bėgdamas nuo kito gyvenimo, nuo aibės kitų rūpesčių. Nebuvau tik- 
ra, kur vyksiu. Tik žinojau — negaliu pasilikti ten, kur esu. 

— O dabar? 

— Negaliu ir čia pasilikti, — lūžtančiu balsu prisipažino ji. 

— Dar per anksti priimti tokį sprendimą, Klere. Gyvenate čia 
nepakankamai ilgai, kad susikurtumėte praktiką. 

— Turėjau devynis mėnesius. Visą vasarą ir rudenį sėdėjau tame 
kabinete, laukdama pacientų antplūdžio. O tesulaukiau beveik vien 
turistų. Vasarotojų, besikreipiančių dėl patemptos čiurnos ar sutriku- 
sio virškinimo. Kai vasara baigėsi, jie visi išvyko namo. Ir aš staiga 
supratau, kiek mažai mano pacientų gyvena šiame miestelyje. Maniau, 
pajėgsiu išsilaikyti, galiausiai žmonės ims manimi pasitikėti. Galbūt 
taip ir atsitiktų, po metų ar dvejų. Bet po šio vakaro man neliko šan- 
sų. Tame susirinkime pasakiau tai, ką privalėjau pasakyti, ir miesteliui 
nepatiko. Dabar vienintelis pasirinkimas — susikrauti daiktus ir išsi- 
danginti. Ir viltis, kad dar ne per vėlu grįžti į Baltimorę. 

— Taip lengvai pasiduodate? 

Savo klausimu jis siekė išprovokuoti. Klerė piktai pasigręžė į jį. 

— Taip lengvai? O kada bus sunku? 

— Ne visas miestelis jus puola. Tik keli sutrikusios psichikos 
individai. Turite daugiau paramos, negu įsivaizduojate. 

— Kur ji? Kodėl daugiau niekas susirinkime manęs neužstojo? 
Jūs buvote vienintelis. 


— Kai kurie sutrikę. Arba bijojo kalbėti. 

— Nenuostabu. Ir jiems galėtų supjaustyti padangas, — sarkas- 
tiškai atkirto ji. 

— Miestelis labai mažas, Klere. Čionykščiai mano, kad pažįsta 
vienas kitą, bet priėjus prie reikalo paaiškėja, kad mes klydome. Nie- 
kam neatveriame savo paslapčių. Nusižymime asmeninę teritoriją ir 
niekam neleidžiame peržengti ribos. Pasisakyti miestelio susirinkime 
reiškia viešai atsiverti. Daugelis pasirenka išvis verčiau patylėti, nors 
galbūt ir sutinka su tavimi. 

— Visa ta tyli parama man nepadės užsidirbti pragyvenimui. 

— Ne, tikrai nepadės. 

— O dabar nėra jokios garantijos, kad kuris nors pacientas ateis 
pas mane į kabinetą. 

— Taip, tai būtų rizika. 

— Tai kodėl turėčiau rizikuoti? Pateikite man nors vieną prie- 
žastį, kodėl turėčiau likti šiame miestelyje. 

— Nes aš nenoriu, kad jūs išvyktumėte. 

Ne tokio atsakymo ji tikėjosi. Įbedė į jį akis, patamsyje stengda- 
masi ką nors išskaityti iš veido. 

— Šiam miesteliui reikia ko nors tokio kaip jūs, — paaiškino 
Linkolnas. — Kuris atvyktų ir šiek tiek išjudintų sąstingį. Kuris pri- 
verstų mus užduoti sau klausimus, kokius pristigdavome drąsos kelti. 
Jeigu mus paliktumėte, Klere, tai būtų netektis. Netektis mums vi- 
siems. 

— Taigi kalbate miestelio vardu? 

— Taip. — Ir šiek tiek parylėjęs jis tyliai pridūrė: — Ir man taip 
pat. 

— Ne visai suprantu, ką tai reiškia. 

— Ir aš ne visai suprantu, ką tai reiškia. Net nežinau, kodėl taip 
kalbu. Iš to mums abiem nebus nieko gera. 

Linkolnas staiga stvėrė durelių rankeną ir jau buvo jas beatida- 
rąs, bet Klerė ištiesė ranką ir palietė jo žastą. Akimirksniu jis sustingo, 


viena ranka gniauždamas rankeną, jau pasirengęs išlipti į šaltį. 

— Maniau, kad jūs manęs nemėgstate, — prisipažino ji. 

Nustebęs jis pažvelgė į Klerę. 

— Tokį įspūdį jums padariau? 

— Anaiptol ne tuo, ką kalbėdavote. 

— Tai kuo? 

— Jūs niekada nekalbėdavote nieko asmeniška. Tarsi nenorėtu- 
mėte, kad ką nors apie jus žinočiau. Tai manęs nejaudino. Supratau, 
kad kaip tik taip čia yra. Žmonės užsidarę, koks ir jūs būdavote. Bet 
po kurio laiko, kai geriau susipažinome, o toji nematoma siena tar- 
tum vis tiek stovėjo tarp mūsų, pagalvojau: „Galbūt tai ne tik dėl to, 
kad esu pašalietė. Galbūt esmė aš pati. Kažkas tokio, kas jam manyje 
nepatinka.“ 

— Esmė ir esate jūs, Klere. 

Ji akimirką parylėjo. 

— Aišku. 

— Žinojau, kas atsitiks, jeigu nepaliksiu tos sienos tarp mud- 
viejų. — Jo pečiai nulinko, lyg slegiami bedžiaugsmio gyvenimo svo- 
rio. — Žmogus prie visko pripranta, net ir prie nelaimės, jeigu ši 
nepalieka ganėtinai ilgai. Taip seniai esu vedęs Doriną, kad turbūt 
susitaikiau su tuo, jog kitaip ir negalėjo būti. Blogai pasirinkau, prisi- 
ėmiau atsakomybę ir, kiek pajėgiau, stengiausi šią tęsėti. 

— Viena klaida neturėtų sugriauti jūsų gyvenimo. 

— Kai yra kitas žmogus, kuris gali likti įskaudintas, nelengva 
būti savanaudžiam, galvoti tik apie save. Beveik lengviau nieko neda- 
ryti, palikti viską savieigai. Užsiauginti dar vieną storos odos sluoksnį. 

Vėjo gūsis bloškė į priekinį stiklą, palikdamas ant šio tirpstan- 
čio sniego dryžius. Atsūkuriavo kitos snaigės, baltuma uždengdamos 
nakties vaizdą. 

— Jeigu atrodo, kad neatšylu jūsų atžvilgiu, Klere, — baigė 
jis, — tai tik todėl, kad labai stengiuosi, jog to neatsitiktų. 

Linkolnas vėl siekė ranka durelių. 


Ir ji vėl sustabdė jį prisilietimu, delną palikdama ant žasto. 


258 


Jis atsigręžė veidu į ją. Šįsyk jųdviejų žvilgsniai liko susitikę, nė 
vienas nenusuko akių į šalį, nė vienas nesitraukė. 

Linkolnas suėmė delnais jos veidą ir pabučiavo. Dar nespėjus 
jam atšlyti, nespėjus pasigailėti dėl staigaus savo nesusivaldymo, Klerė 
palinko artyn, pasitikdama jo bučinį savuoju. 

Šio vyro lūpos, burnos skonis buvo jai nauji ir nepažįstami. Sve- 
timojo pabučiavimas. Žmogaus, kurio taip ilgai slėptas ilgesys dabar 
degė kaip karštligė. Klerė irgi užsikrėtė ta liga, juto tą patį karštį iš- 
pilant savo veidą, visą kūną, kai jis prisitraukė ją prie savęs. Ištarė jos 
vardą sykį, paskui dar kartą — tyliai pramurmėjo iš nuostabos, kad ji 
kaip tik toji, kurią laiko savo glėbyje. 

Staiga pro priekinį stiklą prasiskverbė automobilio šviesos. Juodu 
atsitraukė vienas nuo kito ir sėdėjo kaltai tylūs, klausydamiesi besiar- 
tinančių žingsnių. Kažkas pabeldė į keleivio pusės dureles. Linkolnas 
nuleido stiklą, ir į kabiną įvinguriavo snaigės. 

Policininkas Markas Dolanas spoksojo pikapo vidun, žvilgsniu 
aprėpdamas ir Linkolną, ir Klerę. Teištarė: 

— O! — Viena balsė, bet marios prasmės. — Aš... ee... paste- 
bėjau veikiantį daktarės automobilio variklį, pagalvojau, gal kas ne- 
gerai, — pasiaiškino Dolanas. — Juk žinote, apsinuodijimas anglies 
viendeginiu ir šiaip... 

— Viskas gerai, — pertraukė jį Linkolnas. 

— Aha. Gerai. — Dolanas atsitraukė nuo lango. — Labanakt, 
Linkolnai. 

— Geros nakties. 

Dolanui nuėjus, Klerė ir Linkolnas kurį laiką sėdėjo tylėdami. 
Paskui Linkolnas prašneko: 

— Rytoj žinos visas miestelis. 

— Tikrai taip. Apgailestauju. 

— Aš — ne. — Išlipdamas iš kabinos, jis nerūpestingai nusijuo- 


kė. — Tiesą sakant, Klere, man nusispjaut. Viskas, kas gyvenime man 

nenusisekė, šiame miestelyje viešai žinoma. Dabar nors kartą kažkas 
pakrypo į gerąją pusę, ir tegul visi taip pat tai žino. 

Ji įjungė priekinio lango valytuvus. Pro skaidrėjantį stiklą matė jį 
pamojant jai labos nakties, paskui nueinant prie savojo automobilio. 
Policininkas Dolanas patrulių automobilį buvo pasistatęs netoliese, ir 
Linkolnas stabtelėjo su juo pasikalbėti. 

Nuvažiuodama Klerė staiga prisiminė, ką Mičelas Grumas jai 
šįvakar sakė apie Damarisės Horn informacijos šaltinį. 

Tamsiaplaukis, vidutinio kūno sudėjimo. Dirba naktinę pamainą. 

Markas Dolanas, pagalvojo ji. 


Kitą rytą Linkolnas išvažiavo pietų kryptimi, į Oroną. Naktį 
blogai miegojo, gulėjo atsimerkęs, vis permąstydamas praėjusio va- 
karo įvykius. Miestelio susirinkimą. Savo pokalbį su Airise Kiting. 
Klerės kabineto nusiaubimą. Ir pačią Klerę. 

O daugiausia jis mąstė apie Klerę. 

Septintą atsibudo nepailsėjęs ir nulipo į apačią. Tebemieganti 
svetainėje Dorina paveikė nelyginant antausis, grąžinantis į atšiaurią 
realybę. Ji gulėjo prasižiojusi, viena ranka nukarusi nuo sofos krašto, 
lyg pablukę ir riebaluoti raudoni plaukai. Minutėlę jis stovėjo ir žvel- 
gė į žmoną, svarstydamas, kaip ją įtikinti, kad išeitų be ypatingų riks- 
mų ir verksmų, bet šiuo metu buvo pernelyg pavargęs ko nors imtis. 
Rūpesčiai dėl Dorinos jau iščiulpė tiek daug jo energijos. Vien nuo 
jos vaizdo Linkolnas jautė, kaip apsunksta galūnės, lenkia prie žemės, 
tartum Dorina ir sunkumas būtų glaudžiai susiję dalykai. 

— Atleisk, mieloji, — tyliai ištarė jis, — bet aš noriu gyventi 
savo gyvenimą. 

Jis paskambino telefonu, paskui paliko Doriną miegančią ant 
sofos ir išėjo iš namų. Važiuodamas vis tolyn jautė depresiją palengva 


slūgstant — lyg nuo jo luptųsi senos odos sluoksniai. Keliai buvo nu- 

valyti, danga pabarstyta smėliu; jis nuspaudė akceleratorių ir greičiui 
vis didėjant jautėsi tarsi nusimetąs vis daugiau tų sluoksnių; jeigu tik 
važiuotų ganėtinai toli, ganėtinai greitai, galiausiai pasirodytų tikra- 
sis Linkolnas, koks kadaise buvo — nugrandytas, švarus ir iš naujo 
atgimęs. Jis skriejo pro laukus, kur menkiausias vėjo gūsis sukeldavo 
debesis baltos pudros — šviežiai iškritusio sniego. Važiuok, nesustok, 
nesigręžiok. Mintyse žinojo, kur važiuoja, — ši kelionė turėjo konkre- 
tų tikslą, — bet šiuo metu teišgyveno vien džiugų pabėgimą. 

Kai po valandos pasiekė Meino universiteto miestelį, jautėsi atsi- 
naujinęs ir atsigavęs, tartum būtų mėgavęsis ilgos nakties miegu pato- 
gioje lovoje. Pastatė automobilį aikštelėje ir žengė per studentų mies- 
telį, o šaltas oras, skaidrus lyg krištolas rytas jam teikė naujų jėgų. 

Liusę Overlok rado kabinete, Fizinės antropologijos katedroje. 
Šešių pėdų ūgio, kaip visada dėvinti mėlynus džinsus ir Aanelinius 
marškinius, ji atrodė veikiau kaip medkirtė, o ne koledžo profesorė. 

Dalykiškai linktelėdama galva ir paduodama sudiržusią ranką ji 
pasisveikino ir vėl atsisėdo prie savo rašomojo stalo. Net ir sėdėdama 
ji buvo įspūdinga, amazonės kūno proporcijų moteris. 

— Telefonu sakėte, kad turite klausimų dėl Skėrio ežero palaikų. 

— Noriu sužinoti apie Gau šeimą. Kaip jie mirė. Kas juos nu- 
žudė. 

Ji kilstelėjo antakį. 

— Apie šimtą metų pavėlavote, jeigu ketinate ką nors už tą nu- 
sikaltimą areštuoti. 

— Man rūpi jų mirties aplinkybės. Ar kartais laikraščiuose ne- 
aptikote kokių nors naujų straipsnių apie tas žmogžudystes? 

— Aptiko Vinsas, mano doktorantas. Gau atvejį jis pasirinko 
savo daktaro disertacijos tema. Seniai įvykdytos žmogžudystės aplin- 
kybių rekonstrukcija remiantis palaikais. Jis sugaišo kelias savaites, 
kol galiausiai surado informacijos. Suprantate, anksčiau ne kiekvienas 
laikraštis kaupdavo archyvus. Tuo metu jūsų regionas buvo taip retai 


gyvenamas, kad žiniose nedaug nušviesta. 

— Tad kaip Gau šeima mirė? 

Ji palingavo galva. 

— Bijau, tai ta pati sena istorija. Deja, smurtas šeimoje — ne 
naujųjų laikų reiškinys. 

— Tėvo darbas? 

— Ne. Jų seprtyniolikmečio sūnaus. Jo kūnas aptiktas po kelių 
savaičių, kadaruojantis nuo medžio šakos. Matyt, savižudybė. 

— O koks motyvas? Gal vaikinas buvo sutrikusios psichikos? 

Liusė atsilošė. Ant įdegusio jos veido nuo lango krito šviesa. 
Metų metai darbo lauke atsiliepė jos veido odai, ir žiemiška šviesa 
išryškino kiekvieną strazdaną, kiekvieną gilėjančią raukšlę. 

— Mes nežinome. Šeima, matyt, gyveno palyginti atsiskyrusi. 
Sprendžiant iš to laikotarpio žemės nuosavybės žemėlapių, Gau šei- 
mos valda apėmė visą pietinę ežero pakrantę. Aplink galėjo nė nebūti 
kokių nors kaimynų, kurie labai gerai pažinotų vaikiną. 

— Vadinasi, šeima buvo pasiturinti? 

— Nepasakyčiau, kad pasiturinti, bet jų žemės būtų laikomos 
derlingomis. Pasak Vinso, valda Gau šeimai atiteko aštuonioliktojo 
šimtmečio pabaigoje ir jiems priklausė iki... šio įvykio. Vėliau sklypas 
po sklypo ji išparduota. Užstatyta trobesiais. 

— Vinsas — tai tas nevalyvas bernas į uodegėlę surištais plau- 
kais? 

Profesorė nusijuokė. 

— Visi mano studentai nevalyvi. Doktorantams tai bemaž bū- 
tina sąlyga. 

— O kur šiuo metu galėčiau rasti Vinsą? 

— Devintą valandą jis turėtų būti savo darbo kabinete. Muzie- 


jaus pusrūsyje. Paskambinsiu jam ir pranešiu, kad ketinate užeiti. 


Linkolnas čia lankėsi ir anksčiau. Šįsyk platus medinis stalas 


nuklotas keramikos šukėmis, ne žmonių palaikais, o pusrūsio langai 

užpustyti sniegu. Dėl natūralios šviesos stygiaus ir drėgnų akmeninių 
laiprų Linkolnas pasijuto lyg nusileidęs į kokią erdvią požeminę olą. 
Jis įžengė į saugyklos lentynų labirintą, praėjo pro aukštai sukrautas 
artefaktų dėžes, kurių etiketės buvo apipelijusios. „Žmogaus (vyro) 
žandikaulis“, tepajėgė išskaityti vienoje etiketėje. Medinė dėžė, pagal- 
vojo jis. Liūdnai anonimiška paskutinio atilsio vieta tam, kas kadaise 
buvo kokio nors vyro žandikaulis. Giliau įnėrus į labirintą, gerklę jam 
jau peršėjo nuo dulkių, pelėsių ir dūmų tvaiko, vis stiprėjančio, kai 
stūmėsi per prieblandą tolimojo pusrūsio galo link. Marihuana. 

— Pone Brentanai? — pašaukė Linkolnas. 

— Aš čia gale, viršininke Keli, — atsiliepė balsas. — Ties pelė- 
dos iškamša pasukite kairėn. 

Linkolnas paėjėjo dar kelis žingsnius ir atsidūrė į didelę raguotą 
pelėdą, pastatytą ant stiklinės eksponatų vitrinos. Ten pasuko kairėn. 

Vinso Brentano „kabinetas“ buvo ne kas daugiau kaip tik ra- 
šomasis stalas ir kartotekos spinta, įsprausta tarp lentynų su artefak- 
tais. Nors niekur nesimatė peleninės, ore tvyrojo sunkus „žolytės“ 
aromatas, ir jaunikaitis, aiškiai sunerimęs faro akivaizdoje, nutaisė 
gynybinę pozą, užsibarikadavęs už rašomojo stalo ir įsirėmęs į šį del- 
nais. Žvelgdamas vaikinui tiesiai į akis, Linkolnas ištiesė ranką pasi- 
sveikinti. 

Šiek tiek padvejojęs, Vinsas ją paspaudė. Abu suvokė šio gesto 
prasmę: tarp jųdviejų įsigaliojo paliaubos. 

— Sėskitės, — pasiūlė Vinsas. — Tą dėžę galite padėti ant grin- 
dų, bet atsargiai — kėdė šiek tiek kliba. Kaip matote, gavau liukso 
kabinetą. 

Linkolnas nukėlė nuo kėdės dėžę. Šios turinys grėsmingai su- 
barškėjo. 

— Kaulai, — paaiškino Vinsas. 

— Žmogaus? 

— Žemumų gorilos. Naudoju juos lyginamajam mokymui. Iš- 


daliju baigiamojo kurso studentams ir prašau nustatyti diagnozę, bet 

neprasitariu, kad kaulai ne žmogaus. O kad girdėtumėte, kokių kvai- 
lų atsakymų sulaukiu. Nuo akromegalijos iki sifilio. 

— Klastingas klausimas. 

— Eli, juk visas mūsų gyvenimas — vien klastingas klausimas. — 
Vinsas atsilošė, mąsliai nužvelgdamas Linkolną. — Į šį apsilankymą 
irgi žiūriu kaip į klastingą klausimą. Policija paprastai negaišta laiko 
dėl šimtmečio senumo žmogžudysčių. 

— (Gau šeima mane domina dėl kitų priežasčių. 

— O jos kokios? 

— Manau, kad jų mirtys kažkaip gali būti susijusios su dabarti- 
nėmis mūsų problemomis Trankvilityje. 

Vinsas atrodė suglumęs. 

— Kalbate apie neseniai įvykdytas žmogžudystes? 

— Jos įvykdytos normalių vaikinų. Paauglių, nesusivaldžiusių ir 
nužudžiusių. Pasitelkėme psichologus ištirti kiekvieną miesto vaikį, 
bet jie nesugeba to paaiškinti. Tad pradėjau mąstyti apie tai, kas ištiko 
tuos Gau. Gretinti. 

— Turite omenyje tą dalį apie žudikus paauglius? — Vinsas gūž- 
telėjo pačiais. — Silpnesnioji pusė sutinka kęsti prievartą tik iki tam 
tikro laipsnio. Kai valdžia per stipriai paspaudžia, jaunimas maištauja. 
Taip nuolat ir atsitinka. 

— Tai ne maištas. Vaikai pašėlsta, žudo draugus ir šeimynykš- 
čius, — jis šiek tiek parylėjo. — Tas par atsitiko prieš penkiasdešimt 
dvejus metus. 

— Kas būtent? 

— Tūkstantis devyni šimtai keturiasdešimt šeštaisiais Trankvili- 
tyje. Septynios žmogžudystės, įvykdytos per lapkritį. 

— Septynios? — už vielinių rėmelių akinių stiklų Vinso akys 
išsiplėtė. — Miestelyje su kiek gyventojų? 

— Tūkstantis devyni šimtai keturiasdešimt šeštaisiais Trankvi- 
lityje gyveno septyni šimtai žmonių. Dabar vėl susiduriame su tokia 


pačia krize. 

Vinsas nusijuokė. 

— Oho, miestelyje jūs aiškiai turite didelių socialinių problemų, 
viršininke. Bet neverskite kaltės ant vaikų. Pažvelkite į suaugusiuo- 
sius. Kai vaikai auga smurtingoje aplinkoje, jie išmoksta, kad būtent 
smurtu galima išspręsti visas savo bėdas. Tėtukas dievina visagalį šau- 
tuvą, išeina į mišką ir dėl sporto nupyškina elnią. Jauniklis perima 
pamokymą: žudyti — smagu. 

— Tai pernelyg paviršutiniškas paaiškinimas. 

— Mūsų visuomenė šlovina smurtą! Paskui mes įduodame vai- 
kams į rankas ginklus. Bet kurio sociologo paklauskite. 

— Nemanau, kad sociologai sugebėtų tai paaiškinti. 

— Gerai. Tad kaip jūs paaiškinsite, viršininke Keli? 

— Liūtimis. 

Sekė ilga tyla. 

— Atleiskite? 

— 1946G-aisiais ir šiais metais turime tokius pat orus. Dėsnin- 
gumai. Prasidėjo balandį, smarkiomis liūtimis. Buvo nuneštas vietos 
tiltas, nuskendo galvijai... 

Vinsas užvertė aukštyn, atseit dangaus link, akis. 

— Biblinio masto potvynis? 

— Klausykite, nesu religingas... 

— Ir aš netikintis, viršininke Keli. Esu mokslininkas. 

— Vadinasi, gamtoje visada ieškote dėsningumų. Koreliacijų. 
Ką gi, kaip tik čia ir matau dėsningumą. Tiek šiais, tiek 1946 metais. 
Balandį ir gegužę mūsų miestelį užklumpa rekordiniai lietūs. Skėrio 
upė patvinsta, jos pakrantėse smarkiai nukenčia namai. Paskui lietūs 
liaujasi, o liepą ir rugpjūtį visai nelyja. Faktiškai seka nepaprasti karš- 
čiai, temperatūra tokia aukšta, kad galėtų pretenduoti į rekordų kny- 
gas — abejais tais metais. — Linkolnas giliai įtraukė į plaučius oro, 
paskui pamažu iškvėpė. — Galiausiai lapkritį pradeda tai dėtis. 

— Kas? 

— Žmogžudystės. 

Vinsas nutylėjo, jo veidas pasidarė neįskaitomas. 

— Suprantu, skamba absurdiškai, — prisipažino Linkolnas. 

— Jūs nė neįsivaizduojate, kaip absurdiškai tai skamba. 

— Bet esama koreliacijos. Daktarė Eliot mano, kad tai galėtų 
būti gamtos fenomenas. Ežere atsirado naujų bakterijų ar dumblių, 
sukeliančių asmenybės pokyčius. Skaičiau apie panašius dalykus, nu- 
tinkančius toliau pietinėse upėse. Apie kažkokį mikroorganizmą, su- 
naikinantį milijonus žuvų. Jis išskiria toksiną, kuris veikia ir žmones. 
Sutrikdo koncentraciją, kai kada sukelia šėlsmo priepuolius. 

— Tikriausiai kalbate apie šarvuotuosius žiuželinius, Pfisteria. 

— Taip. Tai būtų galima sugretinti su tuo, kas dedasi Čia. Štai 
kodėl noriu sužinoti apie tuos Gau. Konkrečiai — ar būta smarkių 
liūčių tais metais, kai jie žuvo. Valdžios duomenys apie potvynius 
nesiekia taip toli. Man reikia istorinių ataskaitų iš laikraščių. 

Vinsas galiausiai suprato. 

— Jūs norite pamatyti manąsias laikraščių iškarpas. 

— Jose galėtų būti informacija, kurios ieškau. 

— Potvynis. — Raukdamasis Vinsas atsilošė į krėslo atkaltę, 
lyg ką tik į paviršių būtų išplaukęs kažkoks prisiminimas. — Keis- 
ta. Regis, tikrai prisimenu kažką apie potvynį... — Apsisukęs į bylų 
spintą, jis ištraukė stalčių ir suskato raustis po aplankus. — Kur aš 
tai mačiau? Kur, kur... — pagaliau iškėlė vieną aplanką, pažymėtą: 
„1887 lapkritis, Two Hills Herald“. Jame buvo laikraščio straipsnių 
fotrokopijos. 

— Liūtys turėtų būti pasireiškusios pavasarį, — pasakė Linkol- 
nas. — Lapkričio numerių iškarpose jūs to nerasite... 

— Ne, tai kažkaip susiję su Gau atveju. Prisimenu kai ką iš čia 
užsirašęs. — Jis vartė fotokopijas, paskui stabtelėjo, įsižiūrėdamas 
į susiglamžiusį puslapį. — Aha, štai tas straipsnis, datuotas lapkri- 


čio dvidešimt antra. Antraštė: SEPTYNIOLIKMETIS IŠŽUDO SAVO ŠEI- 

MĄ. PENKI NEGYVI. Toliau suminimos aukos: ponas ir ponia Teodor 


Gau, jų vaikai Dženė ir Džozefas, taip pat ponios Gau motina Altėja 


Frik. — Jis atidėjo straipsnį į šalį. — Dabar prisimenu. Visa tai buvo 
nekrologų skiltyje. 
— Kas buvo? 


Vinsas pervertė į kitą nukopijuotą puslapį. 

— Nekrologas dėl ponios Gau motinos mirties. „Altėja Frik, 
šešiasdešimt dvejų metų, nužudyta praėjusios savaitės pradžioje, buvo 
palaidota lapkričio tryliktąją, su bendromis apeigomis prie Teodo- 
ro Gau šeimos kapo. Gimusi Tu Hilse, ji buvo Petraso ir Marijos 
Gosų duktė, atsidavusi žmona ir dviejų vaikų motina. Keturiasdešimt 
vienerius ji nugyveno ištekėjusi už Donato Friko, kuris šį pavasarį 
nuskendo... — Vinso balsas staiga pritilo, ir jis nustebęs pažvelgė į 
Linkolną, — ... per Skėrio upės potvynį.“ 

Juodu spoksojo vienas į kitą, priblokšti šio patvirtinimo. Prie 
Vinso kojų ūžė patalpos šildytuvas, jo elementas žioravo skaisčiai 
oranžine spalva. Bet jokia šiluma nepajėgtų įveikti šiurpulio, kurį šiuo 
metu juto Linkolnas. Klausė savęs, ar kada nors begalės sušilti. 

— Prieš kelias savaites, — pagaliau prašneko jis, — jūs minėjo- 
te penobskotų indėnus. Sakėte, jie nesutiko gyventi kur nors netoli 
Skėrio ežero. 

— Taip, jiems tai buvo tabu, kaip ir apatinė Bukmedžių kalvos 
dalis, kur teka Migokio upokšnis. Jie tą vietą laikė nesveika. 

— Ar žinote, kodėl ji laikyta nesveika? 

— Ne. 

Linkolnas trumpam susimąstė. 

— Pavadinimas Migokio — spėju tai penobskotų kalbos žodis? 

— Taip. Tai sudarkytas regiono pavadinimas, kaip jie šį vadi- 
no — Sankadelak Migabke. Apytikriai išvertus Sankade lak reikštų 
upokšnį. 

— O ką reiškia kitas žodis? 

— Leiskite, vėl pasižiūrėsiu. — Vinsas apsisuko su krėslu ir pasi- 
ėmė nuo lentynos apsitrynusį Penobskotų kalbos egzempliorių. Greitai 
pasklaidė, kol atvertė reikiamą puslapį. — Aha. Dėl Sankadelak aš 
teisus. Tas penobskotų žodis reiškia upę arba upokšnį. 

— O tas kitas? 

— Migabike reiškia kovoti arba... — Vinsas užsikirto ir pažvelgė 
į Linkolną, — žudyti. 

Juodu vėl įsistebeilijo vienas į kitą. 

— Tas ir paaiškintų tabu, — tyliai ištarė Linkolnas. 

Vinsas gurktelėjo seiles. 


— Taip. Tai — Žudynių upokšnis. 

— Storašiknis, — sušnabždėjo Džei Di Reidas iš trrombonų sek- 
cijos. — Baris storašiknis. 

Nojus pakėlė akis nuo natų ir vogčiomis paskersavo į savo part- 
nerį prie gaidų pulto Barį Noultoną. Vargšas storulis tvirtai gniaužė 
saksofoną, labai stengdamasis neišsimušti iš ritmo, bet jo veidas už- 
raudo. Jis vėl prakaitavo, o taip atsitikdavo visada, kai Baris patirdavo 
stresą. Baris Noultonas prakaituodavo sporto salėje. Prakaituodavo 
asmenuodamas veiksmažodžius per prancūzų kalbos pamoką. Prakai- 
tuodavo, kai tik jį wžkalbindavo kokia nors mergaitė. Pirma paraus- 
davo, paskui prakaito lašeliai nuberdavo jam kaktą bei smilkinius, ir 
kaipmat Baris varvėdavo lyg ledai ant pagaliuko užėjus karščiams. 

— Vyruti, ta subinė tokia stora, kad galėtum paleisti į kosmosą, 
ir mes turėtume dar vieną mėnu/į. 

Prakaito lašas nusirito Bario veidu ir tekštelėjo ant saksofono. 
Berniukas savo instrumentą gniaužė taip smarkiai, kad jo pirštai atro- 
dė kaip pliki kaulai. 

— Atstok nuo jo, Džei Di, — pasisukęs metė Nojus. 

— Oho. Dabar ir liesašiknis pavyduliauja dėmesio. Tai bent 
vaizdelis — storašiknis ir liesašiknis greta. 

— Pasakiau, atstok! 

Kiti orkestrantai liovėsi groję ir staiga stojusioje tyloje Nojaus 
atstok nuskardėjo lyg šauksmas. 

— Nojau, kas ten pas jus vyksta? 

Atsisukęs Nojus pamatė į jį raukiantis poną Sanborną. Tai buvo 
šaunus vyras, faktiškai šį mokytoją Nojus užvis labiausiai mėgo, bet 


žmogus būdavo aklas, kai prireikdavo pamatyti, kas dedasi jo klasėje. 

— Nojus ieško priekabių, sere, — pasiskundė Džei Di. 

— Ką? Tai jis ieško priekabių! — užprotestavo Nojus. 

— Man taip neatrodo, — nusišaipė Džei Di. 

— Jis nesiliauja! Vis laido kvailus juokelius! 

Pavargęs ponas Sanbornas sunėrė ant krūtinės rankas. 

— Galima paklausti, kokius juokelius? 

— Jis pasakė... pasakė... — Nojus nutilo ir pažvelgė į Barį — šis 
buvo toks įsitempęs, kad atrodė, tuoj sprogs kaip bomba. — Visaip 
įžeidinėja. 

Visų nuostabai, Baris staiga paspyrė pultą, ir tas žvangtelėjo ant 
grindų, į šalis pasklido gaidų lapai. 

— Jis pavadino mane storašikniu! Štai kaip jis mane pavadino! 

— Eli, joks tai įžeidimas, jeigu tiesa, juk taip? — atsikirto Džei Di. 

Orkestro klasėje pratrūko juokas. 

— Liaukitės! — suriko Baris. — Gana iš manęs juoktis! 

— Bari, prašau, nusiramink. 

Baris atsisuko į poną Sanborną. 

— Jūs niekada nieko nesiimate! Ir niekas nesiima! Jis tyčiojasi iš 
manęs, O visiems į tai nusišikt! 

— Bari, turi nusiraminti. Išeik į koridorių ir atvėsk. 

Dabar Baris nutrenkė ant kėdės savo saksofoną. 

— Dėkui už nieką, pone Sanbornai, — metė jis ir išėjo iš klasės. 

— O-o. Pilnas mėnulis traukiasi, — sušnabždėjo Džei Di. 

Galiausiai Nojus neišlaikė. 

— Užsikimšk! — riktelėjo jis. — Ar užsikimši pagaliau! 

— Nojau! — sudraudė ponas Sanbornas, belsdamas savo batuta 
į pultą. 

— Tai jis kaltas, ne Baris! Džei Di niekada nuo jo neatstoja! Ir 
kiti taip pat! — Nojus apsidairė į bendraklasius. — Visi jūs, visi iki 
vieno nuolat tyčiojatės iš Bario! 

Dabar ponas Sanbornas batuta įnirtingai trankė pultą. 


— Jūs visi bukagalviai! 

Džei Di nusijuokė. 

— Tik pažiūrėkit, kas kalba. 

Nojus pašoko ant kojų, visi jo raumenys įsitempė mestis ant 
Džei Di. Aš jį užmušiu! 

Kažkieno ranka sugriebė Nojų už peties. 

— Gana! — šūktelėjo ponas Sanbornas, tempdamas Nojų at- 
gal. — Nojau, aš pars išsiaiškinsiu su Džei Di! O tu išeik į koridorių 
ir taip pat atvėsk. 

Nojus nupurtė nuo savęs mokytojo ranką. Įsiūtis, taip pavojin- 
gai sukilęs, tebetvinksėjo po visą kūną, vis dėlto jis įstengė susitvardy- 
ti. Paskutinį kartą metė į Džei Di žvilgsnį, kuris bylojo: Vč/ stosi man 
skersai kelio ir būsi gatavas, ir paliko klasę. 

Rado Barį stovintį prie drabužių spintelių, prakaituojantį ir puk- 
šintį, bergždžiai besistengiantį atrakinti savo kodinę spynelę. Netekęs 
kantrybės Baris trenkė kumščiu per spynelę, paskui apsisukęs įsirėmė 
į ją nugara, savo svoriu grasindamas sulankstyti metalą. 

— Aš jį užmušiu, — iškošė jis pro dantis. 

— Ir aš taip pat, — pritarė Nojus. 

— Aš rimtai. — Baris pažvelgė į jį, ir Nojus staiga sumojo, kad 
klasės draugas kalba rimtai. 

Nuaidėjo skambutis, skelbiantis pertrauką. Iš klasių pasipylę vai- 
kai užplūdo koridorius. Nojus tik stovėjo ir lydėjo akimis nueinantį 
Barį — prakaituojantį drimbą, kurį tuoj prarijo mokinių minia. Ne- 
pastebėjo Amelijos, iki ji jau atsidūrė šalia ir palietė jam ranką. 

Jis krūptelėjo ir pasisuko į ją. 

— Girdėjau apie tave ir Džei Di, — tarė ji. 

— Jeigu taip, tai turbūt girdėjai, kad būtent mane išvijo iš klasės. 

— Džei Di bukagalvis. Dar niekas nedrįso prieš jį stoti. 

— Aha, ką gi, be reikalo taip padariau. — Nojus apsisukęs 
atsirakino spintelės kodinę spynelę. Durelės atsilapojo trinktelėda- 
mos. — Nevertėjo pražioti burnos. 


— Vertėjo. Gaila, kad ne visi tokie drąsūs. 

Jos galva nulinko, auksaspalviai plaukai nuslydo ant skruosto. 
Mergaitė nusisuko. 

— Amelija? 

Ji vėl pakėlė į jį akis. Tiek daug kartų anksčiau jis vogčiomis žvilg- 
čiodavo į ją — tiesiog būdavo malonu žiūrėti į mergaitės veidą. Tiek 
daug kartų įsivaizdavo, koks būtų jausmas liesti tą veidą, plaukus. Bu- 
čiuoti ją. Jis turėdavo progų, bet visada pritrūkdavo drąsos iš tikrųjų tai 
padaryti. Dabar ji žvelgė taip ramiai įdėmiai, kad Nojus nebeišturėjo. 
Jo spintelės durelės kabojo atlapos, slėpdamos juodu nuo koridoriaus. 
Jis paėmė ją už rankos ir švelniai prisitraukė prie savęs. 

Ji noriai pasidavė — išplėstomis akimis, užraudusiais skruostais 
palinko artyn. Jųdviejų lūpos susilietė taip trumpai, kad tartum to 
neįvyko. Abu pažvelgė vienas į kitą, be žodžių patvirtindami, kad to 
nepakako. Abu norėjo vėl pabandyri. 

Juodu suartėjo dar vienu bučiniu. Tvirtesniu, gilesniu, ssmda- 
miesi drąsos iš vienas kito lūpų. Nojus apkabino ją viena ranka, Ame- 
lija buvo tokia švelni, kaip ir įsivaizdavo — lyg maloniai kvepiantis, 
žvilgantis šilkas. Dabar ir ji apsikabino jį — užmetė ranką ant spran- 
do, tartum reikštų teisę kaip į savo nuosavybę. 

Trinktelėjo staigiai atlapotos spintelės durelės, ir čia pat stovėjo 
dar kai kas. 

— Kokia jaudinama scena, — nusiviepė Džei Di. 

Amelija atšoko nuo Nojaus, įsistebeilydama į įbrolį. 

— Ak tu, pigi kekšele! — metė Džei Di ir pastūmė ją. 

Amelija tuoj pat irgi jį pastūmė. 

— Nedrįsk manęs liesti! 

— O! Nori, kad verčiau tave grabaliotų Nojus Eliotas? 

— Viskas! — metė Nojus ir jau sugniaužęs kumščius žengtelėjo 
prie Džei Di. Bet tuoj sustingo. Ką tik iš orkestro klasės išėjęs ponas 
Sanbornas stebėjo juos abu koridoriuje. 

— Laukan, — sublizgusiomis akimis tyliai pakvietė Džei Di. — 
Į automobilių aikštelę. Dabar par. 

Fernė Kornvalis išpuolė iš mokyklos pastato ir pasileido per 
čiurnas siekiantį sniegą į personalui skirtą automobilių aikštelę. Kol 
atbėgo iki besimušančių berniukų, jos naujutėlaičiai odiniai laiveliai 
visiškai peršlapo ir kojų pirštai apmirė. Nebuvo nusiteikusi elgtis iš- 
mintingai. Prasibrovė pro žiūrovų ratą ir sugriebė vieną iš berniukų už 
striukės. /r vė/ Nojus Eliotas, įsiutusi pagalvojo, tempdama jį nuo Džei 
Di Reido. Tas suprunkštė kaip pasiutęs bulius ir trenkė petimi prie- 
šininkui į krūtinę. Nojus išdriko ant snieguotos aikštelės, patraukda- 
mas su savimi ir Fernę. 

Direktorė parkrito ant nugaros, į vilnonį jos kostiumėlį įsismelkė 
smėlis ir purvas. Šiaip taip keturiomis atsistojo, tuo pat metu susiplė- 
šydama nailonines kojines. Pagaura nevaldomo įsiūčio, Kornvalis vėl 
puolė tarp mušeikų, šįsyk už apykaklės sugriebdama Džei Di. Trūkte- 
lėjo jį atgal taip smarkiai, kad berniuko veidas rausvai pamėlo, iš bur- 
nos išsiveržė springimo garsai, bet jis vis tiek tebemosikavo kumščiais, 
aklai taikydamasis suduoti Nojui. 

Į pagalbą Fernei atskuodė du mokytojai ir, sugriebę Džei Di už 
rankų, atitraukė per asfaltą į šalį. 

— Tu nelįsk prie mano sesės, Eliotai! 

— Aš nė nepaliečiau tavo sesės! — atsišaukė Nojus. 

— Aš mačiau ką kita! 

— Tai esi aklas /7 kvailas! 

— Vėl pamatysiu judu kartu, išspardysiu abiem subines! 

— Liaukitės! Abu! — suriko Amelija, prasibraudama į priekį ir 
atsistodama tarp abiejų berniukų. — Tu toks nevykėlis, Džei Di! 

— Verčiau nevykėlis nei mokyklos šliundra. 

Amelijos veidas skaisčiai nuraudo. 

— Užsičiaupk. 


— Šliundra, — tėškė Džei Di. — Šliundra, š/iundra. 

Ištrūkęs iš jį laikančių rankų, Nojus trenkė kumščiu Džei Di į 
burną. Garsus dunkstelėjimas kaului susidūrus su minkšraisiais audi- 
niais gaiviame ore nuaidėjo kaip šūvis. 


Kraujas aptaškė sniegą. 


— Būtina imtis kokių nors veiksmų, — pareiškė ponia Liubek, 
aukštesniųjų klasių istorijos mokytoja. — Negalime vis gesinti mažų 
gaisrų, Ferne, kai aplink dega visas miškas. 

Fernė, gūždamasi paskolintame nertinyje, vienu mauku išgėrė iš 
puodelio visą arbatą. Žinojo, kad kiti, sėdintys aplink posėdžių stalą, 
stebi ją ir laukia kokio nors sprendimo, bet, tegul juos velniai, pa- 
lauks. Pirma jai reikia sušilti, vėl pradėti jausti nušalusius basų kojų 
pirštus, dabar po stalu apvyniotus rankšluosčiu. Nertinis atsidavė pra- 
kaitu ir sudvisusiais kvepalais — kaip ir jo savininkė drūtoka panelė 
Budlz, kūno kultūros mokytoja, — buvo ištampytas ir karojo apie 
klubus. Fernė šiaip taip susivaldė nenusipurčiusi ir sutelkė dėmesį į 
penkis prie posėdžių stalo sėdinčius žmones. Po dviejų valandų jai 
teks susitikti su apygardos mokyklų inspektoriumi ir pateikti jam 
naują veiksmų planą. Todėl reikėjo pasitarti su personalu. 

Kabinete dabar kartu su ja sėdėjo direktoriaus pavaduotoja, dvi 
mokytojos, mokyklos ugdymo konsultantė ir apygardos psichologas 
daktaras Libermanas. Pastarasis kabinete buvo vienintelis vyriškis ir 
demonstravo tokią pranašumo pozą, kokią dažnai nutaiso stipriosios 
lyties atstovai, kai būna vienas gaidys tarp vištų. 

Prašneko pradinių klasių anglų kalbos mokytoja: 

— Manau, metas stipriau paspausti. Drakoniškai. Jeigu reikia 
ginkluotos apsaugos koridoriuose ir pašalinti iš mokyklos tvarkos 
drumstėjus, tai taip ir turime elgtis. 

— Aš šitokių priemonių nesiimčiau, — įsiterpė daktaras Liber- 


manas ir aiškiai nesikuklindamas pridūrė: — Mano kuklia nuomone. 


— Mes konsultavomės. Surengėme užsiėmimus, kaip reikia 
spręsti konfliktus. Bandėme laikinai pašalinti iš mokyklos, palikti po 
pamokų, įkalbinėti. Net iš valgyklos valgiaraščio išėmėme desertus, 
kad mokiniai gautų mažiau cukraus. Tie vaikai tapo nevaldomi, ir 
nežinau, kas kaltas. Tik žinau, kad mokytojai išsisėmę, ir aš pasiren- 
gusi kviesti teisėtvarkos pajėgas. — Ji žvilgtelėjo į savo pavaduoto- 
ją. — Kur viršininkas Kelis? Jis pas mus nearvyks? 

— Palikau žinutę dispečeriui. Šįryt jis kažkur užtruko. 

— Turbūt dėl tų naktinių transporto priemonių tikrinimų, — 
pašmaikštavo ponia Liubek. 

Fernė pažvelgė į ją. 

— Ką) 

— Nugirdau pas Monahaną. Visi „dinozaurai“ apie tai tik ir kalba. 

— Ką gi jie sakė? — Fernės klausimas nuskambėjo aštriau, negu 
pati būtų norėjusi. Ji pasistengė susitvardyti, neleisti raudoniui plūs- 
telėti į skruostus. 

— Ak, praėjusią naktį viršininkas Kelis ir toji daktarė Eliot iš 
tikrųjų garino automobilio langus. Noriu pasakyti, po visų tų metų 
vargšas žmogus tikrai nusipelno atvangos... — pamačiusi lyg perkūno 
trenktos Fernės veidą, ponia Liubek nutilo. 

— Klausykite, gal grįžtame prie aptariamos problemos? — įsi- 
terpė Libermanas. 

— Taip, būtinai, — sušnabždėjo Fernė. 

Tai tik paskalos. Linkolnas viešai užstoja moterį, ir miestelis kaip- 
mat pamano, kad juodu kartu miega. Vos prieš kelis mėnesius Fernė 
pati buvo apkalbama kaip jo gyvenimo moteris. Sklido ir daugiau 
paskalų, grindžiamų jųdviejų drauge praleistomis valandomis dirbant 
prie mokinių APKU* programos. Ji išstūmė iš galvos mintis apie Kle- 
rę Eliot ir nukreipė susierzinimą į Libermaną, mėginantį paveržti iš 


jos posėdžio vadžias. 


Atsparumo pikrnaudžiavimui kvaišalais ugdymas (angl. DARE — Drug Abuse Re- 


sistance Education). 

— Šiurkštus autoriteto demonstravimas šio amžiaus grupės vai- 
kams neveiksmingas, — postringavo jis. — Mes kalbame apie raidos 
stadiją, kai būtent prieš autoritetą jie maištauja. Jeigu tuos vaikus 
prispausime, stengsimės įtvirtinti savo valdžią, jie neteisingai mus 
supras. 

— Man nerūpi, kaip jie mus supras, — atrėmė Fernė. — Mano 
atsakomybė — apsaugoti, kad jie nežudytų vienas kito. 

— Tad pagrasinkite, kad neteks ko nors, kas jiems labai svarbu. 
Sporto, klasės ekskursijų. O kaip dėl tų šokių, kurie buvo numatyti 
pagal planą? Jiems tai gana svarbus renginys, kai gali pabendrauti. 


— Mes jau du kartus atšaukėme derliaus šventės šokius, — at- 
rėmė Fernė. — Pirmą kartą — dėl ponios Horacijo mirties, antrą — 
dėl visų tų muštynių. 


— Bet argi nesuprantate, kad pateikiate jiems kai ką pozityvaus. 
Morką už gerą elgesį. Aš neatšaukčiau šokių. Kokių kitų paskatų turi 
vaikai? 

— Gal pagrasinus mirtimi? — sumurmėjo anglų kalbos mokytoja. 

— Mums reikia pozityvaus paskatinimo, — paaiškino Liberma- 
nas. — Tokią mantrą turime vis kartoti mintyse. Pozityvaus. Pozity- 
vaus. 

— Šokiai galėtų tapti katastrofa, — paprieštaravo Fernė. — Du 
šimtai vaikų ankštoje sporto salėje. Tereikia vieno apsikumščiavimo, 
ir viskas baigsis minios stūgavimu. 

— Tad iš anksto eliminuokite neklaužadas. Kaip tik tai turiu 
omenyje, kalbėdamas apie pozityvų paskatinimą. Ber koks vaikas, 
nors colį peržengęs nubrėžtą ribą, nebus įleistas į šokius. — Jis padarė 
pauzę. — Tarkim, tuodu berniukai — tie, kurie šiandien susipešė. 

— Nojus Eliotas ir Džei Di Reidas. 

— Pradėkite nuo jų. Mudviem reikia pasikalbėti, jeigu turite laiko. 

— Iki savaitės pabaigos nušalinau abu nuo pamokų, — pranešė 


Fernė. — Jų pasiimti jau atvyksta tėvai. 

— Jumis dėtas, visai mokyklai aiškiai leisčiau suprasti, kad tie 
berniukai, kaip ir bet kurie kiti neklaužados, nebus įleisti į šokius. 
Paverskite juos tarsi pavyzdiniais plakatais, ko 2evalia daryti. 

Užsitęsusioje tyloje, laukdami sprendimo, visi žiūrėjo į Fernę. Ji 
jau pavargo būti už viską atsakinga, būti ta, kuriai verčiama kaltė, jei- 
gu atsitinka kas nors bloga. Dabar štai čia tas Libermanas, filosofijos 
daktaras, jai nurodinėja, ką turinti daryti, ir Fernė beveik džiaugėsi 
proga sutikti su jo nuomone. Perleisti atsakomybę kam nors kitam. 

— Gerai, — tarė ji. — Šokiai įvyks kaip numatyti. 

Į duris kažkas pabeldė. Fernei padažnėjo pulsas — į kabinetą 
įžengė Linkolnas Kelis. Šiandien jis buvo be uniformos, dėvėjo džin- 
sais ir sena medžioklės striuke, o kartu su savimi įnešė žiemos kvapą, 
žibančias plaukuose snaiges. Atrodė pavargęs, bet nuovargis tik dar 
labiau pabrėžė jo patrauklumą. Privertė ją pagalvoti, kaip pamany- 
davo ir daugybę kartų anksčiau: Tau reikia geros moters, kuri tavimi 
rūpintųsi. 

— Atleiskite, kad pavėlavau, — atsiprašė jis. — Vos prieš kelias 
minutes grįžau į miestelį. 

— Mes kaip tik baigiame posėdį, — pasakė Fernė. — Bet mud- 
viem reikia pasikalbėti, jeigu turite laiko. — Atsistojo ir iškart pasiju- 
to nepatogiai, nes pamatė Linkolną su nuostaba žvilgtelint į varganą 
jos aprangą. — Turėjau nutraukti dar vienerias muštynes, viskas bai- 
gėsi tuo, kad buvau pastumta ant žemės, — paaiškino ji ir pasitampė 
nertinį. — Teko skubiai pasikeisti drabužius. Deja, spalva ne visai 
man tinka. 

— Jūsų neužgavo, a? 

— Ne, nors gaila suniokoti gražius itališkus batelius. 

Linkolnas nusišypsojo, tuo lyg patvirtindamas, kad nepaisant 
nuskurusios išvaizdos ji vis tiek geba išlikti žavi ir sąmojinga. O tai šis 
žmogus kaip tik labiausiai ir vertino. 


— Palauksiu jūsų priimamajame, — pasakė jis ir vėl išėjo. 

Ji negalėjo taip paprastai palikti kabineto ir nuskubėti pas jį. Pirma 
privalėjo, kaip dera, mandagiai su kitais atsisveikinti. Kai pagaliau po 
penkių minučių, pasilaisvino, priimamajame Linkolną rado ne vieną. 

Su juo buvo Klerė Eliot. 

Išėjusios iš posėdžių kabineto Fernės juodu tartum nepastebėjo 
— savo dėmesį buvo sutelkę vienas į kitą. Nors jie ir nesilietė, bet 
Fernė pastebėjo Linkolno veide vibruojančią energiją, kokios niekada 
anksčiau nebuvo regėjusi. Tartum būtų atsibudęs iš ilgo žiemos miego 
ir vėl grįžęs į gyvenimą. 

Tą akimirką ją nusmelkė kone fizinė gėla. Žingtelėjo jų link, 
bet susizgribo neturinti ką pasakyti. K4 gi jis mato tavyje, ko niekada 
nematydavo manyje? — nusistebėjo ji, žvelgdama į Klerę. Visus tuos 
metus stebėjo yrant Linkolno santuoką ir manė, kad galiausiai laikas 
taps jos sąjungininku. Kad Dorina išbluks iš jo minčių, ir tuštumą 
užpildys ji, Fernė. Bet ne, čia buvo ta pašalietė, tokia niekuo neišsi- 
skirianti moteris, žieminiais aulinukais bei rudu nertiniu, ir iškart ją 
aplenkė, išsiveržė į priekį. Tu čia nepritampi, — pagiežingai pagalvojo 
Fernė, kai Klerė atsisuko į ją. — /r niekada nepritapsi. 

— Man paskambino Merė Dilahanti, — prašneko Klerė. — 
Kaip suprantu, Nojus vėl įsivėlė į muštynes. 

— Jūsų sūnus laikinai nušalintas nuo pamokų, — tiesiai šviesiai 
pareiškė Fernė. Be abejo, ji troško užgauti šią moterį ir apsidžiaugė 
pamačiusi, kad Klerė susigūžė. 

— Kas atsitiko? 

— Jis susimušė dėl mergaitės. Matyt, Nojus per greitai ir per 
laisvai leido elgtis savo rankoms, o mergaitės brolis pasišovė seserį 
apginti. 

— Man sunku tuo patikėti. Sūnus niekada neminėjo jokios 
mergaitės... 

— Šiais laikais nelengva bendrauti su savo vaikais, ypač kai tėvai 


tokie užsiėmę darbu. 

Fernė siekė įskaudinti Klerę Eliot ir buvo akivaizdu, kad jai tai pa- 
vyko, nes Klerės skruostus užliejo kaltės raudonis. Kaip direktorė Fernė 
tiksliai žinojo, kur taikyti, — į opiausią tėvų vietą, kurią jau ir taip pa- 
žeidžiamą padarė savo kaltės suvokimas ir slegianti atsakomybė. 

— Ferne, — ištarė Linkolnas. 

Jo balse ji išgirdo priekaištą. Atsisukusi pažvelgė į jį ir staiga labai 
susigėdo: praradusi savitvardą, leidusi prasiveržti pykčiui, atsiskleis- 
dama bjauriausia puse, kai Klerė vaidino nekaltosios šalies vaidmenį. 

Jau švelnesniu tonu Fernė pasakė: 

— Jūsų sūnus laukia sulaikymo kambaryje. Dabar galite pasi- 
imti jį namo. 

— Kada jis galės grįžti į mokyklą? 

— Dar nenusprendžiau. Pakalbėsiu su mokytojais ir atsižvelgsiu 
į jų rekomendacijas. Bausmė turi būti ganėtinai griežta, kad jis dusyk 
pagalvotų, prieš vėl keldamas nemalonumus. — Ji metė į Klerę nuo- 
vokų žvilgsnį. — Jis buvo įsivėlęs į nemalonumus ir anksčiau, tiesa? 

— Tik dėl to incidento su riedlente... 

— Ne, turiu omenyje anksčiau. Baltimorėje. 

Sukrėsta Klerė išpūtė akis. 

Vadinasi, tai tiesa, patenkinta pagalvojo Fernė. Berniukas visada 
kėlė rūpesčių. 

— Mano sūnus, — su tyliu iššūkiu atrėmė Klerė, — nėra koks 
nors neklaužada. 

— Vis dėlto buvo įtrauktas į nepilnamečių nusikaltėlių įskaitą. 

— Iš kur jūs tai žinote? 

— Gavau kelių Baltimorės laikraščių iškarpas. 

— Kas jas atsiuntė? 

— Nežinau. Tai nesvarbu. 

— Dargi labai svarbu! Kažkas mėgina sugadinti mano reputaci- 
ją, išguiti mane iš miesto. O dabar imasi mano sūnaus. 

— Ber iškarpose rašoma tiesa, juk taip? Jis tikrai nuvarė auto- 


mobilį. 

— Tai atsitiko tuoj pat po jo tėvo mirties. Ar bent įsivaizduoja- 
te, ką jaučia dvylikametis berniukas, matydamas savo tėvą nykstant? 
Kaip tai gali palaužti vaiko širdį? Nojus taip ir neatsigavo. Taip, jis vis 
dar piktas. Vis dar liūdi. Bet aš jį pažįstu ir jums sakau: man0 sūnus 
nėra blogas. 

Fernė susiturėjo nereplikavusi. Ginčytis su įsiutusia motina be- 
prasmiška. Buvo akivaizdu, kad daktarė Elioc akla, toliau savo meilės 
nemato. 

— Kas buvo tas kiras berniukas? — pasidomėjo Linkolnas. 

— Ar tai svarbu? — atšovė Fernė. — Nojus turi prisiimti pasek- 
mes už savo elgesį. 

— Jūs leidote suprasti, kad muštynes pradėjo tas kitas berniukas. 

— Taip, kad apgintų savo seserį. 

— Ar pasikalbėjai su ta mergaite? Tau patvirtino, kad ją reikėjo 
ginti? 

— Man nereikia jokio patvirtinimo. Pamačiau du besimušan- 
čius berniukus, išbėgau jų išskirti ir buvau pastumta ant žemės. Tai, 
kas ten dėjosi, buvo bjauru. Žiauru. Negaliu patikėti, kad simpari- 
zuoji berniukui, kuris mane užpuolė. 

— Užpuolė? 

— Būta fizinio kontakto. Aš parkritau. 

— Ketini pateikti kaltinimus? 

Ji buvo besižiojanti atsakyti „taip“, bet paskutinę akimirką susi- 
laikė. Pateikti kaltinimus, vadinasi, duoti parodymus teisme. O ką ji 
pasakytų prisiekusi? Nojaus veide matė įniršį, suprato, kad jis nori jai 
smogti. Faktas, kad vaikas nepakėlė prieš ją rankos, buvo tik forma- 
lus; svarbiausia buvo ketinimas, žiaurumas jo akyse. Bet ar kas nors 
kitas tai matė? 

— Ne, aš nenoriu pateikti jokių kaltinimų, — pasakė Fernė. Ir 
didžiadvasiškai pridūrė: — Suteiksiu jam dar vieną šansą. 


— Neabejoju, Nojus tau už rai padėkos, — patikino Linkolnas. 

Ir ji nelaiminga pagalvojo: Ne berniuko palankumo aš trokštu, o 


tavojo. 


— Gal vis dėlto mudu apie tai pasikalbėsime? — paklausė Klerė. 

Užuot atsakęs, Nojus susitraukė lyg ameba, pasislinkdamas to- 
liau į automobilio šoną. 

— Privalome kada nors apie tai pasikalbėti, mielasis. 

— Kokia prasmė? 

— Prasmė ta, kad buvai nušalintas nuo pamokų. Mes nežino- 
me, kada ir ar išvis galėsi grįžti į mokyklą. 

— Tad negrįšiu, na, ir kas? Vis tiek nieko ten neišmokstu. — Jis 
nusisuko ir įsispoksojo pro langą, užsisklęsdamas nuo motinos. 

Mylią ji vairavo tylėdama, įbedusi žvilgsnį į kelią, bet iš tikrųjų 
šio nematė. Tačiau regėjo viziją — savo sūnaus, dar penkiamečio vai- 
ko, susirietusio ant sofos ir nebylaus, pernelyg prislėgto, kad išsipasa- 
kotų jai apie patyčias, tądien patirtas mokykloje. Jis niekada nebuvo 
komunikabilus, mąstė Klerė. Nuolat būdavo įsisiautęs į tylą, ir dabar 
ta tyla tapo dar gūdesnė, dar sunkiau neįveikiama. 

— Maąsčiau apie tai, ką mudu turėtume daryti, Nojau, — pa- 
galiau prašneko Klerė. — Reikia, kad man pasakytum, ko nori. Ar, 
tavo nuomone, aš teisingai elgiuosi. Juk pats žinai, gydytojo praktika 
man nekaip sekasi. O dabar, kai išdaužyti langai ir suniokotas kilimas, 
prireiks kelių savaičių, kol vėl galėsiu priiminėti pacientus. Jeigu dar 
norės pas mane lankytis... — ji atsiduso. — Aš vis stengiausi rasti 
vietą, kur tu pritaptum, kur abu pritaptume. O dabar atrodo, kad aš 
viską sujaukiau. 

Ji įsuko į kiemą ir išjungė variklį. Kurį laiką abu sėdėjo tylomis. 
Paskui Klerė pasigręžė į sūnų. 

— Dabar par gali man nepasakoti. Bet netrukus mums reikės 


pasikalbėti. Turime nuspręsti. 

— Ką nuspręsti? 

— Ar mums reikėtų grįžti į Baltimorę. 

— Ką? — Nojaus smakras išsišovė į priekį, žvilgsnis pagaliau 
įsmigo į jos akis. — Tai yra, išvykti? 

— Juk mėnesių mėnesius manęs to prašei, sakei, kad nori grįžti 
į didmiestį. Šįryt skambinau senelei Eliot. Ji pasakė, kad tu galėtum 
grįžti anksčiau ir gyventi pas ją. Aš atvažiuosiu vėliau, kai susikrausiu 
daiktus ir paskelbsiu, kad namas parduodamas. 

— Vėl elgiesi taip pat. Nusprendi dėl m2an0 gyvenimo. 

— Ne, aš prašau, kad man padėtum pasirinkti. 

— Tu neprašai. Jau esi nusprendusi. 

— Netiesa. Kartą jau padariau tokią klaidą ir neketinu jos kartoti. 

— Juk tu nori išvykti, ar ne? Visus tuos mėnesius aš troškau 
grįžti į Baltimorę, o tu manęs nesiklausei. Dabar ž4 nusprendi, kad 
atėjo metas, ir staiga klausi: Ko tu nori, Nojau? 

— Klausiu, nes man tai svarbu! Man visada buvo svarbu, ko tu 
nori. 

— Kas, jeigu pasakysiu, kad noriu pasilikti? Kas, jeigu pasaky- 
siu, kad turiu draugę, kuri iš tikrųjų man rūpi ir ji yra čia? 

— Visus pastaruosius devynis mėnesius tu tik ir kalbėjai, kaip 
nekenti šios vietos. 

— Ir tau į tai buvo nusispjaut. 

— Tai ko gi tu nori? Ką galiu padaryti, kad jaustumeis laimin- 
gas? Ar yra kas nors, kuo galėčiau padaryti tave laimingą? 

— Tu ant manęs šauki. 

— Aš labai stengiuosi, o tu vis nepatenkintas. 

— Nešauk ant manęs! 

— Manai, man patinka dabar būti tavo motina? Įsivaizduoji, 
kad būtum laimingesnis su kitokia motina? 

Jis trenkė kumščiu į prietaisų skydą, daužė ir daužė riaumoda- 
mas: 


— Užteks ant manęs šaukti! 

Ji išplėtė akis sukrėsta tokio smarkaus sūnaus įniršio. Ir skaisčiai 
raudono kraujo lašo, staiga nuvarvėjusio jam iš šnervės. Šis nukrito, 
aptaškydamas jo striukės priekį. 

— Tau bėga kraujas... 

Automatiškai Nojus palietė savo viršutinę lūpą ir įsistebeilijo į 
kraują ant pirštų. Iš šnervės nuslydo dar vienas lašas ir raudona dėme 
išplito ant striukės. 

Nojus pastūmė automobilio dureles ir nubėgo į namą. 

Ji nusekė jį iš paskos vidun ir rado sūnų užsirakinusį vonios 
kambaryje. 

— Nojau, įleisk mane. 

— Atstok nuo manęs. 

— Noriu sustabdyti kraujavimą. 

— Jau nustojo. 

— Galiu pasižiūrėti? Gerai jautiesi? 

— Dieve mano! — šūktelėjo jis, ir Klerė išgirdo kažką nukren- 
tant ant grindų ir sudūžtant. — Nejau negali tiesiog eiti šalin? 

Ji spoksojo į užrakintas duris, tylomis reikalaudama, kad tos at- 
silapotų, ir žinojo, jog taip neįvyks. Tarp jųdviejų jau buvo pernelyg 
daug uždarų durų, šios — tik dar vienerios, pro kurias neturėjo vilties 
įsilaužti. 

Suskambo telefonas. Skubėdama į virtuvę atsiliepti, pavargusi 
pagalvojo: / kiek pusių vienu metu aš galiu būti tampoma? 

Telefono ragelyje pažįstamas balsas paniškai išbliovė: 

— Daktare, turite atvykti! Ją reikia apžiūrėti! 

— Elvinas? — pasitikrino Klerė. — Čia Elvinas Klaidas? 

— Taip, mem. Esu pas Reičelę. Ji nenori į ligoninę, tad, pama- 
niau, verčiau paskambinsiu jums. 

— Kas atsitiko? 

— Tiksliai nežinau. Bet verčiau skubiai atvykite, nes ji prikrau- 


javo visą virtuvę. 


18 


Kai Klerė atvažiavo iki Reičel Sorkin namo, jau buvo beveik su- 
temę. Rado Elviną Klaidą stovintį priebutyje ir stebintį lakstančius po 
kiemą savo šunis. 

— Prasti reikalai, — niūriai sumurmėjo jis, Klerei užkopus laip- 
teliais. 

— Kaip ji? 

— O, bjauriai užsispyrusi. Įsakė man nešdintis lauk, nors, žino- 
te, aš tebandžiau padėti. Tik norėjau padėti, bet ji sako: „Drožk lauk, 
Elvinai, tu smardini man virtuvę.“ — Žmogelis nuleido akis, papras- 
tas jo veidas atrodė nusiminęs. — Ji buvo man gera — ir tuomet, kai 
susižeidžiau koją, ir šiaip. Tik ir laukiau progos atsidėkoti. 

— Jau atsidėkojote, — nuramino Klerė ir paplekšnojo jam per 
petį. Per nutriušusią striukę atrodė, lyg per žabarų ryšulį. — Aš įeisiu 
vidun ir ją apžiūrėsiu. 

Klerė nuėjo į virtuvę. Jos žvilgsnis iškart krito į tolimąją sieną. 
Kraujas, pagalvojo, vos pamačiusi skaisčiai raudonas dėmes. Paskui 
pastebėjo žodžius, raudonais dažais užpurkštus skersai spintelės durų: 
ŠĖTONO KEKŠĖ. 

— Žinojau, kad tai netrukus įvyks, — tyliai ištarė Reičelė, pri- 
spaudusi prie galvos plastikinį maišelį su ledu. Kraujas buvo išdžiūvęs 
jai ant skruosto ir sulipdęs tamsių plaukų sruogas. Ant grindų aplink 
moters pėdas mėtėsi stiklo šukės. — Tai buvo tik laiko klausimas. 

Klerė prisitraukė šalia Reičelės kėdę. 

— Leiskite apžiūrėti jūsų galvą. 

— Žmonės tokie neįtikėtinai tamsūs. Tereikia vieno kvailio, kad 
juos užvestų, ir tai pavirsta... — ji prislopintai susijuokė. — Raganų 


medžiokle. 

Klerė švelniai patraukė nuo Reičelės galvos maišelį su ledu. Nors 
kirstinė žaizda nebuvo gili, smarkiai kraujavo, prireiks bent šešių siū- 
lių jai susiūti. 

— Tai nuo atlėkusių stiklo šukių? 

Reičelė linktelėjo, paskui susiraukė, tarsi tas paprastas judesys 
būtų sukėlęs naujų skausmo dilgsnių. 

— Nepamačiau atskriejančio akmens. Buvau labai supykusi dėl 
to užrašo ir virtuvėje paliktos netvarkos. Nenujaučiau, kad jie čia pat, 
lauke, stebi mane įeinančią į namą. Stovėjau žiūrėdama į spinteles, 
ir kaip tik tada vidun įskriejo akmuo. — Moteris pamojo į išdaužtą 
langą, jau užkaltą lentomis. — Elvinas užtaisė. 

— Kaip jis čia užėjo? 

— Ak, tas trenktas Elvinas su savo šunimis nuolat mina per 
mano kiemą. Pamatė išdaužtą langą ir užėjo pažiūrėti, ar man ko nors 
neatsitiko. 

— Gražiai pasielgė. Galėtumėte turėti ir blogesnį kaimyną. 

— Turbūt, — nenoromis pripažino Reičelė. — Turi širdį tinka- 
moje vietoje. 

Klerė atsidarė medicininį krepšį ir išsiėmė chirurgo komplektą 
žaizdoms siūti. Pradėjo tepti Reičelės žaizdą betadinu. 

— Ar buvote praradusi sąmonę? 

— Neprisimenu. 

— Nesate tikra? 

— Turbūt buvau šiek tiek apsvaigusi. Pasijutau sėdinti ant grin- 
dų, bet neprisimenu, kaip ant jų atsidūriau. 

— Šiąnakt turite būti stebima. Jeigu kraujuoja jūsų kaukolės 
viduje... 

— Negaliu vykti į ligoninę. Esu neapdrausta. 

— Negalite likti namie viena. Pasistengsiu sutvarkyti tiesioginį 
priėmimą į Skubiosios pagalbos skyrių. 

— Bergi aš neturiu pinigų, daktare Elior. Neišgaliu susimokėti 


už ligoninę. 

Minutėlę Klerė žvelgė į savo pacientę, svarstydama, kiek smar- 
kiai gali ją mygti. 

— Gerai. Bet jeigu liekate namie, šiąnakt kas nors turės prie jūsų 
pabūti. 

— Nieko nėra. 


— Kokios nors draugės? Kaimyno? 


— Niekas neateina į galvą. 

Jiedvi išgirdo garsų stuktelėjimą į duris. 

— Ei! — iš lauko sušuko Elvinas. — Galiu įeiti ir pasinaudoti 
tualetu? 


— Ar būtinai reikia? — paklausė Klerė, reikšmingai žvilgrelėda- 
ma Elvino pusėn. 


Reičelė užsimerkė ir atsiduso. 


Kai tik Klerė vėl išėjo į Reičelės namo priebutį, paramsy kieme 
sustojo policijos automobilis. Juodu su Elvinu stebėjo iš patrulių ma- 
šinos išlipant policininką ir patraukiant per kiemą jų link. Jam pate- 
kus į krintančią iš namo šviesą, ji atpažino Marką Dolaną. Nustebo, 
nes Markas paprastai budėdavo naktinėje pamainoje. Klerė nemėgo 
Dolano, tad ir šiandien jo atžvilgiu nebuvo maloniai nusiteikusi, pri- 
simindama, ką jai papasakojo Mičelas Grumas. 

— Kokios čia bėdos? — paklausė jis. 

— Skambinau jums prieš valandą, — piktai atsakė Elvinas. 

— Aha, na, šiandien mes iki ausų užversti iškvietimais. Vanda- 
lizmas — ne pats svarbiausias dalykas. Tai kas atsitiko? Kažkas atėjo 
ir išdaužė langą? 

— Tai daugiau nei vandalizmas, — pareiškė Klerė. — Nusikalti- 
mas iš neapykantos. Mestas į langą akmuo ir Reičelei Sorkin paraikyta 
į galvą. Ji galėjo rimtai nukentėti. 

— Kodėl tai nusikaltimas iš neapykantos? 


— Ji užpulta dėl savo religinių įsitikinimų. 

— Kokia religija? 

Elvinas neiškentė. 

— Ji juk ragana, prakeiktas kvaily, — subliuvo jis. — Visi tai 
žino! 

Dolanas atlaidžiai nusišypsojo. 

— Elvinai, nelabai gražu ją šitaip vadinti. 

— Nieko bloga vadinti ją ragana, jeigu tokia yra! Jeigu jai tai 
netrukdo, po šimts, netrukdo ir man. Manau, geriau ragana nei vege- 
tarė. Nors ir dėl to nieko prieš ją neturiu. 

— Tiesą sakant, jos įsitikinimų nevadinčiau religija. 

— Nesvarbu, kaip vadini. Vien todėl, kad moteris nori tikė- 
ti visokiomis vėjų fėjų nesąmonėmis, dar nereiškia, kad žmonės gali 
mėtyti į ją akmenis! 

— Tai ikrai nusikaltimas iš neapykantos, — neatlyžo Klerė. — 
Nepriskirkite jo paprastam vandalizmui. 

Dolano šypsena virto niekinamu vypsniu. 

— Tai sulauks deramo dėmesio, — patikino jis ir užkopęs prie- 
bučio laipteliais įėjo į namą. 

Kurį laiką Klerė ir Elvinas stovėjo tylėdami. 

— Ji nusipelno kai ko geresnio, — pagaliau prašneko jis. — Yra 
gera moteris ir nusipelno kai ko geresnio, nei šis miestelis su ja elgiasi. 

Klerė pažvelgė į jį. 

— O jūs esate geras žmogus, Elvinai. Dėkui, kad šiąnakt liksite 
prie jos. 

— Aha, na, dabar tai tapo lyg kokia svarbia operacija, ar ne? — 
sumurmėjo jis ir patraukė žemyn laipteliais. — Aš tik pirma parvesiu 
namo šunis, matau, kaip šie ją erzina. Galbūt baigsiu ir su tuo kitu 
reikalu. Mat jai pažadėjau. 

— Kokiu reikalu? 

— Vonia, — burbtelėjo jis ir nubrido į mišką, o šunys nubidze- 


no iš paskos. 

Vėlai naktį, kai Nojus jau miegojo, Linkolnas pagaliau jai pa- 
skambino. 

— Dešimt kartų kėliau telefono ragelį pasikalbėti, — paaiškino 
jis, — bet vis kas nors sutrukdydavo. Mums čia tenka dirbti paeiliui 
dvi pamainas, kad spėtume reaguoti į iškvietimus. 

— Girdėjai, kad buvo užpulta Reičelė Sorkin? 

— Markas kažką probėgšmais užsiminė. 

— Ar taip pat užsiminė, kad yra visiškas asilas? 

— Ką gi jis padarė? 

— Veikiau ko nepadarė. Antpuolio rimtai nevertino. Priskyrė 
paprastam vandalizmui. 

— Jis man sakė, kad tik buvo išdaužtas langas. 

— Jos virtuvėje vandalai purškiamaisiais dažais užrašė žinią: „Šė- 
tono kekšė“. 

Tyla. Kai Linkolnas vėl prašneko, jo balse Klerė išgirdo vos tram- 
domą pyktį. 

— Po šimts, tie gandai apie velnio užmačias tikrai per toli nuėjo. 
Išsiaiškinsiu su ta Damarise Horn, kol ji dar nepradėjo rašyti apie 
indėnų penobskotų prakeiksmus. 

— Juk nepapasakojai jai apie savo pokalbį su Vinsu, a? 

— Velniai rautų, ne. Stengiuosi jos vengti. 

— Jeigu vis dėlto kalbėsiesi su Horn, gali paklausti ir apie gerą 
jos draugelį policininką Dolaną. 

— Ar tai reiškia tą pat, ką ir aš galvoju? 

— Sužinojau tai iš vieno reporterio, Mičelo Grumo. Jis matė 
juodu drauge. 

— Aš jau klausiau Marko, ar su ja kalbėjosi. Jis tai atkakliai nei- 
gia. Neturėdamas įrodymų negaliu jo atžvilgiu imtis veiksmų. 


— Tiki jo žodžiu? 

Pauzė. 

— Atvirai sakant, aš nežinau, Klere. — Linkolnas atsiduso. — 
Pastaruoju metu vis išgirstu ką nors nauja apie savo kaimynus, drau- 
gus. Ko anksčiau nežinojau ir nenorėjau žinoti. — Pyktis jo balse 
nuslūgo. — Skambinu ne norėdamas kalbėtis apie Marką Dolaną. 

— O dėl ko? 

— Pasikalbėti apie tai, kas nutiko vakar vakare. Tarp mudviejų. 

Ji užsimerkė, ruošdamasi išgirsti apgailestavimo žodžius. Iš da- 
lies troško nutraukti su juo ryšius, išsilaisvinti. Tuomet galėtų palikti 
šį miestelį nesigręžiodama, nesistengdama rasti teisingą sprendimą. 
Kita vertus, ir užvis labiausiai ji troško jo. 

— Ar pagalvojai apie tai, ką sakiau? — paklausė jis. — Apie tai, 
ar pasiliksi? 

— Vis dar prašai manęs to? 

— Taip. 

Jis ištarė tai nedvejodamas. Neketino jos išlaisvinti, ir Klerę už- 
liejo džiaugsmas, o kartu ir nerimas. 

— Aš nežinau, Linkolnai. Vis mąstau apie visas tas priežastis, 
kodėl turėčiau išvykti iš miestelio. 

— O kaip dėl priežasčių, kodėl turėtum pasilikti? 

— Išskyrus tave, kokios gi kitos priežastys? 

— Galime apie tai pasikalbėti. Atvažiuosiu pas tave. 

Ji norėjo, kad Linkolnas atvažiuotų, bet baiminosi to, kas atsi- 
tiks, jeigu jis taip ir padarys. Baiminosi priimti skubotą sprendimą, 
baiminosi, kad vien jo buvimas pasirodys užvis svarbiausiu argumen- 
tu jai pasilikti Trankvilityje. Tiek daug dalykų ginė ją iš čia. Užteko 
tik pažiūrėti pro langą, pamatyti akliną lapkričio nakties tamsą ir ži- 
noti, jog ta naktis tokia šalta, kad gali nužudyti... 

— Galiu pasirodyti po dešimties minučių. 

Klerė gurktelėjo seiles ir linktelėjo tuščiam kambariui. 


— (Gerai. 

Vos padėjo ragelį, ją apėmė panika. Ar tinkamai atrodanti? Ar 
susišukavusi? O namai tvarkingi? Atpažino tas padrikas mintis — mo- 
terišką troškimą patikti mylimajam — ir išsigando tai patirianti tokiu 
vėlyvu savo gyvenimo etapu. Vidutinis amžius nesuteikia orumo, liū- 
dnai šypsodamasi pagalvojo ji. 

Klerė sąmoningai nė nežvilgtelėjo į veidrodį ir nulipo į svetai- 
nę, kur kelias kitas minutes prisivertė užkurti židinį. Jeigu Linkolnas 
spyrėsi tokiu vėlyvu metu apsilankyti, gaus tenkintis tuo, ką ras: mo- 
terį suodinomis rankomis ir dūmais atsiduodančiais plaukais. Tikrąją 
Klerę Eliot, suvargusią ir be jokio žavesio. Tegul pamato mane tokią, 
maištingai pagalvojo ji, ir pažiūrėsim, ar tebesu jam reikalinga. 

Ji sudėjo malkas ir prakurus, paskui brūkštelėjo degtuką ir pri- 
kišo prie suglamžyto laikraščio. Tinkamai sukrovus, ugnies nereikės 
prižiūrėti, bet Klerė pasiliko prie židinio, su pirmykščiu pasitenkini- 
mu stebėdama įsiplieskiant prakurus, o paskui — ir malkas. Gerai 
išdžiūvusios malkos pleškės karštai ir sparčiai. Ji pati buvo kaip tos 
malkos — per ilgai paliktos džiūti ir neliestos. Išvis neprisiminė, koks 
yra jausmas degti. 

Sučirškė durų skambutis. Tuoj pat ji virto nervų kamuoliu. Nu- 
sipurtė suodinas rankas, paskui pasišluostė į klubus, bet laimėjo tik 
tiek, kad išsuodino ir kelnes. 

Tegul pamato tikrąją Klerę. Ir tegul nusprendžia, ar tokia jam rei- 
kalinga. 

Nuėjo į prieangį, stabtelėjo atgauti savitvardą ir atidarė duris. 

— Užeik, — pakvietė. 

— Sveika, Klere, — atsakė jis, lygiai taip pat stigdamas žodžių. 

Sekundę juodu tik žvelgė vienas į kitą, paskui nusuko akis, 
žvilgsniais nuklysdami kur nors į saugesnę vietą. Linkolnui įžengus 
vidun, Klerė pamatė, kad jo striukė nubarstyta smulkiu sniegu, kad 
tamsa lauke sūkuriuoja pudros baltumu lyg migla. 


Ji uždarė duris. 

— Ten kambaryje užkūriau židinį. Nusivilksi striukę? 

Jis nusivilko ir, kabindama striukę ant pakabo, pamušale Klerė 
pajuto jo kūno karštį. Anksčiau tiek daug kartų juodu susitikdavę, 
kalbėdavęsi, tačiau tik dabar suvokimas, kad Linkolnas čia, prasismel- 
kė į visus jos pojūčius — jautė tebesilaikančią striukėje jo kūno šilu- 
mą, į jo kvapą, atsiduodantį medienos dūmais ir tirpstančiu sniegu. 
Ir buvo tikra, kad nors šią akimirką yra atsukusi nugarą, jo žvilgsnis 
įsmigęs į ją. 

Klerė nusivedė jį į svetainę. 

Ugnis židinyje jau buvo įsiplieskusi ir metė į prieblandą ryškų 
šviesos pusratį. Klerė atsisėdo ant sofos ir išjungė šalia degantį torše- 
rą — šviesos pakako ir nuo židinio, o ji šešėlyje ieškojo prieglobsčio. 
Linkolnas atsisėdo greta — per patogų atstumą, šitaip parodydamas 
neutralumą, kuris neskiria draugo, mylimojo ar tik paprasčiausio pa- 
Žįstamojo. 

— Kaip sekasi Nojui? — galiausiai paklausė, net pokalbyje išlai- 
kydamas neutralumą. 

— Nuėjo miegoti piktas. Tam tikra prasme jam norisi būti auka, 
norisi jaustis, lyg visas pasaulis būtų priešai. Niekaip neįstengiu pa- 
keisti jo nusistatymo. — Klerė atsiduso ir pasirėmė ranka galvą. — 
Devynis mėnesius mane graužė, kad esu bjaurybė, privertusi jį čia 
persikelti. Šiandien popiet, kai pasakiau galvojanti grįžti į Baltimorę, 
jis pratrūko. Iškalbėjo, kad nesiskaitau su juo, neatsižvelgiu į jo norus. 
Kad ir ką daryčiau, man nesiseka. Negaliu jam įtikti. 

— Tad gali įtikti sau. 

— Tai atrodo savanaudiška. 

— Nejaugi? 

— Atrodo, esu ne per geriausia motina, kokia galėčiau būti. 

— Matau, labai stengiesi, Klere. Kaip nė vienas kitas gimdy- 
tojas. — Jis patylėjo, paskui irgi atsiduso. — O dabar, manau, aš 


tau tik dar labiau komplikuoju gyvenimą, kai mažiausiai to reikia. 

Bet, Klere, palankesnio laiko man nėra. Turėjau tau tai pasakyti, iki 
priimsi sprendimą. Iki paliksi Trankvilitį. — Ir tyliai pridūrė: — Iki 
man bus per vėlu išvis ką nors tau pasakyti. 

Pagaliau ji pažvelgė į jį. Sėdėjo nuleidęs akis, iš nuovargio galvą 
nusvėręs ant rankos. 

— Nemanyk, nekaltinu tavęs, kad nori išvykti, — tęsė Linkol- 
nas. — Šis miestelis pašaliečiams atšyla pamažu, labai pamažu linksta 
jais pasitikėti. Yra keletas tiesiog bjaurių. Bet didžiuma — tokie pat 
žmonės kaip visur kitur. Kai kurie neįtikėtini didžiadvasiai. Geriausia 
liaudis, kokią tik galėtum rasti... — Jis nutilo, tartum pristigęs, ką 
daugiau pasakyti. 

Kurį laiką tarp jųdviejų tvyrojo tyla. 

— Vėl kalbi už visą miestelį, Linkolnai? Ar nuo savęs? 

Jis palingavo galva. 

— Kalbu kažką ne taip. Atėjau kai ką pasakyti, o vapalioju nei 
šį, nei tą. Aš daug apie tave galvoju, Klere. Iš tikrųjų nuolat apie tave 
galvoju. Nelabai žinau, ką daryti, nes man tai nauja patirtis. Skrajoti 
lyg padebesiais. 

Ji nusišypsojo. Taip ilgai laikė jį stoišku jankiu, paprastai kalban- 
čiu ir praktiškų. Žmogumi, pernelyg tvirtai stovinčiu batais įsirėmu- 
siu į žemę, kad pamestų galvą debesyse. 

Linkolnas acsikėlė ir neužtikrintai nuėjęs atsistojo prie židinio. 

— Štai ir viskas, ką atėjau tau pasakyti. Žinau, yra keblumų. 
Pagrindinis — Dorina. Taip pat žinau, kad neturiu patirties būti 
tėvas. Bet turiu viso pasaulio kantrybę, kai kalbama apie dalykus, 
kurie man iš tiesų rūpi. — Jis atsikrenkštė. — Nelydėk manęs, pats 
rasiu duris. 

Kai pasivijo Linkolną prieangyje, jis jau siekė pasiimti iš sieninės 
spintos striukę. Padėjo ranką jam ant peties. Jis atsigręžė. Striukė slys- 
telėjo nuo pakabo ir nepastebėta nukrito ant grindų. 


— Grįžk ir pasėdėk su manimi. 

Tas prašnabždėtas prašymas buvo kvietimas, kokio jam ir reikė- 
jo. Jis palietė jai veidą, paglostė skruostą. Klerė jau buvo pamiršusi 
jausmą, kai vyro ranka liečia jos kūną. Šis pažadino ilgesį, tokį giliai 
paslėptą, netikėtą ir stiprų, kad ji atsiduso ir užsimerkė. Vėl atsiduso, 
kai jis pabučiavo, ir jųdviejų kūnai susiglaudė. 

Juodu bučiavosi iki pat svetainės, tebesibučiavo ir nuslydę ant 
sofos. Židinyje nuvirto malka, pažerdama kibirkščių pliūpsnį, ir su 
stebinamu spindesiu šoktelėjo liepsnos. Gerai išdžiūvusios malkos 
skleidžia pačią karščiausią ugnį. Dabar Klerę rijo jų ugnies karštis, 
versdamas pelenais bet kokį priešinimąsi. Juodu gulėjo ant sofos, pri- 
sispaudę kūnais, tyrinėjančiomis, atrandančiomis rankomis. Ištrauku- 
si iš kelnių Linkolno marškinius, delnais slankiojo po visą jo nugaros 
plotį. Juto jo odą stebėtinai vėsią, lyg visą karštį būtų išspinduliavęs į 
ją, į bučinius, kuriais apipylė jai veidą, kaklą. Ji atsagstė jo marškinius, 
kvėpdama į save vyro aromatą. Tie trumpi dvelktelėjimai, kuriuos 
kartkartėmis pagaudavo, kažkaip įstrigo jai į atmintį, tad dabar kva- 
pas buvo pažįstamas ir kartu svaiginantis. 

— Jeigu ketiname sustoti, — sumurmėjo jis, — verčiau susto- 
kime dabar. 

— Nenoriu sustoti. 

— Nesu pasirengęs... tai yra, atėjau nepasirengęs. 

— Viskas gerai. Viskas gerai, — ji girdėjo save sakant, nežino- 
dama, nei nesirūpindama, ar tai tikrai yra gerai — tokia buvo išalkusi 
jo glamonių. 

— Nojus, — sumurmėjo jis. — Kas, jeigu Nojus atsibus... 

Sulig tais žodžiais Klerė atsimerkė ir pasijuto žiūrinti tiesiai jam 
į akis. Anksčiau niekada tokio jo nebuvo mačiusi: veidas nušviestas 
ugnies atspindžių, žvilgsnyje atviras geismas. 

— Viršun, — pratarė ji. — Į mano miegamąjį. 

Jis pamažu nusišypsojo. 


— Ar ten durys su spyna? 

Tąnakt juodu mylėjosi tris kartus. Iš pradžių — beprotiškas 
kūnų susidūrimas susipynusiomis galūnėmis, paskui — sprogimas gi- 
liai viduje. Antras sykis — lėtesnė įsimylėjėlių sueitis, susirakinusiais 
žvilgsniais, kai glamonės ir kvapas jau buvo pažįstami. 

Trečią kartą juodu pasimylėjo atsisveikindami. 

Atsibudo kelias valandas iki auštant ir tamsoje išmaniai siekė 
vienas kito. Nieko nekalbėjo, jųdviejų kūnai susijungė savaime — dvi 
pusės, susiliejančios į visumą. Kai tyloje jis ištryško į ją, tai tartum 
laistė ašaromis džiaugsmą ir liūdesį. Džiaugsmą — kad surado ją. 
Liūdesį — dėl to, ką jiems teks ištverti. Dorinos įsiūtį. Nojaus pasi- 
priešinimą. Miestelio gyventojų nuomonę — jie galėtų taip ir nepri- 
pažinti Klerės. 

Jis nenorėjo, kad rytą Nojus aptiktų juodu drauge lovoje; nei jis, 
nei Klerė nebuvo pasirengę susidurti su pasekmėmis. Kai Linkolnas 
apsirengė ir išėjo, dar buvo tamsu. 

Pro savo miegamojo langą Klerė akimis lydėjo nuvažiuojantį jo 
pikapą. Po ratais girdėjo treškant ledą ir žinojo, kad per naktį dar 
labiau atšalo, kad šįryt net skaudės įkvėpti oro. Dar ilgai, net kai jau 
išnyko galinės šviesos, ji pasiliko prie lango, stebeilydama į lauke mė- 
nesienos pasidabrintus ledo varveklius. Jau jautė, kad jo nebeliko. Ir 
jautė dar kai ką, netikėtą ir persmelktą nerimo: motinos kaltę, kad 
buvo savanaudė, tenkindama savo reikmes, savo aistras. 

Koridoriumi nuėjo prie Nojaus durų. Viduje buvo tylu; žinojo, 
kaip kietai jis miega, ir buvo tikra, kad negirdėjo nieko, kas naktį 
dėjosi jos miegamajame. Ji žengtelėjo vidun ir nuėjusi patamsyje atsi- 
klaupė prie sūnaus lovos. 

Kai Nojus buvo dar mažas, ji dažnai stovėdavo prie sūnaus lo- 
velės ir stebėdavo jį miegantį, glostydavo plaukus ir kvėpdavo į save 


šiltų baltinių ir muilo kvapą. O dabar Nojus leisdavo tiek mažai kon- 


294 


takto tarp jųdviejų; ji beveik pamiršo, koks pojūtis jį liesti ir nebijoti, 
kad atsitrauks. O, kad tik galėčiau tave susigrąžinti. Klerė pasilenkė 
ir pabučiavo sūnų į antakį. Jis sudejavo ir apsivertė, atsukdamas jai 
nugarą. Net per miegus jis nuo mangs traukiasi, pagalvojo. 

Jau buvo beatsistojanti, kai staiga sustingo, įbedusi žvilgsnį į jo 
pagalvę. Į liuminescencinės žalumos dryžį toje vietoje, kur ant užval- 
kalo anksčiau gulėjo Nojaus veidas. 

Negalėdama patikėti, Klerė palietė dryžį ir pajuto šiltą drėg- 
mę — lyg nuo ašarų. Ji įsispoksojo į savo pirštų galus. 


Tie tamsoje mirguliavo vaiduokliška šviesa. 

— Maksai, man reikia žinoti, kas auga tame ežere. Šiandien pat. 

Maksas pamojo jai kviesdamas į kotedžą ir uždarė nuo žvarbaus 
vėjo duris. 

— Kaip Nojus šįryt jaučiasi? 
skyrus užsikimšusią nosį. Palikau lovoje su vaisių sultimis ir mažinan- 
čiais nosies užburkimą vaistais. 

— O toji švytinti žaluma? Ar paėmėte jos pasėliui? 

— Taip. Iškart nusiunčiau tepinėlį į laboratoriją? 

Klerė nusivilko paltą. Maksas pagaliau išmoko užkurti malkų 
krosnelėje ugnį, tad šįkart kotedže buvo tvankiai karšta. Jai jau beveik 
geriau tiktų iki kaulų smelkiantis vėjas lauke. Čia, supama Makso 
netvarkos, kambaryje tvyrant dūmams, manė uždusianti. 

— Ką tik sutaisiau kavos, — pasakė jis. — Prisėskite... jeigu tik 
rasite laisvą kėdę. 

Klerė apsidairė po klaustrotobijos jausmą žadinantį kambarėlį ir 
nusprendė verčiau eiti paskui Maksą į virtuvę. 

— Tad papasakokite man apie tų vandens pasėlių kultūrų rezul- 
tatus. Tų, kuriuos ėmėte iki ežerui užšąlant. 

— Atsakymas atėjo šįryt. 

— Kodėl iškart man nepaskambinote? 

— Nes nelabai yra ką pranešti. — Jis pasklaidė ant virtuvės dar- 
bastalio šūsnį popierių ir padavė jai kompiuterio spaudinį. — Štai. 
Galutiniai duomenys iš laboratorijos. 

Klerė peržvelgė ilgą mikroorganizmų sąrašą. 


— Daugelis jų man nežinomi, — prisipažino ji. 

— Todėl, kad jie nepatogeniniai — nesukelia žmonėms ligų. 
Tame sąraše — tik tipiškos bakterijos ir dumbliai, tokių rasite bet 
kurioje šiaurinėje gėlo vandens kūdroje. Koliforminių bakterijų kie- 
kis ribinis, o tai gali rodyti, kad ežero kranto linijoje arba į kurį nors 
iš jį maitinančių upokšnių teka kieno nors kanalizacijos sistema. Bet 
apskritai bakterinis spektras niekuo neypatingas. 

— Jokių švytinčių vibrionų? 

— Ne. Jeigu vibrionų kada nors ir buvo šiame ežere, jie ilgai 
neišgyvena, todėl nepanašu, kad būtų ligos sukėlėjai. Labiausiai ti- 
kėtina, kad vibrionai — ne patogeniškos, o atsitiktinės bakterijos. 
Nekenksmingos, kaip ir visos kitos, kurias nešiojamės organizme. 

Klerė atsiduso. 

— Tą patį man pasakė ir valstijos Sveikatos departamente. 

— Paskambinote jiems? 

— Šįryt pirmiausia. Supanikavau dėl Nojaus. 

Maksas padavė jai puodelį kavos. Klerė atsigėrė gurkšnelį, klaus- 
dama savęs, ar Maksas kavai naudojo vandenį iš butelio, o gal visai 
negalvodamas prisileido šio iš čiaupo. 

Iš ežero. 

Jos žvilgsnis nuklydo į langą — į nepertrūkstamą baltumos 
platybę, kokia dabar buvo tapęs Skėrio ežeras. Tas didelis vandens 
telkinys visokeriopai brėžia jų gyvenimų tėkmę. Vasarą ežero vande- 
nyje jie plaukioja ir maudosi, traukia iš gelmės besipriešinančią žuvį. 
Žiemą čiuožinėja jo paviršiumi pačiūžomis, susandarina savo namus 
nuo negailestingų vėjų, stūgaujančių per jo ledą. Jei ne ežeras, Tran- 
kviličio miestelis neegzistuotų, čia tamsioje girios platybėje būtų tik 
dar vienas slėnis. 

Supypsėjo jos pranešimų gaviklis. Skaitmeniniame ekrane švietė 
nepažįstamas numeris iš Bangoro telefonų centrinės. 

Klerė paskambino Makso telefonu — atsiliepė Rytų Meino me- 


dicinos centro seselė. 

— Gydytojas Rotsteinas prašė jums paskambinti, daktare Eliot. 
Dėl to praėjusią savaitę jūsų nukreipto kraniotomijai paciento, pono 
Emersono. 

— Kaip Vorenas jaučiasi po operacijos? 

— Na, kelis kartus jį aplankė psichiatras ir socialinis darbuotojas, 
bet, atrodo, niekas nepadeda. Štai kodėl jums skambiname. Kadangi 
Emersonas — jūsų pacientas, daktaras pamanė, kad gal žinosite, kaip 
elgtis šioje situacijoje. 

— Kokioje situacijoje? 

— Ponas Emersonas atsisako visų jam skiriamų vaistų. Dar blo- 
giau, jis nebevalgo. Tik geria vandenį. 

— Ar jis paaiškina priežastį? 


— Taip. Sako, kad jau metas jam mirti. 


Nuo tada, kai paskutinį kartą Klerė jį matė, Vorenas Emersonas 
tartum susitraukė, lyg pats gyvenimas buvo benutekąs iš jo kaip oras 
iš pripūsto baliono. Jis sėdėjo ant kėdės prie lango, žvilgsnį sutelkęs 
žemyn į stovėjimo aikštelę, kur lyg minkštos duonos kepalai buvo 
išrikiuoti apsnigti automobiliai. Jai įėjus į palatą, neatsigręžė pasižiū- 
rėti, tik toliau spoksojo pro langą — pavargęs nuo gyvenimo žmogus, 
užlietas pilkos dienos šviesos. Klerė net suabejojo, ar Vorenas jaučia 
ją čia esant. 

Paskui jis prašneko: 

— Žinote, iš to nieko gero. Dėl manęs galėtumėte ir nesivargin- 
ti. Kai tau ateina laikas, jis ateina ir tiek. 

— Betgi dar ne jūsų laikas, pone Emersonai. 

Pagaliau jis atsisuko ir, jeigu nustebo ją išvydęs, tai to neparodė. 
Klerę apėmė toks jausmas, kad šio žmogaus jau niekas nenustebins. 
Niekas nesuteiks malonumo, neįskaudins. Su negyvu abejingumu jis 


stebėjo Klerę einant per palatą artyn. 

— Jūsų operacija pavyko, — prabilo ji. — Darinys iš smegenų 
pašalintas ir, tikėtina, jis gerybinis. Tikrai turite vilties visiškai pa- 
sveikti. Grįžti į normalų gyvenimą. 

Tie jos žodžiai Voreno tarsi visai nepaveikė. Jis vėl nusisuko į 
langą. 

— Tokiam žmogui kaip aš nelemta turėti normalaus gyvenimo. 

— Betgi mes galime kontroliuoti priepuolius. Galbūt net pa- 
vyks juos suvis sustabdyti... 

— Visi manęs bijo. 

Šie žodžiai, ištarti su visiška rezignacija, viską paaiškino. Tai to- 
kia liga, nuo kurios niekaip neišgydysi, nuo kurios jis niekada neatsi- 
gaus. Klerė negalėjo pasiūlyti jokios operacijos, kuria būtų pašalinta 
kaimynų jam jaučiama baimė ir pasibjaurėjimas. 

— Matau rai iš jų akių, — tęsė jis. — Matau, kai prasilenkiu 
su jais gatvėje ar netyčia prisiliečiu maisto produktų parduotuvėje. 
Lyg būtų nudeginti rūgštimi. Niekas nenori prie manęs prisiliesti. Ir 
trisdešimt metų niekas nesilietė. Nebent tik gydytojai ir seselės. Žmo- 
nės, kurie kitaip negali. Suprantate, esu nuodas. Esu pavojingas. Visi 
laikosi nuo manęs kuo toliau, nes žino, kad esu miestelio pabaisa. 

— Ne, pone Emersonai. Nesate pabaisa. Kaltinate save už tai, 
kas atsitiko prieš daugelį metų, bet aš nemanau, kad būta jūsų kaltės. 
Kalta buvo liga. Jūs nekontroliavote savo veiksmų. 

Senukas nė nepažiūrėjo į ją, ir Klerė abejojo, ar išvis išgirdo jos 
žodžius. 

— Pone Emersonai? 

Jis vis stebeilijo pro langą. 

— Malonu, kad aplankėte, — sumurmėjo, — bet nereikia man 
meluoti, daktare Eliot. Žinau, ką padariau. — Pamažu jis įkvėpė ir 
iškvėpė orą, ir sulig tuo atodūsiu tarsi dar labiau susitraukė, pasidarė 
mažesnis. — Aš taip pavargau. Kas vakarą eidamas miegoti tikiuosi 


rytą neatsibusti. Viliuosi to. Ir kas rytą, kai pramerkiu akis, jaučiuosi 

nusivylęs. Žmonės mano, kad kova išlikti gyvam sunki. Bet, supran- 
rate, tai lengvoji dalis. Kur kas sunkiau yra mirti. 

Klerė neturėjo ką pasakyti. Pažiūrėjo į padėklą su nepaliestu mais- 
tu prie lango: vištos krūtinėlė jau sustingusiame padaže, kauburėlis 
ryžių, žvilgančių lyg maži perliukai. Ir duona — gyvenimo pagrindas. 
Gyvenimo, kurio Vorenas Emersonas nebenorėjo gyventi ar kentėti. 
Negaliu tavęs priversti, kad norėtum gyventi, pagalvojo ji. Galiu prie- 
varta duoti skysto maisto, suleisti per vamzdelį, įvestą pro tavo šnervę 
į skrandį, bet negaliu įpūsti į tavo plaučius džiaugsmo. 

— Daktare Eliot? 

Atsisukusi Klerė pamatė tarpduryje stovinčią seselę. 

— Skambina daktaras Klevendžeris iš Patologijos, mėgina su ju- 
mis susisiekti. Trečiąja linija. 

Klerė išėjo iš Voreno Emersono palatos ir medicinos seserų poste 
paėmė dubliuoto telefono ragelį. 

— Klerė Eliot klauso. 

— Kaip gerai, kad jus pagavau, — apsidžiaugė Klevendžeris. — 
Daktaras Rotsteinas užsiminė, kad ketinote šiandien atvažiuoti. Tad 
pamaniau, gal norėsite užeiti į Patologiją ir pasižiūrėti tuos stiklelius. 
Rotsteinas jau pakeliui. 

— Kokius stiklelius? 

— Jūsų paciento, kuriam atlikta kranionomija, smegenų darinio 
preparatus. Prireikė savaitės audiniui tinkamai sufiksuoti. Šiandien ką 
tik man juos grąžino. 

— Tai meningioma? 

— Nė iš tolo nepanašu. 

— Tada kas? 

Gydytojo balse ji išgirdo jaudulio potekstę. 

— Turite pati pamaryti, kitaip nepatikėsite. 

Fernė Kornvalis žvilgtelėjo viršun į sporto salės palubėje nuo ge- 


gnių kabantį transparantą ir atsiduso. 
NOKSO VIDURINĖ MOKYKLA — JUM GERIAUSIA UŽ VISAS!!! 


Kaip ironiška: mokiniai taip stengėsi paruošti tą transparantą, 
ropštėsi kopėčiomis į svaiginantį aukštį užkabinti jo ant gegnių, bet 
nepasirūpino dukart patikrinti, ar nėra gramatinių klaidų. Tai metė 
gėdą mokyklai, mokytojams ir pačiai Fernei, bet dabar jau pernelyg 
daug vargo jį nukabinti ir ištaisyti klaidą. Kai bus prigesintos šviesos, 
bumbsės muzika ir oras prisisotins troškių paauglių hormonų išgarų, 
niekas to nė nepastebės. 

— Šįvakar pranašauja sniegą, — pasakė Linkolnas. — Kaip ma- 
nai, gal vertėtų atšaukti šį renginį? 

Jei kalbėsime apie hormonus. Fernė pasisuko ir kaip visada jį išvy- 
dusi viduje visa suvirpėjo. Keista, kad jis nepastebėdavo jos ilgesingo 
žvilgsnio. Vyrai tokie akli. 

— Šiuos šokius jau dukart atidėjome, — atsakė ji. — Vaikams 
reikia kokios nors atgaivos — vien tam, kad galėtų užmiršti tą siau- 
bingą mėnesį. 

— Praneša, kad sniego iškris nuo keturių iki šešių colių, dau- 
giausia — apie vidurnaktį. 

— Iki tada šokiai jau bus pasibaigę. O visi vaikai — namie. 

Linkolnas linktelėjo, bet akivaizdžiai nerimavo, dairydamasis po 
sporto salę, papuoštą mėlyno ir balto krepo kaspinais bei sidabra- 
spalviais balionėliais. Šaltos žiemos spalvos. Kokios šešios mergaitės 
— kodėl mergaitėms visada tenka atlikti visą darbą? — dengė užkan- 
džių stalą, tempė didžiulį dubenį punšui, dėliojo padėklus su sausai- 
nukais, popierines lėkštes ir servetėles. Tolimajame kampe mokinys 
susivėlusiais plaukais derino garso aparatūrą ir per garsintuvą tolydžio 


išlėkdavo ausis užgulantys žvygesiai. 

— Nagi, pritildyk garsą! — šūktelėjo Fernė, prisidėdama prie 
galvos delną. — Per tuos vaikus aš apkursiu. 

— Atsižvelgiant į muziką, kokią jie groja, tai galėtų būti palaima. 

— Aha, miestišką repą miškuose. Bent daužytųsi į lapų krūvas, 
o ne vienas į kitą. 

— Ar žinai, kiek šiandien susirinks? 

— Į pirmus šokius šiais mokslo metais? Tikiuosi pilnos salės. 
Keturios klasės, išskyrus trisdešimt aštuonis neklaužadas, kuriems ne- 
leista dalyvauti. 

— Jau tiek daug? 

— Aš čia ėmiausi profilaktikos, Linkolnai. Vienas netinkamas 
poelgis — ir savaitei bus nušalinti nuo pamokų, net neįleidžiami į 
mokyklos teritoriją. 

— Tai palengvins man darbą. Į naktinę pamainą paskyriau bu- 
dėti ir Dolaną, ir Pitą Sparksą, tad turėsi bent du mūsiškius, kurie 
prižiūrės tvarką. 

Garsus nukritusio padėklo trenksmas privertė abu atsisukti, ir 
juodu pamatė ant grindų pasklidusius sausainukų trupinius. Negalė- 
dama patikėti šviesiaplaukė mergaitė stebeilijo į netvarką po kojomis. 
Ji pasisuko ir įsmeigė akis į šalia stovinčią juodaplaukę. 

— Tu pakišai man koją. 

— Ne, tikrai nepakišau. 

— Visą dieną į mane vis atsitrenkdavai! 

— Klausyk, Dona, nekaltink manęs, jeigu vaikščiojant tau pi- 
nasi kojos. 

— Gana! — riktelėjo Fernė. — Sutvarkykite viską arba abi bū- 
site nušalintos nuo pamokų! 

Į ją įsispoksojo du pikti veidai. Beveik vienu metu mergaitės 
ištarė: 

— Betgi, panele Kornvalis, ji... 

— Girdėjote mane. 

Mergaitės apsimainė pagiežingais žvilgsniais, ir Dona išlėkė iš 


sporto salės. 

— Štai prie ko priėjo, — atsiduso Fernė. — Štai su kuo man 
tenka tvarkytis. 

Ji pakėlė galvą ir pažvelgė į aukštus sporto salės langus. Į jau 
blėstančią dienos šviesą. 


Pradėjo kristi pirmosios snaigės. 


Naktis buvo tas paros metas, kurio ji labiausiai bijojo, nes įsivieš- 
pataujant tamsai visos Doriną Keli apninkančios baimės išsiverždavo 
išorėn lyg džinai iš butelių. Dienos šviesoje ji dar galėdavo jausti ple- 
venančią viltį, ir nors ta buvo silpnutė kaip voratinklis, Dorina įsteng- 
davo fantazuoti scenarijus, kuriuose ji vėl jauna, kerinti ir žavinga, 
taigi tikrai sugebėsianti parsivilioti namo Linkolną, kaip anksčiau tai 
atsitikdavo dešimtis kartų. Svarbiausia — išlikti blaiviai. O, ji steng- 
davosi atsispirti tam prakeiksmui! Vėl ir vėl jai pavykdavo Linkolną 
įtikinti, kad šįsyk galutinai baigta. Bet paskui užeidavo tas pažįstamas 
troškulys, — lyg gerklės niežulys, kurį būtina pasikasyti, — ir galiau- 
siai ji vėl trupučiuką paslysdavo: saldus kavos brendžio skonis ant lie- 
žuvio pastūmėdavo spiralėmis žemyn, ir bejėgė Dorina neįstengdavo 
pasikelti. Galų gale užvis skaudžiausia būdavo ne nesėkmės jausmas 
ar prarastas orumas, o matyti Linkolno akyse rezignaciją. 

Grįžk pas mane. Tebesu tavo žmona, 0 tu pasižadėjai mane mylėti 
ir saugoti. Grįžk, grįžk tik dar vieną kartą. 

Už lango blėso pilka diena, o kartu blėso ir jos per dieną puo- 
selėtos viltys. Viltys, kurios, skaidresnėmis savo proto akimirkomis 
žinojo, buvo netikros. Su naktimi ateidavo ir proto skaidrumas. 

Ir neviltis. 

Atsisėdusi prie virtuvės stalo ji prisipylė pirmą taurelę. Kai tik 
kavos brendis nubėgo į skrandį, pajuto gyslomis išplintant karštį, o 
kartu su šiuo — ir trokštamą apmirimą. Prisipylė dar vieną taurelę 


— apmirimas išplito į lūpas, veidą. Į jos baimes. 

Po ketvirtos taurelės jai nebeskaudėjo, nebekamavo neviltis. Vei- 
kiau sulig kiekvienu gurkšniu jautėsi vis labiau užtikrinta. Laikinas 
pasitikėjimas savimi. Priversianti jį įsimylėti kaip ir kadaise anksčiau, 
įstengsianti tai padaryti; tebeišsaugojusi figūrą — gražią figūrą. Juk jis 
vyras ar ne vyras? Būtų galima jį suvilioti. Tereikia pagauti silpnumo 
akimirką. 

Svirduliuodama Dorina atsistojo ir apsivilko paltą. 

Lauke pradėjo snigti, švelnūs snaigių nėriniai leidosi iš juodo 
dangaus. Sniegas jai palankus; kaip gražiau papuoši sau plaukus, jei 
ne keliomis žvilgančiomis snaigėmis? Įžengsianti į jo namus ilgais pa- 
laidais plaukais, dailiai užraudusiais nuo šalčio skruostais. Jis pakvie- 
siąs ją vidun, — turėsiąs pakviesti, — ir galbūt tarp jųdviejų plykstels 
geismo kibirkštėlė. Taip, taip, štai kaip Dorina regėjo tai atsitiksiant 
— su snaigėmis jos plaukuose. 

Ber iki jo namų per toli eiti. Vadinasi, metas susirasti automo- 
bilį. 

Dorina patraukė gatve „Cobb and Morongs“ universalinės link. 
Liko dar valanda, iki ši užsidarys, ir plūstelėję vakariniai pirkėjai sku- 
bėjo pakeliui į namus dėl visa ko pasigriebti tą papildomą pakelį pie- 
no, tą būtiną maišelį cukraus. Kaip Dorina ir tikėjosi, palei šaligatvį 
priešais universalinę parduotuvę stovėjo keletas automobilių, kai ku- 
rie su neišjungtais varikliais, tebepučiančiais šiltą orą. Mat šaltą vaka- 
rą niekas labiau nevaro į neviltį, kaip tik išeiti iš parduotuvės, įsėsti į 
savo automobilį ir patirti, kad variklis neužsiveda. 

Dorina žengė palei gatvę, nužiūrinėdama automobilius ir spręs- 
dama, kurį pasirinkti. Tik ne pikapą — tai ne moterų mašina, ir ne 
folksvageną, nes jai mintyse svarbesni dalykai, nei galynėtis su pavarų 
dėžės svirtimi. 

Žalias sedanas. Kaip tik automobilis jai. 

Apsidairė į parduotuvę, pamatė, kad niekas pro duris neišeina, 
ir mikliai įsmuko į sedaną. Sėdynė minkšta ir šilta, salono šildytuvas 


maloniai pūtė orą jai į kelius. Dorina įjungė pavarą, numynė akcele- 

ratorių ir šoktelėjo nuo šaligatvio krašto į priekį. Bagažinėje kažkas 
garsiai dunkstelėjo. 

Vos tik ji nuvažiavo, kažkieno balsas nuo šaligatvio suriko: 

— Ei! Ei! Grįžk su mano automobiliu! 

Jai prireikė kelis kvartalus nardyti pirmyn atgal, kol perprato, 
kaip įjungti priekines šviesas, dar kvartalo — susirasti priekinio stiklo 
valytuvus. Pagaliau vaizdas nuskaidrėjo, ir Dorina jau matė priekyje 
kelią. Vėl padidino greitį, sedaną ant ką tik iškritusio sniego sumė- 
tė. Sukdama ties posūkiu girdėjo po bagažinę ridinėjantis kažkokius 
daiktus, dzingsint susiliečiantį stiklą. Ji nuvažiavo prie Linkolno 
namų ir įvažoje slysdama sustojo. 

Name buvo tamsu. 

Dorina išsiropštė iš automobilio, nuklupinėjo į priebutį ir pa- 
trankė kumščiu paradines duris. 

— Linkolnai! Linkolnai! Man reikia su tavimi pasikalbėti! Juk 
tebesi mano vyras! 

Trankė ir trankė, bet šviesos name neužsižiebė, o durys buvo 
užrakintos. Jis, šunsnukis, atėmė iš jos raktą, ir dabar nebegali įeiti. 

Ji sugrįžo į automobilį ir ilgokai jame sėdėjo. Variklis veikė, šil- 
dytuvas pūtė šilumą. Tebesnigo, tik smulkiomis dulkelėmis, be garso 
sniegas pleveno ant priekinio stiklo. Šeštadieniais paprastai Linkolnas 
nebudi, tad kurgi jis? Pagalvojo apie visas vietas, kur galėtų leisti va- 
karą, ir ją lyg negailestingi dantys graužė įvairiausios prielaidos. Ji ne- 
buvo kvaila, žinojo, kad Fernė Kornvalis savo grobuoniškomis akimis 
visada būdavo nusitaikiusi į Linkolną. Tikriausiai yra ir kitų moterų, 
nepajėgiančių atsispirti uniformuotam farui. Jaudulys vis stiprėjo, 
Dorina suskato sėdynėje linguoti pirmyn atgal, aimanuodama: Grįžk 
namo, grįžk namo. Grįžk vėl pas mane. 

Ner šildytuvas nepajėgė nuginti jai į kaulus, į sielą besiskverbian- 
čios žvarbos. Troško brendžio šilumos, kai į gyslas maloniai plūsteli al- 
koholis. Paskui prisiminė dzingsėjusį bagažinėje stiklą. Dieve, prašau, 


tegul tai bus kas nors geriama. Kas nors stipresnio nei limonadas. 

Dorina išsvirduliavo iš automobilio, nusigavo iki jo galo ir atida- 
rė bagažinę. Akimirką truko sufokusuoti žvilgsnį, ir net tada pamanė, 
gal ją ištiko haliucinacija. Kokios gražios, kokios žalios. Lyg stiklinės, pil- 
nos tamsoje žėrinčių smaragdų. Ji jau lenkėsi paimti vieną, bet išgirdusi 
variklio burzgesį atsisuko. 

Artėjančio automobilio priekinės šviesos apakino. Apkvaitusi ji 
užsidengė ranka akis. 


Iš automobilio išlipo kažkoks siluetas. 


Daktaras Frensis Klevendžeris atrodė miniatiūrinis, smulkių 
kaulų ir žvirblio veido, o laboratorinis chalatas ant silpnų pečių ka- 
rojo lyg per didelis tėvo lierpaltis. Be to, buvo bebarzdis, todėl atrodė 
jaunesnis. Veikiau panėšėjo į pablyškusį paauglį, o ne į gydytojų ko- 
legijos sertiikuotą patologą. Jis iškart mandagiai pašoko nuo kėdės 
pasisveikinti su Klere ir Voreną Emersoną operavusiu neurochirurgu 
Rotsteinu. 

— Tie preparatai — jėga, — pareiškė Klevendžeris. — Visai 
nesitikėjau to pamatyti. Eikšenkit, žvilgrelėkite, — jis gestu parodė 
į mokomąjį mikroskopą, pritaikytą žiūrėti dviem žmonėms vienu 
metu. 

Klerė su Rotsteinu atsisėdo iš abiejų jo pusių ir pasilenkė prie 
okuliarų. 

— Tai ką matote? — paklausė Klevendžeris, tiesiog šokinėda- 
mas iš džiugaus nekantrumo. 

— Visokias ląsteles, — atsakė Rotsteinas. — Spėčiau, astrocitus. 
O dar — kažką tokio, kas man panašu į persipinantį randinį audinį. 

— Tai pradžiai. Daktare Eliot, o jūs matote ką nors verta dė- 
mesio? 

Klerė sufokusavo savąjį okuliarą ir pažvelgė į audinio lauką. 


Daugelį ląstelių ji sugebėjo identifikuoti remdamasi tuo, ką prisiminė 

iš prieš daugelį metų Medicinos fakultete lankytų histologijos užsiė- 
mimų. Atpažino žvaigždiškus astrocitus ir daug makrofagų — valy- 
tojų komandą, kurios funkcija yra likviduoti infekcijos padarinius. 
Ji pamatė ir tai, ką pastebėjo Rotsteinas: verpetuojantį granuliacinį 
randėjimo audinį, galbūt kaip ūmaus uždegimo pasekmę. 

Ranka pasiekusi objektinio stiklelio poziciją reguliuojančią ran- 
kenėlę, ji paslinko regimąjį lauką, apžvelgdama naujas ląsteles. Klerės 
žvilgsniui atsivėrė nepažįstamas vaizdas: kelių ląstelių storio fibrozinės 
medžiagos verpetai, suformuojantys mikroskopinį audinio apvalkalą. 

— Aš čia matau inkapsuliaciją, — pasakė Klerė. — Randinio 
audinio sluoksnį. Gal tai cista? Koks nors infekcinis procesas, kurį jo 
imuninė sistema sugebėjo atitverti ir apriboti? 

— Jau visai šilta. Prisimenate kompiuterinę skenogramą? 

— Taip. Atrodė, lyg būtų turėjęs slaptą smegenų darinį su kal- 
cifikatais. 

— Jį perkėlus čia, buvo atliktas ir magnetinio rezonanso tyri- 
mas, — įsiterpė Rotsteinas. — Iš esmės jame išryškėjo tas pat. Slaptas 
pažeidimas, inkapsuliuotas, su kalcifikatais. 

— Teisingai, — patvirtino Klevendžeris. — O tai, ką dabar čia 
nustatė daktarė Eliot — cistos sienelė. Randinis audinys, suformuotas 
organizmo imuninės sistemos, apsupantis ir atitveriantis infekciją. 

— Infekcija kokiu mikroorganizmu? — paklausė Rotsteinas, 
kilstelėdamas galvą į Klevendžerį. 

— Ką gi, čia ir yra mįslė, ar ne? 

Pamažu Klerė slinko objektinį stiklelį, vėl pastumdama regimąjį 
lauką. Tai, ką pamatė pro okuliarą, taip apstulbino, kad jos žvilgsnis 
sustingo iš netikėtumo. 

— Kas gi čia, po galais? — aiktelėjo ji. 

Klevendžeris šūktelėjo patenkintas kone kaip vaikas. 

— Jūs suradote! 

— Taip, bet nežinau, kas tai. 


Rotsteinas vėl prikišo akį prie okuliaro. 

— Dieve mano. Ir aš nežinau. 

— Apibūdinkite, ką matote, daktare Eliot, — paragino Kleven- 
džeris. 

Kurį laiką Klerė tylėjo, slinkdama pozicinę kabę ir pamažu ap- 
žvelgdama regėjimo lauką. Tai, ką ji matė, buvo keistai sulankstyta iš 
dalies kalcifikuota struktūra. 

— Kažkoks suiręs audinys. Nežinau, ar tas viskas artefaktas, ar 
dar kas — tartum koks sukritęs akordeono pavidalu mikroorganiz- 
mas, vėliau petrifikavęsis. 

— Puiku. Puiku! — pagyrė Klevendžeris. — Man patinka tas 
apibūdinimas — petrifikavęsis. Kaip fosilija. 

— Taip. Bet kieno? 

— O jūs sumažinkite vaizdą ir apžvelkite platesnį lauką. 

Klerė taip ir padarė, pamėgindama apžvelgti bendrą vaizdą. Da- 
rinys įgijo ryškesnę formą, tapo susirangiusia į save spirale. Suvoki- 
mas to, ką pamatė, ją iš netikėtumo privertė atsitiesti ir įbesti akis į 
Klevendžerį. 

— Kažkoks parazitas, — tarė. 

— Aha! Argi ne šaunu? 

— Ką gi, po šimts, parazitas veikia mano paciento smegeny- 
se? — nustebo Rotsteinas. 

— Veikiausiai tūnojo ten metų metus. Įsiskverbė į pilkąją substan- 
ciją ir laikinai sukėlė encefalitą. Imuninė sistema sureagavo uždegimu. 
Priplūsta baltųjų kraujo kūnelių, eozinofilų — visko, ką šeimininkas 
pajėgia sutelkti kovai. Galiausiai šeimininkas laimi — jo organizmas 
padarą atitveria ir inkapsuliuoja granuliaciniame audinyje, suformuo- 
damas tarsi cistą. Parazitas žūva. Iš dalies jis sukalkėja — petrifikuojasi, 
jeigu norite. Po daugelio metų štai kas iš jo lieka. — Klevendžeris link- 
telėjo į mikroskopą. — Negyvas parazitas, įsuptas į randinio audinio 
apvalkalą. Veikiausiai šis yra jo epilepsijos priepuolių priežastis. Tos 


mažutės negyvo kirmino cistos ir rando poveikis. 

— Apie kokį parazitą mes kalbame? — paklausė Klerė. — Vie- 
nintelis, ateinantis man į galvą kaip infekuojantis smegenis, — tai 
cisticerkas. 

— Būtent. Negaliu identifikuoti šios rūšies — parazitas perne- 
lyg suiręs, bet beveik neabejoju, kad tai cisticerkozė — liga, sukelta 
Taenia solium, kiaulių kaspinuočio, lervos. 

Rotsteinas atrodė negalįs patikėti. 

— Maniau, Zaenia solium aptinkamas tik neišsivysčiusiose šalyse. 

— Dažniausiai. Jo rasite Meksikoje, Pietų Amerikoje, kai kada 
Afrikoje ir Azijoje. Štai kodėl aš taip susijaudinau, pažiūrėjęs į tą 
objektinį stiklelį. Rasti cisticerkozę čia, šiauriniame Meine, neįtikima. 
Tai tikrai verta The New England Journal of Medicine straipsnio. Tik 
mums reikia išsiaiškinti, kada ir kur pacientas galėjo užsikrėsti kiaulių 
kaspinuočio kiaušinėliais. 

— Jo anamnezėje apie keliones į užsienį duomenų nėra, — pa- 
sakė Klerė. — Man jis pasakojo visą laiką gyvenęs šioje valstijoje. 

— Todėl atvejis būtų tikrai nepaprastas. Atliksiu mėginius su 
antikūnais diagnozei patvirtinti. Jeigu tai Zzenia solium, bus teigia- 
mas kraujo serumo ir cerebrospinalinio skysčio ELISA* mėginys. Ar 
anamnezėje minima kokia nors pradinė uždegiminė reakcija? Simp- 
tomų, iš kurių galėtume pasakyti, kada jis pirmą kartą užsikrėtė? 

— Konkrečiai, iš kokių simptomų? — pasiteiravo Rotsteinas. 

— Klinikinis vaizdas galėtų būti toks dramatiškas kaip įsisiautė- 
jusio meningito ar encefalito. Arba pirmo epilepsijos priepuolio. 

— Pirmi priepuoliai jam pasireiškė anksčiau, aštuoniolikos 
metų. 

— Tai viena nuoroda. 

— O kokie dar simptomai galėtų pasireikšti? 

— Galimas daiktas, švelnesni požymiai. Galėtų simuliuoti sme- 


genų auglius, sukelti įvairius psichikos sutrikimus. 


Angl. trumpinys: Enzyme Linked Immunosorbent Assay — su enzimais surišto imu- 
nosorbento analizė. 

Staiga Klerei sudilgčiojo sprandą. 

— Pavyzdžiui, smurtingą elgesį? — paklausė ji. 

— Galbūt, — sutiko Klevendžeris. — Savo šaltiniuose konkre- 
čiai to paminėta neradau. Bet tai galėtų būti ūmios ligos požymis. 

— Būdamas keturiolikos Vorenas Emersonas nužudė abu savo 
tėvus, — pasakė Klerė. 

Vyrai pasibaisėję išpūtė į ją akis. 

— Aš to nežinojau, — sumurmėjo Rotsteinas. — Jūs niekada 
to neminėjote. 

— Tai nesisiejo su jo sveikatos būkle. Bent aš taip maniau. 

Ji vėl pažiūrėjo į mikroskopą. Mintyse parazito vaizdas tebebuvo 
ryškus. Iš pradžių infekavimasis parazito kiaušinėliais, po to seka ence- 
falito simptomai. Irzlumas. Net smurtas. 

— Jau seniai baigiau Medicinos fakultetą, — prisipažino Kle- 
rė. — Ne kažin ką prisimenu apie Zženia solium. Koks šio organizmo 
gyvenimo ciklas? 

— Taenia solium yra cestodas, — paaiškino Klevendžeris. — 
Kirminas kaspinuotis, paprastai gyvenantis savo šeimininko virškina- 
majame trakte. Žmonės juo užsikrečia valgyydami netinkamai išvirtą 
lervomis infekuorą kiaulieną. Lerva turi čiulptukus, kuriais prisikabi- 
na prie plonųjų žarnų vidinės sienos, kur ir įsikuria, pasisavindama 
šeimininko suvalgomą maistą. Taip kirminai gali gyventi dešimtme- 
čius, nesukeldami simptomų ir išaugdami iki trijų metrų — daugiau 
kaip devynių pėdų ilgio! Kartais kirminai išeina išorėn arba būna iš- 
stumiami. Galite įsivaizduoti, koks jausmas, kai vieną rytą atsibundi 
ir randi vieną iš tų padarų ant paklodės greta savęs. 

Rotsteinas ir Klerė apsikeitė pasišlykštėjimo žvilgsniais. 

— Saldžių sapnų, — sumurmėjo Rotsteinas. 

— O kaip lerva patenka į smegenis? — paklausė Klerė. 

— Tai atsitinka kitoje kirmino gyvenimo ciklo dalyje. Subren- 
dęs žmogaus žarnyne, kirminas pradeda gaminti kiaušinėlius. Kai 


tais kiaušinėliais išsituštinama, jie užteršia dirvą ir maisto šaltinius. 

Žmonės juos nuryja, kiaušinėliai prisikabina prie žarnų sienos, pro 
ją prasiskverbia ir paskui su krauju nunešami į bet kurį organą, tarp 
jų ir smegenis. Ten po kelių mėnesių išsivysto lervos. Bet čia — akli- 
gatvis, nes toje uždaroje erdvėje be maisto medžiagų jos negali toliau 
augti. Tad tūno smegenyse, iki žūva, suformuodamos į cistas panašias 
ertmeles. Tai ir yra jūsų paciento epilepsijos priepuolių priežastis. 

— Jūs sakėte, tie kiaušinėliai užteršia dirvą, — pasitikslino Kle- 
rė. — Kaip ilgai tie kiaušinėliai gali išlikti gyvybingi išėję iš šeimi- 
ninko? 

— Keletą savaičių. 

— O kaip dėl vandens? Pavyzdžiui, ar jie galėtų išlikti gyvi ežere? 

— Tai nepaminėta nė viename mano žinynų, bet, manau, tai 
įmanoma. 

— Ar ELISA mėginys būtų patikra dėl užsikrėtimo Zaenia s0- 
lium? Mat mes turėtume jį užsakyti kitam pacientui. Berniukui Mei- 
no nepilnamečių nusikaltėlių centre. 

— Manote, šioje valstijoje yra ir kitas atvejis? 

— Galbūt Trankvilityje tokių atvejų nemažai. Tai paaiškintų, 
kodėl tiek daug vaikų čia staiga pašėlsta smurtingu elgesiu. 

— Cisticerkozės epidemija Meine? — Rotsteinas atrodė skep- 
tiškai nusiteikęs. 

Klerės jaudulys stiprėjo. 

— Abiem berniukams, kuriuos paguldžiau į ligoninę, nustatyta 
tokia pati baltųjų kraujo kūnelių anomalija: didelis eozinofilų pro- 
centas. Tuo metu aš pamaniau, kad tai nuo astmos ar kokios nors 
alergijos. Dabar suprantu, kad tai sukėlė kažkas kitas. 

— Parazitinė infekcija, — sutiko Rotsteinais. — Ji kaip tik pa- 
didina eozinofilų skaičių. 

— Būtent. O Vorenas Emersonas galėtų būti tos infekcijos šalti- 
nis. Jeigu jis nešiojasi žarnyne devynių pėdų ilgio kaspinuotį, tai metų 
metus sėja parazito kiaušinėlius. Jo kanalizacijos šulinio nuotekos už- 


krėstų dirvą ir gruntinius vandenis. Kiaušinėliai galėtų patekti į ežerą, 

sukeldami pavojų kiekvienam ten besimaudančiam. Kiekvienam, ku- 
ris atsitiktinai gurkšteli vandens. 

— Daugybė jeigu, — paprieštaravo Klevendžeris. — Jūs statote 
kortų namelį. 

— Net metų laikotarpio ribos sutampa! Vaikai turėtų užsikrėsti 
vasarą, kai maudosi ežere. Jūs sakėte, kad kiaušinėliams išsivystyti į 
lervas reikia kelių mėnesių. Dabar ruduo, ir pirmieji simptomai tik 
pradeda reikštis. Lapkričio sindromas, — Klerė trumpam nutilo, stai- 
ga susiraukdama. — Viena, ko negaliu paaiškinti, — tai jų neigiamų 
kompiuterinės tomografijos rezultatų. 

— Galbūt per ankstyva infekcijos stadija, — spėjo Klevendže- 
ris. — Reiškiantis ūmiems simptomams, lervos dar gali būti per ma- 
žos, kad jas aptiktume. Ir dar neturėtų būti susiformavusios cistos. 

— Ką gi, dėl parazito galima lengvai patikrinti, — pridūrė 
Rotsteinas. — ELISA mėginiu. 

Klerė linktelėjo. 

— Jeigu kuriam nors jų išryškės antikūnai nuo Zaenia solium, 
tokiu arveju ši prielaida — ne tik kortų namelis. 

— Pirmiausia mes galime patikrinti Voreną Emersoną, — pa- 
siūlė Rotsteinas. — Ir tą berniuką Nepilnamečių nusikaltėlių centre. 
Jeigu abiejų atsakymai bus neigiami, tai iškart sugriaus jūsų prielaidą. 
Bet jeigu teigiami... 

Klevendžeris, tikras mokslininkas, dėl tokios galimybės karštai 
pasitrynė delnus. 

— Tuomet išsitrauksime adatas ir turniketus, žmonės, — pasakė 


jis. — Nes daugybę rankų teks badyri. 

kurią galima pigiai įsiversti į lovą, kekše. Amelija sėdėjo ant lovos, 
delnais užsispaudusi ausis, mėgindama atsitverti nuo įbrolio balso, 
žinodama, kad jeigu atsilieps, bus tik blogiau. Šiomis dienomis Džei 
Di siuto ant visų, tik ir ieškodamas priežasties susikirsti su bet kuo, 
kas pasitaikydavo netoliese. 

Vakar, tądien, kai Džei Di buvo išsiųstas iš mokyklos namo, ji 
padarė klaidą, pavadindama įbrolį išsigimėliu. Jis skėlė tokį antausį, 
kad paskui jai valandų valandas skambėjo ausyse. Kūkčiodama nubė- 
go pas motiną, žinoma, iš Greisės paramos nesulaukė. 

— Juk žinai, koks jis, — tarė Greisė, o iš balso galėjai suprasti, 
kad jai pakanka ir savų rūpesčių. — Tik laikykis nuo jo toliau. 

Visą dieną Amelija išlaikė atstumą, užsirakinusi savo kambaryje 
ir mėgindama susitelkti į namų darbus, bet dabar buvo neįmanoma 
galvoti. Kurį laiką ji girdėjo Džei Di kuriant pragarą apačioje: stum- 
dant Edį, šaukiant ant mamos, rėkaujant ant Džeko. Galbūt kurią 
nors dieną Džekas ir Džei Di užmuš vienas kitą. Koks tėvas, toks ir 
sūnus. Ji nė vieno jų negedėtų. 

Ber dabar Džei Di stovėjo koridoriuje ir įžeidinėjo ją per duris. 

— Tau patinka mažučiai bimbaliukai? Tai todėl darai tai su tuo 
nevykėliu Nojumi Eliotu? Aš tau parodysiu didelį pimpalą! Parodysiu, 
kaip tai daroma! Ar verčiau pageidauji mažučiuko Nojaus bimbaliu- 
ko? — Jis nusijuokė ir suskato skanduoti: — Mažučiuko bimbaliuko! 
Mažučiuko bimbaliuko! 

Galų gale net Džekui jau buvo gana ir jis šūktelėjo iš apačios: 


— Užsikimšk, Džei Di! Trukdai žiūrėti televizorių! 

Džei Di kaip vėjas nulėkė žemyn kivirčytis su Džeku. Amelija 
girdėjo juos svetainėje — balsai garsėjo iki šauksmų. Viena didelė lai- 
minga šeimynėlė. Dabar jau ant grindų krito daiktai. Ji išgirdo trink- 
sint baldus, dūžtant stiklą. Jėzau, kiek blogiau dar gali būti? Dabar į 
sąmyšį įsitraukė ir jos motina, raudodama dėl sudužusios brangios 
lempos. Amelija pažvelgė į paskleistus ant lovos atverstus mokykli- 
nius vadovėlius, į sąrašą užduočių, kurias tikėjosi iki pirmadienio 
baigti, ir suprato, kad veikiausiai nespės. Verčiau jau būčiau nuėjusi į 
šokius, pagalvoji ji. Jeigu nėra sąlygų ruošti pamokų, galėčiau šįvakar 
bent kiek pasilinksminti. 

Tik kad ir šokiuose nebus linksma, nes juk ten nedalyvaus Nojus 
Eliotas. 

Ji išgirdo sudūžtant ant grindų kitą lempą, o tada savo motiną 
aimanuojant: „Kodėl tu nieko nedarai, Džekai? Kodėl tu niekada nie- 
ko nedarai?“ Garsiai nuskambėjo antausis, po to Greisė sukūkčiojo. 

Pasidygėjusi Amelija susikimšo knygas į kuprinę, pasičiupo švar- 
kelį ir ištykino iš kambario. Jie nė neišgirdo jos nulipant. Spėjo trum- 
pai pamatyti svetainę: visur ant grindų pažirusios stiklo šukės, Džei Di 
raudonu veidu ir įniršęs lyg bulius stovi priešais savo tėvą ir pamotę. 

Amelija pro laukujes duris išsmuko į snieginą naktį. 

Ji leidosi Todi Pointo keliu, iš pradžių nė negalvodama, kur eina, 
tik trokšdama atsidurti kuo toliau nuo jy. Kol pasiekė valčių prie- 
plauką, į kūną pro drabužius pradėjo skverbtis šaltis, o veidu varvėjo 
tirpstantis sniegas. Privalo Aur mors nueiti, tokią naktį žingsniuoti be 
tikslo — kvaila ir pavojinga. Visgi buvo tik viena vieta, kur ji iš tikrų- 
jų norėjo patekti, vieni namai, kur, žinojo, bus mielai pasitikta. 

Vien nuo šios minties pasidarė lengviau ant širdies. Amelija pa- 


spartino žingsnius. 


Nuo kada gi mokinės rodosi viešumoje, vilkinčios prašmatniais 


apatiniais? — stebėjosi Linkolnas, nužvelgdamas jas, susirenkančias 

ant šokių parketo. Prisiminė savo jaunystės mokyklinius šokius, mer- 
gaites žvilgančiais plaukais, pastelinėmis suknelėmis ir atlasiniais mini 
sijonėliais. Šį vakarą su savo juodais nėriniais ant plonų lyg spagečiai 
petnešėlių mergaitės atrodė kaip išsipusčiusių vampyrų sambūris. Ke- 
lios netgi buvo juodai nusidažiusios lūpas, ir savo žiemiškai blyškiais 
veidais Linkolnui jos priminė po apytamsę salę klaidžiojančius sporto 
lavonus. O berniukai, na, visai kaip mergaitės jie buvo linkę segėti 
auskarus. 

Šalia jo stovintis Pitas Sparksas pakomentavo: 

— Su tokiais apdarais jos susigriebs plaučių uždegimą. Negaliu 
patikėti, kad motinos išleido jas šitaip atrodančias. 

— Lažinuosi, jų motinos apie tai nė nenutuokia, — atsakė Lin- 
kolnas. Mat matė daugelį mergaičių atvykstant kukliai apsirengusias, 
o paskui įneriančias į tualetą ir iš ten pasirodančias apsinuoginusias 
iki šykščiausių apdarų. 

Staiga iš garsintuvų pasiutusiu ritmu sugriaudėjo muzika. Vos 
po kelių minučių tokio triukšmo Linkolnas desperatiškai panoro iš 
čia pabėgti. 

Pro dvivėres sporto salės duris jis žengrelėjo į šaltos nakties san- 
tykinę ramybę. 

Snigo nesmarkiai, tik pavienės sidabriškos snaigės pleveno pro 
gatvės žibinto šviesą. Stovėdamas po įėjimo stogeliu jis pasikėlė striu- 
kės apykaklę ir patenkintas įkvėpė šalto gryno oro. 

Už jo atsidarė ir užsitrenkė durys. Jis išgirdo Fernės balsą: 

— Ir tau jau to per daug? 

— Išėjau atsikvėpti. 

Priėjusi ji atsistojo greta. Vilkėjo paltu, o tai reiškė, kad kurį 
laiką ketino pasilikti lauke. 

— Linkolnai, ar tau kartais nekyla jausmas, kad visos tos atsako- 
mybės tiesiog per daug? Tarsi būtum pasirengęs pasiųsti viską velniop 
ir paprasčiausiai išeiti? 


Jis liūdnai nusijuokė. 

— Bent du kartus per dieną. 

— Ir vis dėlto tebesi čia. 

Linkolnas pažvelgė į ją. 

— Tu — taip pat. 

— Ne todėl, kad noriu čia būti. Nematau kitų alternatyvų. — Ji 
žvilgtelėjo į krintantį sniegą ir tyliai išdarė: — Dorina tavęs neverta. 
Niekada nebuvo verta. 

— Ferne, ne žmonėms spręsti, kas ko vertas — laimės ar vargo. 

— Vis tiek tu nusipelnai ko nors geresnio. Visus tuos metus aš 
stebėjau, kokį nelaimingą ji tave padarė, ir vis mąsčiau, kaip tai netei- 
singa. Kokia ji savanaudė. Gyvenimas neturi būti neteisingas. Laimę 
galime pasirinkti. — Fernė šiek tiek parylėjo, kaupdama drąsą tam, ką 
ketino pasakyti. Jis žinojo, kas tai; visada žinojo ir visada vengė išgirsti 
garsiai tariamus žodžius, nes suprato, kad pasekmės ją pažemins, o jį 
skaudins. — Mudviem dar ne per vėlu, — pagaliau ištarė ji. 

Jis su gailesiu atsiduso. 

— Ferne... 

— Mes galėtume grįžti prie to, kas buvo. Iki pasirodant Dorinai. 

— Negalime, — papurtė jis galvą. 

— Kodėl ne? 

Išgirdo jos balse reikmę, neviltį ir turėjo prisiversti, kad atlaikytų 
jos žvilgsnį. 

— Yra kita, kuri man rūpi. 

Fernė žingtelėjo atgal, pasitraukdama į šešėlį, bet jis spėjo pama- 
tyti sublizgusias jos akyse ašaras. 

— Regis, aš tai jau žinojau. 

— Atleisk. 

— Ne. Nereikia atsiprašinėti. — Ji palingavo galva ir nusijuo- 
kė. — Taip jau susiklostė mano gyvenimas. 

Linkolnas stebėjo ją sugrįžtant į pastatą. Prie durų stabtelėju- 
si ištiesino pečius, pasistengė atgauti išdidumą. Kodė/ Fernė negalėjo 


tapti tąja? — pagalvojo jis. Jeigu būtų ją įsimylėjęs, jeigu juodu būtų 

susituokę, galbūt tai būtų buvusi ganėtinai laiminga sąjunga. Ji ga- 
nėtinai graži, ganėtinai protinga. Tačiau kažko tarp jųdviejų visada 
stigo. Kerų. 

Jis liūdnai žvelgė, kaip ji atidaro sporto salės duris. Tą pat aki- 
mirką pro atdaras duris staiga plūstelėjo šauksmai ir bėgančių kojų 
bildesys. 

— Kas gi ten vyksta? — ištarė Fernė ir puolė į salę, o Linkol- 
nas — jai įkandin. 

Viduje juodu rado visuotinę sumaištį. Punšo dubuo buvo ap- 
verstas, ant sporto salės grindų plito braškių spalvos skysčio klanas. 
Muzika tebetrinksėjo, bet pusė mokinių išsigandę spietėsi prie sienos. 
Kiti ratu būrėsi netoli garso aparatūros. Linkolnas nematė, kas dedasi 
rato viduryje, bet išgirdo dunkstelint ant grindų garso stiprintuvą, o 
Pitą Sparksą ir prižiūrinčias mokytojas šaukiant: „Išsiskirstykit! Pasi- 
traukit! Pasitraukit!“ 

Linkolnui braunantis į rato vidurį, nuvirto ir tekštelėjo į punšo 
upę kitas garso stiprintuvas. Pasigirdo kurtinamas žviegesys ir atsi- 
traukdama minia užsidengė delnais ausis — aukštyn pažiro elektros 
kibirkštys. 

Po akimirkos muzika išsijungė. Taip pat ir salės apšvietimas. 

Tamsa truko vos kelias sekundes, bet per tą trumpą laiką, kol 
užsidegė avarinė lemputė, minią apėmė panika. Linkolnas juto atsi- 
trenkiant į jį klykiančius vaikus, kurie skubėjo prie išėjimų. Nematė, 
kas į jį atsimuša, tik girdėjo bėgančių kojų bildesį. Pajuto sau prie 
kojų kažką parkrentant ir, aklai patraukęs, už suknelės vėl ant kojų 
pastatė kažkokią mergaitę. 

Pagaliau užsižiebė avarinė lempelė — vienas blausus šviesos taš- 
kelis tolimajame sporto salės kampe. Šviesos užteko tik tiek, kad ga- 
lėtum matyti šešėlių chaosą — prieblandoje skuodžiančias figūras, 
paknopstom vėl besistojančius ant kojų vaikus. 

Linkolno žvilgsnis susitelkė į vaizdą, kuris jį pašiurpino iki kaulų 


smegenų. Pitas Sparksas buvo parkritęs ant kelių ir atrodė pernelyg 

apsvaigęs, todėl nepastebėjo šalia savęs stovinčio gerokai antsvorio tu- 
rinčio berniuko. Tas pasilenkė ir ištraukė iš Pito dėklo pistoletą. 

Linkolnas buvo per toli, kad galėtų vaiką nuginkluoti. Tik su- 
spėjo žengtelėti du žingsnius į priekį, o paskui sustingo, kai berniukas 
įsiūčiu žioruojančiomis akimis atsisuko į jį. Linkolnas jį atpažino. Tai 
buvo Baris Noultonas. 

— Padėk jį, sūnau, — ramiai ištarė Linkolnas. — Tik padėk 
pistoletą ant žemės. 

— Ne. Ne, man jau pabodo būti pastumdėliu. 

— Mes apie tai pasikalbėsime. Bet pirma padėk ginklą. 

— Lyg kam nors išvis rūpėtų su manimi kalbėtis! — Baris pa- 
sisuko, paklaikusiomis akimis apžvelgdamas sporto salę. — Jums, 
mergaitės, niekada nerūpi. Tik juokiatės iš manęs! Nuolat vien tai ir 
girdžiu — juoką. — Bario dėmesys staiga nukrypo į kitą salės dalį. — 
Arba, tu, kumely! Kaip tu mane vadini? Storašikniu? Pasakyk tai da- 
bar! Nagi, pasakyk! 

— Padėk pistoletą, — pakartojo Linkolnas, pamažu siekdamas 
savojo ginklo. Tai buvo kraštutinė priemonė; jis nenorėjo šauti į ber- 
niuką. Reikia jį perkalbėti. Derėtis su juo. Daryti viską, kad tik ne- 
pradėtų lėkti kulkos. Prietemoje sutrinksėjo greiti žingsniai, ir akies 
krašteliu Linkolnas suspėjo pamatyti šviesius Fernės plaukus. Ji sku- 
binosi išstumti pro duris grupelę mokinių. Bet vis tiek prie tolimosios 
sienos tebejstrigę dešimtys jų, negalinčių pasprukti. 

Linkolnas žingtelėjo dar žingsnį į priekį. 

Berniukas tuoj pat atsigręžė į jį. 

— Tu pasakei, ką norėjai pasakyti, Bari, — tarė Linkolnas. — 
Einam į kitą kambarį ir pasikalbėsime, gerai? 

— Jis pavadino mane storašikniu. 

Berniuko balsą buvo persmelkusi kančia. Pašaliečio vienišumas. 

— Mudu pasikalbėsime, tik mes dviese, — pažadėjo Linkolnas. 

— Ne. — Berniukas vėl pasisuko į baigščiai prie sienos prisiplo- 


jusius mokinius. — Dabar mano eilė suvesti sąskaitas. 

Klerė vairavo išjungusi radiją, ir kartkartėmis tylą pertraukdavo 
tik sniego dulksną nuo priekinio stiklo braukančių valytuvų gurgžde- 
sys. Valandos kelią iš Bangoro važiavo giliai susimąsčiusi ir, kai pasie- 
kė Trankviličio miestelio ribą, jau buvo viską sudėliojusi į vietas. Savo 
prielaidą nukreipusi į Voreną Emersoną. 

Emersono sodyba įsikūrusi žemesniuose Bukmedžių kalvos šlai- 
tuose, tik mylia upokšniu aukštyn nuo ežero — gana atokiai, todėl 
reikalinga sava kanalizacijos sistema su drenažu į valymo šulinį. Jeigu 
parazitas subrendo Voreno žarnyne, vyras galėjo būti nuolatinis taršos 
parazitiniais kiaušinėliais šaltinis. Tereikėjo protėkio susidėvėjusioje 
jo kanalizacijos sistemoje, metų su smarkiais potvyniais, ir tie kiauši- 
nėliai galėjo būti nuplauti į šalia tekantį Migokio upokšnį. 

Į ežerą. 

Paprastas ir logiškas paaiškinimas, mąstė ji. Tai ne šėlo epidemi- 
ja. Nei šimtmečių senumo prakeiksmas, mestas miestui. Tik mikroor- 
ganizmas, parazito lerva, įsikurianti žmogaus smegenyse ir jas nioko- 
janti. Diagnozei patvirtinti tereikia teigiamo ELISA kraujo mėginio. 
Dar viena diena, ir jie tikrai žinos. 

Sirenos kauksmas ją perspėjo apie besiartinantį policijos auto- 
mobilį. Žvilgtelėjo į savo užpakalinio vaizdo veidrodėlyje blyksinčius 
švyturėlius ir pamatė patrulių mašiną iš Tu Hilso. Su griausmu ap- 
lenkusi Klerės automobilį, ta nulėkė Trankviličio link. Po akimirkos 
ta pačia kryptimi prašvilpė antras policijos patrulių automobilis, o 
įkandin šio — greitoji. 

Toli priekyje ji pamatė žybčiojančias šviesas įsukant į kelią, ve- 
dantį vidurinės mokyklos link. 

Klerė nusekė paskui jas. 

Vėl pasikartojo ta pati bauginanti scena, kokią ji regėjo prieš 


mėnesį: prie sporto salės keisčiausiais kampais pastatyti avarinių tar- 

nybų automobiliai, būreliai paauglių stoviniuoja ant kelio verkdami 
ir glausdami vienas kitą. Bet šįkart iš naktinio dangaus sūkuriavo 
sniegas, ir skubiosios pagalbos transporto priemonių švyturėlių blyk- 
čiojimas atrodė prislopintas, lyg šviesas matytum pro baltą ūką. 

Klerė pasičiupo medicininį krepšį ir nuskubėjo pastato link. 
Tačiau pusiaukelėje iki sporto salės ją sustabdė policininkas Markas 
Dolanas, vilkintis neperšaunamąja liemene. Jo mestas žvilgsnis pa- 
tvirtino, ką Klerė jau seniai įtarė: antipatija abipusė. 

— Visi privalo laikytis atokiai, — pareiškė jis. — Čia situacija 
su įkaitais. 

— Kas nors sužeistas? 

— Dar ne, mes norime, kad taip ir liktų. 

— Kur Linkolnas? 

— Jis mėgina perkalbėti vaikį. Dabar jūs turite pasitraukti, dak- 
tare Eliot. Toliau nuo pastato. 

Klerė atsitraukė ten, kur buvo susibūrusi minia. Matė Dolaną 
apsisukant ir tariantis su Tu Hilso policijos viršininku. Čia komanda- 
vo žmonės su uniformomis, o ji buvo tik dar viena trukdanti civilė. 

— Linkolnas ten visiškai vienas, — pasakė Fernė. — O tie pra- 
keikti didvyriai nieko nesiima jam pagelbėti. 

Pasisukusi Klerė pamatė, kad šviesūs Fernės plaukai išsidraikę, 
palaidos sruogos aplipusios sniegu. 

— Palikau jį viduje, — tyliai tęsė Fernė. — Neturėjau ką daryti. 


Privalėjau išvesti vaikus... 


— Kas dar viduje? 
— Bent kelios dešimtys vaikų. — Fernė įsmeigė akis į pasta- 
tą, jos skruostais varvėjo tirpstantis sniegas. — Linkolnas turi ginklą. 


Kodėl paprasčiausiai juo nepasinaudoja? 
Klerė vėl pažiūrėjo į sporto salę, padėtis to priestato viduje dabar 
jai buvo visiškai aiški. Nestabilios psichikos berniukas. Salė su de- 


šimtimis įkaitų. Linkolnas neveiks skubotai, šaltakraujiškai nenušaus 

berniuko, jeigu tik galės to išvengti. Faktas, kad negirdėti šūvių, reiškė 
viltį, jog kraujo nebus pralieta. 

Ji žvilgtelėjo į policininkus, susirinkusius už savo tarnybinių au- 
tomobilių, jų balsuose išgirdo jaudulį. Mažučio miestelio farai, susi- 
dūrę su kritine didmiesčio situacija, veržte veržėsi imtis veiksmų, bet 
kokių veiksmų. 

Markas Dolanas davė ženklą dviem policininkams, jau užsiėmu- 
siems pozicijas abipus sporto salės durų. Viršininkui atsidūrus spąs- 
tuose ten viduje, Dolanas perėmė vadovavimą ir leidosi užvaldomas 
testosterono. 

Klerė per sniegą nubėgo prie patrulių mašinų. Dolanas ir Tu 
Hilso policijos viršininkas nustebę sužiuro į ją, pritūpusią greta jų. 

— Jums draudžiama artintis! — pareiškė Dolanas. 

— Tik nesumanykite ten pasiųsti ginkluotų vyrų! 

— Berniukas turi pistoletą. 

— Per jus žus žmonės, Dolanai! 

— Jie žus, jeigu mes nieko nedarysime, — įsiterpė Tu Hilso poli- 
cijos viršininkas ir davė ženklą trims farams, pritūpusiems už gretimo 
automobilio. 

Išsigandusi Klerė stebėjo, kaip policininkai pasilenkę nurepeč- 
kojo pastato link ir užsiėmė poziciją prie durų. 

— Nedarykite to, — meldė ji. — Juk nežinote, kokia ten pa- 
dėtis... 

— O jūs žinote? 

— Ten nešaudo. Suteikite Linkolnui galimybę derėtis. 

— Linkolnas čia nevadovauja, daktare Eliot. O dabar dinkite 
man iš akių arba įsakysiu jus areštuoti! 

Ji įbedė žvilgsnį tiesiai į priekį — į sporto salės duris. Dabar sni- 
go smarkiau, tad pastatas sunkiai matėsi, o pro tą balto ūko uždangą 
farai atrodė kaip vaiduokliai, besiiriantys įėjimo link. 


Vienas jų siekė durų rankenos. 

Linkolnas ir berniukas buvo atsidūrę pato padėtyje. Stovėjo 
vienas priešais kitą pritemusioje sporto salėje, o tarpą tarp jų skrodė 
krintantis nuo avarinės lemputės spindulys. Berniukas tebelaikė pis- 
toletą, bet kol kas tik mojavo juo aplink ore, sukeldamas susigūžusių 
prie sienos mokinių pasibaisėjimo klyksmus. Jis dar į nieką nesitaikė, 
net ir į Linkolną, laikantį ranką ant pistoleto ir pasirengusį bet ku- 
rią akimirką šį išsitraukti. Tiesiai už vaikinuko stovėjo dvi mergaitės, 
todėl bet koks šūvis būtų rizikingas. Linkolnas dabar kliovėsi savo 
nuojauta, o ši jam kuždėjo, kad berniuką dar galima perkalbėti, kad 
nors tas ir šėlsta, visgi kažkuria savo dalimi stengiasi valdytis. Reikia 
tik ramaus balso, kuris jam patartų, kaip elgtis. 

Pamažu Linkolnas nuleido plaštaką nuo savo pistoleto dėklo. 
Dabar stovėjo priešais berniuką priglaustomis prie šonų rankomis 
— neutrali poza. Kelianti pasitikėjimą. 

— Nenoriu tau pakenkti, sūnau. Ir nemanau, kad tu nori kam 
nors pakenkti. Juk esi aukščiau to. Geresnis. 

Berniukas susvyravo. Ketino klauptis ir padėti ant grindų pisto- 
letą, bet persigalvojo ir vėl atsitiesė. Atsigręžė pasižiūrėti į bendrakla- 
sius, baugščiai susigūžusius šešėlyje. 

— Nesu toks kaip jūs. Nesu toks, kaip bet kuris jūsų. 

— Tad įrodyk tai, sūnau, — mygo Linkolnas. — Padėk pistoletą. 

Berniukas atsigręžė į jį. Tą akimirką jo pykčio liepsnos tartum 
suplazdėjo ir prigeso. Vaikas tarsi blaškėsi tarp įsiūčio ir proto balso, 
Linkolno žvilgsnyje desperatiškai ieškodamas atsakymo, už kurio už- 
sikabinti. 

Linkolnas žengtelėjo prie Bario ir ištiesė ranką. 

— Dabar aš jį paimsiu, — ramiai ištarė. 

Berniukas linktelėjo. Stebeilydamas tiesiai Linkolnui į akis buvo 
beatiduodąs ginklą. 

Staiga durys su trenksmu atsilapojo ir subildėjo greitas bėgan- 


čių žingsnių staccato. Kaip per miglą Linkolnas matė iš visų pusių 

besiveržiančių į salę vyrų judesius. Klykdami mokiniai puolė slėptis. 
O pagautas aštraus lyg peilis avarinės lempos spindulio stovėjo Baris 
Noultonas, tebegniaužiantis ištiestoje rankoje pistoletą. Tą sekundės 
dalį Linkolnas su šleikštulį keliančiu aiškumu suprato, kas tuoj tuoj 
nutiks. Matė berniuką, tebelaikantį ginklą ir pasisukantį farų link. 
Matė vyrus, pritvinkusius adrenalino, pakeltais ginklais. 

— Nešaudykite! — riktelėjo Linkolnas. 


Jo balsas pražuvo kurtinančiame poškėjime. 


Nuo pragariško šaudymo minia lauke sustingo it paralyžiuota. 
Paskui visi iškart sureagavo: stebintieji pratrūko isteriškais klyksmais, 
policininkai puolė į pastatą. 

Išbėgusi iš sporto salės mokytoja sušuko: 

— Reikia greitosios! 

Besistengiančiai patekti į pastatą Klerei teko kovoti su srautu be- 
sigrūdančių pro duris lauk siaubo apimtų vaikų. Iš pradžių ji tepama- 
tė neaiškią siluetų maišalynę, vyrus neperšaunamosiomis liemenėmis, 
aukštai šešėliuose sklandančius popierinius kaspinus. Tamsa atsidavė 
prakaitu ir baime. 

Ir krauju. Braudamasi į farų būrį, ji kone įmynė į šio klaną. 
Rato viduryje pritūpęs ant grindų Linkolnas laikė ant rankų suglebusį 
berniuką. 

— Kas įsakė? — griežtai paklausė jis kimiu iš įsiūčio balsu. 

— Policininkas Dolanas manė... 

— Markai? — Linkolnas pažvelgė į Dolaną. 

— Sprendimas priimtas bendrai, — pareiškė šis. — Viršininkas 
Orbisonas ir aš... Mes žinojome, kad berniukas ginkluotas... 

— Jis jau ketino pasiduoti! 

— Mes to nežinojome! 


— Dink iš čia, — paliepė Linkolnas. — Nagi, dink iš čia! 

Dolanas apsisuko ir eidamas prie durų pastūmė Klerę. 

Ji priklaupė šalia Linkolno. 

— Greitoji čia pat, lauke. 

— Per vėlu, — atsakė jis. 

— Leisk, pažiūrėsiu, gal galiu jam padėti! 

— Niekuo nebepadėsi. — Blizgančiomis nuo ašarų akimis Lin- 
kolnas pažvelgė į ją. 

Klerė pasilenkė paimti berniuko riešo, bet pulso neužčiuopė. 
Paskui Linkolnas patraukė rankas, ir ji pamatė berniuko galvą. Tai, 
kas iš šios buvo likę. 


21 


Tą naktį jam reikėjo jos. Kai buvo išgabentas Bario Noultono 
kūnas, po sunkaus pokalbio su sukrėstais tėvais Linkolnas atsidūrė 
ryškių reporterių blyksčių taikinyje. Dukart jis palūžo ir pravirko 
priešais televizijos kameras. Nesigėdijo savo ašarų ir netramdė pykčio, 
smerkdamas būdą, kaip buvo išspręsta krizė. Suvokė dedąs pagrindus 
bylai prieš savo darbdavį, Trankviličio miestelį, dėl klaidingais veiks- 
mais sukeltos mirties. Jam tai nerūpėjo. Tik žinojo, kad berniukas 
buvo nušautas kaip elnias per medžioklės sezoną lapkritį, ir kam nors 
teks už tai sumokėti. 

Vairuodamas automobilį per ištisą krintančių snaigių galaktiką, 
jis bodėjosi minties grįžti namo, nenorėjo praleisti šios nakties, kaip 
ir daugelio kitų, vienas. 

Todėl pasuko į Klerės namus. 

Klampodamas iš savo automobilio per blauzdas siekiantį snie- 
gą, jautėsi kaip koks suvargęs piligrimas, besistengiantis pasiekti 
šventąją vietą. Užkopęs į jos namo priebutį, beldė ir beldė į duris, 
bet niekas neatsiliepė. Staiga jį apėmė neviltis, kai pagalvojo, kad jos 
nėra namie, kad šis namas tuščias. Kad likusią nakties dalį jam teks 
praleisti be jos. 

Paskui viršuje užsidegė šviesa — šiltas jos ratilas prasismelkė pro 
krintanųį sniegą. Po akimirkos durys atsidarė, ir priešais išdygo ji. 

Linkolnas įėjo vidun. Nė vienas nepratarė nė žodžio. Ji paprastai 
išskėtė rankas, atvėrė glėbį. Jis visas buvo apsnigtas — sniego dulke- 
lės tirpo nuo jos karščio ir varvėjo šaltais upeliukais, permerkdamos 
naktinių marškinių Aanelę. Tačiau Klerė nepaleido jo iš savo glėbio, 
stovėjo, nors tirpstantis sniegas balute kaupėsi ant grindų aplink basas 


jos pėdas. 

— Laukiau tavęs, — sukuždėjo ji. 

— Negalėjau pakęsti minties, kad turėsiu grįžti namo. 

— Tai pasilik čia. Su manimi. 

Viršuje juodu nusimetė drabužius ir įsmuko po antklodėmis, 
dar šiltomis nuo jos kūno. Jis atvažiavo ne pasimylėti, atvažiavo tik 
ieškodamas paguodos. Klerė suteikė ir viena, ir kita, o tada maloniai 
išsekęs jis galiausiai užmigo. 

Atsibudęs pirmiausia pamatė pro langą tokį skaisčiai žydrą dan- 
gų, kad nuo jo skaudėjo akis. Klerė, netvarkingai susitaršiusiais ant 
pagalvės plaukais, miegojo susirietusi greta. Linkolnas pastebėjo pa- 
vienes žilas sruogeles tarp daugybės rudų, ir tas pirmasis amžiaus si- 
dabras jos plaukuose atrodė toks netikėtai jaudinantis, kad pasijuto 
mirksįs, vydamas ašaras. Pusę savo gyvenimo tavęs nepažinojau, — pa- 
galvojo jis. Pusė gyvenimo nugyventa tuščiai. 

Tada švelniai pabučiavo jai galvą, bet Klerė neatsibudo. 

Jis apsirengė, vis žvelgdamas pro langą į pasaulį, taip pasikeitusį 
po naktinės pūgos. Pūkinė sniego skraistė užklojo jo automobilį, pa- 
versdama baltu kauburiu. Apsnigtos medžių šakos linko nuo sunkių 
apdarų, o ten, kur anksčiau priešais namą plytėjo veja, dabar saulėje 
žaižaravo tartum deimantų laukas. 

Keliu atvažiavo pikapas ir įsuko į Klerės kiemą. Priekyje turėjo 
pritvirtintą plūginį sniego valytuvą, tad iš pradžių Linkolnas pamanė, 
kad Klerė ką nors nusamdė nuvalyti jos keliuką. Paskui iš kabinos iš- 
lipo vairuotojas, ir Linkolnas atpažino Trankviličio policijos skyriaus 
uniformą. Ten buvo Floidas Spyras. 

Floidas per sniegą nubrido prie kauburio, paslėpusio Linkolno 
transporto priemonę, ir nuvalė numerio lentelę. Paskui klausiamai 
pažvelgė į namą. Dabar visas miestelis žinos, kur praleidau naktį. 

Linkolnas nulipo apačion ir atidarė paradines duris, kai Floidas 
jau kėlė pirštinėtą ranką pabelsti. 

— Labas rytas, — pasisveikino Linkolnas. 


— Ee... labas rytas. 

— Ieškai manęs? 

— Aha, aš... aš nuvažiavau pas jus į namus, bet ten jūsų neradau. 

— Mano pranešimų gaviklis veikia. 

— Žinau. Bet aš... ne, nenorėjau perduoti žinios telefonu. 

— Kokios žinios? 

— Blogos žinios, Linkolnai. Man tikrai gaila. Apie Doriną. 

Linkolnas tylėjo. Ir gana keista — nieko nejautė, lyg nuo šalto 
oro, kuriuo kvėpavo, kažkaip būtų apmirusi širdis, taip pat ir protas. 
Floido balsas skambėjo tartum iš labai toli, žodžiai tai išblėsdavo, tai 
vėl sustiprėdavo. 

— ... jos kūną radome Slokamo kelyje. Nežinau, kaip ji taip toli 
nusigavo. Manome, veikiausiai tai atsitiko vėlai vakare, maždaug tuo 
pat metu kaip ir tas incidentas mokykloje. Ber nuspręs medicinos 
ekspertas. 

Linkolnas vos pajėgė išspausi žodžius: 

— Kaip... kaip tai atsitiko? 

Floidas delsė, tai pakeldamas nuo savo batų akis, tai vėl nuleis- 
damas. 

— Panašu, kad ją partrenkė ir pabėgo. Į įvykio vietą jau vyksta 
valstijos pareigūnai. 

Iš užsitęsusios Floido tylos Linkolnas suprato, kad Floidas dar ne 
viską pasakė. Kai šis pagaliau pakėlė akis, žodžiai išsiveržė kankinamai 
nenorom. 

— Vakar vakare, apie devintą, dispečeris priėmė pranešimą apie 
girtą vairuotoją, vingiuojantį po visą Slokamo kelią. Netoli tos vietos, 
kur radome Doriną. Skambutis priimtas tuo pat metu, kai iki ausų 
buvome įklimpę vidurinėje mokykloje, tad ten niekas negalėjo nuva- 
žiuoti patikrinti... 

— Ar įvykio liudininkai įsidėmėjo automobilio numerį? 

Floidas linktelėjo. Ir nelaimingas pridūrė: 


— Transporto priemonė registruota daktarės Eliot vardu. 

Linkolnas pajuto iš veido nuslūgstant kraują. Klerės automobilis? 

— Pagal registraciją, tai rudas „Chevrolet“ pikapas. 

— Betgi ji nevairavo pikapo! Vakar vakare mačiau Eliot prie mo- 
kyklos. Ji buvo atvažiavusi tuo senu „Subaru“ sedanu. 

— Aš tik sakau, kad įvykio liudininkas mums nurodė daktarės 
Eliot registracijos numerį. Tad galbūt... galbūt man reikėtų apžiūrėti 
pikapą? 

Linkolnas vienmarškinis išėjo į lauką, bet brisdamas per sniegą 
prie garažo šalčio beveik nejuto. Iki alkūnių panardinęs rankas į pus- 
nį, užčiuopė rankeną ir atkėlė duris. 

Viduje stovėjo abi Klerės transporto priemonės, pikapas — iš 
dešinės. Pirmiausia Linkolnas pastebėjo po abiem automobiliais ištir- 
pusio sniego balutes. Abu vairuoti kažkada vakar ar užvakar — gana 
neseniai, nes balutės dar nespėjo išgaruoti. 

Sąstingis sparčiai buvo beužleidžiąs vietą šleikščiai siaubo nuo- 
jautai. Linkolnas apėjo pikapą iš priekio. Kai išvydo sukruvintą spar- 
ną, žemė tartum išslydo jam iš po kojų, ir visas pasaulis sugriuvo. 

Be žodžių apsisuko ir išėjo iš garažo. 

Stabtelėjęs giliame, iki blauzdų siekiančiame sniege, Linkolnas 
pažvelgė į namą, kuriame dabar miegojo Klerė ir jos sūnus. Niekaip 
nepajėgė sugalvoti, kaip išvengti susitikimo su ja, kaip apsaugoti nuo 
skausmo, kurį pats dabar turės jai sukelti. Šiuo arveju jis neturėjo pa- 
sirinkimo. Ji tikrai supras. Galbūt kada nors jam net atleis. 

Bet šiandien — šiandien ji jo nekęs. 

— Žinote, jums reikia laikytis kuo toliau nuo šito, — tyliai iš- 
tarė Floidas. — Po šimts, turite laikytis per 2y//4 atstumą. Dorina 
buvo jūsų žmona. O ką tik praleidote naktį pas... — Jo balsas visai 
pritilo. — Tai valstijos policijos reikalas, Linkolnai. Jie norės su jumis 
pasikalbėti. Su abiem. 

Linkolnas giliai atsiduso ir nurvilkiusį plaučius šaltą orą pasvei- 


kino kaip išganymą. Fizinis skausmas buvo malonus. 

— Tai susisiek su jais per radiją, — pasakė jis ir nenorom pasuko 


prie namo. — Turiu pasikalbėti su Nojumi. 


Ji nesuprato, kaip visa tai galėjo atsitikti. Tarsi atsibudo gretu- 
tiniame pasaulyje, kuriame jos pažinoti, jos mylimi žmonės elgiasi 
visiškai neatpažįstamai. Štai Nojus, sudribęs ant virtuvės kėdės ir įsi- 
elektrinęs tokiu įniršiu, kad oras aplink jį tartum dūzgė. Štai Linkol- 
nas, niūrus ir atokus, užduodantis klausimą po klausimo. Nė vienas 
į ją nežiūrėjo; aiškiai abu norėtų, kad jos čia nebūtų, bet nepaprašė 
pasišalinti; ji vis tiek neišeitų; matė, kur link kreipia klausimus Lin- 
kolnas, ir suprato dabar jos virtuvėje vykstančios dramos pavojingą 
pobūdį. 

— Man reikia, kad būtum atviras, sūnau, — sakė Linkolnas. — 
Neketinu tavęs apgaudinėti. Neketinu įvilioti į spąstus. Tik noriu ži- 
noti, kur vakar vakare važiavai pikapu ir kas atsitiko. 

— Kas sako, kad aš juo kur nors važiavau? 

— Pikapas aiškiai buvo pajudintas iš garažo. Po juo telkšo ištir- 
pusio sniego balos. 

— Mano mama... 

— Tavo mama vakar važinėjo „Subaru“. Ji tai patvirtino. 

Nojus metė žvilgsnį į Klerę, ir ji pamatė sūnaus akyse kaltinimą. 
Tu jo pusėje. 

— Kas kam rūpi, jeigu ir paėmiau jį pasivažinėti? — atkirto 
Nojus. — Juk pastačiau jį į vietą sveiką, ar ne? 

— Taip, tikrai. 

— Taigi vairavau neturėdamas pažymėjimo. Pasiųskite mane už 
tai į elektros kėdę. 

— Kur tu važiavai, Nojau? 

— Šiaip važinėjausi. 


— Kur? 

— Tiesiog šen ten, aišku? 

— Kodėl tu uždavinėji jam tuos klausimus? — nesuprato Kle- 
rė. — Ką mėgini išgauti? 

Linkolnas neatsakė; vis tebebuvo sutelkęs dėmesį į jos sūnų. 

Štai kiek jis nutolo nuo manęs, pagalvojo ji. Kaip mažai pažįstu 
šį žmogų. Ką gi, pasveikinimas kitą rytą, sunkus apgailestavimo pra- 
šviesėjimas. 

— Juk kalbame ne apie paprastą pasivažinėjimą dėl smagu- 
mo? — paklausė Klerė. 

Pagaliau Linkolnas pažvelgė į ją. 

— Vakar vakare buvo partrenktas žmogus, o vairuotojas pabėgo. 
Galimas daiktas, tavuoju pikapu. 

— Iš kur žinai? 

— Vienas liudininkas matė tavo pikapą pavojingai vingiuojantį 
keliu ir paskambino policijai. Tuo pačiu keliu, kur rastas kūnas. 

Klerė arsilošė kėdėje lyg kieno nors pastumta. Kūnas. Kažkas 
buvo užmuštas. 

— Kur vakar vakare važiavai pikapu, Nojau? — mygo Linkolnas. 

Staiga Nojus išsigando. 

— Prie ežero, — vos girdimai atsakė jis. 

— Kur dar? 

— Tik prie ežero. Todi Pointo keliu. Kurį laiką buvau sustojęs 
prie valčių prieplaukos. Paskui pradėjo labai smarkiai snigti, ir mes 
pabijojome ten įstrigti, tad aš... aš parvažiavau namo. Kai mama grį- 
žo, jau buvau namie. 

— Mes? Tu pasakei >2es pabijojome įstrigti. 

Nojus sutriko. 

— Norėjau pasakyti as. 

— Kas buvo pikape kartu su tavimi? 

— Niekas. 

— Sakyk tiesą, Nojau. Kas buvo kartu su tavimi, kai parmušei 
Doriną? 

— Ką? 


— Doriną Keli. 

Linkolno žmoną? Klerė taip staigiai atsistojo, kad jos kėdė nu- 
virto atgal. 

— Užteks. Baik klausinėjęs! 

— Jos kūną rado šįryt, Nojau, — ramiu monotonišku balsu, 


vos slėpdamas skausmą, tęsė Linkolnas, lyg Klerė nė nebūtų jo su- 
draudusi. — Gulėjo Slokamo kelio pakraštyje. Netoli tos vietos, kur 
vakar vakare liudininkas matė tave vairuojant. Galėjai sustoti ir padėti 
jai. Galėjai kam nors paskambinti — bet kam. Ji nenusipelnė šitaip 
numirti, Nojau. Ne vienut viena šaltyje. 

Jo balse Klerė girdėjo daugiau negu skausmą — girdėjo kaltę. Jo 
santuoka galbūt ir buvo žlugusi, bet Linkolnas niekada nebuvo pra- 
radęs atsakomybės už Doriną. Sulig tos moters mirtimi jis prisiėmė 
naują priekaištų naštą. 

— Nojus nebūtų jos ten palikęs, — tarė Klerė. — Žinau, jis 
nebūtų palikęs. 

— Gal tik manai jį pažįstanti. 

— Linkolnai, suprantu, tau skaudu. Suprantu, esi sukrėstas. Bet 
dabar tu užsipuoli, mėgini suversti kaltę arčiausiam, kas pasitaikė po 
ranka. 

— Juk jau ir anksčiau turėjai nemalonumų su teisėsauga, ar ne? 
Nuvarinėdavai automobilius. 

Nojus sugniaužė kumščius. 

— Jūs žinote? 

— Taip, žinau. Policininkas Spyras paskambino įtrauktų į įskai- 
tą nepilnamečių įstatymų pažeidėjų inspektoriui Baltimorėje. 

— Tai kodėl varginatės klausinėti? Jau nusprendėte, kad esu kaltas! 

— Noriu išklausyti tavęs, kaip iš tikrųjų buvo. 

— Aš jau pasakiau, kaip buvo! 


— Tu sakai važinėjęsis aplink ežerą. Taip pat buvai išvažiavęs ir į 


331 


Slokamo kelią, ar ne? Ar supratai, kad partrenkei ją? Nė nepagalvojai 
išlipti ir, po velnių, nors pasižiūrėti? 

— Liaukis, — sudraudė Klerė. 

— Turiu žinoti! 

— Nepakęsiu, kad faras klausinėtų mano sūnų, nedalyvaujant 
advokatui! 

— Aš klausinėju ne kaip faras. 

— Bet tu esi faras! Ir daugiau jokių klausimų! — Klerė atsistojo 
už sūnaus, padėdama rankas jam ant pečių, ir pažvelgė tiesiai į Lin- 
kolną. — Jis neturi ką daugiau tau pasakyti. 

— Galiausiai jam teks duoti atsakymus, Klere. Viso to ir dar 
daugiau jo klausinės valstijos policija. 

— Nojus ir su jais nekalbės. Be advokato. 

— Klere, — tarė Linkolnas, ir jo balse prasiveržė kančia. — Ji 
buvo mano žmona. Privalau žinoti. 

— Ketini areštuoti mano sūnų? 

— Spręsti ne man... 

Klerė tvirčiau suspaudė Nojaus pečius. 

— Jeigu jo neareštuoji ir neturi kratos orderio, noriu, kad palik- 
tum mano namus. Noriu, kad tu ir policininkas Spyras dingtumėte 
iš mano nuosavybės. 

— Yra daiktinis įkaltis. Jeigu tik Nojus būtų atviras ir prisipa- 
žintų... 

— Koks daiktinis įkaltis? 

— Kraujas. Ant tavo pikapo. 

Sukrėsta Klerė įsistebeilijo į jį, jausdama, kaip siaubas lyg replės 
sugniaužia krūtinę. 

— Tavo pikapu neseniai važiuota. Kraujas ant priekinio sparno... 

— Tu neturėjai teisės, — pertraukė ji. — Neturėjai kratos or- 
derio. 


— Man jo nereikėjo. 

Jo žodžių prasmė Klerei iškart tapo aiški. Praėjusią naktį jis 
buvo mano svečias. Ir tuo leidau suprasti, kad gali čia būti. Apieškoti 
mano nuosavybę. Įsileidau į namus kaip meilužį, o jis tai nukreipė prieš 
mane. 

— Noriu, kad išeitum, — pareikalavo ji. 

— Klere, prašau... 

— Dink iš mano namų! 

Linkolnas iš lėto atsistojo. Jo veide atsispindėjo ne pyktis, tik 
didžiulis liūdesys. 

— Jie ateis su juo pasikalbėti, — pasakė jis. — Patariu tau kuo 
skubiau nusisamdyti advokatą. Nežinau, kaip jį pavyks sekmadienio 
tauju. Jeigu kaip nors galėčiau viską pakeisti... kaip nors padaryti, kad 
tai baigtųsi gerai... 

— Aš turiu galvoti apie savo sūnų, — nutraukė ji. — Dabar 
vienintelis mano rūpestis — jis. 

Linkolnas pasisuko į Nojų. 

— Jeigu padarei ką nors bloga, tai išaiškės. Ir būsi nubaustas. 
Nė kiek tavęs nearjaučiu. Nė truputėlio. Tik man gaila, kad sudaužysi 


savo motinai širdį. 


Vyrai neketino pasišalinti. Klerė stovėjo svetainėje ir pro langą 
žvelgė į Linkolną ir Floidą, lūkuriuojančius jos įvažos gale. Nepaliks 
mūsų nesaugomų, pagalvojo ji. Bijo, kad Nojus nepaspruktų. 

Linkolnas atsisuko į namą, ir Klerė atsitraukė nuo lango, neno- 
rėdama, kad jis ją pamatytų, nenorėdama nors mirksnį susidurti su 
juo akimis. Tarp jųdviejų dabar negalėjo nieko būti. Dorinos mirtis 
viską pakeitė. 

Klerė sugrįžo į virtuvę, kur sėdėjo Nojus, ir susmuko į kėdę prie- 


šais jį. 

— Papasakok man, kas atsitiko, Nojau. Viską papasakok. 

— Aš jau papasakojau. 

— Vakar vakare pasiėmei pikapą. Kodėl? 

Jis gūžtelėjo pečiais. 

— Ir anksčiau taip darydavai? 

— Ne. 

— Tiesą, Nojau. 

Staiga jis pakėlė į ją akis, patamsėjusias iš pykčio. 

— Tu laikai mane melagiu. Visai kaip ir jis. 

— Stengiuosi išgauti iš tavęs tiesų atsakymą. 

— Aš ir daviau tiesų atsakymą, o tu manimi netiki! Na, gerai, 
manyk, ką nori. Kas vakarą pasiimu pikapą pasivažinėti. Prisukau 
tūkstančius mylių — negi nepastebėjai? Bet kodėl turėtum pastebėti? 
Juk vis tiek dėl manęs niekada nebūni namie! 

Klerę apstulbino įniršis sūnaus balse. Nejau iš tikrųjų jis mane 
tokią regi? — nusistebėjo. Kaip motiną, niekada nebūnančią namie, 
neskiriančią laiko savo vienturčiam sūnui? Ji nurijo nuoskaudą, prisi- 
versdama susitelkti į praeito vakaro įvykius. 

— Gerai, patikėsiu tavimi, taigi paėmei pikapą tą vienintelį kar- 
tą. Ber dar nepasakei, kodėl taip padarei. 

Nojaus žvilgsnis įsmigo į stalą. Tai aiškiai rodė, kad jis nori kažką 
nuslėpti. 

— Šiaip, užėjo noras. 

— Nuvažiavai prie valčių prieplaukos ir ten sustojai? 

— Aha. 

— Ar matei Doriną Keli? 

— Nė nežinau, kaip ji atrodo! 

— Ar dar ką nors matei? 

Pauzė. 

— Nemačiau jokios moters, vardu Dorina. Kvailas vardas. 

— Ji buvo ne tik vardas. Buvo žmogus ir dabar ji mirusi. Jeigu 


ką nors žinai... 

— Nežinau. 

— Linkolnas, atrodo, mano, kad tu kažką žinai. 

Vėl tas šnairomis mestas piktas žvilgsnis. 

— O tu juo tiki, taip? 

Jis atsistūmė su kėde ir atsistojo. 

— Sėskis. 

— Aš tau čia nereikalingas. Verčiau tas ponas Faras. 

Nojus pasuko prie virtuvės durų ir ji suspėjo pamatyti jo akyse 
sublizgusias ašaras. 

— Kur eini? 

— Koks skirtumas? 

Jis išėjo, trenkdamas paskui save durimis. 

Nusekusi paskui jį laukan, pamatė sūnų klampojantį tolyn į 
mišką. Buvo be striukės, vien su tais apiplyšusiais džinsais ir medvil- 
niniais marškiniais, bet tarsi nė nejuto šalčio. Pyktis ir nuoskauda 
beatodairiškai ginė jį per sniegą pirmyn. 

— Nojau! — šūktelėjo ji. 

Jis jau pasiekė ežero kraštą ir pasuko kairėn pagal šio išlinkį, 
kirsdamas į kaimyninės valdos mišką. 

— Nojau! — Klerė metėsi įkandin per sniegą. Sūnus jau buvo 
toli priekyje ir piktais žingsniais vis didino atstumą tarp jų. 

Jis nemano grįžti. Klerė leidosi bėgti, šaukdama sūnų vardu. 

Dabar jai iš kairės sušmėžavo dvi figūros. Linkolnas su Floidu, 
išgirdę jos balsą, taip pat puolė persekioti. Jau buvo beveik pasiviję, 
kai Nojus žvilgtelėjo atgal ir juos pamatė. Šoko bėgti ežero link. 

— Nelieskite jo! — sušuko Klerė. 

Floidas sučiupo berniuką prie pat ledo pakraščio ir trūktelėjo 
atgal. Abu nuvirto giliai į pusnis. Nojus pirmas pašoko ant kojų ir jau 
netramdydamas įniršio, švaistydamasis kumščiais metėsi ant Floido. 
Kai Linkolnas sučiupęs iš užpakalio parvertė jį ant žemės, toliau dau- 


Žėsi ir staugė. 

Floidas repečkom atsistojo ir išsitraukė ginklą. 

— Ne! — suriko Klerė ir siaubo pagauta puolė per gilų sniegą. 

Atbėgo prie sūnaus kaip tik tuo metu, kai Linkolnas rakino jam 
už nugaros antrankius. 

— Nojau, nesipriešink jiems! — meldė ji. — Nesidaužyk! 

Nojus apsisukęs pažvelgė į ją tokiu įsiūčio perkreiptu veidu, kad 
Klerė nebearpažino sūnaus. Kas tas berniukas? — pasibaisėjusi pagal- 
vojo ji. — Aš jo nepažįstu. 

— Pa-leis-ki-te ma-ne! — klykė jis. Šviesus kraujo lašas nuslydo 
jam iš nosies ir nutiško ant sniego. 

Sukrėsta ji įsistebeilijo į raudoną dėmę, paskui pažvelgė į sūnų, 
sunkiai alsuojantį lyg užpjudytas žvėris — kvapas iš jo burnos karštais 
garais veržėsi į orą. Ant viršutinės Nojaus lūpos blizgėjo plonas kraujo 
brūkšnelis. 

Iš tolo jiems šūktelėjo kažkieno balsai. Klerė pasisuko ir pamatė 
per sniegą atbrendančius vyrus. Jiems šiek tiek prisiartinus, ji atpaži- 
no uniformas. 


Valstijos policija. 

Triukšmas varė ją iš proto. Amelija Reid sėdėjo palinkusi prie 
savo rašomojo stalo, susiėmusi rankomis galvą, trokšdama atsitver- 
ti nuo ją iš visų namo pusių puolančių garsų. Iš gretimo kambario 
bumbsėjo siaubinga Džei Di muzika, trenkianti į jos sieną velnio šir- 
dies ritmu. O iš svetainės apačioje visu garsumu šūkavo televizorius. 
Muziką Amelija dar galėjo tverti, nes tai buvo tik erzinantis fonas, 
pagraužiantis vien tolimiausius jos susitelkimo pakraščius. Tačiau te- 
levizorius įžūliai brovėsi tiesiai į sąmonę, nes tai buvo žmonių balsai, 
žodžiai blaškė jos dėmesį nuo knygos, kurią mėgino skaityti. 

Netekusi kantrybės, ją užvertė ir nulipo apačion. Džeką rado 
įprastoje vakaro pozicijoje — išsidrėbusį ant languoto atlošiamojo 
krėslo, su alumi rankoje. Karališkoji didenybė, pirsčiojanti į savo sos- 
tą. Kokia baisi neviltis pastūmėjo motiną ištekėti už jo? Amelija nepa- 
jėgė įsivaizduoti tokio pasirinkimo, net nepakentė svartyti apie ateitį 
po vienu stogu su tokiu vyru — raugėjančiu prie stalo, išmėtančiu ant 
grindų savo nešvarias kojines nelyginant gaidys kakalus. 

O naktimis gulėti su juo lovoje, justi jo letenas ant savo kūno... 

Nejučia ištrūkęs jai iš gerklės pasidygėjimo garsas atitraukė Dže- 
ko dėmesį nuo vakaro žinių. Patėvis pažvelgė į ją ir iki tol blausią jo 
veido išraišką pakeitė domesys, galbūt spėlionė. Ji žinojo to priežastį 
ir bemaž panoro susikryžiuoti ant krūtinės rankas. 

— Gal pritildytum? — tarė ji. — Negaliu mokytis. 

— Tai užsidaryk duris. 

— Aš ir užsidariau. Vis tiek televizorius per garsus. 

— Žinai, čia mano namai. Džiaukis, kad įsileidau tave gyventi. 


Visą dieną sunkiai dirbu ir nusipelniau namuose atsipalaiduoti. 

— Aš negaliu susikaupti. Ruošti pamokų. 

Džekas lyg nusiraugėjo, lyg susijuokė. 

— Tokiai mergaitei kaip tu visai nebūtina sukti sau smegenų. 
Tau nė nereikia smegenų. 

— Ką tai turėtų reikšti? 

— Susirask turtuolį vyrą, krestelk tais savo gražiais plaukais ir 
turėsi maisto taloną visam gyvenimui. 

Amelija nurijo piktą repliką. Džekas ją provokavo. Matė jo lūpo- 
se tą gašlią šypsenėlę, viename jų kampe kilstelint plonus ūselius. Jam 
patiko ją pykdyti, smagindavosi matydamas išmuštą iš vėžių. Kitaip 
neįstengdavo patraukti jos dėmesio, ir Amelija žinojo, kad bet kokių 
jos emocijų protrūkis, tegul ir įsiūčio, maloniai jį sužadindavo. 

Tad gūžtelėjusi pečiais ji susitelkė į televizorių. Tik taip ir galima 
turėti su Džeku reikalų — šaltai sulendant į save, neparodant pykčio, 
jokių jausmų, o tai jį siutina. Parodo jam, koks yra: nesvarbus. Men- 
kysta. Įbedusi akis į ekraną, jautėsi vėl atgaunanti šiokį tokį prana- 
šumą prieš patėvį. Velniai jo nematė. Negalės prie jos nei prilįsti, nei 
bandyti paliesti, nes jam neleisianti. 

Prireikė kelių sekundžių, kol jos protas užfiksavo vaizdus ekrane. 
Matė policijos automobilio tempiamą rudą pikapą, matė neryškią į 
Trankviličio policijos nuovadą įvedamo berniuko uždengta galva fi- 
gūrą. Kai pagaliau Amelija įsisąmonino, ką mato, ji kaipmat pamiršo 
Džeką. 

—-.. keturiolikmetis šiuo metu sulaikytas apklausai. Keturiasde- 
šimt trejų metų Dorinos Keli kūnas rastas šįryt tolimajame Slokamo 
kelio ruože, į rytus nuo Trankviličio. Anoniminio įvykio liudininko 
teigimu, įtariamojo pikapas pastebėtas apie devintą valandą vakaro 
tame pačiame kelio ruože padrikai vingiuojantis, ir, remdamasi ne- 
patikslintu daiktiniu įkalčiu, policija galėjo jaunuolį sulaikyti. Kaip 
pasakoja kai kurie miestelio gyventojai, įvykio auką, Trankviličio 
policijos viršininko Linkolno Kelio žmoną, ilgai ir sunkiai kamavo 


alkoholizmas... 

Ekrane pasirodė naujas veidas — moters, kurią Amelija atpažino 
kaip kasininkę iš „Cobb and Morongs“. 

— Dorina buvo nelyginant vietinė tragiška asmenybė. Niekada 
niekam nėra padariusi ką nors bloga, ir tiesiog negaliu patikėti, kad 
kas nors taip pasielgtų. Tik pabaisa galėjo palikti ją ten numirti. 

Dabar ekrane pasirodė į sanitarinį automobilį įkeliami neštuvai 
su uždengtu kūnu. 

— Bendruomenei, jau ir taip sukrėstai vakar vakarą vidurinėje 
mokykloje pratrūkusio smurto, pastaroji mirtis tapo dar vienu smū- 
giu. Kaip ironiška — visa tai vyksta miestelyje, kuris vadinasi Tran- 
kvilitis... 

— Apie ką jie kalba? — sunerimo Amelija. — Kas atsitiko? 

Bespalvėse Džeko akyse žybtelėjo bjauri linksmumo kibirkštėlė. 

— Girdėjau šiandien apie tai miestelyje, — atsakė jis. — Tos 
daktarės vaikiui — galas. 

Nojui? Juk jis kalba tikrai ne apie Nojų. 

— Vakar vakarą Slokamo kelyje suvažinėjo policijos viršininko 
žmoną. Sako, matęs kažkoks liudininkas. 

— Kas taip sako? 

Linksmumas iš Džeko akių išplito į veidą, ištempdamas lūpas į 
bjaurią šypseną. 

— Ką gi, geras klausimas, a? Tik kas tai matė? — Su apsimestine 
nuostaba vyras kilstelėjo antakius. — O! Vos nepamiršau. Juk tai tas 
pats bernas, dėl kurio jūs visos varvinate seilę, ar ne? Tas, kurį laikai 
zorių ir nusijuokė. — Kalėjime jis tikrai atrodys ypatingai. 

— Užsikrušk, — metė Amelija ir, išbėgusi iš kambario, užlėkė 
laiptais viršun. 

— Ei! Ei, grįžk ir atsiprašyk! — riktelėjo Džekas. — Po šimts, 
privalai mane bent kiek gerbr?! 

Nepaisydama patėvio pavymui svaidomų reikalavimų, ji pasuko 
tiesiai į mamos miegamąjį ir užtrenkė duris. Kad nors penkias minutes 


duotų man ramybę. Kad leistų man bent vieną kartą paskambinti... 


339 


Amelija nukėlė telefono ragelį ir surinko Nojaus Elioto namų 
numerį. 

Jos nusivylimui, keturis kartus supypsėjo šaukiamasis signalas, o 
paskui Nojaus motinos balsu atsiliepė atsakiklis. 

— Čia daktarė Eliot. Šiuo metu negaliu atsiliepti, tad prašome 
palikti žinutę. Jeigu tai labai skubu, susisiekite su manimi pranešimų 
gavikliu per Nokso ligoninės operatorių, ir aš kaip galėdama greičiau 
jums atskambinsiu. 

Pasigirdus pyptelėjimui, Amelija išpoškino: 

— Daktare Eliot, čia Amelija Reid. Nojus nesuvažinėjo tos mo- 
ters! Negalėjo to padaryti, nes buvo su... 

Atsilapojo miegamojo durys. 

— Ką, po velnių, veiki mano kambaryje, tu, kalyte? — užstaugė 
Džekas. 

Amelija nutrenkė telefono ragelį ir atsigręžė į patėvį. 

— Atsiprašyk, — pareikalavo Džekas. 

— Už ką? 

— Kad mane iškeikei, velniai rautų! 

— Tai yra, kad pasakiau užsikrušk? 

Jis taip skėlė jai per veidą, kad galva kryptelėjo į šoną. Ameli- 
ja prisidėjo delną prie perštinčio skruosto, paskui sutelkė žvilgsnį į 
jo akis. Akimirką stebeilijo, ir kažkas giliai viduje, kažkokia išlydy- 
to plieno šerdis pagaliau tartum sustingo. Kai Džekas užsimojo vėl 
jeigu dar bent sykį smogs, tai labai labai pasigailės. 

Pamažu jis nuleido ranką, smūgis taip ir nekrito. Nemėgino jos 
sulaikyti, kai išėjo pro duris ir pasuko į savo kambarį. Tebestovėjo 


vietoje nejudėdamas, kai ji užtrenkė paskui save duris. 


Klerė ir Maksas Tarvaileris stovėjo priešais Linkolno rašomąjį 


stalą, nė neketindami pasišalinti. Juodu drauge atėjo į policijos nuo- 

vadą, ir dabar Maksas atsidarė portfelį. Linkolnas suglumęs stebėjo 
Maksą išvyniojant ir išskleidžiant ant stalo topografinį žemėlapį. 

— Ką turėčiau čia pamatyti? — paklausė Linkolnas. 

— Paaiškinimą dėl mano sūnaus ligos. Dėl to, kas dedasi šiame 
miestelyje, — pabrėžtinai atsakė Klerė. — Nojų būtina hospitalizuo- 
ti. Privalote jį paleisti. 

Linkolnas nenorom pažvelgė į ją. Vos prieš dvylika valandų juo- 
du buvo meilužiai. O dabar akivaizdu, kad jis vos prisiverčia susitikti 
su ja akimis. 

— Jis man neatrodė nesveikas, Klere. Iš tikrųjų šįryt jis bėgo 
kone greičiau už mus. 

— Liga jo smegenyse. Parazitas, vadinamas Zaenia solium. Pra- 
dinėje ligos stadijoje užkratas gali sukelti asmenybės pokyčius. Jeigu 
Nojus užsikrėtęs, jį reikia gydyti. Taenia solium cistos sukelia smegenų 
pabrinkimą ir meningito simptomus. Štai ką aš stebėjau šias pastarą- 
sias kelias dienas. Nojaus irzlumą, šėlą. Jeigu nepaguldysiu jo į ligoni- 
nę, jeigu jam išsivystys cista ir ji plyš... — Klerė nutilo, stengdamasi 
sutramdyti ašaras, paskui sukuždėjo: — Nenoriu netekti sūnaus. 

— O tai reiškia, — įsiterpė Maksas, — kad jis neatsako už savo 
veiksmus. Nei kiti vaikai. 

— Ber kaipgi vaikai užsikrečia tuo parazitu? — paklausė Lin- 
kolnas. 

— Nuo Voreno Emersono, — paaiškino Klerė. — Patologas Rytų 
Meino medicinos centre beveik neabejoja, kad smegenų pažeidimą su- 
kėlė Zaenia solium, kiaulių kaspinuotis. Emersonas veikiausiai užsikrė- 
tęs jau daug metų. O tai reiškia, kad jis buvo ir ligos nešiotojas. 

— Ir štai kaip vaikai juo užsikrečia nuo Emersono, — pridūrė 
Maksas ir išlygino ant Linkolno stalo patiestą žemėlapį. — Klerė iš- 
kėlė tokią prielaidą. Čia parodyta žemutinė Migokio upokšnio dalis. 
Nuolydis, tėkmės kryptis, net per potvynį užliejami plotai. 

— Ir ką tai turėtų man pasakyti? 


341 


— Pažiūrėkite čia, — Maksas bakstelėjo pirštu į žemėlapį. — 
Apytikriai šioje vietoje yra Voreno Emersono sodyba — apie my- 
lią srove aukštyn nuo ežero. Dviejų šimtų pėdų aukštyje. Migokio 
upokšnis teka tiesiai pro jo valdą, arti jo kanalizacijos sistemos nuo- 
tėkų šulinio. Galimas daiktas, jo kanalizacijos sistema labai susidėvė- 
jusi. — Maksas pažvelgė į Linkolną. — Ar suprantate jo ūkio vietos 
reikšmę? 

— Dėl upokšnio užteršimo? 

— Būtent. Šį pavasarį plovė rekordiniai lietūs, ir upokšnis vei- 
kiausiai ištvino iki pat Emersono nuotėkų šulinio. Parazito kiaušinė- 
liai galėjo būti išplauti ir nunešti tolyn. Į ežerą. 

— Kaip tie kiaušinėliai galėjo patekti į nuotėkų šulinį? 

— Iš paties Voreno Emersono, — atsakė Klerė. — Jis veikiausiai 
užsikrėtė prieš daugelį metų, kai suvalgė netinkamai išvirtos kiaulie- 
nos su kaspinuočio lervomis. Iš lervos išsivysto kirminas bei gyvuoja 
žmogaus žarnyne kartais dešimtmečius. Ir išskiria kiaušinėlius. 

— Jeigu Emersonas savo virškinamajame trakte nešiojo parazi- 
tą, — papildė Maksas, — tai jis išskirdavo į savo kanalizacijos sistemą 
kiaušinėlius. Šulinio protėkis, didelis potvynis galėjo juos išplauti į 
ežerą maitinantį upokšnį. Ir galiausiai — į patį ežerą. Didžiausia jų 
koncentracija būtų štai čia, kur įteka Migokio upokšnis. — Maksas 
parodė į pažymėtus Riedulius. — Kaip tik toje vietoje, kur mėgsta 
maudytis čionykščiai paaugliai. Ar aš teisus? 

Linkolnas staiga kilstelėjo galvą — jo dėmesį patraukė sujudi- 
mas kažkur pastate. Jie visi pasisuko, kai atsilapojo durys ir vidun 
galvą įkišo supanikavęs Floidas Spyras. 

— Berniukui traukulių priepuolis! Jau kviečiame greitąją. 

Klerė metė išgąsčio kupiną žvilgsnį į Linkolną ir išbėgo iš kabi- 
neto. Vienas valstijos policininkas pamėgino ją sustabdyti, bet Lin- 
kolnas užriko: 


— Ji gydytoja! Praleiskite! 

Klerė metėsi koridoriumi, vedančiu į trijų kamerų areštinę. 

Durys į pirmą kamerą buvo atdaros. Viduje pritūpę darbavosi 
du policininkai. Klerė matė tik sūnaus kojas, tampomas lyg elektros 
traukulių. Paskui ant grindų, šalia Nojaus galvos, ji pastebėjo kraują 
ir pamatė, kad šiuo ištepra pusė veido. 

— Ką jam padarėte? — sušuko ji. 

— Nieko! Šitokį radome. Turbūt susimušė į grindis galvą... 

— Šalin. Praleiskit mane. 

Farai pasitraukė iš kelio, ir Klerė atsiklaupė prie Nojaus. Ją kone 
paralyžiavo panika. Turėjo prisiversti mąstyti, nustumti į šalį tą bau- 
ginantį faktą, kad tai jos sūnus, vienturtis, ir kad gali numirti tiesiog 
jos akyse. Epilepsijos priepuolis. Kvėpavimas nepastovus. Išgirdo Nojaus 
gerklėje sugurguliuojant skystį. Nuo pastangų į išbadėjusius plaučius 
įkvėpti oro krūtinę jam sutraukė smarkus spazmas. 

Paversk ant šono. Neleisk jam užspringti! 

Sugriebė jį už peties. Jai į pagalbą atskubėjo dar pora rankų. 
Akies krašteliu pastebėjo šalia priklaupusį Linkolną. Kartu juodu 
kaip rastą parito Nojų ant šono. Jis, vis tumpomas traukulių, daužėsi 
galva į grindis. 

— Reikia padėti jam po galva ką nors minkšta! — šūktelėjo 
Klerė. 

Maksas, kuris irgi įsispraudė į kamerą, nutraukė nuo gulto ap- 
klotą ir numetė jai. Švelniai kilstelėjusi Nojaus galvą, Klerė pakišo po 
ja apklotą. Daug kartų anksčiau, kai Nojus dar buvo mažas, užmigu- 
siam ant sofos ji įstumdavo po galva pagalvę. Bet čia buvo ne miegan- 
čio berniuko galva; sulig kiekvienu spazmu jo sprandas pastirdavo, 
raumenys įsitempdavo ir susimesdavo į mazgus. Ir kraujas — iš kur 
kraujas? 

Klerė vėl išgirdo gurgesį ir pamatė jo krūtinę išsipučiant, o tada 
iš šnervės išvarvėjo nauja raudona srovelė. Taigi jis nieko neprasikirto, 


tik vėl kraujuoja iš nosies. Ar tai kraują ji girdėjo gurguliuojant jo 

gerklėje? Pavertė jį veidu žemyn, vildamasi pašalinti iš burnos kraują, 
bet išsiliejo tik menkutė srovelė su seilėmis. Traukuliai jau silpo, jo ga- 
lūnės taip smarkiai nebesitampė, tačiau springimo garsas sustiprėjo. 

Heimlicho spūsnį. Antraip jis uždus. 

Palikusi sūnų gulėti ant šono, vieną plaštaką uždėjo ant viršuti- 
nės jo pilvo dalies, o kitą ranką įrėmė į nugarą. Tada smarkiai spuste- 
lėjo pilvą aukštyn, šonkaulių lanko link. 

Berniukui iš gerklės sušvokštė oras. Ne pilna obstrukcija, su pa- 
lengvėjimu pagalvojo ji. Į plaučius tebepatenka oro. 

Klerė pakartojo tą patį veiksmą. Vėl padėjusi plaštakos briauną 
jam ant pilvo, smarkiai spustelėjo ir išgirdo iš jo plaučių sušniokščiant 
orą. Švokštesys išnyko, nes obstrukcijos priežastis staiga buvo išstum- 
ta iš gerklės ir iš dalies išslydo pro vieną šnervę. Kai ji pamatė kas, 
pasibaisėjusi aiktelėjo ir atšlijo. 

— Dieve mano! — šūktelėjo valstijos faras. — Kas tai, po pa- 
raliais? 

Kirminas judėjo, plakėsi raudonose kraujo ir gleivių putose. 
Dabar išslydo jo daugiau, rangėsi žvilgančiomis kilpomis, pašėlusiai 
stengdamasis išsilaisvinti. Klerė buvo tokia sukrėsta, kad tik spoksojo, 
kaip jis vinguriuoja iš sūnaus nosies ant grindų. Ten rangėsi kilpomis, 
lyg kobra vienu galu keldamasis, tartum uostinėtų orą. 

Kitą akimirką rangydamasis jis šmurkštelėjo į šalį ir išnyko po 
artimiausiu gultu. 

— Kur jis? Sučiupkit! — riktelėjo Klerė. 

Maksas jau keturiomis rėpliojo, mėgindamas pažiūrėti po gultu. 

— Nematau jo... 

— Mums reikia jį identifikuoti! 

— Antai, matau jį, — pasakė Linkolnas, parpuolęs ant kelių 
šalia Makso. — Vis dar juda... 

Klerės dėmesį atkreipė greitosios pagalbos sirenos kauksmas. Ji 


žvilgrelėjo artėjančių balsų ir metalinio ridenamų neštuvų barškesio 

pusėn. Dabar Nojus kvėpavo lengviau, krūtinė kilsavo nebetrūkčio- 
dama, pulsas buvo greitas, bet rirmiškas. 

Į kamerą įpuolė greitosios telčeriai. Klerė pasitraukė į šalį, ir jie 
ėmėsi darbo: statė intraveninės lašelinės sistemą, pumpavo deguonį. 

— Klere, — pašaukė Linkolnas. — Verčiau žvilgtelėtum į tai. 

Nuėjusi ji atsiklaupė šalia ir atsargiai pažvelgė į siaurą tarpą po 
gultu. 

Kamera buvo menkai reapšviesta ir po tuo įdubusiu čiužiniu 
sunkiai sekėsi ką nors įžiūrėti. Ten, kur šviesa tik įkypai krito po kraš- 
tu, Klerė išskyrė kelis dulkių gumulus ir suglamžyrą higieninę ser- 
vetėlę. O tolimiausiame kampe judėjo skaisčiai žalia linija, tamsoje 
sudarydama haliucinogeninius užraitus. 

— Jis švyti, Klere, — pasakė Linkolnas. — Kaip tik tai mudu 
matėme. Aną vakarą ant ežero. 

— Bioliuminescencija, — paaiškino Maksas. — Kai kurie kir- 
minai taip geba. 

Klerė išgirdo spragtelint prilaikomojo diržo sagtį ir pamatė, kad 
felčeriai, jau pritvirtinę Nojų ant neštuvų, laviruoja su juo pro kame- 
ros duris į koridorių. 

— Jo būklė atrodo stabili, — pasakė vienas medikas. — Gabe- 
name jį į Nokso skubiosios pagalbos priimamąjį. 

— Aš važiuosiu paskui jus, — atsakė Klerė ir žvilgtelėjo į Mak- 
są. — Man reikia to pavyzdžio. 

— Jūs važiuokite su Nojumi, — nuramino Maksas. — Aš nuga- 
bensiu kirminą į Patologijos skyrių. 


Ji linktelėjo ir nusekė paskui sūnų iš areštinės. 


Klerė stovėjo rentgeno skyriuje, įsistebeilydama į prisegtas prie 
negatoskopo nuotraukas. 


— Kokia jūsų nuomonė? — paklausė ji. 

— Šios kompiuterinės tomografijos skenogramos atrodo nor- 
malios, — atsakė daktaras Čepmenas, rentgenologas. — Visi pjūviai, 
regis, simetriški. Nematau jokių darinių nei cistų. Nėra įrodymų, kad 
kraujuotų į smegenis. — Jis žvilgtelėjo, kai į kabinetą įžengė dakta- 
ras Tejeris, neuropatologas, kurio Klerė paprašė būti Nojaus gydyto- 
ju. — Mes ką tik žiūrėjome kompiuterinės tomografijos skenogra- 
mas. Nematau jokių nukrypimų nuo normos. 

Tejeris užsidėjo akinius ir ėmėsi žiūrėti nuotraukas. 

— Sutinku, — pasakė. — O jūs, Klere? 

Klerė visiškai pasitikėjo šiais dviem vyrais, bet dabar buvo kalba- 
ma apie jos sūnų, tad nenorėjo išleisti iš savo rankų kontrolės. Jie tai 
suprato, todėl stengėsi pasidalyti su ja kiekvieno kraujo ir rentgenolo- 
ginio tyrimo duomenimis. Taip pat dalijosi ir savo nuogąstavimais. Ji 
matė tai iš Čepmeno veido, kai šis vėl susitelkė į nuotraukas. Negatos- 
kopas metė ant jo akinių dvigubus rentgeno nuotraukų atspindžius, 
kurie temdė akis, bet iš surauktos kaktos Klerė suprato, kad atsakymo 
jis neturi. 

— Čia nieko nematau, kas paaiškintų priepuolius, — tarė jis. 

— Ir nieko, kas būtų kontraindikacija spinalinei punkcijai, — 
pareiškė Tejeris. — Atsižvelgdamas į klinikinį vaizdą sakyčiau, kad 
punkcija būtina. 

— Aš nesuprantu, — nusistebėjo Klerė. — Buvau beveik tikra 
dėl diagnozės. — Jūs nematote jokių cisticerkozės požymių? 

— Ne, — atsakė Čepmenas. — Jokių lervos cistų. Kaip sakiau, 
smegenys atrodo normaliai. 

— Taip par ir kraujo tyrimai, — pritarė Tejeris. — Viskas, iš- 
skyrus šiek tiek padidėjusį leukocitų kiekį, o tai gali būti susiję su 
stresu. 

— Berjų diferenciacija buvo pakitusi, — nurodė Klerė. — Daug 
eozinofilų, o tai būdinga parazitinei infekcijai. Ir kitiems berniukams 


buvo padaugėję eozinofilų. Tuomet aš neatkreipiau į tai dėmesio. O 

dabar manau, kad praleidau esminį požymį. — Ji žvilgrelėjo į kom- 
piuterinės tomografijos skenogramas. — Savo akimis mačiau tą pa- 
razitą. Mačiau jį išlendant iš savo sūnaus šnervės. Mums tik reikia 
nustatyti jo rūšį. 

— Jis gali neturėti nieko bendra su jūsų sūnaus priepuoliais, 
Klere. Tas parazitas gali būti nesusijęs su liga. Labiausiai tikėtina, kad 
tai tik paprasta Ascaris infekcija. Jų gali pasitaikyti bet kur pasaulyje. 
Meksikoje mačiau vieną vaiką tuos kirminus atkosėjant ir išstumiant 
iš šnervės. Ascaris neurologinių simptomų nesukeltų. 

— Bet Zženia solium — taip. 

— Ar Voreno Emersono parazitas identifikuotas? — paklausė 
Čepmenas. — Tai Tzenia solium? 

— ELISA mėginys jam turėtų būti atliktas rytoj. Jeigu pas jį 
yra antikūnų prieš Zzenia solum, žinosime, su kokiu parazitu susi- 
dūrėme. 

Tejeris, vis tebežvelgdamas į rentgeno nuotraukas, palingavo galva. 

— Šiose skenogramose nematyti jokių lervinių cistų požymių. 
Tiesa, tam gali būti per ankstyva stadija. Bet tuo pat metu mes turime 
atmesti kitas galimybes. Encefalitą. Meningitą. — Jis išjungė negatos- 
kopą. — Pats laikas spinalinei punkcijai. 

Į kabinetą galvą įkišo rentgeno laborantė. 

— Daktare Tejeri, jums skambina iš patologijos. 

Tejeris nukėlė sieninio telefono ragelį. Po minutėlės vėl jį padėjo 
ir pasisuko į Klerę. 

— K gi, turime atsakymą dėl to kirmino, kurį pristatė daktaras 
Tarvaileris. To, kuris pasišalino iš jūsų sūnaus. 

— Atpažino jį? 

— Fotografijas ir mikroskopinių pjūvių vaizdą jie persiuntė in- 
ternetu į Bangorą. Rytų Meino medicinos centro parazitologas ką tik 
patvirtino. Tai ne Zaenia. 


— Tada Ascaris? 

— Ne, iš Annelida tipo. Žieduotųjų, — suglumęs jis papurtė 
galvą. — Turbūt įvyko klaida. Mavyr, jie apsiriko identihikuodami. 

Klerė sutrikusi susiraukė. 

— Aš nežinau Annelida. Kas jie tokie? 

— Tai tik paprastas sliekas. 

Klerė sėdėjo Nojaus palatos paramsy klausydamasi, kaip sūnus 
vartosi lovoje nuo šono ant šono. Po anksčiau tą vakarą atliktos spi- 
nalinės punkcijos jis vis stengėsi išsilaisvinti iš prilaikomųjų diržų ir 
net nuvertė dvi lašelines. Tejeris galiausiai pasidavė seselių prašymams 
ir leido jam duoti raminamųjų. Net ir šių veikiamas, net ir užgesinus 
palatoje šviesą, vaikinas nemiegojo, tik toliau vartėsi, murmėdamas 
keiksmus. Ji seko vien klausydamasi nepaliaujamų sūnaus pastangų. 

Šiek tiek po vidurnakčio į palatą užsuko Linkolnas. Klerė pamatė 
atsidarant duris, iš koridoriaus įsiliejant šviesą ir atpažino jo siluetą, 
delsiantį ant slenksčio. Pagaliau jis įėjo ir atsisėdo ant kėdės priešais ją. 

— Aš kalbėjausi su sesele, — prabilo Linkolnas. — Ji sako, kad 
viskas stabilu. 

Stabilu. Klerė palingavo galva. Tai tereiškė, kad niekas nesikeičia, 
būklė, gera ar bloga, pastovi. Apie mevilį irgi galėtum galvoti kaip 
apie stabilią padėtį. 

— Jis atrodo ramesnis, — tęsė Linkolnas. 

— Jam prileido raminamųjų. Po spinalinės punkcijos šitaip reikia. 

— Ar rezultatai jau grįžo? 

— Meningito nėra. Nei encetalito. Cerebrospinaliniame skysty- 
je nieko, kuo būtų galima paaiškinti jo būklę. O dabar žlugo ir teorija 
dėl parazito. — Apsunkusiu iš nuovargio kūnu Klerė atsilošė kėdėje 
ir suglumusi nusijuokė. — Niekas nesugeba man paaiškinti, kaip jis 
galėjo įkvėpti į plaučius slieką. Čia nėra logikos, Linkolnai. Sliekai 
nešvyti. Jie neapsigyvena žmogaus organizme. Turėjo įvykti kažkokia 


klaida... 

— Tau reikia keliauti namo ir pamiegoti, — pasakė jis. 

— Ne, man reikia atsakymų. Reikia sūnaus. Man reikia jį susi- 
grąžinti tokį, koks buvo prieš tėvo mirtį, prieš visą tą bėdą, kai jis dar 
mylėjo mane. 

— Jis tebemyli tave, Klere. 

— Jau nežinau. Taip ilgai to nejaučiau. Nuo tada, kai atsikė- 
lėme čia. — Klerė vis stebeilijo į Nojų, prisimindama tuos kartus, 
kai stebėdavo miegantį sūnų vaikystėje. Kai jos meilė Nojui atrodė 
bemaž kaip manija. Tiesiog desperatiška. — Tu nežinai, koks jis buvo 
anksčiau, — vėl prašneko ji. — Matei jį iš blogiausios pusės. Pa- 
čios bjauriausios. Kaip įtariamąjį dėl nusikaltimo. Negali įsivaizduoti, 
koks nuoširdus ir mielas jis buvo vaikystėje. Buvo geriausias mano 
draugas. — Dėkinga palatos tamsai ji pakėlė prie akių ranką ir pasi- 
šluostė ašaras. — Aš tik laukiu, kad tas berniukas grįžtų pas mane. 

Linkolnas atsistojo ir priėjo prie jos. 

— Žinau, tu mąstai apie jį kaip apie savo geriausią draugą, Kle- 
re, — pasakė jis. — Bet Nojus — ne vienintelis tavo draugas. 

Klerė leidosi jo apkabinama per pečius, pabučiuojama į kaktą, 
bet vis tiek galvojo: Negaliu daugiau tavimi tikėti ar pasikliauti. 

Dabar neturiu nieko, tik save. Ir savo sūnų. 

Linkolnas tartum pajautė Klerės pastatytą tarp jųdviejų barjerą 
ir paleido ją. O paskui tylomis išėjo iš palatos. 

Ji visą nakų pasiliko prie Nojaus lovos, snaudė ant kėdės, vis 
pabusdama, kai seselė įeidavo patikrinti jo gyvybinių simptomų. 

Kai Klerė armerkė akis stebėtinai skaisčiai aušrai, pajuto savo 
mintis kažkaip susikristalizavusias. Nojus pagaliau ramiai miegojo. 
Nors jai irgi pavyko numigti, protas nebuvo išsijungęs. Faktiškai jis 
veikė visą naktį, mėgindamas įminti slieko mįslę ir kaip šis galėjo 
rasti kelią į jos sūnaus organizmą. Dabar, stovėdama prie lango ir 
žvelgdama į sniegą, ji stebėjosi, kaip galėjo išleisti iš akių tokį aiškų 
atsakymą. 

Iš medicinos seserų posto Klerė paskambino į Rytų Meino me- 
dicinos centrą ir pasakė norinti pasikalbėti su daktaru Klevendžeriu 
iš Patologijos skyriaus. 

— Vakar vakare mėginau jums prisiskambinti, — apsidžiaugė 
jis. — Palikau žinutę jūsų namų telefono atsakiklyje. 

— Dėl Voreno Emersono ELISA mėginio? Mar dėl jo aš vis 
skambinau jums. 

— Taip. Turime rezultatus. Man nemalonu jus nuvilti, bet dėl 
Taenia solium jis neigiamas. 

Klerė šiek tiek parylėjo. 

— Aišku. 

— Iš balso neatrodote labai nustebusi. Skirtingai nei aš. 

— Gal mėginyje įsivėlė klaida? 

— Taip galėtų būti, bet nepanašu. Norėdami įsitikinti, atlikome 
ELISA mėginį ir tam berniukui, Teilorui Darnelui. 

— Ir šis taip pat neigiamas. 

— Ak, jūs jau žinote. 

— Ne, nežinau. Tik spėju. 

— Ką gi, tas kortų namelis, apie kurį anądien kalbėjome, su- 
griuvo. Nė vienas pacientas neturi antikūno prieš kiaulių kaspinuotį. 
Negaliu paaiškinti, kodėl tie vaikiai pašėlo. Tik žinau, kad ne nuo 
cisticerkozės. Taip pat negaliu paaiškinti, kaip pono Emersono sme- 
genyse išsivystė cista. 

— Ber jūs vis tiek manote, kad tai buvo kažkokia lerva? 

— Arba tai, arba kažkoks keistas artefaktas, įsivėlęs dažant. 

— Ar tai galėtų būti kitoks parazitas, ne Zženia? 

— Koks parazitas? 

— Toks, kuris įsiskverbia į savo šeimininką per nosį. Jis gali susi- 
rangyti viename iš sinusų ir ten slypėti amžinybę. Kol yra išstumiamas 
arba žūva. Bet kokie biologiniai toksinai, kuriuos jis išskiria, galėtų 


būti absorbuojami tiesiai per sinusų gleivines į šeimininko kraują. 

— Nejau jo nepamatytumėte kompiuterinės tomografijos ske- 
nogramose? 

— Ne, kompiuterinės tomografijos metu jo nepastebėtumėte, 
nes niekuo neišsiskirtų. Ne daugiau kaip gleivių cista. Panašiai atrodė 
Skočio Brekstono kompiuterinės tomografijos skenogramose. 

— Jeigu jis susirangęs sinuse, kaip galėjo patekti į Voreno Emer- 
sono smegenis? 

— Prisiminkite anatomiją. Smegenis nuo kaktos sinuso skiria 
tik plonas kaulo sluoksnis. Parazitas būtų galėjęs prasigraužti. 

— Žinote, tai fantastinė teorija. Bet nėra jokio parazito, kuris 
įtilprų į tokį klinikinį vaizdą. Vadovėliuose aš nieko panašaus nerandu. 

— O kas, jeigu susiduriame su kuo nors, apie ką vadovėliuose 
nėra? 

— "Tai yra, su visiškai nauju parazitu? — Klevendžeris nusijuo- 
kė. — Norėčiau, kad taip būtų. Mokslo pasaulyje tai prilygtų laimėti 
aukso puodą. Už tai, kad jį atradau, mano pavardė taptų nemirtinga. 
Taenia clevengeria. Gražiai skamba, a? Bet po mikroskopu aš turiu 
tik suirusią ir neidentifikuojamą lervą. Jokios gyvos medžiagos, kurią 
būtų galima parodyti ir apibūdinti. 

Tik slieką. 


Važiuodama atgal į Trankviliųį, Klerė suvokė, kad trūksta dar 
daugybės dėlionės fragmentų. Juos parūpinti turės Maksas Tarvaile- 
ris. Ji suteiksianti jam progą paaiškinti prie keturių akių; juk Maksas 
— jos draugas, tad patikėsianti juo, nors ir kamuojama abejonės. Ji 
buvo ištekėjusi už mokslininko ir žinojo, kokia kartais karštligė juos 
apninka — tas staiga užplūdęs smarkus jaudulys, kai užuodžia pir- 
mą atradimo dvelksmą. Taip, ji suprato, odė! Maksas galėtų slėpti 
tiriamąjį pavyzdį ir pakeisti jį kitu, kodėl galėtų nieko neviešinti, kol 


nesugebės patvirtinti, kad tai suvis nauja rūšis. Tačiau ji nepajėgė sup- 

rasti ir niekada negalės atleisti fakto, kad jis nuslėpė informaciją nuo 
jos ir nuo Nojaus gydytojų. Informaciją, kuri galėtų būti gyvybiškai 
svarbi jos sūnaus sveikatai. 

Sulig kiekviena mylia Klerė vis labiau pyko. 

Pirma su juo pasikalbėk, — kartojo sau. — Galbūt tu klysti. Su 
Maksu galbūt tai neturi nieko bendra. 

Kai pasiekė Trankviličio miestelio ribą, jau buvo pernelyg su- 
sijaudinusi, kad ilgiau atidėliotų susitikimą. Troško dabar pat viską 
išsiaiškinti. 

Nuvažiavo tiesiai pas Maksą į kotedžą. 

Ten jo automobilio nebuvo. Savo „Subaru“ ji pastatė įvažoje ir, 
eidama per kiemą į priebutį, sau iš dešinės pastebėjo žingsnių pėd- 
sakus, vedančius tolyn nuo namo. Nusekė jais netoli į mišką, kur 
pėdsakai baigėsi ištryptu sniegu, sumaišytu su purvu. Klerė atsitūpė 
ir pirštinėtą ranką panardino į sujudintą sniegą. Apie šešių colių gy- 
lyje pasiekė purios dirvos ir sudžiūvusių lapų sluoksnį. Pasėmė saują 
žemės ir pamatė delne kažką sublizgant. Slieką. Ji užkasė jį ir savo 
pėdomis grįžo atgal iš miško. 

Prieburyje apsidairė kastuvo. Žinojo, kad įrankis turėtų čia būti. 
Pastebėjo jį kartu su kirtikliu atremtą į malkų krūvą. Geležtė tebebu- 
vo aplipusi sudžiūvusiomis žemėmis. 

Duris rado neužrakintas; įžengė kotedžo vidun ir iškart pamatė, 
kodėl Maksas nepasivargino būsto apsaugoti. Iš kotedžo buvo dingę 
beveik visi asmeniniai jo daiktai. Liko tik baldai, virtuvės rakandai, 
matyt, nuomojami kartu su patalpomis. Klerė perėjo miegamuosius, 
virtuvę ir rado tik kelis jo paliktus daiktus: dėžę su knygomis, pintinę 
su nešvariais drabužiais ir šiek tiek maisto šaldytuve. Taip pat smeig- 
tukais prie sienos prisegtą topografinį Migokio upokšnio apylinkių 
žemėlapį. Jis sugrįš pasiimti likusių daiktų, pagalvojo ji. Ir aš jo pa- 
lauksiu. 

Jos žvilgsnis užkliuvo už dėžės su knygoms. Už firminės siuntėjo 


kortelės, priklijuotos ant kartoninio atvarto: ANSON BIOLOGICALS. 

Tai konsultuojančiosios laboratorijos pavadinimas. Į ją buvo 
nusiųstas ištirti Skočio bei Teiloro kraujas ir grįžo abiejų neigiami 
atsakymai dėl kvaišalų. Suklastoti neigiami? pagalvojo ji. Jeigu taip, 
tai ką mėginama nuslėpti? Juk tai ta pati laboratorija, kuri neseniai 
paskyrė dotaciją Tu Hilso pediatrijos grupei, kad rinktų regiono pa- 
auglių kraujo mėginius. Kodėl „Anson“ laboratorija domisi Trankvi- 
ličio vaikais? 

Klerė pasiėmė mobilųjį ir paskambino Entoniui į Nokso ligoni- 
nės laboratoriją. 

— K žinote apie „Anson Biologicals“? — paklausė jo. — Kaip 
jie galų gale sudarė sutartį su mūsų ligonine? 

— Na, tai keistas reikalas. Anksčiau visus mėginius dujų chro- 
matografijai, masės spektrofotometrijai ir radioimunologiniam tyri- 
mui mes siųsdavome į „BloodTek“ Portlande. Paskui, maždaug prieš 
du mėnesius, staiga persimetėme į „Anson“. 

— Kas taip nusprendė? 

— Mūsiškis Patologijos skyriaus vedėjas. Laboratorijų pakeiti- 
mas turėjo prasmę, nes „Anson“ taiko nuolaidą. Ligoninė nepajėgė 
tam atsispirti. Veikiausiai sutaupome dešimtis tūkstančių baksų. 

— Galėtumėte ką nors daugiau apie juos išsiaiškinti? Man reikia 
kuo greičiau sužinoti. 

— Ką būtent norite sužinoti? 

— Viską. Ar tai daugiau nei diagnostinė laboratorija. Ir kas dar 
juos sieja su Trankviličiu. 

— Pažiūrėsiu, ką man pavyks sužinoti. 

Ji išjungė telefoną. Nors ir veikė elektrinis šildytuvas, kambaryje 
vis tiek buvo šalta. Klerė užkūrė ugnį malkų krosnelėje ir iš menkų 
Makso maisto atsargų susitaisė pusrytį: kavos, sumuštinį su sviestu 
ir šiek tiek susiraukšlėjusį obuolį. Kol baigė valgyti, malkų krosnelė 
jau skleidė tiek šilumos, kad Klerę apėmė miegas. Vėl paskambinusi į 
ligoninę, pasiteiravo apie Nojaus būklę, o paskui atsisėdo prie lango 
laukti. 

Juk negali Maksas amžinai jos vengti. 

Kai krūptelėjusi atsibudo įskaudusiu nuo nepatogios padėties 
sprandu, atrodė, kad buvo praėjusios vos kelios akimirkos, bet laikro- 
dis rodė tris, o rytmečio saulės šviesą pakeitė popietę įkypai krintantys 
jos spinduliai. 

Klerė atsistojo ir pasimasažavusi sprandą leidosi neramiai slam- 
pinėti po kotedžą. Į miegamąjį, atgal į virtuvę. Kurgi jis? Juk tikrai 
grįš pasiimti nešvarių skalbinių. 

Jai sustojus svetainėje, žvilgsnis nukrypo į prisegtą ant sienos 
topografinį žemėlapį. Ji priėjo arčiau ir staiga jos dėmesį patraukė 
Bukmedžių kalva, 980 pėdų aukščio. Ką anąkart miesto susirinkime 
pasakė Loisė Katbert? Kai buvo prašnekta apie šviesas, kurias žmonės 
matė blyksint ant kalvos, ir apie gandus, kad naktimis miške renkasi 
satanistai. 

Loisė paaiškino, iš kur tos šviesos. Tai tas biologas daktaras Tat- 
vaileris. Vyrukas naktimis renka salamandras. Prieš kelias savaites pa- 
tamsy bemaž ant jo užsidūriau, kai pėsčias žygiavo pakalnėn. 

Klerei tebuvo likusi valanda dienos šviesos; šios jai prireiks, kad 
galėtų rasti tai, ko ieško. Ir ji jau žinojo, nuo kur pradėti. 

Ji išėjo iš kotedžo ir grįžo prie savo automobilio. 

Sniegas palengvins paiešką. Įsuko į kelią, vedantų Bukmedžio 
kalvos viršun. Priartėjusi prie Emersono valdos, sulėtino greitį ir pa- 
stebėjo, kad sniegas nuo įvažos į jo sodybą nenuvalytas. Nuo paskuti- 
nio jos apsilankymo pamaitinti katę prisnigo, o naujų padangų vėžių 
nesimatė. Klerė nuvažiavo pro sodybą toliau. Išskyrus Emersono, kitų 
namų ant šlaito nebuvo. Toliau driekėsi grunto keliukas. Prieš dešimt- 
mečius tai buvo proskyna medienai vežti, o dabar keliuku naudojasi 
tik medžiotojai ir turistai, žygiuojantys į kalvos viršūnę pasigrožėti 
apylinkių panorama. Miestelio plūginiai sniego valytuvai dar nenu- 
stūmė į šoną neseniai iškritusio sniego, ir jai su savuoju „Subaru 
keliukas vos buvo įveikiamas. Anksčiau šiuo keliuku aukštyn prava- 


žiavusi kita transporto priemonė: Klerė matė padangų paliktas vėžes. 


355 


Kelis šimtus jardų toliau Emersono sodybos vėžės suko iš kelio ir 
staigiai baigėsi prie pušų guoto. Dabar čia nestovėjo jokios transporto 
priemonės; kad ir kas buvo atvažiavęs, jau seniai išvyko. Bet paskui 
save sniege paliko gilumo sulig kulkšnimis pėdsakus. 

Ji išlipo iš automobilio apžiūrėti pėdsakų. Šie buvo įspausti di- 
delių batų — vyriško dydžio. Vedė į mišką ir vėl atgal — taip žings- 
niuota kelis kartus. 

Klerė dažnai girdėdavo, kad sniegas — geriausias medžiotojo 
draugas. Dabar ir pati buvo medžiotoja, sekanti aiškiu suminto sniego 
pėdsaku į mišką. Nesibaimino paklysti. Jeigu visai suremtų, kišenėje 
turėjo rašiklinį žibintuvėlį, mobilųjį telefoną, be to, pėdsakai ją parves 
prie automobilio. Dešinėje išgirdo šniokščiant vandenį ir suprato, kad 
netoliese yra upokšnio vaga. Pėdsakai ėjo lygiagrečiai su upokšniu, ne- 
žymiai kildami masyvios stambių riedulių griozdynės link. 

Ji sustojo ir su nuostaba pažvelgė į reginį: tirpstantis sniegas nu- 
varvėjęs staigiai vėl sušalo į vilnijančią mėlyną vandens krioklių skulp- 
tūrą. Stovėdama prie šios senovinės žemės nuošliaužos pagrindo, ji 
svarstė, kur galėjo taip staigiai prapulti pėdsakai. Nejau Maksas užsi- 
ropštė tais didžiuliais akmenimis viršun? Ledą vėjas buvo nugludinęs 
į kietą glazūrą. Kopti tas akmenų luitas būtų mirtinai pavojingas. 

Vėl jos dėmesį patraukė upokšnio šniokštimas. Pažvelgusi že- 
myn, kur tekantis vanduo buvo ištirpdęs sniegą, pamatė neryškų bato 
įspaudą purve. Jeigu Maksas įbrido į upokšnį, tai kodėl kitame krante 
nematyti jo pėdsakų? 

Ji įžengė į upokšnį ir pajuto pro batraiščių skylutes prasisunkiant 
ledinį vandenį. Žengrelėjo dar žingsnį, ir vanduo jau buvo virš jos 
aulinukų, merkė kelnių klešnių galus. Tik tada Klerė jį pamatė tarp 
akmenų angą. 

Plyšys buvo pridengras krūmo, kuris vasarą vešėtų lapais. Kad 
galėtų pasiekti angą, jai teko iki blauzdų įbristi į upokšnį. Prisitraukusi 


akmens išsikišimu, ji prasispraudė po žemu įėjimu į platesnę ertmę. 

Ta buvo ganėtinai aukšta, kad galėtų pakelti galvą. Nors pro 
mažą angą už jos tik vos vos skverbėsi šviesa, Klerė įstengė įžvelgti 
neaiškias aplinkinės ertmės apybrėžas. Girdėjo pastoviai kapnojant 
drėgmę ir pamatė ant sienų blizgančias vandens nuovarvas. Saulės 
šviesa čia veikiausiai patenka pro kur nors kitur. Galbūt priekyje yra 
kita anga? Už šešėliuose skendinčios arkinės landos apybrėžų tartum 
mirguliavo silpna šviesa. Tikriausiai ten dar viena ertmė. 

Klerė prasispraudė po arka ir bemaž iškart nusivertė nuo atbrai- 
los — pradėjo ristis žemyn ir žemyn, kol galiausiai smarkiai drioks- 
telėjo ant šlapio akmens. Nuo skausmo suskambo galvoje. Akimirką 
gulėjo apsvaigusi, laukdama, kol protas prašviesės, nustos žaižaravę 
akyse. Aukštai virš galvos kažkas suplastėjo ir nušvilpė tolyn, pašėlu- 
siai plakdamas sparnais. Šikšnosparniai. 

Pamažu tvinkčiojimas galvoje virto buku skausmu, bet šviesos 
akyse vis dar žaižaravo psichodeline žaluma. Atšokusios tinklainės 
simptomai, išsigandusi pagalvojo ji. O paskui — aklumas. 

Ji iš lėto atsistojo, siekdama prisilaikyti už olos sienos. Užuot 
palietusi akmenį, jos ranka susitiko su kažin kuo gličiu ir minkštu. 
Klerė klyktelėjo ir atšoko atgal, o iš olos šovė daugiau besiplakančių 
sparnų. 

Ji sujudėjo. Siena sujudėjo. 

Tai, ką užčiuopė ant sienos, buvo šalta — ne spurdančio šikšnos- 
parnio kailis. Tebejuto ant savo pirštų drėgmę. Krūpčiodama ir šluos- 
tydamasi į kelnes delną, pastebėjo švytėjimą. Šis laikėsi jai prie odos, 
tamsoje išryškindamas plaštakos kontūrus. Suglumusi Klerė pažvelgė 
į olos lubas ir pamatė daugybė švieselių — kaip daugybę nakties dan- 
guje silpnai spindinčių žalių žvaigždučių. Tik tos žvaigždelės judėjo, 
švelniomis bangomis siūbuodamos pirmyn atgal. 

Klerė žengtelėjo priekin, taškydama balutes, ir sustojo ertmės 
viduryje. Akimirką gavo užsimerkti — nuo virš galvos siūbuojančių 


tų žvaigždučių atrodė, kad žemė po pėdomis linguoja. 

Šaltinis, — su nuostaba pagalvojo ji. Maksas surado parazito šal- 
tinį, olą, veikiausiai tūkstantmečius glaudusią tuos parazitus. Šiluma, 
skleidžiama organinio irimo ir daugybės šiltakraujų šikšnosparnių, 
turėjo palaikyti šį pasaulį pastovų — kas, kad paviršiuje keisdavosi 
metų laikai. 

Ji išsiėmė rašiklinį žibintuvėlį ir nukreipė spindulį į žalių žvaigž- 
dučių sankaupą ant sienos. Tame šviesos apskritime žvaigždutės išblė- 
so, jų vietoje Klerė matė gniužulą kirminų — nelyginant medūzą su 
daugybe čiuptuvėlių, lėtai linguojančių nuo varvančio akmens. Klerė 
išjungė žibintuvėlį. Grįžusioje juodumoje vėl sužibo žvaigždutės, įsi- 
liedamos į tą didžiulę žalumos galaktiką. 

Bioliuminescencija. Kirminai kaip savo šviesos šaltinį naudojo 
Vibrio fishberi bakterijas. Kai tik ola užtvindavo, kirmino lervos kartu 
su vibrionu būdavo išplaunamos į upokšnį. Į Skėrio ežerą. Mes esame 
tik atsitiktiniai šeimininkai, pagalvojo ji. Vasaros maudynė, netyčia 
įkvėptas vanduo, ir lerva per nosį suranda kelią į žmogaus kaip šeimi- 
ninko organizmą. Apsigyvenusi viename iš sinusų, lerva auga ir bręs- 
dama išskiria hormoną, o paskui žūva. Tuo būtų galima paaiškinti 
chromatografinį piką Teiloro Darnelo ir Skočio Brekstono kraujyje: 
šio parazito išskiriamais hormonais. 

Tarvaileris ir galbūt „Anson“ žinojo apie šį hormoną ir apie šiuos 
kirminus, bet jai nepasakė. Dėl to ji ir jos sūnus turėjo pereiti pragarą. 

Įsiutusi Klerė pasilenkė, pačiupo akmenį ir sviedė į žaliąsias 
žvaigždutes. Atšokęs nuo lubų, jis keistai žvangėdamas nudardėjo olos 
grindimis. Iš ertmės ūžtelėjo naujas būrys šikšnosparnių. 

Akimirką ji sustingo, mėgindama perprasti garsą, kurį ką tik iš- 
girdo. Atsargiai žengtelėjo patamsy į tolimąjį ertmės galą, kur girdėjo 
nužvangant akmenį. Čia kirminų nebuvo tiek daug, ir be jų švytėji- 
mo jai iriantis į priekį tamsa tarsi sutirštėjo, kone sustandėjo. 

Klerė vėl įjungė rašiklinį žibintuvėlį ir pašvietė žemyn. Kažkas 
atsispindėjo. Ji pasilenkė pažiūrėti iš arčiau ir pamatė turistinį kavos 


puodelį. 

O šalia jo — vyriško bato nosį. 

Aiktelėjusi ji staigiai atsitraukė. Šviesos spindulys pašėlusiai su- 
šokčiojo zigzagais ir iš tamsos Klerė išgriebė juo nereges Makso Tatvai- 
lerio akis. Jis susmukęs sėdėjo ant žemės, atremta į olos sieną nugara, 
pražergtomis priešais save kojomis. Nuvarvėjusios iš jo burnos putos 
buvo nudribusios ant striukės priekio ir susimaišiusios su krauju iš 
šautinės žaizdos gerklėje. 

Klerė kluptelėjo atgal, apsisuko ir tėškėsi ant kelių į vandens balą. 

Bėk. Bėk. 

Akimirksniu ji vėl pašoko ir pagauta panikos nuolydžiu ketur- 
pėsčia nuropojo aukštyn į kitą ertmę. Pro jos galvą plasnojo šikšnos- 
parniai. Ji prasirangė arkine landa ir išsirito į ertmę, pro kurią pirmiau 
įėjo. Nuo šios sienų aidu atsimušė jos dūstantis alsavimas. Lyg išgąs- 
dintas vabalas keturpėsčia nuropojo angos link. 

Plyšys akmenyse šviesėjo ir artėjo. 

Paskui jos galva išniro į dienos šviesą. Klerė desperatiškai įkvėpė 
oro ir pažvelgė aukštyn, o tą pat akimirką jai į kaukolę trenkė baisus 


smūgis. 

— Visą dieną nematėme daktarės Eliot, viršininke Keli, — nu- 
sistebėjo seselė. — Ir, atvirai kalbant, mes jau pradedame šiek tiek 
nerimauti. 


— Kada paskutinį kartą su ja kalbėjotės? 

— Pasak dieninės pamainos, maždaug vidudienį ji paskambino ir 
pasiteiravo apie Nojaus būklę. Nuo tada iš jos nė žodžio, mes ieškome 
per pranešimų gaviklį. Skambinome jai į namus, bet ten įjungtas atsa- 
kiklis. Mes manome, kad ji turėtų būti čia. Berniukas jos teiraujasi. 

Kažkas negerai, mąstė Linkolnas, eidamas koridoriumi į Nojaus 
palatą. Klerė nebūtų taip ilgai neaplankiusi savo sūnaus arba bent jam 
nepaskambinusi. Šįvakar jis važiavo pro jos namus ir nematė kieme 
stovinčio automobilio, tad nusprendė, kad Klerė ligoninėje. 

Bergi jos čia nebuvo visą dieną. 

Jis linktelėjo duris saugančiam valstijos policininkui ir įėjo į No- 
jaus palatą. 

Ant spintelės prie lovos degė lempa, skaisčioje šviesoje berniuko 
veidas atrodė pablyškęs, iškamuoras. Išgirdęs trinktelint duris, jis pa- 
žvelgė į Linkolną, ir vaiko akis iškart užtemdė nusivylimas. Šėlsmas 
pranyko, pagalvojo Linkolnas, ir skirtumas buvo stulbinamas. Prieš 
pusantros paros Nojus buvo ne savo proto, apimtas tokios stiprybės 
ir įsiūčio, kad prireikė dviejų vyrų pargriauti jį ant žemės. Dabar jis 
atrodė tik kaip pavargęs berniukas. Kaip išsigandęs berniukas. 

— Kur mano mama? — vos girdimai paklausė jis. 

— Nežinau kur ji, sūnau. 

— Paskambinkite jai. Prašau, ar galite jai paskambinti? 


— Mes mėginame su ja susisiekti. 

Berniukas sumirksėjo ir pažvelgė į lubas. 

— Noriu jos atsiprašyti. Noriu jai pasakyti... — Jis vėl sumirksė- 
jo, paskui nusisuko ir beveik nuslopintu pagalvės balsu tęsė: — Noriu 
jai pasakyti tiesą. 

— Apie ką? 

— Apie tai, kas atsitiko. Tą naktį... 

Linkolnas tylėjo. Šios išpažinties negalima versti; berniukas savo 
noru turi išsipasakoti. 

— Aš pasiėmiau pikapą, nes turėjau parvežti namo draugę. Ji 
tokį kelią klampojo, norėdama su manimi pasimatyti, ir mudu keti- 
nome sulaukti mano mamos, kad parvežtų ją namo. Bet buvo vėlu, o 
mama vis negrįžo. Be to, pradėjo labai smarkiai snigti... 

— Tad tu pats parvežei mergaitę? 

— Tik dvi mylias. Lyg nebūčiau vairavęs ir anksčiau. 

— Ir kas atsitiko, Nojau? Judviem važiuojant? 

— Nieko. Paprasčiausiai trumpas pasivažinėjimas ten ir atgal. 
Prisiekiu. 

— Ar nuvažiavai į Slokamo kelią? 

— Ne, sere. Visą laiką laikiausi Todi Pointo kelio. Išsodinau ją 
prie kiemo įvažos, kad jos tėtis manęs nepamatytų. O paskui parva- 
Žiavau tiesiai namo. 

— Kuri valanda buvo? 

— Nežinau. Spėju, kokia dešimta. 

Valandą po to, kai anoniminis liudininkas matė Klerės pikapą 
vingiuojantį Slokamo keliu. 

— Tai neatitinka faktų, sūnau. Nepaaiškina ant sparno kraujo. 

— Nežinau, kaip ten atsirado kraujas. 

— Tu nesakai visos tiesos. 

— Aš sakau tiesą! 

Berniukas atsisuko į Linkolną, o jo neviltis buvo bepereinanti į 
įsiūtį. Tik šįsyk pyktis buvo kažkoks kitoks. Šįsyk buvo grindžiamas 


protu. 

— Jeigu sakai tiesą, — tarė Linkolnas, — tai ta mergaitė patvir- 
tins tavo žodžius. Kas ji? 

Nojus nukreipė žvilgsnį į šalį ir vėl įbedė akis į lubas. 

— Negaliu jums pasakyti. 

— Kodėl negali? 

— Tėvas ją užmuš. Štai kodėl nepasakysiu. 

— Vienu savo patvirtinimu ji galėtų viską paaiškinti. 

— Ji jo bijo. Negaliu jos stumti į bėdą. 

— Tai tu, Nojau, patekęs į bėdą. 

— Pirma turiu su ja pasikalbėti. Turiu suteikti jai šansą... 

— Šansą kam? Kad jos pasakojimas sutaptų su tavuoju? 

Juodu tylėdami žvelgė vienas į kitą: Linkolnas laukė atsakymo, 
berniukas nenorėjo kalbėti. 

Per uždaras duris Linkolnas vos girdėjo ligoninės vidaus ryšio 
sistema skelbiamą paieškos žinią: 

— Daktare Eliot, papildomas telefonas septyni-vienas-trys-trys. 
Daktare Eliot... 

Linkolnas paliko Nojų palatoje ir nuskubėjo į medicinos seserų 
postą atsišaukti į paiešką. Surinko numerį 7133. 

Atsiliepė Entonis, iš laboratorijos. 

— Daktarė Eliot? 

— Čia policijos viršininkas Kelis. Ar seniai ieškote daktarės 
Eliot? 

— Visą antrą pusdienį. Bandžiau susisiekti per jos pranešimų 
gaviklį, bet turbūt jį išjungusi. Niekas neatsiliepia ir jos namuose, tad, 
pamaniau, paieškosiu per ligoninės vidaus ryšio garsiakalbius. Jeigu 
kartais ji būtų pastate. 

— Jeigu vis dėlto daktarė jums paskambintų, gal perduotumėte, 
kad ir aš bandau su ja susisiekti? 

— Žinoma. Šiek tiek keista, kad ji man neatskambino. 


Linkolnas kiek parylėjo. 


362 


— Kaip suprasti — kad jums neatskambino? Anksčiau kalbė- 
jotės su ja? 

— Taip, sere. Ji manęs paprašė paieškoti tam tikros informacijos. 

— Kokios informacijos ji norėjo? 

— Apie kompaniją, kuri vadinasi „Anson Biologicals“. 

— Kas tai yra? 

— Pasirodo, tai tik „Sloan-Routhier“ skyrius, užsiimantis tyri- 
mais ir naujų vaistų kūrimu. Juk žinote tą stambią farmacijos firmą. 
Bet aš nė nenutuokiu, kodėl jai prireikė tos informacijos. 

— Ar žinote, iš kur ji skambino? 

— Viršininke Keli, nė nenumanau. 

Linkolnas padėjo ragelį. Nuo vidudienio — devynias valan- 
das — niekas su Klere nėra kalbėjęs. 

Jis išėjo į ligoninės automobilių aikštelę. Diena buvo giedra, ne- 
snigo ir visi automobiliai stovėjo šiek tiek apšarmoję. Iš lėto slinkda- 
mas savąja tarnybine mašina, eilė po eilės ieškojo Klerės „Subaru“. Jos 
automobilio čia nebuvo. 

Ji išvažiavo iš ligoninės, ir kas toliau? Kur būtų galėjusi vykti? 

Vis labiau būgšraudamas, jis pasuko atgal į Trankvilitį. Nors ke- 
lias buvo švarus, danga neapledėjusi, Linkolnas važiavo lėtai, apžvelg- 
damas apsnigtus kelkraščius, ieškodamas nors kokio galbūt nuslydu- 
sio į griovį automobilio ženklo. Linkolnas vėl stabtelėjo prie Klerės 
namų — tik įsitikinti, kad jos ten nėra. 

Jo būgštavimai jau buvo beperaugą į negerą nuojautą. 

Iš savo namų jis dar kartą suskato karštligiškai skambinti tele- 
fonu — į ligoninę, Makso Tatvailerio kotedžą, policiją, dispečerinę. 
Klerės niekur nesisekė rasti. 

Atsisėdęs savo svetainėje, įbedė akis į telefoną, o baimės jausmas 
vis stiprėjo, kankino. Pas ką galėjo nuvažiuoti? Nebepasitikėjo jw0, o 
tai labiausiai skaudino. Linkolnas panarino galvą tarp rankų, stengda- 


masis logiškai paaiškinti Klerės dingimą. 

Juk ji labai nerimavo dėl Nojaus. Dėl savo sūnaus bet ką pada- 
rytų. 

Nojus. Tai kažkaip susiję su Nojumi. 

Jis vėl nukėlė telefono ragelį ir paskambino Fernei Kornvalis. 

Vos tik ji atsiliepė, Linkolnas paklausė: 

— Kas buvo ta mergaitė, dėl kurios Nojus Eliotas mušėsi? 

— Linkolnai? Ar žinai, kuri valanda? 

— Tik vardą, Ferne. Man reikia žinoti tos mergaitės vardą. 

Fernė pavargusi atsiduso. 

— Amelija Reid. 

— Džeko Reido duktė? 


— Taip. Jis — jos patėvis. 


Ant sniego buvo kraujo. 

Kai Linkolnas įsuko į kiemą priešais Reido ūkio namą, priekiniai 
automobilio žibintai nušvietė grėsmingai tamsią dėmę ant šiaip nepa- 
liestos baltumos platybės. Jis sustabdė automobilį, įsmeigęs žvilgsnį 
į nudažytą sniegą, ir staiga paširdžiuos lyg gyvatė susirangė baimė. 
Įvažoje stovėjo Džeko Reido pikapas, bet name buvo tamsu. Nejau 
šeimyna miega? 

Pamažu išlipo iš patrulių automobilio ir nukreipė savo prožek- 
toriaus spindulį į žemę. Iš pradžių pamatė tik vieną skaisčiai raudoną 
dėmę, tokią nelyginant kruviną Roršacho testo* pereliškę. Paskui iš- 
vydo ir daugiau dėmių, visą jų virtinę palei namo šoną, lydimą pėd- 
sakų — ir žmogaus, ir šuns. Spoksodamas į dėmes, Linkolnas staiga 
pagalvojo: kur šunys? Džekas Reidas turėjo porą nenuoramų pitbu- 


lių, pasižyminčių bjauriu įpročiu suplėšyti į skutelius bet kurią kelyje 


Psichologinis asmenybės įvertinimo testas, kuriame tiriamajam pateikiama inter- 
pretuoti, ką mato — virtinė bestruktūrių rašalo ciškalų [pavadintas pagal jo išradėją šveicarų 
psichiatrą ir neuropatologą Hermanną Rorschachą (1884—1922)). 

pasitaikiusią kaimynų katę. Gal šis kraujas kokio nors nelaimingo pa- 
daro, užklydusio ne į tą kiemą? 

Jis atsiklaupė pasižiūrėti iš arčiau ir išmindžiotame sniege paste- 
bėjo tamsaus kailio skutą, išplėštą su mėsa. Paprasčiausiai koks nors 
sudraskytas gyvūnas — gal katė, gal meškėnas, pagalvojo jis, ir įtampa 
buvo beatlėgstanti, visgi nevisiškai išnyko. Tie pitbuliai gali rebebūtri 
kur nors kieme palaidi. Galbūt ner dabar jį stebi. 

Nuojauta, jog yra stebimas, staiga tapo tokia stipri, kad jis skubiai 
atsitiesė ir plačiai aplink pašvietė prožektoriumi į tamsą. Spinduliui 
švystelėjus per klevo kamieną, pastebėjo antrą kailio lopinį, didesnį, 
ir iš šio buvo galima atpažinti gyvūną. Linkolnas pajudėjo klevo link, 
ir baimė staiga grįžo visu smarkumu, įtampa tiesiog dūzgė nervais. 
Prožektoriaus šviesoje į jį sublizgo plieninės antkaklio kniedės, taip 
pat balti dantys, kyšantys iš pražiotų negyvų nasrų. Vieno iš pitbulių. 
Bent pusės jo. Buvo su antkakliu, tebepritvirtintu prie grandinės. Šuo 
neturėjo galimybės pabėgti, išvengti skerdynių. 

Linkolnas neprisiminė, kaip išsitraukė ginklą, tik staiga pajuto šį 
savo rankoje, jį nusmelkė tokia baimė, kad tartum sugniaužė gerklę. 
Švystelėjo prožektorių platesniu ratu per kiemą ir spinduliu užgriebė 
kitą šuns pusę su žarnomis, gulinčias gumulu prie priebučio laiptelių. 
Jis žengė prie kruvinos krūvos ir prisivertė pridėti pirštą prie šuns 
liekanos. Audiniai buvo šalti, bet dar nesustingę. Taigi visa tai nutiko 
mažiau kaip prieš valandą. Kad ir kas sudraskė tą šunį, gali tykoti kur 
nors netoliese. 

Prislopintas dūžtančio stiklo garsas lyg sprogimas privertė jį be- 
sidaužančia krūtinėje širdimi apsisukti. Garsas atsklido iš namo. Jis 
žvilgtelėjo aukštyn į tamsius langus. Ten gyvena penki žmonės, viena 
jų — keturiolikmetė mergina. Kas gi jiems nutiko? 

Jis užkopė priebučio laipteliais prie paradinių durų. Tos buvo 
neužrakintos — dar viena nerimą kelianti detalė. Pasuko rankenos 


bumbulą ir stumtelėjęs petimi atidarė duris. Greitosiomis pašvietęs 

žibintuvu, pamatė išdilusį kilimą ir keletą porų prieangyje sugrioztų 
batų. Nieko įtartina. Spragtelėjo jungiklį. Šviesa neužsižiebė. Nejau 
išjungta elektra? 

Jis šiek tiek padelsė prie paradinių durų svarstydamas, ar išmin- 
tinga pranešti apie save. Žinojo, Džekas Reidas turi šratinį šautuvą 
ir nedvejodamas galėtų jį panaudoti, jeigu pamanytų, kad į namus 
įsibrovė koks nors plėšikas. Linkolnas įkvėpė oro, jau ketindamas su- 


[44 


šukti: „Policija!“, kai jo žvilgsnis sustingo ant kai ko, kas tuoj pat 
nuslopino balsą. 

Ant sienos pamatė kruviną delno atspaudą. 

Pistoletas rankoje staiga pasirodė slidus. Jis žengrelėjo prie at- 
spaudo. Geriau įsižiūrėjęs neabejojo, kad tai kraujas, ir ištepliota siena 
vedė virtuvės link. 

Name gyvena penki žmonės. Kur jie? 

Įžengęs į virtuvę Linkolnas aptiko pirmą šeimos narį. Ant grin- 
dų dryksojo Džekas Reidas perpjauta nuo ausies iki ausies gerkle. Jo 
kraujo čiurkšlė iš arterijos apraškė visas keturias virtuvės sienas. Ran- 
koje jis tebegniaužė savo šratinį šautuvą. 

Kažkas subarškėjo, nusirito per grindis. Nieko nelaukdamas 
Linkolnas kilstelėjo pistoletą, ausyse tvinksėjo pulsas. Garsas atsklido 
iš apačios. Iš rūsio. 

Jo plaučiai kilnojosi kaip dumplės, tankiai su šniokštesiu įkvėp- 
dami ir iškvėpdami orą. Atsargiai nutykino prie rūsio durų, stabtelėjęs 
suskaičiavo iki trijų. Širdis vis smarkiau daužėsi, suprakaitavę pirštai it 
spaustuvai tvirčiau gniaužė ginklą. Atsikvėpęs visa jėga spyrė į duris. 

Tos atsilapojo, trinktelėdamos į priešingą sieną. 

Nežinia kiek laiptelių leidosi į juodumą. Ten, apačioje, kažkas 
yra. Tamsa atrodė įkrauta svetimos energijos. Jis bemaž uodė būty- 
bę, tykančią laiptų apačioje. Linkolnas nukreipė prožektorių žemyn, 
spinduliu paskubomis peržvelgdamas rūsį. Pagavo tik šmėkštelėjusį 


judesį — kažkoks šešėlis smuko slėptis po laiptais. 

— Policija! — suriko Linkolnas. — Išeikite, kad galėčiau jus 
matyti! — Jis laikė tvirtai nukreipęs šviesos spindulį, pistoletu taiky- 
damasis į laiptų apačią. — Nagi, nagi, tuojau pat 

Pamažu tamsa susiformavo į tvirtą pavidalą. Šviesos rate materi- 
alizavosi ranka. Paskui pamažėle pasimatė veidas, kupinomis siaubo 
akimis atsargiai žiūrintis iš po laiptų. Berniukas. 

— Mano mamą, — suinkštė Edis Reidas. — Prašau, padėkite 
man ištraukti iš ten mamą. 

Dabar iš po laiptų sušnabždėjo moters balsas. 

— Padėkit mums. Dėl Dievo, padėkit mums! 

Linkolnas nulipo laiptais ir žibintuvu pašvietė į moterį. Baltu 
kaip lavono veidu, pastirusiomis iš siaubo akimis į jį žvelgė Greisė 
Reid. 

— Nereikia šviesos, — meldė ji. — Išjunkit šviesą, antraip jis 
mus suras! 

Moteris atsitraukė. Už jos ant sienos kabojo atdara paskirstymo 
dėžė. Maryt, tai Greisė spragtelėjo jungiklius, nutraukdama namui 
elektrą. 

Edis timprtelėjo motiną laiptų link. 

— Mama, jau viskas gerai. Mes iš čia išsigausime. Prašau, pra- 
šau, pajudėk. 

Greisė papurtė galvą, kone energingai protestuodama. 

— Ne, jis tyko mūsų, — ji atsitraukė, nesutikdama judintis iš 
vietos. — Ten, viršuje, Džei Di. 

Edis vėl sugriebė motiną už rankos ir truktelėjo ją laiptų link. 

— Mamyte, einam! 

— Palaukite, — įsiterpė Linkolnas. — O kaip Amelija? Ponia 
Reid, kur Amelija? 

Išplėstomis akimis Greisė pažvelgė į jį. 

— Amelija? — sumurmėjo, lyg tik dabar prisiminusi savo duk- 


terį. — Savo kambaryje. 

— Nagi, išveskime tavo mamą iš namo, — pasiūlė Linkolnas 
Edžiui. — Mano automobilis stovi čia pat kieme. 

— O kaip... 

— Surasiu tavo seserį. Tik pirma įsodinsiu jus abu į automobilį ir 
per radiją iškviesiu pagalbą. Dabar eime. Laikykitės tuoj už manęs. 

Jis apsisuko ir pradėjo pamažu kopti laiptais. Girdėjo sekančius 
iš paskos Greisę ir Edį. Greisė alsavo paklaikusiai kuksėdama, Edis jai 
murmėjo padrąsinamus žodžius. 

Džei Di. Abu jo įbauginti. 

Linkolnas pasiekė laiptų viršų. To niekaip nebuvo galima apeiti: 
jam teks juos pravesti pro krauju aptaškytą virtuvę, pro pat Džeko Rei- 
do kūną. Jeigu ištikta isterijos Greisė susmuks, tai įvyks kaip tik čia. 

Ačiū Dievui už Edį. Berniukas, apkabinęs pamotę per pečius, 
glaudė jos veidą sau prie krūtinės. 

— Eikite, viršininke Keli, — skubiai pašnabždėjo jis. — Prašau, 
tik išveskite mus iš čia. 

Per virtuvę Linkolnas išvedė juos abu į koridorių. Kai ten susto- 
jo, staiga visi jo nervai ėmė siųsti panikos signalus. Savo prožektoriaus 
šviesos pluošte paradines duris pamatė atlapas. Ga! jų neuždariau, įei- 
damas į namą? 

— Palaukite čia, — sušnabždėjo jis ir atsargiai nuslinko prie 
paradinių durų. Žvilgrelėjęs laukan, matė mėnesienos pasidabrintą 
sniegą. Tarnybinis automobilis stovėjo už kokių trisdešimties pėdų. 
Visur aplink tylu ir ramu — lyg po stikliniu gaubtu. 

Kažkas negerai. Mus stebi. Mūsų tyko. 

Jis pasisuko į Edį su Greise ir sušnabždėjo: 

— Bėkite į automobilį. Greičiau! 

Bet užuot bėgusi Greisė atsitraukė atgal ir, kai svirdinėjo pro mė- 
nesienos apšviestą langą, Linkolnas išvydo jos veidą, nukreiptą viršun. 
Į laiptus. 

Jis apsisuko, ir tuo pat metu atidundėjo šešėlis. Jį taip smarkiai 


bloškė atgal, kad iš plaučių ūžtelėjo oras. Skausmas perrėžė skruostą. 

Linkolnas spėjo išsilenkti į šoną tuo pat metu, kai vėl švystelėjo peilio 
geležtė, susmigdama į sieną šalia jo galvos. Pistoletas jau buvo iškritęs 
jam iš rankos, po to pirmojo antpuolio. Dabar jis pašėlusiai grabinėjo 
po grindis, mėgindamas patamsy surasti ginklą. 

Išgirdo cyptelint traukiamą iš medienos peilį ir apsisukęs pamatė 
šešėlį, besimetantį ant jo. Iškėlė kairę alkūnę prisidengti, ir tuo pat 
metu susmigo peilis. Geležtė pataikė į kaulą, Linkolnas išgirdo skaus- 
mingą savo aiktelėjimą kaip tolimą, svetimą garsą. 

Kažkaip jam pavyko dešine ranka sučiupti berniuką už riešo ir 
pasukus atimti peilį. Tas dunkstelėjo ant grindų. Berniukas ištrūko ir 
metėsi šalin, kluptelėdamas atatupstas. 

Linkolnas parkrito ant kelių, čiupo peilį ir kaipmat vėl atsistojo. 
Bet pergalės jausmas truko tik akimirką. 

Berniukas irgi pašoko ant kojų, jo siluetas buvo įrėmintas lango. 
Rankoje laikė Linkolno pistoletą ir nutaikė vamzdį tiesiai į policininką. 

Šūvis trenkė taip garsiai, kad suskilinėjo langas. Šukių kruša pa- 
sipylė stiklas, pažirdamas į priebutį. 

Jokio skausmo. Kodėl jis nejaučia skausmo? 

Sustingęs iš nuostabos, Linkolnas matė, kaip Džei Di Reidas, iš 
už nugaros nušviestas pro išdužusį langą krintančios mėnesienos, pa- 
mažu sukniumba ant grindų. Užpakalyje girgžtelėjo žingsnis, paskui 
jis išgirdo drebantį Edžio balsą: 

— Aš jį nušoviau? 

— Mums reikia šviesos, — atsakė Linkolnas. 

Išgirdo Edį patamsy nuklupiniuojant į virtuvę, paskui žemyn 
rūsio laiptais. Po kelių sekundžių jis spustelėjo srovės kirtiklius, ir 
užsiplieskė visos šviesos. 

Linkolnui užteko žvilgsnio, kad suprastų: Džei Di negyvas. 

Iš virtuvės sugrįžo Edis, tebelaikydamas rankoje Džeko Reido 
šratinį šautuvą. Sulėtinęs žingsnius, jis atsistojo greta savo pamotės. 


Abu nepajėgė atitraukti akių nuo negyvo berniuko, nepajėgė ištarti 

nė garso, o baisus susmukusio kraujo klane Džei Di Reido vaizdas 
amžiams įsidegino jiems atmintyje. 

— Amelija, — prisiminė Linkolnas ir žvilgtelėjo laiptais į antrą 
aukštą. — Kuris jos kambarys? 

Apstulbusiomis akimis Edis pažvelgė į jį. 

— Antras. Iš dešinės... 

Linkolnas užbėgo laiptais. Vos žvilgtelėjęs į Amelijos kambario 
duris suprato, kad blogiausia jau įvykę. Durys kiaurai sukapotos, ko- 
ridoriaus grindis nuklojusios medžio arplaišos. Mergaitė tikriausiai 
bandė užsirakinti, bet durims suskaldyti Džei Di pakako kelių mos- 
telėjimų kirviu. Baimindamasis scenos, kurią, žinojo, tuoj išvys, jis 
įžengė į mergaitės kambarį. 

Pamatė kirvį, susmigusį į kėdę ir kone perskėlusį ją perpus. Pa- 
matė suskaldytą veidrodį, suplėšytas sukneles, sieninės spintos duris 
kreivai pakibusias ant nulaužto vyrio. Paskui įbedė akis į mergaitės 
lovą. 


Ta buvo tuščia. 


Mičelas Grumas sėdėjo prie Klerės Eliot „Subaru“ vairo ir lėtai 
važiavo nuo Bukmedžių kalvos žemyn. Jis išlaukė iki vidurnakčio — 
valandos, kai visi galimi liudininkai miegos, deja, dangus buvo gied- 
ras ir mėnulio pilnaties šviesa bauginamai ryškiai atsispindėjo nuo 
sniego. Todėl jis jautėsi nesaugus ir pažeidžiamas. Kas, kad mėnulio 
pilnatis, jis turi tai baigti šiąnakt. Jau pernelyg daug būta nesėkmių, 
tad teko imtis drastiškesnių priemonių, nei planavo. 

Viskas prasidėjo kaip paprasta užduotis: nenuleisti akių nuo 
daktaro Tatvailerio darbo ir, apsimetus žurnalistu, uždavinėjančiu 
visokius klausimus, tyliai ir atsargiai įvertinti natūralią parazitinės 
infekcijos tarp Trankviličio jaunuomenės eigą. Tačiau jo užduotį su- 
komplikavo Klerė Eliot, kurios įtarimai pakrypo labai arti tiesos. O 
paskui Dorina Keli sukėlė dar bjauresnę komplikaciją. 

Kai grįš į Bostoną, jam teks tikrai nemažai aiškintis. 

Neabejojo, kad sugebės logiškai paaiškinti, kaip dingo Maksas 
Tarvaileris. Juk vargu ar galėjo pasakyti savo vyresnybei iš „Anson 
Biologicals“, kas atsitiko: kad Maksas, sužinojęs, kaip iš tikrųjų žuvo 
Dorina Keli, norėjo pasitraukti iš žaidimo. Buvau nusamdytas surasti 
jums kirminus, — tuomet užprotestavo Maksas. — „Anson“ man sakė, 
kad tai nieko daugiau, tik biologinio lobio medžioklė. Niekas nė žodžiu 
neužsiminė apie žmogžudystę, ir vardan ko? Kad ši rūšis būtų padaryta 
organizacijos paslaptimi? 

Maksas niekaip nenorėjo suprasti, kad naujo psichotropinio 
vaisto sukūrimas — tas pat kaip aukso paieškos. Juk negali leisti kon- 
kurentams sužinoti, kad artėji prie naujos turtų gyslos. 

Šiuo atveju lobis — hormonas, išskiriamas unikalaus bestubu- 
rio; hormonas, kurio svarbiausias poveikis reiškiasi agresyvumo skati- 
nimu. Užtektų mažutės jo dozės kareivio ariumui mūšyje sustiprinti. 
Tai žudymo užtaisas, akivaizdžiai pravartus karyboje. 

Apie tų kirminų egzistavimą „Anson Biologicals“ ir šios moti- 
ninė įmonė „Sloan-Routhier Pharmaceuticals“ sužinojo vos prieš du 
mėnesius, kai vienos Virdžinijos šeimos paaugliai sūnūs buvo pagul- 
dyti į karo ligoninės psichiatrijos skyrių. Iš vieno berniuko pasišalino 
kirminas — bioliuminescuojančios rūšies, kurios niekas iš kariškių 
patologų nesugebėjo identifikuoti. 

Liepos mėnesį ta šeima kaip tik gyveno Meine, paežerės kotedže. 

Grumas įsuko į Todi Pointo kelią. Ant sėdynės šalia jo dejavo 
ir galvą judino Klerė. Klerės labui vylėsi, kad ji nevisiškai atgaus 53- 
monę, nes galas, kuris jos laukė, buvo ne iš švelniųjų. Dar viena ne- 
maloni būtinybė. Dėl tokios apgailėtinos moters kaip Dorina Keli 
mirties miestelyje mažai kas stebėjosi. Tačiau vietos gydytoja negalėjo 
taip paprastai dingti, kad nekiltų klausimų. Buvo svarbu, kad valdžios 
pareigūnai rastų jos kūną ir padarytų išvadą, jog jos mirtis — nelai- 


mingas atsitikimas. 

Kelias, kuriuo dabar važiavo, buvo virtinė švelnių pakilimų ir 
nuolydžių — ideali trasa vienišam pasivažinėjimui tokią nakties va- 
landą. Automobilio priekinių žibintų šviesa slydo tuščiu asfaltu, pa- 
dengtu ledo plutele ir pabarstytu smėliu, o spinduliai apšvietė tik tokį 
plotį, kad buvo matytis vien šmėkščiojantys abipus medžiai. Juodas 
tunelis, atsiveriantis į žibančių aukštai virš galvos žvaigždžių ruožą. 

Grumas priartėjo prie dar vieno kelio vingio, kur asfaltas staigiai 
suko į kairę, ir sustojo valčių prieplaukos viršuje. 

Kai jis ištempė Klerę iš keleivio sėdynės ir pasodino prie vairo, ji 
vėl sudejavo. Užsegė saugos diržą. Paskui, tebeveikiant automobilio 
varikliui, įjungė pavarą, atleido rankinį stabdį ir užtrenkė iš lauko 
dureles. 

Automobilis pradėjo riedėti lengvu valčių prieplaukos nuolydžiu. 

Stovėdamas šalikelėje Grumas stebėjo, kaip „Subaru“ pasiekė 
ežerą ir riedėjo toliau. Ant ledo buvo sniego, tad padangos pamažu 
kasėsi per jį, o priekinių žibintų šviesos krūpčiojo virš dykros. Dešimt 
jardų, dvidešimt. Kiek truks, kol automobilis pasieks ploną ledą? Tik 
pirma gruodžio savaitė; ežeras dar neturėtų būti taip storai užšalęs, 
kad ledas išlaikytų automobilio svorį. 

Trisdešimt jardų. Ir kaip tik tada Grumas išgirdo trekšt, šaižų 
kaip šūvis. Automobilio priekis nulinko žemyn, jo priekines šviesas 
staiga prarijo sniegas ir trūkinėjantis ledas. Dar vienas rrekšt, ir „Suba- 
ru keistai nusviro priekiu, o užpakalinės jo šviesos raudonai žioravo 
dangaus link. Dabar ledas sutreškėjo ir po užpakaliniais ratais, staiga 
prasiskyrė, ir automobilis ėmė garmėti pro jį. Priekinės šviesos užgeso 
dėl trumpojo srovės jungimo. 

Pabaiga suvaidinta spindint mėnesienai, kraštovaizdyje, pasidab- 
ruotame švytinčios sniego baltumos. Akimirką automobilis pašok- 
čiojo, paskui variklį užliejo vanduo, traukdamas gelmėn, reikšdamas 
teises kaip į nuosavybę. Pasigirdo pūkštelėjimas, suverpetavo van- 


duo — „Subaru“ grimzdo vis giliau, kol sukamas padangų plūdrumo 

pradėjo verstis. Nuskendo apsivertęs, stogu nugrimzdamas į dumblą, 
ir Grumas įsivaizdavo, kaip tamsus nuosėdų sūkurys užtemdo pavan- 
denijusią mėnesieną, prasisunkiančią Iš viršaus. 

Rytoj, pagalvojo Grumas, kai kas nors pastebės įlūžusį ledą ir 
sudėlios faktus, viskas paaiškės: vargšė daktarė Eliot, patamsy pavar- 
gusi važiuodama namo, nepastebėjo kelio vingio ir, užuot pasukusi, 
nuskriejo į valčių prieplauką. Tragedija. 

Mičelas išgirdo tolumoje policijos sirenos kauksmą ir staiga, pa- 
dažnėjus pulsui, apsisuko. Tik tuomet, kai kaukianti sirena pralėkė 
pro šalį ir nutolo, jis leido sau lengviau atsikvėpti. Policija kviečiama 
kitur; niekas nematė jo padaryto nusikaltimo. 

Grumas apsisuko ir suskato žvaliai žingsniuoti viršun į kelią, 
juoduojančios Bukmedžių kalvos link. Iki olos teks žygiuoti tris my- 


lias, o jo dar laukė darbas. 

Klerė juto aplink save užsiveriant tamsą, juto sukrečiantį pasi- 
glemžiančio jos kūną ledinio vandens glėbį ir krūptelėjusi atsipeikėjo 
suvokdama realybę, kur kas baisesnę nei koks nors košmaras. 

Tamsos spąstuose buvo tarsi karste ir tokia praradusi orientaci- 
ją, kad nesusigaudė, kur viršus, o kur apačia. Tik žinojo — vanduo 
slenka aplink ją aukštyn, stingdydamas semia, plakasi apie juosmenį, 
pasiekia krūtinę. Pagauta panikos suskato blaškytis, instinktyviai tem- 
pė kaklą, stengdamasi išlaikyti galvą virš vandens, bet suprato esanti 
prisegta saugos diržu. Tampė jį, bet nepajėgė išsivaduoti. Vanduo jau 
laižė kaklą. Ji nekvėpavo, o tik mėšlungiškai gaudė orą, žiopčiodama 
ir kūkčiodama iš panikos. 

Paskui viskas apsivertė. 

Ji tik suspėjo kartą giliai įkvėpti ir pasijuto svyranti šonu, o to- 
liau vanduo užpylė galvą, plūstelėjo į šnerves. 

Prarijusi ją tamsa buvo absoliuti — skystos juodumos pasaulis. 
Klerė daužėsi, įstrigusi galva žemyn po vandeniu. Stengiantis sulaikyti 
tą paskutinį oro gurkšnį, gėlė plaučius. 

Vėl įniko grabinėti sau apie krūtinę diržą, bet tas niekaip nesi- 
laisvino, nepaleido. Oro. Man reikia oro! Pulsas ūžavo ausyse, sme- 
genyse sproginėjo šviesos dryžiai — perspėjamieji deguonies stokos 
blyksniai. Galūnės jau buvo beprarandančios jėgą, ir Klerės pastangos 
bergždžiai tampyti saugos diržą silpo. Grimzdama į tirštėjančius ne- 
būties klodus, ji pajuto gniaužianti delnu kažką kieta, kažką, ką arpa- 
žino iš formos. Saugos diržo sagtis. Ji yra savame automobilyje. Diržu 
pritvirtinta savame automobilyje. 

Tūkstančius kartų ji yra atsisegusi tą diržą ir dabar pirštais maši- 
naliai surado mygtuką. Diržas nukrito nuo krūtinės. 

Klerė spardėsi, plakė galūnėmis, trankė iš vidaus automobilį. 
Apakinta vandens, nesiorientuojanti tamsoje, ji net neskyrė viršaus 
nuo apačios. Paklaikusiai grabinėdama pirštais, užčiuopė vairą, prie- 
taisų skydą. 

Man reikia ORO! 

Juto plaučius maištaujant ir bepradedant traukti lemtingą van- 
dens gurkšnį, kai staiga apsisukus jos veidas iššoko į oro kišenę. Ji 
sužiopčiojo — įkvėpė gurkšnį oro, paskui kitą ir dar vieną. Toji oro 
kišenė buvo tik keliolikos colių aukščio, bet to, sparčiai pildėsi vande- 
niu. Dar keli žioptelėjimai, ir nebeliks kuo kvėpuoti. 

Staiga gavusios šviežio deguonies jos smegenys vėl pradėjo veik- 
ti. Ji prisivertė nuvyti šalin paniką, prisivertė mąstyti. Automobilis 
apsivertęs. Turi surasti rankeną — turi atidaryti dureles. 

Klerė sulaikė kvapą ir panėrė po vandeniu. Greitai suradusi durų 
sklastuką, trūktelėjo į save. Pajuto tą atšokant ir rankeną atsilaisvi- 
nant, bet durelės vis tiek neatsidarė. Mašinos stogas buvo per giliai 
nugrimzdęs į dumblą, jame įklimpusios durelės strigo. 

Oro! 

Ji vėl iškilo į oro kišenę ir aptiko šią sumažėjus vos iki šešių colių. 
Įkvėpdama paskutinį deguonies likutį, desperatiškai mėgino persio- 
rientuoti į apvirtusį pasaulį. Langas. Nuleisk stiklą. 

Paskutinis oro gurkšnis, paskutinis šansas. 

Klerė vėl panėrė po vandeniu, paklaikusiai grabinėdama lango 
rankenėlės. Pirštai jau buvo apmirę nuo šalčio, tad vos pajuto ranke- 
nėlę, net kai galiausiai pavyko ją sugriebti. Kiekvienas apsukimas tru- 
ko kone amžinybę, bet ji juto stiklą slystant žemyn, tarpą platėjant. 
Kai atsuko stiklą iki galo, žūtbūt alko oro. Galva ir pečiais išsimuistė 
pro atsivėrusią angą ir staiga toliau nebegalėjo judėti. 

Striukė! Už kažko užkliuvo! 

Klerė tampėsi, stengdamasi pralįsti, bet kūnas užstrigo perpus 
automobilio viduje, perpus lauke. Susiradusi užtrauktuką, atsisegė 
striukę. Laisva slystelėjo ir iškart šovė į paviršių, silpnos šviesos toli 


viršuje link. 

Išnėrė į orą tarp vandens purslų, mėnesienoje blizgančių lyg dei- 
mantai, ir įsitvėrė artimiausio įlūžusio ledo krašto. Įsitvėrė jo, šaltoje 
naktyje drebėdama ir švokšdama. Jau nejuto ir kojų, o rankos buvo 
tokios apmirusios, kad vos pajėgė kabintis ledo. 

Pamėgino išlipti iš vandens, bet įstengė tik per kelis colius iškelti 
pečius ir vėl krito į properšą. Nebuvo už ko įsikibti, už ko prisitraukti, 
tik slidus ledas, nuklotas smulkaus it pudra sniego. Beviltiškai braižy- 
dama pirštais ledą, nerado jokios atramos. 

Vėl pamėgino išlipti ir vėl pūkštelėjo argal, panirdama į vandenį. 
Spjaudydamasi, kosėdama išnėrė į paviršių jau veik paralyžiuotomis 
kojomis. 

Jai nepavyks. Nepavyks išlipti iš vandens. 

Dar kokius šešis kartus mėgino išsiropšti, bet permirkę drabužiai 
tempė žemyn, o pati taip drebėjo, kad net nepajėgė laikytis už ledo. 
Tartum begalinė letargija buvo beapimanti galūnes, paversdama jas 
lyg medinėmis. Negyvomis. Juto vėl grimztanti po vandeniu, juo- 
duma siurbė žemyn, užliūliuodama į šaltą miegą. Visa jos energija 
išseko. Nė lašo nebeliko. 

Klerė skendo, grimzdo vis giliau, kūną glemžėsi išsekimas. Pa- 
žvelgusi aukštyn, kažkaip abejingai stebėjo viršuje mirguliuojančią 
mėnesieną ir juto tamsą tempiant į savo glėbį. Jau nebejuto šalčio, tik 
kankinamą neišvengiamybės suvokimą. 

Nojus. 

Aukštai rviskančiame šviesos apskritime ji įsivaizdavo matanti 
sūnaus veidą, kai dar buvo mažutis. Šaukiantį ją, tiesiantį jai reika- 
laujančias rankeles. Šviesos apskritimas tarsi suskilinėjo į sidabro da- 
leles. 

Nojus. Galvok apie Nojų. 

Nors jau visai neturėjo jėgų, dar siekė sugriebti tą įsivaizduojamą 
ranką. Tačiau toji lyg skystis ištekėjo jai iš delno. Zu per toli. Negaliu 
tavęs pasiekti. 


Pasijuto vėl slystanti žemyn, traukiama į tamsą. Nojaus rankelės 

nutolo, bet balsas tebešaukė. Ji vėl siekė jo ir pamatė šviesos apskri- 
timą paryškėjant, sidabrinį ratilą jau visai čia pat. Jeigu tik galėsiu jį 
paliesti, pagalvojo Klerė, pasieksiu dangų. 

Iš paskutinių jėgų suspurdėjo jo link, daužydama galūnėmis 
priešinosi tamsos traukai, kiekvienu raumeniu tiesdamasi į šviesą. 

Jos ranka prasiveržė į vandens paviršių, sujudindama šį raibu- 
liais, galva šovė aukštyn paskutiniam oro gurkšniui. Dar suspėjo pa- 
matyti mėnulį, tokį skaistų ir spindintį, kad skaudino akis, ir pasijuto 
grimztanti paskutinį kartą, tebetiesdama ranką dangaus link. 

Kažkieno ranka sugriebė josios. Tikra ranka, tvirtai gniaužianti 
jos riešą. Nojus, — pagalvojo Klerė. — Suradau savo sūnų. 

Ranka jau tempė ją aukštyn, vaduodama iš tamsos. Su nuostaba 
Klerė regėjo šviesą pražystant vis ryškiau, ir iškilusi į paviršių pamatė 
spoksantį žemyn į ją veidą. Ne Nojaus, bet mergaitės. Mergaitės ilgais 


plaukais, mėnesienoje šviesiais it sidabras. 


Makso Tarvailerio kūną Mičelas Grumas apipylė puse kanistro 
benzino. Ne dėl to, kad iš tikrųjų būtų labai svarbu sunaikinti kūną. 
Juk nepaliesta žmogaus ta ola slypėjo tūkstančius metų, ir Makso pa- 
laikai nebus greitai rasti. Vis dėlto, jeigu jam pavesta sunaikinti kir- 
minų koloniją, neprošal atsikratyti ir lavonu. 

Nuo benzino garų užsidėjęs kaukę ir prie kaktos prisitvirtinęs 
kalnakasio žibintą, Mičelas neskubėdamas iššlakstė tris kanistrus ben- 
zino. Ir kam skubėti — kol neišauš diena, nuskendęs daktarės auto- 
mobilis nebus rastas, o net jeigu iki to laiko jį ir aptiks, su jos mirtimi 
Grumo niekas nesusies. Jeigu kam nors ir kiltų įtarimų, tai tik dėl 
Makso, kurio staigus dingimas tuos įtarimus tik dar labiau sustiprin- 
tų. Grumas nemėgo improvizuoti; tokio ėjimo jis neplanavęs, kaip 
ir neplanavęs ką nors nužudyti. Kita vertus, taip pat nesitikėjo, kad 
Dorina Keli pavogs jo automobilį. 

Dėl vienos žmogžudystės kartais būtina įvykdyti ir kitą. 

Jis baigė šlakstyti sienas ir paskutinį tuščią kanistrą numetė į ne- 
gilią benzino balutę olos viduryje. Toji kaip tik buvo po tirščiausia 
kirminų kolonija. Jie tartum jautė artėjančią katastrofą, nes pašėlusiai 
rangėsi nuo kylančių benzino garų. Šikšnosparniai jau seniai paspru- 
ko, palikdami liepsnoms savo bestuburius kompanionus. Grumas 
paskutinį kartą apsidairė po urvą, įsitikindamas, kad nepamiršo nė 
menkiausios smulkmenos. Paskutinė dėžė pavyzdžių, taip pat ir Mak- 
so mokslinių užrašų žurnalai jau buvo jo automobilio, pastatyto tako 
gale, bagažinėje. Brūkštelėjus degtuku, viskas pražus liepsnose. 

Tai reikš momentinį rūšies išnykimą, išskyrus likusius gyvus 
pavyzdžius, kurie bus auginami „Anson Biologicals“ laboratorijose. 
Pagal sutartis su Gynybos departamentu šių kirminų išskiriamas hor- 
monas bus vertas turto, bet tik tuo atveju, jeigu nepaklius į „Anson“ 
konkurentų rankas. 

Kai ola bus sunaikinta, tą kirminų rūšį turės tik „Anson“. Visam 
likusiam pasauliui šios smurto epidemijos, kaip ir visų tokių ankstes- 
nių epidemijų, priežastys liks mįsle. 

Mičelas arbulas nušliaužė landa išėjimo link, varvindamas plona 
linija padegamąjį katalizatorių. Pritūpęs įeigos kameroje, jis čirkštelė- 
jo degtuką ir prikišo liepsnelę prie žemės. Plona ugnies linija nuvin- 
guriavo žemyn tuneliu, o paskui pasigirdo 4žt — žemiau esanti ertmė 
pražuvo liepsnose. Grumas pajuto olos vidun plūstelint orą — mat 
įsiplieskimui paskatinti buvo įsiurbiamas deguonis. Jis išjungė kalna- 
kasio žibintą ir kurį laiką stebėjo ugnį, įsivaizduodamas, kaip pajuosta 
kirminai, kaip suanglėję krinta nuo lubų. Ir pagalvojo apie Makso 
lavoną, pavirtusį neatpažįstamais kaulais ir pelenais. 

Atbulas jis išsmuko iš urvo, įmerkė pėdas į ledinį upokšnio van- 
denį ir krūmo šakomis pridengė angą. Už tokio tankaus miško gais- 
ro žaros urve niekas nepamatys. Jis perbrido upokšnį ir išsiropštė į 
krantą. Grumo akys, apžilpintos ugnies, dar nespėjo prisitaikyti prie 
tamsos. Tad jis įsijungė kalnakasio žibintą pasišviesti kelią atgal prie 


automobilio. 

Ir tik tada, sušvitus spinduliui, tarp medžių pamatė stovinčius 
policininkus su ginklais rankose. 


Laukiančius jo. 


Vorenas Emersonas atsimerkė ir pagalvojo: „Pagaliau aš numi- 
riau. Bet kodėl esu danguje?“ Tas atradimas jį labai nustebino, nes vi- 
sada manė, kad jeigu ir yra gyvenimas po mirties, jis atsidurs kokioje 
nors tamsioje ir baisioje skylėje. Toks pomirtinis gyvenimas būtų tik 
jo nevilties kupinos egzistencijos tąsa. 

O čia buvo gėlių. Vazų vazos. 

Matė raudonas kaip kraujas rožes. Orchidėjų žiedai nelyginant 
baltos peteliškės plazdėjo ant savo stiebelių per visą palangę. Ir lelijos 
— malonesnio kvapo, negu kada nors jo uostyti kvepalai. Jis spoksojo 
nustebęs, nes niekada nebuvo regėjęs ką nors tokio gražaus. 

Paskui prie lovos sugirgždėjo kėdė ir pasisukęs Vorenas pamatė 
jam besišypsančią moterį. Moterį, kurios nebuvo regėjęs daug metų. 

Jos plaukai buvo labiau sidabriškai žili nei juodi, o amžius paliko 
giliai įrėžtas linijas veide. Bet viso to jis nematė. Žvelgdamas į moters akis, 
matė besijuokiančią keturiolikmetę. Mergaitę, kurią visada mylėjo. 

— Sveikas, Vorenai, — sukuždėjo Airisė Kiting. Pasilenkusi ji 
paėmė jo ranką. 

— Esu gyvas, — ištarė jis. 

Jo balse Airisė išgirdo klausimą ir nusišypsojusi linktelėjo. 

— Taip. Tu tikrų tikriausiai gyvas. 

Vorenas pažvelgė į ranką, laikančią jo plaštaką. Prisiminė, kaip 
kadaise, prieš visus tuos metus, kai dar abu buvo jauni ir sėdėdavo 
drauge prie ežero, jų pirštai būdavo susipynę. Kaip pasikeitė mudvie- 
jų rankos, pagalvojo jis. Manosios nuo darbo randėtos ir sudiržusios; 
josios — gumbuotos nuo artrito. Ber štai mudu čia, vėl laikomės už 
rankų, ir ji tebėra manoji Airisė. 

Pro ašaras jis pažvelgė į Airisę. Ir nusprendė visai nepasirengęs 


mirti. 

Linkolnas žinojo, kur jos ieškoti. Taip ir buvo: ji sėdėjo ant kė- 
dės prie savo sūnaus lovos. Naktį kažkuriuo metu Klerė išlipo iš savo 
lovos ligoninėje ir su šlepetėmis bei chalatu ilgu koridoriumi nušlep- 
sėjo į Nojaus palatą. Dabar sėdėjo užsimetusi ant pečių antklodę ir 
popietės saulės šviesoje atrodė be galo pavargusi bei išblyškusi. Dieve, 
padėk tam vargšui, kuris išdrįs stoti tarp vilkės ir jos mažylio, pagal- 
vojo Linkolnas. 

Jis atsisėdo ant kėdės priešais ją, ir jųdviejų žvilgsniai virš mie- 
gančio Nojaus susitiko. Jam buvo skaudu maryti, kad Klerė vis dar 
atsargi, vis dar nepasitiki, bet suprato priežastį. Juk vos vakar grasino 
atimti iš jos tą, kurį užvis labiausiai pasaulyje mylėjo. Dabar ji vėrė 
nuožmiu ir kartu baugščiu žvilgsniu. 

— Mano sūnus to nepadarė, — prašneko ji. — Pats man tai 
pasakė šį rytą. Prisiekė, ir žinau, kad jis sako tiesą. 

Linkolnas linktelėjo. 

— Kalbėjausi su Amelija Reid. Juodu tą vakarą buvo drauge. Po 
dešimtos jis parvežė ją namo. 

O tuo metu Dorina jau buvo mirusi. 

Klerė lengviau atsiduso, įtampa atlėgo. Atsilošė kėdėje ir lyg no- 
rėdama apsaugoti padėjo delną Nojui ant kaktos. Kai pirštais paglostė 
sūnaus plaukus, jo akys sumirksėjo ir įsmigo į Klerę. Nei sūnus, nei 
motina nepratarė nė žodžio; tylios abiejų šypsenos perteikė viską, ką 
norėjo pasakyti. 

Būčiau galėjęs juos abu apsaugoti nuo tokio sunkaus išmėginimo, 
— pagalvojo Linkolnas. Jeigu tik būtų žinojęs tiesą, jeigu tik Nojus 
iškart būtų atsivėręs ir prisipažinęs, kad praleido vakarą su Amelija. 
Bet jis saugojo mergaitę nuo patėvio rūstybės. Linkolnas žinojo Dže- 
ko būdą ir suprato, kodėl Amelija jo bijojo. 

Betgi nors ir bijojo, mergaitė buvo pasirengusi pasidalyti tiesa su 


Klere. Praėjusią naktį, prieš pat pratrūkstant Džei Di šėlsmui, Ame- 

lija slapčia išsmuko iš namų ir per giedrą šaltą naktį patraukė Klerės 
namo link. Jos maršrutas vedė palei Todi Pointo kelią. 

Kaip tik pro valčių prieplauką. 

Laimė, ta sugalvota kelionė išgelbėjo Klerei gyvybę. Kartu išsi- 
gelbėjo ir pati Amelija. 

Nojus vėl užmigo. 

Klerė pažvelgė į Linkolną. 

— Ar Amelijos žodžio pakaks? Negi kas nors patikės keturiolik- 
mete? 

— Aš ja tikiu. 

— Vakar sakei, kad turite daiktinį įkaltį. Kraują... 

— Kraujo mes radome ir Mičelo Grumo automobilio bagažinėje. 

Ji nuščiuvo, kol įsisągmonino to fakto reikšmę. 

— Dorinos? — tyliai paklausė. 

Linkolnas linktelėjo. 

— Manau, užtepdamas kraujo ant tavo pikapo, Grumas norėjo 
įpainioti tave, ne Nojų. Jis nežinojo, kuriuo automobiliu tą vakarą 
važinėsi. 

Kurį laiką abu tylėjo, ir jis paklausė savęs: nejau tarp jųdviejų 
taip ir baigsis — jos tyla ir jo ilgesiu. Juk dar tiek daug turėjo jai papa- 
sakoti apie Mičelą Grumą. Apie tai, ką jie surado Grumo bagažinėje: 
stiklainius su kirminų pavyzdžiais ir Makso ranka rašytus tyrimo žur- 
nalus. Tiek „Anson Biologicals“, tiek „Sloan-Rourhier“ paneigė bet 
kokias sąsajas su tais dviem vyrais, ir Grumas, supykdytas tokio melo, 
kartu su savimi grasino nuskandinti ir farmacijos milžinę. Linkolnas 
atėjo Klerei papasakoti tai ir dar daugiau, bet užuot tai padaręs, sėdėjo 
tylus, sunkiai slegiamas savo nelaimės jausmo, kad atrodė net sunku 
kvėpuoti. 

— Klere? — viltingai ištarė jis. 

Ji pakėlė į jį akis ir šįkart jų nenusuko. 

— Aš negaliu atsukti laikrodžio, — kalbėjo Linkolnas. — Ne- 
galiu ištrinti skausmo, kurį tau suteikiau. Tik galiu pasakyti, kad 

gailiuosi. Kad kaip nors galėtume grįžti atgal... — jis palingavo gal- 
vą. — ... ten pat, kur mudu buvome. 

— Nežinau, ką tai reiškia, Linkolnai. O kur mudu buvome? 

Jis pagalvojo. 

— Na, pirmiausia mudu buvome draugai. 

— Taip, tai tiesa, — pripažino ji. 

— Geri draugai. Ar ne? 

Klerės lūpose šmėstelėjo šypsenėlė. 

— Šiaip ar taip, pakankamai geri, kad kartu permiegotume. 

Linkolnas pasijuto raustąs. 

— Aš ne apie tai kalbu! Ne taip svarbu permiegoti. Bet... — 
jis su skausmingu atvirumu pažvelgė į ją. — Bet svarbu žinoti, kad 
mums lieka ga//mybė. Galimybė, kad kasryt atsibudęs matysiu tave. 
Aš galiu laukti, Klere. Galiu rverti neapibrėžtumą. Tai nėra lengva, 
bet pajėgsiu ištverti, jeigu tik yra šansas mums būti kartu. Tai viskas, 
ko aš prašau. 

Kažkas sužibo jos akyse. Atleidimo ašaros? — paklausė savęs jis. 

Klerė ištiesė ranką ir paglostė jam veidą. Švelni mylinčiosios gla- 
monė. Bet geriau tai negu draugo prisilietimas. 

— Viskas mums įmanoma, Linkolnai, — cyliai ištarė ji. Ir nu- 
sišypsojo. 

Išeidamas iš ligoninės jis netgi švilpavo. Ir kodėl neturėtų švil- 
pauti? Dangus giedras, saulė šviečia, o apledėjusios gluosnių šakos 
spindi lyg kabantys kristalai. Po dviejų savaičių stos ilgiausia metų 
naktis. Paskui dienos vėl ilgės, žemė suksis argal link šviesos ir šilu- 
mos. Link vilties. 

Viskas įmanoma. 


Linkolnas Kelis buvo kantrus žmogus ir galėjo laukti. 

